
N UNA din convorbirile sale cu Eckermann Goethe rememo- 
rează momente din experiența sa de director şi regizor al tea- 
trului din Weimar. N-a căutat, spune el între altele, efecte 
exterioare, „decoruri pompoase sau  costumaţie strălucită“, 
ci a urmărit să pună în scenă „piese bune“. „Pentru mine era admisibil 
orice gen, de la tragedie pînă la farsă. Dar, pentru a fi acceptată, o 
piesă trebuia să aibă o anumită semnificaţie. Trebuia să fie robustă, 
plină de vitalitate, limpezime și grație, în orice caz, să se bizuie pe 
un temei consistent și să aibă un anumit miez. Exclus era de la început 
tot ce îmi apărea maladiv, firav, plingăreţ și sentimental, precum 
și tot ce era fioros, groaznic sau ce leza bunele moravuri; mi-ar fi fost 
teamă că altminteri ar putea să corupă gustul artiștilor și al publicului“ 


(22 martie 1825). 
„Miezul“ semnificativ și consistent solicitat de Goethe pieselor 


pe care le reprezenta caracterizează, cum e și firesc, propriile sale 
creaţii. ÎL putem de aceea considera drept unul din elementele de 
continuitate dintre dramele sale de tinereţe și cele din perioada 
următoare, de clasicism. Mai mult chiar, este evident faptul că ultimele 
reiau adesea aspecte ale unui anumit ciclu tematic, relativ restrîns: 
dimensiunea social-istorică din Götz se regăseşte în Egmont, lumea 
mitologică din Prometeu şi Proserpina reapare în Pandora şi în Ifigenia, 
implicaţiile creaţiei artistice și destinul creatorului sînt reluate în 
Torquato Tasso, chiar Clavigo este înrudit caracterologic cu Contele, 
figura centrală din Marele Cophta. În dramele clasice intervine însă 
o evoluţie de adîncă semnificație în ce privește viziunea asupra pro- 
blematicii umane şi asupra raportului dintre individ şi societate. 
Dacă în tinereţe Goethe era preocupat de personalităţi excepţionale 
sau de situaţii interumane de limită, în opoziţie cu formele de con- 
vieţuire sau cu normele morale dominante, în dramele clasice el caută 
figuri reprezentative, exemplare, modele susceptibile de-a fi purtă- 
toare ale marilor valori spirituale ale crezului său umanist, care, 
singure, în concepţia sa, corespund demnităţii omului, ca fiinţă elibe- 
rată de constringerile instinctualităţii şi responsabilă față de sine și 
de colectivitatea în care trăiește. 

Creaţia dramatică a lui Goethe din perioada de clasicism se con- 
centrează, din punct de vedere al receptării, spre finele deceniului 


V 


al optulea, în timpul călătoriei în Italia și în anii imediat următori, 
cînd sînt redactate definitiv şi apar principalele sale drame. Dar nici 
din acest punct de vedere, cronologic, nu se poate vorbi de o ruptură 
faţă de activitatea dramatică din tinereţe. Pentru că odată cu maturi- 
tatea perioadele de gestație și de elaborare sînt mult mai îndelungate 
determinate — spre deosebire de spontaneitatea creativă din tinereţe 
— de meditaţia prelungită asupra motivării interioare a acţiunii 
eroilor dramelor sale, ca şi de căutarea asiduă a unei cît mai adecvate 
forme poetice pentru un anumit conţinut de idei. Egmont și Tasso 
preocupă pe scriitor timp de aproape două decenii, Ifigenia trece, 
pînă la versiunea definitivă, prin citeva faze succesive de redactare, 
mai întîi în proză, ulterior în versuri. Dacă și asemenea date vădesc 
continuitatea preocupărilor dramaturgului Goethe, ele probează în 
același timp că faza de clasicism a gîndirii și creaţiei sale nu a apărut 
odată cu călătoria în Italia, cum se afirmă uneori, ci este un proces 
evolutiv în care se clarifică și se modelează gindirea sa „clasică“, drept 
răspuns la anumite imperative ale epocii. Această devenire a unei 
noi concepții despre lume, viață şi societate trebuie pusă mai degrabă 
în legătură cu mișcarea de idei progresiste a secolului luminilor. Matu- 
rizată, această ideologie a putut constitui în Franţa baza teoretică 
pentru proclamarea emancipării politice a omului în revoluţia burgheză 
din 1789. Acest act istoric este salutat cu entuziasm de cei mai 
eminenţi reprezentanţi ai intelectualităţii germane, Goethe, Schiller, 
Wieland, Klopstock, Herder, ce vedeau în emanciparea omului o 
victorie a propriilor lor idei umaniste. Dar, concomitent, absența 
în Germania a unei clase burgheze puternice, în stare să-şi impună 
voința de putere politică, le determină mult mai puţină înţelegere 
pentru cursul real al evenimentelor revoluționare din țara vecină. 
Excesele sîngeroase ale revoluţiei le confirmă mai degrabă convingerea 
statuată de concepţia lor că oamenii, ca mase, nu sint pregătiţi să 
realizeze libertatea politică. Ca şi Schiller, Goethe consideră de aceea 
drept necesar ca libertatea politică să fie precedată de cea spirituală 
printr-o acţiune de cultivare la oameni a marilor valori estetice și 
etice. Implementarea ideilor umaniste şi formarea unor noi compor- 
tamente interumane revine în felul acesta creaţiilor artistice, celor 
dramatice în special, pentru care instituţia teatrală capătă menirea 
de a oferi cadrul de concretizare a acţiunii educative şi de comunicare 
directă cu publicul. 

Funcţia şi finalitatea civică ale acestei concepţii umaniste a 
clasicismului german sînt, evident, generoase, dar tot atit de evident 
este şi caracterul ei utopic, relevat chiar de unii contemporani. Unul 
din publiciştii vremii avea dreptate să afirme că a pune libertatea 
spirituală înaintea celei sociale, reale, înseamnă același lucru cu a 

crede că nimeni n-ar trebui să meargă înainte de a fi învăţat să danseze 
sau să îndrăznească să intre în apă înainte de a putea înota. 

Spre deosebire de proza clasică a lui Goethe, ancorată în realităţi 
germane contemporane scriitorului, edificiul literar şi artistic al dra- 
maturgiei sale se întemeiază pe căutarea în istoria reală sau fictivă 
a unor destine umane care să prefigureze trăsăturile nobile ale umani- 
tăţii, înalte valori spirituale ca frumosul, binele, adevărul, libertatea. 
La Goethe premisele teoretice care fundamentează creaţia sa dramatică 
sint mai puţin declarate; ceea ce urmăreşte el este înţelegerea motivării 
profunde, obiective, a modului de comportament și de acţiune. Para- 
frazind o cunoscută apreciere a lui Schiller cu privire la Egmont, 
se poate afirma pentru întreaga dramaturgie clasică a lui Goethe că 
interesul manifest al pieselor sale nu este construirea unor acţiuni 
dramatice a căror intensitate și dinamism să frapeze imaginaţia spec- 
tatorului, ci ilustrarea, în cadrul unor structuri lineare de scene succe- 
sive, a trăsăturilor de caracter şi a proceselor spirituale care dezvăluie 


esența intimă a persoanei umane. 
Într-o dedicație tirzie (1827) pe un exemplar din Ifigenia Goethe 


își sintetizează crezul său umanist prin următoarele cuvinte: „Umani- 
tatea pură izbăveşte / Tot ce-i slăbiciune omenească“ (Alle menschli- 
chen  Gebrechen | Siihnet reine Menschlichkeit). Aceste - cuvinte sint 
relevante pentru credinţa poetului în capacitatea omului de-a învinge 
răul, de-a se ridica deasupra conjuncturalului şi de a-și afirma, față 
de sine și de semeni, esența morală ca ființă raţională. Spre deosebire 
de viziunea tragică a lui Schiller, la care eroii trec în neființă cînd 
au atins stadiul suprem de puritate spirituală, Goethe crede în victoria 
valorilor etice, a frumosului şi, prin acesta, a adevărului, mai mult 
chiar, el este încredințat că forţa de acţiune a acestor valori poate 
contribui la progresul general uman. În structura operelor sale dra- 
matice deznodămintul final nu este de aceea „închis“, ca la Schiller, 
ci rămîne „deschis“, duce la noi perspective, stimulind imaginaţia 
cu noi întrebări privind destinul viitor al eroilor. Cum va duce mai 
departe Ferdinand modelul de existență preluat de la Egmont? Ce 
trăsături va dezvolta arta lui Tasso după catastrofa trăită ca om la 
curtea din Ferrara? Ce efect are asupra lui Thoas marea lecţie privind 
forța de convingere a adevărului primită de la Ifigenia? 

În mod necesar viziunea clasică a lui Goethe, ca a întregului 
clasicism german, rămîne una individualist-tipizantă şi idealistă, ea 
scoate eroul din contextul istoric şi social-politic real, care este regîndit 
pentru a demonstra o idee dominantă dată iniţial. Acest lucru se 
vădeşte nu numai în idealizarea antichităţii grecești din Ifigenia ca 
o epocă de armonie, lipsită de contradicții şi de tensiuni, dar și din 
abstragereu din condiţiile timpului a elementelor ce profilează figura 

lui Tasso sau aceea a lui Egmont. Evidentă este această tendință 
chiar şi într-o piesă cu caracter documentar ca Marele Cophia, în care 
circumstanţe istorice din însăși contemporaneitatea lui Goethe sînt 
remodelate pentru a corespunde intenţiilor artistice gîndite de scriitor. 
Nici Pandora nu face excepţie de la o asemenea problematică, deşi, 
prin caracterul ei vizionar, piesa depăşeşte tipologia clasicizantă, 
anunţind simbolismul epocii tirzii a poetului: figurile dramatice, ca 
de altfel şi situaţiile, își pierd orice semnificaţie și identitate individuală, 
încifrind stadii ale drumului în istorie al umanităţii. 

Înaltul mesaj umanist încorporat în dramele clasice ale lui Goethe 
a impus acestuia elaborarea unei forme artistice corespunzătoare; se 
cunosc de altfel eforturile întreprinse în acest sens de poet pentru refa- 
cerea repetată a unor texte dramatice. Pentru Goethe elaborarea 
formei este, cum spune el, „cea mai înaltă şi singura operaţie pe care, 
ca şi natura, o realizează arta“, astfel că stilizarea devine menirea 
propriu-zisă a scriitorului; ea presupune identificarea formulărilor 
care să exprime esența lucrurilor în mod adecvat, cu cea mai mare 
obiectivitate, detaşat de subiectivitatea poetului. Stilul clasic se vrea 
clar, elevat, destășurind larg problemele şi argumentindu-le patetic, 
proclamind cu autoritate, sub formă sentenţioasă, idei generale. Modele 
goetheene de drame clasice rămin Ifigenia și Tasso, în care este 
evidentă căutarea armoniei dintre fond şi formă, după exemplul tra- 
gediei antice cu cele trei unităţi aristotelice. Forma riguros versificată 
implică măsură, moderație, echilibru, impune ponderarea exprimării 
stărilor afective, îndeamnă la expunere raţională și la claritatea ideilor 
într-o limbă literară normată, care evită redarea incidentală, explozivă, 
a emoţiei individuale. Idealitatea şi simplitatea caracteristice idealului 
artistic al clasicismului îşi găseşte forma cea mai potrivită de exprimare 
în pentametrul iambic care, faţă de alexandrin, celălalt vers de clasică 
tradiţie în dramă, cu contrapunctările retorice impuse de cenzura 
mediană a versului, permite cuprinderea analitică a dezbaterii și ampla 
ei frazare melodică sub semnul armoniei şi frumosului. Momentele 
de tensiune care tulbură seninătatea acestei destășurări lineare sînt 
exprimate fie prin accelerarea formală a replicilor (stihomitia), fie 
prin intercalarea altor forme de versificaţie, mai dinamice sau mai 
lirice. Mai tirziu, în Pandora, Goethe va experimenta ca vers dramatic 
de bază trimetrul iambic, reluat apoi în a doua parte din Faust. 

Încoronarea întregii activităţi de dramaturg a lui Goethe o va 
constitui, prin exceptionala ei multilateralitate şi complexitate, tragedia 
Faust. Începută în tinereţe şi continuată pe parcursul a şase decenii, 
această operă de mare amplitudine sintetizează experienţa de viaţă 
şi gindirea marelui poet. 

JEAN LIVESCU 


NOTĂ ASUPRA EDIŢIEI 


Volumul cuprinde cele mai semnificative texte dramatice ale 
lui Goethe din perioada de după 1775, cu excepţia tragediei Faust, 
care va face obiectul unui alt volum. N-au fost incluse unele Sing- 
spiel-uri şi numeroase proiecte dramatice, schițate sau transmise numai 
fragmentar; asupra lor se fac referiri în prefeţele la piesele traduse. 
Pe lingă dramele considerate, pe criterii diferite, drept clasice (Ifigenia 
în Taurida, Torquato Tasso, Egmont) volumul cuprinde unele piese; 
care, dacă nu le stau alături ca semnificaţie estetică, sînt documente 
literare caracteristice pentru orizontul de cuprindere al preocupărilor 
poetului şi pentru modalităţile de interpretare artistică a realităţilor 
social-politice şi culturale ale timpului. Piesele din această categorie 
apar pentru prima dată în traducere românească. 

Textele pieselor traduse au fost confruntate cu cele originale, 
iar corecturile, acolo unde au fost necesare, au fost introduse în tra- 
ducere, fără altă trimitere. Pentru control şi în vederea identificării 
textului original, am folosit ca bază ediția completă a operelor lui 
Goethe cunoscută sub numele de Weimarer Ausgabe (Ediţia de la 
Weimar). 

Goethes Werke. Herausgegeben im Auftrage der Grossherzogin 
Sophie von Sachsen [Patru serii: I, vol. 4—55, Opere; II, vol. 1—13, 
Scrieri de științele naturii; III, vol. 4—46, Jurnale intime; IV, vol. 
4—50, Scrisori], Weimar 1887—1919 (citată în continuare WA cu 
indicarea seriei, volumului şi paginii). 

Pe lingă WA, au mai fost consultate, pentru unele precizări 
privind textul, notele şi comentariile, următoarele ediţii critice selective 
din operele lui Goethe (în paranteză se indică siglele sub care aceste 
ediţii sint citate în continuare): 

Goethes Werke. Festauseabe herausgegeben von Robert Petsch, 
18 volume, Leipzig 1926 (FA); 

Goethes Werke. Herausgegeben von Erich Trunz, 14 volume, 
Hamburg 1949 și urm. (HA). 

Pentru fiecare piesă se indică, informativ, un cadru bibliografic 
privind cele mai recente studii consultate, fără a se intra, de cele mai 
multe ori, în discutarea punctelor de vedere, adesea divergente, ale 
autorilor. Întrucît interpretarea din prefețe apelează în principal la 
texte ale lui Goethe însuși, indicăm aici şi datele bibliografice ale 

unora din operele mai des citate în aparatul critic, urmind ca la locul 
potrivit să apară trimiterile numai rezumativ: 

Goethe, Din piaja mea. Poezie și adevăr. Traducere şi studiu intro- 
ductiv de Tudor Vianu, 2 volume, București, Editura de stat pentru 
literatură şi artă, 1955 (Clasicii literaturii universale) (citată în con- 
tinuare Goethe, Poezie și adevăr) ; 

Goethe, Opere I. Poezia. Studiu introductiv, note şi comentarii 
de Jean Livescu, Bucureşti, Univers, 1984 (citată în continuare 
Goethe, Opere I. Poezia); 

Goethe, Briefe an Frau von Stein (Scrisori către Doamna von 

Stein). Vorwort von Wilhelm von Scholz, 2 volume, Berlin ș.a. (1935) 
(citată în continuare Goethe, Briefe an Frau von Stein); 
Johann Peter Eckermann, Convorbiri cu Goethe în ultimii ani 
ai vieții sale. În româneşte de Lazăr Iliescu. Prezentare de Al. Dima, 
Bucureşti, Editura pentru literatura universală, 1965 (citată în con- 
tinuare Eckermann, Convorbiri ). 


J.L. 


PESCĂRIŢA 


Singspiel 


În româneşte de GRETE TARTLER 


muzicale apare curent la Goethe abia mai tirziu, cu ocazia 
publicării lor, în versiune revizuită, în ediţiile din 1787, 
respectiv 1815. Termenul, acceptat aproape unanim în lite- 
ratura de specialitate, definește destul de aproximativ conţinutul 
acestui gen hibrid, intermediar între comedie și operetă, în care textul 
literar face concesii de formă şi de fond în favoarea compoziţiei muzi- 
cale, uneori chiar posibilităţilor vocale reale ale interpreţilor, actori 
de profesie sau diletanţi. În amintirile sale și în corespondenţă, vorbind 
de propriile creaţii de acest fel sau de cele ale altora, Goethe foloseşte 
şi alte denumiri: operetă, operă comică, opera buffa, chiar operă. 
Prin natura sa, Singspiel-ul este înrudit cu toate aceste genuri, cu 
diferența că, în acea vreme, nu avea pretenţie la un profesionalism 
muzical pentru compoziţie şi pentru interpretarea de scenă; în centrele 
mici, mai ales, actorii și compozitorii erau de cele mai multe ori 
amatori, diletanţi. În unele cazuri, Goethe şi-a intitulat piesele mai întii 
„Schauspiel mit Gesang“ (piesă cu cîntece); pentru altele, cum ar fi 
Lila, foloseşte denumirea „Feenspiel“ (feerie). „Piesa cu cîntece“ 
exprimă caracterul literar-muzical al genului (uneori intervine şi 
dansul), bazat pe o intrigă simplă, puţin şarjată, cu nuanţe senti- 
mental-duioase, mai degrabă un pretext pentru o acţiune cu teme 
şi motive din lumea oamenilor simpli sau, în orice caz, a unor perso- 
naje cu afecte și ţinută de viață neproblematice, totul ducînd la un 
deznodămint fericit. Comună pentru Singspiel-uri poate fi considerată 
o anumită nostalgie după viaţa rustică, idilică, fără conflicte mai 
adinci, de ordin personal sau social. 
Singspiel-ul întrunește elemente din opereta franceză (în Poezie 
și adevăr, cartea a III-a, Goethe vorbeşte de un spectacol prezentat, 
de o trupă franceză la Frankfurt cu piesa Le devin du village a lui 


Înca ce de Singspiel* pentru creaţiile sale dramatic- 


* Bibliografie: Hans Albert Koch: Das deutsche Singspiel, Stutt- 
gart 1979; idem: Die Singspiele. În Walter Hinderer (ed.), Goethes 
Dramen. Neue Interpretationen, Stuttgart 1980, pp. 42—64; Renate 
Schusky: Das, deutsche Singspiel im 18. Jahrhundert. Quellen und 
Zeugnisse zu Ästhetik und Rezeption. Bonn 1981; Wolfgang Huschte: 
Musik im klassischen und nachklassischen Weimar. 1756—1861. 
Weimar 1982 (în special pp. 44—62). 

Rousseau), din antractele italiene la spectacolele dramatice (inter- 
mezzi) şi din drama baladescă engleză (ca celebra Beggar's Opera 
a lui John Gay, tradusă și imitată deseori pe scenele germane). Un 
autor cunoscut și apreciat de Goethe a fost Christian F. Weisse 
(1726—1804), de profesie colector de impozite în Leipzig, scriitor 
fertil și abil imitator. În timpul cît se afla la studii în Leipzig, între 
1765 și 1768, Goethe asistă la unele spectacole și, dacă-și exprimă 
rezerve privind dramele lui Weisse, laudă caracterul distractiv și 
antrenant al Singspiel-urilor acestuia. Moda lor se dovedeşte cores- 
punzătoare gustului publicului în deceniile șapte și opt ale secolului 
al XVIII-lea şi atrage, ca libretiști, numeroși scriitori ai vremii, printre 
care și pe Wieland care scrie şi un articol teoretic despre, Singspiel. 

Se poate presupune că, sub impresia succesului de public al unor 
asemenea lucrări, Goethe se gîndea încă de pe atunci la unele încercări 
proprii în acest domeniu. Astfel în 1773, începe elaborarea Singspiel-ului 
Erwin şi Elmira (în versuri), pe care îl va termina abia în 1775 şi 
care va fi reprezentat pe numeroase scene, cu muzica lui Johann 
André. Vor urma — pentru a cita numai lucrările terminate — Clau- 
dina de Villa Bella (1776, în versuri, muzica de Johann Fr. Reichardt), 
Lila (1777, în proză, cu lieduri intercalate, muzica de Siegmund von 
Seckendorff), Jery și Bătely (1779, în proză ritmică, muzica de S. von 
Seckendorff, iar o altă compoziţie, datorată muzicianului: Philipp 
Chr. Kayser, a fost redescoperită recent, în 1985), Pescărita (1781/2), 
Glumă, viclenie şi răzbunare (1784, a cărei muzică, datînd abia din 1802, 
este semnată de E.T.A. Hoffmann). În primele trei dintre Singspiel-ur 
cercetătorii relevă în unele pasaje reflectări ale experienţei de viaţă 
a lui Goethe, privind mai ales legăturile sale cu Lili Schönemann şi 
Charlotte von Stein. Mai caracteristic ni se pare faptul că în ele poetul 
intercalează unele texte poetice de autentică valoare, care ulterior 
vor fi incluse printre poeziile sale lirice.! 

Dacă în celelalte Singspiel-uri Goethe propune acţiuni în unele 
medii nobiliare sau exotice, Pescărița? (pentru care muzica a fost, 
compusă de actrița Corona Schrâter) ne duce în cadrul natural al 
unei lunci, lîngă un rîu şi printre oameni simpli. Așa cum în Faust T, 
Gretchen îşi alină neliniştea cîntind Regele din Thule, şi aici, eroina 
Dortehen, surprinsă în aşteptarea tatălui şi logodnicului plecaţi la 


1 Vezi, de exemplu, în Goethe, Opere T. Poezia, op. cit., textele 
Vioreaua (p. 46, trad. N. Argintescu-Amza), Odată un obraznic fant 
(48, trad. A. Covaci), Lașa gindire (p. 95, trad. A. Covaci). 

> Textul originar în WA I, vol. 12, pp. 86—115 (ed. Alex. von 
Weilen). Alte ediţii critice consultate: FA (ed. R. Petsch). 

pescuit, „cîntă trebăimind“ o altă baladă a lui Goethe, Erlkănig?. 
În continuare acţiunea este simplă, liniară şi se rezumă la trei momente: 
farsa pe care o pune la cale Dortchen pentru a-i speria pe cei doi 
bărbaţi, intervenţia vecinilor pentru a o căuta — ceea ce prilejuieşte 
scenic o iluminaţie cu facle — și nazurile pe care le face fata cînd 
e vorba să se fixeze data căsătoriei cu Niklas. Faţă de acest cadru 
restrîins nu se poate nega o anumită dinamică a acţiunii datorată 
desfășurării rapide a faptelor relatate. 


Un aspect relevant este folosirea în textul libretului a unor cîntece 
populare de provenienţă diferită (daneză, engleză, lituaniană, vendă), 
pe care Goethe le preia, moditicindu-le forma, din florilegiul de Poezii 
populare publicat de Herder în 1778/17794. Este prima dovadă a 
puternicei influenţe exercitate asupra dezvoltării literare de acest act 
storic prin care a fost pus în valoare tezaurul de creaţie populară 
al popoarelor, în același timp un omagiu pe care Goethe îl adresează 
lui Herder; într-o dedicație adresată soţiei lui Herder, Goethe scrie 
despre piesa sa: „Ce-a luat el de la popor, dau înapoi / Poporului.“ 

Pescăriţa a fost reprezentată întiia oară la 22 iulie 1782, în aer 
liber, pe malul Ilmei și publicată, în acest scop, într-un tiraj restrîns, 
apoi, în acelaşi an, într-un periodic al vremii; a fost inclusă în ediţia 
din 1805 a operelor lui Goethe și, prin aceasta, în ediţia definitivă. 
Dacă prima reprezentare a corespuns așteptărilor lui Goethe, un alt 
spectacol, două luni mai tirziu, l-a dezamăgit. Într-o scrisoare către 
Charlotte von Stein Goethe serie: „S-a jucat Pescărița... Pină la 
urmă piesa s-a terminat ca şi cînd cineva ar ochi într-un cerb, ar greși 
ţinta și din întîmplare ar nimeri într-un iepure.“ 


3 Germ. Erlkânig, titlul dat de Goethe pentru balada daneză 
publicată de Herder, este o contaminare etimologică între dan. eller 
(silfide, iele) şi germ. Erle (arin). Corespondentul „riga din ulmi“ 
propus de traducătoare apropie fantasticul personaj de „arinii înalţi 
de pe malul rîului“ din indicaţia scenică. 

4 Pag. 1: Cine în noapte și vint călărește; p. 9: O, mamă, sfatul 
bun aș vrea; p. 17: Un cavaler prin ținut rătăcea; p. 19: Astfel i-am 
spus şi mamei mele; p. 21: Cine să fie mireasa? trimit respectiv la 
următoarele texte de cîntece populare adunate de Herder (cf. Herder, 
Stimmen der Völker in Liedern. Hrsg. und Nachwort von Christel 
Käschel. Leipzig 1968): Erlkânigstăchter. Dänisch. Herr Oluf reitet 
spät und weit (p. 255), Der Wassermann. Dänisch. O Mutter, guten 
Rat mir leiht (p. 254), Die drei Fragen. Ein Strassenlied. Englisch. 
Es war ein Ritter, er reist durch Land (p. 49), Brautlied. Litauisch. 
Ich hab's gesaget schon meiner Mutter (p. 225), Die lustige Hochzeit. 
Ein wendisches Spoiilied. Wer soll Braut sein (p. 53), la care ultima 
strofă e adăugată de Goethe. 3 

5 Goethe, Briefe an Frau von Stein, op. cit., vol. 4, p. 438 (18 
septembrie 1782). 

PESCĂRIŢA 


PERSONAJELE 


DORTCHEN 

TATĂL EI 

NIKLAS, logodnicul ei 
VECINI 


Cadrul imaginat e în mijlocul naturii, la Tiefurt pe Ilm, 


Sub arinii înalți de pe malul rîului, colibe de pescari, risipite. În jurul 
unui mic foc sint așezate oale, plase, unelte de pescuit. 


DORTCHEN 


cîntă. trebăluind: 

Cine-n noapte şi vînt călăreşte, tirziu? 
E însuşi tatăl cu al său fiu. 

Băiatu-şi ţine în braţe, blind, 

Îl strînge la piept, căldura-i dînd. 


„Copile, de ce obrazu-ţi fereşti?“ 

„Cum, tată, pe riga din ulmi nu-l zăreşti? 
Pe-al ulmilor rigă, cu trenă, coroană?“ 
„Copile, e numai de ceaţă-o bulboană.“ 


„Copile iubit, cu mine să vii! 

Ce jocuri frumoase-ți voi dezvălui; 

Ce flori pestrițe, pe țărmuri crescînd; 
Mama mea îţi păstrează de aur vestmint.“ 


„O, tată, o, tată, n-auzi, pe şoptite, 

Ce riga din ulmi în taină-mi promite?“ 
„Rămii liniştit, cuminte, fecior: 

Doar vînt e-n uscatul frunziş, foşnitor.“ 


„Vrei, dulce prunc, cu mine să vii? 
Copilele mele frumos te-or griji, 
Copilele mele-n noptatecul cor 
Cînta-vor, dansa-vor, te-adoarmă ușor.“ 


„O, tată, o, tată, nu vezi cum răsar 
Copilele rigăi din sumbrul hotar?“ 
„Copile, copilul meu, văd şi le ştiu: 
Bătrinele sălcii sclipesc cenuşiu.“ 


„Le plac, mă stîrnește suavul tău trup; 
De nu vrei să vii, eu cu sila te rup.“ 


„O, tată, o, tată, de-acum, ce cumplit! 
Riga din ulmi m-a-nhăţat, m-a lovit!“ 


I-e tatălui groază, călăreşte ca vintul, 
Își strînge în braţe copilul, gemîndul; 
Cu greu trece porţile casei deschise — 
În braţele sale copilul murise. 


Am ajuns, de nerăbdare, să-mi cînt aproape toate cin- 
tecele încă o dată — și mi-e teamă că o să fie nevoie 
să le cînt şi a treia oară! Iar ei tot nu vin, nu vin, şi rămîn 
ca de obicei atît de mult în larg, că nu mai pot să rabd; 
şi s-ar fi cuvenit să se întoarcă astăzi la vreme. Cartofii 
s-au răsfiert, fiertura s-a prins, mi-e foame, dar amîn 
mereu să măninc, tot sperind să vină şi ei, că trebuie 
să vină. Degeaba-ţi baţi gura cu bărbaţii ăştia, n-ai cum 
să-i îndrepţi. I-am ameninţat, am cîrtit, am făcut mutre, 
am prăpădit mîncarea şi cînd toate astea n-au fost de 
nici un folos, i-am implorat; dar ei, tot cum îi taie capul. 
Cel mai tare mă necăjeşte Niklas, că face pe grozavul — 
cică m-ar iubi, că mă citeşte după ochi — dar pină la 
urmă se poartă de parcă i-aș fi şi ajuns nevastă. Și încă 
de-ar fi meritată truda, tot ar fi bine. De-ar veni şi ei 
o dată de la pescuit încărcaţi, să se clatine barca, nu alta, 
să ai ce duce la piaţă; ne-ar mai rămîne și nouă ceva, 
n-am mai avea parte numai de mincare şi băutură atit 
de proastă, că abia o scoatem la capăt. Ei, dimpotrivă! 
Cu cît prind mai puţin, cu atît mai tirziu vin acasă. 
Nu demult, într-o seară, m-am uitat de pe deal la ei cum 
pescuiesc şi-mi venea să strig de nerăbdare. În loc să 
vislească cu sete, se lăsau pur şi simplu în voia bărcii, 
fumîndu-şi pipa în linişte! Așa — ba trece unul pe 
cărarea de lingă mal, ba intră altul în apă să-și spele 
calul, nu se mai termină cu binețele și vorbăria! Ba 
pornesc cu barca încolo, ba încoace, şi marele necaz 
e că și cîrciuma se află lingă apă. Precis că iar au coborit; 
şi se distrează pe-acolo, iar cînd ajung acasă tot le mai 


e sete. Mi se face de-a dreptul lehamite! De-a dreptul 
lehamite! 


Bărbaţilor doar roabe 
Ne-a fost sortit să fim. 
Lăsăm să poruncească 


Voința lor urmind-o: 
Şi încă bine-ar fi de-ar 
Fi recunoscători. 


În suflet dacă însă 
Nemulţumirea-ţi creşte, 
Îi spui numai: Tăcere! 
Taci, biată inimioară! 


De hachiţele lor nu 

Mai vreau să ştiu de-acuma; 
Nu le mai rabd orice; fac 
Doar după capul meu! 


Numai de-aș putea face ceva care să-i scoată din fire. 
Dacă mă supăr, sînt prietenoşi, dacă împing pur și simplu 
blidele, ei tot mănîncă liniștiți mai departe. Dacă mă 
retrag într-un colț, trăncănesc între ei. Se tot spune că 
femeilor le place să pălăvrăgească, dar şi cînd încep 
bărbaţii, nu mai termină cu taclalele. Ia să mă întind 
în pat şi să las focul să se stingă, să vedem cine le mai 
pune ceva înainte. Ei şi, la ce mi-ar folosi? M-ar lăsa 
acolo. Mai bine ar face scandal şi m-ar certa, fiindcă 
nimic nu e mai îngrozitor la bărbaţi decit nepăsarea! 
Sint aşa de supărată, de-a dreptul furioasă, că nici nu 
mai ştiu ce să fac. Mai că mi-aş veni singură de hac, că 
pînă la urmă tot o să mă smintesc din pricina lor. Dacă o 
mai duc aşa, mă arunc în valuri! Să vadă ei unde mai 
găsesc o Dortchen care să le pună totul la punct, să le 
rabde orice, să nu plece de-acasă nici un pas și să aibă 
grijă de toate. Să fiu moartă, ar vedea ei ce-am însemnat 
pentru ei şi s-ar mustra că au fost nerecunoscători, dar 
ar fi prea tîrziu şi nu le-ar mai folosi nici lor, nici mie. 
Începe să plingă. O să-şi smulgă ei părul din cap, strigînd 
şi văitîndu-se că n-au venit mai devreme acasă. Dar nu 
sînt eu oare proastă să mă necăjesc din atita lucru? Din 
pricina unora care, venind acasă, se poartă de parcă nu 
s-ar fi întîmplat nimic. Aş putea şi eu să-i pedepsesc 
fiindcă mă îngrijorează de pomană; cînd îmi închipui 
că li s-a întîmplat vreo nenorocire, ei de fapt trag cîte 
o duşcă de rachiu. ...Da, asta am să fac! O să arate totul 
ca şi cum aș fi căzut în valuri. O cotă s-o ascund, cealaltă 


o pun pe scîndură şi pălărioara o atîrn în tufiș: să creadă 
toţi că am căzut în apă. Să vezi ce-o să mai rîd la urmă 
de ei! Din depărtare se aude un cântec. Îi şi aud în depăr- 
tare. Pregătește totul, așază săleata, atîrnă pălărioara în 
tufiș. Totul arată foarte firesc! Las” că vedeţi voi. Se 
ascunde. 
TATĂL şi NIKLAS în depărtare în barcă: 

Cînd pescaru-a-ntins năvodul 

Peştii-n el să cadă, 

În tăcere, cu nădejde 

De bogată pradă, 

Deseori i-o goală plasă; 

Supărat se-ntoarce-acasă. 


Dar a doua zi cînd pleacă 
Iar, micuța barcă 

De prinsoarea cea bogată 
Se scufundă parcă; 

Astfel azi cu plină plasă 
Bucuroşi venim acasă. 


DORTCHEN se arată din nou: Aproape că mi-e frică! Mai 
bine aş lăsa-o baltă. S-o las? Să nu? Sint prea aproape, 
n-am încotro. 

NIKLAS sărind, din barcă: Opreşte! Să leg barca. 

TATĂL: Asta zic şi eu captură! 

NIKLAS: Cea mai bună pe anul ăsta. 

TATĂL: Şi pe neașteptate! La nimic nu mă gindeam mai puţin. 
Acuma, repede! Să ajungă pînă miine dimineață toată 
în lăzi. 

NIKLAS: Nici n-o să încapă toată. 

TATĂL: O parte o lăsăm în butoaie. Numai că în timpul 
nopţii le mai trebuie apă proaspătă. 

NIKLAS: Am eu grijă de asta. 

TATĂL: Dă încoace, să duc și eu. 

NIKLAS: Mergi dumneata sus şi odihnește-te, spune-i şi lui 
Dortchen vestea şi vezi cum stăm cu masa. Sint sigur 
că o să ne întimpine voioasă că ne-am întors acasă cu 
plinul. 

TATĂL: Dar singur n-o să isprăvești. 

NIKLAS: Ba da, imediat! Ia uite ce repede lucrez. 

TATĂL urcînd: Totuşi e o mare deosebire dacă încărcătura 
e mare sau mică. Merge? O scoţi la capăt? 


oa 


NIKLAS: Grozav! 

TATĂL: Dortchen! Unde te-ai virit, Dortehen! O caută peste 
tot. Pe unde o fi hălăduind? 

Se uită în oală. 

Aici fierbe de parcă n-ar exista apă pe aproape; se arde 
cu siguranță. Niklas, isprăveşte mai iute. Dortchen nu-i 
şi mîncarea noastră se înalţă la ceruri în chip de fum! 

NIKLAS: O fi la Suse. Strig-o! 

TATĂL: Las” că vine ea. Înfulecăm noi totul, că ea şi aşa 
îşi mănîncă porţia înainte. N-are răbdare. Pentru o 
logodnică are o poftă de mîncare de te sperie nu alta. 
Ei, să fim veseli! O înghiţitură de rachiu, că merităm! 


Şi pe rîuri şi pe ţărmuri 

Un pescar e tot voios. 

Și pe rîuri şi pe ţărmuri 

E norocul de pescar 

E norocul de pescar ba sus, ba jos. 


Ca să-ndure foame, sete, 

Pleacă încă pe-nnoptat 

Și cu multe griji și trudă 
Dobîndeşte ce-a-mbucat. 

Apa chiar de ne apucă 

Vintul iarăși ne usucă, 

Mai departe vieţuim cum ni s-a dat. 


NIKLAS care, urcînd, a cîntat şi el ultimele versuri: N-ar îi 
rău nici aşa dacă mai bine nu se poate. 

TATĂL: Mai bine! Ia gustă cartofii. 

NIKLAS: E sigur că la oraş lumea o duce mai bine. Se uită 
în jur. Nu-i pe nicăieri? Dortchen! Draga mea! Cum 
nu e acasă? Să se fi ascuns? De obicei e nerăbdătoare, 
ne aşteaptă şi n-o iei uşor de lingă plită. 

TATĂL: Aşază-te aici! 

NIKLAS: Se poate mînca și în picioare. 

TATĂL: Ai fost cam gînditor azi. 

NIKLAS: Mărturisese că îmi tot bat capul cum ar putea să 
ajungă un fecior de ţăran, la oraş, domn de vază. 

TATĂL: Într-adevăr, asta se molipseşte. 

NIKLAS: Dacă o iau pe Dortchen, nu crezi şi dumneata că 
s-ar cuveni să-mi caut o slujbă în tirg? 

TATĂL: Păi ce e pe-acolo de. pescuit? 

NIKLAS: Destule! Însă cu altfel de năvoade. 

TATĂL: Ce altceva ştii însă ca să poţi pleca? 

NIKLAS: Pot să învăţ orice. 

TATĂL: Frumos început! 

NIKLAS: N-am ce pierde. 

TATĂL: Halal zestre! Şi grozavă recomandare: o nevastă 
frumoasă. 

NIKLAS: Nu, tată! Despre asta n-aş vrea să glumesc. 

TATĂL: Lasă că le înveţi tu pe toate. 

NIKLAS: În primul rînd, să arunc momeala. 

TATĂL: Nu se aruncă aşa uşor. 

NIKLAS: Dar pe unde-o fi Dortchen? 

TATĂL: Las-o încolo, zi-i înainte. 

NIKLAS: Dar despre ce? 

TATĂL: Pălăvrăgeşte ceva. 

NIKLAS: Ce? 

TATĂL: Orice. 

NIKLAS: Dar nu-mi vine nimic în cap. 

TATĂL: Spune şi tu o minciună. 

NIKLAS: Livrelele alea frumoase mi-au sărit de mult în 
ochi. Cred că o duc grozav — masă, băutură bună, şi 
mai pun și deoparte pentru bătrineţe. 

TATĂL: Văd că ai intrat de-a binelea la idei. Şi între timp 
eu ce să mă fac? 

NIKLAS: Te descurci dumneata. 

TATĂL: Cum? 

NIKLAS: Şi după aceea te muţi la noi. 

TATĂL: Nu fi prost! Nu vă las să plecaţi — și gata. 

NIKLAS: O aud venind! 

TATĂL: Vezi-ţi de mîncare și stai cuminte. 

NIKLAS: Nu, nu era nimic. 

TATĂL: Nu întirzie ea prea mult. Şi mai ales acum, cu atit 
mai puţin. 

NIKLAS: Lasă-mă s-o caut. 

TATĂL: Nu-mi place să rămîn singur. 

NIKLAS: S-o strig măcar! 

TATĂL: Ci stai liniştit! Cîntă mai bine un cîntecel, să ne 
treacă vremea; apoi o să dormim nelegănaţi. Mai fumez 
o pipă şi ajunge pe azi. 

NIKLAS: Dacă ar fi ea aici, aș cînta şi două. 

TATĂL: Păi cîntă-le pe amîndonă. Nu fi copil! 

NIKLAS: Ce-ai vrea să auzi? 

TATĂL: Mi-e totuna. 

NIKLAS: Povestea despre Duhul Apelor. 

TATĂL: Cum a furat el fata din biserică? 

NIKLAS: Întoemai. 

TATĂL: O fi adevărat? 

NIKLAS: Ferească Sfintul! E doar un basm. 

TATĂL: Adică spui că ar fi cu totul şi cu totul minciună. 

NIKLAS: Se înţelege. 

TATĂL: Dar am auzit uneori şi întîmplări neobişnuite, şi 
deseori i se petrec omului lucruri de neînțeles. Pe tine 
nu te-a atins niciodată un duh? 

NIKLAS: Ba da, dar ziua. 

TATĂL: Nu-mi place să vorbesc despre asta. 

NIKLAS: Sînt doar închipuiri. Începe să cînte. 

TATĂL: Parcă a trosnit ceva în spate. 

NIKLAS: Aş, nimic, era apa. 

TATĂL: Atunci cîntă înainte. Deşi-s bătrin, totuși uneori 
mă-nfior. 

NIKLAS: Ascultă şi dumneata, e mai degrabă de ris decit, 
de-nfiorare. 


„O, mamă, sfatu-ţi bun aş vrea: 

Cum poate fi chipeşa fată a mea?“ 
Din valul cel clar ea un cal i-a-nchegat 
Cu şaua şi friu din nisipul curat. 
Şi-n strai de voinic, călare porni 

Așa spre biserica Sfintei Marii. 

Şi calul la uşă-şi legă de zăvor. 
Bisericii dindu-i ocol de trei ori. 

Al Apelor Duh în lăcaş a intrat; 
Poporul s-a strîns împrejuru-i, mirat. 
Și preotul tocmai slujea la altar: 
„Ce alb cavaler se arată, preaclar?“ 
Frumoasa copilă-n de sine zîmbea: 
„De-ar fi cavalerul din pricina mea!“ 
Iar el, peste-un scaun sau două săltind: 
„Copilă, credinţă să-mi dai şi cuvînt“. 
Apoi peste trei, peste patru sări: 
„Vrei, chipeșă fată, cu mine să vii?“ 
Copila-i întinde mina vorit: 
„Credinţa i-a ta, te urmez negreșit“. 
Afară-au trecut cu întregul alai 
Dansînd fără teamă şi veseli pe plai. 

Şi pînă la țărm duși de-ai drumului pas 
Cei doi, mînă-n mînă, doar ei au rămas. 
„Stai, chipeșă fată, dă-mi calul încoa”! 
Corabia cea mai suavă-ţi voi da“. 
Şi-ndată ce albul nisip l-au atins 
Corăbii mulţime pe țărm au descins. 
Şi-apoi cînd spre larg se întoarseră-ndat”, 
Cu chipeşa fată s-au scufundat. 

Mult timp după-aceea pe țărm se-auzi 
Cum chipeşa fată striga prin stihii. 
De-aceea, fecioarelor, vă dau bun sfat: 
Cu-al Apelor Duh nu dansaţi niciodat!. 


TATĂL: Vesel dans! Frumoasă invitaţie! 

NIKLAS: N-ai auzit cumva un țipăt? 

TATĂL: Închipuiri | Cînd nu mă tem, nici nu aud nimic; tu 
mai ai cîntecul în minte. 

NIKLAS: Ba chiar țipăt a fost. În timp ce cîntam am simţit 
ca o lovitură în inimă şi aş fi putut să jur că a strigat 
cineva. 

TATĂL: lar începi? Caraghiosule! 

NIKLAS: N-o să-ţi dau nici dumitale pace pină n-o găsim. 

TATĂL: Doar nu-i copil mic să cadă în apă. 

NIKLAS: Duhul Apelor ăsta nu-mi place deloc. 

TATĂL: Nu cumva ţi se năzare și vreo ondină? 

NIKLAS: Nu, dar am o presimţire. 

TATĂL: Visezi! 

NIKLAS: Precis că se întimplă o nenorocire! O nenorocire! 

TATĂL: Hai, du-te! Caut-o repede, că m-ai speriat şi pe 
mine! O s-o caut şi eu. 

NIKLAS: Dortchen! Dortchen! 

TATĂL: Nu aşa temător. Dortchen! 

NIKLAS: Draga mea Dortehen! 

TATĂL: Vino-ţi în fire, nu fi caraghios. 

NIKLAS: Draga mea! Draga mea Dortchen! 

TATĂL: Du-te pînă la Suse, eu am s-o caut sus, la cumătrul. 

NIKLAS: Ar fi ajuns precis pînă acum. 

TATĂL: Nu se poate. 

NIKLAS: Tată, simt că-mi ies din fire. 

TATĂL: Păi pleacă odată. Caut-o, că pînă la urmă o s-o 
găsești în pat! 

NIKLAS: Nu se poate, nu! 

TATĂL: A vrut să ia mai întîi apă, uite o cotă. 

NIKLAS: Dar unde e cealaltă? N-o văd. 
TATĂL: Cine ştie! 
NIKLAS: Tată, ah, tată! 
TATĂL: Ce e? 
NIKLAS: Am să mor! 
TATĂL: Ce s-a întîmplat? 
NIKLAS: S-a înecat! Uite-i pălărioara atirnată. În timp ce 
voia să ia apă, a căzut. Tată! 
TATĂL: Să vedem! Să vedem! Nenorocirea nenorocirilor | 
Iute! Salvaţi-o! 
S-a înecat! 
În rîu, din negrijă 
S-a scufundat! 
Dar, doamne sfinte, 
Ce stai de stei? 
NIKLAS: Spaima-mi îngheaţă 
Oasele toate. 
Stau ca de piatră. 
Am să cad, poate. 
Nu pot pricepe 
Cu mine ce-i. 
TATĂL: Dorm toţi vecinii ;-i 
Scol în clpită. 
Sus! Ascultaţi 
Vestea cumplită! 
CORUL întîi unul cîte unul, apoi toți laolaltă: 
Cine-i? În noapte 
Cine ne cheamă? 
TATĂL: Iute! Salvaţi-o! 
S-a înecat! 
În rîu, din negrijă, 
S-a scufundat! 
Dar, doamne sfinte, 
Ce staţi aşa? 
TOȚI cînd pe rînd, cînd împreună: 
Haideţi toţi repede! 
Căngile! Poate e-n 
Alge-ncurcată. 
Faceţi lumină, 
Aprindeţi facle, 
Focuri deodată! 
Repede, toţi în bărci! 
Aduceţi toţi prăjini 

S-o căutăm! 

Trebuie s-o găsim! 
Pe rîu în jos visliţi, 
Cu ochii-n patru fiți! 


DORTCHEN zese din iufiş: 


Farsa mi-a reuşit 
Chiar foarte bine! 
Dar ce mai spaimă-au tras 
Toţi pentru mine! 

Pe cei dragi în zadar 
I-am speriat cumplit. 
Mi-e milă de sărmani! 
Mai bine să grăbesc 
Să spun şi să le strig: 
„lată aicea sînt! 
Trăiesc şi n-am murit! 
Şi pentru voi trăiesc.“ 


Iese. 


TATĂL care urcă dinspre apă: 


Nu glasu-i a sunat? 
Doamne, de-ar fi scăpat! 
Departe sau colea? 
Aproape îmi părea! 


DORTCHEN întorcîndu-se : 


TATĂL 
DORTCHEN;: 


TATĂL: 


DORTCHEN: 

Da, bine-ai auzit! 

Tirziu m-am mai ivit! 

Tată, nu m-ai pierdut. 

Ci iartă ce-am făcut! 

Cum, nu te-ai înecat? 

Ba porţi chiar uscat strai? 

Nu, n-am alunecat 

În rîu, precum credeai. 

Ura, să fim voioși! 

Fa-i printre noi de-acum. 

Nu, n-o mai căutați! - 

Nu vă mai speriaţi! 

Veniţi aici, 

Cu mine cu toţi voioşi să fiţi! 

Dar unde naiba, spune, te-ai virit? 
O, iartă-mi spaima şi-acest vis urit! 
Am vrut doar puţin 

Să simţiţi şi voi chin, 


Să vă fac în necaz 
Speriindu-vă azi — 
Dar v-am prea îngrozit 
Dacă-atit timp de-acasă 
Cu toţii-aţi lipsit! 


Da, tată, trebuie să mă ierţi, fiindcă de fapt n-am vrut 
să iasă lucrurile aşa de rău. Dumneata ştii de cite ori 
v-am rugat din tot sufletul să nu mă lăsaţi să aştept, să 
veniți din vreme la masă. Crezi că nu mi-e niciodată 
urât, că nu mă plictisesc stînd singură pînă noaptea tirziu, 
în timp ce dumneata ești plecat şi-mi mai ţii şi logodnicul 
de nu se poate întoarce la mine pe cît de iute ar vrea? 
Nu-mi lua deci în nume de rău farsa asta și fii iarăşi bun 
faţă de mine. 


TATĂL: Cum? Răutate! 
Tu, copil neisprăvit! 
Atita să ne necăjeşti! 
Ne-ai speriat cumplit! 
Să te salveze, Niklas 
Aleargă disperat! 
Vecinii-n toiul nopţii, 
Prieteni, sar din pat 
Și strigă şi se pling, 
Stau la-ndcieli, se string; 
Să-mi spui, ce îndrăzneală 
Nebună te-a minat? 
DORTCHEN: Stai aga! 
Nu striga! 
Prea mă mustri tare! 
TATĂL: Cit aş vrea 
Să-ti pot da 
Plata, pe spinare! 
DORTCHEN: Te rog să mă crezi că-mi pare rău 
Şi nu puţin. 
TATĂL: Știu numai eu cît mi-e de greu 
Minia să-mi ţin. 
NIKLAS apare împreună cu ceilalţi: Cerule, trăieşte! E aici! 
Dortchen, unde ai fost pînă acum? 
DORTCHEN: Niklas, iubitul meu! 
TATĂL: Ai noroc c-au apărut ei. 

NIKLAS: Spune-mi! Lasă-mă să te sărut. 

TATĂL: Să n-o văd înaintea ochilor! Nu merită bucuria asta. 

NIKLAS: Nu-mi pot veni în fire. 

DORTCHEN: Linişteşte-l pe tata. 

NIKLAS: Tată, nu te mai frămînta, doar nu s-a prăpădit. 

TATĂL: Ce! Parcă de asta e vorba! Ar merita să-i scot 
obrăznicia pe nas! 

NIKLAS: Ce să însemne asta? 

TATĂL: Cum, nu înţelegi? 

NIKLAS: N-am auzit nimic! 

DORTCHEN: lartă-mă dinainte! 

NIKLAS: Nu pricep nimic. 

TATĂL: Ne-a dus de nas. 

DORTCHEN: M-aţi speriat de atitea ori; acuma știți şi voi 
ce înseamnă asta. 

NIKLAS: Dar cum a ajuns pălărioara ta în tufiş? 

DORTICHEN: Eu am agăţat-o acolo. 

NIKLAS: Răutate! Nu așa se glumeşte, cînd ştii doar ce mult 
ținem la tine. 

DORTCHEN: N-a fost ceva plănuit. M-am lăsat pur şi simplu 
dusă de furie. De cîte ori să-mi mai cer iertare! 

NIKLAS: Fie, dar cu 0 singură condiţie. 

DORTCHEN: Care? 

NIKLAS: Să iei lucrurile în serios. lar peștii cei mai fru- 
moși pe care i-am prins astăzi să-i punem mîine pe masa 
de nuntă. 

DORTCHEN: Lasă-mă! 

TATĂL: Prea bine! Din partea mea, n-o să capeţi nici un 
oscior din ei şi poţi să-ţi ţii încuviințarea pentru tine 
cît pofteşti! 

DORTCHEN: N-ar fi o pedeapsă atit de mare. 

TATĂL: Să ştii că îţi iau vorba de bună; n-o să mă mai zăpă- 
ceşti tu de cap de-acu’. 

NIKLAS: Tată, lasă-ne să hotărim noi. Mi-ai dat consimţă- 
mîntul şi dintr-o glumă doar n-o să... 

TATĂL: Doar nici cu trăncăneala voastră n-o să uităm că 
vecinilor li se cuvin pe drept cuvint mulţumiri şi o dușcă 
bună înainte de culcare, dacă tot i-am trezit degeaba. 
Ia uite cum stau toţi laolaltă şi se miră că nu ne dă 
prin cap nimic. 

NIKLAS: Ai dreptate. Dortchen, adă sticla! S-au zbuciumat 
toți destul din pricina ta. Nu glumea nimeni străduin- 

du-se să te găsească şi să te scape. Abia acum mi-am dat 
seama cît le ești tuturor de dragă. 

DORTCHEN aduce o sticlă şi un pahar, pe care îl umple şi îl 
întinde bătrinului. 

TATĂL: Prieteni, mii de mulțumiri! Sănătate şi noapte bună! 
Noroc în toate! Să trecem paharul, în sănătatea mirilor, 
din mînă în mînă. 

TOȚI beau: Prosit! Trăiască! 

TATĂL: Fata despre care mi-ai cîntat ieri şi-a dobîndit, 
bărbatul prin isteţime, tu, printr-o şmecherie. Văd că 
încercați toate căile pînă vă reuşeşte una! 

DORTCHEN: Ce să spun! Parcă şi merită. 

TATĂL: Un cavaler prin ţinut rătăcea 

Să-şi caute-o soaţă pe voia sa. 
Ajunse la casa unei vădane: 
În uşă stăteau trei frumoase codane. 
Mult timp le privi: pe care i-e dragă 
Inima sa nu știa să aleagă. 
NIKLAS: Cine-mi răspunde la trei întrebări 
Să mi-o urc drept soţie alături în scări? 
DORTCHEN: Hai pune-ne, pune-ne trei întrebări 
Să-ţi afli soţia, s-o iei sus în scări! 
NIKLAS: Ce-i oare mai lung decît drumul, încă? 
Şi ce-i mai adînc decit marea-adincă? 
Şi ce, decît cornul, mai tare-a vuit? 
Şi ce-i, decît spinul, mai ascuţit? 
Şi ce, decît iarba, mai verde sub cer e? 
Și ce e mai aprig decit o muiere? 

TATĂL: Întîia şi-a doua la fel s-au codit; 

A treia, frumoasa, pe dată-a grăit: 

DORTCHEN: Tubirea-i ca drumul mai lungă, încă, 

Şi-i mai adînc iadul ca marea adîncă, 

Un tunet, cît cornul, mai tare-a vuit; 

Şi famasi mai spin decît spinu-ascuţit. 

Otrava mai verde ca iarba sub cer e 

Şi dracu-i mai aprig decît o muiere. 
TATĂL; Abia la-ntrebări răspunse aşa, 

Voios cavaleru-o alese pe ea. 

Întiia şi-a doua pe ginduri, de zor — 

Dar astfel pierdut-au un bun peţitor. 
TOŢI: Deci, fetelor, fiţi pregătite de-ajuns 

Să daţi, cui peţeşte, doritul răspuns! 

TATĂL către vecini: Desigur aţi vrea să mergeţi din nou la 
culcare? Coboriţi totuşi numai puţin pînă la țărm să 
vedeţi ce pești grozavi am prins astăzi. Trebuie să le mai 
duc puţină apă proaspătă, fiindcă una din lăzile mele 
de peşte s-a sfărimat şi în cealaltă nu încap toţi. 


Iese împreună cu vecinii. 


NIKLAS: De ce eşti atit de tăcută? 
DORTCHEN: Lasă-mă în pace! 
NIKLAS: Nu te bucuri că vei fi a mea? 
DORTCHEN: Halal bucurie! 
NIKLAS: Îţi sînt nesuferit? 
DORTCHEN: Cine zice asta? 
NIKLAS: Altminteri nu păreai să mă dispreţuieşti? 
DORTCHEN: Cum aş face asta? 
NIKLAS: Nu-ţi plac? 
DORTCHEN: Te-am respins eu vreodată? 
NIKLAS: Nu te înțeleg. 
DORTCHEN: Devii obositor. 
NIKLAS: Să plec? 
DORTCHEN: Dacă pofteşti. 
NIKLAS: Ciudat fel de a te purta cu un logodnic! 
DORTCHEN: Chiar de mîine! Încă de miine! 
NIKLAS: Şi de ce nu, dacă mă iubeşti? 
DORTCHEN: Ah! 
NIKLAS: Ce-i cu tine? Nu te pot vedea atit de tristă, nu 
sînt obișnuit cu tine astfel; spune, lămureşte-mă! 
DORTCHEN: La ce bun? Du-te mai bine jos şi ajută-i bătri- 
nului să isprăvească mai repede, altfel îşi face de lucru 
pe-acolo o veșnicie! 
NIKLAS: Dar mă iubeşti? 
DORTCHEN: Sigur că da. Du-te! 
NIKLAS: Şi totuşi eşti atit de abătută? 
DORTCHEN: Nu mă mai chinui! Îți sînt logodnică, miine 
o să-ţi fiu soţie, uite o sărutare, dar lasă-mă singură! 
Îl sărută şi el iese. 
DORTCHEN: Deci lucrul pe care atîta l-am dorit şi de care 
atîta m-am temut o să se întimple, trebuie să se întimple. 
Astfel i-am spus şi mamei mele, i-am spus 
De cum jumătatea verii s-a dus: 
O, mamă iubită, de-acum altă fată 
Să ştie să toarcă, să ţeasă, îţi cată. 

Destul ţi-am tot tors bumbăcelul cel alb, 
Destul ţi-am ţesut inul moale şi dalb, 
Destul am frecat mese lucii, curate, 

De mina-mi ocolul destul măturat e. 
Destul ascultat-am al mamei drag glas, 
Acuma de soacră s-ascult mi-a rămas. 
Destul iarba luncii am tot greblat 

Şi grebla cea albă destul am purtat. 

O, tu coroniță din ierburi de munte, 
Mult timp n-o să-mi fii tu verde pe frunte! 
O, voi, funde verzi de mătase, uşoare, 
N-o să-mi sclipiţi de acuma sub soare! 
Și tu, aurie cosiţă, nicicînd 

De-acum n-o să fluturi liberă-n vint! 

La mama, cu părul ascuns în bonete 
Voi merge și nu cu flori prinse în plete. 
Iar tu, din dantelă bonetă brodată, 
Destule furtuni va fi dat să te zbată! 
Iar voi, ac şi aţă în multe culori, 

Sub lună sclipi-veţi destul pînă-n zori! 
O, voi, funde verzi de mătase: veţi sta 
În lacră — doar lacrimi de-acum voi purta! 
Şi voi, aurite inele, inele! 

Vor zace-n cutie — rugină pe ele. 


TATĂL urcînd de pe țărm: Aşa-i că sînt ditamai peștii? 

NIKLAS: De-acum, noapte bună. 

TATĂL: Noapte bună pentru toată lumea! Spuneti-i și 
miresei! Noapte bună fecioarei Dortehen! Că miine pe 
vremea asta... 

DORTCHEN: Scutiţi-mă cu glumele voastre! M-am săturat 
de toată trăncăneala esta, şi dacă miine continuaţi tot 
aşa, n-are decît să fie bufnita mireasă! 


Cintec de încheiere 


Cine să fie mireasă? 
Bufnița fie mireasă! 

Dar bufnița spuse pe şleau 
Celor doi ce-ntrebau: 

„Eu sînt atit de urită, încît, 
Nu pot să fiu eu mireasă, 
Nu pot să fiu eu mireasă!“ 

Dar mirele cine să fie? 
Pitulicul mire să fie! 

Dar pitulicul, pe şleau 

Le-a spus celor doi ce-ntrebau: 
„Eu sînt atîta de mic 

Încît nu pot mire să fiu, 

Nu pot mire să fiu!“ 


Dar la altar cin” să ducă 
Mireasa? Cioara s-o ducă! 
Dar cioara le spuse pe șleau 
Celcr doi ce-ntrebau: 

„Eu sînt atita de neagră 
Că nu pot să duc la altar 
Mireasa, n-o duc la altar!“ 


Dar cine va fi bucătar? 
Lupul va fi bucătar! 
Dar lupul spuse pe şleau 
Celor doi ce-ntrebau: 
„Eu sînt prea hoţoman, 
Nu pot să fiu bucătar, 
Nu pot să fiu bucătar!“ 


Dar cine să fie paharnic? 

Un iepure fie paharnic! 

Acesta însă pe șleau 

Le-a spus celor doi ce-ntrebau: 
„Eu sint prea iute-n mișcări 

Și nu pot paharnic să fiu! 

Nu pot paharnic să fiul“ 


Dar cine va fi cîntăreţ? 

Barza va fi cîntăreţ! 

Dar barza le spuse pe șleau 

Celor doi ce-ntrebau: 

„Eu prea mare am ciocul, prea mare 
ȘI nu pot să fiu cîntăreţ! 

Nu pot să fiu cîntăreţ!“ 


Pe cine să punem drept masă? 

Vulpea s-o punem drept masă! 

Dar vulpea le spuse pe șleau 

Celor doi ce-ntrebau: 

„N-aveţi decît să cătaţi 

Altă masă, eu nu vreau să fiu, ci să stau 
La masă şi eu vreau să stau!“ 


Şi darul la miri ce să fie? 

Aplauze darul să fie! 

Veniţi să ne înclinăm 

Spre cei ce-au privit cum jucăm! 
Ce numai pe sfert merităm 

Să ne daţi, voi cei harnici, din plin! 
Să ne daţi, voi cei darnici, din plin! 


NOTE 


1 În versiunea din 1815 a textului Goethe adaugă aici următoarea 
notă de subsol, care ne sugerează imaginea unui spectacol de sunet 
şi lumină: „Pe acest moment era calculat efectul întregii piese. Fără 
să-şi dea seama, spectatorii stăteau în așa fel încît aveau în față 
întregul curs șerpuitor al riului. În acest moment apăreau făcliile 
mișcîndu-se în apropiere. După chemări repetate, ele începeau să 
se vadă și în depărtare. Apoi, de pe ridicături de pămînt se înălțau 
limbi de foc, care, prin joc de lumini şi umbre, dădeau claritate obiec- 
telor aflate în apropiere, pe cînd locurile mai îndepărtate zăceau în 
plin întuneric. Rar s-a văzut un efect mai frumos. El a continuat, 
schimbindu-se mereu, pînă la terminarea piesei, cînd întregul tablou 
s-a mai luminat o dată puternic.“ 


IFIGENIA ÎN TAURIDA 


Dramă în cinci acte 


În românește de AL. PHILIPPIDE 


proză, a fost elaborată de Goethe în 1779, într-un interval 

scurt de timp, de aproape două luni, pe cind poetul, în cali- 

tatea sa de preşedinte al consiliului militar, se deplasa prin 
ducatul de Sachsen-Weimar pentru a efectua recrutări de soldaţi. 
Condiţiile nefavorabile pentru concentrare la o muncă de creaţie și 
discrepanţa dintre cruda realitate întilnită prin localităţi și înaltele 
țeluri ale dramei sint evocate în scrisorile din acea vreme adresate 
Charlottei von Stein. Din localitatea Apolda îi scrie: „E un blestem, 
regele din Taurida trebuie să vorbească de parcă n-ar flămînzi nici 
un ciorăpar din Apolda.“! Piesa era destinată să marcheze festiv 
aniversarea zilei de naştere a ducesei şi a fost reprezentată la 6 aprilie 
a aceluiași an de un grup de amatori, cu concursul actriţei Corona 
Schröter, Goethe însuși preluînd rolul lui Oreste. În Jurnalul intim 
din aceeași zi Goethe notează: „S-a jucat Ifigenia. Are un efect 
foarte pozitiv, mai ales asupra oamenilor curaţi.“ Mai rezervată este 
o altă remarcă, două zile mai tirziu: „Repercusiuni ale piesei... E 
nedrept să te îndoiești de capacitatea oamenilor de a simţi și cunoaşte; 
sint capabili de multe. Numai în acţiunile lor nu poţi spera.“? 

De la început Goethe n-a fost multumit de forma în proză a 
dramei și pentru acest motiv a refuzat propunerea ca ea să fie repre- 


Pa versiune a dramei Ifigenia în Taurida*, concepută în 


* Bibliografie: Arthur Henkel: Goethes Iphigenie auf Tauris. În 
Benno von Wiese (ed.), Das deutsche Drama vom Barock bis zur Gegen- 
wart. Interpretationen, Düsseldorf 1958, vol. 1, pp. 169—192; H.-G. 
Werner: Antinomien der Humanitäts-Konzeption in Goethes „Iphigenie“. 
În „Weimarer Beiträge“ 14 (1968), 2, pp. 381—393; Joachim Angst/ 
Fritz Hackert (ed.): Erläuterungen und Dokumente. J.W. Goethe, Iphi- 
genie auf Tauris, Stuttgart 1969; Wolfdietrich Rasch: Goethes Iphigenie 
auf Tauris als Drama der Autonomie, München 1979; Erika Fischer- 
Lichte: Probleme der Rezeption klassischer Werke. Am Beispiel von 
Goethes Iphigenie. În Karl Otto Conrady (ed.), Deutsche Literatur zur 
Zeit der Klassik, Stuttgart 1977, pp. 114—140; Fritz Hackert: Iphi- 
genie auf Tauris. În Walter Hinderer (ed.), Goethes Dramen. Neue 
Interpretationen, Stuttgart 1980, pp. 144—168. 

1 Goethe, Briefe an Frau von Stein, op. cit., vol. 4, p. 142 
(6 martie 1779). 

? Apud WA III, vol. 4, p. 113. 

zentată în alte orașe, aşa cum i se solicita. În anii următori au urmat 
redactări succesive, concretizate în trei versiuni în care poetul încearcă 
forme de versificaţie?. Ultima versiune, cea definitivă, aparține primului 
an de şedere în Italia (1786) şi foloseşte în principal (în afara pasajelor 
lirice) versul iambic de cinci accente, pentru care marele model în 
literatura dramatică îl oferea Shakespeare şi care, în Germania, fusese 
introdus pentru prima dată de Lessing în drama Nathan cel înțelept. 
În această formă Ifigenia în Taurida a fost publicată în Scrieri, volu- 
mul III, în 1787 şi, apoi, în ediţiile ulterioare”, fără modificări de 
fond. Prima reprezentare a piesei în forma ei definitivă a avut loc 
pe scena de la Weimar în 1802, într-o prelucrare scenică realizată, la 
solicitarea lui Goethe, de Schiller. 


Subiectul mitologic al dramei. des tratat în tragedia greacă, de 
la Eschil la Sofocle şi — mai ales — la Euripide, reluat, în epoca 
modernă, de Racine şi, în operă, de Gluck, aduce pe scenă soarta 
Ifigeniei, fiica Clitemnestrei şi a lui Agamemnon, din neamul atrizilor, 
urmași ai titanului Tantal. Pentru comportarea lui truiașă, acesta 
fusese azvirlit de zeii olimpici în infern, cu blestemul, moștenit din 
generaţie în generaţie, ca toţi descendenţii să se nimicească reciproc 
prin crimă, minciună și viclenie. Însăși Ifigenia fusese menită de tatăl 
ei să fie sacrificată pentru a cîştiga bunăvoința zeilor în expediţia 
grecilor asupra Troiei. Ea a fost însă salvată și dusă în Taurida, 
țara sciţilor, de zeiţa Diana, pentru a servi ca preoteasă în templul 
acesteia, al cărui ritual cerea jertfa de sînge a tuturor străinilor care 
atingeau ţărmul ţării. Vinovat de matricid şi urmărit pentru aceasta 
de furii, Oreste vine în Taurida, la porunca oracolului de la Delphi 
al lui Apollo, să fure, împreună cu prietenul său Pilade, statuia Dianei. 
Ifigenia îşi recunoaște fratele, izbutește să-i înșele pe sciți, să fure 
statuia și să plece, cu sprijinul zeiţei, înapoi în patrie. 


3 Reunite sinoptie de Jakob Baechthold în volumul Goethes 
Iphigenie auf Tauris in vierfacher Gestalt. Freiburg i.B./Tibingen 1883. 
4 Textul originar în WA I, vol. 10, pp. 1—95 (ed. B. Leitzmann). 
aa in critice consultate: PA 7 (ed. R. Petsch), HA 5 (ed. J. 
unz). 

Traduceri în limba română: Ifigenia in Taurida. Dramă în cinci 
acte de Goete. Traducțiune de Ilariu Pusicariu, București 1862 (în 
proză, alfabet de tranziție, cu o scurtă prefață); Ifigenia în Taurida. 
Dramă în versuri iambice, în românește de Virgil Tempeanu, Arad 
1925 (la „Personaje“ traducătorul indică şi... virsta personajelor: 
Ifigenia, 32 ani; Thoas, 52 etc.!). Textul din prezentul volum, după 
traducerea lui Al. Philippide apărută în Goethe, Teatru..., București, 
Editura pentru literatură universală, 1964 [Clasicii literaturii univer- 
sale], pp. 185—285. 

Faţă de succesiunea neîntreruptă de crime ale altrizilor, piesa 
lui. Goethe aduce o interpretare cu totul nouă, corespunzătoare crezului 
umanist al poetului și încrederii sale optimiste în valenţele etice și 
estetice ale fiinţei umane. Departe de a-l lăsa pe om pradă voinţei 
despotice a zeilor şi forţelor oarbe și necruțătoare ale destinului, ca 
în tragedia greacă, Goethe îi preamăreşte dreptul de a uza de rațiune, 
de a alege, prin liberă voinţă, în cadrul unui proces de opţiuni, între 
bine şi rău. Eroii dramei lui Goethe au trecut prin școala secolului 
luminilor, dau dovadă de maturitate spirituală și responsabilitate 
etică pentru faptele pe care le săvirșesc. În acest fel Goethe aruncă 
o lumină cu totul nouă asupra legendei mitologice a atrizilor. Dacă, 
începînd cu Racine şi pînă la dramaturgia ulterioară (inclusiv libretele 
la operele lui Gluck), autorii au încercat să. modifice unele din trăsă- 
turile şocante din fabula antică (mai ales pentru a înlătura motivul 
barbar al sacrificiului uman), Goethe răstoarnă, printr-o nouă viziune, 
întregul ei edificiu, interiorizind conflictele şi propunînd interpretări 
proprii pentru întreaga acțiune." Prin aceasta drama capătă caracterul 
de modernitate pe care l-au recunoscut încă contemporanii, în primul 
rînd Schiller. În eseul său Poezia naivă și cea sentimentală (1796), 
Schiller făcea distincţia între poezia de tip antic, în care poetul exprimă 
o relaţie neproblematică dintre el şi natură şi cea de tip modern, în 
care poetul, cu ochii spiritului, caută o natură de care simte că s-a 
îndepărtat și evocă nostalgic evenimente eroice ale unui timp defi- 
nitiv încheiat. Deşi pentru prima categorie Schiller găsea la Goethe 
trăsături esenţiale, el nu le atribuie și /figeniei. Ne-o spune însuși 
Goethe într-o convorbire cu Eckermann: „[Schiller] mi-a dovedit că 
eu însumi, fără să vreau, sint un romantic şi că Ifigenia mea, prin 
amploarea sentimentului ei, nu e nici pe departe atit de clasică și în 
stil antic pe cit s-ar crede.“* În adevăr, eroina dramei, Ifigenia, apare 
de la primele cuvinte ca o „sentimentală“, o romantică, prin însăşi 
situaţia ei de exilată, ruptă de mediul ei natural, de familia şi poporul 
ei, dorind cu toată ființa să poată reveni în patrie: „Vai, marea mă 
desparte de toţi cei / Care-mi sînt dragi, și zile-ntregi pe țărm / Cu 
sufletul în depărtare caut / Meleagurile Greciei iubite“ (I, 1). Prin 
puritatea şi noblețea ei sufletească Ifigenia a schimbat vechi şi inumane 
obiceiuri din Taurida, între ele şi ritualul sacrificiului uman, aducind 
poporului de aici belşug și binecuvintare (I, 2: „Balsam împrăștii 
peste mii de oameni / ...tu ești izvorul / Etern al noii sale fericiri... / 


5 Cf. Hans Robert Jauss: Die Pariialităt der rezeptions-ăsthetisehen 
Methode. Nachwort zu Racine's und Goethes. Iphigenie. În Rainer War- 
ning (ed.), Rezeptionsăsthetik, Miunchn 1975, pp. 380—400. 

6 Eckermann: Convorbiri, op. cit., p. 391 (21 martie 1830). 

Tu dai străinului pierdut putinţa / De-a nu muri şi de-a se-ntoarce-a- 
casă.) Suferințele prin care a trecut n-au deborit-o, cuvintele ei au 
remarcabile accente de femeie emancirată, ea se simte ca o fiinţă 
umană autonomă, care-şi găseşte în sine scopul existenţei. Are curajul 
de-a fi liberă, de-a gîndi cu mintea preprie, de-a nu accepta situaţia 
de inferioritate faţă de bărbat impusă de o căsătorie nedorită (V, 3: 
„Eu liberă am fost / Din naștere, ca și bărbaţii liberi.“) Spre decsebire 
de bărbaţii oricînd dornici de-a folosi forţa armelcr, Ifigenia glorifică 
pacea, evocînd emoţionant destinul jalnic al femeii părăsite de luptă- 
torul plecat în războaie (V, 5). 

Criza sufletească a. Ifigeniei intervine atunci cînd Thoas, îndirjit 
de refuzul ei de a accepta căsătoria, amenință cu reintroducerea 
sacrificiului uman, primele victime urmind a fi doi greci prinși pe 
insulă, în care ea va recunoaște pe fratele său Oreste și pe tovarășul 
său, Pilade. În momentul cînd, la îndemnul acestuia din urmă, acceptă 
să folosească minciuna și viclenia pentru a-l înșela pe Thoas şi a fura 
statuia zeiţei, Ifigenia îşi pierde conştiinţa autonomiei, începe să pună 
Ja îndoială bunătatea zeilor care o salvaseră, se simte din nou ca 
aparţinind neamului nelegiuit al atrizilor, îşi reamintește de blestem 
și intonează acel sumbru „cintec al parcelor“ (IV, 5). Dar și aici ele- 
mentele dominante aparţin unei noi umanităţi. Zeii, arată spusele 
Ifigeniei, nu au o existenţă reală, transumană, imaginea lor este senină 
sau tulbure, pentru că ea este produsul imaginaţiei omului, care şi-o 
făurește după propria-i stare de spirit.” „Zei din Olimp“, exclamă 
Ifigenia, „scăpaţi-mă, salvaţi / În inima mea. chipul vostru însuși!“ 
IV, 5). 

Ifigenia își salvează identitatea și-și recapătă puritatea prin hotă- 
rirea de a nu folosi mijloacele reprobabile ale înșelăciunii şi minciunii 
(IV, 4: „Rău lucru e minciuna! / Ea inima nu ţi-o despovărează!“) 
şi de a se încrede în valoarea persuasivă a marilor idei etice și în uma- 
nitatea semenilor săi, mărturisind lui Thoas complotul urzit pentru 
răpirea statuii Dianei. 

Acestei apologii a adevărului proclamate de Goethe i s-a obiectat, 
caracterul ei utopic, prea adesea dezminţit de realitate. Angajată în 
context social și asociată cu idealul de libertate, lupta pentru adevăr 
a dus în istorie mai degrabă la martiraj decît la victorie. Dar nu ne 
putem împiedica să nu recunoaștem în ideile lui Goethe noblețea unei 
gindiri încrezătoare în forţa de acţiune a marilor idei morale. Vom 
reîntilni peste scurtă vreme acelaşi patos al adevărului la Kant, care, 
dezvoltindu-și elementele din Critica raţiunii practice, va publica în 


Cf. și imnurile Divinul (trad. I. Pillat) şi Hotarele omului (trad. 
M. Banuș) în Goethe, Opere I, Poezia, pp. 98 şi urm. 

1798 eseul Despre un așa-zis drept de-a minţi din iubire de oameni 
(Uber ein vermeintes. Recht, aus Menschenliebe zu lügen) în care min- 
ciuna este considerată drept o crimă pe care omul o îndreaptă împo- 
triva propriei sale fiinţe. 

Modernitatea dramei lui Goethe se vădește și din interpretarea 
pe care o dă figurii lui Oreste. Şi în cazul acestuia se poate vorbi de 
o apologie a adevărului. Ajuns în fața Ifigeniei, pe care n-o recunoaște 
încă drept sora lui, Oreste refuză să accepte disimularea iniţiată de 
Pilade pentru a o induce în eroare pe preoteasă. Oreste mărturisește 
adevărul asupra persoanei sale (III, 1: „Între noi / Să fie numai adevăr 1) 
într-un moment cînd, urmărit de remuşcări pentru matricidul comis, 
își aşteaptă moartea. Față de tradiția personificării scenice a furiilor 
ca răzbunătoare ale crimei (Schiller însuşi îl consilia pe Goethe: „Fără 
furii, Oreste nu poate exista“8), Goethe transpune chinurile remușcării 
în sufletul eroului. Oreste obţine disculparea, absoluţia și vindecarea 
apropiindu-se de puritatea surorii sale. Trezit dintr-un somn purifi- 
cator și el, are viziunea împăcării din infern a atrizilor, în rîndurile 
cărora este acum acceptat și el: „Cînd erau pe pămînt, în familia 
noastră / Domnea omorul, dar iat-acum / Că neamul cel vechi al lui 
Tantal/ Trăiește în pace şi-n bucurie / De partea cealaltă-a nopţii“ 
(HI, 2). Pentru gînditorul modern, adept al raţiunii, era inacceptabilă 
explicarea crimelor din legenda atrizilor printr-o vină ereditară, foarte 
apropiată ca semnificaţie cu păcatul originar al speciei umane din 
doctrina creştină, atît de combătută de ideologii luminilor. Însăși pedep- 
sirea lui Tantal de către zeii olimpieni apare „prea aspră“, pentru că, 
argumentează Ifigenia, „Mişelnic n-a fost Tantal, nici viclean, / Dar 
ca să fie slujitor era / Prea mare și semeţ, iar ca să fie / Tovarășul lui 
Zevs fulgerătorul, / Era numai un om, şi-atit“ (I, 3)?. Chiar Thoas se 
îndoiește, în întrebarea pusă în acest context Ifigeniei, că nelegiuirile 
ftantalizilor ar putea fi numai urmarea urii zeilor, și nu a propriilor 
iri și înclinații. 

Interpretarea modernă de către Goethe a mitului antic, mai ales 
prin interiorizarea conflictelor, a necesitat o restructurare a desfășu- 
rării acţiunii, ceea ce a dus la unele incongruenţe în logica evenimen- 
telor. Dacă disculparea lui Oreste se înfăptuieşte prin propriile forţe 
ale eroului, motivul furiilor devine inutil. Pe de altă parte, dacă 
oracolul, așa cum se va vedea mai jos, i-a cerut s-o readucă în patrie 


8 S-hiller— Goethe, Corespondenţă, Traducere de Lucia Popescu, 
Prefaţă de Sevilla Răducanu, Bucureşti, Univers 1976 [Corespondenţe. 
Memorii. Jurnale], p. 222 (22 ianuarie 1802). 

Goethe îl preamăreşte pe Tantal ca şi pe ceilalţi titani, cum ar fi 
Ixion şi Sisif, toţi pedepsiţi de zei pentru revolta lor împotriva ordinii 
divine. V. Goethe, Poezie și adevăr, op. cit., vol. 2, p. 202—203. 

pe Ifigenia, întreaga acţiune privind complotul pentru sustragerea 
Statuii Dianei, singura de altfel care introduce în piesă un oarecare 
dinamism, își pierde funcţionalitatea pe care o avea în legendă și în 
dramaturgia anterioară. Autorul se bazează însă pe faptul că specta- 
torul, mînat de interesul pentru personaje, nu are timp să-și pună 
probleme de logică; acestea apar numai la analiza critică a textului. 

Goethe îmbogățește conţinutul tematic al dramei și prin noua 
interpretare pe care Oreste o dă poruncii oracolului de la Delphi și 
care, de fapt, aduce rezolvarea finală a conflictului: nu pe sora lui 
Apollo, adică statuia Dianei, i sia cerut s-o readucă în patrie, ci pe 
propria-i soră, pe Ifigenia. Diana poate astfel să rămînă în Taurida, 
pentru că şi acolo domnește umanitatea. Thoas şi poporul acestuia 
nu mai sînt concepuţi, ca în tradiţia elenistă, drept barbari, care pot 
fi dispreţuiţi şi înşelaţi, ci ca oameni, compatibili şi egali cu grecii; 
ca şi aceştia, ei își pot controla pornirile pasicnale şi acceptă evidenţa 
convingătoare a faptelor şi argumentelor. Legat prin promisiunea 
făcută (I, 3), dar și convins de pledoaria pentru comprehensiune umană 
a Ifigeniei, regele nu poate decît să-și dea asentimentul pentru plecarea, 
în pace și prietenie, a Ifigeniei, a lui Oreste şi a însoţitorilor acestora. 

Prin Ifigenia Goethe aduce un înalt omagiu feminităţii care, prin 
însăşi sensibilitatea ei, păstrează și cultivă valorile morale și estetice. 
Acestea sînt virtuţi pe care raţiunea analitică a secolului luminilor le 
identifică în dreptul natural al omului, pentru a deduce apoi consecințe 
de ordin social și politic. 

Aşterneți-vă umbra-n preajma mea, 
Stufoase coame-ale dumbrăvii sfinte, 
Vechi sanctuar de pace al zeiței, 

Pe unde mă sfiesc şi-acum să umblu, 
Parc-aş veni aici întiia oară; 

Fiindcă sufletu-mi nu poate-n veci 
Cu-aceste locuri să se-obişnuiască. 
Mă ţine-aici de ani de zile-ascunsă 
Porunca unei mari voinţi de sus, 

La care mă supun, deşi mă simt, 
Și-acum la fel ca-n prima zi, străină. 
Vai! marea mă departe de toţi cei 
Care-mi sînt dragi, şi zile-ntregi pe tărm 
Cu sufletul în depărtare caut 
Meleagurile Greciei iubite, 

Dar la oftatul meu adinc răspunde 
Cu voce-năbuşită numai valul. 

E vai şi-amar de-acela care duce 
Departe de părinţi, surori și fraţi 

O viaţă singuratecă! Mîhnirea 

Nu-i dă răgaz să fie fericit. 

Roind întruna, gîndurile-i zboară 

În depărtări, la casa părintească, 
Acolo unde soarele pe vremuri 

I-a dezvelit întiia oară cerul 

Şi unde între el şi cei de-o seamă 

Cu el, jucîndu-se-n copilărie, 


35 


S-au înnodat duioase legături. 

Nu vreau să-nfrunt pe zei, dar spun că starea 
Femeilor e vrednică de milă. 

Bărbatu-i domn şi-acasă şi-n război, 

lar cînd e prin străini, tct bine-i merge; 
A lui e stăpînirea și izbinda, 

Și-o moarte glorioasă îl aşteaptă. 

În schimb, cit de îngustă-i fericirea 
Femeii! Să asculte de-un soţ aspru 

E datoria ei, și mingiierea. 

Dar şi mai greu e-atunci cînd soarta rea 
O smulge şi-o azvirle-n lumea largă. 
Așa s-a întîmplat cu mine. Thoas, 

Un om de-altminteri bun, mă ţine-aici 
Într-o sclavie demnă şi sfinţită. 

O, ce ruşine mi-i să-ți spui, zeiţă, 

Că eu cu greu şi-n silă te slujesc 

Pe tine, care m-ai scăpat de moarte! 

Ar trebui ca viața mea să-ți fie 

Pe veci de bunăvoie hărăzită, 

Mi-am pus mereu speranţele în tine, 

Şi mi le pun şi-acum, mereu, Diana, 
Tu, care-odinioară m-ai luat 

Pe mine, biata fiică oropsită 

A regelui cel mare şi m-ai dus 

Cu bratul tău domol și sfint departe, 
Da, fiică a lui Zevs, dac-ai făcut 

Pe vrednicul bărbat să se-nspăimînte 
Cerîndu-i fiica, dacă pe-Agamemnon, 
Cel care e cu zeii deopotrivă 

Și care-a vrut drept jertfă să-ţi aducă 
Copilul cel mai drag, l-ai însoţit 

Cind s-a întors acasă glorios 

De la cetatea Troiei dărimată 

Şi i-ai păstrat soţia şi feciorul 

Şi pe Electra — scumpele-i comori — 
O, du-mă şi pe mine la ai mei, 

Și-aşa cum de la moarte m-ai scăpat, 
Mă scapă şi de viaţa de aici, 

O viaţă care-i moarte-a doua oară! 


SCENA A DOUA 

Trimis de rege vin la preoteasa 
Dianei şi-i aduc din partea lui 
Urări de bine. Astăzi este ziua 

Cînd ţara Tauridei mulţumeşte 
Zeiţei sale că i-a hărăzit 

Din nou izbînzi atît de minunate. 
Vin să te-anunţ că regele soseşte 

Şi că oştirea se îndreaptă-ncoace. 
Sîntem cu toţii gata să-l primim 

Cu mare cinste, şi zeița noastră 
Așteaptă cu prielnică privire 

Din mîinile lui Thoas binevenita jertfă. 
O, bine-ar fi dac-aș putea să văd 
Că şi privirea celei ce slujeşte 
Zeiţei noastre, că privirea ta, 
Fecioară sfintă, e mai luminoasă, 
Mai veselă, semn bun pentru noi toţi! 
Dar şi acum o tainică tristeţe 
Adîncul sufletului ţi-l ascunde; 
Zadarnic aşteptăm de-atita vreme 
Un călduros cuvint din gura ta. 
De cînd te știu aici pe-aceste locuri, 
Aşa ţi-a fost necontenit privirea, 
Şi-n faţa ei mă înfior mereu; 

Și sufletul ţi-e parcă ferecat 

În fundul pieptului cu lanţuri grele. 
Deci chiar aşa cum trebuie să fie 

O izgonită şi o părăsită. 

Cum? Ţi se pare, oare, că aici 

Eşti părăsită şi eşti izgonită? 

Poţi fi la tine-acasă-n ţări străine? 
Dar ţara ta acuma ţi-e străină. 
Tocmai de-aceea inima-mi rănită 

Nu se mai poate-n veci tămădui. 
Abia ieșită din copilărie, 

Cind sufletul mi se-alipea mai strîns 
De tata şi de mama, de fraţi şi de surori, 
Cînd noile vlăstare se-nălțau 

Voioase în văzduh, un crunt blestem 


S-a năpustit asupră-mi și m-a smuls 

De iîng-ai mei şi-a rupt cu pumn de fier 
Frumoasa legătură dintre noi, 

Și duse-au fost de-a pururi voioşia 

Şi traiul dulce al copilăriei. 

Scăpată de la moarte, sînt acum 

Doar umbra mea, şi bucuria vieţii 

În mine nu mai poate să-nflorească. 

ARKAS: Nefericită vrei să te socoţi; 

Eu spun că ești şi nemulțumitoare. 

IFIGENIA: Vă mulțumesc mereu. 

ARKAS: Dar mulțumirea 
De care dai dovadă nu-i curată, 
Nu-i mulțumirea care răsplăteşte 
Cu prisosință fapta bună, nu e 
Privirea veselă ce dovedeşte 
Acelui care te-a primit că duci 
O viață liniştită şi că stai 
Cu dragă i inimă în preajma lui. 

Pe vremuri, cînd o soartă-a cărei təine 
Neînţelese au rămas te-aduse 

Pe treptele acestui templu, Thoas 
Te-a-ntîmpinat cu dragoste şi cinste, 
Ca pe-o trimisă-n dar de către zei, 
Și țărmu-acesta te-a primit voios, 
Prieteneşte, el, ce-ntotdeauna 

A fost atit de groaznic cu străinii, 
Fiindcă pîn’ la tine nici un om 

Nu atingea pămîntul țării noastre 
Fără să cadă jertfă singeroasă 

Pe treptele altarului Dianei, 

Aşa cum cere-un obicei străvechi. 

IFIGENIA: Nu numai să respiri în libertate 
Înseamnă să trăieşti. Ce viaţă-i asta 
Pe care nevoită sînt s-o duc 
Aici, în preajma sfintului lăcaş, 

În jale-adincă, asemeni unei umbre 
Care-şi păzeşte propria ei groapă? 
Pot eu să spun că viaţa asta este 
Voioasă şi în sine împăcată, 

O viaţă ce se scurge în visări 

Zadarnice şi care nu-i decit 

O pregătire pentru-acele vremuri 

Ceţoase-n care ceata celor morti 

Pe malul Lethei! umblă în neștire? 

O viaţă nefolositoare este 

O moarte timpurie. Și destinul 

Femeilor eu îl îndur mai mult 

Decit oricare alta-n lumea asta. 
ARKAS: Îţi iert mindria asta ce te face 

Să nu te-mpaci cu tine însăţi. Totuşi 

mi pare rău, fiindcă ea-ţi răpește 

În orice clipă bucuria vieţii. 

Cum? Oare n-ai făcut aici nimic 

De la sosirea-ți? Cine-a-nseninat 

Posomorita regelui simţire? 

Acel străvechi şi groaznic obicei 

Ce poruncea ca viaţa fiecărui 

Străin care venea pe-aici să fie 

Jertfită pe altarele Dianei. 

Cine-a făcut cu vorbe-adinci şi blinde 

Să fie an de an tot mai uitat? 

Cine-a scăpat pe-atiţia bieţi captivi 

De la o moarte crudă, trimiţindu-i 

În ţara lor? Şi iată că Diana 

În loc să se arate supărată 

Că nu mai are jertfe singeroase, 

Ţi-a ascultat duioasa rugăciune. 

Izbinda-n zbor voios nu ocrotește 

Oștirea noastră, cîteodată chiar 

leşindu-ne cu grabă inainte? 

Şi nu ne bucurăm de-un trai mai bun 

De cînd slăvitul nostru rege, care 

Atita vreme cu înţelepciune 

Și vitejie ne-a condus, acum 

În preajma ta zimbeşte cu blindeţe, 

Făcîndu-ne și nouă-ndatorirea 

Supunerii tăcute mai ușoară? 

Spui că n-aduci nici un folos, cînd tu 

Balsam împrăştii peste mii de oameni, 

Cînd pentru-acest popor, spre care-un zeu 

Te-a îndemnat să vii, tu ești izvorul 

Etern al noii sale fericiri, 


Cind pe ursuzul țărm ucigător 

Tu dai străinului pierdut putinţa 
De-a nu muri şi de-a se-ntoarce-acasă? 
IFIGENIA:  Puţinul care-a fost înfăptuit 
Dispare repede, şi ochii văd 
Doar ceea ce mai este de făcut. 
ARKAS: Socoţi că-i demn de laudă acela 
Ce nu cunoaşte preţul faptei sale? 
IFIGENIA: Acel ce-și cîntăreşte fapta este 
Demn de mustrare. 
ARKAS: Cel ce din trufie 
Socoate că-i puțin tot ce-a făcut 
E tot atit de vrednic de mustrare 
Ca şi acel ce din deşertăciune 
Socoate-o faptă mică drept măreaţă. 
Ascultă-mă şi crede pe un om 
Ce-ţi poartă o statornică credinţă: 
Cind regele vorbeşte azi cu tine, 
Să-i înlesneşti să-ţi spună ce gîndeşte. 
IFIGENIA: Aceste vorbe binevoitoare 
Din partea ta mă înspăimintă. Află 
Că eu de multe ori şi anevoie 
Am ocolit peţitoria lui. 
ARKAS: Vezi, fii cu chibzuială-n tot ce faci; 
Gindeşte-te că-i spre folosul tău, 
De-atunci de cînd feciorul i-a murit, 
Se-ntimplă rar ca regele s-arate 
Încredere vreunuia de-ai lui, 
Şi chiar încrederea ce i-o arată 
Aceluia e doar pe jumătate. 
El vede cu ochi răi pe orice fiu 
De nobil, bănuind în fiecare 
Din ei un pretendent la tron. Se teme 
Că va îmbătrîni-n singurătate; 
I-e frică poate chiar și de-o răscoală 
Și poate şi de-o moarte timpurie. 
Un scit nu pune nici un preţ pe vorbe, 
Și Thoas mai puţin chiar decît toţi. 
Obişnuit, cum e să dea porunci 
Și să ajungă repede la fapte, 
El nu cunoaște arta care ştie 
S-aducă vorba pe departe şi, 
Treptat, cu-o iscusită-ncetineală, 

S-o mlădieze dup-un scop ascuns. 
Nu-l mai îngreuia cu-o-mpotrivire 
Și cu-o neînțelegere voită 
Întimpină-i dorința. 


IFIGENIA: Să grăbesc 

Ce mă ameninţă? Să fac eu asta? 
ARKAS: Ameninţare e că-ţi cere mina? 
IFIGENIA: E chiar cea mai cumplită dintre toate. 
ARKAS: Primeşte-i cu încredere iubirea. 


IFIGENIA: Numai atunci cînd are să mă scape 

De spaima care sufletul mi-apasă. 
ARKAS: De ce nu-i spui din care neam te tragi? 
IFIGENIA:  Fiindcă-o preoteasă a zeiţei 

Datoare este să-şi păstreze taina. 
ARKAS: N-ar trebui să ai față de rege 

Vreo taină. Deşi el nu ţi-a cerut-o, 

În marele său suflet simte-adine 

Că te fereşti de el cu multă grijă. 
IFIGENIA:  Nutreşte supărare împotrivă-mi? 
ARKAS: Aproape mi-ar veni să cred că da. 

De tine nu vorbeşte, cum de-altminteri 

Nici despre altceva nu prea vorbeşte. 

Dar din vrun rar cuvint rostit în treacăt 

Am înţeles că-n sufletu-i dorința 

De-a te avea s-a înrădăcinat. 

O, nu-l lăsa prea mult cu sine însuși, 

Lui însuşi pradă, să nu crească-n pieptu-i 

Necazul împotriva ta, să n-ai 

Prilej apoi să-ţi pară rău că sfatul 

Pe care ţi l-am dat nu l-ai urmat! 
IFIGENIA: Cum? Are, oare, regele de gind 

Să-ncerce-o faptă ce nu poate trece 

Prin mintea unui om cinstit şi drept, 

Care-și păzeşte faima lui cea bună 

Și căruia respectul celor sfinte 

i înfrînează inima? Ar vrea 

De la altar, din templu, să mă smulgă 

Și cu de-a sila-n patu-i să mă ducă? 

n ajutor chema-voi pe toţi zeii 

Și pe Diana cea dintii, zeița 

Înverșunată care, negresit, 

Va ocroti pe preoteasa ei, 

Fecioară ca şi ea! 


ARKAS: 


IFIGENIA: 
ARKAS: 


Fii fără grijă! 
Nu-mpinge-un sînge proaspăt şi năvalnic 
Pe rege către-o faptă de om tinăr. 
Mă tem că va lua o hotărire 
Mai aspră şi pe care-o va aduce 
Cu hotărire la îndeplinire, 
Căci are-un suflet neînduplecat. 
De-aceea, iată, eu te rog să ai 
Faţă de el măcar recunoștință 
Și-ncredere, dacă nu poţi mai mult. 
Mai ştii ceva? O, spune-mi! 

$ Vei afla 
Din gura lui. Îl văd venind încoace. 
Ştiu că-l stimezi, şi inima ta însăși 
Statornic te îndeamnă să-l întimpini 
Cu-ncredere şi cu prietenie. 
Pe-un om mărinimos 0 vorbă bună 


„Rostită de-o femeie-l poate duce 


Departe. 


(Arcas iese) 


IFIGENIA singură: 


Nu prea văd cum aş putea 
Să fac ce-mi spune credinciosul Arkas. 
Oricum, voi împlini cu þucurie 
Îndatorirea de-a plăti pe rege 
Cu vorbe bune pentru fapta-i bună. 
Și îmi urez să spun plăcute lucruri, 
Fără să mint, acestui om puternic. 


SCENA A TREIA 


Ifigenia, Thoas 


IFIGENIA: 

dle 


Zeița să te binecuvînteze 


Cu răsplătiri regești! Să-ţi hărăzească 


Izbiîndă, glorie și bogăţie 

Și propăşire pentru toţi ai tăi, 

Şi tot ce tu dorești în chip cucernic 
Să se-mplinească-n aşa fel încît 


Tu, care ştii ce-nseamnă marea grijă 


De a domni peste mulţimi de oameni, 


THOAS: 


IFIGENIA: 

Să poți gusta mai bine decît toți 
O fericire trainică şi-aleasă | 

Aş fi prea mulțumit. dacă poporul 
M-ar lăuda. De tot ce-am cucerit 
Se bucur’ însă alții chiar mai mult 
Decit mă bucur eu. Nu poate fi 
Om fericit cu-adevărat decît 

Cel care, fie rege, fie slugă, 

E mulțumit cu-ai lui, la el acasă. 
Tu ai împărtăşit durerea mea 
Adiîncă-atunci cînd paloşul duşman 
A smuls de lingă mine pe feciorul 
Meu cel din urmă, cel mai bun din toţi. 
Atita vreme cît a fost stăpină 

Pe gindurile mele răzbunarea, 

Nici n-am văzut că mi-e pustie casa. 
Acuma însă cînd pe fiul meu 
L-am răzbunat zdrobind împărăţia 
Duşmanului și mă înapoiez 

Acasă mulțumit, nu pot găsi 

Aici nimic de care să mă bucur. 
Supunerea voioasă ce pe vremuri 
Mă-ntimpina în orişice privire 
E-ntunecată-acum de-o supărare 
Şi-o grijă-adîncă, deşi nerostită. 
Toţi se întreabă care-i viitorul 

Și se supun în silă unui rege 

Fără urmaşi. Şi iată-mă acuma 
Venind aici, în templu-acesta unde 
De-atitea ori venit-am să mă rog 
Să izbîndesc, şi tot de-atitea ori 

Să mulțumesc c-am izbîndit. O veche 
Dorinţă port în piept, pe care tu 
O ştii, de care tu nu eşti străină. 
Nădăjduiesc, spre fericirea mea 

Şi a poporului, că în curînd 

Te voi aduce-n casa mea, soție. 
Prea mult voiești să dărui, rege, unei 
Necunoscute. Ruşinată stă 

În faţa ta sărmana izgonită 

Care n-a vrut să afle pe-acest țărm 
Decit doar adăpostul şi-ocrotirea 
Pe care i le-ai dat cu prisosinţă. 


THOAS: Că tu mereu ţi-ascunzi față de mine 
Precum şi faţă de supuşii mei 
Obirşia, e-o faptă despre care 
Orice popor din lume-ar socoti 
Că nu e nici frumoasă şi nici dreaptă. 
Pămiîntul ţării noastre pe străini 
Îi înspăimîntă. Legea şi nevoia 
Ordonă asta. De la tine însă, 

Care te bucuri de preasfiîntul drept 
Ce ţi-l acordă pietatea noastră 

Şi care-ai fost aicea de noi toţi 
Primită foarte bine şi-ţi petreci 
Acuma printre noi domoale zile, 
Nădăjduim încrederea deplină 

Pe care are dreptul s-o aştepte 

O gazdă de la oaspetele său. 

IFIGENIA: O! rege, dacă pin-acum n-am spus 
Din care neam mă trag şi cine sînt 
Părinții mei, eu n-am făcut aceasta 
Fiindcă n-am încredere în tine, 

Ci numai pentru că n-am îndrăznit, 
Căci dacă-ai fi ştiut pe cine ai 

În faţă, ce făptură blestemată 
Hrăneşti şi-adăposteşti, vai mie! poate 
Că groaza inima ţi-ar fi cuprins-o, 
Şi-atunci, în loc să-mi spui c-ai vrea să şed 
Pe tron cu tine, m-ai fi alungat 

De timpuriu din ţara ta; şi poate 

Că înainte de-a ajunge clipa 

Cînd rătăcirea mea s-ar fi sfirșit 

Şi m-aş fi-ntors cu bucurie-acasă, 

M-ai fi zvirlit în crunta deznădejde 

Ce stă la pîndă şi oricînd e gata 

Să ia, cu mina ei nesimţitoare 

Şi-atit de-ngrozitor de rece, viaţa 
Oricărui om gonit din casa lui. 

THOAS: Orice-ar voi cu tine zeii şi 
Orice-ar avea de gind cu neamul tău, 
Ştiu doar atit: de cînd ești printre noi 
Şi capeţi îngrijirea cuvenită 
Unui pios şi vrednic musafir, 

Am fost şi sînt întruna hărăzit 
Cu binefaceri care vin din cer; 

Aşa că-mi este foarte greu să cred 
Că ocrotesc în tine-o vinovată. 
Răsplata ţi-o dă fapta ta cea bună, 
Nu musafirul tău. 

O faptă bună 
Pe care-o faci unui nemernic nu e 
Aducătoare de răsplăţi. Sfirşeşte 
Cu-mpotrivirea şi tăcerea ta! 
Nu-ţi cere asta un bărbat nedrept. 
Zeița mi te-a dat în pază. 
Aşa cum ea te-a prețuit, la fel 
Te-am prețuit şi eu. Porunca ei 
Îmi va fi lege ca şi pin-acum, 
Și dacă speri că poţi să te întorci 
Acasă, eu nimic n-am să-ți mai cer; 
Dar dacă drumul ţi-i pe veci închis 
Şi neamul tău e izgonit, sau dacă 
S-a stins în urma unei mari năpaste, 
Atunci tu ești a mea, urmînd nu una, 
Ci chiar mai multe legi. Vorbeşte deci 
Deschis! Ştii doar că-mi ţin cuvintul. 
Din vechea ei strinsoare se desprinde 
Cu anevoie limba, ca-n sfîrșit 
Să scoată la iveală-o taină care 
Zăcea de multă vreme nerostită. 
O dată-ncredinţată, taina asta 
Va părăsi pe veci ascunzătoarea 
Ei sigură din fundul inimii; 
Şi-aşa cum zeii au să hotărască, 
Va face bine sau va face rău. 
Şi-acuma află! Eu mă trag din Tantal. 
Rosteşti cu nepăsare-o vorbă mare. 
Spui că strămoşul tău e-acel bărbat 
Pe care toată lumea-l pomeneşte 
Ca pe un om proteguit de zei. 
Să fie, oare, acel Tantal care 
A stat cu Zevs la masă şi la sfat 
Şi ale cărui vorbe erau pline 
De o cunoaştere adincă-a vieţii 
Şi desfătau cu tilcul lor pe zei 
Ca vorbele rostite de-un oracol? 

THOAS: 

Chiar el. Dar zeii n-ar mai trebui 

Să aibă legături cu muritori, 

De parcă-ar fi asemenea cu diînșii. 

E prea bicisnie neamul omenesc 

Ca să se urce, fără s-amețească 

La o-nălțime neobișnuită. 

Mişelnic n-a fost Tantal, nici viclean, 


` Dar ca să fie slujitor era 


Prea mare şi semeţ, iar ca să fie 
Tovarășul lui Zevs Fulgerătorul, 
Era numai un om, şi-atit. De-aceea 
Şi crima lui a fost tot omenească; 
Dar judecata zeilor a fost 
Prea aspră; şi poeţii spun acum 
Că necredinţa și trufia lui 
L-au prăbuşit năprasnic de la masa 
Lui Zevs în negrul și străvechiul Tartar. 
Vai! şi de-atunci tot neamul lui îndură 
Cumplita ură-a zeilor. 
O îndură 

Din pricina strămoşului, sau, poate 
Din vina lor? 

Bine'nţeles, urmașii 
Titanului au moştenit și vlaga 
Năvalnică, şi semeţia lui; 
Dar Zevs le strînse fruntea într-un cerc 
De fier şi-ascunse de privirea lor 
Întunecată și şovăitoare 
Măsura, cuminţenia, răbdarea 
Şi darul hotăririi înțelepte: 
Orice dorință-a lor se prefăcea 
Într-o sălbatecă pornire, care, - 
Necunoscînd opreliști, izbucnea 
Năprasnică şi cutremurătoare. 
Şi asta a-nceput cu Pelops, fiul 
Lui Tantal. Înşelind și omorînd, 
A, cucerit-o pe Hippodamia, 
Frumoasa fiică a lui Enomaos, 
Luînd-o de soţie. Ea i-a dat 
Doi fii, Tieste şi Atreu. Dar Pelops 
De la soţia lui dintii avea 
Un fiu pe care îl iubea. Cei doi 
Vedeau cu ciudă dragostea aceasta. 


Unindu-se cu ură împotriva 
Acestui frate, ei cuteaz-o faptă 
Cumplită şi-l ucid. Dar Pelops crede 
Că ucigaşa e Hippodamia. 
Turbat, îi cere fiul înapoi, 
Și ea de deznădejde se omoară. 

THOAS: De ce-ai tăcut? Urmează! Să nu-ţi pară 
Rău de încrederea ce mi-o arăţi. 
Vorbeşte mai departe! 

IFIGENIA: Bine este 
De-acela care îşi aduce-aminte 
Cu bucurie de strămoşii lui 
Şi povesteşte ce isprăvi, ce fapte 
Măreţe au făcut, şi-i fericit 
Că-n el se-ncheie-un strălucit şirag. 
Un neam nu naște chiar de la-nceput 
Un semizeu ilustru sau un monstru. 
Abia după un şir de răi şi buni 
Ivește-se vlăstarul care-aduce 
Pe lume pacostea sau bucuria. 
După ce Pelops a murit, Tieste 
Și cu Atreu domniră împreună. 
Dar multă vreme n-au putut să ţină 
Încrederea şi-unirea dintre dinşii. 
Tieste-a necinstit-o pe soţia 
Fratelui său. Atreu, drept răzbunare, 
L-a alungat din ţară. Dar vicleanul 
Tieste, fapte rele plănuind, 
De mai demult furase pe-un fecior 
Al lui Atreu şi îl crescuse, dindu-l 
Drept fiul lui. Cu-ncetul el strecoară 
În sufletul acestuia mînia 
Și ura răzbunării şi-l trimite 
În ţară să ucidă pe Atreu, 
Băiatul neştiind că tatăl lui 
E-Atreu şi socotind că-i este unchi. 
Dar planurile tinărului sînt 
Descoperite. Groaznic pedepseşte 
Atreu pe solul ucigaș, crezind 
Că-i fiul fratelui său. Află, 
Dar prea tîrziu, pe cine-a osindit 
Şi cine-n faţa lui muri în chinuri. 
Riîvnind atunci să-şi stingă-n piept văpaia 

Cumplită-a răzbunării, plăinuește 

O crudă faptă nemaipomenită. 

El se preface că s-a împăcat 

Şi cheamă-n ţară pe Tiest cu cei 

Doi fii ai lui. la pe băieţi şi-n taină 

Îi taie în bucăţi şi dă la masă 

Părintelui lor groaznica mîncare. 

Iar cînd Tiest s-a săturat mîncînd 

Din carnea lor, cuprins e de miîhnire, 

Întreabă de copii şi i se pare 

C-aude paşii lor şi glasul lor 

În dosul ușii, dar Atreu i-aruncă 

Rinjind picioarele și ţestele 

Copiilor măcelăriți. O, rege, 

Tu îţi întorci acum cu groază faţa. 

Aşa şi-a-ntors şi soarele atunci 

Strălucitorul chip, smuncindu-și carul 

Şi din făgaşul lui etern scoţindu-l. 

Aceştia sînt strămoşii preotesei. 

Şi mai sînt multe groaznice destine 

De amintit ale acestui neam, 

Dar noaptea cu aripile ei grele 

Le-ascunde și nu lasă să se vadă 

Decit crimpeie-ntr-un amurg lugubru. 
THOAS: Ascunde-le la rîndu-ţi în tăcere! 

` i Destul cu-atitea grozăvii! Și spune 

Prin ce minune tu ai răsărit 

Din neamu-acesta crîncen şi sălbatec. 
IFIGENIA: Feciorul cel mai mare-al lui Atreu 

Fu Agamemnon. El e tatăl meu; 

Şi trebuie să spun că am văzut 

În el, din frageda-mi copilărie, 

Modelul unui om desăvirșit. 

Vlăstarul cel dintii al căsniciei 

Cu Clitemnestra am fost eu; apoi 

Veni Electra. Regele domnea 

În pace. Printre cei ieşiţi din Tantal 

Dorita linişte-n sfîrşit sosise. 

Dar mai lipsea ceva ca fericirea 

Părinților s-ajungă-a fi deplină, 

Lipsea un fiu. Dar cînd dorinţa tocmai 

Li se-mplinise şi vedeau acum 

Pe-Oreste cum creşte-ntre cele două 

Surori, o nouă grea nenorocire 

Se năpusti asupra casei lor, 

Care părea ferită de năpastă. 

Aţi auzit desigur de războiul 

Pe care l-a stirnit răpirea celei 

Mai chipeşe femei? din lumea-ntreagă, 

Și care-a strîns sub zidurile Troiei 

Pe domnitorii Greciei cu toată 

Oștirea lor. De vor fi cucerit 

Sau nu orașul, şi de vor fi ajuns 

Să se răzbune, nu știu. Tatăl meu 

Era în fruntea oştilor. Stăteau 

Acum în Aulis aşteptind zadarnic 

Un vînt prielnic, pentru că Diana 

Se supărase pe conducătorul 

Aheilor și îi ţinea în loc 

În ciuda grabei lor, cerînd prin gura 

Lui Calchas? să i se jertfească fiica 

Lui Agamemnon cea mai mare. Deci 

Ei m-au atras în tabără cu mama, 

Apoi m-au dus cu sila la altar 

Și-au hărăzit zeiţei capul meu. 

Au împăcat-o astfel pe zeiţă: 

Ea nu voia sîngele meu; de-aceea 

M-a-nvăluit îndată într-un nor 

Şi m-a scăpat. Abia aici în templu 

M-am regăsit, trezindu-mă din moarte, 

Şi cea care vorbeşte-aici cu tine 

E Ifigenia, nepoata lui 

Atreu şi fiica lui Agamemnon, 

Şi-acuma proprietate a zeiţei. 
THOAS: Pe fiica regelui n-o cred mai mult 

Decît pe fata cea necunoscută, 

Și nici nu-i dau mai multă precădere. 

Rostesc din nou ce ţi-am mai spus o dată: 

Să vii cu mine, să mă însoțeşti 

Și să împarţi cu mine tot ce am. 
IFIGENIA: Cum pot să fac, o, rege, pasu-acesta? 

Numai zeiţa care m-a salvat 

Cred eu că are dreptul să dispună 

De viaţa mea, ce-i este consacrată. 

Doar ea mi-a dat aici un adăpost! 

Si, poate, vrea să mă întoarne-acasă 
Spre bucuria tatălui meu, care 

A fost destul de aspru pedepsit 
Crezind că-s moartă. Poate că-s aproape 
De clipa dulce-a-ntoarcerii acasă; 

Şi eu, nesocotind voinţa ei, 

Să mă înlănţui singură aici? 

M-am și rugat de dinsa ca să-mi dea 
Un semn, să știu dacă rămîn sau plec. 
Un semn e faptul că mai eşti aici. 

Nu încerca să născoceşti de teamă 
Asemenea pricini de amînare. 

Cînd cineva acoperă cu vorbe 

Prea multe un refuz, cel care-ascultă 
Pricepe numai doar o vorbă: nu. 

Eu nu spun vorbe care vor să-nșele. 
Tot ce-i în fundul sufletului meu 
Ţi-am arătat. Nu simţi tu singur, oare, 
Cu cîtă-nfrigurare-aştept eu' clipa 

În care să fiu iarăși împreună 

Cu tata, mama, fratele şi sora? 

Să văd cum în străvechea sală unde 
Tristeţea-n şoaptă numele-mi rosteşte 
Deodată năvăleşte bucuria 

Şi ca în cinstea unei nou-născute 

Din stilp în stilp ghirlănzi de flori întinde! 
O! dac-ai vrea să mă trimiţi acolo 

Cu o corabie! Mi-ai da şi mie 

Şi neamurilor mele-o viață nouă! 
Atunci, să pleci! Nu asculta de glasul 
Înţelepciunii și de-un sfat cuminte! 
Fă ce te-ndeamnă inima și fii 

Femeie pin’ la capăt și te lasă 

Pornirii care fără friu te poartă 
Încoace și încolo, în neştire! 

Cînd inima îi arde de dorinţă, 

Pe o femeie n-o mai poate ţine 
Nimic, nici chiar o legătură sfintă, 
Departe de mişelul care-o smulse 

Cu dulci momeli din braţele fidele 

Cu care-un tată sau un soţ încearcă 
Zadarnic s-o oprească. Dacă-n pieptu-i 
Nu se aprinde focul pasiunii, 

Degeaba mai încearcă elocvența 
Cu limba ei de aur să convingă 
Cu vorbe fără-nconjur și adinci. 
O! rege, aminteşte-ţi de cuvintul 
Pe care ţi l-ai dat, mărinimos! 
Aşa vrei tu la-ncrederea pe care 
Ți-am arătat-o să-mi răspunzi? Păreai 
Că vrei s-asculţi tot ce-aş avea să-ţi spun. 
Dar nu ce nu putusem prevedea 
Și, totuşi, trebuia să mă aştept: 
Ştiam doar că vorbesc cu o femeie! 
Nu ponegri, 0, rege, firea noastră 
Nenorocită. Armele cu care 
Se luptă o femeie nu-s, e drept, 
Strălucitoare cum sînt ale voastre, 
Dar nu-s nici josnice. Și să mă crezi 
Că eu acum te-ntrec cu mult prin faptul 
Că ştiu mai bine decit știi tu singur 
Ce poate să te facă fericit. 
Ai spus, necunoscîndu-mă și fără 
Să te cunoşti destul pe tine însuţi, 
Că o mai strinsă legătură între 
Noi amîndoi ne-ar face fericiţi. 
Cu-ncredere şi cu bunăvoință 
Tu stărui să primesc. Eu mulțumesc 
Din suflet zeilor c-au fost atît 
De buni cu mine și mi-au dat tăria 
Să nu mă-nduplec la o legătură 
Pe care ei n-au încuviințat-o. 
Inima ta vorbeşte-așa, nu zeii. 
Dar ei vorbesc cu noi numai aşa: 
Prin mijlocirea inimilor noastre. 
N-am, oare, dreptul să-i aud și eu? 
Acoperă furtuna glasul dulce. 
Și numai preoteasa îl aude? 
Un rege să-l asculte e dator 
Mai mult decît oricine. 

Slujba ta 
Şi dreptul moştenit pe care-l ai 
De-a sta cu Zevs la masă și la sfat 
Te-apropie de zei mai mult decît 
Un băștinaș al unei țări barbare. 

Aşa deci trebuie să ispăşesc 

Încrederea pe care tu mi-ai smuls-o. 
Sint om, şi-atit. Şi cred că e mai bine 
Să isprăvim aceasta. Eu rămîn 

La ceea ce-am vorbit. Fii preoteasa 
Zeiţei care te-a ales. Dar eu 

Dianei îi voi cere-acum iertare 

Că de mai multă vreme am lipsit-o 

De jertfele aici obişnuite. 

Şi asta pe nedrept, dar, totodată, 
Mustrîndu-mă-n ascuns pe mine însumi. 
Din vechi a fost aici un obicei: 

Nici un străin nu se apropia 
Nevătămat de ţărmul ţării noastre; 
Cum debarca, era trimis la moarte. 

Şi numai tu, cu o prietenie 

Faţă de mine-n care desluşeam 
Cu-adîncă bucurie cînd iubirea 
Duioasă-a unei fiice, cînd tăcuta 

Şi tăinuita înclinare-a unei 

Logodnice, m-ai prins ca-n niște lanţuri 
Vrăjite, astfel c-am uitat de toate 
Îndatoririle ce le aveam. 

Mi-ai adormit simţirea-n aşa fel, 

incit n-am mai putut deloc s-aud 
Cum murmura nemulțumit poporul. 
Acuma însă glasul lui se umflă. 

Toţi spun că fiul meu s-a prăpădit 

De timpuriu din vina mea. De-aceea 
Eu nu mai vreau de dragul tău să-nfrunt 
Mulțimea care-ntruna cere jertfe. 

Nu pentru mine am dorit aceasta. 

Cel care îşi închipuie că zeii 

Vor sînge nu-i cunoaște. El doar pune 
Pe seama lor dorinţa lui de sînge. 
Zeița, oare, nu m-a scos chiar ea 

Din mîna preotului jertfitor? 

Ea n-a vrut moartea mea, a vrut mai bine 
Să mă păstreze, ca s-o pot sluji. 

Nu sîntem noi chemaţi să tălmăcim 

Şi să-ndrumăm un sacru obicei 

Cu mintea noastră lesne schimbătoare 
Și după strimta noastră judecată. 


Fă-ţi datoria, am s-o fac pe-a mea. 
Am prins chiar adineaori doi străini 
Ascunşi pe după stînci, pe țărm, 

Și care n-au venit, fără-ndoială, 
S-aducă ţării mele vreun folos. 
Cu-aceştia să începem iar să dăm 
Zeiţei jertfele pe care ea 

De multă vreme nu le-a mai avut. 
Ţi-i voi trimite-aici. Ştii ce-ai să faci. 


SCENA A PATRA 


IFIGENIA singură: Tu ai nouri, milostivă zeiţă, 
Cu care-nvălui pe cei asupriţi 
Fără de vină, şi, smulgindu-i 
Din braţele de fier ale soartei, 
Tu poţi să-i duci peste mări, departe, 
Și peste-ntinderi nemărginite 
Acolo unde socoţi că-i bine. 
Eşti înţeleaptă, prevezi viitorul; 
Pentru tine trecutul nu piere; 
Privirea ta se lasă domoală 
Peste slujitorii tăi, aşa 
Cum lumina ta, care dă viaţă 
Nopţilor,- pluteşte peste pămînt. 
Ferește de sînge mîinile mele. 
Singele care curge n-aduce 
Niciodată noroc și linişte; 
Şi chipul celui ce-a fost omorit 
Din întîmplare stă la pîndă şi 
Umple de groază ceasurile rele 
Ale ucigașului trist c-a ucis 
Împotriva voinţei lui. 
Căci Nemuritorilor dragi le sînt 
Oamenii buni răspîndiţi pretutindeni. 
Ei bucuroşi amină sfîrșitul 
Vieţii fugare a muritorilor 
Şi le îngăduie cu bunăvoință 
Să stea cîtăva vreme cu dinșii 
Şi să se bucure împreună cu ei 
De privel'ştea cerului veșnic 
În care îsi au locuinţa. 

SCENA ÎNTÎI 
Oreste, Pilade 


ORESTE: Pe drumul morții noi umblăm acum. 
Cu fiecare pas pe care-l fac 
Simt tot mai multă linişte în suflet. 
Cînd pe Apollo l-am rugat s-alunge 
Din preajmă-mi duhurile răzbunării, 
El parcă mi-a făgăduit cu vorbe 
Zeieşti şi dătătoare de speranță 
Că voi găsi scăpare şi-ajutor 
În templul mult-iubitei lui surorii 
Care domneşte peste Taurida. 
Și-acum făgăduiala se-mplineşte. 
Necazul meu se va sfirşi odată 
Cu viaţa mea. Cit de uşor îmi vine, 
Acum cînd inima un zeu îmi stringe 
Şi-mi amorţeşte mintea, să renunţ 
Să mă mai bucur de lumina zilei! 
Și dacă pe nepoţii lui Atreu 
l-a osîndit o soartă blestemată 
Să nu-şi cîştige-o moarte glorioasă 
În luptă, dacă trebuie, la fel 
Cu tatăl meu şi cu strămoșii mei, 
Să cad. sacrificat în chip nemernic, 
Atunci aşa să fie! E mai bine 
Să mor aici lingă altar decit 
Să pier în vreun ungher ascuns, în care 
Vreo rudă ucigaşă îşi întinde 
În taină mrejele. O, zeități 
De sub pămînt, mai daţi-mi doar o clipă 

De linişte, voi, care urmăriți 

Ca niște cîini întăritaţi şiroiul 

De singe nesecat ce izvorăşte 

Din paşii mei şi îmi înseamnă drumul. 
Lăsaţi-mă! Am să cobor curînd 

La voi, acolo jos. Lumina zilei 

Nu trebuie să vadă faţa voastră, 

Și verdele pămîntului covor 

Nu se cuvine-a fi loc de-nțilnire 
Pentru năluci. Vă caut eu în Hades. 
Acolo ne va stringe-aceeaşi soartă, 
Unindu-ne într-o eternă noapte. 

Îmi pare numai rău că te tirăsc 

De timpuriu în patria tristeţii, 

Pilade, tu, tovarăș fără vină 

Al vinei mele, care-mpărtăşești 
Exilul meu! Şi singura mea teamă 

E c-ai putea să mori; că vei trăi 

E ultima şi singura-mi speranţă. 
Oreste, eu nu sînt ca tine gata 

Să mă cobor la umbre, sub pămint. 
Pe căile-ncileite care parcă 

Ar duce către beznă, mă gindesc 
Cum am putea s-ajungem iar la viaţă. 
Nu mă gîndesc la moarte. Tot mă uit 
Să văd dacă vreun zeu nu pregăteşte 
Pe undeva o cale de scăpare. 

Te temi sau nu te temi de dinsa, moartea 
Tot vine-odată, şi n-o poţi opri. 

Dar chiar în clipa-n care preoteasa 
Zeiţei, la altar, va-ntinde mina 

Să ne reteze capul şi să-nceapă 
Jertfirea noastră, eu mă voi gîndi 
Mereu cum să scăpăm și tu și eu. 
Ridică-ţi sufletul din întristare. 

Tu, dacă te-ndoiești, mai mult grăbeşti 
Primejdia. Apollo doar şi-a dat 
Cuvintul şi-a făgăduit că-n templul 
Surorii lui afla-vei mingiiere 

Și ajutor şi-ntoarcere acasă. 

Și vorbele pe care le spun zeii 

Nu sînt cu două înţelesuri cum 
Înclină-a crede omul necăjit. 

Din frageda-mi copilărie mama 
A aruncat un văl de întuneric. 
Asupra vieţii mele. Semănam 
La chip cu tata, şi privirea mea 
Era ca o mustrare ce lovea. 
În ea și în iubitul ei. Adesea 
Cind o vedeam pe sora mea Electra 
Şezînd în sala cu unghere-adinci, 
Tăcută, lingă foc, veneam la dinsa, 
Mă ghemuiam î în poala ei mihnit 
Şi mă uitam cu ochii mari la ea 
Cum plinge-amarnic. Apoi începea 
Să-mi spună-atitea lucruri despre tata. 
Cum aș fi vrut să-l văd, să fiu cu el 
La Troia sau să-l ştiu intors acasă | 
Şi a venit şi ziua cînd... 

O, lasă 
Pe seama duhurilor infernale 
Acele clipe grele! E mai bine 
Să ne-amintim de vremuri fericite, 
Şi amintirea asta să ne dea 
O vlagă nouă și-un îndemn la fapte 
De vitejie. Zeii au nevoie 
De oameni vrednici care să-i slujească 
Pe-acest pămînt, Fi te-au ales, avind 
Încredere în tine, şi de-aceea 
Nu te-au lăsat să mergi cu tatăl tău 
Atunci cînd, supărat, s-a coborit 
La Orcus, 

O! mai bine m-agăţam 

De haina lui și mă duceam cu dinsul! 
Salvîndu-te, ei mi-au făcut un bine. 
Nici nu-mi închipui ce-aş fi fost cînd tu 
N-ai mai fi fost. De mic copil trăit-am 
De dragul tău, și tot de dregul tău 
Vreau să trăiesc și-acuma. 

Nu-mi aduce 
Aminte de acele vremuri bune 
Cînd m-am, adăpostit la tine-acasă, 
Cind tatăl tău, om înţelept şi vrednic, 
Cu-atita bunătate m-a-ngrijit 
Pe mine, biet vlăstar aproape mort, 

Şi cînd tu, vesel şi plăcut tovarăş, 
Asemeni unui fluture ce zboară 
Cu-aripi pestriţe împrejurul unei 
Întunecate flori, în orice clipă 
Zburdai în preajma mea şi mă-ndemnai 
Spre-o viaţă nouă și îmi strecurai 
Domol în suflet voioşia ta, 
Făcîndu-mă să-mi uit nenorocirea 
Şi-alăturea de tine să trăiesc 
Din plin entuziasmul tinereţii. 
Abia din ziua-n care mi-ai fost drag 
Am început să știu ce-i viaţa. 
Spune 

Că ai știut de-atunci ce e durerea, 
Şi-ar fi adevărat. Acesta-i lucrul 
Cel mai îngrozitor din viaţa mea: 
Ca un ciumat gonit de pretutindeni, 
n mine port durerea şi port moartea, 
Şi e destul ca să mă-nfățișez 
În locul cel mai sănătos din lume 
Şi-ndată pe-orice chip din preajma mea 
Oricît ar fi de-nfloritor, se-arată 
Apropierea unei morți încete. 
De-ar fi cum spui, şi răsuflarea ta 
Ar omori pe cei din jurul tău, 
Eu aş fi trebuit să mor de mult; 
Şi, totuşi, vezi, trăiesc şi-s plin mereu 
De bucurie şi curaj. Iubirea 
Și bucuria sînt aripi ce înalță 
Spre fapte mari pe oameni. 

Fapte mari? 
A fost o vreme cînd mi se părea 
Că-i foarte lesne să le săvirșim, 
Cind fugăream prin munţi şi văi vinatul 
Și cînd speram că vom putea cindva, 
Voinici şi ageri ca străbunii noștri, 
Să urmărim cu paloşul şi ghioaga 
Tilhari şi monştri. lar atunci cînd, seara, 
La malul mării ne opream trudiţi 
Și, sprijinindu-ne unul pe altul, 
Ne odihneam privind cum la picioare 
Val după val venea și-n faţa noastră, 
Ni se părea că lumea-i fără margini, 

Ne pomeneam punind pe paloş mina, 
Şi mari isprăvi și fapte viitoare 
Ne răsăreau în minte cum răsar 
Pe cerul nopţii stele fără număr. 
Nemărginită-i opera pe care 
Ne-ndeamnă inima s-o-ndeplinim. 
Am vrea ca fiecare faptă-a noastră 
Să fie-n clipa cînd o săvirșim 
Aşa de mare cum are s-ajungă 
Atunci cînd după ani și ani poeţii 
Îi vor spori mereu însemnătatea 
Şi o vor răspîndi în lumea-ntreagă 
De-a lungul a mai multe generaţii. 
Frumos mai sună faptele măreţe 
Ale strămoşilor atunci cînd, tineri, 
Şedem la umbră dulce de amurg 
Și le sorbim cum lunecă din harfă. 
Ce facem e la fel cu ce-am făcut: 
Crimpeie săvirşite greu, cu trudă! 
Şi alergăm după ceva ce fuge 
De noi mereu, şi nu băgăm de seamă 
Pe care drum umblăm şi nu vedem 
În cale urmele ce le-au lăsat 
Strămoşii noştri cît au fost în viaţă. 
Fugim mereu ca să le-ajungem umbra 
Ce-asemeni zeilor pluteşte-n zare 
Pe creştete de munţi, în nori de aur. 
Nu preţuiesc deloc pe omul care 
Se crede de pe-acuma ridicat 
În slăvi, așa cum poate că odată 
O să-l ridice lumea-n viitor. 
Tu, însă, tinere, să mulţumești 
Din suflet zeilor că de pe-acum 
Au săvirşit atit de multe lucruri 
Cu ajutorul tău. 

Cînd zeii dau 
Prilej cuiva să săvirșească 
Cu bucurie-un lucru de ispravă, 
Și el fereşte pe ai lui de-un rău 
Sau ţara şi-o mărește și-o-ntăreşte, 
Sau pe un vechi dușman îl nimiceşte, 
Atunci el poate să le mulțumească, 
Fiindcă ei i-au dat cea mai adincă 

Şi mai de seamă bucurie-a vieții! 
Pe mine însă m-au ales să fiu 
Un ucigaș şi să omor pe mama, 
Pe care, totuși, eu o veneram, 
Şi astfel, răzbunind o faptă rea 
Cu altă faptă rea, m-au nimicit. 
Ei au ţintit, să ştii, în mine neamul 
Lui Tantal, şi eu, ultimul vlăstar, 
Nu sînt sortit să mor nevinovat 
Și nici cu cinste. 

Zeii niciodată 
Nu pedepsesc amarnic fapta rea 
A unui tată în feciorul lui. 
Un om, cum o fi el, sau rău, sau bun, 
Îşi ia cu el răsplata faptei sale. 
Noi moştenim de la părinții noştri 
Nu nenorocul, ci norocul lor. 
Ce ne aduce în aceste locuri 
Nu-mi vine-a crede că e chiar norocul. 
Voința zeilor, fără-ndoială. 
Atunci, voinţa lor ne nimiceşte. 
Fă ce ţi-au poruncit să faci şi-aşteaptă. 
Şi dacă vei aduce lui Apollo 
Pe sora lui și, datorită ţie, 
Vor fi la Delphi împreună iarăși 
Slăviţi de un popor cu suflet mare, 
Ei îţi vor răsplăti această faptă 
Și te vor scoate de sub stăpînirea 
Eriniilor.70 Şi chiar de pe-acum, 
Aşa cum vezi, în cringu-acesta sfint 
Nici una nu-ndrăzneşte să se-arate. 
Da; tot e bine, voi muri în pace. 
Ba eu cred altceva. Şi n-am făcut 
Neiscusit o legătură între 
Ce-a fost şi ce va fi şi-am chibzuit 
La tilcu-ascuns al lucrurilor. Poate 
Că zeii s-au gîndit demult să facă 
Această faptă vrednică. Diana 
Ar vrea din răsputeri să părăsească 
Acest ţinut sălbatec şi barbar 
În care se fac jertfe omenești; 
lar noi am fost aleşi să săvirșim 
Această faptă; ea ni-i hărăzită. 

De-aceea chiar am și ajuns acum, 
În chip ciudat, siliţi de-mprejurări 
Aici, în poarta templului Dianei. 
Cu-o rară iscusinţă ştii să-mbini 
Dorinţa ta cu ceea ce vor zeii. 
Înţelepciunea omenească n-are 
Nici o putere dacă nu ascultă 
De glasurile care vin de sus. 
Un zeu îndeamnă pe un om destoinie 
Care-a făcut fărădelegi cumplite 
Să-ndeplinească-un lucru greu ce pare 
Cu neputinţă. Dar eroul duce 
La bun sfirşit isprava rînduită 
ȘI, ispăşindu-şi vina, el slujeşte 
Și zeilor, şi lumii, şi ajunge 
La mare cinste. 

Dacă sînt ursit 
Să mai trăiese şi să mai duc vreo faptă 
La bun sfîrşit, atunci s-alunge-un zeu 
Din ochii mei această ceaţă care 
Mă face să mă poticnese pe drumul 
Alunecos de sîngele matern 
Şi care mă tirăşte către morţi; 
Să sece-acel şuvoi care ţișneşte 
Asupra mea din rana mamei, şi, 
Mereu, pe veşnicie, mă pătează! 
Așteaptă-n liniște, şi vei scăpa. 
Te chinuieşti tu singur şi tu însuţi 
Îndeplinești faţă de tine fapta 
Pe care Furiile? sint chemate 
Să-ndeplinească. Lasă-mă o clipă 
Să mă gîndesc. Stai liniştit! Şi dacă 
Va fi nevoie să ne însoţim 
Puterile, te voi chema și vom 
Porni-mpreună către-ndeplinire 
Cu-o îndrăzneală bine chibzuită. 
Parcă-l aud pe Odiseu. 

Nu ride! 

Ne-alegem fiecare un erou 
Pe urma căruia-ncercăm și noi 
Să ne urcăm pe drumul spre Olimp. 
Şi drept să-ți spun, eu cred că şiretlicul 


„Şi prevederea nu-njosesc pe omul 
Ce vrea să săvirşeasc-o faptă mare. 
ORESTE: Eu preţuiesc pe cel viteaz şi drept. 
PILADE: De-aceea nici n-am vrut să-ţi cer un sfat. 
Am şi făcut ceva. Am izbutit 
Să aflu de la păzitorii noștri 
Destul de multe. Ştiu că o femeie 
Străină şi frumoasă ca o zele 
Înlănţuie acea cumplită lege 
Şi-aduce zeilor în dar un suflet 
“Curat, miresme dulci şi rugăciuni. 
Toţi laudă mărinimia ei. 
Cred oamenii de-aici că ea se trage 
Din neamul Amazoanelor!0, și spun 
C-ar fi fugit de-acolo ca să scape 
De o năpastă ce-o ameninţa. 
ORESTE: Se pare că puterea-i luminoasă 
S-a isprăvit acum, cînd a sosit, 
Un ucigaş pe care un blestem 
Ca-ntunecimea unei nopţi adinci 
ÎL urmăreşte fără încetare 
Și îl învăluie. Pioasa sete 
De singe a dezlănţuit din nou 
Străvechiul obicei, spre răul nostru. 
Sălbăticia regelui doreşte 
Pieirea noastră. De mînia lui 
Nu poate o femeie să ne scape. 
PILADE: Norocul nostru că e o femeie! 
Căci un bărbat, oricît de bun ar îi, 
Se-obișnuieşte cu cruzimea şi 
Sfirşeşte prin a-și face chiar o lege 
Din ce nu-i place; şi obişnuinţa 
Îl înăspreşte de nu-l mai cunoşti. 
Femeia însă își păstrează-ntruna 
Un sentiment de care-a fost cuprinsă. 
Te poţi pe dinsa bizui mai mult, 
La bine tot atît cît şi la rău. 
Dar iat-o! Vine. Lasă-mă cu ea. 
La început nu-i spun fără înconjur 
Cine sîntem şi care-i soarta noastră. 
Acuma, du-te. Nu vorbi cu dinsa 
Pînă nu stai de vorbă-ntii cu mine. 

Ifigenia, Pilade 

Străine, spune cine eşti şi care 

E ţara ta. După înfăţişare 

Şi port, nu-mi vine-a crede că ești scit, 
Ci mai degrabă grec. 

Îi scoate lanţurile 


Primejdioasă 

E libertatea ce ţi-o dau acum. 
Dea zeii să scăpaţi de soarta grea 
Ce vă ameninţă! 

O, dulce grai! 
Ce farmec are limba ce-ai vorbit-o 
De mic copil cînd o auzi rostită 
Departe, prin străini! Sărman captiv, 
Văd iar în faţa mea albaștrii munţi 


„Ai portului în care m-am născut! 


O! fie-ţi bucuria mea dovadă 

Că sînt, ca tine, grec. Cînd te-ai ivit 
În faţa mea, o clipă am uitat 

Cîtă nevoie am de tine. Gîndul 

Mi s-a-nălţat uimit spre strălucirea 
Făpturii tale. Dacă vreo poruncă 
Cumplită nu-ţi pecetluieşte gura, 

O, spune-mi din ce neam al ţării noastre 
Te tragi tu, care semeni cu-o zeiţă. 
Cu tine-acum vorbeşte preoteasa 

Pe care și-a ales-o, consacrind-o, 
Zeița însăși. E destul să ştii 

Atita. Spune-acuma cine ești 

Și ce destin funest v-aduce-aici 

Pe tine şi pe cel ce te-nsoţește. 


Eu lesne pot să-ţi povestesc ce grea 
Năpastă pas cu pas ne urmărește. 
Ce bine-ar fi să poţi şi tu, divino, 
La fel de lesne să ne hărăzești 
Privirile voioase-ale speranţei! 
Sintem din Creta, fii ai lui Adrast. 
Eu sînt mezinul, Cefalus pe nume, 
Iar el, Laodamas, e cel mai mare. 

Am mai avut un frate, mijlociul. 
Era o fire aprigă și aspră. 
De mic copil ne turbura, la joacă, 
Orice-nțelegere şi veselie. 
Cit timp viteazul nostru tată-a fost 
Dus în război sub zidurile Troiei, 
Acasă noi am ascultat de mama, 
Dar după ce s-a-ntors cu pradă multă 
Şi-n scurtă vreme a murit, 
A izbucnit o ceartă între fraţi, 
De la domnie, de la moştenire. 
Eu am ţinut cu fratele mai mare, 
Care-l ucise pe cel mijlociu. 
Din pricina acestui crunt omor, 
Eriniile-acum îl urmăresc, 
Îl fugăresc şi nu-i mai dau răgaz. 
Apollo însă ne-a trimis aici, 
În ţara asta aspră, şi ne-a spus 
Că ajutor noi vom. găsi în templul 
Surorii lui. Sintem, cum. vezi, captivi 
Şi-aduşi la tine ca să fim jertfiți. 
Acum știi tot. 

Cum? Troia a căzut? 
O, spune-mi, e într-adevăr aşa? 
E dărimată. Ol nu-ntârzia, 
Fă tot ce poţi pentru scăparea noastră | 
Grăbeşte ajutorul ce ne-a fost 
Făgăduit de-un zeu! Fii milostivă 
Cu fratele meu! Spune-i un cuvînt 
Prietenese şi binevoitor; 
Şi cruţă-l cînd vorbeşti cu el. Te rog! 
Durerea, bucuria, amintirea 
Pun stăpinire repede pe dinsul 
Și-l turbură adînc. O nebunie 
Și-o-nfrigurare îi cuprinde mintea, 
Și sufletul lui liber şi frumos 
Ajunge pradă Furiilor crunte. 
Oricît de mare-ar fi nenorocirea 
Ce te lovește, eu te rog din suflet 
S-o laşi deoparte pînă îmi răspunzi 
Amănunţit la ce te-am întrebat. 

Cetatea care zeci de ani în șir 
A înfruntat oştirea-ntregii Grecii 
Acum e prăbușită la pămînt, 
Şi niciodată nu se mai ridică! 
Noi însă ne-amintim de-acel ţinut 
Barbar fiindc-am îngropat acolo 
Pe mulţi de-ai noștri, dintre cei mai buni. 
Ahile zace-acolo-nmormîntat, 
Alături de frumosul lui prieten. 
V-aţi prăbuşit în pulbere şi voi, 
Eroi ce semănaţi la chip cu zeii! 
Nici Palamede şi nici Aias, fiul 
Lui Talamon, n-au să-şi mai vadă ţara. 
De tata nu vorbește; nu mi-a spus 
Că-i printre cei căzuţi. Da! el trăieşte. 
Nădăjduieşte, inimă! 

Şi totuşi, 
Sint fericiţi cei mulţi care-au murit 
De dulce-amara moarte ce le-a dat-o 
Dușmanul! Căci un zeu plin de mînie 
Și duşmănos a pregătit acelor 
Ce s-au întors un dureros sfirșit, 
Nu o primire cu triumf şi slavă. 
Cum? Glasul oamenilor n-a ajuns 
Pină la voi? Doar a umplut pămîntul 
Cu vestea faptelor îngrozitoare 
Ce-au fost în vreme-aceea săvirşite! 
Deci tu nu ştii ce jale fără seamăn 
A copleșit palatul din Micena, 
Prin ale cărui săli adinci, acum, 
Se-aud numai suspine? Clitemnestra, 
Cu ajutorul lui Egist, în ziua 
Cind soţul ei s-a-napoiat acasă, 
I-a aruncat în cap o plasă deasă 
Şi, ameţindu-l astfel, l-a ucis. 
O! tu-i cunoşti pe toţi din acest neam 
Regesc şi îi iubeşti. Văd asta bine. 
În van încearcă inima-ţi să-nvingă 
Cumplita şi neaşteptata veste. 
Eşti fiica unui bun prieten? Eşti 
Născută în Micena, nu departe 
De dînșii? Spune-mi. Nu te supăra 

Pe mine că ţi-am spus eu cel dintii 
Această grozăvie. 

Povesteşte 
Cum s-a-ntimplat îngrozitoarea faptă. 
În ziua chiar a-ntoarcerii acasă, 
Cind Agamemnon a ieşit din baie 
Înviorat şi a cerut soţiei 
Să-i dea veşmintul, ea, nelegiuita, 
I-a aruncat pe umeri şi pe creştet 
O pinză-n zeci de falduri revărsată 
Cu dibăcie, şi în timp ce el 
Se tot zbătea şi încerca să scape 
Ca dintr-o plasă și nu izbutea, 
Egist nemernicul l-a omorît. 
Şi-aşa s-a dus cu fruntea-nvăluită 
În ţara umbrelor un mare rege. 
Şi ce răsplată-a căpătat mişelul? 
Domnia şi-o femeie, care de-altfe! 
Erau de multă vreme ale lui. 
O poftă ticăloasă deci a-mpins-o 
Să săvirşească o nelegiuire? 
Da, şi dorinţa ce-o avea de mult 
Să se răzbune pe bărbatul ei. 
Dar în ce fel anume o jignise? 
Cu-o faptă rea, care-ar putea să fie 
O-ndreptăţire pentru dinsa, dacă 
O crimă s-ar putea îndreptăţi. 
El a ademenit-o-n Aulida, 
Unde-o zeiţă tot stîrnea furtuni 
Ca să nu-i lase pe ahei să plece. 
Aduse-acolo şi pe fiica lui 
Mai mare, Ifigenia, şi-aceasta 
A fost jertfită sîngeros pe-altarul 
Dianei, pentru binele Eladei. 
Se zice că din pricina aceasta 
Regina Cltemnestra ar fi prins 
O ură-atit de mare şi de-adincă, 
Încît s-a-nduplecat să fie-a lui 
Egist, care-o cerea de multă vreme, 
Şi chiar cu mîna ei a-nvăluit 
Pe Agamemnon în funesta plasă. 


IFIGENIA acoperindu-şi faja: 


Destul acum. Ai să mă vezi din nou. 

Adine mișcată pare de destinul 

Lui Agamemnon. Oricine-ar fi ea, 

Un lucru-i sigur, că l-a cunoscut 
De-aproape și, ea însăși dintr-un neam 
Înalt, a fost vîndută şi adusă roabă 
Pe-aceste locuri, spre norocul nostru. 

O, inimă, te linişteşte! Steaua 

Speranţei străluceşte-n faţa noastră. 

Spre ea să ne-ndreptăm, dar cu prudenţă. 


ACTUL AL TREILEA 


SCENA ÎNTÎI 
Ifigenia, Oreste 


FIGENIA:  Netericitule, te scot din lanţuri, 
Dar asta-nseamnă numai că o soartă 
Mai dureroasă ţi se pregătește; 
Căci libertatea pe care-o dă templul 
E ca şi cea din urmă licărire 
De viaţă-n ochii unui greu bolnav, 
Un sol al morţii. Totuşi, nu pot încă, 
Nu vreau să-mi spun că voi sînteţi pierduţi. 
Cum aş putea cu-o mină ucigașă 
Să vă trimit la moarte? Nimănui 
Nu-i este-ngăduit să se atingă 
De voi cît timp sînt încă preoteasa 
Dianei. Totuşi, dacă datoria 
Eu nu mi-o fac aşa cum, minios, 
Îmi cere regele, el poate-alege 
Pe altă slujitoare ca urmașă 
A mea și-atunci eu nu vă mai pot da 
Alt sprijin decit doar urări de bine. 
O, vrednic fiu al ţării mele, dacă 
Chiar şi pe-un servitor ce s-a atins 
De vatra sfintă-a zeilor paterni 
Noi îl întimpină cu bucurie 
Cind ne-ntilnim cu dinsul într-o țară 
Străină, vă puteţi închipui 
Ce fericită sînt să stau de vorbă 
Cu voi, care-mi trezirăţi amintirea 
Eroului pe care m-am deprins 
De la părinţii mei să-l venerez, 


ORESTE: 

Cu voi, ce inima mi-ọ-nviorați 
Şi mi-o-ndulciți cu o. speranță nouă. 
Ți-ascunzi tu într-adins şi din prudență 
Obîrşia şi numele? Nu pot 
Să aflu cine eşti, tu, care, semeni 
Cu-o zeiţă? 

Ai să afli-ndată; 
Dar spune-mi mai întîi ce nu mi-a spus 
Destul de bine fratele tău: care 
A fost sfirşitul celor ce, întorşi 
Acasă de la Troia, au avut 
De îndurat pe pragul casei lor 
O soartă aspră şi neașteptată. 
Eram copilă cînd am fost adusă 
În ţara asta; dar ţin bine minte 
Cum mă uitam cu lungi priviri sfioase 
Şi pline de uimire şi de teamă 
La toţi acei eroi. Cind au plecat, 
Ai fi crezut că s-a deschis Olimpul, 
Dind drumu-n lume iarăşi tuturor 
Vestiţilor viteji de-odinioară, 
Să fie spaima Troiei. Agamemnon 
Era din toţi cel mai măreț. O, spune-mi, 
E-adevărat că-n pragul casei sale 
Vicleana lui sotie şi Egist 
L-au doborit în chip mişelnic? 

Da. 

Vai ţie și amar, nefericită 
Micenă! Din belșug au semănat 
Blesteme și nenorociri nepoţii 
Lui Tantal; şi, ca buruiana rea, 
Ce, scuturiînd din creştete-otrăvite, 
Împrăştie seminţe ticăloase, 
Au zămislit spre veşnică turbare 
Vlăstare ucigaşe între ele 
Din tată-n fiu. Dezvăluie-mi acum 
Acele lucruri care, povestite 
De fratele tău, nu le-am înţeles 
Din pricină că-ntunecimea spaimei 
Mi le-a ascuns. Cum a scăpat în ziua 
Aceea singeroasă cel din urmă 
Fiu al acestui neam vestit, Oreste, 
Copilul cel atît de mult iubit, 


Urzit de multă vreme să răzbune 
Pe tatăl lui? L-a prăbușit cumva 
O soartă asemănătoare-n mreaja 
Avernuluii!? Trăieşte? Dar Electra? 
ORESTE: Trăiesc, şi el şi ea. 
IFIGENIA: O! soare de-aur, 
Dă-mi cele mai strălucitoare raze 
Şi pune-le din partea mea ofrandă 
În fața tronului lui Zevs! Eu sînt 
Săracă şi cuvintele-mi lipsesc. 
ORESTE: Dacă te leagă de-acest neam regesc 
Îndatoririle-ospitalității, 
Sau poate şi mai strinsă legătură, 
Cum bucuria ta mi-o dovedeşte, 
Înfrînă-ți inima și ţine-o bine, 
Fiindcă-ntoarcerea neașteptată 
A unei mari dureri e foarte greu 
De îndurat pentru un om cuprins 
De bucurie. Tu, cum văd, nu știi 
Decit că Agamemnon a murit. 
IFIGENIA: Şi nu-mi ajunge oare să știu asta? 
ORESTE: Din toate groaznicele întîmplări 
Tu n-ai aflat decît doar jumătate. 
IFIGENIA: Şi ce-ar mai fi de care să mă tem? 
Oreste şi Electra sînt în viaţă! 


ORESTE: Şi nu ţi-e teamă că și Clitemnestrei 
I s-a-ntimplat ceva? 
IFIGENIA: Pe ea acum 
Nici teama, nici speranța n-o mai scapă. 
ORESTE: De áltfel, ea a și plecat din țara 
Speranţei. 
IFIGENIA: S-a căit de ce-a făcut 
Și s-a-necat în propriul ei sînge? 
ORESTE: Nu. Propriul ei sînge a ucis-o. 


IFIGENIA: Mai lămurit vorbeşte, să nu fiu 
Silită să tot caut înţelesul. 
În jurul frunţii mele-ngrijorate 
Îşi flutură aripile ei negre, 
Cu falduri mii și mii, nedumerirea. 
ORESTE: O! Zeii oare m-au ales pe mine 
Să fiu funestul sol al unei fapte 
Pe care mai degrabă aş ascunde-o 
În peşterile-mpărăţiei nopții, 

În care nici un sunet nu pătrunde? 
Mărinimia-ţi mă sileşte totuşi, 

Deşi n-aş vrea, dar ea e-ndreptăţită 
Să-mi ceară să-i spun lucruri ce pe mine 
Mă-ndurerează. Am să ţi le spun. 
În ziua-n care tatăl ei căzu, 
Electra pe Oreste l-a ascuns, 
Salvindu-l. Apoi Strophius, cumnatul 
Lui Agamemnon, l-a luat la dinsul 
Şi l-a crescut cu fiul său, numit 
Pilade, care-a-nconjurat pe-Oreste 
Cu cele mai frumoase legături 

Pe care le-a-mpletit prietenia. 

Cei doi crescură astfel împreună 

Şi totodată-n sufletele lor 

Crescu dorința de a răzbuna 
Cumplita moarte a lui Agamemnon. 
Plecară la Micena, travestiţi, 
Pe-ascuns și prefăcîndu-se că duc 
Mihnita veste-a morţii lui Oreste 
Şi urna cu cenuşa lui. Ajunși, 
Regina îi primeşte. Intră-n casă. 
Oreste ia deoparte pe Electra 

Să-i spună cine este. Ea-nteţeşte 
Din nou într-însul focul răzbunării, 
A cărei flacără nimicitoare 

Se potolise la vederea mamei. 

Îl duce în tăcere pîn’ la locul 

În care tatăl lui, lovit, căzuse 

Şi unde-o veche urmă-aproape ștearsă 
A sîngelui vărsat în chip mişelnic 
Mai colora sinistru cu o pată 
Subţire, dar tenace, pardoseala 
De-atitea ori spălată în zadar. 

Cu limba ei de foc ea-i povesteşte 
În amănunt îngrozitoarea faptă, 

Îi spune cum trăiește ca o slugă, 
Ce mindri sînt mișeii fericiţi 

Şi la ce rele se pot aştepta 

Oreste şi cu ea din partea mamei, 
Ajunsă maşteră. Îi pune-n mînă 
Pumnalul vechi care mai adusese 
Nenorociri şi pagube în neamul 

Lui Tantal; şi regina Clitemnestra 
Căzu lovită crunt de fiul ei. 

O, voi, nemuritori care petreceţi 
Domoale zile-n ţara fericită 

A norilor ce se-nnoiese mereu, 
De-aceea m-aţi ţinut atita vreme 
Departe de-oameni și de voi aproape, 
Îngăduindu-mi îndeletnicirea 
Neprihănită de-a păstra mereu 
Nestins şi viu în templu focul sacru, 
De-aceea aţi atras pină la voi 
Sufletul meu ce se avîntă-n sus 

La fel cu-această flacără ce urcă 
Mereu spre cer, cucernică şi pură, 
Ca să mă faceţi mai tirziu să simt 
Cu și mai multă adincime groaza 
Fărădelegilor din neamul meu? 

O, spune-mi, ce-a făcut nenorocitul? 
Ce s-a-ntimplat pe urmă cu Oreste? 
De ce nu pot să spun că a murit? 
Din sîngele ucisei a ieșit 
Bolborosind năprasnic ca-ntr-un clocot 
Spiritul mamei 

Şi a strigat pe fiicele străvechi 

Şi crîncene-ale nopţii şi le-a spus: 
„Nu lăsaţi pe ucigaş să fugă! 
Nu lăsaţi pe ucigașul mamei! 
Urmăriţi pe ticălos! E-al vostru 
Şi ele-aud, şi ochii lor adinci 
Se-ntore în toate părţile cu pofta 
De pradă-a vulturului hrăpăreț. 

În negrele lor peşteri se urnesc; 
Şi-n urma lor, de prin adinci unghere 
les Îndoiala şi cu Remuşcarea, 
Tovarăşele lor. Din Acheron 

O ceaţă se ridică, se întinde, 

Şi-n rotocoalele acestei ceţi 
Întruna se perindă, turburindu-l, 
Priveliştea statornică şi vie 

A faptei lui. Eriniile, care 
Chemate sînt să ducă la pieire 

Pe muritori, le vezi acum călcînd 
Frumoasele pămîntului meleaguri 


pet 

Ce-au fost cîndva de zei însămînţate 
Şi de pe care-un vechi blestem, demult, 
Le-a alungat. În goană se reped 
Pe urmele fugarului; şi numai 
Doar ca să-l înspăimînte şi mai tare, 
Din cînd în cînd, o clipă, se opresc. 
Nefericitule! Și soarta ta 
E ca şi-a lui, de-aceea simţi şi tu 
Durerile sărmanului fugar! 
Ce spui? De ce-ţi închipui c-aş avea 
Şi eu aceeaşi soartă? 

Şi pe tine 
Te-apasă un omor, un fratricid. 
Fratele tău mai mic mi-a spus aceasta. 
Nu pot răbda ca sufletul tău mare 
Să fie înșelat. Cu-o țesătură 
De fapte mincinoase un străin 
Obişnuit cu vicleşugul poate 
Pe alt străin să-l prindă și să-l facă 
Să-i cadă la picioare. Între noi 
Să fie numai adevăr! 
Eu sînt Oreste! Capul meu se-apleacă, 
Împovărat de vină, spre mormînt 
Şi îşi doreşte moartea. Ea va fi 
Binevenită, oricum va veni. 
Oricine-ai fi, eu îţi doresc să scapi 
De-aici, cum îi doresc din suflet și 
Prietenului meu. Cît despre mine, 
Eu nu-mi doresc scăparea. Mi se pare 
Că tu aici stai fără voia ta. 
Găsiţi un mijloc să fugiți. Pe mine 
Lăsaţi-mă aici. Să mi se-arunce 
Ne'nsufleţitul trup din stincă-n stîncă 
Și sîngele să curgă pînă-n mare, 
Şi-acestei ţări barbare să-i aducă 
Blesteme şi nenorociri! lar voi 
Plecaţi acasă-n Grecia frumoasă, 
Să-ncepeţi, fericiţi, o viaţă nouă! 


Se îndepărtează 


O! În sfîrşit, Zeiţă-a Împlinirii, 
Tu, care ești cea mai frumoasă fiică 
A Marelui Părinte, în sfîrşit, 


Te-ai coborit acum și pin’ la mine! 
Făptura ta se-nalță uriaşă 

În faţa mea. De-abia ajung cu ochii 
La mîinile de roade încărcate 

Cu care-mparţi aicea pe pămint 
Comorile Olimpului. Şi, astfel, 
Cum se cunoaşte-un mare rege după 
Belşugul bunurilor ce le-mparte 

— Fiindcă lui desigur i se pare 
Puțin ce pentru mii de oameni este 
O bogăţie — vă cunoaşteţi, zei, 
Temeinic după darurile voastre 

Cu lungă chibzuială pregătite, 
Fiindcă numai voi puteţi să știți 
Ce ne prieşte și vedeţi departe 

În largul viitorului domeniu, 

În timp ce nouă-n fiecare seară 
Un văl de negură-mpinzit cu stele 
Ne-acoperă şi ne ascunde zarea. 
Voi auziţi, dar nu luaţi în seamă 
Copilăreasca noastră rugăminte 
De-a vă grăbi cu darurile voastre; 
Şi roadele cerești voi niciodată 

Nu le culegeţi pînă nu sînt coapte; 
Și vai de-acela ce, nerăbdător, 

Le smulge, căci va dobindi cu ele 
O hrană-amară, care-aduce moarte. 
Nu-ngăduiţi ca fericirea asta, 

Pe care-atita vreme-am așteptat-o 
Şi-n care nici nu mai speram, să treacă 
Prin faţa mea cu umbra unui vechi 
Prieten mort, lăsîndu-mi o durere 
Zadarnică şi de trei ori mai mare. 


ORESTE apropiindu-se de ea: 


72 


Tu, dacă vrei să chemi pe zei să vină 
În ajutorul tău şi-al lui Pilade, 

Să nu rosteşti numele meu odată 

Cu-al vostru. Dacă te-ntovărăşeşti 

C-un ucigaș, nu poţi să-l scapi, ci numai 
Împarţi cu el blestemul ce-l apasă 

Şi greul lui necaz. 


IFIGENIA: Destinul meu 
E strîns legat de-al tău. 
ORESTE: În nici un fel! 
Mai bine lasă-mă să plec aşa 
Cum sînt, neînsoţit de nimeni, singur, 
În ţara morţii. Chiar dac-ai ascunde 
Pe vinovat cu vălul tău, zadarnic! 
Nu l-ai putea feri de ochii celor 
Ce nu adorm în veci! Prezenţa ta, 
Făptură-a cerului, doar le sileşte 
Să stea deoparte, dar nu le alungă. 
Cu talpa lor de fier neruşinată 
N-au voie-n veci să calce pe pămintul 
Dumbrăvii sfinte... A! le-aud de-aici 
Cum rîd sinistru. Tot aşa stau lupii 
La pindă dînd tircoale-unui copac 
În care s-a urcat un biet drumeţ 
Cu gînd să scape. Stau culcate-acolo, 
La marginea dumbrăvii; şi cum plec 
De-aici, se şi ridică-ndată toate 
Și, scuturîndu-şi părul lor de şerpi, 
Pornesc stirnind în preajmă nori de praf 
Și-ncep să-şi urmărească iarăși prada. 
IFIGENIA: Poţi tu, Oreste, să asculţi o vorbă 


Prietenească? 
ORESTE: Nu. Păstreaz-o unui 
Amic al zeilor. 
IFIGENIA: Ei luminează 
Cu noi speranțe-acuma calea ta. 
ORESTE: Eu văd prin fum și ceață numai ștearsa 


Lucire-a Stixului către Infern. 
IFIGENIA: Tu ai numai o soră, pe Electra? 
ORESTE: Pe ea o ştiu. Pe sora cea mai mare 

O soartă fericită, ce-altădată 

Ni s-a părut cumplită, a luat-o 

La vreme şi-a scăpat-o de năpasta 

Ce-a bîntuit amarnic neamul nostru. 

Nu mă mai întreba, nu te-nsoţi 

Cu crudele Erinii! Numai ele, 

Cu o răutăcioasă bucurie, 

Împrăştie cu răsuflarea lor 

Cenuşa ce pe sufletu-mi se-așază, 

Şi nu dau voie să se stingă-n mine 

Ch 


IFIGENIA: 


ORESTE: 


IFIGENIA: 


ORESTE: 


IFIGENIA: 


ORESTE: 


IFIGENIA: 

Tăciunii care-au mai rămas din focul 
Ce-a mistuit năprasnic casa noastră. 
Văpaia asta, într-adins aprinsă, 
Şi cu pucioasa iadului nutrită, 
În sufletu-mi să ardă oare veşnic? 
Eu torn miresme dulci pe focu-acesta. 
O! lasă răsuflarea cea curată 
A dragostei să domolească 
Dogoarea inimii. N-ai înţeles, 
Oreste, scumpul meu? Tovărăşia 
Eriniilor oare ţi-a uscat 
Atit de tare sîngele? Pătruns-a 
În tine-o vrajă cum e cea din capul 
Gorgoneil? şi te-a împietrit? 
O, dacă glasul sîngelui ţişnit 
Din trupul mamei tale omorite 
Înăbuşit ajuns-a pîn’ la iad, 
Nu pot cuvintele neprihănitei 
Surori să cheme din Olimp pe zei 
În ajutor? 
Mă cheamă, da, mă cheamă 
Singele mamei! Vrei pieirea mea? 
S-ascunde-n tine-o zeie-a răzbunării? 
O! cine eşti tu, care răscolești 
Cu glasul tău fiinţa mea întreagă? 
Îți spune inima-n adincul ei: 
Oreste, eu sînt, eu sînt Ifigenia! 
Trăiesc | 
Tu! 
Frate dreg! 
Nu. Lasă! Fugi! 
Nu pune mîna ta pe fruntea mea! 
Ca haina de mireasă a Creuzei!? 
Eu răspindesc un foc ce nu se stinge. 
O, lasă-mă! Nemernic sînt și vreau 
Ca Hercule să pier, închis în mine, 
Răpus de-o moarte plină de ocară. 


Nu vei pieri! O, de-aș putea s-aud 
O vorbă liniștită de la tine! 
Alungă-mi îndoiala, ca să pot 
Gusta şi eu o dată fericirea 

Spre care năzuiesc de-atita vreme! 
Mi-e sufletul cuprins într-un virte) 


ORESTE: 


IFIGENIA: 


ORESTE: 


IFIGENIA: 

De bucurie, dar şi de durere. 
Mă sperii de străin şi totodată 
Mă-ndeamnă inima să mă apropii 
De fratele meu... 
Sînt aici în templul 
Lui Dionisosit? E cuprinsă oare 
De-un sfint delir năprasnic slujitoarea 
Altarului? 
Ascultă-mă şi vezi 
Pe faţa mea cum dup-atita vreme 
Îmi creşte sufletul de bucurie 
Că pot pe frunte să sărut pe omul 
Ce pentru mine-acum e cel mai scump 
De pe pămînt, că pot să te cuprind 
În braţele cu care pin-acum 
Stringeam doar vîntul fără de fiinţă! 
O! lasă-mă să te îmbrăţişez! 
Izvorul veşnic care din Parnas 
Țişneşte sprinten şi din stincă-n stincă 
Coboară pîn’ la holdele de aur 
Nu-i mai curat decît e bucuria 
Ce-mi umple inima și se revarsă 
În valuri de lumină-n preajma mea. 
Oreste! Frate drag! 
Frumoasă nimfă, 
Eu n-am nici o încredere în tine 
Şi-n dulcile cuvinte ce le spui. 
Diana vrea să aibă slujitoare 
Severe şi cuminţi, şi se răzbună 
Pe cine-i pîngărește sanctuarul. 
a-ţi braţul de pe pieptul meu! Şi dacă 
Vrei să salvezi pe-un tînăr, să-l iubeşti, 
Să-i dai comoara dulce-a fericirii, 
Întoarce-ţi inima spre-amicul meu. 
El e mai vrednic de iubire. Uite-l, 
E colo pe cărarea dintre stinci. 
Te du la el și scoate-l la liman, 
Şi lasă-mă pe mine. 
Frate scump, 
Ascultă-mă o clipă liniștit. 
Sint Ifigenia, sînt sora ta. 
O! nu lua, cu vorbe de dojană, 
Curata bucurie a surorii 


ORESTE: 

Drept o dorință a destrăbălării. 

Ol smulgeţi, zei, din ochii lui vrăjiţi 
Această nebunie! Altfel, clipa 
Frumoasă-a revederii ne va face 

Şi mai nenorociţi decît am fost. 

O, dulce frate, sora cea pierdută 
De-atita vreme e aici. Diana 

M-a smuls de la altar și m-a adus 
În sanctuarul ei. Iar tu, sortit 

Să fii jertfit, găseşti în slujitoarea 
Altarului pe sora ta. 

Nefericire! Iată, așadar, 

Că soarele va lumina acum 

Cele din urmă fapte-ngrozitoare 

Pe care le va face neamul nostru! 
De ce nu-i oare-aicea şi Electra, 

Să meargă la pierzanie împreună 
Cu noi, să nu-și mai prelungească viața? 
Ca să îndure-o soartă şi mai rea 

Şi s-o lovească suferinţi mai grele? 
Atunci, aşa să fie! Te urmez 

La locul jertfei. Fratricidul este 

Un obicei străvechi în neamul nostru. 
Vă mulțumesc, o! zei, că aţi găsit 
Cu cale să mă pierdeti înainte 

De-a fi avut copii. Te sfătuiesc 
Să nu iubeşti prea mult lumina zilei 
Şi nici pe-a stelelor. Mai bine vino 
Cu mine-acum în neagra-mpărăţie. 
Aşa cum nişte monștri zămisliţi 

În mlaștină de smoală şi pucioasă 
Se luptă şi se-omoară între ei, 
Așa şi neamul nostru crunt şi aprig 
Se nimicește singur pe el însuşi. 
Neprihănită și fără copii, 

Vino şi tu cu mine în adincuri! 
Te uiţi la mine cu priviri de milă; 
De ce? Şi Clitemnestra căuta 

Cu âstfel de priviri să-şi facă drum 
În inima feciorului, dar braţul 
Acestuia, odată ridicat, 


IFIGENIA: 


Nu s-a mai aplecat şi-a nimerit 

În pieptul ei. Şi mama a căzut, 

leşi iar din hăuri, duh neîmpăcat! 
Veniţi în jurul meu, Erinii, şi 
Priviţi o faptă ce-i pe placul vostru: 
E ultima și cea mai rea pe care 

Aţi pregătit-o. Căci de data asta 
Pumnalul nu vi-l mai ascute 

Nici ura şi nici răzbunarea; fapta 
O săvîrşeşte-o soră iubitoare. 

Nu plinge. Nu e vina ta. De cînd 
Eram copil, pe nimeni n-am iubit 
Aşa cum te-am iubit pe tine, soră! 
Loveşte cu pumnalul, fără milă, 
Străpunge pieptu-acesta şi dă drumul 
Şuvoaielor ce clocotesc în el! 


Cade istovit 


Nu pot să duc eu singură tot greul 
Acestei fericiri şi al acestei 
Nenorociri... Pilade, unde ești? 
Nepreţuitule prieten, unde 

Găsesc eu oare ajutorul tău? 


Iese căutînd 


SCENA A DOUA 


ORESTE (trezindu-se din ameţeală şi ridicindu-se): 

Mai dați-mi! Daţi-mi încă un pocal 
Din valurile Lethei, cel din urmă, 
Răcoritor şi plin de-nviorare! 

O clipă numai, şi fiorul vieţii 

Din inimă de-a pururi va pieri, 

Şi spiritul meu dus încet de apa 
Uitării va pluti spre voi, o! umbre, 
În negura eternă. Să-l primiţi 
Prietenește pe rătăcitorul 

Fiu al pămintului şi să-l lăsaţi 

Să guste liniștea ce vă-nconjoară. 
Ce şoapte oare se aud prin ramuri? 

Ce zgomot se strecoară prin crepuscul? 
A! iată-le că vin să vadă cine 

E noul oaspete! Din cine oare 
E-alcătuită ceata lor, pe care 

O strălucire o-mpresoară, parcă 

Ar fi un neam de prinți şi domnitori? 
Pășesc în pace, tineri şi bătrîni, 
Femei, bărbaţi, la chip ca nişte zei 
ȘI semănind cu toţii între dinșii. 

Da, ei sînt, ei, strămoșii mei. Atreu 
Prietenos vorbeşte cu Tieste; 

Copiii zburdă împrejurul lor. 


Cum? Nu mai sînt duşmani? Şi răzbunarea 


S-a stins odată cu lumina zilei? 

Sînt deci şi eu aici binevenit 

Și pot să merg alăturea de dînşii 

În lungul şi solemnul lor cortegiul 
Străbunilor! Oreste vă salută. 

E ultimul bărbat din neamul vostru. 
Ce-aţi semănat, el a cules. 

S-a scoborît la voi încărcat de blesteme, 
Dar aici e uşoară orice povară. 

Luaţi-l, luaţi-l în mijlocul vostru! 
Atreu, te cinstesc! Şi pe tine, Tieste! 
Aici am scăpat de dușmănie cu toţii. 
Arătaţi-mi pe tata, nu l-am văzut 
Decît o dată în viaţă... Tu eşti? 

Şi mama-i cu tine; v-aţi împăcat? 

O! dacă-ţi dă Clitemnestra mîna, 
Atunci pot şi eu să vin și să-i spun: 
„Mamă, eu sînt feciorul tău, mamă! 
Sint fiul vostru“. Spuneţi-mi toţi: 
„Bine-ai venit în mijlocul nostru!“ 

Cînd erau pe pămînt, în familia noastră 
Domnea omorul, dar iat-acum 

Că neamul cel vechi al lui Tantal 
Trăieşte-n pace şi-n bucurie 

De partea cealaltă-a nopţii. 

Şi iată, voi spuneţi: „Bine-ai venit!“, 
Şi mă primiţi cu drag printre voi. 

La străbunul meu vreau să mă duceți! 
Unde-i bătrinul? Să-l văd şi eu 

Pe omul cel vrednic şi mult-cinstit 


Care a stat cu zeii la sfat|... 

Dar ce-i? Mi se pare, ori şovăiţi? 

Vă-ntoarceţi capul. De ce? Ce este? 
E chinuit cel asemeni cu zeii? 

Vai mie! Atotputernicii, vai! 

Au statornicit cu lanţuri de fier 

În pieptul. eroului chinuri cumplite! 


SCENA A TREIA 
Oreste, Ifigenia, Pilade 


ORESTE: V-aţi scoborît şi voi aici? 
Ce bine, soră, c-ai venit! 
Numai Electra mai lipseşte; 
Dar poate-un zeu prietenos 
O va lovi cu săgeți domoale 
i în curînd ne-o va trimite. 
e tine, dragul meu prieten, 
Îmi pare rău. Acuma vino, 
Vino cu noi la tronul lui Plutoni5, 
S-aducem gazdei salutul nostru, 
Aşa cum se cuvine să facă 
Nişte oaspeţi sosiți de curînd. 
IFIGENIA: Frați care-n cer aprindeţi pentru oameni 
Lumină ziua şi lumină noaptea, 
Dar celor morți nu le mai daţi lumină, 
Scăpaţi-ne! Diana, tu iubeşti 
Mai mult decît tot ce se află-n ceruri 
Și pe pămînt pe dulcele tău frate, 
Şi feciorelnicul tău chip se-ntoarce 
Cu dor către lumina lui eternă. 
O! nu lăsa pe bietul frate-al meu, 
Găsit după atit amar de vreme, 
Să se scufunde-n noaptea nebuniei! 
Şi dacă ce-ai vrut tu cînd m-ai ascuns 
Aici s-a-ndeplinit acum şi dacă 
Vrei să ne dai cerescul ajutor, 
Pe fiecare dintre noi scăpîndu-l 
Prin mijlocirea celuilalt, atunci 

PILADE: 


Dezleagă-l de blestem, ca să nu pierdem 
Un timp prielnic mîntuirii noastre. 
Nu vezi cine sintem? Nu vezi tu oare 
Dumbrava asta sfîntă și această 
Lumină care nu e pentru morţi? 

Nu simţi tu braţul bunului prieten 

Și al surorii, care cu putere 

Te ţin în viaţă? Prinde-te de noi 

Și strînge-ne, nu sîntem umbre vane! 
Ascultă vorba mea! Şi înţelege-o! 
Vino-ţi în fire! Fiecare clipă 

E scumpă! Şi întoarcerea acasă 
Atîrnă de un gingaş fir pe care 

Îl toarce-o Pareăi$ binevoitoare. 


ORESTE câtre Ifigenia: O! Lasă-mă, cu inima deschisă, 

Acum întîia oară, să te string 

În braţe şi în voie să mă bucur! 
Voi, zeilor care umblaţi prin cer 
Și, mistuind cu flăcări norii negri, 
Mărinimoși şi gravi daţi drumyl ploii 
Atit de mult dorite, însoţind-o 

Cu tunete şi vîjiit de vînt, 

Să curgă pe pămînt în lungi şiroaie, 
Dar repede prefaceţi aşteptarea 
Îngrijorată-a oamenilor în 

Belşug şi preschimbaţi în bucurie 
Şi-n mulţumiri neliniștea lor tristă, 
Cind soarele-nnoit se oglindește 

În mii și mii de picături ce-atirnă 
Pe frunze şi sclipind în mii de feţe 
Şi Iris cea cu vesele culori 
Împrăştie cu mina ei uşoară 
Surisul văl al ultimilor nouri: 
Lăsaţi-mă acum să gust şi eu 

În braţele surorii și la pieptul 
Prietenului meu o fericire 

Pe care voi mi-o dăruiţi din plin, 
Şi fericirea asta s-o păstrez, 
Purtîndu-vă mereu recunoştinţă | 
Îmi spune inima că se dezleagă 
Blestemul care ne-a lovit cîndva. 
Eumenidele!? se duc, le-aud 


PILADE: 


Cum pleacă-n Târtar şi în urma lor 
Trintesc, ciudoase, porţile de-aramă, 
Vuind pînă departe ca un tunet. 
Pămîntul răspîndeşte o mireasmă 
Ce-mi dă o vlagă nouă şi mă-ndeamnă 
Să mă avint pe-ntinsurile lui 

Spre fapte mari, spre bucuria vieţii. 
Nu pierdeţi vremea! Ne e măsurată. 
Mai bine vintul ce-o să umfle pinza 
Corabiei cînd ne-om întoaree-acasă 
Să ducă marea noastră bucurie 

Pe culmile Olimpului. Acum 

Veniti în grabă să ne sfătuim 

Şi să luăm îndat-o hotărire. 


ACTUL AL PATRULEA 


SCENA ÎNTÎI 


IFIGENIA: 

Cînd zeii dau unui om 

Să-ndure grele încercări 

Şi-l poartă fără răgaz 

Din bucurie-n durere 

Şi din durere-n bucurie, 

Zguduindu-l adînc, 

Ei au grijă să-i pregătească 

Pe undeva pe-aproape 

Sau pe-ndepărtate meleaguri 

Un prieten înţelept 

Care la mare nevoie 

Să-i vină în ajutor. 

O, zei, fiţi darnici cu Pilade-al nostru 
Şi daţi-i spor în tot ce vrea să facă. 
El este braţul tînărului ager, 
Înverşunat în luptă, este ochiul 
Bătrînului, ce-mprăştie lumină 

În adunări. Stăpîn pe sine însuși, 

El poartă-n suflet darul preţios 

Al liniştii senine şi culege 

Din adîncimea cugetului sfaturi 

Cu care-ajută pe cei zbuciumaţi. 

Pe mine, iată, el m-a smuls de lingă 
Fratele meu; stăteam și mă uitam 

La dînsul, nu mă săturam privindu-l 
Şi nu-mi venea să cred că sînt atît 
De fericită, nu-l lăsam din braţe 

Și stînd cu el alături, nu simţeam 
Primejdia la pîndă-n preajma noastră. 
Acum s-au dus, cu gind să-ndeplinească 


Ce-au plănuit, la nava lor ascunsă 
Pe după stinci; acolo îi aşteaptă 
Tovarăşii cu care au venit. 

M-au învăţat ce vorbe socotite 

Va trebui să spun şi să răspund 
Cind regele îmi va trimite vorbă 
Să-ndeplinesc cu străşnicie jertfa. 
Ah! Văd că trebuie, ca un copil, 
Să fiu condusă. Eu nu ştiu să mint 
Și nici nu pot să dobîndesc ceva 
Cu şiretlic. Rău lucru e minciuna! 
Ea inima nu ţi-o despovărează, 
Cum face-o vorbă sinceră și clară. 
Minciuna nu ne-aduce mingiiere, 
Ea-ngrijorează pe acela care 

O făureşte pe ascuns; asemeni 

Cu o săgeată ce-a pornit din arc, 
Dar căreia un zeu îi schimbă drumul, 
La fel, minciuna-şi părăsește ţinta, 
Se-ntoarce şi loveşte pe arcaș. 

Griji fără număr îmi apasă pieptul. 
Pe ţărmul mării locul nu-i sfințit 
Cum este-aici. Eriniile pot 

Să pună mina iarăşi pe Oreste. 
S-ar mai putea să fie amindoi 
Descoperiţi. Ori mi se pare, ori 
Aud venind niște ostaşi. A! iată, 
Trimisul regelui sosește-n grabă. 
Îmi bate inima, mă turbur toată 
Cind văd pe omul căruia în faţă 
Va trebui să-i spun numai minciuni. 


SCENA A DOUA 


Ifigenia, Arkas 
ARKAS: 


IFIGENIA: 

Grăbeşte-te cu jertfa. Regele 
Așteaptă, şi așteaptă și poporul. 
Aş asculta de datoria mea 

Și de cuvintul tău, dar s-a ivit 
O piedică între voința mea 
Și-ndeplinirea datoriei mele. 


ARKAS: 


IFIGENIA: 


ARKAS: 

ARKAS: 


IFIGENIA: 


ARKAS: 

ARKAS: 


IFIGENIA: 


ARKAS: 

Ce piedică anume se opune 
Poruncii regelui? 

O întîmplare, 
Pe care nu putem să fim stăpini. 
Și ce-ntimplare? Spune, ca să duc 
Mai iute regelui această ştire, 
A hotărît să fie amindoi 
Ucişi. 

Dar zeii pîn-acuma încă 

N-au hotărît. Cel mai în vîrstă din 
Aceşti doi oameni poartă-o vină grea, 
A omorit un om din neamul lui. 
Eriniile-l urmăresc. Şi chiar 
În templu nebunia l-a cuprins, 
Şi-așa, prezenţa lui a pîngărit 
Aceste locuri sfinte. Şi acum 
În grab-am să mă duc la ţărmul mării 
Cu slujitoarele ca să stropim 
Cu apă proaspătă statuia 
Zeiţei şi s-o consacrăm din nou, 
În taină, după cuviinţă. Nimeni 
Să nu ne turbure în drumul nostru! 
Mă duc la rege chiar acum să-i spun 
De-această nouă piedică. Şi tu 
Nu-ncepe-această treabă sfintă pînă 
Nu-ţi va da voie. 

Numai preoteasa 
Zeiţei hotărăşte-n treaba asta. 
Un lucru-atit de neobișnuit 
Cum este-acesta trebuie să-l afle 
Și regele. 

Nici sfatul lui şi nici 
Porunca lui nu pot schimba nimic. 
Un domnitor adesea e-ntrebat 
Măcar de formă. 

Nu-ncerca să capeţi 
Ce nu pot da. 

De ce nu vrei să faci 
Ce-i bun şi e prielnic? 
Bine, fie 

Aşa cum vrei, dar nu întirzia | 
Plec chiar acum la tabără cu vestea 
Şi repede ţi-aduc răspunsul lui. 


IFIGENIA: 

ARKAS: 

Ce bine-ar fi să-i duc şi altă veste 
Ce-ar dezlega şi-ar limpezi o stare 
De lucruri ce ne turbură pe toţi. 
N-ai vrut s-asculţi ce-ţi spune-un bun prieten. 
Doar am făcut tot ce-am putut să fac. 
Îţi schimbi părerea, poate: mai e vreme! 
Nici asta nu stă în puterea noastră. 
Tu crezi că orice lucru ce se face 
Cu osteneală e cu neputinţă. 
Iar tu în schimb crezi că e cu putință 
Fiindcă o dorinţă te-amăgește. 
Nepăsătoare vrei să te supui 
Primejdiei ce-amenință? 
Las totul 

În grija zeilor. 

Dar ei pe oameni 
Îi scapă cu mijloace omenești. 
De semnele pe care ei le dau 
Atîrnă totul. 

Eu îţi spun că totul 
De tine-atirnă. Regele trimite 
La moarte pe cei doi străini fiindcă 
E supărat şi mînios. Oştirea 
S-a dezobișnuit de multă vreme 
De jertfe şi de slujbe singeroase, 
Mulţi care-au fost de-o soartă rea zvirliţi 
Pe-un țărm îndepărtat ştiu foarte bine 
Cît de dumnezeiască pare-o faţă 
De om ce-ntimpină prieteneşte. 
Pe-un biet pribeag pierdut prin ţări străine. 
Nu ne lipsi de ce poţi să ne dai. 
Poţi isprăvi uşor ce-ai început. 
Căci nicăieri mărinimia, care, 
Luind o-nfăţişare omenească, 
Din cer coboară, nu se-nscăunează 
Mai repede decit acolo unde 
Un nou popor, viteaz şi plin de vlagă, 
Dar fără frîu lăsat în voia lui, 
Pătruns de presimţiri nelămurite, 
Îşi duce greaua sarcină a vieţii 
Cu zbucium și cu multă turburare. 


IFIGENIA: Zadarnic cerci tu sufletul să-mi zgudui; 
Nu poţi să-l mişti după dorinţa ta. 
ARKAS: Atita vreme cît e cu putință, 
Nu trebuie să-și cruțe cineva 
Nici osteneala şi nici vorba bună. 
IFIGENIA: Pe tine tu te osteneşti, pe mine 
Mă-ndurerezi; degeaba e şi una 
Şi alta; e mai bine să m lași. 
ARKAS: Eu tocmai chem în ajutor durerea; 
Durerea e-o prietenă și dă 
Întotdeauna sfaturi bune. 
IFIGENIA: Nu. 
Ea sufletul mi-l zguduie cumplit, 
Dar scîrba să mi-o-mprăştie nu poate. 
ARKAS: Cum poate fi cuprins un suflet mare 
De scîrbă-n fața binelui pe care 
Vrea să i-l facă-un om mărinimos? 
IFIGENIA: Da, lucru-acesta-i cu putinţă-atunci 
Cind omul cel mărinimos, în chip 
Cu totul necuviincios, nu vrea 
Recunoștinţa mea, mă vrea pe mine. 


| ARKAS: Cel ce nu simte dragostea găseşte 
Uşor cuvinte să se-ndreptăţească. 
Acum mă duc la rege, ca să-i spun 
Ce s-a-ntimplat aici. Ce bine-ar fi 
Să-ţi mai aduci aminte înc-o dată 
Cit de mărinimos a fost cu tine 
De la sosirea ta și pină azi. 


SCENA A TREIA 


IFIGENIA singură: Tot ce mi-a spus mi-a răscolit deodată 
Adincul inimii, şi asta tocmai 
Acuma, cînd n-aş mai fi vrut s-aud 
Cuvinte de-acest fel. Mă prinde frica! 
Asemeni unei ape mari cu valuri 
Puternice ce-acopăr nişte stinci 
Înfipte în nisipul de pe țărm, 
Aşa şi mie un șuvoi năprasnie 
De bucurie îmi acoperise 
În întregime inima. Stringeam 

În braţe imposibilul. Părea 

Că s-ar fi coborit asupra mea 

Un nor domol, cu gind să mă ridice 
De la pămînt și să mă poarte sus, 

În somnul blind cu care buna mea 
Zeiţă fruntea mi-o învăluise, 

Cind mîna ei m-a prins ca să mă scape 
De la pieire. Inima mea toată 

Era a lui Oreste; ascultam 

De ce spunea Pilade; nu aveam 

Alt gind decit să-i scap pe amindoi, 
Şi-aşa cum un corăbier e vesel 

Şi lasă-n urma sa pe veșnicie 

O insulă pustie şi stincoasă, 

Aşa şi eu mă şi vedeam plecată 

Din Taurida. Şi acuma iată 

Că glasu-acestui credincios prieten 
Mă-ntoarce iar aici şi mi-amintește 
Că-n urma mea rămîn şi-aicea oameni. 
Minciuna mi-i acum de două ori 

Mai odioasă. Suflete al meu, 

Nu-ţi pierde cumpătul! Începi acum 
Să şovăi şi să te-ndoiești? Vei fi 

Silit să părăsești tărimul pașnic 

Şi sigur al singurătăţii tale 

Şi, îmbarcat din nou, te vor purta 
În voie valurile, pînă cînd 

De turburare şi îngrijorare, 

N-ai să mai știi de lume şi de tine. 


SCENA A PATRA 


Ifigenia, Pilade 
PILADE: 
IFIGENIA: 


PILADE: 

A — 'Taatrri enl 


O! unde-i ea, să-i spun cît mai degrabă 
Plăcuta veste a scăpării noastre? 

Aici sînt, şi aştept îngrijorată 

Să-mi dai făgăduita mîngiiere. 

S-a vindecat Oreste! Am umblat 

Cu el pe ţărmul plin de stinci şi care 
Nu-i închinat nici unui zeu. Vorbind 


TIT — faatha 


IFIGENIA: 


PILADE: 

De lucruri vesele şi priincioase, 
Nici n-am băgat de seamă c-am ieşit 
Din cringul templului. Lumina dulce 
A tinereții fi juca pe față, 
Tot mai strălucitoare; ochii lui 
Ardeau de vitejie şi speranță 
Și inima-mi creştea de bucurie 
Că va putea acuma să te scape 
De-aici pe tine, care l-ai scăpat 
De la pierzanie, și totodată 
Să mă salveze și pe mine. 

Fii 
De-a pururi binecuvîntat, și-n veci 
Să nu răsune de pe buza ta, 
Care-a rostit atit de bune lucruri, 
Cuvinte de durere și de jale! 
Îţi spun chiar și mai mult decît atit. 
Norocul, ca un prinţ, obişnuiește 
Să vină cu un strălucit alai. 
Noi am găsit pe toţi ai noştri. Nava 
Şi-o ascunseseră pe după stînci, 
Și-acum stăteau mîhniţi, tot așteptînd. 
Cind l-au văzut pe-Oreste, au sărit 
Cu toţii în picioare chiuind 
Și îndemnindu-l să grăbească clipa 
Plecării. Miinile-s nerăbdătoare 
S-apuce vislele. Şi chiar atunci 
Un vînt s-a ridicat, simţit de toţi, 
Dinspre uscat prielnice aripi, 
on uşor. Şi-acum să mergem; du-mă 
n templu şi-mi dă drumu-n sanctuar, 
Să iau cucernic ce ne-am pus în gînd. 
Am umeri zdraveni, pot să duc statuia 
Zeiţei singur. O! ce mult doresc 
Să port povara asta prețioasă! 


În timp ce pronunță aceste ultime cuvinte, se. îndreaptă 
spre templu, fără să observe că Ifigenia nu-l urmează- 
În sfirşit, se întoarce spre ea. 


Dar ce e? De ce stai pe loc și șovăi? 
Vorbeşte... De ce taci? Pari turburată. 
Norocul nostru este-mpiedicat 

Din nou de vreo nenorocire? Spune! 


Trimis-ai regelui prin cineva 

Acele vorbe bine cumpănite, 

Aşa cum amindoi ne-am înțeles? 
IFIGENIA: Da, le-am trimis. Dar ştiu c-ai să mă mustri. 

Cum te-am văzut, m-am dojenit eu însămi. 

Trimisul regelui, cînd a venit, 

Eu l-am întimpinat cu-acele vorbe, 

Aşa cum tu m-ai învăţat să spun. 

El s-a mirat şi mi-a cerut apoi 

Numaidecit s-aştept pină va da 

Şi regelui de veste despre-această 

Ceremonie neobişnuită 

Și va afla ce hotărăşte el. 

Acum aştept aici să se întoarcă. 
PILADE: E vai de noi! Primejdia pluteşte 

Din nou în jurul frunţii noastre. Spune, 

De ce n-ai căutat un adăpost 

Prevăzătoare,-n drepturile tale 

De sfintă preoteasă a Dianei? 
IFIGENIA: Nu mi-am făcut un văl ocrotitor 

Din drepturile-acestea niciodată. 
PILADE: ~ Cu sufletu-ţi cinstit ai să ne duci 

De rîpă! O! de ce nu m-am gîndit 

La asta mai de mult și nu ţi-am spus 

De cererea aceasta cum să scapi? 
IFIGENIA: Numai pe mine să mă mustri. Vina 

E-a mea, ştiu bine. Totuşi, nu puteam 

Vorbi decit aşa cu omu-acela 

Care-mi cerea cu minte înțeleaptă 

Ceva ce eu simțeam că-i drept să-mi ceară. 
PILADE: Primejdia se stringe-n jurul nostru 

Din ce în ce mai tare. Totuși, chiar 

Şi-aşa, nu trebuie să şovăim 

Și să ne dăm de gol făcînd greșeli 

Şi socoteli pripite. Deci așteaptă 

În linişte să vină iar trimisul 

Și stăruie în hotărîrea ta, 

Orice-ar aduce el. Orînduirea 

Acestei slujbe sfinte n-are dreptul 

S-o facă regele, ci preoteasa 

Dianei. lar de-o vrea cumva să vadă 

Pe-acel străin pe care-l copleşește 

Povara nebuniei, tu să-i spui 
Că ne-ai închis pe amindoi în templu. 
Aşa ne dai prilej ca-n mare grabă 
Noi să luăm de la acest popor 
Nevrednie și barbar comoara siîntă 
Și să fugim. Apollo ne trimite 
O bună prevestire, şi-nainte 
Ca noi să-ndeplinim îndatorirea 
Pe care ne-am luat-o, el, zeiește, 
Făgăduiala lui şi-o împlineşte. 
Oreste-i liber şi tămăduit. 
Cu el acum, prietenoase vînturi, 
Duceţi-ne la insula stincoasă 
Pe care-un zeu își are locuinţa, 
Pe urmă la Micena, să răsară 
Acolo viața iar, şi mai frumoasă, 
Şi din cenușa vetrei stinse, zeii 
Paterni să se ridice iar voioşi, 
Şi-un foc bogat să lumineze vesel 
Lăcaşul lor. Şi tu, tu cea dintii, 
Vei presăra în cinstea lor tămiie 
Din cupa de-aur. Vei aduce-n pragul 
Acelei locuinţe mîntuirea 
Și-o viaţă nouă, şi vei alunga 
Blestemul aprig și vei ferici 
Pe toţi ai tăi din nou, împodobindu-i 
Cu florile mănoase ale vieţii. 
IFIGENIA: Cînd te ascult, prietene iubit, 
Mi se întoarce sufletul, atins 
De raza caldă a vorbirii tale, 
Spre farmecul cel dulce-al mîngiierii, 
Cum se întoarce floarea către soare. 
Nepreţuite-s vorbele-aşezate 
Pe care ţi le spune un prieten. 
De vlaga lor divină duce lipsă 
Cel care-i singur şi, tăcut, tinjeşte; 
Căci, zăvorite în el însuși, gindul 
Şi hotărîrea prea încet se coc; 
Dacă ar fi alături un prieten, 
Ar da mai repede în pirg. 
PILADE: Te las acum. Mă duc să-mi liniştese 
Tovarăşii, care-s nerăbdători 
Să afle ce-am făcut. Apoi mă-ntore 

IFIGENIA: 


PILADE: 


IFIGENIA: 


PILADE: 


IFIGENIA: 


PILADE: 


IFIGENIA: 


PILADE: 


IFIGENIA: 


PILADE: 


IFIGENIA: 


PILADE: 


IFIGENIA: 


PILADE: 


În grab-aici şi mă ascund pe după 
Stufişurile dintre stinci şi-aștept 
Un semn din partea ta. De ce-ai căzut 
Pe ginduri? Parc-o umbră de mîhnire 
S-a așternut pe fruntea ta senină. 
O! iartă-mă. O-ngrijorare parcă 
Şi o neliniște nelămurită 
Îmi trec prin faţa sufletului, cum 
Prin faţa soarelui trec nori subţiri. 
Nu-ţi fie teamă! Teama a-ncheiat, 
Vicleană, cu primejdia o strinsă 
Tovărășie; sînt nedespărțite. 
Mărinimoasă totuşi mi se pare 
Îngrijorarea care îmi şopteşte 
Să nu-l înșel şi să nu-l prad pe rege; 
El doar mi-a fost tot timpul ca un tată. 
Tu fugi de cel ce-i dornic să omoare 
Pe fratele tău. 

Dar tot el a fost 
Cel care numai bine mi-a făcut 
Nu eşti nerecunoscător atunci 
Cînd săvirșeşti un lucru de nevoie. 
Dar nerecunoştinţa tot rămine: 
Nevoia, scuză, nu îndreptățește. 
Pe tine sigur te va-ndreptăţi 
Atit în faţa oamenilor, cît 
Şi-n faţa zeilor. 

Se poate, dar 
Eu nu mă simt cu inima-mpăcată. 
Prea multă strășnicie în ce faci 
Înseamnă numai o mindrie-ascunsă. 
Nu cercetez nimic, eu simt, şi-atit. 
Dacă e drept ce simţi faţă de tine, 
Atunci nu poţi decât să te stimezi. 
Cu sine însăși inima se-mpacă 
Numai atunci cînd e neprihănită. 
În templu inima ta ţi-ai păstrat-o 
Așa, fără-ndoială. Totuşi, viața 
Ne-nvaţă să nu fim atit de aspri 
Şi de severi cu noi şi cu alţi oameni. 
Vei învăţa şi tu. Atit de straniu 
E neamul omenesc, atit 
De încurcat şi de întortocheat, 


IFIGENIA: 


PILADE: 


IFIGENIA: 


PILADE: 


IFIGENIA: 


PILADE: 

“Încît nu-i om care să poată fi 


Mereu :și-n . Orice-mprejurări curat 
Şi-n pace cu el însuşi și cu alţii. 


'De-altminteri, să ne judecăm pe noi 
“Nici nu-i: menirea noastră. Datoria 


Cea mai de'seamă şi mai arzătoare 
Pe care-o are-un om pe lume este 

Să meargă înainte şi să vadă 

Pe unde merge. Foarte rar: se-ntimplă 

Să judece el bine ce-a făcut 

Și-aproape niciodată 'nu-i în stare 

Să judece cum trebuie ce face. 

Cu vorba ta aproape m-ai convins. 

Mai vrei convingere acolo unde 


„Nu ai de-ales? Ca să salvezi un frate, 


Pe tine şi pe un prieten, n-ai 
Decît un drum; să ne mai întrebăm 
Dacă-l urmăm ? 


O! lasă-mă să şovăil 
Nici tu n-ai săvirşi o nedreptate 
Ca asta unui om ce ţi-a făcut 
Mult bine şi îi ești îndatorat. 
Să ştii că dacă noi pierim, te-aşteaptă 
O și mai aprigă mustrare, care 
O să te, prăbuşească- n deznădejde. 
Se vede bine că nu ştii ce-nseamnă 
Să pierzi ceva, odată ce nu vrei 
Să faci un sacrificiu și să spui, 
O vorbă prefăcută ca să scapi 
De-un rău cumplit. 


O! de ce. n-am în mine 


wO inimă- makeista de bărbat, 


Ce de nimic n-ascultă cînd şi-a pus 
În gînd să săvirşească-o faptă mare! 


Încerei zadarnic să te-mpotrivești. 


Cu mîna ei de fier nevoia face 


Un semn. poruncitor. Voința ei 
E-o lege de la care nici chiar zeii 


: Nu: pot să se abată. Ea e sora 


Destinului cel veşnic; în tăcere 
Domneşte, nimănui nu-i cere sfatul. 
Îndură, așadar, tot ce-ţi impune 


Şi fă ce-ţi poruncește. Ce mai este 

Stii singură. Plec şi mă-ntore îndată, 

Ca să primesc din nou din mina ta sfințită 
Frumosul semn al mîntuirii noastre. 


SCENA A CINCEA 


IFIGENIA singură: Va trebui s-ascult de vorba lui. 

Primejdia ameninţă pe-ai mei, ` 
Dar, vai, şi soarta mea mă înspăimîntă. 
O! nu pot oare să-mi: păstrez speranţa 
Pe care-atita vreme în tăcere 
Şi în singurătate am. nutrit-o?, 


„Blestemu-acesta ne va urmări“ 


Pe veșnicie? Neamul nostru oare 

Se va mai ridica vreodată iar 

În binecuvintarea bucuriei? 

Doar toate au pe lume un sfîrşit! 

Cea mai deplină. fericire, vlaga 

Cea mai frumoasă-a vieţii scad cu timpul. 
De ce n-ar fi aşa şi cu blestemul? 
Zadarnic oare-aici, la adăpost 

Şi despărțită de destinul care 

Apasă neamul meu, am.tot sperat 
Că voi putea, cu inima curată 

Şi mîini curate, de pe neamul nostru 
Pe veci să şterg pingăritoarea pată? 
Abia la pieptul meu un frate scump 
De-un rău cumplit s-a vindecat în chip 
Atit de grabnic şi de minunat, 

Abia sosi mult-aşteptata navă, 

Ca să mă ducă-n portul părintesc, 

Și iată că Nevoia, fără milă, 

Cu mîna ei de fier mă-mpovărează 
Cu două fapte rele: sînt silită 

Să fur statuia venerată, care 

Mi-a fost încredinţată, şi să-nșel 

Pe omul căruia îi datorez 

Şi viaţa și destinul meu aici. 

De nu mi-ar încolţi şi mie-n piept 

O scîrbă-adincă, de nu mi-ar cuprinde 

Şi mie inima, încrincenînd-o 

Cu gheare zdravene de vultur, ura 
Ce-nverşuna pe zeii de demult, 
Titani aprigi, împotriva voastră, 
Zei din Olimp! Scăpaţi-mă, salvaţi 
În inima mea chipul vostru însuși! 
Îmi sună în urechi un cîntec vechi 
— Pe care îl uitasem şi-aş fi vrut 

Să nu-mi mai vină-n minte niciodată — 
E cintecul pe care l-au cîntat, 
Înspăimîntate, Parcele cînd Tantal 
Din jilțul lui de aur a căzut. 

Erau mîhnite și simțeau durerea 
Prietenului lor mărinimos, 

Şi groaznic răsuna cîntarea lor. 

Cînd eram mici, la noi acasă, doica 
Ni-l tot cînta, şi-l ţin și-acuma minte. 


Cu frică de zei 

Să fie tot omul! 
Ei ţin și păstrează 
Puterea eternă 
De care dispun 
Așa cum le place. 


Dar celui pe care-l 
Ridică să-i fie 

De două ori frică! 

Pe stînci, printre nouri 
Sint jilțuri frumoase 
Şi mese de aur. 


Dar dacă se iscă 

O ceartă în ceruri, 
Pe loc musafirii, 
Huliţi şi-ocăriţi, 

Se văd aruncaţi 

În negre prăpastii 
Şi-n beznă legaţi 
Cu lanţuri aşteaptă 
Zadarnic o dreaptă, 
De sus, judecată. 


Iar zeii rămîn 

În veşnice-ospeţe 
La mese de aur; 
Păşesc de pe-un munte 
Pe altul, şi, jos, 
Din hăuri adinci 
Se-nalţă suflarea 
Titanilor cum 

Se urcă spre ceruri 
În nouri uşori 
Miresmele jertiei. 


Şi neamuri întregi 
De-acum înainte 
Vor fi oropsite, 

Căci zeii nu vor 

Să vadă-n urmaşi 
Un chip ce le-aduce 
Aminte de chipul 
Strămoșului care 
Cindva le-a fost drag; 
Şi nu se mai uită 
La ei şi le sînt 
Mereu neprielnici, 


Aşa au cîntat 
Străvechile Parce; 
Şi-n hăul cel negru 
Strămoșul ascultă, 
Gindeşte la cei 
Veniţi după dinsul, 
Copii şi nepoți; 

Şi clatină numai 
Din cap, în tăcere. 


ACTUL AL CINCILEA 


SCENA ÎNTÎI 
Thoas, Arkas 


ARKAS: Mărturisesc că nu ştiu încă bine 
Pe cine trebuie să bănuiesc: 
Pe cei doi prinși că se gindesc să fugă 
Şi-n taină uneltesc? Pe preoteasa 
Dianei că le vine-n ajutor? 
‘Se răspîndește tot mai tare zvonul 
Că nava care i-a adus ar fi 
Pitită undeva pe după: stînci; 
lar nebunia unuia din ei, 
Precum şi-acea ceremonie sfintă 
Pretextul sacru al întirzierii, 
Acestea toate dau de bănuit 
Şi cer nunmaidecit să fim prudenţi. 
THOAS: Să vin-aici: îndată preoteasa! 
Apoi duceţi-vă şi cercetaţi: 
Cu-amănunţime țărmul, de la colţul 
Ce-naintează-n mare pin’ la cringul 
Zeiţei. Să cruţaţi acele sfinte 
Desişuri. Așezaţi la pindă străji 
Și prindeţi-i; oriunde-i veţi găsi, 
Să puneţi mina repede pe ei, 
Aşa cum ştiţi şi faceţi de-obicei. 


SCENA A DOUA 
THOAS singur: Mi-e împărțită inima-ntre două 


Minii, şi împotriva ei, pe care 
Atit de fără pată o credeam, 

Şi împotriva mea, c-am fost cu dînsa 
Prea bun şi prea-ngăduitor și âstfel 
Am îndemnat-o singur la trădare. 
Aşa e omul: el se-obișnuieşte - 

Uşor să fie sclav şi se supune. 

Cu uşurinţă-atunci cînd îl lipseşti 
De libertate cu desăvîrşire: 

O! Dac-ar fi căzut pe mîna aspră 

A unuia dintre strămoșii: mei 

Și dac-ar fi cruţat-o supărarea 
Cerească, ar fi fost prea bucuroasă 
Să scape numai ea, şi ar- fi fost 
Prea mulțumită de destinul ei 

Și ar fi spus că este-o datorie 

Ce face de nevoie. lată însă 

Că bunătatea mea i-a semănat 

În inimă-o dorință îndrăzneață. 

În van am încercat să mi-o apropii. 
Ea se gindește-acum să-şi făurească 
O soartă cum vrea ea. Cu măguliri 
Îmi câștigase inima; acum 

Cînd măgulirilor mă-mpotrivesc, 
Ea-ncearcă să-și îndeplinească scopul 
Cu viclenie şi cu-nșelăciune. 

Și bunătatea mea îi pare-acuma 

Un lucru vechi și dobîndit demult, 
Cu care poate face orice vrea. 


SCENA A TREIA 
Ifigenia, Thoas 


IFIGENIA: : Aud că m-ai chemat; ce te aduce 


La noi? 
THOAS: Amiîi întruna jertfa; spune 

De, ce? 
IFIGENIA: Am spus-o limpede lui Arkas. 
THOAS: Aş vrea să-mi spui şi mie-amănunţit. 
IFIGENIA:  Diana-ţi dă răgaz să te gindești. 
THOAS: Se: pare că răgazul acesta:ţi foloseşte, 


IFIGENIA: Dacă atit de:aspru te-ai făcut . 

THOAS: 


IFIGENIA: 


THOAS: 


IFIGENIA: 


THOAS: 


Încît să iei această hotărire, 
Nu trebuia să vii aici. Un rege 
Care pretinde fapte inumane 
Găseşte servitori destui ce-s gata 
Să ia asupra lör o jumătate 
Din vina grea şi din nelegiuirea 
Acelei: fapte, dacă sînt plătiţi 
Cu bani şi cu favoruri. Însă el 
Rămiîne nepătat. Învăluit 
În nouri deși, el pregătește moartea, 
Iar. solii lui aruncă foc năprasnic 
Pe capul bietului năpăstuit, 
În timp 'ce el în mijlocul furtunii, 
Planează liniștit pe culmi, asemeni 
C-un zeu la care nimeni nu ajunge. 
Un cîntec aprig cîntă gura sfintă. 
Acum nu mai vorbeşte preoteasa 
Dianei, ci vorbeşte numai fiica 
Lui Agamemnon. Pe necunoscută 
Ai respectat-o; fiicei unui rege 
Vrei tu acum să-i porunceşti? O, nul 
De cînd eram copilă m-am deprins 
S-ascult întîi de tata şi de mama, 
Apoi de zei. Şi-așa, eu m-am simțit 
Mereu cu sufletu-mpăcat şi liber. 
Dar ca' sã mă supun la vorba aspră 
Și la porunca aprigă a unui 
Bărbat, cu asta eu n-am fost deprinsă 
Nici la părinții mei şi nici aici. 
Nu eu, o veche lege-ţi porunceşte. 
Cu multă rivnă noi întotdeauna 
Ne agăţăm de-o lege care poate 
Sluji de armă patimilor noastre. 
Pe mine altă lege și mai veche 
Mă-ndeamnă să mă-mpotrivesc la tot 
Ce spui acum, e legea pentru care 
Orice străin e sfint. 

Pe cît se pare, 


„Cei doi captivi ţi-s foarte dragi, fiindcă 


Atit de tare le ți partea,-ncît 

Uiţi norma cea dintii a-nțelepciunii, 
Şi-anume că nu trebuie să superi 

Pe cei ce au puterea-n mîna lor. 


IFIGENIA: 

Nu mă sfiesc să-ţi spun şi poți să afli 
Ce am şi voi avea mereu pe suflet. 
O inimă oricît ar fi de-nchisă 
Nu se înmoaie de compătimire 
Cind vede-o soartă-asemenea cu-a ei? 
Cu-atit mai mult o inimă cum este 
A mea! Mă văd în ei pe mine însumi. 
Şi eu am tremurat de spaimă-n fața 
Altarului cînd moartea timpurie 
Se-apropia solemn de mine. 
Stam în genunchi, cuțitul ridicat 
Se îndrepta spre pieptu-mi să-l străpungă. 
O ameţeală m-a cuprins, şi ochii 
Mi s-au închis... şi m-am trezit în viaţă. 
Nu trebuie și noi să ajutăm 
Pe cei năpăstuiți, aşa cum zeii 
Ne-au ajutat cîndva? Tu ştii prea bine 
Aceasta, mă cunoşti, şi totuşi vrei 
Să mă sileşti. 

Tu trebuie s-asculți 
De-ndatorirea sfintă-a slujbei tale, 
Nu de poruncile stăpinului. 


N-ascunde-n vorbe mari puterea aspră 
Care se bucură de slăbiciunea 
Unei femei. Eu liberă am fost 
Din naştere, ca şi bărbaţii liberi. 
Dac-ai avea în faţa ta pe fiul 
Lui Agamemnon și i-ai cere-un lucru 
Ce nu e de cerut, el ar avea, 
Cum ai şi tu, un paloş și un braţ 
Cu care-ar ști să-şi apere şi cinstea 
Şi drepturile inimii. Eu n-am 
Decit cuvinte, dar îi şade bine 
Unui bărbat cinstit să ia în seamă 
Cuvintele rostite de-o femeie. 
Le iau în seamă mult mai mult decit ` 
Aș lua în seamă braţul înarmat 
Al unui frate. 

Toată lumea ştie 
Că soarta armelor e schimbătoare. 
Nici un războinic, dacă e-nţelept, 
Nu se grăbeşte să-și dispreţuiască 


THOAS: 

Duşmanul. Şi natura n-a lăsat 
Pe omul slab chiar fără ajutor 
În faţa îngimtării şi-a asprimii; 
I-a dat putinţa de-a se bucura 
De vicleșug, l-a învăţat tertipuri: 
Ori se preface că cedează, ori 
Întîrzie prudent, ori se fereşte; 
Şi cu un om hapsin și samavolnie 
Numai aşa e bine să te porţi. 
Prudenţa-nfruntă bine vicleşugul. 
O inimă curată nici nu are 
Nevoie de vreun vicleșug. 
Ia seama 

Să nu te osindești pe tine însăţi 
Vorbind aşa. 

O, dacă ai vedea 
Cum sufletul meu luptă să alunge 
Întiile asalturi ale unui 
Destin cumplit ce-ncearcă să-l doboare! 
Sint, oare, fără nici o apărare 
În fața ta? Fierbintea rugăminte, 
Crenguţa gingașă a rugăminţii 
E mai puternică în mîna unei 
Femei decît o sabie-ascuţită? 
Tu o respingi; atunci, cu ce mai pot 
Să-mi apăr inima? Să rog zeiţa 
Să facă o minune? Nu mai este 
În sufletu-mi nici o putere alta? 
Cum văd, destinul celor doi străini 
Te-ngrijorează foarte mult. Vorbeşte 
Şi spune-mi cine sînt și pentru ce 
Îi aperi cu atita-nverşunare? 
Sint... par a fi... eu cred că sînt greci. 
Compatrioţi de-ai tăi? Și au trezit 
Din nou în tine, fără îndoială, 
Speranţa dulce-a-ntoarcerii acasă! 


IFIGENIA după o scurt pauză: 

Numai bărbatul are oare dreptul 
Să facă fapte nemaiauzite? 
Cum? Numai el să poată-mbrăţişa 
Şi strînge imposibilul la piept 

Cu eroism? Ce-nseamnă să fii mare? 
Ce altceva cutremură simțirea 
Rapsodului decît acele fapte 

De necrezut pe care le-au făcut 
Voinicii năzdrăvani de-odinioară? 

Cel care, noaptea, singur se strecoară 
În tabăra dușmanului şi-apoi, 
Năprasnic ca un foc mistuitor, 
Loveşte-n cei ce dorm precum şi-n cei 
Ce se trezesc și, cînd e-nconjurat 

De toţi duşmanii, treji acum cu toţii, 
Îşi face drum prin rîndurile lor 

Şi- -urcîndu-se pe-un cal de-al lor se-ntoarce 
Ducînd cu dînsul o bogată pradă, 
Numai acela este prețuit? 

Sau cel ce ocolind un drum bătut 
Se-avintă îndrăzneţ prin munți și codri 
Să curețe ţinutul de tilhari ? 

Și pentru noi nimic să nu rămînă? 
Femeia, care-i gingașă din fire, 

Să trebuiască deci să se lipsească 

De drepturile-i înnăscute şi 

Să fie aprigă cu voi cei aprigi. 
Şi-asemeni amazoanelor semeţe, 

Să vă răpească dreptul de-a purta 

Un paloş și să se răzbune crunt 

Pe cei ce-o asupresc? Și mie-mi crește 
În inimă dorinţa unei fapte . 
Cutezătoare. Dacă n-oi „putea 

S-o duc la capăt, am să-ndur desigur 
Şi mari mustrări, şi mari nenorociri. 
Şi totuşi, zei, eu v-ọ încredinţez! 

Şi dac-aşa cum toată lumea spune, 

Vă place adevărul, arătaţi 

Aceasta dindu-mi ajutor, şi astfel 
Glorificaţi prin mine adevărul! 

Deci, rege, află că se uneltește 
Pe-ascuns un vicleşug: zadarnic. cauţi 
Pe cei doi prinși. S-au dus la ţărmul mării. 
Acolo, pe corabie-i aşteaptă 
Prietenii cu care au venit. 

Cel mai în vîrstă, cel pe care boala 
Cumplită-a minţii, l-a cuprins aici 


Și l-a lăsat acum, e Oreste, 

Fratele meu, iar celălalt e-un vechi 

Şi bun prieten din copilărie, 

Numit Pilade. I-a trimis aici 

Apollo, de la Delphi, cu poruncă 

Să ia pe-ascuns din sanctuar statuia 
Dianei şi să i-o aducă, vrind 

Să aibă iar pe sora lui alături. 

În schimb el a făgăduit 

Aceluia pe care-l urmăresc 

Eriniile pentru matricid 

Că-l va scăpa. Şi-acum, în mîna ta 
Am dat pe singurii urmaşi din neamul 
Lui Tantal. Poţi să ne trimiți la moarte 
Dacă te lasă inima. 

THOAS: Tu crezi 
Că scitul necioplit, barbarul aspru 
Are s-audă glasul omeniei 
Și-al adevărului, pe care grecul 
Atreu n-a fost în stare să-l audă? 

IFIGENIA: Aude glasu-acesta orice om 
Din orice loc de pe pămînt ar fi 
Şi căruia prin piept izvorul vieţii 
Îi curge proaspăt şi nestingherit. 

Nu spui nimic... Ce chibzuieşti, o! rege, 
În fundul sufletului și ce vrei 

Să faci cu mine? Vrei să ne omori? 
Atunci omoară-mă pe mine-ntii; 

Căci simt acuma cînd nu mai avem 
Nici o scăpare, simt îngrozitoarea 
Primejdie în care m-am grăbit 

S-arunc de bunăvoie pe cei care-mi sînt dragi. 
Vai! am să-i văd legaţi în faţa mea! 
Cum, cu ce ochi, cu ce priviri pot oare 
Să-mi iau eu bun rămas de la un frate 
Pe care îl ucid? O! niciodată 

N-am să mă pot uita în ochii lui 

Atit de dragi! 

THOAS: Cum văd, aceşti vicleni 
Au născocit povestea asta toată 
Spre-a-mbrobodi mai lesne cu minciuni 
Pe o femeie care, despărțită 

De lume și de-atita timp închisă 
Aici în templu, a ajuns să-şi ia 
Dorinţele drept fapte întimplate. 
O, nu! O, rege, nu! Fără-ndoială 
Că pot şi eu să mă înşel, dar ei 
Nu spun minciuni, spun numai adevărul! 
De vei afla că ei m-au amăsit, 
Atunci trimite-i morţii, iar pe mine 
Alungă-mă și-aruncă-mă-n exil, 
Drept grea pedeapsă-a rătăcirii mele, 
Pe-o insulă stincoasă și pustie, 

Dar dacă omu-acesta este scumpul 
Şi mult-doritul frate, dă-ne drumul 
Şi fii prietenos cu el cum ești 

Cu sora lui. Soţia vinovată 

L-a omorît pe tatăl meu, iar ea 

A fost ucisă de feciorul ei. 
Speranţa cea din urmă ce-o mai are 
Pe lumea asta neamul lui Atreu 
E-n el. O! Lasă-mă să plec şi eu 
Acasă şi, cu inima curată 

Și miini curate, să înlătur vina 
Ce-apasă-atit de greu pe neamul nostru. 
Va trebui să-ţi ţii cuvîntul dat! 

Tu te-ai jurat că dacă voi avea 
Prilejul să mă-ntore la mine-acasă 
Şi la ai mei, ai să mă laşi să plec. 
Acum prilejul s-a ivit. Un rege 
Nu face, cum obişnuiesc cei mulți, 
Făgăduieli deşarte ca să scape 
De-o rugăminte sau fiindcă speră 
Că amînind nu-și va îndeplini 
Făgăduiala. El se simte mare 

Şi demn de-naltul rang pe care-l are 
Abia atunci cînd poate noroci 

Pe cel ce-aşteaptă de la el norocul. 
Aşa cum focul mînios se luptă 

Cu apa şi se apără de ea 

Şi sfiriind încearcă să-şi distrugă 
Dușmanul, tot așa în pieptul meu 
Minia mea se apără de toate 
Cuvintele pe care mi le spui. 

O, lasă, lasă bunătatea ta 
Să se înflăcăreze pentru mine 
Cum se înalță molcoma văpaie 
A jerftelor în cîntece de slavă, 
De mulțumire şi de bucurie! 
De cîte ori această voce dulce 
M-a liniștit! 
Dă-mi mina-n semn de pace. 
Ceri mult prea mult în timp atit de scurt. 
Ca să faci bine, nu-i defel nevoie 
De multă chibzuială. 
E nevoie 

De foarte multă, căci din bine poate 
Să iasă rău. 

O! numai îndoiala 
Preface binele în rău. Nu sta 
Pe gînduri, fă așa cum simţi că-i bine. 


SCENA A PATRA 


Oreste ina nat, acriaşi 


ORESTE întors către scenă: Sporiţi-vă puterile! Opriţi-i! 


Citeva clipe numai ţineţi piept, 
Ca să ne facem drum pînă la navă 
Eu şi cu sora mea. 


Ifigeniei, fără să-l vadă pe rege 


Sintem trădaţi. 
Nu mai avem decît puţină vreme 
Ca să fugim. Mai repede! Hai, vino! 


Zărește pe rege 


THOAS punînd mîna pe palog: 


IFIGENIA: 

În fața mea oricine scoate-un palog 
E pedepsit. 

Nu pingăriți locașul 
Zeiţei cu minie şi omor. 
Să înceteze lupta daţi poruncă, 
Și ascultați de vorba preotesei 
Şi a surorii... 


ORESTE: Spune-mi cine-i omul 
Acesta ce ne-aménință. 
IFIGENIA: Cinstește 
În el pe rege şi pe-acela care 
Mi-a fost aici ca un al doilea tată. 
Oreste, iartă-mă. Copilăreşte 
Am pus în mîinile lui soarta noastră. 
I-am spus ce-aveţi de gind să făptuiţi, 
Şi astfel sufletul mi l-am scăpat 
De nerecunoştință şi trădare. 
ORESTE: Vrea să ne lase să plecăm în pace? 
IFIGENIA: Nu-ţi pot răspunde-atita timp cit eşti 
Cu paloşul în mînă. 
ORESTE punindu-și paloşul în teacă: Bine. Spune. 
Ascult, după cum vezi, de vorba ta. 


SCENA A CINCEA 


Aceiași, Pilade și, imediat după el, Arkas, amindoi cu paloșul în mină 


PILADE: Nu-ntirziaţi! Ai noștri îşi adună 
Puterile din urmă. Sint siliţi 
Să dea-napoi şi sînt împinşi în mare... 
Ce văd aici, un sfat de domnitori? 
Slăvitul chip al regelui! 

ARKAS: Puternic 
Şi liniştit, aşa cum se cuvine 
Să fii, o! rege, tu înfrunţi 
Duşmanul. Îndrăzneala lor va fi 
Îndată pedepsită. Toţi. ai lor 
Dau înapoi înfrînţi, şi nava lor 
E-n mîna noastră. Dacă porunceşti, 
Va fi în flăcări într-o clipă. 

THOAS: Du-te 
Şi spune-ostaşilor să se oprească 
Atita timp cît stăm aici de vorbă. 


Arkas pleacă. 

ORESTE: 


Aşa să fie. Du-te, drag prieten, 
Adună-i pe ai noștri cîți mai sînt 
Și-aşteaptă-n linişte pînă cînd zeii 
Vor hotări sfîrşitul faptei noastre. 


Pilade pleacă. 


SCENA A ȘASEA 


Ifigenia, Thoas, Oreste 

Pînă să-ncepeți să vorbiți, luați-mi 
O grijă-apăsătoare de pe suflet. 
Mă tem să nu se işte-o vrajbă dacă 
Tu, rege, nu-ți apleci urechea către 
Mingiietoarea voce a dreptăţii 
Şi dacă tu, o! frate, nu pui friu 
Nestăpinitei tale tinereţi. 
Îmi ţin mînia, cum se şi cuvine, 
Fiind cel mai bătrîn dintre-amindoi. 
Şi-acum răspunde. Cum poţi dovedi 
Că eşti, aşa cum spui, Oreste, fiul 
Lui Agamemnon, și cu dinsa frate. 
Aceasta-i sabia cu care el 
A doborit pe toţi vitejii Troiei. 
Am smuls-o de la ucigașul lui 
Și m-am rugat de zei să-mi dea norocul 
Şi voinicia regelui cel mare 
Şi-o moarte mai frumoasă ca a lui. 
Alege dintre luptătorii tăi 
Pe cel mai vrednic şi mi-l pune-n faţă. 
Oriunde pe pămîntu-acesta mare 
Se zămislesc şi crese fii de eroi 
Orice străin îşi vede-ndeplinită 
O cerere ca asta, 

Obiceiul 
Străvechi al ţării noastre n-a permis 
Unui străin aceasta niciodată. 
Atunci să-nceapă obiceiul nou 
Cu tine şi cu mine! Imitind 
Măreaţa faptă-a unui domnitor, 


THOAS: 

Poporul o preschimbă-n lege sfintă. 
Şi totodată-ngăduie-mi să lupt 
Nu numai pentru libertatea noastră, 
Îngăduie-mi ca un străin ce sînt 
Să lupt de-asemeni pentru toți străinii. 
Dacă voi fi învins, osînda lor 
Rostită fie-odată cu a mea! 
Dar dacă soarta mă va-nvrednici 
Să-nving, atunci pe veci nici un străin 
Să nu mai calce pe acest pămînt 
Fără să fie-ntimpinat de calda 
Privire blindă a prieteniei, 
Şi toţi să plece mulţumiţi de-aici. 
Pari vrednic, tinere, de-acei strămoşi 
Cu care te mândrești. Voinicii care 
Mă însoțesc sînt mulţi; dar chiar şi eu, 
Cu toată virsta mea, mă simt în stare 
Să-nfrunt duşmanul. Gata sînt oricînd 
Să mă măsor cu tine. 

Nu! O, nu! 
Nu e nevoie, rege, de dovada 
Aceasta singeroasă. Nu! Lăsaţi 
Şi unul! și-altul paloşul din mînă! 
Gindiţi-vă la mine şi la soarta 
Ce mi-a fost dată. Un bărbat ce luptă 
Cu-nverşunare repede ajunge 
La nemurire, chiar dacă-i răpus. 
Îl preamăresc în cîntece rapsozii, 
Dar lacrimile fără de sfirşit 
Ale femeii care a rămas 
Să-şi ducă viaţa singură pe lume 
Posteritatea nu le socotește, 
Poeţii nici nu pomenesc de-atitea 
Şi-atitea nopţi şi zile petrecute 
În plins amar, cînd inima-n tăcere 
Se chinuieşte încercînd zadarnic 
Să cheme pe prietenul pierdut, 
Pierit de lingă ea în chip năprasnic. 
Şi eu, temindu-mă să nu mă smulgă 
O mînă tilhărească și vicleană 
Din adăpostul meu atit de bun 
Şi să mă facă-n chip mişelnic sclavă, 
Am fost de la-nceput prevăzătoare. 


I-am întrebat, am vrut în amănunt 

Să aflu fiecare-mprejurare 

Şi le-am cerut dovezi. Acuma știu 

Că tot ce-au spus e numai adevărul. 

Priveşte-aici, pe mîna lui cea dreaptă, 

Un semn, parcă ar fi trei stele, care 

S-a arătat de la născare şi 

Pe care preotul l-a tălmăcit 

Spunind că mîna lui va săvîrşi 

O faptă cruntă. Însă şi mai tare 

Mă-neredinţează crestătura asta 

De la sprinceană. Într-o zi pe cînd 

Era copil şi îl ţinea în braţe 

Electra, cum e ea cam repezită 

Şi neatentă, l-a scăpat, şi el 

A dat cu capul într-un trepied... 

El este... Să mai pun şi-asemănarea 

Cu tata, să mai pun şi tresărirea 

De bucurie-a inimii văzindu-l, 

Drept mărturii ce te-ar putea convinge? 
THOAS: Chiar dacă cele spuse-acum de tine 

Înlătură-orice îndoială, chiar 

Dacă miînia-n pieptu-mi o înăbuș, 

Tot armele vor trebui-ntre noi 

Să hotărască: pace eu nu văd. 

Ei au venit aici la mine-n ţară, 

Cum singură ai spus, ca să-mi răpească 

Statuia sfintă a zeiţei. Credeţi 

Că pot să văd nepăsător aceasta? 

Ştiu că adesea grecii îşi îndreaptă 

Privirea lor de lăcomie plină 

Spre-ndepărtatele comori pe care 

Le au barbarii: lîna lor de aur!8 

Şi caii lor, şi fetele frumoase. 

Dar silnicia şi cu vicleşugul 

Nu-ntotdeauna i-au adus acasă 

Prea fericiţi şi încărcaţi de pradă. 
ORESTE: Statuia, rege, n-o să ne-nvrăjbească. 

Acuma știu ce amăgire-un zeu 

Ne-a pus pe ochi ca un zăbranie cînd 

Ne-a dat poruncă să venim aici. 

Eu l-am rugat atunci să-mi dea un sfat 
Şi să mă scape de tovărăşia 
Eriniilor; şi el mi-a răspuns: 

„Cind vei aduce sora care-acum 

Pe țărmurile Tauridei stă 

În sanctuar, dar fără voia ei, 
Atunci blestemul se va isprăvi.“ 
Noi am crezut că-i sora lui Apollo, 
Dar el vorbea de tine. Străşnicia 

Ce te ţinea legată-aici dispare, 
Şi-acum, făptură sfintă, tu te-ntorci 
La cei care-ţi sint dragi. Cînd m-ai atins, 
M-am vindecat. La pieptul tău delirul 
M-a prins în gheare cea din urmă oară 
Şi pînă-n măduvă m-a zguduit 
Îngrozitor, pe urmă a fugit 

Ca şarpele în ascunzişul lui. 

Mă bucur iarăşi, datorită ţie, 

De nesfirşita soarelui lumină. 

Frumos, măreț mi se arată-acum 
Ce-a vrut cu noi zeița. Te-a răpit, 

Pe tine, protectoarea casei noastre, 
Asemeni unui chip sfinţit de care 
Destinul neclintit al ţării este 

Legat printr-o ascunsă hotărîre 

A zeilor; apoi ea te-a păstrat 

Într-un locaş al liniştii pioase 

Spre binele şi fericirea 

Fratelui tău şi-a-ntregului tău neam. 
Cînd se părea că-n lumea asta largă 
Nu mai era nici 0 scăpare, tu 


Ne-ai dat din nou speranţa, ne-ai dat tot. 


Întoarce-ţi, rege, sufletul spre pace. 
N-o-mpiedeca s-aducă-o viaţă nouă 
În casa părintească, să m-ajute 

Să mă întorc şi eu în marea sală 
Purificată-acum şi să așez 

Pe creștetu-mi coroana din străbuni. 
Ca o răsplată pentru-mbelşugarea 


„Pe care ţi-a adus-o dă-mi acum 


Și mie-ngăduința să mă bucur 


IFIGENIA: 

De drepturile ce le am ca frate. 
Puterea zilnică şi vicleşugul 
Cu care se mîndresc atit bărbaţii 
Sint de prisos în faţ-acestui adevăr; 
Și simpla-ncredere copilărească 
Faţă de-un om mărinimos și drept 
E bine răsplătită aşa cum se cuvine. 
Gindeşte-te la ce-ai făgăduit 
Şi lasă-te înduplecat de glasul 
Acesta sincer. Uită-te la noi. 
Nu vei avea de multe ori prilejul 
Să săvîrşeşti o faptă cum e asta, 
Atit de plină de mărinimie. 
Tu rugămintea nu ne-o poţi respinge; 
Îndeplineşte-o, fără-ntirziere! 
Puteţi pleca! 

Nu, nu aşa, o rege! 
Nu vreau să plec știindu-te mihnit 
Şi fără binecuvintarea ta. 
Să nu ne-alungi! Să fii cu noi așa 
Cum cere dreptul ospitalităţii, 
Și astfel nu vom fi pe veșnicie 
Și pe de-a-ntregul despărțiți. Mi-eşti drag 
Şi scump cum mi-a fost tata. Simt aceasta 
Cu adincime şi pe totdeauna. 
Dacă vreodată chiar cel mai umil 
Dintre supușii tăi are să vină 
La noi acasă şi voi auzi 
Din gura lui un grai cu care-aici 
De multă vreme m-am obișnuit 
Și dacă-n zdrenţele-i voi desluși 
O urmă din îmbrăcămintea voastră, 
Îl voi primi ca pe un zeu. Eu însămi 
Cu grijă îi voi pregăti culcuşul; 
Îl voi pofti să şadă pe un jilţ 
La vatră, şi-l voi întreba de tine, 
De soarta ta. Să-ţi hărăzească zeii 
Răsplata care-i vrednică de tine, 
De toate faptele ce le-ai făcut, 
De bunătatea ta. Rămii cu bine. 
Priveşte-ne şi spune-mi un cuvînt, 

Prietenesc şi bun, de despărțire. 
Dacă-l vei spune, vintul va sufla 
Mai potolit în pînza navei noastre, 

Și lacrimile noastre au să curgă 

Mai liniștit cînd ne vom despărți. 
Rămii cu bine şi, drept semn al vechii 
Prietenii ce ne-a legat, dă-mi mîna. 
Plecaţi cu bine! 


NOTE 


1 Lethe, rîu din infern, a cărui apă aduce celor morţi uitarea fap- 
telor petrecute în viaţă. 

2 Aluzie la Elena, care în legendă a fost cauza războiului Troiei 

3 Calchas, mare preot, a însoţit oștile grecești în războiul Troiei, 
interpreta oracolele și ordona jertfele ce trebuiau aduse zeilor. 

4 Este vorba de zeița Diana, sora lui Apollo, zeul soarelui. 

5 Hades, denumirea greacă a zeului infernului și, prin extensie 
a împrăţiei morţilor. 

6 Orcus, denumirea romană a zeului infernului și, prin extensie, 
a împărăției morţilor. 

7 Erinii, zeități din infern, avînd menirea să urmărească şi să 
răzbune crimele oamenilor. 

8 Furii, denumirea romană a eriniilor. 

9 Odiseu, erou grec în războiul Troiei, vestit pentru spiritul de 
inventivitate, iscusinţă și viclenie. 

În versiunea germană apare corespondentul roman: Ulise. 

10 Amazoane, trib legendar de femei războinice. 

11 Avernul, poarta de intrare în infern, localizată în lacurile mlăș- 
tinoase din Campania romană. 

12 Gorgona, unul din cei trei monștri feminini cu înfățișare înfio- 
rătoare (aripi şi păr din șerpi), a căror privire împietrea. 

13 Creuza, fiica lui Creon, regele Corintului (denumită şi Glauke). 
s-a căsătorit cu Iason, dar prima soție a acestuia, Medeea, i-a trimis 
în dar un veşmint otrăvit, care a ucis-o. 

14 Aluzie la faptul că Dionisos, zeul fertilităţii şi al vinului, era 
sărbătorit printr-un cult orgiastic îndeplinit de bacante. 

15 Pluton, altă denumire pentru Hades, zeul infernului, în cali- 
tatea acestuia de stăpîn pe bogăţiile subpămintene. 

16 Parcă, una din cele trei zeități din infern, din care una (Clotho) 
torcea firul zilelor omului, a doua (Lachesis) trăgea la sorţi momentul 
morţii, iar a treia (Atropos) tăia firul tors de Clotho. 

17 Eumenide, apelativ eufemistic („cele binevoitoare“) adresat 
eriniilor, cu intenţia de a le cîştiga bunăvoința. 

18 Aluzie la faptele argonauţilor care au furat lina de aur din 
Colchida și au dus-o în Grecia. 

EGMONT 


Tragedie în cinci acte 


În românește de Al. PHILIPPIDE 


proces de gestație. Dacă se poate afirma cu certitudine că, 
în ce priveşte Ifigenia, Goethe avea de la început o concepție 
clară asupra subiectului și a desfășurării acţiunii şi că pre- 
` ocupările în timp s-au concentrat spre căutarea celei mai adecvate 
forme poetice, la Egmont problemele au fost mult mai complicate, 
referindu-se atît la concepția dramei, cît şi la profilul personajelor 
principale. În plus, evoluţia dramei Ifigenia poate fi urmărită fără 
dificultate în versiunile succesive existente. În ce priveşte Egmont, 
deși se cunoaște că primele idei pot îi atribuite încă anilor 1773—1774, 
toate etapele intermediare sînt numai deduse din unele informaţii, 
destul de sporadice, din corespondenţa și jurnalul intim al poetului. 
Asemenea mărturii arată că autorul avea intenţia de a interveni în 
texte aparent elaborate pentru a realiza o mai bună unitate de sti} 
între pasaje aparținind unor faze diferite de redactare. Astfel, în 1782, 


( şi Ifigenia, tragedia Egmont* este rezultatul unui îndelungat 


* Bibliografie: Paul Böckmann: Goethe. Egmont. În Benno von 
Wiese (ed.), Das deutsche Drama vom Barock bis zur Gegenwart, Diissel= 
dorf 1958, pp. 148—169; Edith Braemer: Goethes Egmont und die 
Konzeption des Dămonischen. În „Weimarer Beiträge“ 6 (1960), pp. 
1011—1028; Hans-Dietrich Dahnke: Geschichtsprozess und Individua- 
lităisoerwirhlichung. În H.-G. Thalheim / U. Wertheim (ed.), Studien 
zur Literaturgeschichte und. Literaturtheorie, Berlin 1970, pp. 58—400; 
Hans Wagener (ed.): Johann Wolfgang Goethe. Egmont. Erläuterungen 
und Dokumente, Stuttgart 1974; Benno von Wiese: Das Dämonische 
in Goethes Weltbild und Dichtung. În Die deutsche Tragödie çon Lessing 
bis Hebbel Hamburg 1973, pp. 84—89; Hartmut Reinhardt: Egmont. 
În Walter Hinderer (ed.), Goethes Dramen. Neue Interpretationen, 
Stuttgart 1980, pp. 122—143. 


Textul originar în WA I, 8, pp. 174—305 (ed. J. Minor). Alte 

ediţii critice consultate: FA 6 (ed. R. Petsch), HA4 (ed. WoĦg. 
Kayser). 
Traduceri în românește: Egmont. Tragedie în cinci acte. Tradusă 
de N. Ch. Quintescu, lași 1876 (cu prefață și note la text); Stella, 
Clavigo, Egmont. Trei tragedii în proză. Traducere de Traian Bratu, 
Bucureşti 1925; Egmont. Tragedie în 5 acte, Traducere de Laura 
M. Dragomirescu, Bucureşti 1943; Egmont. Tragedie în cinci acte. Tra- 
ducere din limba germană de Al. Philippide. București 1949. Textul 
din prezentul volum după traducerea (revizuită) a lui Al. Philippide 
apărută în Goethe, Teatru, op. cit., pp. 287—417. 

Goethe scrie Charlottei von Stein că doreşte „să șteargă ceea ce-i prea 
familiar, studențesc“ în scriitură, întrucît contravine „demnităţii 
subiectului“. Redactarea piesei se încheie definitiv la 5 septembrie 
1787, la Roma. O lună mai tirziu poetul scrie prietenilor din Weimar: 
„A fost o muncă nespus de grea, pe care niciodată n-aş fi putut-o 
realiza fără o asemenea libertate de viaţă și de cuget.“? Piesa a apărut 
în 1788, în volumul al V-lea din Scrieri editat de Găschen. 

Însemnările din perioada de elaborare arată că personajul a cărui 
concepţie a solicitat timp îndelungat a fost acela al ducelui de Alba. 
În 1778 apar în jurnalul intim notaţiile „Alba și fiul“, „monologul lui 
Alba“ (ambele fac parte din actul al IV-lea). Trei ani mai tîrziu același 
act al patrulea, decisiv pentru deznodămint, este denumit „ratat“?. 
Abia la 1 august 1787 Goethe comunică redactarea definitivă a acestei 
părţi a dramei. 

Se presupune că figura lui Alba a necesitat un timp atit de înde- 
lungat de gestație pentru că însăși viziunea lui Goethe asupra acestui 
personaj a suferit o esenţială evoluţie. Alba nu este numai adversarul 
care urmărește pieirea lui Egmont; el devine purtătorul unor idei 
politice care sînt opuse,cu valoare obiectivă, celor pe care le enunţă 
Egmont. În întrevederea dintre ei doi (IV, Palatul Culenberg ), Egmont 
apără dreptul la existenţă al poporului neerlandez în formele tradițio- 
nale de convieţuire socială, rezultate din evoluţia internă, (fără a uita 
că ele sînt şi izvorul unor privilegii ale castei nobiliare), în timp ce 
Alba intervine cu un punct de vedere în care recunoaștem, idei vehi- 
culate în secolul al XVIII-lea de filantropismul monarhismului „lumi- 
nat“: dreptul regentului de a elimina birocratic reglementări sau datini 
considerate perimate, pentru a le înlocui, cu instituţii de stat noi, 
mai conforme cu raţiunea de stat, dar care anihilează libertăţile per- 
sonale și specificul istoric regional şi local. Dorinţei de libertate pentru 
popor exprimate de Egmont („Locuitorii de aici vor să-și păstreze 
vechea lor datină şi să fie guvernaţi de compatrioți de-ai lor“), Alba 
îi opune un concept paternalist („Să-i îngrădești [pe oameni] și să-i 
ţii ca pe nişte copii, și ca pe niște copii să-i conduci, spre binele lor.“) 
În piesă disputa rămîne deschisă, simpatia poetului se îndreaptă însă 
în mod evident spre punctul de vedere apărat de Egmont. Goethe 


1 Goethe, Briefe an Frau von Stein, op. cit., vol. 1, p. 382 (20 
martie 1782). 

2 Goethe, Călătorie în Italia, Traducere şi note de Gh. I. Ciorogaru, 
București, Editura pentru literatură universală, 1969 [Clasicii lite- 
raturii universale], p. 423. 

3 Goethe, Briefe an Frau von Stein, op. cit., Vol. 1, p. 359 (13 dec. 
1781): „Egmont al meu este curînd gata, şi dacă n-ar fi acel ratat act 
al patrulea de care mi-e silă şi pe care trebuie să-l reseriu, aş încheia 
încă în acest an această piesă pe care am tergiversat-o atita vreme.“ 

exprimă aici experienţa politică acumulată în conducerea administra- 
ţiei de la Weimar, care, așa cum se știe, îl decepţionase în ce privește 
posibilitatea reală de-a îmbunătăţi serviciile publice şi care determi- 
nase în bună parte plecarea precipitată în Italia. Intervine însă şi un 
alt eveniment istorie, mai puţin relevat, dar care, printr-o ciudată 
coincidenţă, acorda o interesantă valoare de actualitate piesei tocmai 
în anii cînd Goethe definitivează locul ocupat în acţiune de Alba. 
Prin 1787 Iosif al II-lea, împăratul Austriei, ordonă să se aplice și în 
provinciile neerlandeze, aflate atunci sub stăpinire habsburgică 
(Flandra, Brabant) reformele politice şi instituţionale impuse de el în 
întregul imperiu. Ca rezultat, izbucnesc puternice mișcări sociale 
de protest care vor duce, în anii imediat, următori, la întringerea și 
alungarea austriecilor și la independenţa naţională a Belgiei.4 

Subiectul tragediei ne duce spre aceeași epocă de mari răsturnări 
și înnoiri materiale şi spirituale a secolului al XVI-lea căruia Goethe 
îi datorează figurile cele mai proeminente ale operelor sale: Götz, 
Faust, Tasso, Hans Sachs. Egmont, prinţ de Gaure (1522—1568), 
cavaler al ordinului „Linii de Aur“ a condus, împreună cu Wilhelm 
de Orania, mișcarea de eliberare de sub jugul spaniol a 'Ţărilor-de-Jos, 
care, după cum se cunoaște, a fost puternic influențată de ideile refor- 
matoare religioase ale calvinismului şi iconoclaștilor. Egmont avea în 
trecutul lui strălucite merite militare (luptase repetat sub Carol al 
V-lea, iar mai tirziu fusese comandantul cavaleriei spaniole în luptele 
contra francezilor de la St. Quentin, 1557 şi Gravelingen, 1558) şi 
primise postul de guvernator al provinciilor Flandra și Artois din Belgia 
(care pe atunci formau o unitate statală cu Olanda sub denumirea 
'Țările-de-Jos). Acuzat de trădare de către ducele de Alba, Egmont 
este arestat, judecat şi condamnat la moarte. După o detenţie de nouă 
luni, este executat prin decapitare în piața publică din Bruxelles, 
împreună cu un alt condamnat, contele Hoorn. 


Pentru documentare asupra evenimentelor istorice Goethe folo- 
sește două lucrări fundamentale: Descrierea istorică specială și completă 
a războiului din Tările-de-Jos (Eigeniliche und vollkommene historische 
Beschreibung des Niederländischen Krieges) a lui Emmanuel van 
Meteren și — mai ales — lucrarea, remarcabilă prin relatarea de 
fapte și anecdote, a călugărului iezuit Formianus Strada Două decenii 
de război în Țările de Jos (De bello Belgico decades duae). Din aceasta 
din urmă Goethe preia aproape direct unele pasaje (convorbirea dintre 


* În convorbirile cu Eckermann (10 ianuarie 1825) Goethe face 
următoarea remarcă: „Pe cînd... mă aflam în Italia, am citit în gazete 
că scenele revoluționare din Ţările-de-Jos pe care le descrisesem eu 
se repetau aidoma.“ Cf. Eckermann, Convorbiri..., op. cit., p. 139. 

Egmont și Orania [II, „Acasă la Egmont], scena arestării lui Egmont, 
[IV, Palatul Culenberg]. lată, drept exemplu, felul în care, folosind 
contrapunerea retorică, sînt evocate figurile lui Egmont și Orania de 
către Strada: „Egmont era senin, fără griji, încrezător în sine, Orania 
întunecat, bănuitor, retras... Primul era un Aiax, mai bun în războaie 
decît în consiliu, al doilea un Odiseu, căruia-i plăcea mai degrabă să 
lupte în timp de pace cu planurile decît în războaie cu armele... Ai fi 
dorit să-l ai pe Egmont prieten, iar ca Orania să nu-ţi fie dușman.“ 

Totuşi Egmont este departe de a fi o dramă de glorificare a unei 
personalităţi istorice, aşa cum Götz prezentase lupta unui om integru 
împotriva unui secol decadent, lipsit de înţelegere pentru marile idei, 
după cum nu este nici înfățișarea conflictului politic dintre absolutis- 
mul oprimant şi conştiinţa dreptului omului la libertate, cum îl prezen- 
tase Schiller în Don Carlos (1785). Interesul lui Goethe se concen- 
trează asupra unei problematici existenţiale: tragicul personalităţii 
care se consideră invulnerabilă, care își urmează. orbește drumul pe 
care i-l trasează propriul său destin şi care, în. conflict cu mediul: 
refuză chiar cu preţul vieţii orice compromis care i-ar cere să renunțe 
la modul său de viaţă sau să accepte unele comandamente impuse 
din afară. 

Un asemenea conflict devine aparent în dramă prin ciocnirea 
dintre Egmont și Alba. Pentru că, în concepţia lui Goethe, nu Alba 
provoacă pieirea lui Egmont. În actul al IV-lea Alba este numai un 
spectator al împlinirii destinului tragic al lui Egmont. Prăbușirea 
acestuia se profilează încă din discuţia cu Orania (II, Acasă la Egmont)» 
prin refuzul lui Egmont de a părăsi Bruxelles-ul pentru a evita cioc- 
nirea cu Alba, mai ales după ce, în aceeași scenă, convorbirea cu secre- 
tarul său relevase trăsăturile de caracter ale lui Egmont. Alba nu face 
altceva decit să declanșeze în însăși ființa eroului resorturi tragice 
de autoatirmare, care semnifică concomitent autodistrugerea. E rele- 
vantă în acest sens însăși mișcarea scenică din actul IV, scena Palatul 
Culenberg. La anunţarea sosirii lui Egmont, Alba părăseşte centrul 
scenei, pe care-l ocupase pînă atunci și asistă de la fereastră la sosirea 
lui Egmont, care cade „orbit“ în plasa întinsă de adversarul său: 
„Acum ești cu un picior în groapă! Acum eşti cu amîndouăl“. Alba 
însuși este numai un instrument, obligat din afară, de circumstanţe, 
să-și pună în aplicare planurile: „Ca la loterie — spune el — ceea ce 
apuci în mînă e încă împăturit şi nu știi: ai cîştigat sau ai pierdut.“ 
.«.„9Şi mie nu-mi rămîne de ales.“ Dacă Egmont își pregătește singur 
sfîrşitul, Alba este unealta care-l împinge pe acest tragic făgaș. 

Goethe atribuie lui Egmont sentimente de viaţă care-l dominau 
și-l preocupau pe el însuși şi pe care le sintetiza sub conceptul de 
demonism. „Tu ai crescut mereu, prielnic, spre-mplinire / Minat de 

legea ta, pe căile vieţii. / Așa ești nevoit să fii și nu-i scăpare“, va 
spune el, mult mai tîrziu, în Cuvinte de-nceput. Încă din tinereţe 
își exprima încrederea necondiționată în viaţă și în propriul destin, 
în „măiestria“ de-a domina evenimentele, de a-și conduce existenţa 
şi a-și dezvolta forţele formative pentru împlinirea personalității.€ 
Acest sentiment entuziast şi euforic se împletește în anii următori, 
odată cu recunoaşterea că existența umană e condiţionată în dezvol- 
tarea ei de legile mediului, cu presimțirea sumbră a posibilităţilor 
de conflict cu imperative și cerințe străine propriilor tendințe și cu 
alternativele primejdioase, chiar tragice, pe care le creează asemenea 
situaţii. Egmont devine astfel o „imagine“ a acestei problematici, spune 
Goethe în Poezie și adevăr.? 

Existenţa, în continuă dezvoltare, a lui Egmont este rotunjită, 
împlinită în sine în orice moment de viaţă, arată eroul. „Fac lucrurile 
așa cum îmi cere firea“. „Fericirea mea e să fiu vesel, să iau lucrurile 
în ușor, să trăiesc repede“ (II, „Acasă la Egmont“). „Dacă dimineaţa 
nu te trezeşti să ai vreo bucurie, iar seara nu-ţi rămîne nici o nădejde, 
oare face să te mai îmbraci şi să te mai dezbraci?“ (ibidem). Instinctul 
lui de viaţă respinge orice reflecţie asupra celor petrecute în trecut; 
iar temerile, anxietatea privind viitorul, soarta ulterioară, sint „o 
picătură străină în sîngele meu“, care trebuie cît mai repede eliminată. 
Siguranţa sa de viaţă este aceea a unui somnambul, cu care de altfel, 
sub forma unei întrebări retorice, se şi compară: „Și dacă aş fi 
somnambul și m-aş plimba noaptea pe marginea primejdioasă a unui 
acoperiş, ar fi oare prietenesc lucru să mă strigi pe nume ca să mă 
feresc?“ (ibidem). Sentimentul pericolului pe care-l prezintă un ase- 
menea mod de viaţă nu-i este străin, acceptă însă calm riscul, cu 
seninătatea, potrivită firii sale, cu care-şi petrece zilele: „Dacă e vorba 
să cad, atunci să mă prăbușească în adincuri un trăsnet, o furtună; 
fie chiar un pas greşit“ (ibidem). Cunoscutele cuvinte prin care, în 
aceeași scenă, Egmont își defineşte printr-o grandioasă imagine calea 
pe care o urmează au fost preluate de altfel de Goethe drept concluzie 
la ultima carte din Poezie și adevăr: „Biciuiţi parcă de niște duhuri 
nevăzute, caii solari ai timpului gonesc caleașca ușoară a soartei noastre, 
şi nouă nu ne rămîne altceva decit să ţinem zdravăn hăţurile în miini 


5 Goethe, Opere I. Poezia, op. cit., p. 267. 

ê Vezi, de exemplu, scrisoarea din iulie 1772 către J.G. Herder: 
„Cînd stai îndrăzneţ în faeton, cînd cei patru cai tineri se încordează 
sălbateci şi dezordonaţi în hamuri, iar tu le cîrmeșşti forţa, aduci înapoi 
cu biciul pe cel ce-o ia razna și pe cel nărăvaș, și-i gonești, și-i mini, 
și-i cîrmești, şi-i struneşti, şi iarăși le dai drumul, pînă cînd toate cele 
şaisprezece picioare te duc la ţintă într-un singur tact, — aceasta-i 
măiestrie, eztuparew, virtuozitate.“ În WA IV, vol. 2, p. 16. 

7 Goethe, Poezie și adevăr, op. cit., Vol. 2. p. 340/341. 

şi să cîrmim roţile cînd în stînga, cînd în dreapta, terindu-ne cînd de-o 
prăpastie, cînd de-o stincă. Încotro mergem? Cine știe? De-abia mai 
ştim de unde am pornit.“ 

Tragicul existenţei lui Egmont constă în faptul că împrejurări 
vitrege l-au împiedecat să-și „cirmească“ „ușoara caleașcă“ a destinului 
său și că viaţa nu i-a fost curmată pe neașteptate, în vreo bătălie, 
ci că moartea i-a fost impusă drept probă supremă de afirmare și 
verificare a identităţii sale umane. 


„l-am dat — spune Goethe în Poezie și adevăr? — o nemăsurată 
sete de viață, o încredere nemărginită în sine însuși, darul de a atrage 
pe toți oamenii (attrattiva!0), deci şi darul de a cîştiga simpatia 
poporului [evidentă în scenele de mase, la începutul actelor I și II], 
iubirea tăcută a unei prințese [Regenta], pe cea declarată a unei fete 
simple [Klărchen], interesul unui consilier înțelept al statului [Orania], 
ba chiar și interesul fiului celui mai de seamă adversar al său [Fer- 
dinand].“ 

Enumerarea din citat este concretizată, în similară succesiune, 
în actul I și II al piesei, într-o serie de scene expozitive, pregătind 
întilnirea cu Egmont însuşi. Schematic se poate vorbi de o măiestrită 
structură înscrisă pe o spirală care, de la periferie spre centru, ne 
duce progresiv, în pasaje de un puternic realism, spre dezvăluirea 
fiinţei intime a lui Egmont, nu prin acţiunile acestuia, așa cum de 
fapt ar cere-o teoria clasică a genului dramatic, ci prin oglindirea 
esenței existenței sale în inimile și faptele personajelor din jurul său. 
În adevăr, Egmont nu acţionează, darul său charismatic constă în 
prezența sa umană. Faptele de arme care au dat strălucire numelui 
său și l-au ridicat în rîndurile cavalerilor „Linii de aur“ sint ante- 
rioare cadrului piesei. Trăieşte în sine şi cu toţi ceilalţi evenimentele 
grave care frămintă viaţa ţării, încrezător în destinele acesteia, con- 
vins de victoria dreptăţii şi libertăţii şi de capacitatea oamenilor de 
a lupta pentru ele. Împlinirea vieţii lui, totodată remediul împotriva 
oricărei îndoieli (II, „Acasă la Egmont“, final) este iubirea deplină, 
necondiționată pentru Klârchen, care, la rîndul ei, nu concepe o exis- 
tentă în afara dăruirii totale, pînă la sacrificiul vieţii, pentru Egmont. 
Existenţa lui Ezmont are caracter de exemplu pentru ceilalţi, pentru 
că libertatea pe care şi-o revendică pentru sine implică libertatea pentru 
toţi cei din jurul său. 

Recenzia cea mai importantă prilejuită de apariţia lui Egmont 
aparține lui Friedrich Schiller. Competența acestuia se datora nu numai 


3 Goethe, Poezie și adevăr, op. cit., vol. 2, p. 340. 
2 ibidem, pp. 351/352. 
1 Forță de atracţie, atractivitate, farmec, charisma (ital.) 

condiţiei sale de mare dramaturg, dar şi faptului că el însuşi tratase 
în Don Carlos, din altă perspectivă, aceeaşi temă şi că documentarea 
întreprinsă în acest scop se finalizase în studiul de mare amploare 
privind lupta de eliberare a poporului neerlandez Istoria secesiunii 
Tărilor-de-Jos (reunite) de stăpînirea spaniolă (Geschichte des Abfalls 
der vereinigten Niederlande von der spanischen Regierung, 1788). 

Referindu-se mai ales la Klărchen şi la scenele de mase, Schiller 
apreciază în mod deosebit arta cu care Goethe își caracterizează 
personajele, subtila. individualizare a fiecăreia prin citeva trăsături 
definitorii. În același timp, Schiller îi reproșează nerespectarea adevă- 
rului istoric și faptul că personajul principal este lipsit de dinamismul 
specific unei drame, că nu apare implicit într-o acţiune de mare 
amploare („Ce fapte mari săvirșeşte [Egmont]?*). Obiecţia principală 
a lui Schiller privește finalul piesei care, în opinia lui, nu e consecvent 
cu desfăşurarea acţiunii, ci reprezintă o trecere spre operă, cu cuvintele 
lui“ „un salt mortal în lumea operei.“ 

Schiller înţelegea Egmont ca o tragedie istorico-politică, în care 
determinant pentru catastrofă este conflictul Alba— Egmont. Este 
de altfel relevant pentru deosebirea de concepţie dramatică dintre 
Goethe și Schiller faptul că acesta din urmă, realizind la solicitarea 
lui Goethe o prelucrare scenică a dramei, a urmărit o concentrare 
de structură prin eliminarea unor personaje (Regenta), dar l-a introdus 
în scena finală (V, Închisoare), pentru momentul cînd Silva citeşte 
sentinţa de moarte, pe Alba ca personaj mut și mascat, căruia Egmont 
îi smulge masca de pe faţă. Goethe și-a exprimat dezacordul faţă 
de modificările introduse de Schiller, în special faţă de acest final 
care, dacă amplifică efectul teatral și aduce un element suplimentar 
de dinamism, denaturează sensul catastrofei. El deplasează spre exte- 
rior o acţiune care, în acest moment tragic, se concentrează, în viziu- 
nea lui Goethe, în sufletul eroului. Nici dialogul care urmează — dintre 
Egmont şi Ferdinand — nu se acordă cu concepţia lui Schiller: el e 
menit să-i aducă lui Egmont o nouă reconfortare, asigurarea victoriei 
postume a atitudinii sale faţă de viaţă. Din acest moment catastrofa 
exterioară e inevitabilă, determinantă este însă nu moartea pe care 
i-o impune adversarul, ci seninătatea cu care eroul își acceptă tragicul 
destin. 

Goethe introduce această trecere spre interior a acţiunii prin 
motivul somnului. Ca și în Ifigenia (vindecarea prin somn a lui Oreste) 
și ca și în Faust II (prin somn Faust se despovărează de vina faţă de 
Margareta) și aici somnul intervine pentru a aduce liniștea în sufletul 
lui Egmont. Dacă prima încercare de a adormi (V, Închisoare) este 
tulburată de frămintări, de griji de viitor, după convorbirea cu Fer- 
dinand, care-i aduce confirmarea că va continua să trăiască prin 

fiul adversarului său, „dulcele somn“ revine, căpătind din punct de 
vedere dramatic funcţia de anesteziant și fortifiant. „Tot ce mă ţinea 
treaz și mă tulbura în noaptea asta din urmă îmi adoarme acum gin- 
durile cu o certitudine adîncă.“ Din planul realului, acţiunea trece în 
lumea fantastică a somnului și visului. 

Departe de a constitui un salt mortal, cum spunea, Schiller, o 
ruptură în desfășurarea acțiunii, transpunerea în planul somnului și 
visului este pregătită anterior, mai ales la începutul actului al V-lea. 
În vis Egmont reia cu cuvinte aproape identice gîndurile pe care 
le exprimase anterior cu privire la soarta sa şi speranţele de salvare. 
„lată-i, vin cu miile!“, spune aici Egmont. „Spre cer se-nalţă calda 
lor rugăciune... şi ei atunci pun mina pe lănci şi pe săbii. Stărîmă 
porţi, smulg gratii, surpă ziduri... Klărchen, dac-ai fi bărbat... ţi-aș 
datora ceea ce-i greu să datorezi unui rege: libertatea.“ Prin identi- 
tatea de simţire care o leagă de Egmont, şi Klârchen exprimă în 
peroraţia către tirgoveţi (V, O stradă. Amurg) aceleaşi chemări. Toate 
vor reapărea în viziunea onirică din timpul somnului, care poate fi 
privită ca o sublimare a frămîntărilor eroului. Prin apoteoză destinul 
tragic al persoanei eroului este depăşit,-ea deschide perspectiva unui 
viitor de libertate pentru întreaga naţiune neerlandeză. Libertatea 
pentru care s-a jertfit Egmont pentru a trăi după propria sa lege 
devine libertate politică pentru. întregul popor. Consecvenţa cu care 
şi-a urmat demonul şi și-a împlinit destinul în deplină concordanţă 
cu propria-i natură capătă caracter de exemplaritate. „Urmaţi-mi 
exemplul“ sînt de altfel cuvinte finale ale lui Egmont. 

„Saltul mortal în lumea operei“ criticat de Schiller se referă şi 
la componenta muzicală pe care o indică notaţiile scenice pentru 
momentul visului şi viziunii onirice („Muzica îi însoţeşte somnul... 
Se aude de foarte departe o muzică războinică...) ca şi pentru finalul 
piesei („Muzica încheie spectacolul cu o simfonie triumfală“). Consec- 
vent cu teoria sa asupra dramei clasice şi cu rigorismul separării 
cuvintului de melodie (asupra căruia, spre sfirşitul vieţii, va reveni), 
Schiller suprimase de altfel în prelucrarea sa şi cele două splendide 
lieduri cîntate de Klârchen. Goethe însă a conceput încă de la început 
muzica drept complement natural şi necesar al tragediei, după cum, 
în deceniul al optulea, şi alte opere ale sale erau gîndite în spiritul 
deschiderii spre limbajul general, universalist al muzicii. În ce 
priveşte Egmont, Goethe intenţiona să-și asigure colaborarea compozi- 
torului Ph. Chr. Kayser din Ziirich, căruia, din Italia, îi promite că 
muzica va apărea odată cu textul dramei: „Dacă sinteţi de acord să 
compuneţi simfonia [uvertura], antractele, cîntecele şi citeva pasaje 
din actul al cincilea care cer muzică, s-ar putea indica acest lucru odată 
cu editarea piesei, astfel că lumea s-ar obişnui să vadă numele dv. 

împreună cu acela al meu.“™ Se cunoaște de asemenea cu cîtă simpatie 
a primit Goethe uvertura la Egmont, compusă în 1810 de Beethoven 
(acesta a reluat motivul închisorii în Fidelio). Referiri la motive muzi- 
cale apar de altfel repetat pe parcursul tragediei Egmont. „Muzica 
este gîndită ca mijloc artistic menit să deschidă spaţii proprii de expresie 
lumii sentimentului personal“, pentru ca în acest fel să-l poată opune 
sferei politicului.!? 

Referindu-se la un scenariu propriu, concentrat şi el asupra unui 
moment de cotitură din istoria poporului german din același secol al 
XVI-lea, este vorba de războiul țărănesc, scriitorul Martin Walser 
face, cu privire la ceea ce el numește „ideologia de stopare a istoriei“, 
cîteva consideraţii de ordin general, care rezumă adecvat și esența 
tragică a acestei drame goetheene: „Dacă arunc o privire oricît de 
superficială asupra istoriei teatrului, apare că de fiecare dată proiec- 
tele mai bune ale omenirii trebuie să se prăbușească împreună cu 
eroul piesei, pentru ca astfel să fie ajutate să triumfe în conştiinţa 
spectatorului. Tendinţa nu e ca victorios să fie acela care rămîne pînă 
la urmă pe scenă ca măcelar, ci acela a cărui tendinţă este dezvăluită 
prin piesă ca tendinţa pozitivă a istoriei.“1% 


1 Apud HA 4, p. 565 (14 august 1787). 

1? Hartmut Reinhardt, Egmont, op. cit., pp. 126—127. 

13 Martin Walser, Die positive Tendenz unserer Geschichte... În 
Das Schauspiel. Szenen aus dem 16. Jahrhundert. Mit Materialien hrsg. 
aN Werner Brändle, Frankfurt/M., 1978, pp. 409—416 (aici p. 415/ 
416). 


EGMONT 


PERSONAJELE 


MARGARETA DE PARMA, fiica lui Carol Quintul, regentă a Țări- 
lor-de-Jos 

CONTELE EGMONT, principe de Gaure 

WILHELM DE ORANIA 

DUCELE DE ALBA 

FERDINAND, fiul său natural 

MACHIAVELL, în serviciul regentei 

RICHARD, secretarul lui Egmont 


SILVA 
GOMEZ 
KLÂRCHEN, iubita lui Egmont 

MAMA acesteia 

BRACKENBURG, fiu de burghez 

SOESTI, băcan 

JETTERI, croitor sal 

UN DULGHER cetăţeni din Bruxelles 

UN SĂPUNAR 

BUYCKI, soldat din oastea lui Egmont 
RUYSUM:, invalid, surd 

VANSENI, conţopist 

POPOR, SUITĂ, SOLDAȚI DIN GARDĂ etc. 


în serviciul ducelui de Alba 


Acţiunea se petrece la Bruxelles. 


ACTUL ÎNTÎI 


Tir cu arbaleta 


Soldaţi și tîrgoveţi cu arbalete 
Jetter, cetățean din Bruzelles, croitor, face un pas înainte și încordează 
arbaleta. Soest, cetățean din Bruxelles, băcan 


SOEST: Haide, trage, nu te mai codi! Pe mine tot nu mă 
întreci! De trei ori drept în ţintă, asta, cît lumea, n-ai 
să poţi. Aşa că pe anul ăsta sînt maistrul tirului. 

JETTER: Maistru şi împărat al ţintaşilor. Ce-i al dumitale 
e al dumitale. Să-ţi fie de bine. Pentru asta trebuie să 
dai două rînduri de băutură, Să- ţi plăteşti iscusinţa, aşa 
cum e şi drept. 


Intră Buyek, olandez, soldat în oastea lui Egmont. 


BUYCK: Jetter, cu voia dumitale, îţi cumpăr eu lovitura, 
cîștigul îl împart şi fac şi cinste. Mă găzduiţi de multă 
vreme aici şi vă sînt dator pentru dovezile voastre de 
prietenie. Dacă nu nimeresc, atunci socotim că ai tras 
dumneata. 

SOEST: De, ar trebui să nu primesc, fiindcă de fapt ies 
păgubit din tirgul ăsta. Dar, în sfirşit, treacă de la mine. 
Buyck, hai, dă-i drumul! 

BUYCK: trage: Așa, cu plecăciune, ţintă! Unul Doi! Trei! 
Patru! 

SOEST: De patru ori drept în țintă? Hm! Bine, fie! 

TOȚI: Vivat! Trăiască împăratul ţintaşilor, trăiască! 

BUYCK: Vă mulțumesc! „Maistru“ mi-ar fi destul! Mulțu- 

si mesc de cinste! 

JETTER: Dumitale singur trebuie să-ți mulțumești. 


Intră Ruysum, un frizon, invalid și surd. 

RUYSUM: Ehei, să vă spun eul 

SOEST: Ce-i, moșule? 

RUYSUM: Să vă spun eu! Trage ca și comandantul lui, ca 
Egmont. 

BUYCK: Pe lingă el, eu nu sînt decit un cirpaci. El și cu 
flinta trage ca nimeni altul! Şi nu numai așa, cînd se 
întîmplă, sau cînd e în toane bune. Nu! Cum pune flinta 
la umăr, drept în ţintă nimereşte! De învăţat, eu de la 
dinsul am învăţat. Ar fi şi ruşine să fii ostașul lui și să 
nu înveţi nimic de la el! Dar să nu uit, domnilor! Un 
împărat “își hrăneşte supușii. Aşadar, pe socoteala împă- 
ratului! S-aducă vinul! 

JETTER: Noi așa ne-am înţeles, că fiecare... 

BUYCK: Eu sînt străin, mai sînt şi împărat, şi nu ţin seama 
de legile şi datinile domniilor voastre. 

JETTER: Păi ești mai rău decît spaniolii; ei, pînă acum, de 
voie, de nevoie, ni le-au lăsat neatinse. 

RUYSUM: Cum?, 

SOEST tare: Vrea să ne cinstească. Nu se învoiește ca noi 
să plătim în tovărășie, iar el, împăratul, să plătească 
numai de două ori. 

RUYSUM: Lăsaţi-l să facă cum ştie! Nu pierdeţi nimic. Așa 
e şi comandantul lui, mînă largă, mărinimos. 


Se aduce pin. 


TOȚI: În cinstea maiestăţii sale! Trăiască! 

JETTER către Buyck: Bineînţeles, a maiestăţii tale! 

BUYCK: Dacă vreţi numaidecît așa, atunci vă mulțumesc 
din toată inima! 

SOEST: Așa-il Fiindcă un om din Țările-de-Jos nu închină 
cu dragă inimă în cinstea maiestăţii spaniole! 

RUYSUM: Cum ai spus? 

SOEST tare: Filip al doilea, regele Spaniei! 

RUYSUM: Preamilostivul nostru rege şi stăpîn! Să-i dea 
dumnezeu viață lungă! 

SOEST: Dar nu-ţi era mai drag taică-său, Carol al Cincilea? 

RUYSUM: Dumnezeu să-l ierte! Acela era domn! Tot pămin- 
tul îl ocrotea cu mîna lui şi era prietenos cu oamenii 
şi cînd te întîlnea, îţi dădea ziua bună, de parcă ar fi 
fost un vecin; şi dacă te sfiai de dînsul, știa să te ia cu 
binişorul. Ce să vă spun? Mergea pe jos ori călare, cum 
se întîmpla, fără mulţi însoțitori. Toţi am plins cînd 

l-a pus pe fiu-său stăpin aici. Acesta e altfel, e mai 
mindru. 

JETTER: Cind a fost pe aici, nu s-a arătat decit în haine 
de paradă şi întotdeauna cu mare alai. Spune lumea că 
e scump la vorbă. 

SOEST: Nu-i un domnitor pentru noi ăştia din Ţările-de-Jos. 
Domnitorii noştri trebuie să fie voioşi şi liberi ca şi noi, 
să trăiască în pace şi să lase şi pe alții să trăiască. Oricit 
am fi noi de blajini, dar nu vrem să fim nici dispreţuiţi, 
nici asupriţi. 

JETTER: Eu cred că regele ar fi un domnitor bun dacă ar 
avea niște sfetnici mai vrednici. 

SOEST: Nu, nu! Nu ne are la inimă, nu ţine cu poporul, nu 
ne iubeşte; cum am putea noi să-l iubim? La contele 
Egmont de ce ţine toată lumea? De ce l-am purta cu 
toţii, bucuroși, pe braţe? Pentru că simţim că el vrea 
binele nostru; pentru că în ochii lui vedem voioşie, viață 
liberă, cuget curat; pentru că el împarte tot ce are cu 
cei nevoiaşi şi chiar cu cei care n-au nevoie. Trăiască 
contele Egmont! Buyck, dumneata trebuie să închini 
cel dintii. Închină în sănătatea comandantului dumitale! 


BUYCK: Din toată inima! Trăiască contele Egmont! 

RUYSUM: Învingătorul de la Saint-Quentin! 

BUYCK: Eroul de la Gravelingen! 

TOȚI: Trăiască! 

RUYSUM: La Saint-Quentin a fost lupta mea cea din urmă. 
De abia mai puteam merge, de abia mai puteam duce 
pușca grea. Dar tot le-am mai tras una franțujilor; e 
drept că și eu m-am pricopsit, de rămas-bun, cu un 
glonţ în piciorul drept. 

BUYCK: La Gravelingen, prieteni, acolo să fi văzut! Izbinda 
a fost numai a noastră. Ce mai prădau şi dădeau foc 
prin Flandra cîinii de franțuji! Dar şi noi i-am poteovit 
bine. Ostaşii lor bătrîni şi încercaţi au ţinut ei piept 
multă vreme, dar noi i-am încolțit și i-am împuşcat 
şi i-am tăiat pînă cînd au început să le clănţăne dinţii 
şi şi-au stricat rîndurile. Lui Egmont i-au împuşcat 
calul de sub el. Multă vreme ne-am tot hărțuit aşa, 
cînd înainte, cînd înapoi, om cu om, cal cu cal, pile cu 
pile, pe cîmpia de nisip de la marginea mării. O dată, 
numai ce ne pomenim, ca din cer, dinspre gura fluviului, 
bum, bum, cu nişte tunuri care încep să bată în franţuji. 
Erau englezii care, conduşi de amiralul Malin, treceau 

întîmplător pe acclo venind de la Dunkerque. Prea 
mult nu ne-au ajutat. Nu puteau veni spre noi decît 
numai în corăbiile cele mai mici şi nu destul de aproape; 
ba mai nimereau chiar şi în noi... Dar tot a fost bine. 
I-am sfărîmat pe franţuji şi nouă ne-au dat curaj. Și 
după aceea, ţine-te! A fost mare vînzoleală. I-am răpus 
pe toţi! Pe “toţi i-am zvirlit în apă! Cum gustau din apă, 
se şi înecau băieţii. Şi noi, olandezii, după ei! Noi, care 
sintem vieţuitoare şi de apă şi de uscat, ne simţeam în 
apă ca broaștele. Şi îi loveam în apă pe duşmani, îi 
împușcam ca pe rațe. Pe cei care au scăpat, i-au doborit 
țărăncile cu sape şi cu greble. Așa că regele francez a 
fost nevoit să întindă lăbuţa și să facă pace. Și să ştiţi 
că pacea o aveţi datorită nouă, datorită marelui Egmont. 

TOȚI: Trăiască Egmont! Trăiască marele Egmont! Trăiască | 

JETTER: Bine-ar fi fost dacă ni l-ar fi pus pe el regent în 
locul Margaretei de Parma! 

SOEST: Ei, nu aşa! Ce-i drept e drept! Să n-o vorbim de rău 
pe Margareta. Acum e rîndul meu. Eu zic să trăiască 
doamna noastră! 

TOȚI: Trăiască! 

SOEST: E o femeie tare cumsecade! Trăiască regenta! 

JETTER: Da, e femeie înţeleaptă și cu măsură în toate; 
numai dacă n-ar ţine așa de mult cu popii. Din pricina 
ei avem acum alți paisprezece episcopi în ţară. Ce ne 
mai trebuiau şi ăştia? Asta numai ca să împingă pe 
străini în slujbele cele mai bune, unde înainte erau aleși 
numai preoţi din parohiile noastre. Și vor să ne facă să 
credem că asta e numai de dragul religiei. Vorbă să fie! 
Trei episcopi ne erau destul; lucrurile mergeau foarte 
bine şi cinstit. Dar acum fiecare dintre ei vrea să se afle 
în treabă şi din pricina asta toată vremea sint numai 
certuri şi încăierări. E o treabă care, cu cit vrei s-o lim- 
pezești, cu atît se tulbură mai tare. 


Beau. 


SOEST: Aşa a vrut regele. Ea nu poate face nimic împotrivă. 
JETTER: Acum, cică nu trebuie să mai cîntăm psalmii cei 
noi2. Și sînt foarte bine potriviţi în stihuri şi au nişte 
melodii care îţi înalță sufletul. Psalmii nu-i voie să 
cîntăm, dar cîntece deocheate, cîte vrei! Şi de ce, mă rog? 
Pentru că în psalmi, zic ei, ar fi nu ştiu ce erezii, dum- 

nezeu mai știe ce. I-am cîntat doar şi eu! E acum ceva 
nou, dar să vă spun drept, nu le-am găsit nici un cusur. 

BUYCK: Chiar era să vă întreb. În provincia noastră noi, 
olandezii, cîntăm ce vrem. Asta din pricină că la noi 
guvernator e contele Egmont. El nu se uită la așa ceva. 
În Gand, Ypres, în toată Flandra, fiecare cîntă psalmii 
cei noi fără să-i oprească nimeni. Tare. Ce poate fi mai 
nevinovat decît un cîntec religios? Nu-i aşa, moșşule? 

RUYSUM: Da, bineînţeles! Doar asta-i pentru slava lui 
dumhezeu, pentru înălţarea sufletului. 

JETTER;: Ei spun însă că nu-s aşa cum trebuie, după tipicul 
lor adică. Şi cum e, cum nu e, totdeauna-i lucru cu pri- 
mejdie; de aceea mai bine te lipsești. Slujitorii Inchiziției 
se furişează în toate părţile şi trag cu urechea. Mulţi 
oameni de treabă s-au nenorocit. Constringerea con- 
ştiinţei, asta mai lipsea! Dacă nu pot să fac ce vreau, 
măcar să mă lase să gîndesc şi să cînt ce-mi place. 

SOEST: Inchiziția nu prinde la noi. Noi nu sîntem făcuţi ca 
spaniolii, să ne lăsăm cugetul tiranizat. Și nobilii noștri 
ar trebui să se gindească din vreme să-i mai taie din 
aripi Inchiziției. 

JETTER: E rău, frate! Dacă li se năzare dumnealor să dea 
buzna peste mine, în casă, şi eu stau la lucrul meu şi cînt 
încetişor vreun psalm franțuzesc, fără să mă gîndesc nici 
la bine, nici la rău, îl cînt aşa, fiindcă mi-a venit pe buze, 
atunci s-a zis cu mine! Sînt eretic şi sînt băgat la închi- 
soare. Sau dacă umblu prin tirg şi mă opresc şi eu unde 
văd mai mulţi oameni care s-au adunat să asculte pe 
vreun predicator dintre aceia noi care au venit de curind 
din ţara nemţească, pe loc mi se spune că-s răzvrătit, 
şi iată-mă în primejdie să mi se taie capul. Aţi auzit şi 
voi cumva predicînd pe vreunul? 

SOEST: Inimoși oameni! Zilele trecute am auzit pe unul, 
afară, la cîmp; îl ascultau cîteva mii de oameni. Hei, 
suna altfel decit sforăiala latinească ce ne-o bagă pe git 
alde ai noştri de pe amvon. Acela vorbea pe șleau, pe 
înţelesul tuturor, spunea că pină acum am fost duşi 
de nas, ţinuţi într-adins în stare de prostie şi supunere 
şi ne arăta cum am putea noi dobîndi lumină mai multă. 
Şi toate acestea le dovedea cu Biblia. 


JETTER: Da, da, trebuie să fie ceva aici. Asta am spus şi 
eu întruna şi mult m-am mai bătut cu gindurile. 
BUYCK: Toată lumea aleargă la dinşii. 

SOEST: Cred şi eu, dacă-i vorba să aducă ceva nou și bun! 

JETTER: Ei, şi ce strică? Să fie lăsat fiecare să predice în 
felul lui! 

BUYCK: Haide, domnilor! Tot stînd de vorbă, aţi uitat de 
vin şi de Orania. 


JETTER: Așa-i, pe acesta nu trebuie să-l uităm! El ne stă 
chiar ca un meterez: e destul să te gîndeşti la dinsul şi-ţi 
dai seama îndată că te poţi adăposti după el așa de bine, 
încît nici dracul nu te mai poate ajunge. Trăiască Wilhelm 
de Orania! 

TOȚI: Trăiască! Trăiască! 

SOEST: Hai, moşule, închină şi tu! 

RUYSUM: În sănătatea foștilor soldaţi! A tuturor soldaţilor! 
Trăiască războiul! 

BUYCK: Bravo, moşule! A tuturor soldaţilor! Trăiască 
războiul! 

JETTER: Război şi iar război! Vă daţi voi seama ce strigaţi? 
Fireşte, vouă, soldaţi de meserie, vi-i ușor să vorbiţi. 
Dar pentru alde noi, nici nu vă pot spune cît de nenorociţi 
ne simţim. Toată vremea să auzi cum bate toba şi să nu 
mai auzi decît cum a înaintat o trupă într-un loc, alta 
în alt loc, cum au trecut peste un deal și s-au oprit la o 
moară, pe urmă cîţi au căzut într-o parte şi cîți în cea- 
laltă, şi cum s-au bătut, şi pe urmă unul a cîștigat şi 
altul a pierdut, dar fără să pricepi vreodată ce anume a 
pierdut unul şi a cîştigat celălalt. Mai auzi pe urmă cum 
a fost cucerit cutare oraș, cum au fost omoriţi locuitorii 
şi ce-au păţit bietele femei și bieţii copii nevinovaţi. 
Şi toată vremea stai cu frica-n sîn și te gîndeşti: Au 
să vie şi pe aici şi avem să păţim şi noi la fel. 

SOEST: De asta-i bine ca un tirgoveţ să ştie să mînuiască 
armele. 

JETTER: Da, să-nveţe cel ce are nevastă și copii! Şi totuşi, 
mai bine s-aud vorbindu-se de soldaţi decît să-i văd. 

BUYCK: Ar trebui să mă supăr de o vorbă ca asta. 

JETTER: Dar nu-i vorba de dumneata, că dumneata ești 
de-al nostru. Dar cînd am scăpat de garnizoanele spani- 
ole, uf! atunci ştiu că am răsuflat. 

SOEST: Te cred! Pe tine mai ales te înghesuiseră rău de tot. 

JETTER: Ce? Ce vrei să spui? 

SOEST: Se încartiruiseră zdravăn la tine! 

JETTER: Mai tacă-ţi gura! 

SOEST: Îl dăduseră afară din bucătărie, din cămară, din 
casă... din pat. 


Toţi rîd. 


JETTER: Eşti un zevzec. 

BUYCK: Pace, domnilor! Tocmai un soldat să vă îndemne 
la pace? Haide, dacă de noi nici nu vreţi să auziti, atunci 
ciocniţi paharele pentru voi, tîrgoveţii pașnici! 

JETTER: Asta, da, cu plăcere! Pentru linişte şi pace-n ţară! 

SOEST: Ordine și libertate! 

BUYC: Bun! Asta ne place şi nouă! 


Ciocnese cu toții și repetă voioși cuvintele, dar în așa fel încît fiecare 
spune ali cuvint și se formează un fel de canon. Bătrinul ascultă 
și pe urmă strigă și el cu ceilalți. 


TOȚI: Linişte şi pace! Ordine şi libertate! 


Palatul  Regentei. 
Margareta de Parma în haine de vinătoare. Curteni, paji, slujitori 


REGENTA: Opriţi vînătoarea. Astăzi nu ies. Spuneţi-i lui 
Machiavell să vină la mine. 


Pleacă toţi. 


Cind mă gindesc la întîmplările astea cumplite, nu mai 
am linişte. Nimic nu mă mai poate bucura, nimic nu mă 
înveseleşte. Mereu am în faţa ochilor aceste imagini şi 
aceste griji. Acum regele va spune că toate astea sînt 
roadele bunătăţii şi ale îngăduinţei mele. Și totuşi, cugetul 
meu îmi spune, în orice clipă, că am făcut tot ce se poate 
face mai nimerit şi mai bine. Trebuia oare să aţi și să 
răspîndesc aceste flăcări cu furtuna mîniei? Nădăjduiam 
că le voi îngrădi, că le voi înăbuși. Ceea ce îmi spun mie 
însămi şi ceea ce ştiu foarte bine mă dezvinovăţeşte faţă 
de mine însămi; dar ce va spune fratele meu? Pentru că 
nu se poate tăgădui: îndrăzneala predicatorilor străini 
sporeşte zi de zi. Au pingărit locașurile noastre sfinte, au 
zdruncinat cugetul amorţit al gloatei şi au zăpăcit cape- 
tele oamenilor. Printre răzvrătiți s-au strecurat spirite 
necurate și s-au întîmplat fapte cumplite, care te înfioară 
cînd te gindești la ele şi despre care trebuie să dau de ştire 
la Curte, repede şi amănunţit; repede şi amănunțit, 
pentru ca să nu mi-o ia înainte zvonurile și pentru ca 

regele să nu-și închipuie că aş vrea să-i tăinuiesc ceva. 
Nu văd nici un mijloc, nici aspru, nici blind, prin care 
s-ar putea opri răul. O, ce sîntem noi, stăpinitorii, pe 
valurile omenirii! Ne închipuim că le stăpînim şi ele ne 
poartă în sus şi în jos, încoace și încolo. 


Intră Machiavell. 


REGENTA: Scrisorile către rege sînt gata? 

MACHIAVELL: Peste un ceas veţi putea să le iscăliţi. 

REGENTA: Ai făcut o dare de seamă destul de amănunţită? 

MACHIAVELL: Amănunţită şi dezvoltată, aşa cum îi place 
regelui. Am povestit cum furia iconoclastă? s-a arătat 
mai întii la Saint-Omer; cum o mulţime turbată, cu cio- 
mege, topoare, ciocane, scări și fîrînghii, însoţită de cîţiva 
oameni înarmaţi, năvăleşte asupra bisericilor, paracli- 
selor şi mănăstirilor, alungă pe credincioşi, sparge porțile 
încuiate, răstoarnă tot, dărimă altarele, sfărimă statuile 
sfinţilor, strică toate tablourile şi calcă în picioare, sfişie 
şi zdrobeşte tot ce e sfint şi consacrat; cum, în drumul «i, 
mulţimea. sporește. Locuitorii din Ypres î îi deschid porţile. 
Cum pradă catedrala cu o nemaipomenită repeziciune și 
dau foc bibliotecii episcopale. Cum o mulțime de oameni 
apucaţi de aceeaşi nebunie se îndreaptă spre Menin, 
Comines, Verwich, Lille, nu întimpină nicăieri rezistență 
şi, astfel, într-o clipă, cumplita conspirație se întinde 
aproape în toată Flandra. 

REGENTA: O, ce durere mă cuprinde iarăși cînd te aud repe- 
tind toate acestea! Şi pe lingă asta, mi-e teamă că răul 
se va face tot mai mare şi mai mare. Spune-mi, tu ce 
crezi, Machiavell? 

MACHIAVELL: Să mă ierte alteța voastră, dar gîndurile 
mele seamănă mult cu niște idei fixe. Şi dacă aţi fost 
întotdeauna mulţumită de serviciile mele, în schimb 
rareori ați binevoit să-mi urmaţi sfatul. De multe ori 
îmi spuneaţi în glumă: „Vezi prea departe, Machiavell! 
Ar trebui să fii istoric... Omul de acţiune trebuie să se 
gîndească la un viitor mai apropiat.“ Şi totuşi, n-am spus 
eu mai dinainte tot ce se va întîmpla? N-am prevăzut 
eu oare totul? 

REGENTA: Şi eu prevăd multe fără să pot schimba ceva. 

MACHIAVELL: Ca să vă spun părerea mea pe scurt: nu înă- 
bușiţi doctrina cea nouă. Lăsaţi-i să trăiască, despărțiţi-i 
de drept credincioși, daţi-le bisericii, integraţi-i în ordinea 

cetăţenească, îngrădiţi-i. Și în acest chip îi potoliţi dintr-o 
dată pe răzvrătiți. Orice alte mijloace sînt zadarnice şi 
nu faceţi decît să distrugeţi ţara. 

REGENTA: Dar ai uitat cu cită repulsie a respins fratele meu 
chiar şi întrebarea dacă noua doctrină poate fi tolerată? 
Doar știi că în fiecare scrisoare el mă îndeamnă să apăr 
credinţa cea adevărată. Şi că nu vrea ca liniștea și unita- 
tea să se facă în dauna religiei! Nu ţine el în provincie 
spioni, pe care nici nu-i cunoaştem, pentru ca să afle cine 
înclină spre noua doctrină? Nu ne-a arătat el oare, spre 
mirarea noastră, pe cutare şi cutare, care, chiar în preajma 
noastră fiind, s-a făcut vinovat în ascuns de erezie? N-a 
poruncit el asprime şi străşnicie? Şi eu să fiu blindă? 
Să-i propun să fie îngăduitor şi tolerant? Dacă aş face 
asta, n-aş pierde oare toată încrederea lui? 

MACHIAVELL: Da, ştiu. Regele ordonă și vă face cunoscute 
intenţiile sale. Trebuie să restabiliţi liniștea şi pacea prin 
nişte mijloace care vor îndirji şi mai mult cugetele și vor 
stirni războiul pretutindeni. Gindiţi-vă ce faceţi. Marii 
negustori s-au molipsit, nobilimea, poporul, soldaţii de 
asemenea. De ce să stăruim într-o anumită părere cînd 
împrejurul nostru se schimbă toate? Ar trebui ca un duh 
bun să-l lămurească pe regele Filip că e mai frumos pentru 
un rege să domnească peste niște cetăţeni cu credinţe 
deosebite decît să-i nimicească pe toţi deopotrivă. 

REGENTA: Să nu mai aud asemenea vorbe. Ştiu şi eu că 
politica arareori poate să păstreze credinţa şi fidelitatea 
şi că ea alungă din inimile noastre sinceritatea, mărini- 
mia, toleranța. În treburile lumești, acest lucru e din 
nefericire foarte adevărat. Trebuie oare să ne purtăm și 
cu Dumnezeu aşa cum ne purtăm între noi? Să fim nepă- 
sători faţă de doctrina noastră cea încercată, pentru care 
atiția oameni şi-au jertfit viaţa? S-o părăsim pentru 
nişte inovaţii venetice, care n-au nici un temei şi se con- 
trazic pe ele însele? 

MACHIAVELL: Vă rog să nu mi-o luaţi în nume de rău. 

REGENTA: Te cunosc și ştiu că eşti cinstit şi mai ştiu că 
cineva poate fi cinstit şi drept cu toate că n-a apucat pe 
drumul cel mai bun pentru mîntuirea sufletului său. Mai 
sint şi alţii, Machiavell, oameni pe care-i preţuiesc, dar 
trebuie să-i dojenesc. 

MACHIAVELL: La cine vă gîndiţi? 

REGENTA: Trebuie să mărturisesc că şi Egmont m-a necăjit 
astăzi foarte mult. 

MACHIAVELL: Cu ce anume? 

REGENTA: Ca de obicei, cu uşurinţa şi nepăsarea lui. Am 
primit groaznica veste tocmai cînd 1eşeam de la biserică, 
însoţită de el şi de mulţi alții. Nu mi-am ascuns durerea, 
m-am tînguit cu glas tare şi am spus întorcîndu-mă către 
dinsul: „Uite ce se întîmplă în provincia dumitale! Cum 
poţi oare, conte, să rabzi așa ceva, dumneata, în care 
regele şi-a pus toată nădejdea?“ 

MACHIAVELL: Şi ce-a răspuns? 

REGENTA: Ca şi cum n-ar fi fost nimic, ca şi cum ar fi fost 
un lucru fără însemnătate, mi-a spus: „Dacă locuitorii 
Ţărilor-de-Jos ar fi mai liniștiți în ce priveşte constituţia 
lor, atunci toate celelalte s-ar aranja mai uşor.“ 

MACHIAVELL: Poate n-a vorbit cuminte şi blind, dar a spus 
adevărul. Cum se poate naşte încrederea şi cum poate ea 
să dăinuiască atunci cînd oamenii acestei țări văd că e 
vorba mai mult de averea lor decît de mîntuirea suflete- 
lor? Ce au făcut episcopii cei noi, au mîntuit suflete ori 
au întulecat venituri grase? Şi pe lingă asta, cei mai mulţi 
dintre ei sînt străini. Toate posturile de guvernator sînt 
încă ocupate de olandezi, dar spaniolii nu dau oare foarte 
limpede a înţelege că simt o dorință mare, o dorință de 
neînvins să pună mina pe aceste posturi? Nu preferă 
oare un popor să fie guvernat după firea lui, de oamenii 
lui, decît de niște străini care caută să dobindească averi 

. în ţară, în dauna celorlalţi, care aduc o unitate de măsură 
străină şi domnesc nepăsători şi neprietenoşi? 

REGENTA: Te pui și tu de partea adversarilor. 


MACHIAVELL: Cu inima, hotărît nu. Și aş vrea să pot fi cu 
mintea pe de-a-ntregul de partea voastră. 


REGENTA: Dacă ar fi cum zici tu, atunci ar fi nevoie să 
abdic de la regență în favoarea lor. Egmont şi Orania 
trăgeau cîndva nădejdea să ocupe ei funcţia aceasta. Pe 
atunci erau adversari; acum s-au aliat împotriva mea şi 
au ajuns prieteni, prieteni nedespărţiţi. 

MACHIAVELL: O pereche primejdioasă. 

REGENTA: Ca să-ţi spun sincer: Mă tem de Orania şi mă tem 
să nu i se întîmple ceva lui Egmont. Orania nu plănuieşte 
nimic bun, gîndurile lui merg departe, e un om ascuns, 
pare că se învoieşte cu orice, nu se împotriveşte niciodată, 

însă, cu cel mai adînc respect şi cu cea mai mare prudenţă, 
face ce-i place. 


MACHIAVELL: Egmont, tocmai dimpotrivă, merge cu paşi 


siguri, ca şi cînd toată lumea ar fi a lui. 


REGENTA: Își poartă atît de sus capul, ca şi cum mina maie- 


stăţii sale n-ar pluti asupra lui. 


MACHIAVELL: Ochii poporului sînt îndreptaţi către dinsul, 


şi inimile sînt cu el. 


REGENTĂ: Niciodată nu s-a sinchisit de ce spune lumea, 


ca şi cum nimeni n-ar avea dreptul să-i ceară socoteală. 
Poartă şi acum numele de Egmont, îi place să fie numit 
contele Egmont, ca şi cum n-ar vrea să uite că strămoșii 
săi au fost stăpînii ținutului Geldern. De ce nu-şi spune 
prinţ de Gaure, aşa cum are dreptul? De ce face asta? 
Vrea să pună în valoare niște drepturi stinse? 


MACHIAVELL: Eu cred că e un slujitor credincios al regelui. 
REGENTA: Dacă ar vrea, cîte servicii n-ar putea aduce el 


stăpînirii! Pe cînd aşa, ne-a făcut supărări mari, fără ca 
prin asta să-şi aducă lui vreun folos. Petrecerile şi ospeţele 
lui i-au legat și i-au strîns pe nobili între ei mai bine decît 
cele mai primejdioase întruniri secrete. Din urările pe 
care le-a rostit la petreceri oaspeţii au sorbit un entuziasm 
ameţitor, care nu se va mai stinge niciodată. De cite ori 
nu pune el în mişcare cugetul poporului prin glumele lui! 
Ce s-au mai mirat oamenii cînd au văzut livrelele cele noi 
şi insignele neghioabet ale slujitorilor lui! 


MACHIAVELL: Sint convins că n-au fost făcute într-adins. 
REGENTA: Destul de prost și aşa. Cum am spus: nouă ne 


face rău și lui nu-şi aduce nici un folos. Ia în glumă lucru- 
rile serioăse, și noi, ca să părem că nu stăm degeaba și că 
sîntem atenţi trebuie să-i luăm în serios glumele. Astfel 
un lucru îl stîrneşte pe celălalt, și ceea ce cauţi să eviţi 
se întîmplă întocmai. Egmont e mai primejdios decît con- 
ducătorul unei conspirații. Și nu cred că mă înșel dacă 
spun că la Curte se ştie tot ce face. Trebuie să recunosc 
că şi pe mine mă necăjeşte ades. 


MACHIAVELL: Eu cred că tot ce face Egmont, face după 


cum îi poruncește conştiinţa. 


REGENTA: Conştiinţa lui are o oglindă binevoitoare. Purta- 

rea lui adesea jignește. Uneori pare să trăiască cu deplina 
convingere că el e stăpîn și că numai din amabilitate nu 
ne dă să înţelegem aceasta şi nu ne alungă din ţară; de 
altfel, lucrurile se vor lămuri de la sine. 


MACHIAVELL,: Vă rog să nu socotiți prea primejdioasă sin- 
ceritatea lui și firea lui fericită, care priveşte cu uşurinţă 
orice lucru important. Cu asta- -i faceţi numai rău, şi vă 
faceţi rău şi dumneavoastră. 

REGENTA: Nu socotesc nimic. Vorbesc numai despre urmă- 
rile inevitabile. Eu îl cunosc pe Egmont. Nobleţea lui 
olandeză și ordinul „Linii de Aur“? de pe piept îi întăresc 
încrederea și îndrăzneala. Şi una și alta îl pot apăra de 
o supărare bruscă a regelui. Cercetează mai bine lucru- 
rile şi vei vedea că numai el e vinovat de toate nenoroci- 
rile care s-au abătut asupra Flandrei. La început i-a trecut 
cu vederea pe predicatori, nu s-a sinchisit prea mult de 
dînşii şi poate chiar s-a bucurat văzînd că ne dau de furcă. 
Lasă-mă; trebuie să spun acum tot ce-mi stă pe inimă, şi 
nu vreau să-mi greşesc ţinta. Eu ştiu unde-l pot atinge. 
Fiindcă şi el poate fi atins. 

MACHIAVELL: Aţi convocat consiliul? Vine şi Orania? 

REGENTA: Am trimis după el la Anvers. Voi arunca asupra 
lor greutatea răspunderii. Vor trebui ori să se împotri- 
vească împreună cu mine, în chip serios, nenorocirii, ori, 
de nu, să se declare şi ei rebeli. Du-te şi pregătește scri- 
sorile şi adu-le să le iscălesc. Pe urmă trimite în toată 
graba la Madrid pe încercatul Vasca. E neostenit şi cre- 
dincios. Trebuie ca fratele meu să afle vestea întîi de la el, 
şi nu trebuie ca zvonurile să i-o ia înainte. Vreau să vor- 
besc cu dînsul înainte de plecare. 

MACHIAVELL: Poruncile domniei voastre vor fi îndeplinite 
degrabă și întocmai. 


O odaie. 


Claraf, Mama Clarei, Brackenburg 


CLARA: Nu vrei să-mi ţii sculul, Brackenburg? 

BRACKENBURG: Te rog, nu-mi cere asta, Klărchen! 

CLARA: Dar ce ai iarăşi? De ce nu vrei să-mi faci acest mic 
serviciu? 

BRACKENBURG: Mă legi cu firul de aţă atît de tare, încît 
nu pot să-ţi ocolesc privirea. 

CLARA: Fleacuri! Hai şi ţine aici. 

MAMA împletește în jilţ: Cîntaţi ceva ! Brackenburg te acompa- 
niază foarte frumos. Altădată eraţi mai veseli şi întot- 
deauna spuneaţi lucruri care mă făceau să rid. 

BRACKENBURG: Altădată. 

CLARA: Să cîntăm! 

BRACKENBURG: Cum vrei! 

CLARA: Dar ceva vioi și din inimă. E un cintec ostăşesc 
bucata care-mi place mie. Cîntă cu Brackenburg, depănind 
ata. 

; Auzi, bate toba 
Şi goarna răsună! 
Iubitul meu oastea 
La luptă-şi adună: 
Cu lancea s-aruncă, 
Dă oastei poruncă. 
Tot sîngele-mi fierbe 
Și inima-mi bate! 
De ce n-am eu flintă 
Și platoșă-n spate? 
Cu el m-aș tot duce 
Pe cîmpuri afară, 
Mergind pretutindeni 
Cu dinsul prin ţară. 
Fără șovăire 
Pe dușmani să-i bat! 
O, ce fericire 
E să fii bărbat! 


În timpul cintecului Bruckenburg s-a uitat de cîteva ori la Klăr- 
chen. Către sfîrşit vocea i se sugrumă, îi dau lacrimile, lasă sculul 
din miini şi se duce la fereastră. Klärchen isprăvește singură, cîn- 
tecul. Mama îi face semn, supărată puţin. Klărchen se ridică, face 
cîțiva pași spre el, apoi, nehotărită, se intoarce și se așează pe scaun, 


MAMA: Ce e pe stradă, Brackenburg? Aud nişte tropote. 

BRACKENBURG: E garda regentei. 

CLARA: La vremea asta? Ce să fie oare? Se scoală şi se duce 
la fereastră, lingă Brackenburg. Nu e garda obișnuită. Sint 
mult mai mulţi! Aproape toate cetele. O, Brackenburg, 
du-te și vezi ce este! Trebuie să fie ceva deosebit! Du-te, 
dragă Brackenburg, fă-mi plăcerea! 

BRACKENBURG: Mă duc. Vin îndată! În drum spre ușă îi 
întinde mîna. Ea îi dă mîna. 

MAMA: lar îl alungi. 

CLARA: Sînt curioasă. Și pe urmă, să nu te superi, dar îmi 
face rău cînd îl văd. Nu ştiu niciodată cum să mă port cu 

dinsul. Sînt nedreaptă şi mă doare inima cînd îl văd că 
simte atit de adînc... Dar ce pot să fac? 

MAMA: E un băiat atit de cumsecade! 

CLARA: Dar nici nu-l pot lăsa aşa. Trebuie să mă port prie- 
teneşte cu diînsul. Mina mi se stringe citeodată fără să 
vreau, cînd mîna lui mi-o cuprinde cu atita dragoste. 
Mă mustru pe mine însămi şi îmi spun că-l amăgesc, că 
trezesc în inima lui o speranță zadarnică. Sint foarte 
necăjită. Nu-l amăgesc. Nu vreau să-l fac să aibă vreo 
speranţă și totodată nu pot să-l fac să deznădăjduiască. 

MAMA: Asta nu e bine. 

CLARA: Mi-a fost drag, şi chiar şi acum îi vreau tot binele. 
M-aş fi şi măritat cu dînsul, dar nu cred că am fost vreo- 
dată îndrăgostită de el. 

MAMA: Să ştii că ai fi fericită cu el. 

CLARA: Da. Aş fi la adăpost şi aş duce o viaţă liniştită. 

MAMA: Şi acum ai pierdut totul din vina ta. 

CLARA: Mă aflu într-o stare ciudată. Cînd mă gindesc cum 
s-au întîmplat lucrurile, îmi dau seama foarte bine şi 
totuşi nu-mi dau seama deloc. Și pe urmă e destul să-l 
văd pe Egmont şi înţeleg toate, mă simt chiar în stare să 
înțeleg mult mai mult! Ce om! Cînd toate provinciile îl 
adoră, să nu fiu eu în braţele sale cea mai fericită ființă 
din lume? 

MAMA: Da, dar ce are să fie mai tirziu? 


CLARA: Ah, eu nu întreb decit dacă mă iubeşte. Dar asta 
nici nu-i o întrebare! 

MAMA: Cu copiii ai numai griji. Ce are să iasă din asta? 
Numai griji şi necazuri! Nu se sfirşeşte bine! Te-ai neno- 
rocit şi m-ai nenorocit și pe mine! 

CLARA domol: La început tu singură m-ai lăsat. 

MAMA: Din nefericire, am fost prea bună. Întotdeauna sînt 
prea bună. 


CLARA: Cînd Egmont trecea călare pe stradă şi eu alergam 
la fereastră, mă dojeneai oare? Nu veneai şi dumneata la 
fereastră? Cind se uita în sus, cînd zîmbea, dădea din cap 
şi mă saluta, nu-ți plăcea şi dumitale? Nu te simţeai şi 
dumneata onorată prin fiica dumitale? 

MAMA: Da, da, tot eu sînt de vină! 


CLARA mișcată: Cind a început să treacă mai des pe strada 
noastră şi cînd am simţit că îşi făcea drum pe aici numa: 
de dragul meu, n-a: observat asta chiar dumneata singură 

cu tainică bucurie? M-ai strigat vreodată cînd stăteam la 
geam şi-l aşteptam? 

MAMA: De unde să știu că lucrurile aveau s-ajungă aşa de 
departe? 

CLARA cu poce sugrumată, ținindu-şi lacrimile: Și cînd într-o 
seară a venit pe neaşteptate la noi, învăluit în mantie, 
cine s-a grăbit să-l primească în timp ce eu, uluită, rămă- 
sesem ţintuită pe scaun? 

MAMA: Cum puteam eu să gindesc că dragostea asta nenoro- 
cită are s-o zăpăcească pe Klărchen a mea cea atit de 
cuminte! ... Şi acum trebuie să îndur ca fiica mea... 

CLARA izbucnind în lacrimi: Mamă! Ce vrei cu mine? Ce plă- 
cere ai să mă necăjeşti? 

MAMA plingind: Nu mai plinge! Mă doare şi mai mult cind 
te văd mîhnită! Nu-i destul necaz pe capul meu că singura 
mea fiică e o destrăbălată! 

CLARA ridicîndu-se, rece: Destrăbălată! Iubita lui Egmont o 
destrăbălată |! Ce prinţesă n-ar invidia-o pe biata Klărchen 
pentru locul pe care-l are în inima lui? O, mamă, mamă, 
dumneata nu vorbeai aşa altădată! Fii bună, mamă 
dragă! Ce gîndeşte lumea, ce şoptesc vecinele... nu-mi 
pasă! Odaia asta, căsuţa asta e un rai de cînd trăieşte-n ea 
dragostea lui Egmont. 

MAMA: E drept că nu poţi să nu-l iubeşti! E atit de prietenos 
şi atit de deschis la suflet, atit de curat la inimă! 

CLARA: Nimic nu-i prefăcut în el! Și vezi tu, mamă, el este 
în acelaşi timp marele Egmont. Și totuşi, cînd vine la 
mine, cît e de bun și de blind! Caută numai să-şi ascundă 
rangul şi vitejia, şi cu mine vrea să fie numai om, numai 
prieten, numai îndrăgostit. 

MAMA: Astăzi vine? 

CLARA: Dar n-ai văzut cum toată vremea mă duc la fereastră? 
N-ai băgat de seamă cum trag cu urechea cînd aud vreun 
zgomot la uşă? Deşi ştiu că nu vine pînă nu se înnoptează, 
de dimineaţă de cînd mă scol îmi tot închipui că acum 
soseşte. O, cum aş vrea să fiu băiat şi să merg mereu cu 
dinsul, la curte și în toate părţile! Să-i port steagul în 
bătălii! ... 

MAMA: Tu întotdeauna ai fost o zvăpăiată! De mică copilă 
ori făceai nebunii, ori cădeai pe gînduri. Nu te îmbraci 
mai frumos? 


CLARA: Da, poate, dacă mă plictisesc. Ieri au trecut pe aici 
cîțiva oameni de-ai lui și cîntau cîntece în cinstea lui sau, 

în sfirşit, în cîntecele pe care le cîntau era vorba de dinsul! 
Ce mai era, n-am înțeles.. Inima-mi bătea să se spargă. 
I-aş fi chemat încoace, dacă nu mi-ar fi fost rușine. 

MAMA: Bagă de seamă! Firea ta aprinsă strică iar totul. 

` Prea laşi să se vadă ce-i în sufletul tău! Ca deunăzi, la 

văru- -tău, cînd ai găsit gravura şi ai citit ce era scris dede- 
subt și ai strigat deodată: „Contele Egmont!“ M-am 
înroşit toată! 

CLARA: Cum să nu strig? Era bătălia de la Gravelingen. 
Văd pe gravură sus litera C. Caut dedesubt să văd ce e 
la C şi găsesc: „Contele Egmont, căruia i-a fost ucis calul 
sub el.“ M-au trecut fiorii. Dar mi-a venit să rîd şi cînd 
l-am văzut pe contele Egmont gravat în lemn, înalt cit 
turnul din Gravelingen şi, lingă el, corăbiile engleze. Cînd 
mă gîndesc cîteodată cum îmi inchipuiam eu o bătălie, 
cum mi-l zugrăveam eu în minte pe contele Egmont şi 
pe toţi conții și prinții... şi ce simt acum! 


Intră  Brackenburg. 


CLARA: Ei, ce-i? 

BRACKENBURG: Nu se ştie nimic lămurit, se zice că în Flan- 
dra a fost din nou o răscoală. Regenta se teme să nu se 
întindă răscoala şi aici. Palatul e plin de armată. Mulţi 
tirgoveţi stau la porţile oraşului, mulţimea zumzăie pe 
uliti... Mă duc fuga numai să văd ce face tata. 


Vrea. să plece. 


CLARA: Vii mîine dimineaţă? Vreau să-mi schimb rochia. 
Vine vărul meu și sînt îmbrăcată ca vai de lume. Dă-mi 
o mină de ajutor, mamă... la cartea, Brackenburg, și 
mai adă-mi şi mîine o poveste la fel. 

BRACKENBURG întinde mina: Dă-mi mîna! 

CLARA nu i-o întinde: Cînd te întorci. 


Mama și faia ies. 


BRACKENBURG singur : Îmi pusesem în gînd să plec, şi acum 
cînd văd că ea nu-mi spune nimic şi mă lasă să plec îmi 
vine să turbez! Nefericit ce eşti! Nici soarta ţării tale 
nu te mișcă? Nici zarva care se înteţeşte? Și ţi-e totuna 
dacă sint compatrioţii tăi sau spaniolii, cine domneşte 
şi cine are dreptatea de partea lui? Eram altfel cînd eram 
la şcoală! Cînd mi se dădea o temă: „Cuvîntarea lui Brutus 
pentru libertate, ca exercițiu de retorică“, eu, Fritz, 

eram cel dintii, şi magistrul spunea: „Ar trebui mai multă 
ordine în expunere, prea le arunci toate claie peste gră- 
madă“. Atunci clocotea viaţa în mine. Acum lincezese 
uitîindu-mă în ochii unei fete. Eu nu pot s-o las şi ea nu 
mă poate iubi. Dar nu... nu cred să mă fi respins cu totul... 
nu cu totul... şi jumătate e egal cu nimic. Nu mai pot să 
rabd... Să fie oare adevărat ce mi-a şoptit un prieten, 
că vine noaptea pe ascuns un bărbat la dînsa, după ce 
pe mine mă alungă de cum se înserează? Nu, nu-i adevă- 
rat, asta-i o minciună, o minciună murdară și ticăloasă! 
Klărchen e tot atît de nevinovată pe cît sînt eu de nefe- 
ricit... M-a respins, m-a alungat din inima ei. Dar mai 
pot eu oare să trăiesc așa? Nu mai vreau să rabd, nu mai 
vreau să rabd... Țara mea e cutremurată de o discordie 
adincă şi eu tinjese în mijlocul zbuciumului. Nu mai 
pot! ... Cind trimbiţele sună și se aude o împușcătură, 
tresar. Dar nu mă simt deloc îndemnat să intru şi eu în 
vîltoare, să iau și eu parte la luptă şi să înfrunt primejdii. 
În ce stare nenorocită și ruşinoasă mă aflu! Mai bine să 
pun capăt la toate! Zilele trecute m-am azvirlit în apă, 
m-am scufundat... dar natura înspăimintată a fost mai 
puternică; am văzut că pot să înot și am scăpat fără să 
vreau... Cum aș putea să uit vremea cînd mă iubea, sau 
cînd părea că mă iubeşte? De ce oare fericirea mi-a cutre- 
murat sufletul? De ce oare speranţa mi-a mistuit orice 
bucurie a vieţii, arătindu-mi un paradis îndepărtat?... 
Şi sărutarea aceea! Cea dintîi, singura! Aici a fost pune 
mâna pe masă, aici... eram singuri... Se arătase întotdeauna 
bună şi prietenoasă faţă de mine... În ziua aceea părea că 
se înduplecă... S-a uitat la mine... mi-am pierdut cumpă- 
tul... şi deodată i-am simţit buzele pe buzele mele... Şi 
acum? Mori, sărmane! Ce mai șovăi? Scoate o sticluță din: 
buzunar. Nu degeaba te-am furat din trusa medicală a 
fratelui meu, otravă binefăcătoare! Trebuie să-mi stingi 
dintr-o dată teama, amăgirea și frigurile morţii! ` 


ACTUL AL DOILEA 


O piaţă în Bruxelles. 
Jetter se întilnește cu Dulgherul. 


DULGHERUL: N-am spus eu? Încă de acum o săptămină, 
la adunarea breslei, am spus că au să se işte certuri mari. 

JETTER: Oare o fi adevărat că în Flandra au jefuit biseri- 
cile? 

DULGHERUL: Au spart şi au prădat bisericile și capelele. 
N-au lăsat decit pereţii goi. Nişte haimanale! Și asta 
dăunează cauzei noastre bune. Mai bine era dacă, în ordine 
şi cu hotărîre, ne-am fi dus şi am fi arătat regentei cererile 
noastre drepte. Aşa, acum, dacă vorbim şi ne adunăm, 
inseamnă că ne dăm și noi cu răzvrătiţii. 

JETTER: Da, aşa îşi spune fiecare la început: „Ce-ţi bagi 
nasul, că gitul nu-i nici el departe!“ 

DULGHERUL: Mi-e groază de clipa cînd calicimea o să în- 
ceapă să se frăminte, gloata adică, toţi cei care n-au nimic 
de pierdut. Aceştia iau drept pretext cererile, pe care şi 
noi le rostim și due țara de ripă. 


Se apropie Soest. 


SOEST: Bună ziua, domnilor! Ce mai e nou? E adevărat că 
spărgătorii de icoane se îndreaptă incoace? 

DULGHERUL: Aici nu le dăm voie să se atingă de nimic. 

SOEST: Am întrebat pe un soldat carea venit la mine să cum- 
pere tutun. Regenta, oricît ar fi ea de înţeleaptă și de cura- 
per de data aceasta şi-a pierdut cumpătul. Se vede.că 

s-a îngroșat gluma dacă şi-a întărit aşa de grozav paza 

din jurul ei. Castelul e bucșit de oştire. Se zice chiar că 
regenta ar avea de gind să fugă din oraş. 

DULGHERUL: Ferească dumnezeu să plece. Dacă stă aici, 
ne apără şi pe noi. Şi noi avem s-o păzim mai bine decît 

ofițeraşii ei spanioli. Numai drepturile și libertăţile noastre 
să ni le păstreze, şi noi o s-o purtăm pe braţe. 


Vine Săpunarui. 


SĂPUNARUL: Încăierări urite! Răzmeriţe! Mai mare ruşinea! 
Lumea fierbe, și treburile merg prost! Staţi liniștiți 
deoparte și băgaţi de seamă să nu vă ia și pe voi drept 
răzvrătiți. 

SOEST: Poftim! Au sosit şi cei șapte înţelepţi ai Greciei. 

SĂPUNARUL: Știu eu că sînt pe aici mulţi care ţin într-ascuns 
cu calviniştii, bîrfesc pe episcopi și nu se tem de rege- 
Însă un supus credincios, un catolic sincer... 


Oamenii încep să se stringă și să asculte. Vine Vansen. 


VANSEN: Bună ziua, domnilor! Ce mai nou? 

DULGHERUL: Nu staţi de vorbă cu omul acesta, e soi rău. 

JETTER: Nu-i conţopistul doctorului Wiets? 

DULGHERUL: A fost la mai mulţi stăpîni. Întii a fost con- 
ţopist, dar din pricină că se ţinea de pungășii, patronii, 
unul după altul, l-au dat afară, şi acum ciupeşte şi el cite 
ceva, făcînd pe notarul şi pe avocăţelul, şi pe lingă toatie 
mai e şi beţiv. 


Se adună tot mai multă lume. 


VANSEN: Sinteţi aici adunaţi și voi, vorbiţi în şoaptă, păi 
da, de vorbit mereu se găseşte cîte ceva. 

SOEST: La fel cred şi eu. 

VANSEN: Dacă acum am avea puţin curaj şi oleacă de 
minte, am putea să sfărimăm repede lanțurile spaniole. 

SOEST: Nu vorbi așa! Am jurat credinţă regelui. 

VANSEN: Şi regele nouă! Nu uitaţi asta! 

JETTER: Şi asta-i o vorbă! Să-ţi auzim părerea. 

CÎȚIVA OAMENI: Da, da, s-ascultăm! Ăsta se pricepe! Asta-i 
şmecher mare! 

VANSEN: Am fost o dată în slujbă la un avocat bătrin care 
avea pergamente şi hrisoave despre ctitorii străvechi, 
contracte și drepturi. Avea și cărţi foarte rare. Într-una 
din ele era şi întreaga noastră constituţie. Se spunea 
“acolo că noi, locuitorii din Ţările-de-Jos, am fost la început 
ocîrmuiţi de prinți, după drepturi, privilegii şi datine 
moştenite din tată-n fiu. Strămoșii noştri aveau cel mai 
mare respect faţă de prinţul lor, atunci cînd el îi ocîrmuia 
așa cum se cuvine. Dar ştiau și să se apere cînd prinţul 

își lua nasul la purtare. Îndată se aduna sfatul; fiindcă 
fiecare provincie, oricît de mică, își avea sfatul ei. 

DULGHERUL: Mai tacă-ţi fleanca! Asta o ştim cu toţii 
demult! Orice cetățean cumsecade cunoaşte rinduiala 
legilor, atît cît îi trebuie. 

JETTER: Lasă-l să vorbească. Mai aflăm şi noi cîte ceva. 

SOEST: Are dreptate în tot ce zice. 

MAI MULȚI: Mai spune! Mai spune! Aşa ceva nu auzim în 
fiecare zi. 

VANSEN: Așa sinteţi voi, cetăţenii! Trăiţi de pe o zi pe alta. 
Şi aşa cum aţi moştenit meseria voastră de la părinţi, 
tot aşa lăsaţi şi stăpinirea să facă ce-i place. Nu vă între- 
baţi și voi care e datina, ce spune istoria și ce drepturi are 
un regent. Și din pricină că vă lăsaţi așa, v-au pus spa- 
niolii juvăţul de git! 

SOEST: Dar cine stă să se mai gîndească la așa ceva? Fiecare 
se îngrijește numai să aibă ce mînca! 

JETTER: Blestemat lucru! De ce nu vine nimeni să ne spună 
ce să facem, atunci cînd trebuie? 

VANSEN: lată, vă spun eu acum. Regele Spaniei care 
printr-o împrejurare fericită stăpineşte toate provinciile 
Țărilor-de-Jos, nu trebuie să le ocîrmuiască altfel decît 
prinții cei mărunți care le stăpîneau odinioară. Pricepeţi? 

JETTER: Mai lămureşte-ne niţel. 

VANSEN: Păi e limpede ca lumina zilei. Trebuie sau nu să 
fiți judecaţi după obiceiul ținutului vostru? Pe ăsta de 
unde-l iei? 

UN CETĂȚEAN: Da, aşa-i! 

VANSEN: N-are cel din Bruxelles alte datini decit cel din 
Anvers, iar cel din Anvers altele decît cel din Gand? De 
unde vine asta? 

VOCI: Da, aşa-i! 

VANSEN: Dar dacă lăsaţi lucrurile să meargă așa, aveţi s-o 
pățiți şi mai rău. Ruşine! Ceea ce n-a putut face Carol 
Temerarul, nici Frederic Războinicul, nici Carol al Cinci- 
lea, face acum Filip, cu ajutorul unei femei. 

SOEST: Da, da. Prinții cei vechi au încercat şi ei să ne supună. 

VANSEN: Da, fireşte! Numai că străbunii noştri stăteau de 
veghe! Cum se supărau pe vreun domnitor, prindeau pe 
fiul şi moştenitorul acestuia, îl puneau la popreală şi îi 
dădeau drumul numai în schimbul celor mai bune învoieli. 
Părinţii noştri erau oameni, nu șagă! Ştiau ce le era de 

folos. Pe ce puneau mîna, nu mai lăsau! Vrednici oameni! 
De asta sînt și privilegiile noastre atit de limpezi și liber- 
tăţile noastre atit de bine statornicite! 

SĂPUNARUL: Ce tot vorbeşti de libertăţi? 

OAMENI DIN POPOR: Da, da, libertăţile noastre, privile- 
giile noastre! Mai spune-ne ceva despre privilegiile noastre! 

VANSEN: Mai ales noi, cei din Brabant, deși fiecare provincie 
are drepturile ei, noi sîntem cei mai bine înzestrați. Le-am 
citit pe toate. 

SOEST: la spune! 

JETTER: S-auzim! 

UN CETĂȚEAN: Spune, te rog! 

VANSEN: Întii şi-ntii scrie aşa: Ducele de Brabant trebuie 
să ne fie domnitor bun şi credincios nouă. 

SOEST: Bun! Chiar aşa scrie? 

JETTER: Credincios nouă? E adevărat? 

VANSEN: Aşa cum vă spun. Are şi el îndatoriri față de noi, 
așa cum şi noi avem faţă de el. Al doilea: El nu trebuie 
cu nici un chip să se folosească de forţă faţă de noi, nu 
trebuie să dea semne de samavolnicie și nici măcar să se 
gîndească să îngăduie cuiva să fie samavolnic faţă de 
noi. 

JETTER: Frumos! Frumos! Să nu se folosească de forţă... 

SOEST: Nici semne să nu dea. 

ALTUL: Şi nici măcar să se gîndească să îngăduie! Asta-i 
mai însemnat decît toate. Să nu îngăduie nimănui, cu 
nici un chip. 

VANSEN: E scris negru pe alb. 

JETTER: Fă-ne și nouă rost de cartea asta. 

UN CETĂȚEAN: Da, trebuie s-o avem şi noi. 

ALȚII: Cartea! Cartea! 

ALTUL: Să mergem cu cartea la regentă! 

ALTUL: Şi să vorbeşti dumneata, că eşti învăţat! 

SĂPUNARUL: O, ce nătărăi! 

ALȚII: Mai spune ceva din cartel 

SĂPUNARUL: Dacă mai spune o vorbă, îi trag una de-i sar 
măselele din gură! 

OAMENI DIN POPOR: Să nu cumva să se-atingă cineva de 
dînsul! Mai spune-ne ceva despre privilegii! Mai avem şi 
altele? 

VANSEN: Multe şi foarte bune și foarte folositoare. Mai stă 
scris aşa: Domnitorul nu poate să mărească veniturile 
sau numărul clerului fără încuviințarea nobilimii și a sfa- 

turilor' breslelor. Şi băgaţi bine de seamă! Nici orînduiala 
ţării nu poate s-o schimbe. 
SOEST: Aşa? Scrie aşa? 


VANSEN: Am să v-arăt cum e scris de-acum două, trei sute 
de ani. 


CETĂȚENI: Şi noi să-i răbdăm pe episcopii cei noi? Nobi- 
limea trebuie să ne apere! Pornim. răscoala! 

ALȚII: Şi noi lăsăm Inchiziția să bage groaza-n noi! 

VANSEN: Vina e a voastră! 

POPORUL: Dar îl mai avem pe Egmont! Îl avem pe Orania! 
Ei au grijă de binele nostru! 

VANSEN: Frații voştri din Flandra au şi inceput să facă 
treabă bună. 

SĂPUNARUL: Ciine ce eşti! ÎI lovește. 

CÎŢIVA CETĂȚENI se împotrivesc, strigă: Ce, şi tu eşti spaniol? 

UN CETĂȚEAN: Cum? Să dai în omul ăsta cumsecade! 

ALTUL: Un om învăţat ca el! 


Se reped la sSăpunar. 
DULGHERUL: Pentru dumnezeu, astimpăraţi-vă | 
Se mai amestecă și alții în ceartă. 
DULGHERUL: Dar bine, oameni buni, ce v-a apucat? 


Băie:andrii șuieră, aruncă cu pietre, asmut ciinii. Tirgoveţii stau 
și cască gura. Mulțimea se înghesuie. Unii umblă liniștiți încoace 
și încolo, alții răcnesc și se bucură. 


UN GRUP DE CETĂȚENI: Libertate şi privilegii! Privilegii și 
libertate! 


Vine Egmont, cu suita. 


EGMONT: Linişte, oameni buni! Ce este? Linişte! Despărţiţi-i! 

DULGHERUL: Aţi venit ca un înger din cer, stăpîne! Tăcere! 
Ce, nu vedeţi? Contele Egmont! Salutaţi-l pe contele 
Egmont! 

EGMONT: Cum, şi aici? Ce v-a apucat, cetăţeni, să vă încăie- 
raţi între voi? Nici chiar aici, în apropierea înaltei noastre 
regente, nu încetează nebunia asta? Împrăştiați-vă şi 
duceţi-vă la treburile voastre! E semn rău dacă staţi 
degeaba în zilele de lucru. Ce-a fost aici? 

Zarya se potolește și toți se adună în jurul lui. 


DULGHERUL: S-au luat la bătaie pentru privilegiile lor. 

EGMONT: Pe care au să şi le dărime singuri dacă sînt zur- 
bagii. Şi voi, ceilalţi, cine sînteţi? Îmi păreţi oameni la 
locul vostru. 

DULGHERUL: Asta-i şi silința noastră. 

EGMONT: Ce meserie ai? 

DULGHERUL: Dulgher şi starostele breslei. 

EGMONT: Şi dumneata? 

SOEST: Băcan. z 

EGMONT: Dumneata? 

JETTER: Croitor. 

EGMONT: Îmi aduc aminte de dumneata, ai făcut livrele 
pentru oamenii mei. Te cheamă Jetter. 

JETTER: Mare cinste pentru mine că vă aduceți aminte. 

EGMONT: Pe un om pe care l-am văzut şi cu care am vorbit 
nu-l uit ușor... Şi-acum, oameni buni, lăsați zarva! Sînteţi 
şi aşa destul de rău văzuţi. Nu-l mai întăritaţi pe rege, 
fiindcă, la urma urmei, tot el are puterea în mină. Un cetă- 
ean așezat şi harnic, care-și cîştigă pîinea în chip cinstit, 
găseşte peste tot atita libertate cîtă îi trebuie. 

DULGHERUL: Vai, bine ziceţi! Vedeţi, tocmai ăsta e necazul 
nostru! Tot felul de pungaşi, de beţivi şi de leneşi, care, 
să mă ierte domnul conte, învrăjbesc, neavînd ce face, 
lumea, de flămînzi ce sînt, ţipă după privilegii, ademenese 
cu minciuni pe gură-cască și pe cei lesne-încrezători, şi 
pentru o cană cu bere stirnese încăierări care nenorocese 
mii de oameni. Da, tocmai asta şi vor. Cum noi ne păzim 
prea bine casele şi lăzile noastre cu bani, ăştia caută să 
aprindă focul şi să ne alunge din ce e al nostru. 

EGMONT: Vi se va da tot sprijinul. S-au luat măsuri pentru 
ca răul să fie preîntimpinat în chip energic. Împotrivi- 
ți-vă învăţăturii străine şi nu credeţi cumva că privile- 
giile se întăresc prin răscoale. Staţi frumos pe la casele 
voastre. Nu le daţi voie să se adune în cete pe uliţe. Oame- 
nii cuminţi pot face multe. 


Între timp grosul mulțimii s-a împrăștiat. 


DULGHERUL: Mulţumim, Excelenței voastre, mulţumim pen- 
tru sfaturile bune. Vom face tot ce ne va sta în putinţă. 
Egmont pleacă. Ce nobil cumsecade! Adevărat fiu al țării 
acesteia! N-are nimic spaniol într-însul!. 

JETTER: Ce bine ar fi dacă l-am avea regent! Toţi l-ar urma 
bucuros. 

SOEST: Tocmai de asta se fereşte regele. Pune în slujbe 
numai oameni de-ai lui. 

JETTER: l-ai văzut haina? După moda cea nouă, croială 
spaniolă. 

DULGHERUL: Chipeş senior! 

JETTER: Ce bună bucăţică ar fi gitul lui pentru un călău! 

SOEST: Ce, eşti nebun? Ce ţi-a venit? 

JETTER: Destul de prost că-i trec cuiva prin cap asemenea 
gînduri. Dar așa sînt eu. Cind văd cite un git subţire şi 
frumos, trebuie să mă gîndesc numaidecit şi fără să vreau 
că ar fi bun de retezat. Afurisite execuţii! Nu-ţi mai ies 
din cap. Cînd văd băieţii cum înoată şi cînd zăresc vreo 
spinare goală, îndată mi-aduc aminte de zecile de oameni 
pe care i-am văzut bătuţi cu vergile. lar dacă mă întîlnesc 
cu vreun burtos, îl şi văd tras în țeapă. Noaptea, în vis, 
tremur din toate încheieturile. Nu mai am nici o clipă de 
veselie. Am uitat aproape de orice bucurie, de orice glumă. 
-Chipurile acelea cumplite îmi sînt întipărite în minte 
parcă cu fierul roşu. 


Acasă la Egmot 
Secretarul stă la o masă plină de hirtii; se ridică agitat. 


SECRETARUL: Tot nu vine! Şi de două ceasuri aştept, cu 
pana în mină, cu hirtiile în faţă. Și tocmai astăzi aș vrea 
să plec mai devreme. Stau ca pe jăratic. Abia pot să stau 

„locului de nerăbdare. Înainte de a pleca mi-a spus: „Să 
fii aici la timp.“ Și acum nu vine. Sînt atitea de făcut, 
încit nici la miezul nopţii n-am să fiu gata. E drept că-mi 
trece multe cu vederea. Mai bine ar fi mai sever și mi-ar 
da drumul la timp. Aş putea să-mi rînduiesc mai bine 
treburile. De la regentă a plecat de două ceasuri. Cine 
ştie pe cine a mai întîlnit pe drum. 

Intră Egmont. 

EGMONT: Cum stăm? 

SECRETARUL: Sint gata, trei curieri aşteaptă. 

EGMONT: Te-am făcut să aștepți cam mult; văd asta după 
fața ta încruntată. 


SECRETARUL: Ca să îndeplinesc ordinele domniei voastre, 
aştept de mult. Iată hîrtiile. 

EGMONT: Dona Elvira are să se supere pe mine cînd are să 
audă că te-am ţinut atita. 

SECRETARUL: Glumiţi. 

EGMONT: Nu, nu. Nu te rușina. Ai gust bun. E drăguță. Şi 
îmi convine și mie ca tu să ai o prietenă la palat. Ce spun 
scrisorile? 

SECRETARUL: Multe şi nimic îmbucurător. 

EGMONT: E bine că bucuria o avem acasă și nu trebuie s-o 
așteptăm dinafară. Au venit multe? 

SECRETARUL: Destule, și trei curieri aşteaptă. 

EGMONT: Începe! Dar numai ce e necesar. 

SECRETARUL: Toate sint necesare! 

EGMONT: Atunci ia-le pe rind, dar repede! 

SECRETARUL: Căpitanul Breda trimite un raport despre ce 
s-a întîmplat la Gand şi prin împrejurimi. Răscoala s-a 
potolit în mare parte. 

EGMONT: Serie, desigur, că s-au întîmplat necuviinţe și 
fapte îndrăzneţe? 

SECRETARUL: Da, se mai întîmplă multe. 

EGMONT: De acestea poţi să mă scuteşti, 

SECRETARUL: Au mai fost prinși şase inși care la Verwich 
au sfărimat statuia sfintei fecioare. Întreabă dacă trebuie 
să-i spînzure, ca şi pe ceilalţi. 

EGMONT: M-am săturat de spînzurători. Să-i bată bine cu 
biciul şi să le dea drumul. 

SECRETARUL: Sînt şi două femei. Să le bată şi pe ele? 

EGMONT: Să le mustre şi să le lase. 

SECRETARUL: Brinck, din compania lui Breda, vrea să se 
însoare. Căpitanul speră că nu-i veţi da voie. Scrie că sînt 
atitea femei în urma oștirii, încît atunci cînd vom porni, 
nu va mai arăta ca o oaste în marş, ci ca o şatră de ţigani, 

EGMONT: Acestuia îi mai dau voie! E un băiat chipeș. M-a 
rugat foarte stăruitor să-i dau voie încă de pe cînd eram 
acolo. Dar de acum înainte nu mai dau voie nimănui, 
oricît mi-ar părea de rău de bieţii oameni care sint destul 
de chinuiţi ca să le mai refuzi o plăcere ca asta. 

SECRETARUL: Doi oameni de-ai domniei voastre, Seter şi 
Hart, şi-au bătut joc de o fată, fiica unui birtaş. Au 
prins-o singură, şi ea n-a avut cum să se apere. 

EGMONT: Dacă-i fată cinstită și au siluit-o, atunci trei zile 
în șir să fie bătuţi cu vergile, şi dacă au vreo avere, să se ia 
din ea atita cît trebuie ca să se facă o zestre fetei! 

SECRETARUL: Un învăţător dintre aceia străini a trecut 
pe furiș prin Comines şi a fost descoperit. Se jură că ar fi 
în drum spre Franţa. După rînduială, trebuie să i se taie 
capul. 

EGMONT: Să-l ducă, fără mult zgomot, la graniţă şi să-i 
spună hotărît că a doua oară nu mai scapă. 

SECRETARUL: O scrisoare de la intendentul domniei voastre. 
Scrie că nu prea are ce încasa şi că săptămîna asta cu greu 
va putea trimite suma cerută. Răscoala a răsturnat toate. 

EGMONT: De bani am nevoie! Treaba lui cum îi stringe! 

SECRETARUL: Spune că va face tot ce poate şi că pe Ray- 
mond, care de atita vreme vă este dator, are să-l dea în 
sfîrşit în judecată ca să fie închis. 

EGMONT: Doar a făgăduit că va plăti. 

SECRETARUL: Ultima oară el singur a spus că peste două 
săptămîni. 

EGMONT: Să-l mai lase două săptămîni, și după aceea să-l 
dea în judecată. 

SECRETARUL: Bine faceţi. Nu-i neputinţă, e rea-voinţă. Va 
plăti cînd va vedea că nu glumiţi. Mai spune intendentul 
că vrea să oprească pensia pe jumătate de lună soldaţilor 
bătrîni, văduvelor și tuturor celor cărora le acordati o 
pensie. În acest timp s-ar putea face ceva. Și ei să se 
descurce cum or putea. 


EGMONT: Ce să facă? Oamenii au mai mare nevoie de bani 
decît am eu. Să-i lase aşa cum sînt. 


SECRETARUL: Atunci de unde porunciţi să ia banii? 
EGMONT: Asta e treaba lui. I s-a spus doar și în scrisoarea 
precedentă. 


SECRETARUL: Tocmai de asta vine cu propuneri. 

EGMONT: Propunerile lui nu fac două parale. Să se gîndească 
la altceva. Să facă propuneri care să poată fi primite și, 
în primul rînd, să facă rost de bani. 

SECRETARUL: Am adus iarăşi scrisoarea contelui Oliva. 
lertaţi-mă că vă aduc aminte. Bătrînul merită, înaintea 
tuturor, un răspuns amănunțit. Voiaţi să-i scrieţi chiar 
domnia voastră. Vă iubeşte ca un tată. 

EGMONT: Nu mai ajung să-i scriu. Și dintre toate lucrurile 
care-mi sînt urîte, cel mai urit îmi este scrisul. Tu îmi 
poţi imita slova foarte bine: scrie în numele meu. Acum 
îl aştept pe Orania. N-am timp să-i scriu lui Oliva. Şi vreau 
şi eu să-i răspundem ceva care să-i alunge îngrijorarea. 

SECRETARUL: Spuneţi-mi numai cam ce-ați vrea să-i spu- 
neți. Chiar acum vreau să-i scriu răspunsul şi să vi-l arăt. 
Am să-l scriu în aşa fel încît chiar şi la tribunal să poată 
trece că-i scris de mîna domniei voastre. 


EGMONT: Dă-mi scrisoarea. După ce s-a uitat în scrisoare. 
De treabă bătrin! Oare tot aşa de chibzuit ai fost tu și 
în tinereţe? Nu te-ai urcat niciodată pe un parapet? În 
bătălii ai rămas oare în urmă, aşa cum ne sfătuieşte înţe- 
lepciunea? Cîtă grijă are de mine! Vrea să mă vadă viu și 
fericit şi nu ştie că un om care trăieşte ca să-și scape viaţa 
este ca şi mort... Scrie-i să fie fără grijă. Fac lucrurile așa 
cum îmi cere firea. Am să mă feresc cînd va fi nevoie. 
Trecerea pe care o are la Curte s-o întrebuinţeze în 
favoarea mea şi să fie sigur căi păstrez toată recunoș- 
tința. 

SECRETARUL: Numai atit? O, el aşteaptă mai mult. 

EGMONT: Ce să-i mai spun? Dacă vrei să scrii mai multe 
vorbe, scrie cîte vrei. Totul se învirteşte în jurul unui 
singur punct şi anume că trebuie să trăiesc aşa cum 
nu-mi place să trăiesc. Fericirea mea este să fiu vesel, să 
iau ușor lucrurile, să trăiesc repede. Și nu schimb asta cu 
liniştea unui cavou. Pentru felul spaniol de viaţă n-am 
nici o picătură de sînge în vine. Și n-am nici un chef 
să-mi măsor paşii după noua cadență chibzuită la Curte, 
Ce? Trăiesc numai ca să îngrijesc de viaţă? Şi să nu mă 
bucur de clipa de faţă numai ca să fiu sigur de clipa care 
vine? Și pe aceasta s-o gust iarăși numai cu griji şi cu 
necazuri? 

SECRETARUL: Vă rog, stăpîne, să nu fiţi atît de scurt şi de 
aspru cu bătrînul. Sînteţi cu toată lumea atit de prietenos! 
Spuneţi-mi o vorbă plăcută care să-l liniştească. Aţi 
văzut cu cîtă grijă scrie, cît de uşor vă atinge. 

EGMONT: Şi totuşi, atinge mereu coarda asta. Ştie de multă 
vreme cît urăsc eu aceste sfaturi. Mai mult te zăpăcesc; 
nu ajută cu nimic. Şi dacă aş fi somnambul şi m-aş plimba 
noaptea pe marginea primejdioasă a unui acoperiş, ar fi 
oare prietenesc lucru să mă strigi pe nume ca să mă 
feresc, să mă trezeşti şi să mă omori? N-are decit să 
meargă fiecare pe drumul lui, să se ferească aşa cum 
poate. 


SECRETARUL: Nu se cuvine ca domnia voastră să fiţi îngri- 
jorat; însă cine vă cunoaşte şi vă iubeşte... 


150 


EGMONT uitindu-se în scrisoare: Pomeneşte iarăşi de toate 


vechile poveşti pe care, într-o seară, la un pahar de vin, 
le-am născocit şi le-am spus cu uşurinţă şi cu voie bună. 
Şi vorbeşte de concluziile şi dovezile care s-au tras din 
aceste născociri și s-au împrăștiat apoi prin tot regatul. 
Bun! Va să zică, am pus să se brodeze pe mînecile sluji- 
torilor mei tichii şi haine de măscărici şi am prefăcut 
această zănatică podoabă într-un mănunchi de săgeți”; 
un simbol şi mai primejdios pentru toţi aceia care vor să 
găsească neapărat un tile acolo unde nu-i nici un tile. În 
clipe de veselie am scornit cutare şi cutare năzdrăvănie. 
Sînt vinovat că un cîrd de nobili cu desagi de cerșetoris 
şi cu o poreclă pe care şi-au dat-o singuri s-a dus la rege 
să-i aducă aminte, cu batjocoritoare umilință, care este 
datoria lui. Sint vinovat... de ce mai sînt vinovat? O 
farsă de carnaval este o crimă de înaltă trădare? Nu ne 
sînt oare îngăduite zdrenţele pestriţe şi scurte cu care o 
tinerească zburdălnicie, o închipuire vioaie acoperă biata 
goliciune a vieţii noastre? Și dacă luaţi viaţa în serios, 
ce-i cu asta? Dacă dimineaţa nu te trezești să ai vreo 
bucurie, iar seara nu-ţi rămîne nici o nădejde, face oare 
să te mai îmbraci și să te mai dezbraci? Soarele îmi stră- 
luceşte azi pentru ca eu să cuget la ceea ce a fost ieri, 
ca să ghicesc și să combin ceea ce nu se poate ghici şi 
combina, adică soarta zilei de miine? Scuteşte-mă de 
asemenea consideraţii. Le las pe seama şcolarilor şi a curte- 
nilor. N-au decît să-şi bată capul și să cerceteze, să umble 
şi să se strecoare, să ajungă unde pot şi să prindă ce pot... 
Dacă poţi întrebuința ceva din toate acestea în aşa fel 
încît epistola ta să nu ajungă cît o carte, atunci e bine. 
Bătrinul dă prea multă importanţă tuturor lucrurilor. 
Tot aşa, un prieten care ne-a ținut cîtva timp de mînă 
ne-o mai strînge încă o dată cu putere înainte de a o lăsa. 


SECRETARUL; lertaţi-mă, dar unui om care merge pe jos îi 


vine ameţeală cînd vede pe altul trecînd în trăsură în 
goana cailor. 


EGMONT: Copil ce eşti! Nu mai vorbi aşa! Biciuiţi parcă de 

nişte duhuri nevăzute, caii solari ai timpului gonesc tră- 
gind caleaşca uşoară a soartei noastre şi nouă nu ne mai 
rămîne altceva decit să ținem zdravăn hăţurile în mâini 
şi să cîrmim roţile cînd în stînga, cînd în dreapta, ferin- 
du-ne cînd de-o prăpastie, cînd de-o stincă. Încotro mer- 
gem? Cine ştie? De abia mai ştim de unde am pornit. 

SECRETARUL: Domnule conte! 
EGMONT: Sînt sus şi pot şi trebuie să urc şi mai sus. În mine 


simt nădejde, voinţă și putere. N-am ajuns încă la capătul 
dezvoltării mele. Şi cînd voi ajunge sus, vreau să stau în 
chip temeinic, nu cu frică. Dacă e vorba să cad, atunci să 
mă prăbuşească în adîncuri un trăsnet, o furtună, fie 
chiar un pas greșit. Voi zăcea acolo împreună cu alte mii 
de prăbușiţi ca mine. Niciodată n-am refuzat ca, împre- 
ună cu bunii mei camarazi de război, să arunc sorții însîn- 
geraţi pentru un cîştig mărunt; şi să fiu zgircit acum, 
cînd e vorba de preţul vieţii? 


SECRETARUL: O, stăpîne! Nici nu ştiţi ce vorbe spuneţi! 


Dumnezeu să vă păzească! 


EGMONT: Stringe-ţi hirtiile. Pregăteşte tot ce trebuie pentru 


ca să plece curierii înainte de închiderea porţilor. Pentru 

celelalte mai este timp. Scrisoarea către conte las-o 

pînă mîine dimineaţa. Nu mai întîrzia și du-te la Elvira. | 
Salut-o din partea mea. Caută să afli ce face regenta. 

Se zice că nu se simte bine, deşi ea nu arată. 


Secretarul iese. Intră Orania, 


EGMONT: Bine ai venit, Orania. Pari îngîndurat. 
ORANIA: Ce spui de convorbirea noastră cu regenta? 
EGMONT: N-am găsit nimic neobişnuit în felul cum ne-a 


primit. Am mai văzut-o şi altă dată aşa. Mi s-a părut că 
nu se simte bine. 


ORANIA: N-ai observat că era mai tăcută ca de obicei? La 


început a încuviinţat atitudinea noastră față de noua răs- 
coală a plebei. Pe urmă a spus că întimplările acestea ar 
putea să apară într-o lumină falsă. Apoi s-a întors la 
vechea ei temă: că felul ei binevoitor de-a se purta şi prie- 
tenia ei faţă de noi, cei din Ţările-de-Jos, n-a fost îndestul 
de preţuită şi că a fost privită cu ușurință, că lucrurile 
nu merg aşa cum ar fi de dorit, că ea, în cele din urmă,. 
are să obosească, iar regele va trebui să hotărască să ia 
alte măsuri. Ţi-ai dat seama de asta? 


EGMONT: Nu de tot. Mă gîndeam la altceva. E femeie, dragă 

Orania, şi femeile ar vrea ca totul să se plece sub blindul 
lor jug, ca fiecare Hercule să-și lepede pielea de leu şi să 
înmulțească numărul torcătoarelor? din slujba ei. Ar vrea, 
fiindcă sînt paşnice, ca frămîntarea de care e cuprins un 
popor, furtuna pe care nişte puternici rivali o aţiţă unii 
împotriva altora să se potolească prin cîteva vorbe prie- 


teneşti, şi cele mai potrivnice elemente să se împace la 
picioarele lor într-o dulce armonie. Așa e și ea. Și fiindcă 
nu poate izbuti, nu mai are altă cale decît să se plingă de 
nerecunoștinţa şi de necuminţenia oamenilor, să amenințe 
cu perspective cumplite de viitor şi să amenințe... că vrea 
să plece. 

ORANIA: Nu crezi că de data asta are să-şi ducă la îndepli- 
nire ameninţarea? 


EGMONT: Nicidecum! De cîte ori n-am văzut-o gata de ple- 
care! Unde să plece? Aici e regentă, ca şi o regină. Crezi 
tu că i-ar plăcea să-și depene zilele fără nici un rost la 
curtea fratelui ei? Sau să se ducă în Italia și să se ocupe 
de vechi chestiuni de familie? 


ORANIA: Tu n-o crezi în stare să ia această hotărire fiindcă 
ai văzut-o şovăind, fiindcă ai văzut-o dînd înapoi. Totuşi, 
se gîndeşte la asta de multă vreme. Şi acum, împrejurări 
noi o împing spre o hotărire pe care a tot amînat-o. Dacă 
pleacă? Și dacă regele trimite pe altcineva? 


EGMONT: Are să vină şi acela şi are să găsească şi el ce să 
facă. Are să vină cu planuri mari, cu proiecte şi idei, şi 
va vrea să îndrepte totul, să supună și să-i ţină în friu pe 
toți. Şi se va lovi astăzi de un fleac oarecare, mîine de 
altul, poimîine are să întilnească o piedică în drum, o 
lună are să şi-o petreacă în proiecte, altă lună va fi necăjit 
din pricină că nu i-au izbutit planurile, şi o jumătate de an 
are să-şi bată capul numai cu o singură provincie. Nici 
pentru dînsul timpul nu va sta în loc, şi-l va cuprinde 
ameţeala şi lucrurile vor merge ca şi mai înainte, aşa 
încît el, în loc să cutreiere mările după un anumit itine- 
rariu, va fi bucuros ca în furtuna aceasta să-şi poată feri 
corabia de stinci. 


ORANIA: Dar dacă îl vor sfătui pe rege să facă o încercare? 
EGMONT: Care anume? 

ORANIA: Să vadă ce poate face trupul fără cap. 

EGMONT: Cum asta? 


ORANIA: Egmont, eu de multă vreme cuget la situaţia noas- 
tră şi stau mereu parcă aplecat asupra unei table de şah 
şi nici o mişcare a adversarului n-o socotesc fără însemnă- 
tate. Și aşa cum unii oameni care au vreme cercetează cu 
cea mai mare băgare de seamă tainele naturii, eu socotesc 
că datoria, menirea unui domnitor este să cunoască gîn- 
durile şi părerile tuturor partidelor. Am motive să mă tem 

că va izbucni ceva. Regele a lucrat mult timp după anu- 
mite principii. El vede acum că n-o scoate la capăt cu 
ele. Aşadar, ce poate fi mai firesc decît să încerce o altă 
cale? 

EGMONT: Nu cred asta. Cind îmbătrineşti şi vezi că, după 
atitea încercări pe care le-ai făcut, tot nu se face ordine 
în lume, atunci trebuie să te laşi păgubaş. 

ORANIA: Numai un lucru nu l-a încercat. 

EGMONT: Care? 

ORANIA: Să cruţe poporul și să doboare prinții. 

EGMONT: Cîţi nu s-au temut de asta şi de cîtă vreme! Nici o 
grijă! 

ORANIA: Altădată a fost numai grijă; încetul cu încetul 
s-a preschimbat în bănuială; şi acum e certitudine. 

EGMONT: Are regele slujitori mai credincioşi decit noi? 

ORANIA: Noi îl slujim în felul nostru. Şi între noi putem 
mărturisi că ştim destul de bine să cumpănim drepturile 
regelui cu drepturile noastre. 

EGMONT: Dar cine nu face aşa? Îi sîntem supuși şi ascultă- 
tori în ce i se cuvine. ` 

ORANIA: Dar dacă el, acum, îşi atribuie mai multe şi numește 
necredinţă ceea ce noi numim păstrarea drepturilor noas- 
tre? 

EGMONT: Vom putea să ne apărăm. Să convoace adunarea 
cavalerilor „Linii de Aur“; vom merge la judecată. 

ORANIA: Și ce-ar fi dacă sentinţa s-ar da înaintea anchetei? 
Pedeapsa înaintea sentinţei? 

EGMONT: O nedreptate de care Filip nu se va face vinovat; 
şi o nebunie de care nu-l cred în stare nici pe el, nici pe 
sfetnicii lui. 

ORANIA: Şi dacă vor fi nedrepţi şi nebuni? 

EGMONT: Nu, Orania, aşa ceva nu-i cu putinţă. Cine ar 
putea îndrăzni să se atingă de noi? Să ne închidă, ar fi o 
acţiune neizbutită şi fără rost. Nu, nu cutează ei să ridice 
atît de sus stindardul tiraniei. Vintul care ar împrăștia 
vestea asta în ţară ar stîrni un incendiu cumplit. Și încotro 
ar vrea ei să meargă? Regele singur nu poate să judece 
şi să execute în acelaşi timp. Să vrea să ne omoare pe la 
spate? I Nu se poate ca el să vrea acest lucru. Într-o clipă, 
tot poporul s-ar uni într-o alianţă cumplită. Dintr-o dată 
ar izbucni ura şi s-ar declara despărțirea pe veci de Spania. 

ORANIA: Flăcările s-ar întinde peste mormintele noastre, 
şi sîngele duşmanilor noştri ar curge ca o zadarnică jertfă 
de ispășire. Să ne gîndim bine, Egmont. 

EGMONT: Ce-ar putea să facă? 

ORANIA: Ducele de Alba e pe drum. 

EGMONT: Nu cred, 

ORANIA: Ştiu sigur. 

EGMONT: Regenta spunea că nu știe nimic. 

ORANIA: Tocmai asta mă face să fiu convins că vine. Regenta 
are să-i dea locul. Cunosc cugetul lui de ucigaș. Aduce şi 
oştire cu dînsul. 

EGMONT: Ca să cadă iar pe capul ţării? Poporul are să fie 
foarte nemulţumit. 

ORANIA: Au să pună mîna pe căpetenii. 

EGMONT: Nu! Nu! 

ORANIA: Eu zic să ne ducem fiecare în provincia lui. Acolo 
să ne întărim. Nu va începe lupta pe faţă. 

EGMONT: N-ar trebui să-l salutăm la sosire? 

ORANIA: Pierdem vremea. 

EGMONT: Şi dacă la sosire ne cheamă în numele regelui? 

ORANIA: Căutăm vreun pretext. 

EGMONT: Şi dacă stăruie? 

ORANIA: Ne scuzăm. 

EGMONT: Și dacă ţine neapărat să venim? 

ORANIA: Cu atît mai mult nu trebuie să ne ducem. 

EGMONT: Şi atunci războiul e gata şi noi sîntem rebelii. 
Orania, nu te lăsa ademenit de prea multă chibzuinţă; 
eu ştiu că nu frica te înduplecă pe tine. Gindește-te la 
ceea ce vrei să faci. 

ORANIA: M-am gîndit. 

EGMONT: Gindeşte-te ce vină vei purta dacă te înşeli: vina 
celui mai cumplit război care a pustiit vreodată o ţară. 
Refuzul tău va fi semnalul care va chema la arme pro- 
vinciile, va îndreptăţi orice cruzime din partea Spaniei, 
şi ea numai atit aşteaptă: un pretext. Tot ce noi am potolit 
cu atita trudă va izbucni din nou la semnalul tău şi va 
stîrni tulburări îngrozitoare. Gindeşte-te ce se va întîmpla 
cu orașele, cu nobilimea, cu poporul, cu negustorii, cu 
ţăranii, cu breslele! Şi gîndeşte-te ce devastare, cîte 
omoruri! Pe cîmpul de luptă soldatul nu se sperie cînd 
vede cum cade un cemarad lingă dînsul. Dar tu vei vedea 
cum fluviul duce cu el cadavrele cetăţenilor, ale copiilor, 
ale femeilor și te vei gîndi cu groază că nu mai ştii pe cine 


aperi, fiindcă vor pieri tocmai aceia pentru a căror liber- 
tate ai ridicat armele. Şi ce vei simţi tu atunci cînd va 
trebui să-ţi spui: „Le-am ridicat pentru a mă apăra.“ 

ORANIA: Nu sîntem singuri, Egmont. Dacă e bine să ne 
jertfim pentru mii şi mii de oameni, tot aşa de bine este 
să ne cruţăm viaţa pentru mii şi mii. 

EGMONT: Cine se cruţă pe el însuși trebuie să-şi dea lui 
însuși de bănuit. 

ORANIA: Cine se cunoaşte pe sine însuși poate merge, sigur 
de sine, înainte sau înapoi. 

EGMONT: Răul de care te temi se va săvirşi din vina ta. 

ORANIA: E lucru înţelept şi vrednic să te împotriveşti unui 
rău inevitabil. 

EGMONT: În faţa unei primejdii atît de mari, trebuie să ţii 
seama de orice speranţă, cît de mică. 

ORANIA: ue mai avem loc nici pentru un pas: prăpastia e 
chiar la picioarele noastre. 

EGMONT: Bunăvoinţa regelui să fie o temelie atît de îngustă? 

ORANIA: Îngustă nu, dar şubredă. 

EGMONT: Cred că eşti nedrept. Nu pot tolera ca cineva să 
gindească astfel despre dînsul. E fiul lui Carol Quintul şi 
nu poate face o josnicie. 

ORANIA: Regii nu fac nimic josnic. 

EGMONT: Ar trebui să-l cunoşti mai bine. 

ORANIA: Tocmai cunoașterea asta ne îndeamnă să nu 
aşteptăm o experiență primejdioasă. 

EGMONT: Nici o experienţă pe care ai curajul s-o faci nu-i 
primejdioasă. 

ORANIA: Te-ai supărat, Egmont. 

EGMONT: Trebuie să văd cu ochii mei. 

ORANIA: Ce bine ar fi dacă de data asta ai vedea cu ai mei! 
Tu crezi, prietene, că dacă ţii ochii deschişi, vezi. Eu plec. 
Așteaptă sosirea lui Alba, şi dumnezeu să te ajute. Poate 
că refuzul meu te va salva. Poate că balaurul nu vrea să 
prindă nimic dacă nu ne poate înghiţi pe amindoi deo- 
dată. Poate că mai întârzie ca să-și poată îndeplini mai 
bine planurile. Şi poate că pînă atunci vei vedea şi tu 
lucrurile sub adevărata lor înfăţişare. Dar atunci, fugi 
repede, repede, şi scapă. Rămii cu bine. Observă tot cu 
de-amănuntul: cîţi soldaţi are, cum ocupă oraşul, ce trupe 
păstrează regenta, ce gindesc prietenii tăi. Şi dă-mi şi 
mie de știre despre toate... Egmont! 

EGMONT: Ce este? 

ORANIA luîndu-i mîna: Lasă-te convins! Vino cu mine! 

EGMONT: Ce? Lacrimi, Orania? 

ORANIA: Un bărbat poate să plîngă după un prieten pierdut. 

EGMONT: Crezi că sînt pierdut? 

ORANIA: Eşti. Gîndeşte-te. Ţi-a mai rămas puţină vreme. 
Rămii cu bine. Pleacă. 

EGMONT singur: Ce putere au asupra noastră gîndurile 
altora! Niciodată nu mi-ar fi trecut aşa ceva prin minte; 
şi iată că temerile omului acestuia au intrat în mine. Nu! 
Asta e o picătură străină în sîngele meu. Natură bună, 
arunc-o afară! lar cît despre brazdele îngîndurate ale 
frunţii, am eu un mijloc plăcut ca să le alung. 


ACTUL AL TREILEA 


Palatul Regentei. 
Margareta de Parma 


REGENTA: Trebuia să mă aştept la asta. Cind îţi petreci 
viaţa muncind şi străduindu-te, gindeşti că faci tot ce 
este cu putinţă; dar cel care priveşte de departe şi porun- 
ceşte, crede că pretinde numai atit cât se poate. O, regii 
ăştia! Niciodată nu mi-aş fi închipuit că mă va durea așa 
de mult. E atit de plăcut să domneşti! Să abdic? 
Nu știu cum a putut s-o facă tatăl meu. Dar vreau şi 
eu s-o fac. 


În fund apare Machiaveli. 


REGENTA: Vino mai aproape, Machiavell. Mă gindesc la 
scrisoarea aceasta a fratelui meu. 

MACHIAVELL: Pot să ştiu şi eu ce cuprinde? 

REGENTA: Vorbe plăcute pentru mine şi multă grijă pentru 
statele lui. Laudă perseverența, sîrguinţa şi credința cu 
care am vegheat pînă acum asupra drepturilor maiestăţii 
sale în aceste ţări. Îi pare rău că poporul neastîmpărat 
îmi dă de furcă. E atit de convins de adîncimea vederilor 
mele, e atit de extraordinar de mulţumit de felul înţelept 
în care mă port, încît aproape îmi vine să spun că scri- 
soarea aceasta este prea frumos scrisă pentru un rege, 
iar pentru un frate e cu siguranță prea frumos scrisă, 

MACHIAVELL: Nu-i întiia oară cînd îşi arată îndreptăţita 
sa mulțumire. 

REGENTA: Nu, dar întiia oară cînd asta e o figură retorică. 

MACHIAVELL: Nu vă înţeleg. 

REGENTA: Ai să înţelegi. După această introducere, spune: 
Fără trupe, fără o mică armată, voi face aici figură proastă | 
Am făcut rău, spune el, că, la plingerile locuitorilor, am 

retras din provincii soldaţii noştri. Regele e de părere că 
o garnizoană care stă poporului în spate nu-l lasă să facă 
sărituri prea mari. pă 

MACHIAVELL: Asta ar aţiţa foarte mult spiritele. 

REGENTA: Regele însă e de părere — auzi? — e de părere 
că un general destoinic, unul care nu ţine seama de nimic, 
ar putea isprăvi repede şi cu poporul. și cu nobilimea, și 
cu tîrgoveţii, şi cu ţăranii. Şi de aceea trimite acum, cu o 
armată puternică... pe ducele de Alba. 

MACHIAVELL: Alba? 

REGENTA: De ce te miri? 

MACHIAVELL: Aţi spus că „il trimite“. Desigur că întreabă 
dacă să-l trimită? 

REGENTA: Regele nu întreabă. Îl trimite. 

MACHIAVELL: Veţi avea, aşadar, în slujba domniei voastre, 
un războinic încercat. 

REGENTA: În slujba mea? Vorbeşte deschis, Machiavell. 

MACHIAVELL: N-aş vrea să v-o iau înainte cu vorba. 

REGENTA: Şi eu aș vrea să mă prefac! Sint necăjită, foarte 
necăjită! Aş prefera ca fratele meu să spună ce gîndeşte, 
decît, să iscălească scrisori ceremonioase, pe care le com- 
pune un secretar de stat. 


MACHIAVELL: N-ar trebui oare să-şi dea seama... 


REGENTA: Îi cunosc pe toţi şi pe dinăuntru şi pe dinafară. 
Ar vrea să le aibă pe toate netede şi curăţite. Și fiindcă ei 
singuri nu pun mina să curețe, oricine vine cu mătura e 
om de încredere. Îi văd pe toţi, pe rege şi pe sfetnicii lui, 
parcă ar fi brodaţi pe tapiseria asta. 

MACHIAVELL: Aşa de bine? 

REGENTA: Nimic nu lipseşte. Sint şi oameni de treabă 
printre ei. Rodrigo cel cinstit, care e atît de priceput şi 
de măsurat, care nu vrea să se înalțe prea sus şi totuşi 
nu lasă să cadă nimic. Alonso cel drept, Freneda sîrguin- 
ciosul, neclintitul Las Vargas şi încă alţi cîțiva care merg 
împreună cînd influența partidului cel bun creşte. Dar 
iată colo, toledanul, cu ochii înfundaţi în cap, cu fruntea 
lui de fier, cu privirea arzătoare şi adîncă, tot mormăie 
printre dinţi și spune că femeile sînt prea bune și îngădui- 
toare cînd nu trebuie, și mai spune că femeile călăresc pe 
cai gata înșeuaţi, dar nu se pricep să îngrijească de ei, şi 
alte glume la fel, pe care le-am auzit şi eu cîndva de la 
domnii aceștia politici. 

MACHIAVELL: Aţi ales pentru tabloul acesta nişte culori 
foarte potrivite. 

REGENTA: Mărturisește, Machiavell, că dintre toate aceste 
culori cu care desigur aş putea zugrăvi ceva, nici una nu-i 
aşa de vînătă, aşa de neagră ca fierea cum este culoarea 
feţei lui Alba şi cum este culoarea cu care pictează el. 
Pentru dinsul orice om este vinovat de sacrilegiu şi de 
lezmaiestate, fiindcă prin această învinuire oricine poate 
fi imediat tras pe roată, tras în ţeapă, sfişiat în bucăţi, 
ars pe rug. Lucrurile bune pe care le-am făcut eu aici par 
a fi nimic din depărtare, tocmai pentru că sînt bune. 
Dar elseagaţă de orice îndrăzneală care a trecut, aminteşte 
de orice tulburare care s-a potolit. Şi prin faţa ochilor 
regelui trec atitea răzvrătiri, atitea răzmeriţe şi atîtea 
grozăvii, încît îşi închipuie că aici oamenii se mănîncă de 
vii între ei, în timp ce la noi necuviinţele trecătoare ale 
cîtorva neciopliți s-au și uitat de mult. Atunci regele 
începe să-i urască de-a binelea pe bieţii oameni. I se par 
niște fiinţe odioase, nişte fiare, nişte monştri. Şi 
atunci el recurge la foc şi sabie şi crede că aşa se îmblînzese 
oamenii. 

MACHIAVELL: Cred că sînteţi prea pornită. Daţi lucrurilor 
prea mare importanţă. Nu sînteţi tot regentă? 

REGENTA: Ştiu eu asta. Alba are să vină cu instrucţiuni. 
Am destulă experienţă în ce priveşte treburile statului ca 
să ştiu cum este înlăturat cineva fără să i se ia postul. La 
început va aduce niște instrucţiuni care vor fi vagi şi 
piezişe. Va lua tot felul de măsuri pentru că are puterea 
în mînă. Şi cînd eu am să protestez, el va pretinde că are 
anumite instrucţiuni secrete. Cînd voi cere să le văd şi 
eu, are să mă poarte cu vorba; dacă am să stărui, are 
să-mi arate o hirtie care va cuprinde cu totul altceva. Şi 
dacă nu mă voi linişti nici atunci, n-are să facă nimic, 
ca şi cum n-aş fi scos nici o vorbă. Şi în vremea asta el va 
face lucruri de care mi-e teamă şi va înlătura ceea ce eu 
vreau. 

MACHIAVELL: Aş vrea să vă pot contrazice. 

REGENTA: Va aţiţa din nou cu asprime şi cruzime ceea ce 
eu am potolit cu o nemaipomenită răbdare. Voi vedea cu 
ochii mei cum îmi piere opera, şi pe deasupra voi mai 
purta şi vina. 

MACHIAVELL: Mai aşteptaţi, alteţă. 

REGENTA: Am destulă stăpînire asupra mea ca să fiu liniş- 
tită. Poate să vină. Am să-i dau locul, cu toată demni- 
tatea, înainte ca el să mă înlăture. 

MACHIAVELL: Aşa de repede acest pas important? 

REGENTA: E mai greu decit crezi. Cine-i obișnuit să dom- 
nească, cine e obişnuit să ţină în fiecare zi în mina lui 
soarta a mii şi mii de oameni, coboară de pe tron ca 
într-un mormînt. Dar e mai bine aşa decît să trăieşti 
printre oameni ca o fantomă și să revendici o faimă de- 
şartă, un post pe care altul l-a moştenit de la tine, pe care 
îl ocupă şi de care se foloseşte. 


Acasă la Klărchen. 
Klârchen. Mama. 


MAMA: O dragoste ca a: lui Brackenburg n-am mai văzut 
Credeam că aşa ceva nu se găseşte decit în legende. 

KLÄRCHEN umblă încoace şi încolo prin odaie, fredonînd : 

Sufletul îndrăgostit 
Numai el e fericit... 

MAMA: Bănuieşte că umbli cu Egmont, dar eu cred că dacă 
ai vrea și dacă te-ai purta mai prietenos cu dinsul, te-ar 
lua şi acum. 

KLĂRCHEN cîntă: Voios nespus 

Dar și mâhnit, 

Pe ginduri dus 
Necontenit, 
Dorind, 

Rivnind 

În chinuri grele, 
Chiuind vesel 
Pină la stele, 
Bătut amarnic 

De ginduri rele; 
Sufletul îndrăgostit 
Numai el e fericit. 


MAMA: Mai lasă cîntecul ăsta! 


KLĂRCHEN: De ce nu-ţi place? E un cîntec puternic. Am 
adormit de multe ori cu el un copil mare. 

MAMA: Te gindești numai la dragostea ta. N-ar trebui să 
uiţi totul numai pentru un lucru. Pe Brackenburg ar 
trebui să-l respecţi, eu aşa îţi spun. Poate că odată el te 
va face fericită. 

KLĂRCHEN: El? 

MAMA: Da, da, are să vină şi vremea aceea! Voi, copiii, nu 
vedeţi nimic înaintea voastră şi nu ascultați de sfaturile 
noastre. Și tinerețea şi dragostea, toate au un sfirşit. Şi 
vine o vreme cînd mulțumeşti lui dumnezeu că ai un locşor 
unde să te aciuiezi. 

KLĂRCHEN se înfioară, tace o clipă și tresare: Mamă, poate 
să vină şi vremea aceea şi poate să vină şi moartea. E 
cumplit să te gindeşti... Şi dacă vine... dacă va trebui... 
atunci... vom face şi noi ce vom putea... Si mă lipsesc de 
tine, Egmont! Cu lacrimi în ochi! Nu, nu-i cu putinţă, 
nu-i cu putinţă! 

EGMONT înfășurat în mantie, cu pălăria pe ochi: Klărchen! 

KLÄRCHEN tresărind, cu un strigăt: Egmont! Se repede la el. 
Egmont! Î] îmbrățișează şi rămîne la pieptul lui. O, dragul 
meu, scumpul meu! Ai venit, în sfirsit! 

EGMONT: Bună seara, mamă! 

MAMA: Bine aţi venit, domnule conte! Fetiţa mea era să 
moară de mihnire că aţi întîrziat atîta. Toată ziua a vorbit 
şi a cîntat de dumneavoastră. 

EGMONT: Îmi daţi ceva de mîncare? 

MAMA: Prea multă cinste pentru noi! Numai să avem ce. 
KLĂRCHEN: Da, sigur, este. N-ai nici o grijă, mamă! Am 
pregătit eu tot ce trebuie. Să nu mă spui, mamă! 

MAMA: Nu prea e mare lucru! 

KLĂRCHEN: O clipă numai! Eu mă gindesc așa: cînd e el 
lingă mine, nu mi-e foame deloc; nici lui n-ar trebui să-i 
fie foame, cind sînt lingă el. 

EGMONT: Crezi? 


Klărchen bate din picior și se întoarce supărată. 


EGMONT: Ce ai? 

KLÄRCHEN: Cit de rece eşti astăzi! Nici nu m-ai sărutat 
măcar. De ce îţi ţii mîinile înfăşurate în mantie ca un 
copil în scutece? Un soldat şi un îndrăgostit nu trebuie 
să-şi ascundă mîinile. 

EGMONT: Toate lucrurile la vremea lor, draga mea! Cind 
soldatul stă la pindă şi vrea să afle ceva de la dusman, se 

stringe în el însuşi, se prinde singur în braţe şi chibzuieşte 
adînc. Şi un îndrăgostit... 

MAMA: Dar nu vreţi să şedeţi şi să vă scoateţi mantia? Eu 
mă duc la bucătărie. Cînd sînteţi aici, Klărchen nu se 
mai gîndeşte la nimic altceva. Trebuie să vă mulţumiţi cu 
ce găsiți. 

EGMONT: Bunăvoinţa dumitale este cea mai bună mirodenie. 


Mama pleacă. 


KLĂRCHEN: Şi atunci dragostea mea ce este? 

EGMONT: Tot ce vrei. 

KLĂRCHEN: Aseamăn-o cu ceva dacă poţi. 

EGMONT: Mai întîi, uite! Își aruncă mantia și apare în haine 
bogate. i 

KLĂRCHEN: O! 

EGMONT: Acum mîinile mi-s libere. O îmbrățișează. 

KLĂRCHEN: Nu, lasă! Îţi strici hainele! Dindu-se înapoi. Ce 
minunat! Nici nu-mi vine să mă ating de tine. 

EGMONT: Eşti mulţumită? Ştii că ţi-am făgăduit să vin o 
dată în haine de gală. 

KLĂRCHEN: De atunci nu te-am mai rugat. Am crezut că 
nu vrei... A! Uite şi „Lina de Aur“! 

EGMONT: Acum ai văzut-o! 

KLĂRCHEN: Împăratul ţi-a dat-o? 

EGMONT: Da. Cordonul şi insignele dau celui care le poartă 
cele mai înalte drepturi. Nu recunosc pe lume nici un alt 
judecător pentru faptele mele decît pe marele maestru al 
ordinului, împreună cu adunarea cavalerilor. 

KLĂRCHEN: O, tu ai putea să lași o lume întreagă să te 
judece... Catifeaua e minunată! Și broderia! Și ceaprazul! 
Nu ştii de unde să începi! 

EGMONT: Satură-ţi ochii! 

KLĂRCHEN: „Lina de Aur“! Mi-ai spus povestea ei și mi-ai 
spus că e o distincţie pentru fapte mari şi deosebite și 
pe care o meriţi și o capeţi cu trudă şi cu sîrguinţă. E un 
lucru de mare preţ... pot s-o asemăn cu dragostea ta... Tot 
aşa o port şi eu în piept... și totuşi... 

EGMONT: Ce vrei să spui? 

KLĂRCHEN: Şi totuşi nu pot s-o asemăn... 

EGMONT: De ce? 

KLĂRCHEN: Eu n-am dobiîndit-o cu trudă şi cu sirguinţă şi 
n-am meritat-o. 

EGMONT: Cu dragostea e altceva. O meriţi pentru că n-ai 
căutat-o... Şi de cele mai multe ori o dobindesc oamenii 
care nu aleargă după ea. 

KLĂRCHEN: Judeci așa după tine? Despre tine spui aceste 
vorbe mindre? Tu, care eşti iubit de tot poporul! 

EGMONT: O, dacă măcar aş fi făcut ceva pentru el! Dacă aş 
putea face ceva pentru el! Așa le place oamenilor să mă 
iubească. 

KLĂRCHEN: Ai fost desigur astăzi la regentă? 

EGMONT: Da, am fost. 

KLĂRCHEN: Eşti bine cu dinsa? 

EGMONT: Cred că da. Sintem prietenoși şi îndatoritori unul 
faţă de altul. 

KLĂRCHEN: Și în suflet? 

EGMONT: Îi doresc tot binele. Fiecare din noi are scopurile 
lui. Dar n-are a face. E o femeie straşnică, îşi cunoaşte 
oamenii și ar putea să vadă lucrurile adînc dacă n-ar fi 
așa de bănuitoare. Eu îi dau mult de furcă fiindcă ea caută 
mereu taine în dosul faptelor mele, şi eu n-am nici o taină. 

KLÄRCHEN: Chiar nici una? 

EGMONT: Poate, totuşi, dar foarte puţine. Orice vin, cu 
timpul, lasă piatră pe fundul butoiului. Orania însă con- 
stituie pentru dinsa o preocupare şi mai mare şi o problemă 
mereu nouă. El lasă să se creadă că are întotdeauna ceva 
de ascuns. Și ea se tot uită la el şi încearcă mereu să ghi- 
cească ce gîndeşte şi încotro merge. 

KLÄRCHEN: E prefăcută? 

EGMONT: Dacă-i regentă, mai întrebi? 

KLĂRCHEN: Nu, voiam să spun: e falsă? 

EGMONT: Nici mai mult, nici mai puţin decit cineva care 
vrea să-și atingă scopul. 

KLÂRCHEN: Eu n-aş putea să mă descurc în lumea aceasta. 
Ea are însă un suflet de bărbat, alt soi de femeie, nu e ca 
noi, astea care ne îndeletnicim cu cusutul și cu bucătăria. 
Ea este puternică, inimoasă, hotărită. 

EGMONT: Da, aşa este, atunci cînd nu-s treburile prea în- 
curcate. De data asta însă şi-a cam pierdut cumpătul. 

KLĂRCHEN: Cum asta? 


EGMONT: Are şi o mustăcioară şi uneori o loveşte podagra. 
O adevărată amazoană. 


KLĂRCHEN: O femeie impunătoare. Eu m-aş ga să mă 
înfăţișez la dînsa. 

EGMONT: De obicei nu eşti aşa de sfioasă... Dar asta nici 


n-ar fi teamă, ci numai ruşine feciorelnică. 


Klărchen lasă ochii în jos, îi ia mina și se stringe lingă dinsul. 


EGMONT: Te înțeleg, fetiţo dragă! Poţi să-ţi ridici ochii! 


Îi sărută ochii. 


KLĂRCHEN: Lasă-mă să tac. Lasă-mă să te ţin lingă mine. 


Lasă-mă să mă uit în ochii tăi, să găsesc totul în ei, mîn- 
giiere şi speranţă, şi bucurie şi mîhnire. Î] îmbrățișează şi 
îl priveşte. Spune-mi, spune! Nu mai înțeleg! Tu ești 
Egmont? Contele Egmont? Marele Egmont, care face 
atita vilvă, despre care toată lumea vorbește şi la care ţin 
toate provinciile? 


EGMONT: Nu, Klărchen, nu sînt eu. 
KLĂRCHEN: Cum? 
EGMONT: Vezi tu, Klărchen... Lasă-mă să mă aşez... Se 


aşază pe un scaun, ea ingenunchează pe un taburet, cu bra- 
tele pe genunchii lui, uitindu-se la el. Egmont acela de 
care vorbeşti tu e un Egmont ursuz, rigid, rece, un om 
care trebuie să se stăpinească şi să-și schimbe faţa cînd 
într-un fel, cînd într-altul. Cind lumea îl vede vesel şi 
voios, el este frămîntat de ginduri, neînțeles, încurcat. 
E iubit de un popor care nu ştie ce vrea, respectat şi 
ridicat în slavă de o mulţime cu care nu se poate face 
nimic; înconjurat de prieteni în care nu se poate încrede; 
pindit de oameni care nu ştiu cum ar face să se atingă de 
diînsul. El lucrează şi se trudeşte, deseori fără scop, de 
multe ori fără răsplată... O, nu mă întreba cum trăieşte 
şi ce simte acest om. Însă acesta de aici, Klârchen, acesta 
e un om liniştit, sincer, fericit, iubit şi cunoscut de inima 
cea mai bună, pe care şi el o cunoaşte bine şi pe care cu 
toată dragostea și încrederea o stringe la pieptul lui. O 
îmbrăţişează. Acesta e Egmont al tău! 


KLĂRCHEN: Acum pot să mor! Nu e pe lume bucurie mai 

mare decît asta. 


ACTUL AL PATRULEA 


O stradă. 
Jetter. Dulgherul. 


JETTER: Hei! Pst! Hei! Vecine, o vorbă! 

DULGHERUL: Vezi-ţi de drum şi taci din gură. 

JETTER: Numai o vorbă. Nimic nou? 

DULGHERUL: Nimic, decît că n-avem voie să vorbim despre 
nici un fel de noutăţi. 

JETTER: Cum asta? 

DULGHERUL: Hai aici, lîngă perete. Fii cu băgare de seamă. 
Ducele de Alba, de îndată ce a sosit, a dat un ordin în 
care se spune că dacă doi sau trei oameni vor fi prinși 
stînd de vorbă pe stradă, vor fi declaraţi vinovaţi de înaltă 
trădare, scurt, fără nici o anchetă. 

JETTER: Vai de mine! 

DULGHERUL: Sub pedeapsa închisorii pe viaţă este oprit să 
vorbeşti despre chestiuni de stat. 

JETTER: Vai, libertatea noastră! 

DULGHERUL: Şi oricine va critica faptele guvernului va 
suferi pedeapsa cu moartea. 

JETTER: Vai de capetele noastre! 

DULGHERUL: Şi părinţii, copiii, rudele, prietenii, servitorii 
sînt îndemnați, cu făgăduiala că vor fi bine răsplătiți, să 
denunțe tot ce se petrece în casă tribunalului care a fost 
înființat anume pentru aceasta. 

JETTER: Hai să mergem acasă! 

DULGHERUL: lar celor ce se vor supune li se făgăduiește 
că nu se va atinge nimeni de trupul, cinstea şi averea lore 

JETTER: Ce mărinimie! Mie, cum a intrat ducele în oraş, 
mi s-a încleștat inima. De atunci mi se pare mereu că 
cerul e acoperit cu un văl negru şi că s-a lăsat atât de jos, 
încît trebuie să te încovoi ca să nu te loveşti de el. 

DULGHERUL: Dar de soldaţi ce zici? Strașnici! Cu totul 
altfel decît răcanii cu care sîntem noi obişnuiţi. 

JETTER: Ptiu! Ţi se strînge inima cînd îi vezi în marş pe 
stradă. Drepţi ca luminarea, cu privirile neclintite, şi toţi 
într-un pas. ȘI cînd e vreunul de santinelă şi treci prin 
fața lui, parcă ar vrea să te stră ăpungă cu privirea, nu alt- 
ceva. Şi- s așa de țepeni şi de ursuzi, încît ai impresia că 
vezi postați în toate colțurile numai temniceri. Nu-mi 
plac deloc. Ostaşii noştri erau oameni de treabă; își per- 
miteau ei pe ici, pe colo, cîte ceva, stăteau cu picioarele 
răşchirate, cu pălăria pe-o ureche, le plăcea să trăiască 
şi lăsau şi pe alţii să trăiască. Dar aceștia parcă sînt nişte 
maşini în care e cîte un drac. 

DULGHERUL: Dacă unul din ăștia ar striga „Stai!“ şi te-ar 
lua la ochi cu arma, crezi că ai putea să nu stai? 

JETTER: Aş muri pe loc. 

DULGHERUL: Hai acasă! 

JETTER: Stăm prost de tot. Cu bine! 


Vine Soest. 


SOEST: Hei, prieteni, camarazi, staţi puţin! 

DULGHERUL: Sst! Să mergem! 

SOEST: Ştiţi? 

JETTER: Multe de tot! 

SOEST: Regenta a plecat. 

JETTER: Atunci, dumnezeu să ne aibă în sfinta lui pază! 

DULGHERUL: Numai ea ne-a mai apărat. 

SOEST: Pe neaşteptate şi fără să ştie nimeni. Nu se putea 
înţelege cu ducele. A lăsat vorbă nobilimii că se întoarce. 
Dar nimeni nu crede. 

DULGHERUL: Numai nobilii sînt de vină că au lăsat să vină 
pacostea asta nouă pe capul nostru. Ar fi putut s-o împie- 
dice. Privilegiile noastre s-au dus. 

JETTER: Pentru dumnezeu, nu mai vorbii de privilegii! 
Mie îmi miroase numai a execuţie! Soarele nu-și arată 
faţa şi ceața pute. 

SOEST: A plecat şi Orania. 

DULGHERUL: Toţi ne-au părăsit. 

SOEST: A mai rămas contele Egmont. 

JETTER: Slavă domnului! Să-i ajute dumnezeu! Numai et 
mai poate face ceval 

Vine Vansen. 


VANSEN: În sfirşit, găsesc și eu cîțiva care încă nu s-au 
tupilat pe undeva. 

JETTER: Fă-ne plăcerea și vezi-ţi de drum! 

VANSEN: Nu sinteţi politicoşi. 

DULGHERUL: Nu-i timp acum de temenele. Te mănincă iar 
spinarea? Te-ai vindecat aşa de repede? 

VANSEN: Un soldat e obişnuit cu rănile. Dacă m-aş fi sinchi- 
sit de bătaie, n-aş fi făcut nimic în viaţă. 

JETTER: Poţi s-o păţeşti şi mai rău. 

VANSEN: Mi se pare că din pricina vijeliei care se apropie, 
au început să ți se cam moaie mădularele. 

DULGHERUL: Ai să vezi tu în curînd ce au să simtă mădu- 
larele tale, dacă nu te astimperi. 

VANSEN: Bieţi șoareci, care nu mai pot de spaimă cînd stă- 
pinul casei a adus o miţă nouă! Doar puţintel mai altfel; 
încolo, ne vom face mendrele tot aşa ca și pînă acum, 
n-aveţi nici o grijă. 

DULGHERUL: Eşti o secătură îndrăzneață. 

VANSEN: Cumetre guguman! Aşteaptă mai întii să vezi ce 
face ducele. Motanul acesta bătrin parcă a înghiţit pină 
azi draci, nu şoareci, şi acum nu poate să-i mistuie. Să 
mai aşteptăm. Trebuie şi el să mănînce, să bea, să doarmă, 
ca şi ceilalţi oameni. Mie nu mi-e frică niciodată, numai să 
folosim bine timpul. La început o ia repede. Pe urmă are 
să vadă şi el că-i mai bun traiul în cămară printre şunci 
şi că e mai bine să doarmă noaptea în linişte decît să 
prindă în pod cîțiva şoricei. Îi cunosc eu pe guvernatorii 
ăştia | 

DULGHERUL: Uite ce îndrăzneşte să vorbească! Dacă mie 
mi-ar ieşi din gură aşa ceva, nu m-aş mai socoti o clipă 
sigur. 

VANSEN: Fiţi pe pace! Nici dumnezeu din ceruri n-are habar 
de nişte viermi ca voi, d-apoi regentul. 

JETTER: Gură păcătoasă ce eşti! 

VANSEN: Ştiu însă pe alţii cărora le-ar prinde mai bine să nu 
facă vitejii şi să aibă curajul unui croitor. 

DULGHERUL: Ce vrei să spui? 

VANSEN: Hm! Mă gindesc la Egmont. 

JETTER: Egmont? De ce să-i fie lui frică? 

VANSEN: Eu sînt un om sărac şi aş putea trăi un-an întreg 
din ceea ce pierde el într-o singură seară. Și totuşi aş 

merita să-mi dea venitul lui pe un an dacă i-aş împrumuta 
capul meu măcar un sfert de ceas. 

JETTER: Ei, mai las-o! Părul lui Egmont e mai deștept decît 
creierul tău. 

VANSEN: Da, dar nu atît de şiret. Domnii ăștia nobili sînt 
primii care cad în capcană. N-ar trebui să fie atit de 
încrezători. 

JETTER: I-auzi palavre! Un mare senior ca Egmont! 

VANSEN: Tocmai din pricină că nu e croitor. 

JETTER: Gură spureată! 

VANSEN: Aş vrea eu ca Egmont să simtă în mădulare măcar 
un ceas curajul vostru, aşa încît să-l apuce tremuriciul şi 
să plece din oraş. 

JETTER: Vorbeşti aiurea. Egmont e în tot atita siguranţă ca 
şi stelele pe cer. 

VANSEN: N-ai văzut niciodată o stea care cade? A pierit cît 
ai clipi din ochi! 

DULGHERUL: Dar cine caută să-i facă vreun rău? 

VANSEN: Cine caută? Poate ai de gînd să-l opreşti tu pe acela 
care vrea să-i facă rău? Ai să porneşti cumva tu răscoala 
cînd au să-l închidă? 

JETTER: A! 

VANSEN: Sinteţi gata cumva să vă puneţi ciolanele în joc 
pentru el? 

SOEST: E! 


VANSEN imitindu-i: A! E! Rostiţi, de mirare, tot alfabetul! 
Aşa este şi aşa rămîne! Dumnezeu să-l păzească! 

JETTER: Mă îngrozeşte neruşinarea dumitale. Un om atit 
de nobil şi de cumsecade să fie ameninţat? 

VANSEN: He-hei! Un ticălos o duce totdeauna mai bine. 
Cînd şade pe banca acuzaților, își bate joc de judecători; 
cînd e judecător, face bucuros din orice împricinat un cri- 
minal. Eu am copiat odată un act în care scria cum un 
judecător a căpătat de la curte laude şi bani pentru că l-a 
anchetat pe un om cinstit care era rău văzut și l-a scos 
vinovat de tot felul de lucruri. 

DULGHERUL: Asta-i iarăşi o minciună gogonată. Cum poţi 
să scoţi cu ancheta dintr-un nevinovat un vinovat? 
VANSEN: Cap sec! Acolo unde ancheta n-are ce scoate, 
mai pune ea de la ea! Omul cinstit e nechibzuit, ba chiar 
încăpăţinat. La început îl iei mai cu binişorul, şi omul 

TOi 


care e mindru de nevinovăția lui, spune tot, de-a dreptul, 
şi spune lucruri pe care unul mai prevăzător le-ar ascunde. 
Pe urmă inchizitorul din răspunsuri face iarăși întrebări 
şi pindeșşte să vadă unde apare o contrazicere cît de mică. 
Şi atunci stringe deodată laţul, şi bietul om cade în cursă: 
fie că ici a spus prea mult, fie că dincolo a spus prea 
puţin, sau că din cine ştie ce scăpare din vedere n-a pome- 
nit de cutare amănunt sau că, în sfirşit, a intrat frica în 
el. Şi atunci totul este pus pe roate. Şi să mă credeţi că 
o cerşetoare care scormonește după cîrpe într-un gunoi 
nu lucrează cu mai multă atenţie decît un asemenea fabri- 
cant de vinovaţi, care, din niște indicii mărunte, strim- 
bate, sucite, întortocheate, măsluite, ascunse sau plăs- 
muite, meștereşte, în sfirșit, o sperietoare de cîrpe şi 
paie, pentru ca să-şi poată spinzura inculpatul măcar în 
efigie. Şi bietul om să mulțumească lui dumnezeu dacă 
scapă numai cu atit. 

JETTER: Bre! Cum îi merge gura! 

DULGHERUL: Poate că așa s-o fi întimplat cu muştele, dar 
viespele își bat joc de păienjenișul dumitale. 

VANSEN: Asta depinde de păianjeni. lată, de pildă, ducele 
de Alba, lung cum e, seamănă leit cu un păianjen. Dar nu 
un păianjen din aceia groşi, aceia-s mai puţin veninoși, 
ci un păianjen subţire şi cu picioarele lungi care, oricît ar 
mînca, nu se îngrașă şi care toarce nişte fire subţiri de 
tot, dar cu atît mai rezistente. 

JETTER: Egmont e cavaler al „Linii de Aur“. Cine are voie 
să se atingă de dinsul? Nu poate fi judecat decît de seme- 
nii lui, numai de adunarea tuturor cavalerilor. Numai 
gura ta cea rea şi cugetul tău cel păcătos te fac să îndrugi 
asemenea palavre. 

VANSEN: Şi dacă vorbesc, înseamnă că-i doresc răul? Nu zic, 
e un domn foarte cumsecade. La cîţiva prieteni de-ai mei, 
care în altă parte ar fi fost spinzuraţi, el le-a dat drumul 
numai cu o porţie bună de vergi la spate. Şi acum, plecaţi, 
plecaţi de aici! Vă sfătuiesc chiar eu. Văd o patrulă care 
vine-ncoace. Nu prea are aerul că vrea să bea un pahar 
cu noi. Să aşteptăm liniștiți şi să vedem. Am vreo cîteva 
nepoate și un cumătru circiumar. Dacă ăștia au să guste 
cumva din ele şi n-au să se îmblinzească, atunci să știți 
că sînt niște dihănii îndrăcite. 

Palatul Culenburg 
Apartamentul Ducelui de Alba 
Se întilnesc Silva și Gomez 


SILVA: Ai executat ordinele ducelui? 

GOMEZ: Întocmai așa cum a spus. Toate patrulele au ordin 
să se găsească în fiecare zi la o oră anumită în locurile pe 
care le-am hotărît. Pînă atunci, ca de obicei, cutreieră 
orașul ca să păstreze ordinea. Nici una nu ştie de cealaltă. 
Fiecare crede că ordinul e numai pentru ea. Așadar, 
într-o clipă se poate stringe cordonul, şi toate intrările 
palatului pot fi ocupate. Ştii de ce s-a dat ordinul acesta? 

SILVA: Sint obișnuit să ascult orbește. Şi de cine e mai uşor 
să asculţi decît de duce, cînd rezultatul dovedește întot- 
deauna că el a poruncit bine? 


GOMEZ: Bun, bun. De altfel nu-i nici o mirare că şi tu te-ai 
făcut închis şi zgireit la vorbă ca şi dînsul, odată ce toată 
vremea trebuie să stai în preajma lui. Mie mi se pare mai 
ciudat, fiindcă sînt obişnuit cu slujba italienească, mai 
uşoară. În ce priveşte credinţa şi ascultarea, am rămas 
acelaşi, dar m-am obişnuit să stau de vorbă şi să discut, 
Voi toţi sînteţi tăcuţi și nu ştiţi să trăiţi. Ducele seamănă 
cu un turn de bronz fără porţi, aşa că garnizoana din el ar 
trebui să aibă aripi. Deunăzi, la masă, l-am auzit spunind 
despre un om vesel şi prietenos că e ca o cîrciumă proastă, 
cu o firmă mare ca să ademenească trindavii, cerşetorii 
şi hoţii. 


SILVA: Şi nu ne-a adus oare încoace fără să scoată un cuvînt? 

GOMEZ: Da, în privinţa asta, nimic de zis. Negreșit! Cine a 
văzut cu cîtă pricepere a adus el armata din Italia încoace, 
apoi a avut ce vedea! S-a strecurat printre prieteni şi 
duşmani, printre francezi, monarhiști şi eretici, printre 
elveţieni şi aliaţi. A păstrat cea mai severă disciplină și 
a ştiut să conducă lesne şi fără piedici expediția aceasta, 
care era socotită atit de primejdioasă... Am avut ce vedea 
şi ce învăța! 

SILVA: Și aici la fel! E o linişte şi o pace ca şi cînd n-ar fi 
fost nici o răscoală. 

GOMEZ: Era destulă linişte şi cînd am sosit noi. 

SILVA: În provincii e mai multă linişte acuma decit înainte. 
Şi dacă se mai mişcă ici-colo cîte unul, se mișcă fiindcă 
vrea să fugă. Dar cred că şi acestora are să li se închidă 
drumul. 

GOMEZ: Abia acum are să-și cîştige bunăvoința regelui. 

SILVA: Şi nouă nu ne rămîne altceva mai bun de făcut decît 
să ne-o păstrăm pe a lui. Dacă vine regele pe aici, atunci 
sigur că ducele şi cei recomandaţi de el nu vor rămîne 
nerăsplătiţi. 

GOMEZ: Crezi că vine regele? 

SILVA: Se fac atitea pregătiri, încît e foarte probabil să 
vină. 

GOMEZ: Nu prea cred în pregătirile acestea. 

SILVA: Oricum, nu vorbi despre asta. Fiindcă şi dacă regele 
n-are de gind să vină, atita cel puţin e sigur: că lumea 
trebuie să creadă că vine. 


Intră Ferdinand, fiul natural al lui Alba. 


FERDINAND: Tatăl meu n-a venit încă? 
SILVA: Îl aşteptăm. 

FERDINAND: Trebuie să vină prinții. 
GOMEZ: Vin astăzi? 

FERDINAND: Da, Orania şi Egmont. 

GOMEZ încet lui Silva: Încep să pricep ceva. 
SILVA: Ce pricepi păstrează pentru tine. 


Intră Ducele de Alba, Ceilalţi se retrag mai în fund. 


ALBA: Gomez! 

GOMEZ înaintind: Da, stăpine! 

ALBA: Ai pus străjile şi le-ai dat ordinele trebuitoare? 

GOMEZ: Întocmai aşa cum aţi spus. Patrulele... 

ALBA: Bine. Să stai în galerie. Silva îţi va spune clipa cînd 
vei aduce străjile și vei ocupa intrările palatului. Restul 
îl ştii. 

GOMEZ: Da, stăpine. Iese. 

ALBA: Silva! 

SILVA: Aici sînt. 

ALBA: Trebuie să arăţi astăzi tot ceea ce am prețuit întot- 
deauna la tine: curaj, hotărîre, execuţie neclintită. 
SILVA: Vă mulţumesc că-mi daţi prilejul să arăt că sint tot 

eu cel de altădată. 

ALBA: Îndată ce prinții vor intra la mine, du-te repede şi 
arestează-l pe secretarul lui Egmont. Ai luat măsuri să 
fie prinşi toţi ceilalţi care au fost indicaţi? 

SILVA: Să n-aveţi nici o grijă. Soarta lor se va împlini, 
ca o eclipsă de soare bine calculată, cu străşnicie şi 
punctualitate. firii 


172 


ALBA: Ai pus să fie observați cu de-amănuntul? 

SILVA: Toţi. Şi Egmont înaintea tuturor. El e singurul 
care, de cînd sînteţi aici, nu și-a schimbat purtarea. 
Toată ziua cînd pe un cal, cînd pe altul, pofteşte oaspeţi 
la masă, e mereu vesel şi amuzant, joacă zaruri, trage 
la ţintă, iar noaptea pleacă pe furiş la drăguţa lui. 
Ceilalţi, dimpotrivă, şi-au schimbat dintr-o dată felul 
de viață. Stau pe acasă, şi cînd te duci pe la dinşii, 
parc-ar avea bolnav în casă. 

ALBA: De aceea trebuie lucrat repede, pină nu se însănăto- 
şesc fără voia noastră! 

SILVA: Le-aţin eu calea. Așa cum ai dat ordin, îi copleșim 
cu onoruri şi servicii. Li-e frică. Politiceşte, ne mulțumesc 
cu sfială şi simt că cel mai bun lucru pe care l-ar avea 
de făcut ar fi să fugă. Dar nici unul nu îndrăznește să 
facă un pas. Toţi şovăie şi nu se pot urni. lar pe cel care 
ar îndrăzni să facă singur ceva îl oprește spiritul de castă. 
Bucuroşi ar fi să se sustragă cu toţii de la orice bănuială, 
şi dau din ce în ce mai mult de bănuit. De pe acum văd 
cu bucurie că planul tău se împlineşte pe de-a-ntregul. 

ALBA: Mă bucur numai de cele înfăptuite. Şi chiar şi de 
asta nu prea, fiindcă mai rămîn mereu multe lucruri 
care ne dau de gindit şi ne frămîntă. Norocul se încăpă- 
ţinează de multe ori să înnobileze ceea ce e vulgar și 
nevrednic şi să necinstească printr-un rezultat vulgar 
faptele bine chibzuite. Aşteaptă pînă vin prinții. Şi 
atunci dă ordin lui Gomez să ocupe străzile, iar tu du-te 
repede şi arestează pe secretarul lui Egmont şi pe ceilalţi 
care au fost indicaţi. După aceea întoarce-te aici şi spune-i 
fiului meu să-mi aducă ştirea în consiliu. 

SILVA: Nădăjduiesc ca pînă diseară să vă raportez îndepli- 
nirea ordinului. 


Alba se duce spre fiul lui care a stai pină acum în galeria din fund. 


SILVA: Nu-mi vine să mi-o spun, dar speranța mea se 
latină. Mi-e teamă că nu va fi așa cum crede el. Văd 
în faţa ochilor nişte duhuri care, în tăcere şi pe ginduri, 
cîntăresc în talgere negre soarta prinților şi a mii de 
oameni. Limba cumpenii se mişcă încetişor încoace şi 
încolo. Judecătorii par să chibzuiască adinc. În sfirşit, 
un talger se scoboară și altul se ridică, împins de încăpă- 
ținarea soartei. Și totul se hotărăşte. /ese. 

Alba vine în față cu Ferdinand. 


ALBA: Cum ai găsit oraşul? 

FERDINAND: Toate s-au potolit. Cu aerul că mă plimb, 
am luat, călare, stradă după stradă. Străjile domniei 
tale, bine împărţite, au răspîndit o teamă atit de adîncă, 
încît nimeni nu mai cutează să cricnească. Oraşul seamănă 
cu o cîmpie atunci cînd de departe fulgeră furtuna; nu 
mai vezi nici o pasăre, nici o lighioană care să nu fugă 
repede spre vreun adăpost. 

ALBA: Altceva n-ai mai văzut? 

FERDINAND: L-am întîlnit pe Egmont, călare, împreună 
cu alţi cîţiva. Ne-am salutat. I-am lăudat calul, care 
era cam sălbatic. Mi-a spus: „Să ne grăbim să ne strunim 
caii, vom avea în curînd nevoie de ei.“ Şi mi-a mai spus 
că are să mă mai vadă astă-seară; la cererea domniei 
tale vine să se sfătuiască cu domnia ta. 

ALBA: Da, da, are să te vadă aici. 

FERDINAND: Dintre toţi cavalerii pe care-i cunosc aici, el 
îmi place cel mai mult. Cred că ne vom împrieteni. 
ALBA: Eşti mereu grăbit în ceea ce faci şi nu ești destul 
de prevăzător. Văd mereu în tine uşurinţa mamei tale 
uşurinţă care a aruncat-o atît de repede în braţele mele. 
Aparenţa te face să te grăbeşti să-ţi faci legături primej- 

dioase. 

FERDINAND: Sint gata să mă las condus de voinţa domniei 
tale. 

ALBA: Iert sîngelui tău tînăr această uşuratică bunăvoință, 
această voioşie imprudentă. Numai nu uita lucrul pentru 
care am fost trimis aici şi partea pe care aş vrea s-o iei 
şi tu la ceea ce am de îndeplinit. 

FERDINAND: Aminteşte-mi şi nu mă cruța acolo unde crezi 
că e nevoie. 

ALBA după o scurtă pauză: Ferdinand! 

FERDINAND: Da, tată! 

ALBA: Prinții vin peste citeva clipe. Nu lua drept neîncredere 
faptul că de-abia acum îți spun ce trebuie să se întîmple. 
Orania și Egmont nu vor mai ieşi de aici. 

FERDINAND: Ce vrei să faci? 

ALBA: S-a hotărît că trebuie să fie arestaţi. Te miră? Ascultă 
ce ai de făcut? Cauzele le vei afla după ce totul va fi 
gata. Acum nu mai este timp să ţi le explic. Numai 
cu tine aş vrea să vorbesc despre ceea ce e măreț și tainic. 

O legătură trainică ne înlănțuie pe amindoi. Îmi eşti 
scump şi drag. Aş vrea să pun în tine totul. N-aş vrea 
numai să te obişnuiesc să asculți de ordinele date. Aș 
vrea să sădesc în tine puterea de-a pricepe scopul, de-a 
porunci, de-a executa. Aş vrea să-ţi las o mare moștenire, 
şi regelui să-i las în tine un slujitor de mare folos. Aș 
vrea să te înzestrez cu tot ce am mai bun, așa încît să 
nu te mai ruşinezi faţă de fraţii tăi. 

FERDINAND: Cit de îndatorat îţi sînt pentru această dragoste 
pe care numai mie mi-o arăţi, în timp ce un imperiu 
întreg tremură înaintea ta! 

ALBA: Ascultă acum ce este de făcut. Îndată ce prinții vor 
veni, toate intrările palatului vor fi ocupate. În privinţa 
asta are ordin Gomez. Silva se va duce în grabă să 
prindă pe secretarul lui Egmont şi pe toţi cei care sînt 
mai suspecți. Tu să ţii în ordine străjile la poartă şi prin 
curţi. Înainte de toate, pune în camerele de alături 
oamenii cei mai siguri pe care-i avem. După aceea, să 
stai în galerie pînă cînd se întoarce Silva, şi atunci intră 
înăuntru şi adu-mi o hîrtie oarecare, ca semn că el a 
îndeplinit ce avea de făcut. Pe urmă du-te în antecameră 
şi stai acolo pînă pleacă Orania. la-te după el. Eu îl ţin 
aici pe Egmont sub pretext că aş aveasă-i mai spun 
ceva. Cind Orania a ajuns la capătul galeriei, cere-i să-ţi 
predea sabia, cheamă straja și închideţi-l repede, e cel 
mai primejdios dintre toţi. Iar eu îl.-arestez aici pe 
Egmont. 

FERDINAND: Ascult, tată. Pentru prima oară o fac cu 
inima grea şi cu îngrijorare. 

ALBA: Îţi iert asta. E cea dinţii zi mare pe care o trăieşti. 


Intră Silva, 


SILVA: O ştafetă din Anvers. Scrisore de la Orania. Nu vine. 

ALBA: Aşa spune ștafeta? 

SILVA: Nu, inima mea mi-o spune. 

ALBA: Prin tine vorbeşte geniul meu cel rău. După ce citește 
scrisoarea, face semn celorlalţi doi, care se retrag în galeria 
din fund. Rămine singur în faţă. Nu vine! Amină pină 
la ultima clipă explicaţia. Îndrăzneşte să nu vină! De 
data asta, deci, împotriva oricărei presupuneri, înțeleptul 
a fost destul de înţelept ca să nu fie înțelept! Ceasor- 
nicul îşi urmează drumul. Încă puţin mai are de mers 
arătătorul, și o mare operă se va îndeplini sau nu va 

izbuti, şi dacă nu va izbuti acum, nu va izbuti niciodată; 
fiindcă este ceva care nu poate fi încercat a doua oară 
şi nu poate fi ascuns. Am chibzuit totul bine şi de multă 
vreme, m-am gîndit şi la cazul acesta, şi am hotărit 
ceea ce trebuie făcut şi în acest caz. lar acum, cînd e 
vorba să trec la fapte, abia mă pot opri să nu cîntăresc 
din nou tot ce e pentru şi tot ce e contra. E bine să-i 
prind pe ceilalţi dacă pe el nu-l pot prinde? Să amîn 
lucrurile şi să-i las pe Egmont cu ai lui şi cu atîţia alţii 
pe care acum, poate chiar numai astăzi, îi am în mîinile 
mele? Aşadar, soarta te învinge și pe tine, tu care ești 
de neînvins? Ciîtă chibzuială! Cîtă pregătire migăloasă! 
Ce plan mare şi frumos! Și cît de aproape era nădejdea 
de țelul ei! Și acum, în clipa decisivă, te vezi deodată 
între două rele. Întinzi mina în viitorul întunecat ca 
într-o urnă cu sorţi, ceea ce apuci în mînă e încă îrmpă- 
turit şi nu știi: ai cîștigat sau ai dat greș! Trage cu 
urechea, ca şi cînd ar auzi ceva şi se duce la fereastră. El 
este, Egmont! Atit de sprinten te-a adus calul și nu s-a 
speriat nici de mirosul de sînge, nici de duhul cu spada 
scoasă care te-ntimpină la poartă! Descalecă! Acum ești 
cu un picior în groapă! Acum ești cu amindouă! Da, 
da, dezmiardă-l, bate-l pe grumaz! E cea din urmă oară 
cînd îl dezmierzi pentru că te-a slujit cu vrednicie! Și 
mie nu-mi rămîne de ales. Atit de orbit cum este acum, 
Egmont nu-mi va cădea în mină a doua oară! Veniţi 
încoace! 


Ferdinand și Silva vin repede. 


ALBA: Faceţi aşa cum v-am poruncit. Nu-mi schimb hotă- 
rirea. Îl ţin cum voi putea aici pe Egmont pînă cînd îmi 
aduci știrea de la Silva. Pe urmă stai pe aproape. Soarta 
îți răpește şi ţie marele merit de a-l fi arestat cu mîna 
ta pe cel mai mare duşman al regelui. Către Silva. Du-te 
repede! Către Ferdinand. Du-te şi-l întimpină. 


Alba rămîne singur cîteva clipz, plimbindu-se tăcut încolo și încoace. 
Intră Egmont. 


EGMONT: Am venit să aflu care sînt ordinele regelui şi să 
aflu ce servicii cere de la fidelitatea noastră, care este 
veșnic neclintită. 

ALBA: Regele doreşte, înainte de toate să vă audă părerile. 

EGMONT: Despre ce anume? Vine și Orania? Credeam că-l 
voi găsi aici. 

ALBA: Îmi pare rău că lipseşte de lingă noi tocmai în aceste 
clipe hotăritoare. Regele doreşte să afle cum credeţi că 
s-ar putea linişti iarăşi provinciile acestea. Da, nădăj- 
duieşte că veţi conlucra din toate puterile la potolirea 
răscoalelor şi la restabilirea totală şi durabilă a ordinii 
în provinciile 'Ţărilor-de-Jos. 

EGMONT : Puteţi şti mai bine decît mine că pe aici este destulă 
linişte şi că era încă şi mai multă pînă a nu veni soldaţii 
aceştia noi, care au băgat iarăși spaima în oameni. 

ALBA: S-ar părea că vreţi să spuneţi că ar fi fost mult mai 
potrivit dacă regele nu m-ar fi pus în situaţia dea vă 
cere părerea. 

EGMONT: lertaţi-mă! Dacă regele trebuia să trimită armată 
sau dacă nu cumva prezența maiestăţii sale aici ar fi 
avut un efect mult mai mare, nu-i treaba mea să judec. 
Armata e aici, regele nu-i. Însă am fi foarte nerecunoscă- 
tori şi foarte uituci dacă nu ne-am aminti ceea ce dato- 
răm regentei. Să spunem adevărul! Prin purtarea ei. 
pe cit de cuminte pe atit de dirză, regenta i-a potolit 
pe răsculați cu forță și cu autoritate, cu persuasiune şi 
vicleşug şi, spre mirarea lumii întregi, în cîteva luni a 
chemat la datorie un popor rebel. 

ALBA: Nu zic nu. Răscoala s-a potolit şi fiecare pare să fi 
intrat din nou în limitele supunerii. Dar oricine poate 
Oricînd să vrea să iasă iarăşi din aceste limite. Cine va 
împiedica poporul să izbucnească? Unde-i puterea care 
să-l < prească? Cine ne garantează că pe viitor oamenii 
se vor dovedi fideli și supuşi? Singura chezăşie pe care 
o avem este numai buna lor voinţă. 

EGMONT : ȘI bunăvoința unui popor nu-i oare cea mai sigură, 
cea mal înaltă chezăşie? Cind se poate socoti un rege mai 
sigur decît atunci cînd toţi sînt chezaşi pentru unul şi 
unul pentru toţi? Mai sigur împotriva dușmanilor dinăun- 
tru și din afară? 

ALBA: Totuşi cred că n-o să ne lăsăm convinşi acum că aici 
lucrurile stau astfel? 

EGMONT: Regele să decreteze o amnistie generală şi să liniş- 
tească spiritele şi se va vedea îndată cum, odată cu 
încrederea, se întorc şi credinţa şi dragostea. 


ALBA: Cum adică, toţi cei care au pîngărit maiestatea regală 
şi sfințenia religiei să poată umbla iarăşi slobozi şi nevă- 

tămaţi? Şi să fie o veşnică pildă pentru ceilalţi că nele- 
giuirile cele mai cumplite sînt scutite de pedeapsă? 


EGMONT: Dar o nelegiuire săvirşită în stare de nebunie sau 


de beţie nu trebuie oare mai degrabă scuzată decit 
pedepsită cu cruzime? Mai cu seamă că atunci se poate 
nădăjdui, ba chiar e sigur că răul nu se va întoarce? 
Oare regii care au procedat așa n-au fost mai siguri? 
Şi nu vor fi slăviţi acum şi în viitor cei care au ştiut 
să ierte, să regrete, să ignore o jignire adusă demnității 
lor? Şi nu sînt ei, tocmai din pricina asta,asemuiți cu 
dumnezeu, care e prea mare pentru ca să-l poată atinge 
orice calomnie? 


ALBA: Şi tocmai de aceea regele trebuie să lupte pentru 


prestigiul lui dumnezeu și al religiei, iar noi trebuie să 
luptăm pentru autoritatea regală. Acolo unde Cel-de-sus 
refuză cu dispreţ să răzbune, sîntem datori noi să răz- 
bunăm. După părerea mea, nici un vinovat nu trebuie 
să rămînă nepedepsit. 


EGMONT: Crezi că-i vei prinde pe toţi? Zilnic se aude că 


unul sau altul, de frică, a plecat peste hotare. Cei bogaţi 
vor fugi împreună cu copiii, cu averea, cu prietenii. 
Săracul se va duce să ofere vecinilor braţele lui folositoare. 


ALBA: Vor face aşa dacă nu vor putea fi opriţi. De aceea 


cere regele sfatul şi ajutorul prinților şi seriozitate din 
partea guvernatorilor. Nu cere numai să i se spună ce 
este şi ce-ar putea fi dacă s-ar lăsa lucrurile să meargă 
așa cum merg. Să te uiţi numai cum se săvirşeşte o 
mare nenorocire, să te mingii cu speranţe, să te încrezi 
în timp, să intri și tu o dată în viltoare, mai mult în 
joacă, aşa cum te bagi într-o mascaradă de carnaval, 
cu mult zgomot, ca să pari că faci ceva fără să ai poftă 
să faci nimic, nu înseamnă asta să dai de bănuit că pri- 
veşti cu mulţumire răscoala pe care, chiar dacă nu vrei 
s-o stârnești, vrei totuși, odată stîrnită, s-o sprijini? 


EGMONT gata să izbucnească, se stăpîneşte şi, după o mică 


pauză, răspunde calm: Nu orice intenţie este vădită şi 
intenţiile multor oameni pot fi înţelese greşit. Astfel 
auzi mereu din toate părţile că regelui nu-i arde atît 
să stăpinească 'Ţările-de-Jos după nişte legi limpezi şi 
unitare, să asigure maiestatea religiei şi să dăruiască 
poporului o pace generală. Se zice că, dimpotrivă, regele 
ar vrea să subjuge provinciile, să le răpească toate 


vechile lor drepturi, să se facă stăpîn pe proprietăţile lor 
şi să îngrădească şi mîndrele drepturi ale nobilimii, în 
schimbul cărora numai nobilii primesc să-l slujească, 
să i se devoteze cu trup şi suflet. Religia, spun oamenii, 
e numai o perdea foarte frumoasă, îndărătul căreia se 
pun mai lesne la cale atacuri primejdioase. Poporul şade 
în genunchi, se roagă la chipurile sfinţilor brodate pe 
perdea, şi în dosul perdelei stă la pîndă păsărarul, care 
vrea să-l prindă în lat. 


ALBA: De la tine trebuie să aud aşa ceva? 
EGMONT: Nu sînt ale mele gîndurile astea! Este ceea ce 


spun pretutindeni mari şi mici, deştepţi şi proşti, toți 
cu glas tare. Locuitorii Ţărilor-de-Jos se tem de un 
dublu jug. Şi într-adevăr, cine le garantează libertatea? 


ALBA: Libertatea? Un cuvînt frumos, dar cine-l pricepe bine? 


Ce libertate vor? Ce-i libertatea, chiar şi a celui mai liber? 
Să respecte dreptul. Şi de la asta regele n-are să-l împie- 
dice. Nu, nul Ei nu se cred liberi dacă nu-şi pot face rău 
lor înşişi şi altora. N-ar fi mai bine să abdici decit să 
guvernezi un asemenea popor? Cînd ameninţă duşmanii 
dinafară, la care nici un cetăţean nu se gîndeşte, fiindcă 
se îngrijește numai de nevoile mai apropiate, cînd regele 
cere sprijin, atunci toţi se dezbină şi conspiră astfel 
cu duşmanii lor. E mult mai bine să-i îngrădești și să-i 
ţii ca pe nişte copii, şi ca pe nişte copii să-i conduci, spre 
binele lor. Ascultă ce-ţi spun eu: Un popor nu se matu- 
rizează și nu se cuminţește niciodată, un popor rămîne 
mereu un copil. 


EGMONT: Ce rar ajunge un rege să fie copt la minte! N-ar 


fi mai bine dacă cei mulţi s-ar lăsa conduşi de mai mulţi, 
şi nu de unul singur? Şi dacă măcar ar fi unul singur, 
dar în fapt sînt cei cîţiva ai unuia singur, ipochimenii 
aceia care se coc la privirile stăpînului. Numai aceştia 
au dreptul să ajungă copţi la minte. 


ALBA: Poate tocmai din pricină că nu-s lăsaţi în voia lore 
EGMONT: Şi de aceea nu vor să lase pe nimeni în voia lui. 


179 


În sfîrşit, fie cum o fi. Am răspuns la întrebare şi spun 
încă o dată: Aşa nu mai merge! Nu poate să meargă! 
Îmi cunosc compatrioţii. Sint oameni vrednici. Fiecare 
dintre ei îşi are locul lui bine fixat, e un mic rege, e 
neclintit, harnic, destoinic, cinstit, şi ţine la vechile datini. 
Încrederea le-o cîştigi greu, dar o păstrezi uşor. Neclintiţi 
şi trainici! Poţi să-i împilezi, dar nu să-i nimicești. 


ALBA care în acest timp s-a uitat de citeva ori împrejurul lui: 
Ai putea să repeţi toate acestea în faţa regelui? 


EGMONT: Cu atit mai rău ar fi dacă prezenţa lui m-ar speria! 
Cu atit mai bine ar fi pentru dinsul și pentru poporul lui 
dacă mi-ar da curaj, dacă mi-ar insufla încredere ca să-i 
pot spune şi mai multe. 


ALBA: Ce-i de folos pot să aud şi eu, ca și el. 

EGMONT: l-aş spune aşa: Păstorul își mînă uşor turma, 
boul trage plugul fără împotrivire, dar calul de soi pe 
care vrei să-l încaleci trebuie să-l cunoşti, să-i afli gîndu- 
rile şi nu trebuie să ceri de la el lucruri nesocotite. Locui- 
torii de aici vor să-și păstreze vechea lor datină şi să fie 
guvernaţi de compatrioți de-ai lor, fiindcă atunci ştiu 
cum sînt guvernaţi şi fiindcă pot trage nădejde că aceştia, 
faţă de soarta lor, se vor purta cu dezinteres şi simpatie. 

ALBA: Și regentul n-ar trebui să aibă puterea de a schimba 
această veche datină? N-ar trebui ca tocmai aceasta 
să fie prerogativa lui cea mai frumoasă? Există ceva 
pe lume care să dureze mereu? Atunci de ce ar dura 
mereu o instituţie de stat? De-a lungul vremii împreju- 
rările se schimbă, și tocmai din cauza asta o datină veche 
poate să ajungă a pricinui o mulţime de neajunsuri, 
fiindcă ea nu se mai potriveşte cu starea actuală a po- 
porului. Mi-e teamă că aceste drepturi vechi sînt atît de 
plăcute numai pentru că oferă ascunzişuri în care un 
om deştept şi puternic se poate ascunde sau se poate 
strecura în dauna poporului, în dauna întregii ţări. 


EGMONT: Şi aceste prefaceri arbitrare, aceste încălcări de 
drepturi din partea puterii supreme nu arată oare că 
unul singur vrea să facă ceea ce mii de oameni n-ar 
trebui să facă? El vrea ca numai el singur să fie liber, 
pentru ca să poată să-și satisfacă toate dorinţele, să-şi 
îndeplinească toate gîndurile. Şi chiar dacă am avea 
încredere într-un rege bun și înţelept, poate el să garan- 
teze că şi urmaşii lui vor fi la fel, că nici unul din ei nu 
va guverna necruţător şi crud? Cine ne scapă de domnia 
bunului-plac atunci cînd el trimite la noi pe slujitorii lui, 
pe intimii lui, care, fără să cunoască ţara şi nevoile ei, 
fac ce vor, nu întîmpină nici o împotrivire și știu că sînt 
slobozi de orice răspundere? 

ALBA care în vremea asta s-a uitat iar împrejur : Nimic nu-i 
mai firesc decît un rege care să vrea să domnească prin 

el însuşi şi să încredinţeze ordinele lui mai cu seamă 
acelora care îl înţeleg mai bine, care vor să-l înţeleagă, 
care îndeplinesc întocmai voinţa lui. 

EGMONT: Şi tot aşa de firesc este ca omul să vrea să fie 
guvernat de acela care s-a născut şi a crescut alături de 
el, care are aceeaşi concepţie ca şi el despre ceea ce e 
drept şi nedrept şi pe care îl poate privi ca pe un frate. 

ALBA: Și totuşi, nobilii au făcut o împărţeală foarte inegală 
cu acești fraţi ai lor. 

EGMONT: Asta s-a întîmplat acum cîteva secole, şi astăzi 
nimeni nu mai vede lucrul acesta cu ochi răi. Dar dacă, 
fără nici o nevoie, ar fi trimişi oameni noi, care ar vrea 
şi ei să se îmbogăţească pe spinarea naţiunii, dacă cetă- 
ţenii s-ar vedea daţi pradă unei lăcomii cumplite și necru- 
ţătoare, atunci s-ar stirni o fierbere care nu s-ar potoli 
cu una cu două. 

ALBA: Îmi spui lucruri pe care n-ar trebui să le aud; şi eu 
sint un străin. 

EGMONT: Faptul că ţi le spun dovedeşte că nu la tine mă 
gindesc 

ALBA: Chiar și aşa, tot n-aş vrea să aud asemenea lucruri 
de la tine. Regele m-a trimis cu nădejdea că voi găsi aici 
sprijinul nobilimii. Regele îşi vrea voința îndeplinită. 
Regele a văzut, după o adîncă chibzuinţă, ceea ce prieşte 
poporului. Lucrurile nu mai pot rămîne și nu mai pot 
merge ca pînă acum. Intenţia regelui este să-i îngrădească 
pe oameni spre binele lor; dacă e nevoie, să le aducă 
prin forță propria lor mintuire, să sacrifice pe cetățenii 
primejdioşi pentru ca ceilalți să aibă linişte și să guste 
fericirea unei guvernări înțelepte. Aceasta este hotărirea 
sa. Eu am ordin să fac cunoscută nobilimii această 
hotărîre. Și în numele lui cer un sfat, şi anume: cum 
trebuie făcut şi nu ce trebuie făcut; pentru că ce trebuie 
făcut a hotărit el. 

EGMONT: Din nefericire, vorbele tale îndreptățesc teama 
poporului, teama generală! Aşadar, regele a hotărit să 
facă ceea ce nici un domnitor n-ar trebui să hotărască 
să facă. El vrea să slăbească, să înăbușe, să sfărîme 
vlaga poporului său, sufletul poporului şi ideea pe care 
poporul o are despre sine însuşi, şi aceasta pentru a 
putea să-i stăpinească în voie pe oameni. El vrea să 
sfărime însuși miezul firii lor; negreşit, cu gindul de a-i 
face mai fericiţi. Vrea să-i distrugă pentru ca ei să devină 

altceva. O, dacă intenţia lui e bună, înfăptuirea ei e 
greşită! Nu regelui i se împotriveşte lumea! Oamenii se 
opun însă acelui rege care face primii paşi nefericiţi pe 
un drum greşit. 

ALBA: După felul cum gîndeşti, cred că e zadarnică orice 
încercare de-a ne înţelege. Îl micşorezi pe rege îşi îi dis- 
pretuieşti sfetnicii dacă îţi închipui că toate acestea n-au 
fost de mult chibzuite, cercetate, cumpănite. N-am misiu- 
nea de-a mai cerceta încă o dată fiecare argument 
pro şi contra. De la popor cer ascultare, iar de la voi, nobilii, 
cer sfaturi și fapte drept chezăşie a acestei îndatoriri 
absolute. 

EGMONT: Cere capetele noastre şi ai isprăvit dintr-o dată. 
Pentru un suflet nobil e totuna dacă se apleacă sub 
jugul acesta sau dacă îşi pune grumazul sub secure. 
Degeaba am vorbit atîta. Am cutremurat aerul, şi atit; 
încolo nimic n-am cîștigat. 


Intră Ferdinand. 


FERDINAND: lertaţi-mă că vă întrerup. A venit o scrisoare; 
cel care o aduce cere un răspuns grabnic... 
ALBA: Daţi-mi voie să văd ce este. 


Se dă mai la o parte. 


FERDINAND către Egmont: Frumos cal v-au adus slujitorii 
domniei voastre pentru întoarcere. 

EGMONT: Într-adevăr, nu-i rău. Îl am de cităva vreme şi 
mă gindesc să-l dau. Dacă-ţi place, cădem poate la 
învoială. 

FERDINAND: Bine, vom vedea. 

Alba face un semn fiului său care se retrage spre fund, 


EGMONT: Rămiîneţi cu bine! Daţi-mi voie să plec, fiindcă, pe 
dumnezeul meu, n-aş mai avea nimic de spus. 

ALBA: Întîmplarea, din fericire, te-a împiedicat să-ţi trădezi 
şi mai mult gîndurile. Îţi desfaci în chip imprudent cutele 
inimii şi te acuzi pe tine însuţi mult mai tare decit ar 
putea să te acuze un adversar. 

EGMONT: Mustrarea asta nu mă tulbură. Mă cunosc destul 
de bine pe mine însumi şi ştiu cît de mult sînt al regelui, 
mult mai mult decît alţii, care, fiind în slujba lui, se 
slujesc pe ei înşişi. Cu părere de rău părăsesc discuţia 
aceasta înainte de-a o vedea încheiată şi doresc numai 

ca slujba regelui și binele ţării cît mai curind să ne 
unească. Poate că o nouă convorbire și prezența celor- 
lalţi prinți, care astăzi au lipsit, vor aduce într-o clipă 
mai norocoasă ceea ce astăzi pare cu neputinţă. Cu 
această nădejde, plec. 

ALBA făcînd un semn fiului său: Stai, Egmont, dă-mi sabia. 
Ușa din fund se deschide și se vede galeria plină de soldaţi stind 
nemișcaţi. 


EGMONT după o clipă de tăcere, uluit: Acesta a fost scopul? 
Pentru asta m-ai chemat? Punind mîna pe sabie, ca şi 


cînd ar vrea să se apere. Oare nu mă pot apăra? 
ALBA: Regele ordonă, eşti prizonierul meu. 


Soldaţii înaintează de o parte și de alia a scenei. 


EGMONT după o pauză: Regele?... Orania! Orania! Pauză. 
Dă sabia. A apărat cauza regelui mult mai des decît 
mi-a ocrotit pieptul. 


Iese prin ușa din fund. Soldatii îl urmează, împreună cu fiul lui 
Alba. Alba rămîne singur. Cortina cade. 


ACTUL AL CINCILEA 


O stradă. Amurg 
Klărehen. Brackenburg. Cetăţeni. 


BRACKENBURG: Klărchen, pentru dumnezeu, ce ai de gind 
să faci? 

KLÂRCHEN: Hai cu mine, Brackenburg! Nu cunoşti oame- 
nii. Sînt sigură că-l vom salva. Nu știi ce mare e dra- 
gostea lor față de dinsul. Aş putea să jur că fiecare 
doreşte din tot sufletul să-l salveze, să scape de primej- 
die o viaţă atit de prețioasă şi să dea libertate celui mai 
liber dintre oameni. Haide! Lipseşte numai glasul care 
să-i adune. În sufletul lor ei își aduc aminte bine cît 
de mult îi datorează şi ştiu că numai braţul lui puternic 
îi mai apără de pierzare. Trebuie să pună totul în joc 
pentru el şi pentru dînşii Și ce anume punem noi în joc? 
Cel mult viaţa noastră, care nu mai face să fie trăită dacă 
el piere. 

BRACKENBURG: Nefericita de tine! Tu nu vezi puterea 
care ne-a încătuşat cu lanţuri de fier. 

KLÂRCHEN: Nu mi se pare de neînvins puterea asta! Dar 
să nu mai vorbim degeaba. Uite că vin cîţiva oameni 
vechi și încercaţi, cinstiţi şi inimoşi. Ascultaţi, prieteni! 
Auzi, vecine? Spuneţi, ce-i cu Egmont? 

DULGHERUL: Ce vrea copila asta? Spuneţi-i să tacă! 

KLÂRCHEN: Daţi-vă mai aproape, să vorbim încet pînă 
cînd ne vom uni şi vom fi mai tari. Nu trebuie să întîr- 
ziem nici o clipă! Nerușinata tiranie care îndrăzneşte 
să-l ţină legat își pipăie acum pumnalul, gata să-l omoare. 
O, prieteni! Teama mă cuprinde tot mai mult cu fiecare 
pas al serii. Mi-e frică de noaptea care vine. Haideţi! 
Avem să ne împărțim şi să mergem din stradă în stradă 
să chemăm oamenii. Fiecare să-şi ia armele. Pe urmă, 

ne întîlnim în piaţă, şi ceata noastră, ca un fluviu, trage 
şi pe ceilalți după noi. Duşmanii se văd împresurați şi 
copleșiți și sînt zdrobiţi. Ce ar putea să facă împotriva 
noastră o mină de slugi? Și el, în mijlocul nostru se 
întoarce acasă, liber, şi de data asta ne poate mulţumi 
şi nouă care îi sîntem atit de adinc îndatoraţi, și poate 
că va mai vedea... sigur că va vedea zorile ivindu-se 
din nou pe cerul liber. 


DULGHERUL: Ce-i cu tine, fată? 
KLÂRCHEN: Ce? Nu m-aţi înțeles cumva? De conte vorbesc. 


Vorbesc de Egmont! 


JETTER: Nu-i rosti numele! E primejdie de moarte! 
KLÂRCHEN: Să nu-i rostesc numele? Cum? Să nu rostesc 


numele lui? Dar este cineva care să nu-l rostească în 
orice împrejurare? Unde nu-i scris numele acesta? Chiar 
şi în stele eu i-am citit numele de atitea ori literă cu 
literă! Să nu-i rostesc numele! Ce înseamnă asta? Pri- 
eteni! Vecinii mei dragi şi buni, voi visaţi, desigur! 
Veniţi-vă în fire! Nu vă uitaţi aşa de speriaţi şi de împie- 
triți la mine! Şi nu priviți cu atita teamă împrejur! 
Nu-i oare glasul meu glasul însuşi al inimilor voastre? 
În noaptea asta cumplită, cine nu s-ar arunca în genunchi, 
înainte de culcare, ca să se roage fierbinte cerului să-l 
scape? Întrebaţi-vă unii pe alţii! Și fiecare pe el însuși! 
Cine nu va striga după mine: „Libertatea lui Egmont 
sau moartea!“ 


JETTER: Dumnezeu să ne păzească! Are să se întimple 


0 nenorocire! 


KLÂRCHEN: Staţi! Staţi Deau şi nu fugiți cînd îi auziți 

Toi 


numele, numele lui pe care altădată îl întimpinați cu 
atita bucurie! Cind se răspindea vestea că soseşte, cînd 
lumea striga: „Vine Egmont! Vine de la Gand!“, locui- 
torii străzilor pe unde trebuia el să treacă se socoteau 
fericiți. Şi cînd auzeaţi tropotul cailor lui, lăsaţi deo- 
parte toate treburile și alergaţi la fereastră, şi pe chipu- 
rile voastre mihnite cădea de pe faţa lui, ca o rază de 
soare, o privire plină de bucurie şi de speranţă. Vă luaţi 
în braţe copiii şi le spuneaţi arătindu-l: „Vedeţi, acesta e 
Egmont, marele Egmont! De la el trebuie să așteptați 
odată şi odată vremuri mai bune decit acelea pe care 
le-au trăit bieții voştri părinţi.“ Şi acum voi vreţi ca 
vreodată copiii voştri să vă întrebe: „Ce s-a întîmplat 


cu Egmont? Unde-s vremurile pe care ni le-aţi făgăduit?“ 
Şi noi stăm acum de vorbă, stăm degeaba şi-l trădăm. 

SOEST: Să-ţi fie ruşine, Brackenburg. N-o mai lăsa să vor- 
bească așa! Fereşte-o de nenorocire cît mai e timp! 

BRACKENBURG: Klărchen, dragă Klărchen! Hai să mergem, 
Klârchen! Ce are să spună mama? Poate că... 

KLÂRCHEN: Tu crezi că sînt copil sau sînt nebună? Nu-i 
vorba de nici un poate... Cu nici o speranţă nu mă poţi 
abate de la această cumplită siguranţă. Trebuie să mă 
ascultați, şi mă veţi asculta, fiindcă văd că și voi sînteţi 
îngroziţi şi nu puteţi nici voi să vă veniţi în fire. Uitaţi 
primejdia de acum şi aruncaţi o privire în trecut, în 
ceea ce a fost pînă mai ieri. Și întorceţi-vă gindul și 
către viitor. Puteţi oare să trăiţi așa? Veţi mai putea 
trăi cînd el va pieri? Cu suflarea lui zboară cel din urmă 
suflu de libertate. Gindiţi-vă ce a fost el pentru voi! 
Pentru cine a înfruntat el cele mai mari primejdii? 
Rănile lui au sîngerat şi s-au vindecat numai pentru voi. 
Marele suflet care v-a purtat pe toţi e închis acum într-o 
temniţă şi fiorii unui omor perfid îl împrejmuiesc. Poate 
că el se gîndeşte acum la voi, își pune nădejdile-n voi, 
el, care era obișnuit numai să dea și să înfăptuiască. 

DULGHERUL: Hai, cumetre! 

KLĂRCHEN: Eu n-am braţele voastre, vlaga voastră, dar 
am tocmai ceea ce vouă vă lipseşte, curaj și disprețul 
primejdiei. O, dacă răsuflarea mea ar putea să vă aprindă! 
O, dacă aş putea, strîngindu-vă la piept, să vă încălzesc 
şi să vă însuflețesc!... Veniţi! Voi merge în mijlocul 
vostru... Aşa cum un steag fără apărare călăuzeşte, 
fluturind, o nobilă oaste de războinici, tot aşa cugetul 
meu să fluture înflăcărat deasupra capetelor voastre, și 
dragostea şi curajul să stringă la un loc poporul şovăitor 
şi răzleţit şi să-l preschimbe într-o năprasnică oştire. 

JUTTER: Du-o de aici. Îmi face rău cînd o văd așa. 

Cetăţenii pleacă. 

BRACKENBURG: Klărchen! Nu vezi unde sîntem? 

KLÂRCHEN: Unde să fim? Sub cerul care de atitea ori se 
boltea parcă și mai strălucitor cînd Egmont mergea pe 


sub el. Uite, de la ferestrele acestea se aplecau patru, 
cinci capete unele peste altele, în ușile acestea tropăiau 

şi dădeau din cap cînd el se uita cu dispreţ la fricoşi. 
O, ce dragi îmi erau pentru că îl aclamau atita! Dacă 
ar fi fost un tiran, înţeleg, atunci desigur ar avea dreptul 
să nu le pese de căderea lui. Însă ei îl iubeau... O, mîini 
care apucaţi altădată pălăriile, acum nu vreţi să apucaţi 
spadele... Şi noi, Brackenburg?... De ce să-i mai mustrăm 
pe ei? Braţele acestea, care de atitea ori l-au strîns, ce 
fac ele acum pentru dinsul? Dar cu vicleșug se pot face 
multe pe lume... Tu cunoşti toate cotloanele şi intrările 
şi gangurile din palatul cel vechi. Nimie nu-i cu nepu- 
tinţă. Dă-mi un sfat. 

BRACKENBURG: Ce-ar fi dacă am merge acasă? 

KLÂRCHEN: Bine. 

BRACKENBURG: Colo, la colţul străzii, văd străjile lui Alba. 
Lasă glasul judecății să-ţi potolească inima. Ştii că nu 
sint un laş. Și ştii că pentru tine aş fi în stare să-mi dau 
viaţa. Dar acum, şi aici, sîntem amindoi nişte nebuni, 
şi eu şi tu. Nu vezi că nu se poate face nimic? Liniș- 
tește-te, Klărchen! Ţi-ai ieșit din fire. 

KLÂRCHEN: Mi-am ieşit din fire! Groaznic! Brackenburg, 
tu ţi-ai ieşit din fire! Atunci cînd voi îl proslăveaţi pe 
erou, spuneaţi că e prietenul vostru, pavăza voastră, 
speranţa voastră, şi îl întimpinaţi strigind: Trăiască!, 
eu stăteam în colţişorul meu, deschideam numai puţin 
fereastra, mă ascundeam şi trăgeam cu urechea, şi inima 
îmi bătea mai tare decît vă bătea vouă. Îmi bate și acum 
mai tare decit vă bate vouă. Voi vă ascundeţi atunci 
cînd e nevoie de voi, îl tăgăduiţi şi nu simţiţi că pieriţi 
şi voi dacă se prăpădeșşte el. 

BRACKENBURG: Hai acasă! 

KLÂRCHEN: Acasă? 

BRACKENBURG: Dar gîndeşte-te şi tu puţin! Uită-te împre- 
jurul tău! Acestea-s străzile pe care tu mergeai numai 
dumineca, atunci cînd te duceai smerită la biserică şi 
unde, cuviincioasă prea din cale-afară, te supărai cînd 
veneam lingă tine și te salutam prieteneşte. Şi acum 
stai aici şi vorbeşti şi te agiţi în văzul tuturor. Gîndeş- 
te-te puţin, scumpa mea! La ce ne slujește asta? 

KLĂRCHEN: Acasă! Da, m-am gîndit. Hai, Brackenburg, 
acasă! Ştii tu unde sint eu acasă? Pleacă. 

Închisoare 
O lampă într-un colț, un pat în fund 


EGMONT singur: Tu, vechi prieten, somn, credincios mereu, 

fugi acum şi tu de mine, ca şi ceilalţi prieteni? Ce dulce 
te lăsai pe fruntea mea, pe atunci liberă, şi îmi răcoreai 
cu o frumoasă cunună de mirt timplele. În mijlocul 
luptelor, pe valurile vieţii, mă odihneam răsuflind uşor 
în braţele tale, ca un băieţandru fericit. Dacă furtuni 
vuiau cumva prin crengi şi frunzele şi ramurile se miş- 
cau trosnind, adincul inimii nu se clintea. Și acum? 
Ce mă cutremură oare? Ce-mi zguduie cugetul dirz şi 
curat? Știu, e sunetul securii ucigaşe care loveşte în. 
rădăcina mea. Stau încă drept, dar mă cuprind fiorii.. 
Da, iat-o că învinge, puterea trădătoare! Răstoarnă 
trunchiul zdravăn şi înalt, şi înainte ca scoarța să se 
usuce, coroana ta de frunze se prăbușește, trosnind şi 
stărîmîndu-se. 

Dar pentru ce tu, care de atitea ori ai alungat grijile 
mari din preajma ta, pentru ce nu poţi să-ţi alungi pre- 
simţirea care te-a cuprins şi te frămintă? De cînd te 
sperie moartea, moartea, cu ale cărei imagini schimbă- 
toare trăiai în bună înţelegere, ca şi cu celelalte imagini 
ale vieţii de toate zilele?... Dar nu moartea e vrăjmaşul 
aprig cu care orice piept sănătos vrea să se ia la între- 
cere; ceea ce-l dezgustă pe erou ca şi pe lag este temniţa, 
prefigurind mormîntul. Îmi era greu să stau chiar pe un 
jilt moale atunci cînd, în adunări solemne, prinții discu- 
tau la nesfirşit, tot luind de la început, lucruri ușor de 
hotărît şi cînd, între pereţii posomoriţi ai unei săli, sim- 
team cum grinzile tavanului m-apasă. Abia scăpam și, 
răsuflind adînc, încălecam în grabă mare. Plecam afară 
la cîmp, acolo unde-i locul nostru vechi, pe cîmpul unde 
din pămînt răsar toate binefacerile naturii și unde, peste 
capetele noastre, pluteşte binecuvintarea stelelor, acolo 
unde, asemeni cu uriașul cel născut din ţărină,!? ne 
avintăm mai puternici după ce am atins pămîntul, muma 
noastră; acolo unde simţim în vinele noastre toată ome- 
nirea şi toată năzuința omenească; acolo unde în sufle- 
tul vinătorului tînăr s-aprinde o aprigă dorinţă să răz- 
bată, să învingă, să-și pună la încercare pumnul, să cu- 
prindă şi să cucerească; acolo unde ostaşul cu pas iute 
socoate că are un drept înnăscut asupra întregii lumi și 


cu o cumplită libertate trece cotropitor ca o grindină 
peste păşuni, păduri şi lanuri şi nu cunoaşte nici un 
hotar pus de mîna omenească. 

Eşti doar un chip fugar, tu amintire de vis a fericirii 
pe care atîta timp am stăpinit-o? Unde te-a dus mişeleşte 
destinul? Destinul nu vrea să-ţi hărăzească repede şi la 
lumina soarelui moartea de care nu te-ai temut nicio- 
dată, ca să-ţi dea de pe acum, în această temniţă mucedă 
gustul mormîntului? Simt răsuflarea lui ieşind din ziduri. 
Viaţa amorţește de pe-acum şi-n faţa patului piciorul 
şovăie ca-n faţa groapei. 

O, grijă, grijă! Tu care începi omorul înainte de 
vreme, încetează! ...De ce e-atit de singur Egmont, atit 
de singur pe această lume? Neajutorat te face îndoiala, 
nu norocul. Dreptatea regelui, în care toată viața ai 
crezut, prietenia regentei, care — poţi să ţi-o mărtu- 
risești — era aproape dragoste, toate acestea au pierit 
deodată, ca un luminos meteor al nopţii? Te-au părăsit 
ei oare pe-ntunecate drumuri? Orania, în fruntea prie- 
tenilor tăi, nu va încerca nimic? Poporul nu se va aduna 
şi, cu putere tot mai mare, nu va veni să-l scape pe 
vechiul lui prieten? 

O, ziduri, care mă închideţi, nu opriți avintul cald 
al atitor suflete care vin spre mine! Şi tot curajul care 
odinioară se revărsa din ochii mei asupra lor, acum să 
se întoarcă din inimile lor către inima mea! O, da, iată-i, 
vin cu miile! lată-i, vin și stau în preajma mea! Spre 
cer se-nalță calda lor rugăciune şi toţi cer o minune. 
Dar nu vine nici un înger să mă scape, și ei atunci pun 
mina pe lăncii şi pe săbii. Sfărîmă porţi, smulg gratii, 
surpă ziduri. Şi Egmont se ridică să-ntimpine libertatea, 
care vine odată cu zorile. O, cîte chipuri cunoscute! Ce 
chiote de bucurie! Ah, Klărchen, dac-ai fi bărbat, desigur 
că ai fi aici înaintea tuturor şi ţi-aş datora ceea ce-i greu 
să datorezi unui rege: libertatea. 


Acasă la Klărchen 
Klârchen vine cu o lampă și cu un pahar de apă din odaia de dor- 
mit; pune paharul pe masă și se duce la fereastră. 


KLÂRCHEN: Brackenburg! Tu ești? Mi s-a părut? Nu-i 
nimeni? Nu, nu-i nimeni. Am să pun lampa pe fereastră 
ca să vadă că încă nu m-am culcat şi că-l aştept. Mi-a 

promis că are să-mi aducă ştiri noi. Știri noi? Nu, e o 
cumplită siguranţă!... Egmont condamnat!... Ce tribu- 
nal poate să-l judece? Îl osîndesc! Regele îl osîndeşte? 
Sau ducele? Şi regenta se dă la o parte. Şi Orania şovăie, 
şi toți prietenii lui la fel... Asta e lumea despre a cărei 
nestatornicie şi despre acărei necredinţă am tot auzit, 
dar n-am simţit nimic? Asta e lumea? Cinear putea să 
fie atit de rău încît să-l dușmănească pe el, cel scump 
tuturor? Ar putea merge ticăloşia atit de departe încît 
să răstoarne pe omul pe care toţi îl stimează? Şi totuși... 
e aşa... aşa este... O, Egmont, te-am crezut în siguranţă 
în fața lui dumnezeu şi a oamenilor, aşa cum erai în 
braţele mele! Ce-am fost eu pentru tine? Ai spus că sînt 
a ta, şi eu toată viaţa mea am dat-o vieţii talel... Ce 
sînt acum? Zadarnic întind mina spre laţul în care ai 
fost prins. Tu ești lipsit de orice ajutor, iar eu sînt liberă... 
Iată cheia de la ușa mea: pot să plec şi să vin cînd vreau, 
şi pentru tine nu pot să fac nimic!...O, legaţi-mă ca să 
nu mă prindă deznădejdea și azvirliți-mă în temniţa 
cea mai adincă, să-mi sfărim capul de zidurile mucede, 
să gem după libertate, să visez cum l-aş putea ajuta dacă 
nu m-ar opri lanţurile... Dar așa, sînt liberă, şi-n liber- 
tatea mea e spaima neputinței... Trebuie să-mi dau seama 
că nu pot să mişe nici un deget ca să-i vin în ajutor. Vai, 
Klărchen a ta, care e o mică parte din tine însuţi, e pri- 
zonieră ca și tine şi, departe de tine, se zbuciumă în 
spasmele morţii. Aud nişte pași... tușeşte cineva... Brac- 
kenburg! El este? Sărmane Brackenburg, soarta ta 
rămîne mereu aceeași. Iubita ta îţi deschide uşa, noaptea, 
dar vai pentru o nefericită întîlnire. 


Intră Brackenburg. 


KLÂRCHEN: Eşti atît de palid şi de tulburat, Brackenburg! 
Ce s-a întîmplat? 

BRACKENBURG: Pîn-am ajuns la tine am făcut o mulţime 
de ocoluri, cu destule primejdii. Străzile cele mari sînt 
ocupate. M-am strecurat pînă aici pe uliţi lăturalnice. 

KLÂRCHEN: Spune, ce este? 

BRACKENBURG așezindu-se pe scaun: Ah, Klăre, lasă-mă să 
pling. Mie nu mi-era drag. El era bogatul care ademe- 
neşte singura oaie a celui sărac către o păşune mai bună. 
Nu l-am blestemat, totuşi, niciodată. Dumnezeu m-a 
făcut blajin și cinstit. Viaţa mea se scurge în lacrimi, 

; Şi să mă topesc murind, asta era speranţa mea de fiecare ` 
„Zi: 

KLÂRCHEN: Uită asta, Brackenburg! Uită de tine însuţi! 
"Vorbeşte de dinsul. E adevărat? E condamnat? 

BRACKENBURG: Da, ştiu sigur. 

KLĂRCHEN: Şi e încă în viaţă? 

BRACKENBURG: Da, e încă în viaţă. 

KLÂRCHEN: De unde poţi să știi?... Tirania îl ucide noaptea 
pe Egmont! Singele lui curge nevăzut de nimeni. Poporul 
ameţit doarme cu inima strinsă și visează că el va scăpa, 
visează că dorinţa lui neputincioasă se va împlini. Și-n 
vremea asta, supărat pe noi, sufletul lui pleacă din 
lumea aceasta. A murit!... Nu mă amăgi! Și nu te amăgi 
nici pe tine! 

BRACKENBURG: Nu, nu! E sigur că trăieşte! Și din neferi- 
cire spaniolul pregăteşte poporului pe care vrea să-l 
zdrobească un spectacol cumplit, groaznic, ca să sfărime 
pe veci orice inimă care năzuieşte spre libertate. 

KLÂRCHEN: Urmează-ţi vorba și rostește calm şi sentința 
mea de moarte! Tot mai mult mă apropii de fericitele 
tăriîmuri, şi de pe acum simt marea mîngiiere care adie 
dinspre meleagurile păcii. Spune. 

BRACKENBURG: Am putut să-mi dau seama, după mişca- 
rea soldaţilor din gardă şi după vorbele auzite ici şi 
colo, că în piaţă se pregăteşte în taină ceva groaznic. 
M-am furişat pe drumuri ocolite şi m-am dus acasă la 
vărul meu şi aici, pe o fereastră dosnică, m-am uitat 
în piaţă... Mai mulţi soldaţi spanioli făceau un cerc larg 
şi în mijlocul lor vedeam mişcindu-se nişte făclii. Mi-am 
încordat privirile tulburi şi atunci am văzut cum din 
întuneric. se ridică o schelărie neagră, largă şi înaltă. 
Priveliştea ei mă îngrozea. Împrejur erau o mulţime de 
oameni grăbiţi care acopereau cu pinză neagră scîndurile 
albe ce mai rămăseseră neacoperite. Cele din urmă au 
fost acoperite treptele, am văzut asta limpede. Toţi 
păreau că pregătesc săvîrşirea unei jertfe îngrozitoare. 
Sus, într-o parte, am pus un crucifix alb, care prin întu- 

herie strălucea ca argintul. Mă uitam, şi tot mai mult 
mă încredințam cu spaimă că lucrul cel mai groaznic 
are să se întimple negreşit. Făcliile care se mişcau se 
stinseseră încetul cu încetul. Şi deodată hidoasa zămis- 
lire a nopţii se-ntoarse iar la sînul mamei ei. 

KLÄRCHEN: Destul, Brackenburg! Destul! Lasă vălul acesta 
să-mi acopere sufletul. Nălucile au pierit, şi acum tu, 
blindă noapte, aşterne mantia ta peste pămîntul care 
clocoteşte în adincuri. Nu va mai duce multă vreme 
în spate povara lui scîrboasă. Se va deschide înspăimîn- 
tător şi va înghiţi schelăria ucigaşă. Și va trimite un 
înger dumnezeul pe care ei l-au jignit, făcîndu-l martor 
al turbării lor. Atinse de acest sol trimis de sus, în lături 
sar şi lanţuri și zăvoare, şi îngerul învăluie pe Egmont 
cu o lumină dulce. Domol și tăcut îl duce prin întuneric 
către libertate. Și drumul meu, în taină, mă duce prin 
întuneric către el. 

BRACKENBURG vrea s-o oprească: Încotro? Unde te duci? 

KLÂRCHEN: Încetişor, iubite, să nu trezim pe nimeni! Să 
nu ne trezim nici pe noi înşine! Cunoști sticluţa asta, 
Brackenburg? Ți-am luat-o în glumă atunci cînd mă 
ameninţai că vrei să mori... Şi acum, prietene... 

BRACKENBURG: Pentru dumnezeu... 

KLÂRCHEN: N-ai să mă opreşti. Eu sînt hărăzită morţii! 
Îngăduie-mi moartea aceea repede şi dulce pe care o 
pregătiseşi pentru tine! Dă-mi mîna... În clipa cînd 
deschid întunecata poartă de la care nimeni nu se mai 
întoarce, aş putea, odată cu această stringere de mînă, 
să-ți spun cît de drag mi-ai fost şi ce milă mi-a fost de 
tine. Am avut un frate care a murit tînăr. Pe tine te-am 
ales ca să-l înlocuieşti. Asta era împotriva inimii tale, 
care s-a chinuit şi m-a chinuit şi pe mine, fiindcă tu cereai 
tot mai fierbinte ceea ce nu-ţi era hărăzit ţie. Iartă-mă 
şi rămii cu bine. Lasă-mă să-ţi spun frate! E un nume 
care cuprinde în el multe nume. Ia cu inima deschisă 
cea din urmă floare frumoasă din partea celei care pleacă... 
primește sărutarea asta... Moartea uneşte totul, Brak- 
kenburg, și ne unește şi pe noi. 

BRACKENBURG: O, lasă-mă să mor cu tine! Dă-mi și mie! 
Avem aici destul ca să stingem două vieţi!... 

KLÂRCHEN: Nu! Tu trebuie să trăieşti!... Rămii cu mama 
care fără tine va pieri în sărăcie. Fii pentru ea ce nu mai 
pot eu să fiu. Staţi împreună şi plingeţi-mă. Plingeţi 
țara noastră şi pe acela care singur putea s-o apere. 
Oamenii de astăzi nu vor scăpa de jalea aceasta. Nici 
chiar furia răzbunării n-o va putea stinge. Trăiţi, sărma- 
nilor, această vreme care nu mai este vreme. Astăzi 

lumea stă deodată-n loc, mersul ei se oprește şi inima 
mea bate doar cîteva clipe. Rămii cu bine! 

BRACKENBURG: O, trăieşte cu noi, așa cum noi trăim pen- 
tru tine! Omorindu-te, ne omori şi pe noi; trăiește și 
suferă! Vom sta nedespărţiţi alăturea de tine, şi dragos- 
tea îţi va aduce cea mai frumoasă mingiiere. Fii a noas- 
tră! a noastră! fiindcă nu mi-e îngăduit să spun a mea. 

KLÂRCHEN: Încet, Brackenburg! Tu nu ştii ce atingi. Ce-ţi 
pare ţie că-i speranţă, e pentru mine deznădejde. 

BRACKENBURG: Împarte speranţa cu cei vii! Opreşte-te pe 
marginea prăpastiei, uită-te la ea şi pe urmă uită-te la 
noi. 

KLÂRCHEN: Am învins, nu mă mai chema înapoi la luptă. 

BRACKENBURG: Eşti ameţită. Învăluită în noapte, cauţi 
adîncurile. Dar încă nu s-a stins orice lumină, şi mai 
sînt zile multe... 

KLÂRCHEN: Vai! Vai ţie! Vai! Cit de groaznic sfișii tu per- 
deaua din faţa ochilor mei! Da, în curînd se va lumina 
de ziuă! Ziua asta zadarnic se mai înfăşoară în neguri; 
fără voia ta, vin zorile! Oamenii se uită cu teamă pe 
fereastră. Noaptea lasă în urma ei o pată neagră. Ei 
se uită mai bine şi văd cum crește, înspăimintătoare la 
lumină, schelăria ucigaşă. Suferind acum din nou, chipul 
pingărit al domnului își ridică spre tatăl ceresc ochii lui 
plini de rugă. Soarele nu îndrăznește să răsară; nu vrea 
să însemne ceasul în care Egmont trebuie să moară. 
Minutarele înaintează alene, şi ceas după ceas s-aude 
cum bate. Staţi! Staţi! Acuma-i timpul! Presimţirea 
dimineţei mă împinge în mormînt. 

Se duce la fereastră, ca și cînd ar vrea să se uite afară, și bea pe furiș 
din sticluță. 


BRACKENBURG: Klăre! Klăre! 

KLÂRCHEN se duce la masă şi bea apă din pahar: Aici e tot 
ce-a rămas! Nu te chem să vii cu mine. Fă ceea ce ţi-e 
îngăduit să faci! Rămii cu bine! Stinge lampa fără zgo- 
mot şi fără întirziere. Mă duc să mă culc. Să nu faci 
zgomot cînd pleci şi trage ușa după tine. Încet! Să n-o 
trezeşti pe mama! Du-te repede, pleacă repede, dacă nu 
vrei să creadă lumea că tu m-ai omorit. Jese. 

BRACKENBURG: Mă lasă singur şi acum, pentru cea din 
urmă oară, aşa cum m-a lăsat întotdeauna. O, de-ar putea 
să ştie un suflet omenesc cum poate să sfărime o inimă 


193 


care iubeşte! Mă lasă singur, iar cu mine însumi; şi 
moartea, ca şi viața, mi-s deopotrivă de urite!... Să 
moară singură!... Plingeţi, îndrăgostiţilor! Nici un destin 
mai aspru decit al meu! Împarte cu mine picătura morţii 
şi mă alungă, mă alungă de lîngă dinsa! Mă trage după 
ea şi apoi mă împinge iar în viaţă! O, Egmont, ce glorios 
e destinul tău! Ea pleacă înaintea ta; cununa izbînzii 
din mina ei este a ta, şi ea îți aduce în dar tot cerul! 
Şi eu? Plec după ei? Stau iar deoparte? Şi port mereu 
în mine dorinţa nestinsă după aceste tărimuri? Pe pămint 
eu nu mai pot rămîne, şi iadul ca și raiul îmi dau același 
chin. Binevenită ar fi pentru nefericitulde mine mina 
cumplită a nimicirii| 

Brackenburg iese. Scena rămine citva timp neschimbată. O muzică 
începe, arătind moartea lui Klărchen. Lampa, pe care Brackenburg 
a uitat s-o stingă, mai pilpiie de citeva ori, apoi se stinge. După 
cîteva clipe scena se schimbă într-o 


Închisoare 


Egmont doarme pe pai. Se-aude un zgomot de chei. Ușa se deschide. 
Intră câţiva slujitori cu făclii. După ei intră Ferdinand, fiul lui 
Alba și Silva, însoțiți de soldaţi. Egmont sare din somn. 


EGMONT: Cine sinteţi voi, care îmi scuturaţi neprietenos 
somnul de pe ochi? Ce-mi prevestese privirile voastre 
semeţe și tulburi? De ce această înscenare înspăimin- 
tătoare? Cu ce vis rău veniţi să ameninţaţi sufletul pe 
jumătate adormit? 

SILVA: Venim din partea ducelui, să-ți anunțăm sentinţa. 

EGMONT: Aduci și călăul ca s-o execute? 

SILVA: Ascult-o, şi-ai să ştii ce te aşteaptă. 

EGMONT: Aşa vă stă bine vouă şi treburilor voastre ruşi- 
noase. Uneltiţi noaptea şi tot noaptea executaţi. Ca să 
rămînă ascunsă nedreapta și neruşinata voastră faptă... 
Hai, îndrăzneşte şi înaintează, tu, care porţi ascunsă în 
haină spada; iată capul meu, cel mai liber dintre toate 
capetele pe care le-a retezat vreodată tirania. 

SILVA: Te înșeli! Ceea ce hotărăsc nişte judecători drepți 
nu se ascunde de lumina zilei. 

EGMONT: Neruşinarea asta întrece orice închipuire. 

SILVA ia din mina unuia de lingă el sentinţa, o desface și 
citește: „În numele regelui şi în virtutea împuternicirilor 

speciale ce ne-au fost hărăzite de maiestatea sa de-a 
judeca pe toţi supuşii săi, de orice cin ar fi ei, precum şi 
pe cavalerii «Linii de Aur» declarăm...“ 


EGMONT: Poate da regele asemenea împuternicire? 
SILVA: „Declarăm, după o anchetă premergătoare legală şi 


amănunţită, că tu, conte Henric Egmont, prinţ de Gaure, 
te-ai făcut vinovat de înaltă trădare şi dăm această 
sentinţă: în zorii zilei vei fi scos din temniţă și dus în 
piaţă, şi acolo, în faţa poporului, vei fi executat cu spada, 
spre a fi pildă tuturor trădătorilor. Dar la Bruxelles, 
astăzi ..“ Data este rostită nedesluşit, astfel că spectatorul 
n-o înţelege. „Ferdinand, duce de Alba, prezident al 
Tribunalului celor doisprezece.“ Ştii acum care-ţi este 
soarta. Ai citeva clipe ca să te obişnuieşti cu gindul, 
să-ţi pui treburile în ordine şi să-ţi iei rămas-bun de la 
ai tăi. 

Silva și soldaţii ies. Rămine numai Ferdinand. Două făclii lăsate 
de soldați luminează în clarobscur scena. 


EGMONT stă cîtva timp pe ginduri. După ce Silva şi soldaţii 

au ieșit, ridică capul, crezindu-se singur şi dă cu ochii de 
Ferdinand: Ai rămas aici? Vrei, prin prezenţa ta, să-mi 
sporeşti surprinderea și groaza? Vrei poate să duci tată- 
lui tău vestea bună că sînt cuprins, ca un migel, de dez- 
nădejde? Du-te! Spune-i! Spune-i că nu mă înşeală nici 
pe mine, nici pe alţii. La început el, ambițiosul, va auzi 
doar şoapte pe la spate, apoi lumea va vorbi tot mai 
tare, şi, în sfirşit, cînd, odată și odată, se va da jos de 
pe culmile unde s-a înălțat, mii de glasuri au să-i strige 
în faţă că nu l-a adus aici nici grija faţă de binele sta- 
tului, nici aceea față de demnitatea regelui sau liniştea 
Ţărilor-de-Jos. A vrut război pentru propriul lui interes, 
pentru că în război e prețuit războinicul. A stîrnit această 
nemaipomenită tulburare ca să fie nevoie de dinsul. 
Şi eu cad jertfă urii lui josnice, invidiei lui meschine. 
Da, ştiu asta, şi pot s-o spun; un muribund, un rănit 
de moarte poate s-o spună: el, înfumuratul, m-a invidiat 
şi, de multă vreme, s-a tot gîndit şi a plănuit cum ar 
putea să mă nimicească. 

Încă de pe vremea cînd eram amindoi tineri şi jucam 
zaruri, şi cind grămezile de aur, una după alta, treceau 
repede de la dinsul la mine, stătea îndirjit, făcea pe nepă- 


sătorul, dar în suflet îl rodea ciuda, şi nu atit din pricina 
banilor pierduţi, cît din pricină că eu aveam ‘noroc. 
Mi-aduc şi-acum aminte de privirea lui scăpărătoare, de 
faţa lui care se îngălbenise trădindu-l, o dată, cînd, la o 
serbare, în faţa a mii de oameni, ne-am luat la întrecere 
ca să vedem cine trage mai bine la ţintă. El'm-a provocat, 
şi cei care erau de față, spanioli şi olandezi, au pus rămă- 
şag unii de o parte, alţii de alta. L-am învins. Glonţul 
lui a dat greș, al meu a nimerit. Un chiot de bucurie, 
scos de ai mei, a străbătut văzduhul. Acum glonţul lui 
mă nimereşte pe mine. Spune-i că ştiu tot, că-l cunosc 
şi că lumea disprețuiește trofeele pe care un suflet meschin 
le dobindeşte prin vicleșug. Iar tu, — dacă un fiu poate 
să se abată de la obiceiurile tatălui —, învaţă la timp 
ce este ruşinea, rușinîndu-te de acela pe care bucuros ai 
vrea să-l stimezi din toată inima. 

FERDINAND: Te-ascult și nu te întrerup! Mustrările tale 
cad ca nişte lovituri de măciucă pe un coif; simt zgu- 
duirea, dar sînt înarmat. Mă atingi, dar nu mă răneşti. 
Nu simt decît durerea care-mi sfişie pieptul. Vai mie! 
Vai! De asta am crescut, ca să privesc asemenea lucruri, 
de asta am fost trimis aici, ca să văd ceea ce văd! 

EGMONT: Te tingui? Ce te mişcă, ce te mîhneşte? E o tirzie 
părere de rău că ai dat şi tu ajutor în această ruşinoasă 
uneltire? Eşti atît de tînăr şi de plăcut la înfăţişare! 
Erai atit de prietenos faţă de mine. Cind mă uitam la 
tine, mă împăcam cu tatăl tău. Dar tot aşa de prefăcut, 
mai prefăcut chiar decît el, m-ai atras în cursă. Tu eşti 
mai miîrşav decit toţi! În tatăl tău e primejdios să se-n- 
creadă cineva! Dar ce primejdie ar putea bănui cineva 
în tine? Pleacă! Pleacă! Nu-mi răpi puţinele clipe pe 
care le mai am! Pleacă de aici ca să mă pot linişti, să 
uit tot ce-i pe lume, şi pe tine cel dintii]... 

FERDINAND: Ce pot să-ţi spun? Stau şi mă uit la tine și 
nu te văd, și nu-mi vin în fire. Să mă dezvinovăţesc? 
Să-ţi spun că abia tirziu de tot, abia acum, de curînd, 
am aflat de intenţiile tatălui meu, că n-am fost decit o 
unealtă silită şi neînsufleţită a voinței lui? Nu foloseşte 
la nimic dacă ai despre mine o părere sau alta. Tu ești 
pierdut, iar eu, nefericitul de mine, stau aici să te conving 
şi să te pling. 

EGMONT: Ce glas ciudat, ce mîngiiere neașteptată mă-n- 
timpină în drumul către groapă? ie, fiu al iîntiiului 

meu dușman, aproape al singurului duşman pe care-l 
am, îţi pare rău de mine şi nu ești printre ucigașii mei? 
Spune, vorbeşte! Ce trebuie să cred despre tine? 

FERDINAND: O, tată, ce crud ești! Într-adins mi-ai dat 
ordin să vin aici. Ştiai ce inimă și ce fire am şi de multe 
ori chiar mă mustrai spunindu-mi că le-am moștenit 
de la o mamă simţitoare. M-ai trimis ca să învăţ să fiu 
ca tine. Mă sileşti să-l văd pe omul acesta pe marginea 
mormîntului, osîndit la moarte în chip nedrept, pentru 
ca să simt durerea cea mai adincă, dar să fiu surd faţă 
de soartă, să nu mai ştiu că simt, orice mi s-ar întimpla. 

EGMONT: Sint uimit! Vino-ţi în fire! Vorbeşte ca un bărbat. 

FERDINAND: O, de ce nu sint femeie, ca să mi se poată 
spune: „Ce ai? Ce te doare?“ Spune-mi o nenorocire 
mai mare şi mai cumplită, pune-mă în faţa unei fapte 
şi mai îngrozitoare, și îţi voi mulțumi, îţi voi spune: 
„Nu-i nimic.“ 

EGMONT: Vorbeşti în neştire. Ce ai? 

FERDINAND: Lasă pasiunea să se dezlănțuiască! Lasă-mă 
să-ți spun ce am pe suflet! Nu vreau să par tare atunci 
cînd totu-n mine se sfărimă. Tu aici?... Tu?.. E groaznic! 
Nu mă înţelegi! Dar trebuie oare să mă înţelegi? Egmont! 
Egmont! Îl îmbrățișează. 

EGMONT: Spune-mi, care e misterul? 

FERDINAND: Nu-i nici un mister. 

EGMONT: De ce te mişcă atît de adinc soarta unui om străin? 

FERDINAND: Nu-i un străin! Tu nu ești un străin pentru 
mine! Cind eram. un băieţandru, numele tău mi se părea 
că străluceşte ca o stea. De cîte ori n-am tras cu urechea 
s-aud vorbindu-se de tine, de cîte ori n-am întrebat de 
tine! Speranţa copilului e tînărul, a tinărului, bărbatul. 
Ai mers înaintea mea; mereu înainte, şi eu te vedeam 
fără invidie înaintea mea şi mergeam după tine, mereu. 
Trăgeam mereu nădejde să te văd, în sfirşit, te-am văzut, 
şi inima mea a zburat către tine. Pe tine mi te luasem 
de exemplu, și te-am ales din nou cînd te-am văzut. 
Nădăjduiam să fiu cu tine împreună, să stau cu tine, 
să te cuprind, să te... Dar acum totul s-a sfirșit şi te 
văd aici! 

EGMONT: Prietene, dacă asta poate să te liniştească, află 
că din prima clipă sufletul meu s-a îndreptat spre tine. 
Și acum, ascultă, să stăm de vorbă în linişte. Spune: 
Tatăl tău vrea într-adevăr, cu tot dinadinsul, să mă ucidă? 

FERDINAND: Da. 

EGMONT: Sentința asta nu-i o sperietoare goală, ca să mă 
înfricoşeze, ca să mă pedepsească cu amenințări și spaime, 
să mă înjosească şi pe urmă să mă ridice iarăşi cu mări- 
nimie regească? 

FERDINAND: Vai, nu, nu! La început m-am liniştit şi eu cu 
speranța asta amăgitoare. Și chiar de atunci mi-a 
fost teamă şi m-am îndurerat cînd te-am văzut așa. Dar 
acum lucrul e sigur. Nu, nu mă mai pot stăpini. Cine 
poate să-mi dea un ajutor, să-mi dea un sfat cum să 
scap de ceea ce e inevitabil? 

EGMONT: Ascultă. Dacă sufletul tău vrea atît de mult să 
mă salveze, dacă urăști puterea care mă ţine în lanţuri, 
atunci scapă-mă! Orice clipă e prețioasă. Eşti fiul unui 
om atotputernic şi eşti tu însuţi puternic... Să fugim! 
Cunosc drumurile. Cunoști, desigur, şi tu mijloacele. 
Numai zidurile acestea, numai citeva mile ne despart 
de prietenii mei. Înlătură aceste cătuşe, du-mă la dînşii 
şi fii cu noi. Fii sigur că regele îţi va mulţumi cîndva 
pentru că m-ai salvat. Acum a fost luat prin surprindere 
și poate nici nu știe nimic. Tatăl tău se-ncumetă să facă 
un lucru, Şi acest lucru, odată îndeplinit, regele va trebui 
să-l aprobe, deşi va fi îngrozit. Stai pe ginduri? O, gin- 
deşte-te cum să-mi deschizi drumul spre libertate! Vor- 
beşte şi dă-mi o speranţă! 

FERDINAND: Taci! O, taci! Cu fiecare vorbă pe care mi-o 
spui îmi sporeşti deznădejdea. Nu-i nici o ieşire, nici un 
mijloc de scăpare!... Asta mă chinuieşte, îmi stringe inima 
ca-n niște gheare. Eu singur am strins laţul, și ştiu cît 
de strinse și de tari sînt nodurile. Ştiu că drumurile sînt 
închise pentru orice îndrăzneală, pentru orice vicleșug. 
Mă simt şi eu captiv împreună cu tine și cu ceilalți. 
M-aş mai tingui aşa dacă n-aş fi încercat totul? M-am 
aruncat la picioarele lui, m-am rugat, am vorbit. M-a 
trimis aici ca să sfărime în mine tot ce e bucurie şi dra- 
goste de viaţă. 

EGMONT: Şi nu-i nici o scăpare? 

FERDINAND: Nici una! 

EGMONT lovind cu piciorul în pămînt: Nici o scăparel... O, 
viaţă, dulce viaţă, frumoasă și plăcută obişnuinţă de-a 
trăi şi de-a lucra! Trebuie să mă despart de tine? Să mă 
despart atît de liniștit! Îţi iei rămas-bun de la mine, dar 
nu pe neaşteptate, în zarva luptei, în vuietul armelor, 

în învălmășeala care nu-ţi mai lasă timp de gîndire. 
Nu pleci de lingă mine în grabă şi nu scurtezi clipa des- 
părţirii. Nu pot decît să te iau de mînă, să te mai privesc 
o dată în ochi, să mai simt o dată adînc cît preţuieşti 
şi ce frumoasă eşti şi apoi să mă smulg de lingă tine şi 
să spun: Du-te! 

FERDINAND : Şi eu trebuie să stau aici lingă tine, să mă uit, 
să nu te pot ţine, să nu te pot opri! O, ce glas ar putea 
rosti atîta tinguire? Ce inimă nu s-ar topi de-atita jale? 

EGMONT: Linişteşte-te! 

FERDINAND: Tu poţi să te liniștești, poţi să renunţi, să faci 
cu eroism pasul greu, dus de mina necesităţii! Dar eu? 
Eu ce să fac? Ce pot să fac? Tu te învingi pe tine însuţi 
şi pe noi. Tu triumfezi, eu voi trăi după tine şi-mi voi 
supravieţui mie însumi. Mi-am pierdut, făclia din zarva 
veselă a ospăţului şi mi-am pierdut steagul din învălmă- 
şeala luptei. Viitorul îmi apare searbăd, tulbure, încilcit. 


EGMONT: Tînărul meu prieten, pe care, printr-o soartă 
ciudată, te cîştig şi te pierd în aceeași clipă, tu, care 
simţi pentru mine chinurile morţii şi suferi pentru mine, 
uită-te la mine bine: nu mă pierzi. Dacă viața mea 
a fost pentru tine o oglindă în care te priveai cu plăcere, 
atunci şi moartea mea să fie la fel. Oamenii nu sînt 
împreună numai atunci cînd sînt alături. Chiar un om 
care e departe sau a murit trăieşte în noi. Trăiesc în tine, 
în mine am trăit destul. M-am bucurat mereu de viață 
şi mereu mi-am făcut datoria aşa cum mi-a arătat cuge- 
tul meu. Acum viaţa mea se sfirşeşte, aşa cum ar fi putut 
să se sfirşească demult, pe plaja de la Gravelingen. Nu 
mai trăiesc, dar am trăit. Tot așa să trăieşti și tu, 
prietene, cu bucurie, şi să nu te temi de moarte. 

FERDINAND: Ai fi putut să trăieşti pentru noi toţi, ar fi 
trebuit să trăieşti. Singur te-ai omorît. De multe ori am 
auzit vorbind de tine tot felul de oameni, unii binevoitori, 
alţii dușmănoşi. Discutau mult despre virtuțile tale. Dar 
la urmă cu toții se împăcau, nici unul nu îndrăznea să 
spună că nu, toţi mărturiseau că mergeai pe un drum 
periculos. De cîte ori nu m-am gîndit cum aș putea 
să-ți dau de veste! N-aveai prieteni? 

EGMONT: Ştiam toate acestea. 

FERDINAND: Și punct cu punct am găsit învinuirile acestea 
în actul de acuzare. Și răspunsurile tale! Destul de bune 

ca să te scuze, dar nu destul de temeinice ca să te dez- 
vinovăţească. 

EGMONT: Să lăsăm asta. Omul crede că-şi cirmuieşte singur 
viața şi că se conduce singur; şi sufletul lui este tirît 
de soartă cu o putere de neînvins. Să nu ne mai gîndim. 
De asemenea ginduri mă dezbar uşor... Mai greu e să 
scap de grija pe care o am pentru ţara asta! Dar și aici 
se va găsi o soluţie. Dacă sîngele meu poate să curgă 
pentru cei mulți şi să aducă pace poporului meu, atunci 
îl las bucuros să curgă! Din nenorocire, nu va fi aşa. Nu 
se cuvine ca omul să-şi căznească mintea degeaba acolo 
unde nu poate face nimic. Încearcă, dacă poţi, să ţii în 
loc sau să întorci în altă parte puterea stricătoare a 
tatălui tău. Dar cine poate?... Rămii cu bine! 

FERDINAND: Nu pot să plec. 

EGMONT: Ai grijă de oamenii mei. Slujitorii mei sînt oameni 
vrednici. Vezi să nu se piardă, să nu-i ajungă nenorocirea. 
Ce este cu Richard, secretarul meu? 

FERDINAND: A plecat înaintea ta. I-au tăiat capul pentru 
complicitate la crima de înaltă trădare. 

EGMONT: Sărmanul! Şi-acum încă ceva, şi după aceea rămii 
cu bine; nu mai pot. Oricît de intens ar fi ocupat spiritul, 
natura îşi cere drepturile ei. Şi aşa cum un copil încolăcit 
de un şarpe gustă dulceaţa somnului, tot aşa omul obosit 
se mai culcă o dată la poarta morţii şi se odihneşte bine, 
ca şi cînd ar avea de făcut un drum lung. Așadar, iată... 
Este o fată; n-ai s-o dispreţuiești pentru că a fost a mea. 
Acum, cînd o las în grija ta, mor liniștit. Eşti un om 
generos. Cu un om ca tine o femeie e la adăpost. Bătrinul 
meu Adolf mai trăieşte? E liber? 

FERDINAND: Bătrinul acela sprinten, care te însoțea întot- 
deauna călare? 

EGMONT: Acela. 

FERDINAND: Trăieşte şi e liber. 

EGMONT: El ştie unde-i casa fetei, spune-i să te ducă acolo 
şi răsplăteşte-l pe toată viaţa, pentru că ţi-a arătat drumul 
spre acest giuvaier... Rămii cu bine! 

FERDINAND: Nu plec. 

EGMONT împingindu-l spre uşă: Rămii cu bine! 

FERDINAND: Mai lasă-mă puţin! 

EGMONT: Nu, prietene, fără adio! 


ÎI duce pe Ferdinand pînă la ușă și se desparte brusc de el. Ferdinand, 
abătut, iese repede. 

EGMONT singur: O, Alba, tu, duşmanul meu! N-ai fi crezut 


că-mi faci atita bine trimiţindu-l aici pe fiul tău! Dato- 
rită lui am scăpat de orice grijă şi orice durere, de spaimă 
şi de ginduri grele! Blindă și stăruitoare, natura-şi cere 
vama ei de pe urmă. Totul a trecut, totul e încheiat. 
Şi tot ceea ce mă ţinea treaz şi mă tulbura în noaptea 
asta din urmă îmi adoarme acum gindurile cu o certitu- 
dine adîncă. Se întinde pe pat. Muzică. Dulce somn! 
Ca o adevărată fericire tu vii mai cu seamă atunci cînd 
nu eşti rugat. Desfaci nodurile gîndurilor grele și amesteci 
între ele imaginile bucuriei și ale durerii; în voie se mişcă 
cercul armoniilor din suflet, şi-nvăluiţi în năluciri plăcute 
ne năruim și nu mai existăm. 


Adoarme. Muzica îi însoţeşte somnul. Peretele din spatele patului 
pare că se deschide și se ivește o apariţie luminoasă. Libertatea, în 
haine cerești, învăluită în lumină, șade pe un nor. Are chipul lui 
Klărchen și se apleacă peste eroul adormit. Faţa ei exprimă părere 
de rău și parcă l-ar plinge pe Egmoni. Dar se reculege repede și, 
cu un gest de îmbărbătare, îi arată mănunchiul de săgeți, apoi toiagul 
cu pălăria. Îl îndeamnă să fie vesel și, arătîndu-i că moartea lui va 
aduce 'Țărilor-de-Jos libertatea, îl proclamă învingător şi-i întinde o 
cunună de lauri. În timp ce ea se apropie cu cununa de capul lui, 
Egmont face o mișcare ca și cum s-ar întoarce în somn, în așa fel 
încît să fie cu fata la ea. Ea îi ţine cununa deasupra capului. Se 
aude de foarte departe o muzică războinică cu tobe și trimbiţi. La 
sunetul acestei muzici apariția piere. Muzica răsună tot mai tare. 
Egmont se trezește. Închisoarea e plină acum de lumina dimineții. 
Prima lui mișcare este să-și ducă mina la cap. Se ridică şi se uită 
împrejur tinind mina la frunte. 


EGMONT: A pierit cununa! O, chip frumos, lumina zilei te-a 

dai 


alungat! Da, ele erau, ele amindouă, cele mai dulci 
bucurii ale inimii mele. Dumnezeiasca libertate a luat 
chipul iubitei mele. Și minunata fată a îmbrăcat haina 
cerească a prieteniei. În clipa aceasta gravă au apărut 
împreună, mai mult grave decît graţioase. A păşit spre 
mine cu tălpi însîngerate, şi faldurile filfiietoare ale hainei 
îi erau pătate de singe. Era sîngele meu şi al multor 
altora ca mine. Nu, n-a curs degeaba! Mergeţi înainte! 
Răzbiţi! Popor viteaz! Zeița victoriei te conduce! Și 
aşa cum marea rupe zăgazurile voastre, doboriţi şi voi 
meterezele tiraniei şi înecaţi-o sub talaz, smulgeţi-o din 


pămîntul şi din drepturile pe care cutează să și le însu- 
şească! 


Tobele se-apropie. 


Ascultă! De cîte ori nu m-a chemat sunetul acesta 
la luptă liberă și la izbîndă! Ce vesel mergeau tovarășii 
mei pe drumul primejdios al gloriei! Şi eu, din temnița 
aceasta, plec spre o moarte glorioasă. Mor pentru liber- 
tatea pentru care am trăit şi am luptat şi pentru care 
acum sufăr şi mă jertfesc. 


Fundul scenei e ocupat de un rînd de soldați spanioli cu hale» 
barde. 


Da, da, veniţi! Stringeţi-vă rîndurile, nu mi-e frică 
de voi! Sint obişnuit să stau în faţa suliţelor, cu sulițe 
în față şi împrejmuit de moarte să simt și mai adinc 
avintul vieţii. 

Bat tobele. 

Din toate părţile duşmanul te-mpresoară! Spadele 
scînteiază. Curaj, prieteni! În spatele vostru sint părinţii, 
femeile, copiii! 

Arătind spre gardă. 

Pe aceştia îi mînă nu cugetele lor, ci o vorbă goală 
a stăpinului! Apăraţi ce este al vostru! Ca să salvaţi tot 
ce vă este drag, urmaţi-mi exemplul și cădeţi și voi cu 
voioşie! 

Bat tobele. În timp ce Egmont se îndreaptă spre ușa din fund, 
cortina cade. Muzica încheie spectacolul cu o simfonie triumfală. 


NOTE 


1 Pronunţare în neerlandeză: Soest = suust; Jetter = iâtter; 
Buyck = boeuk; Ruysum = r6eusum; Vansen = vânsen, 

2 Aluzie la imnurile religioase, cîntate în limba naţională, intro- 
duse de calviniști. 

3 Secta iconoclaștilor impunea cu forţa îndepărtarea din locaşu- 
rile de cult a oricăror simboluri religioase, pictate sau sculptate. 

4 Protestind împotriva stăpinirii spaniole, nobilii ţării puneau 
să se coasă pe hainele lacheilor tichii de bufon, luînd astfel în deridere 
tichiile înalţilor prelați spanioli. Asemenea cusături, precum și mănun- 
chiul de săgeți sau toiagul cu pălăria s-au transformat în simboluri ale 
uptei de eliberare a poporului neerlandez. 

5 Ordinul „Linii de Aur“, înaltă distincţie militară a monarhiei 
habsburgice, instituită în 1429 de ducele Filip de Burgundia; în mito- 
logia greacă argonauţii răpesc din Colchida lina de aur şi o aduc în 
Grecia. 

6 Clara (sau Klăre). Numele este utilizat în piesă alături de dimi- 
nutivul Klärchen, mai intim. 

7 Vezi nota 4. 

8 Nobili cu desagi de cerșetori: Interpelaţi în batjocură de un 
curtean ca „cersetori“ (fr. gueux, germ. Geusen), nobilii protestatari 
folosesc acest apelativ drept denumire a mișcării lor. 

9 Din dragoste pentru Omphale, Hercule, eroul mitologic, renunţă 
la fapte mari şi începe să toarcă lină la picioarele acesteia. 

10 Uriașul cel născut din țărină: În mitologie, Anteu, care putea 
fi învins numai dacă, prin ridicare, pierdea contactul cu pămîntul. 

TORQUATO TASSO 


Dramă în cinci acte 


În românește de LAURA M. DRAGOMIRESCU 


începînd cu anul 1787, încă din perioada cind Goethe se afia 

în Italia. De altfel, cunoașterea directă a peisajului italian se 

resimte în vivacitatea și căldura cu care este evocat în piesă 
coloritul local. Redactarea definitivă aparţine anului 1788/89, după 
reîntoarcerea la Weimar. Piesa a apărut în anul următor, în volumul 
al VI-lea din Scrieri. A existat însă o redactare mai veche, care, prin 
analogie cu prima versiune din Faust, este denumită în istoria literară 
Urtasso (Tasso originar, primitiv), deşi, spre deosebire de Urfaust, 
ea nu s-a păstrat (sau, cel puţin, nu a fost descoperită pină în prezent). 
Despre această primă versiune se cunosc de altfel puţine date. Se 
știe astfel că primele notițe de jurnal aparţin anului 1780 (30 martie: 
„O temă potrivită: Tasso“!). Redactarea piesei în această formă a 
fost în orice caz încheiată înainte de plecarea în Italia. La 1 februarie 
1788 Goethe notează: „Tasso trebuie refăcut, căci în forma de-acum, 


A 
È FORMA sa actuală drama Tcrquato Tasso* a fost elaborată 


* Literatură critică: Wolfdietrich Rasch: Goethes Torquato Tasso. 
Die Tragödie des Dichters, Stuttgart 1954; Elisabeth M. Wilkinson: 
Goethe, Tasso. În Benno von Weise (ed.), Das deutsche Drama. Vom 
Barock bis zur Gegenwart. Interpretationen. Vol. 4, Düsseldorf 1958, 
pp. 195—216; Benno von Wiese: Goethe, Torquato Tasso. În Jost 
Schillemeit (ed.), Deutsche Dramen von Gryphius bis Brecht, Frankfurt 
1965, Vol. 2, pp. 61—75; Dieter Borchmeyer: Höfische Gesellschaft 
und Französische Revolution bei Goethe. Adliges und biirgerliches Wert- 
system im Urteil der Weimarer Klassik, Kronberg/Ts., pp. 55—126; 
Christa Bürger: Der bürgerliche Schriftsteller im höfischen Mäzenat. 
Literatursoziologische Bemerkungen zu Goethes Tasso. În Karl Otto 
Conrady (ed.), Deutsche Literatur zur Zeit der Klassik, Stuttgart 1977, 
pp. 141—153; Walter Hinderer: Torquato Tasso. În idem, (ed.), Goethes 
Dramen. Neue Interpretationen, Stuttgart 1980, pp. 169—196. 


Textul originar în WA I, vol. 10, pp. 103—244 (ed. K. Wein- 

Jos. Kunz). 


Traduceri în românește: Torquato Tasso. Dramă în 5 acte, Tra- 
ducere de Laura M. Dragomirescu, Bucureşti 1944. Prezentul text 
după traducerea (revizuită) a aceleiaşi apărută în volumul Goethe, 
Teatru... Bucureşti, Editura pentru literatura universală, 1964 [Cla- 
sicii literaturii universale], pp. 419—541 

LWA III, vol. 1, p. 113. 

nu-i nimic de el“?. deşi cu un an înainte, în martie 1787, considera 
că restructurarea dramei e pe drumul cel bun: „Dintre toate hîrtiile 
nu luasem la bord [e vorba de trecerea peste mare de la Neapole 
„în Sicilia] decit primele două acte din Tasso, scrise în proză poetică. 
„Amindouă, aproape identice ca plan şi desfășurare cu cele de astăzi, 
dar scrise acum zece ani, aveau ceva molatic şi nebulos, care se 
pierdu îndată ce-am lăsat, potrivit noilor concepţii, să predomine 
forma și să intervină ritmul.“? 
Dacă se iau în considerare sursele documentare folosite de Goethe 
pentru a se informa asupra vieţii lui Tasso, se pot trage unele con- 
cluzii în ce privește orientarea acţiunii din Urtasso în comparație cu 
aceea din forma definitivă. Pentru prima variantă citise o biografie 
scrisă încă în 1600 de Giovanni Battista Manso. Acesta lansase în 
cartea sa legenda despre o dragoste nefericită a lui Tasso pentru 
prințesa Eleonora d'Este. Se poate presupune că Goethe a găsit, aci 
o reflectare a propriilor sale sentimente pentru Charlotte von Stein; 
în orice caz, scrisorile din această perioadă către Charlotte fac nume- 
roase aluzii la Tasso, uneori în forme destul de transparente. „Întrucit 
vrei să-ți însuşești tot ce spune Tasso — îi scrie el la 19 aprilie 1781 — 
"ţi-am seris chiar astăzi atît de mult, încît nu mai pot nici continua, 
nici renunţa.“ Iar a doua zi: „Scriu la Tasso şi totodată te ador. Tot 
sufletul mi-e la tine.“* Mai tirziu, în Italia, Goethe ia cunoştinţă de o 
altă bigorafie a lui Tasso, mult mai documentată și mai obiectivă» 
' datorată lui Pierantonio Serassi şi apărută în 1785. De data aceasta 
“ autorul pune accentul pe rivalitatea dintre Tasso și Antonio Monte- 
catino. Acest lucru îi oferă lui Goethe cel de-al doilea motiv principal 
al piesei, dar solicită în același timp o restructurare a întregii acţiuni. 
Ca şi în cazul altor opere, Goethe a considerat Tasso drept o 
“expresie a unei problematici personale. Drama reprezintă, spune el, 
„os din osul meu, carne din carnea mea“, ea este „un Werther poten- 
tat“. Eroul, marele poet italian din secolul al XVI-lea (1544—1595), 
"care, sub mecenatul ducelui din Ferrara, își desăvirşește epopeea lirică 
Ierusalimul eliberat, apare din unele mărturisiri ale lui Goethe ca o 
` figură dramatică în care el vrea să înscrie propria sa condiţie, expe- 
` riența umană și scriitoricească la curtea ducelui de Sachsen-Weimar. 
` Chestionat de Eckermann, Goethe îi răspunde: „Cunoşteam Viaţa 
[= biografia] lui Tasso și cunoşteam și viaţa mea, și, din îmbinarea 
a două figuri atit de ciudate, cu caracteristicile lor, a luat naștere în 


2 Goethe, Călătorie în Italia. Traducere şi note de Gh. I. Cioro- 
garu, București, Ed. pentru literatura universală, 1969 [= Clasicii 
literaturii universale], p. 530. 

3 Ibidem, p. 230. 

1 Goethe, Briefe an Frau von Stein, op. cit., vol. 1, pp. 319/20. 

mintea mea figura lui Tasso, căruia, ca un fel de contrast prozaic, 
i l-am opus pe Antonio, pentru care, ce-i drept, nu duceam lipsă de 
modele. Încolo, relaţiile cu cei de la curte, precum și condiţiile de 
viaţă şi de dragoste, erau la Weimar aceleași ca la Ferrara; de aceea 
pot pe drept cuvint să spun despre descrierea mea că e os din osul meu 
şi carne din carnea mea. 


Această identificare a lui Goethe cu destinul poetului italian, 
care în trecut a preocupat mult istoria literară, este astăzi privită cu 
justificate rezerve. Poate fi vorba mai degrabă de o simplă aproxi- 
mare a unor situaţii aflate în condiţii istorice, sociale și umane cu 
totul diferite. La finele secolului al XVIII-lea, în epoca de destrămare 
a instituţiilor feudale, mecenatul de curte al artelor nu mai putea să 
însemne același lucru ca în secolul al XVI-lea. Funcţia poetului evo- 
luase, el însuşi aducînd cu sine o conștiință cu totul nouă a valorii 
artei sale. „Datoria mi-o plătesc nu vouă, ci umanităţii“, serie Schiller 
prinţului de Augustenburg. „Acesta este altarul pe care voi vă depu- 
neţi obolul, şi eu mulţumirea.“€ 


În ce-l priveşte pe Goethe, acesta are la curtea ducală din Weimar 
un statut care depășește cu mult atribuţiile unui poet de curte (deși 
a îndeplinit, ocazional, şi asemenea funcţii). Însăși acceptarea invi- 
taţiei de a se instala la Weimar era motivată nu de intenţii poetice; 
determinantă a fost năzuinţa lui Goethe de a-și lărgi sfera de activitate, 
de a cunoaște realitatea şi a contribui la modelarea ei prin participarea 
la munca socială. În adevăr, Goethe devine colaborator și prieten al 
ducelui, tovarăş de petreceri şi de aventuri și îndeplinește atitea 
funcţii încît dă ocazia unui observator lucid ca Herder să le enumere 
sarcastic într-o scrisoare către Hamann: „Acum e consilier intim, 
preşedinte al camerei și al colegiului militar, supraveghetor al con- 
strucţiilor, pînă şi al celor rutiere, director de mină, pe lingă acestea 
directeur des plaisirs, poet de curte, autor de piese festive, de opere, 
balete, cortegii, inscripţii, lucrări artistice etc., director al Academiei 
de desen, unde astă-iarnă a ţinut el însuși prelegeri de osteologie...“ 
Se vede deci cît de puțin veridic poate fi, în cazul lui Goethe, reproșul 
pe care în dramă îl adresează Tasso ducelui său în ce privește situaţia 
inferioară, de simplu poet de curte, în care e ţinut, în comparaţie cu 
rivalul său, omul de stat Antonio: „Dar despre stat a discutat vreo- 
dată / Cu mine, serios? De cîte ori / Era ceva și în prezenţa mea / Se 
stătuia cu sora şi cu alţii, / Nimic nu mă-ntreba...“ (IV, 2). 


5 Eckermann, Convorbiri..., op. cit., p. 592 (6 mai 1827). 
€E. Kühnemann (ed.), Schiller. Ausgewählte Briefe, Hamburg 
1905, vol. 2, p. 43. 

Credem însă că tema piesei depăşeşte cadrul relativ restrîns al 
condiţiei creatorului de artă în societatea feudală, vizind marea pro- 
blemă, cu aspecte perene, a raportului dintre scriitor şi realitate. Este, 
de altfel, o temă care l-a preocupat pe Goethe încă din tinereţe. Dacă 
însă în Prometeu, fragmentul dramatic din 1773, artistul creator era 
văzut în grandoarea unidimensională a titanului care-și făurește lumea 
după propriul său chip, optica clasică îl readuce la proporţii umane. 
Mai mult chiar, creaţia artistică este acum pusă în relaţie cu alte acti- 
vităţi de interes social, ceea ce, potenţial, include întrebarea privind 
valoarea și sensul ei, atît pentru artist, cît și pentru semenii săi. 
Artistul nu mai creează realitatea, ci-i utilizează elementele pentru 
a o recombina, conform stării sale de spirit, în imaginaţie şi a o 
reflecta pe plan afectiv şi spiritual. Arta apare drept una din multi- 
plele îndeletniciri umane; alături de artă există alte activităţi cu care 
concurează şi cu care poate şi trebuie să fie comparată pentru a 
ise determina specificul şi locul pe scara de valori. 


Recunoașterea caracterului obiectiv al realității pune însă artis- 
tului o altă problemă fundamentală: aceea a raportului dintre idee 
şi realitate, 'sâu, cu cuvintele lui Tasso, dintre „poet“ şi „erou“. Din 
acest punct de vedere, spune Goethe cu privire la eroul său Tasso, 
între „talent“ și „viaţă“, între poezie şi acţiune, între fantezie şi reali- 
tate s-a produs o sciziune, o „disproporţie“, şi tocmai această dispro- 
porţie constituie „sensul“ dramei.” Tasso vrea ca opera sa să fie un 
ferment pentru chemarea contemporanilor la fapte eroice: „Modest 
gindeam să urt spre marii oameni / Din alte vremi, şi-n cuget cutezam / 
Să-mi pot trezi din somn contemporanii / La fapte mari...“ (IV, 4). 
„Marii oameni“ aparţineau însă unui alt timp, unei „epoci de aur“, 
cînd poetul şi eroul formau o uniune sacră, cînd poezia însoțea fapta 
şi fapta se oglindea în poezie. „O, ce n-aş da să văd eroi, poeţi / Din 
alte vremi aici lingă izvor; / De-a pururea să-i ştiu nedespărţiţi / Precum 
au fost de strîns uniţi în viaţă.“ (I, 3). Poetul visător, capabil, să evoce 
în imaginaţie viziunea unei lumi (V, 4), rivnește să întrunească mai 
degrabă calităţile specifice omului de acţiune Antonio: „Gindeam 
apoi la mine, — spune el Prințesei —, -aş fi dorit / Să-nsemn și eu 
ceva, cit de puţin, / Dar nu cu vorba, ci în fapt să-nsemn.“ (II, 1). 

Disonanţa dintre gîndire şi acţiune stă la baza conflictului dra- 
matic dintre Tasso şi Antonio şi dintre Tasso și prinţesă. În momentul 
de împlinire artistică, atunci cînd poetul primește cununa pentru 
produsul fanteziei sale, apare omul de acţiune, diplomatul Antonio, 
care a adus ţării sale servicii concrete, nepreţuite. Fiind convins de 


? HA 5, p. 442. 

meritele sale și așteptind recunoașterea lor, Antonio nu înţelege pre- 
țuirea arătată lui Tasso şi se dovedeşte incapabil de a preţui ceea ce 
înfăptuieşte poetul: „Tu, om de muncă, .../ Cind te întorci întierbintat 
de trudă / Acasă... / Nerăbdător să te lungești la umbră, / Vezi că 
un trintor s-a lungit cît poate / La umbra ce-o visai...“ (III, 4). Riva- 
litatea dintre Tasso și Antonio, din care nu lipsește un sentiment destul 
de meschin de invidie şi gelozie reciprocă, se profilează încă de la 
început, din momentul cînd Antonio preamăreşte poezia lui Ariost 
pentru a pune în umbră pe aceea a lui Tasso (I, 4, v. şi H; 3), dar 
izbucnește pe deplin şi culminează în provocarea la duel a lui Antonio 
de către Tasso şi în sancţionarea acestuia din urmă de către Alfonso. 
În fiinţa irascibilă a lui Tasso se declanșează acum resorturi intime 
de suspiciune şi mizantropie care-l duc la o acută criză de identitate: 
Sensibilitatea sa rafinată pînă la maladiv îl opune unui mediu social 
nu neapărat ostil, dar care, riguros încorsetat în norme şi convenţii, 
nu poate avea înţelegere pentru o comportare ca cea a poetului, în 
care domină spontaneitatea, voluntarismul, chiar iraţionalul. 

Aici se înscrie cea de a doua componentă a tragediei poetului: 
conflictul cu prinţesa. Deși înrudită temperamental cu Tasso prin firea 
ei bolnăvicioasă, sensibilă şi visătoare, prinţesa este afectiv incapabilă 
de o viaţă integrală, după cum, ca purtătoare a idealurilor de viaţă . 
curtene, nu poate înţelege impulsurile violent vitale ale poetului. 
Dacă boala i-a ascuţit înțelegerea pentru firea sensibilă a poetului, 
natura umană a acestuia îi rămîne cu totul străină, pentru că ea se 
oglindește în spiritul prinţesei numai în sferele frumosului ideal al 
platonismului, al cărei adeptă este (I, 1). Ca şi la Tasse, între gind: 
şi faptă se interpune și la ea o barieră insurmontabilă. Fot ce pul- 
sează viaţă şi pasiune o înspăimîntă. Scutită prin aceasta de decepţii, 
ea este lipsită şi de orice bucurie a unei vieţi depline. Afinitatea o 
apropie de Tasso, iar din discuţia șăgalnică cu Leonora Sanvitale {I, 1), 
ca și din alte intervenţii ulterioare (II, 1; III, 2) se vădeşte un 
delicat sentiment de dragoste pentru poet. Dar, o caracterizează Leonora 
Sanvitale, „...iubirea ei pentru-acest geniu / Se-aseamănă cu alte 
pasiuni / Pe care le închină-atitor lucruri! / Pierit ca raza lunii-i 
luminează / Drumeţului cărările în noapte; / Nu încălzeşte, nu revarsă-n 
juru-i / Plăcerea de-a trăi...“ (III, 2). Adinca prăpastie care îi separă 
pe cei doi tineri se vădeşte încă din prima întrevedere dintre Tasso 
şi prinţesă (II, 1), mai ales din felul în care fiecare din cei doi îşi ima- 
ginează idealul de viaţă. Viguroasei şi realistei viziuni a lui Tasso 
despre o „epocă de aur“ de împlinire deplină a rosturilor umane, sinte- 
tizată în deviza „E-ngăduit ce-ţi place“, prinţesa îi opune un ideal 
de disciplinare şi severă supunere la norma socială, păstrată şi apărată 

de femeie ca element de moralitate şi pondere: „-ngăduit e ce se cade“. 
Ireconciliabile în esenţa lor, aceste două opţiuni se manifestă decisiv 
în momentul în care Tasso, furat și amăgit de vorbele duioase de 
îmbunare ale prinţesei, încearcă s-o îmbrăţişeze (V, 4) şi-și atrage, 
cu urmări tragice, oprobriul curţii. 

Ca și în alte cazuri, Goethe lasă deschis deznodămiîntul dramei. 
Scriitorul nu condamnă, nici nu apără părţile în conflict. Adversarii 
lui Tasso apar tot atit de îndreptăţiţi în respectul lor pentru normele 
de convieţuire socială, pe cît e de naturală şi justificată sensibilitatea 
irascibilă a poetului care, prin însăşi vocaţia lui, este chemat să pă- 
trundă și să oglindească artistic laturile ascunse, imponderabile, ale 
existenţei. 

Multitudinea și varietatea atitudinilor față de viaţă coexistă în 
viziunea lui Goethe conform idealului său a unei umanităţi capabile 
de înţelegere şi toleranță. Dincolo de toate deosebirile, Tasso și Antonio 
rămîn oameni. Apare de acea ca simbolic faptul că apropierea și împă- 
carea finală dintre ei (V, 5), dintre „valul“ continuu zbuciumat și 
„stîinca“ solid ancorată în viaţă, se înfăptuieşte dincolo de conveni- 
enţele de curte și de regulile de convieţuire socială. Intră acum în 
acţiune sentimente, atitudini și comportări de esenţă elementar umane: 
compasiunea pentru suferinţa aproapelui, dorinţa de a-l sprijini în 
momentele de grea încercare, mîna întinsă celui ce are nevoie să se 
vindece, să depășească o criză de existenţă. Pe acest plan de pură 
umanitate se întilnesc în final Antonio și Tasso, nu cu intenţia de 
a influența structura spirituală a poetului, de a-l abate de la calea 
destinului său, ci pentru a-l sprijini să se regăsească în identitatea 
sa de poet: „lar darul meu suprem pentru durere / E graiul, melodia, 
ritmul, rima, / Să-mi pot jeli adîncul suferinţei. / Şi dacă-n chinuri 
omul amuţeşte, / Mie mi-e dat să cint, să spun ce sufăr.“ (V, 5) 

După prima reprezentare (Weimar 1807), Tasso a rămas una 
din piesele favorite ale repertoriului de teatru clasic, deşi adesea, mai 
ales în perioada postbelică, a permis viziunii regizorale să intervină 
cu maniere de interpretare și actualizare foarte personale. Interesul 
pentru Tasso se datorește desigur și noutăţii temei pe care o introduce 
în literatură piesa lui Goethe şi care se va dovedi deosebit de prolifică 
în viitor, pină în zilele noastre: drama (sau romanul sau nuvela) în 
jurul destinului artistic şi uman al unui creator de artă, real sau ima- 
ginar. Dacă la Goathe problema centrală este căutarea căilor care leagă 
creaţia artistică de practica socială (să amintim, pe lîngă Tasso, de 


8 Ultimele două versuri au fost reluate de Goethe ca motto la 


Elegie din Trilogia pasiunii, v. Goethe, Opere I. Poezia, op. cit., p. 
287 (trad. Şt. Aug. Doinaș). 

romanul Wilhelm. Meister), în numeroasele scrieri romantice cu ase- 
menea tematică (Wackenroder, Novalis, Eichendorff, E. Th. A. Hoff- 
mann) se reliefează opoziţia artistului faţă de un mediu social amorf 
şi filistin, aprofundindu-se în același timp problematica genezei creaţiei, 
pe care Goethe o încadrează numai cursiv (V, 4) în drama sa. Dez- 
voltarea ulterioară (cu Grillparzer, Immermann, Wagner, Keller 
Hofmannsthal) va culmina în romanele și nuvelele lui Thomas Mann, 
care va evidenția atit continuitatea reprezentativă a clasicismului 
(Lotte la Weimar), cît şi, mai ales, problematica decadentismului 
modern (Familia Buddenbrook, Tonio Kröger, Moartea la Veneţia, 
Dr. Faustus). În ultimii ani, se poate observa în literatura de expresie 
germană o foarte asiduă recrudescenţă a aceleiași tematici, de astă 
dată cu vădita semnificație de căutare a propriei identități şi de 
definire a atitudinilor şi opţiunilor existenţiale prin aproximări şi 
analogii cu destine artistice din trecut. 


TORQUATO TASSO 


PERSONAJELE 


ALFONSO AL DOILEA, ducele Ferrarei 
LEONORA D'ESTE, sora ducelui 

LEONORA SANVITALE, contesă de Scandiano 
TORQUATO TASSO 

ANTONIO MONTECATINO, secretar de stat 


Acțiunea se petrece la Belriguardo, un castel de vară. 


ACTUL ÎNTÎI 


Rotondă în parc, împodobită cu busturile poeților epici. În prim plan, 
la dreapta, bustul lui Vergiliu; la stinga, cel al lui Ariosto 


SCENA ÎNTÎI 


Prințesa, Leonora 


PRINȚESA: Te uiţi zimbind la mine, Leonora, 
Şi iar zimbeşti uitindu-te la tine. 
Ce e? Unei prietene-i poţi spune. 
Pari gînditoare; totuși, mulţumită. 
LEONORA:  Domniţă, da, e drept că mă amuză 
Îmbrăcămintea noastră cimpenească. 
Ai zice păstoriţe fericite, 
Ducînd cu ele trai de fericiţi. 
Vezi, împletim cununi: a mea, de florit, 
Te uiţi ce repede-mi sporește-n miini! 
Tu, spirit nalt, simţire-naripată, 
Tu lujeri zvelţi de lauri! ţi-ai ales. 
PRINȚESA: Tulpinile ce-am împletit visînd 
De-ndată şi-au găsit o frunte demnă. 
Îl încunun cu drag eu pe Virgil. 


Așază cununa pe bustul lui Virgiliu. 


LEONORA: Iar eu cununa-mi rizătoare-o pun 
Pe fruntea-naltă a lui Ariosto. 


Îl încunună pe Ariosto. 


Şăgălnicia-i proaspătă de-a pururi 
Primească-ntiiul dar al primăverii. 

PRINȚESA: Ce bine că ne-aduse al meu frate 

Așa de timpuriu aici, la aer; 

În tihnă, unde noi putem visa 

La mari poeţi din epoca de aur. 

Mi-e drag la Belriguardo — multe zile 

Senine-am petrecut, fiind copilă. 

Şi pajişti ce-nverzesc, și soare cald 

Îmi amintesc de timpurile-acelea. 
LEONORA: Da, altă lume parcă ne-mpresoară. 

Te-mbie de pe-acum cu umbra deasă 

Copacii veşnic verzi, te-nviorează 

Fintinile în susur, lin se leagăn’ 

Mlădiţe crude-n vintul dimineţii. 

Flori din răzoare dulce te privesc, 

Cu ochii drăgăstoși ca de copii. 

Chiar grădinaru-şi scoate liniştit 

De la iernat lămiii lui şi chitrii. 

Tihnit şi-albastru-i cerul peste noi; 

Pe culmile de munţi îndepărtate 

Zăpezi topite aburesc în zare. 
PRINȚESA: Ce mult m-aș bucura de primăvară 

Prietena de-ar fi să nu mi-o ial 
LEONORA: Nu-mi aminti în clipe ca acestea 

De-atit de-apropiata despărțire. 
PRINȚESA: Ce laşi în urmă ai să regăsești 

În marele oraş, cu prisosinţă. 
LEONORA: Mă cheamă datoria, dragostea 

De soţul meu; lui prea mult i-am lipsit. 

I-l duc şi pe copil — care-a crescut 

Atita într-un an şi s-a-mplinit — 

Să-mpart cu el mîndria lui de tată. 

Măreaţă e Florenţa, dar cu toate 

Comorile-i de artă grămădite, 

N-ajunge ea Ferrara în nobleţe. 

Poporu-acolo-a ridicat oraşul, 

Pe cînd prin prinții ei Ferrara-i mare. 
PRINȚESA: Mai mult prin oamenii ce-ntimplător 

S-au întîlnit aici şi s-au unit. 
LEONORA:  Se-mprăştie ce-adună întîmplarea; 

Aleşii însă-atrag pe cei aleşi 

Şi îi retin, aşa cum faceţi voi. 

În jurul tău şi-al fratelui atiţia 

Se-alătură, şi toţi de voi sînt vrednici 

12 — 'Teatru va! TT — natha 


Cum sînteţi voi de vrednicii părinți. 

Aci se-aprinse facla luminoasă 

A liberei gindiri şi a ştiinţei 

Cînd barbaria încă-şi întindea 

Pe lume-ntunecimea. De copilă, 

Și Ercole, și Ippolito d'Este? 

Sint nume ce de-atunci le-am auzit. 

Ştiu tată-meu că prețuia Ferrara 

Cu Roma și Florenţa deopotrivă. 

De-atunci o tot visez, acum aicea-s. 

Aici a fost Petrarca găzduit, 

Iar Ariosto își găsi modelul. 

Italia nu știe-un nume mare 

Să nu fi fost în casa asta oaspe; 

Și însemnează mult să găzduieşti 

Un geniu; dacă tu-i dai ospeţia, 

Un dar mult mai de preţ îţi dă în schimb. 

Sfinţit e locul pe-unde a trecut 

Un mare om. lar vorba, fapta lui 

Și după-un veac rămîne la urmași. 
PRINȚESA:  Rămine, de-or simţi-o viu cu tine. 

Te fericese ades de-astfel de dar. 
LEONORA: Pe care tu ca nimeni alt îl guşti, 

Senin şi cald. Simţire tumultuoasă, 

Eu spun îndată tot ce simt năvalnic. 

Tu simţi mai bine, simţi adînc şi... taci. 

Nu te orbește strălucirea clipei, 

Nu te corupe gluma. Linguşirea, 

Oricit de-abil s-ar strecura, nu prinde. 

Eşti fermă-n gînd şi sigură-n păreri; 

Ți-e dreaptă judecata, ai instinctul 

A ce-i măreț, îl ştii ca şi pe tine. 
PRINȚESA: Faci rău că-mbraci suprema linguşire 

În straiul sincer al prieteniei. 
LEONORA:  Prietenia-i nepărtinitoare 

Ca să redea din plin întregu-ți merit; 

Prilej, noroc or fi contribuit 

În parte la desăvirşirea ta, 

Dar pîn’ la urmă-o ai, şi eşti cum eşti. 

Pe tine şi pe sora ta? o lume 

Vă-nalță mai presus de-orice femei. 
PRINȚESA: Mă lasă rece asta, Leonora, 

Cînd mă gîndesc cît de puţin sîntem, 

LEONORA: 


PRINȚESA : 

erra 


Şi pentru-acel puțin au alții merit. 

Pe clasici dacă-i ştiu şi ce s-a scris 
Mai bun în lume-i datorită mamei. 
Însă-n ştiință,-n judecata clară, 

Nici sora mea, nici eu nu-i stăm alături. 
De-ar fi cu dinsa să ne măsurăm, 
Lucreția mai degrabă are dreptul. 
Dar una-ți spun: n-am socotit nicicînd 
Ca merit personal nimic din ce 
Mi-au hărăzit natura sau norocul 
Doi oameni luminati vorbind de-ascult, 
Mă bucur că le înţeleg părerea: 

Şi fie c-ar vorbi de-un mare om 

Din alte vremi şi tot ce-a-nfăptuit, 
Sau fie c-ar fi vorba de-o știință 

Ce, prosperind prin multe experienţe, 
Stă omului în slujbă şi-l înalţă, 

În orice fel s-ar duce convorbirea, 

O urmăresc cu drag. Pot urmări 

La fel doi înţelepţi cînd stau de vorbă 
Despre ce pasiuni pot să încînte 

Sau să orbească-un suflet omenesc, 
Discută cu nobleţe şi ţinută. 

La fel cînd setea unui prinț de glorii 
Şi stăpiniri întinse e prilej 

De cugetare pentru gînditor, 

Şi isteţimea minţii văzătoare 

Ne-arată calea, -n loc să ne-amăgească. 
Dar după o dezbatere profundă, 

Cum ne-odihnesc auzul şi simţirea, 
Cum ne alină versul de poet 

Ce ne revarsă mingiios în suflet, 
Simţiri „gingaşe, armonii divine! 

Tu, spirit vast, cuprinzi o-împărăţie; 
Eu, în ostrovul poeziei mă simt bine, 
În fermecatele-i dumbrăvi de lauri. 


În ţara asta minunată, spun 

Că mirtul bucuros îi ia-nainte 
Oricărui pom. lară sub umbra lui, 
Orişice muze-ar fi, mult mai degrabă 
Ai vrea ca pe poet să-l întilnești, 

Ce pare că ne ocolește, fuge, 


LEONORA: 


PRINȚESA : 


LEONORA : 

Cătînd ceva ce poate noi nu știm 
Și poate nici el însuși nu prea ştie. 
Ce fericire dacă-n clipa-aceea 

Ne-ar întilni, şi iute-nflăcărat, 

În noi ar recunoaşte el comoara 

Ce-a căutat-o-n van în lumea-ntreagă! 
Ce pot eu face? Să glumeșşti te las. 
M-atinge gluma, însă nu prea mult. 
Îi recunosc cuiva cînd are-un merit; 
Lui Tasso-i dau doar ce i se cuvine: 
Nu-i întîrzie ochiul pe pămînt; 
Auzu-i prinde armonia firii; 

Istoria ce-i dă, ce-i dă viaţa, 

Găsesc din plin şi-ndată-n el răsunet; 
Se-mbină-n el idei de pretutindeni, 
La tern şi mort simţirea lui dă viaţă. 
Înnobilează ce credeai comun; 

Ce preţuiai, e-n faţa lui nimica. 

În sfera lui de vis pe unde zboară, 
O, ce n-am da să rătăcim și noi, 

Să ne împărtășim din lumea lui: 

Îl crezi aproape, el e tot departe, 
Te vede, crezi, şi poate-n locul tău 
Lui îi apar, ca-n vis, vedenii numai. 
Frumos şi fin mi l-ai descris, poetul 
Plutind în sfera lui de dulci visări. 
Dar eu mă tem că și realitatea 
L-atrage cu putere şi-l reţine. 

În cînturile-acelea aninate 

În trunchiuri de copaci şi parfumînd 
Ca merele de aurt ale unei 
Hesperii noi, răspunde-mi, tu nu vezi 
Un fruct suav al dragostei adinci? 
Mă-ncînt de versul lui, dar îmi dau seama 
Că dînsul preamăreşte în tot felul 
Un singur chip în cînturile sale: 
L-înalţă cînd cu blindă strălucire 
Spre cerul înstelat, cînd se prosternă 
Ca îngeri din azur în faţa lui. 
L-urmează-apoi prin pajiști, împletind 
Din orice flori cunună pentru el. 

Se depărtează draga, proslăvește 
Cărarea-atinsă de piciorul ei. 


PRINȚESA: 


LEONORA : 


PRINȚESA: 


LEONORA : 

Ascuns în tufe ca privighetoarea, 

Din pieptu-nfrigurat de dor cum plinge, 
Se umplu de-armonii văzduh și crînguri. 
Cu dulcea-i vrajă, farmecul durerii 
Mingiie-auzul, inimii se pleacă. 

Și ori de cîte ori își spune dorul, 

Îi pune numele de Leonora. 

Al tău e numele, e și al meu; 

M-ar întrista să fie un alt nume. 

Mă bucur, sentimentul pentru tine 
Că-l poate-ascunde dup-un echivoc 

Și că îşi aminteşte şi de mine 

La armonia-acestui dulce nume. 

Aici nu este vorba de-o iubire 

Ce-şi ia în stăpinire ce-i e drag 

Să-l aibă numai ea și să-l ascundă 
Geloasă de a altora privire. 

Cind fericit se pierde-n contemplarea 

A ce e-nalt în tine, de ce nu 

L-ar bucura şi firea-mi mai uşoară? 
Nu noi sîntem iubite — iartă-mi — ci 
Din sfere se pogoară ce iubeşte 
Asupra numelui ce este-al nostru, 
Împărtăşind cu noi simţirea lui; 

Noi nu-l iubim pe el, iubim cu el 
Supremul numai ce-l putem iubi. 
Te-ai adincit, văd, în știința asta 
Atit, Eleonora, că-mi spui lucruri 

Pe care doar urechea le aude, 

În suflet însă-abia de mai pătrund. 
Discipolă-a lui Platon! Nu-nţelegi 
Ce-ţi îngăimează o începătoare? 

Ar fi să mă înşel din cale-afară. 

Da, poate că mă-nșel, dar nu-ntr-atit; 
Căci Ámor nu apare-n dulcea-i școală 
Ca de-obicei, copilul răsfăţat: 

Ci tînărul unindu-se cu Psyche5 

Ce-n sfatul zeilor îşi are loe 

Şi vot. Nu-i tot sfruntatul care zburdă 
Din floare-n floare, veșnic nestatornic; 
Iar vraja frumuseţii formelor 

Nu-l prinde-îndată; nici nu-şi ispăşeşte 
Prin ciudă şi dezgust beţia scurtă. 


PRINȚESA: Îl văd pe frate-meu! N-aş vrea să simtă 
Ca şi acum vorbim de-acelaşi lucru. 
Ar fi ca iarăşi să ne ia în ris 
Ca astăzi, cînd cu travestirea noastră. 


SCENA A DOUA 


Prinţesa, Leonora, Alfonso 


ALFONSO: Pe Tasso-l caut peste tot, dar nu-l văd, 
Şi nici la voi aicea nu-l găsesc. 
Pe unde-o fi? Voi n-aţi putea să-mi spuneţi? 
PRINȚESA: Ieri l-am zărit puţin, iar azi deloc. 
ALFONSO:  Cusururi vechi, să fugi mereu de lume, 
Să cauţi tot mereu singurătatea. 
Îl iert că fuge de învălmăşeală, 
Că-n linişte se simte mai în voie 
Şi poate cugeta-mpăcat cu sine; 
Îl mustru însă cînd îl văd că fuge 
Și de apropiații mei prieteni. 
LEONORA: De nu mă-nșel, Alteță, în curînd, 
În loc să-l mustri, cred că ai să-l lauzi: 
Puțin cît l-am zărit, ţinea o carte 
Şi o tăbliță, şi mergea, scria. 
O vorbă-n treacăt ieri părea să-mi spună 
Că opera de seamă a sfirşit-o 
Ceva pe ici, pe colo doar mai schimbă, 
Ca să-ţi aducă o ofrandă demnă 
De-nalta cinste ce i-o hărăzești. 
ALFONSO:  Binevenit să fie de-o aduce-o, 
Și multă vreme cred că nu-l mai mustru. 
Cu cît mai mult iau parte la lucrare, 
Cu cît mai mult mă bucur în tot felul 
De operă, cum este şi firesc, 
Cu-atît la urmă-mi creşte nerăbdarea. 
Tot nu se-ndură să sfirşească-odată. 
Întruna schimbă; cînd zici că sfirşeşte, 
Se-mpotmoleşte iar, se răzgindește, 
Ţi-e ciudă că-ţi amină bucuria 
Pe mai tîrziu, cînd o credeai venită. 
PRINȚESA: Ba îl admir că pregetă, cu grijă, 
La orice pas cînd merge către ţintă. 

Doar ea, doar inspirația îmbină 

Și-ncheagă într-un tot atitea versuri. 

Nutreşte-n suflet doar o năzuinţă: 

Să poată unitar să-şi dea lucrarea, 

Iar nu povești peste poveşti să-nşire 

Și să-ţi ia ochii, apoi amăgit 

La urmă să rămii cu vorbe goale. 

Dă-i pace. Timpul nu e potrivita 

Măsură pentru-o operă de seamă. 

Ca să se poată bucura urmașii, 

Contemporanii trebuie s-aştepte. 
ALFONSO:  L-om îndemna-mpreună, dragă soră, 

Ca şi-n trecut, şi, cred, vom izbuti. 

Cind eu voi fi prea aspru, tu mîngiie.l, 

Cind tu vei fi prea blîndă,-l mustru eu. 

Atuncea, poate l-om vedea ajuns 

La ţinta cea atît de mult visată. 

Va fi-n mirare ţara, lumea-ntreagă 

Ce mare operă s-a săvîrşit. 

Atunci, eu îmi iau partea mea de faimă, 

El în viltoarea vieţii va pătrunde. 

Pentru cultura unui om de seamă 

N-ajunge-un cerc restrîns, ci să-l inspire 

Și ţara lui, şi lumea. Să primească 

Și lauda, cît şi dojana. Să se 

Cunoască şi pe sine, şi pe alţii. 

Singurătatea n-o să-l mai dezmierde, 

Vrăjmașul lui nu vrea atunci să-l cruţe, 

Prietenul, la rîndu-i, n-are voie. 

În luptă prinde tinărul putere. 

Se vede și devine-atunci bărbat. 
LEONORA: Alteță, pentru el, şi-n viitor 

Ca şi-n trecut, vei face tot ce poţi. 

În linişte se-ncheagă un talent, 

Dar în viltoarea vieţii-un caracter. 

De şi-ar forma şi sufletul, ca arta, 

La-nvăţătura tal Să nu mai fugă 

De oameni, şi, bănuitor cum e, 

Să nu devină un fricos ursuz. 
ALFONSO: Te temi de oameni doar cînd nu-i cunoşti, 

Cind fugi de ei, îi judeci şi greșit. 

E cazul lui. Cu timpu-aşa se pierde 

Un cuget liber şi îşi pune stavili. 

Se teme-ades că i-am retras favoarea 
Aşa, chiar din senin, ori îi abate 

Că oameni care ştiu că nu-i vor răul 
Îi sînt dușmani. Ori de se-ntimplă ca 
Să-i rătăcească o scrisoare, sau 

Să-i plece-un servitor în alt serviciu, 
Sau cumva să-i dispară o hirtie, 

O ia că e-nadins, că e trădare, 

Ori vicleșug anume ca să-l sape. 

PRINȚESA: Și, totuși, dragă frate, nu uita 
Că greu îl scoţi pe om din ce-i stă-n fire. 
Cind şi-ar serînti piciorul un prieten 
Ce ne-nsoţește, n-ai încetini 
Din mers şi, ca să-i vii în ajutor, 
Nu i-ai întinde-o mînă? 

ALFONSO: Mai degrabă 
Aș căuta să-l vindec, şi de-ndată 
Să-l pun sub îngrijirea unui medic, 
Ca întremat şi vesel să pornim 
Cu el pe drumul fericit al vieţii. 

N-o să mă-nvinuiți, sper, niciodată 
Că fac pe medicul brutal cu el, 
Fac însă tot ce-mi este cu putinţă 
Să-l văd mai sigur, mai încrezător. 
li dau des, în fața tuturora, 
Vădite semne de favoarea mea, 
Cu plingeri de-o veni, fac cercetări, 
Ca mai deunăzi, cînd mi s-a plins 
Că i-au forțat odaia. N-are drept; 
Îi spun în linişte cum îmi explic. 
Cum totul trebuie-ncercat, încerc; 
Cu Tasso merită să ai răbdare, 
Şi voi, cu drag, cred, mă veţi ajuta. 
Acum, că v-am adus pe voi la aer, 
Mă-ntore diseară în oraș. Îi veţi 
Vedea şi pe Antonio o clipă. 
El vine de la Roma să mă ia. 
Avem de lucru, de luat decizii, 
De cumpănit, scrisori de scris, o groază; 
Prezenţa mea-n oraș e necesară. 
PRINȚESA:  Ne-ngădui să te însoțim şi noi? 

ALFONSO: 


PRINȚESA: 


LEONORA: 


ALFONSO: 


LEONORA: 
ALFONSO: 


Steţi voi la Belriguardo. Treceți la 


Consandoli ca să vă bucureți 


Din plin de toate zilele frumoase. 
Tu nu rămiîi cu noi? Ce-ei de făcut 
Nu poți să faci şi-aici, ca la oraş? 
Ni-l iei şi pe Antonio cu tine. 

Ce multe ne-ar istorisi din Roma! 
N-am ce să fac, copii, dar vi-l aduc 
Îndată ce-mi va sta-n putinţă, sigur, 
Şi v-o istorisi. La rîndul vostru, 

Şi voi să m-ajutaţi să-l răsplătesc 
De toată străduinţa-n slujba mea. 
Iar după ce vom fi vorbit în voie, 
Să vină, n-au decît, şi musafirii, 
S-avem mai multă viaţă-n jurul nostru: 
De-aş căuta-o, să-ntilnesc şi eu 

Vreo zină-n umbra esta răcoroasă. 
Ne vom preface noi că nu vedem. 
Voi fi la rîndul meu cu-ngăduinţă. 


PRINȚESA privind spre culise : 


ALFONSO: 


LEONORA : 


De mult îl văd venind pe Tasso. Face 
Agale cîte-un pas, iar cînd şi cînd 
Se-opreşte, stă pe ginduri, apoi iarăşi 
Zorește către noi, şi iar se-opreşte. 
Nu-i tulburaţi visarea şi gindirea 

În timp ce scrie. Rătăcească-n voie. 
Dar ne-a zărit şi vine înspre noi. 


SCENA A TREIA 


Cei dinainte. Tasse 


TASSO cu un manuscris broşat în pergameni: 

Tot preget să-ţi prezint lucrarea asta 

Și nu mă-ndur, nu pot să ţi-o-nmînez; 
Rămîne, ştiu, tot nedesăvirşită 

Chiar dacă s-ar părea c-am terminat-o. 
Dar dacă-am şovăit să ţi-o ofer 

Aşa, cu cîte lipsuri are încă, 

Acum mi-e teamă nu cumva să-ţi pară 
Că sînt fricos, nerecunoscător. 


Şi dacă „iată-mă“-i de-ajuns să spui 
Ca pe cei dragi să-i bucuri și să-ţi ierte 
Îţi spun şi eu numai atit: „A ta e“. 

Îi înminează volumul. 


ALFONSO: De-ai şti surpriza asta ce înseamnă! 
Din ziua asta-mi faci o sărbătoare. 
Aşadar, iată-l am în mină-acum, 
Și-ntr-o măsură îl numesc al meu! 
De cînd tot aşteptam să hotărăşti: 
E gata, este timpul să ţi-l dau. 
TASSO: De-ţi place ție, e desăvirșit, 
În orișice privinţă-ţi aparţine. 
Da, cînd privesc doar truda ce-am depus-o, 
Cînd văd doar trăsătura penei mele, 
Să zic îmi vine: Opera-i a mea! 
Dar cînd iau seama tot ce-i dă valoarea, 
Lăuntricul ei preţ şi demnitatea, 
Îmi spun că-ți sînt dator întregul merit. 
Natura cînd a vrut din plin să-mi deie 
În dar supremul har al poeziei, 
Norodul îndărătnic mă respinse 
Cu toată-nverşunarea la o parte. 
Copil fiind, cînd farmecul vieţii 
Mă îmbia cu plinătatea lui, 
Întiia tinereţe mi-o mîhniră 
Nevoia, grija bieţilor părinţi. 
Cind sufletu-mi abia-ncepu să cînte, 
Cintarea izbucni sfişietoare. 
Răsfrîntă în acorduri-năbușite, 
Cînta durerea tatei, chinul mamei. 
Tu eşti acela ce m-ai ridicat 
Din strîmtul vieţii către libertate, 
Și-ndepărtindu-mi grijile cu totul 
M-ai liberat, ca sufletul, senin, 
Să zboare către cînt-ntraripat, 
Oricum va fi lucrarea preţuită, 
Doar vouă vi-s dator, al vostru-i prețul! 
ALFONSO: Da, slavă ţie, modestia ta 
Îţi face cinste, nouă de asemeni. 
TASSO: De ce nu pot să spun cit simt de-adinc 
Că tot ce-n dar aduc e de la voi? 

PRINȚESA: 


ALFONSO: 


LEONORA: 


TASSO: 


ALFONSO: 

Din mine-am scos eu, tinăr visător, 
Înaltul cuget? Dreapta cîrmuire, 
Virtejul luptei, eu le-am conceput? 
Dar dibăcia-n arme ce-o arată 

Din plin la vremea lui orice erou? 
Dar vrednicul curaj cavaleresc? 

Dar viclenia înfruntind prudenţa? 

Nu tu, o, prinţ viteaz şi înţelept, 
Le-ai insuflat pe toate, ca un geniu 
Al meu, ce parcă-şi află bucuria 
Fiinţa-i neasemu:t de-naltă 

Să ne-o arate printr-un muritor? 

Te bucură de tot ce-ai făptuit! 

Te bucure cinstirea celor buni! 

Te bucure cinstirea lumii-ntregi | 
Mi-ajunge mulţumirea astei clipe. 

Pe voi v-aveam în minte cînd scriam, 
Ca să vă plac mi-era suprema ţintă. 
Cînd nu-ţi pui lumea toată în prieteni, 
Nu meriţi prețuirea omenirii. 

Mi-e patria aici, în cercu-n care 
Fiinţa mea se simte-n largul ei. 

Aici orice cuvînt îl sorb cu sete, 
Aici vorbesc ştiinţa, gustul, arta, 

În voi contemporanii mi-i contemplu 
Și în acelaşi timp îmi văd urmașii! 
E-ntimidat poetul de mulțime. 

Doar cei la fel cu voi simt şi-nţeleg, 
Doar ei, deci, judecind, să răsplătească. 
În noi de vezi contemporani şi-urmași, 
Noi cum să te primim cu nepăsare? 
Simbolul ce-l cinstește pe poet, 

Pe care chiar eroul ce-are dreptul 
Pe fruntea lui îl vede fără pizmă, 
Azi văd că-l încunună-al său străbun. 


Arată bustul lui Vergiliu 


Să fie-o întîmplare? Ori un geniu 
Să-l fi-mpletit şi-adus? Nu ni se-arată 
În van, cred eu. Virgil pare c-ar spune: 
„La morţi daţi voi cinstire? Am avut-o 
Din viaţă mulţumirea şi răsplata. 


LEONORA: 
TASSO: 


ALFONSO: 


Sau de ne dați cunună și cinstire, 
Şi celor vii dați ce li se cuvine. 
Statuia mea destul e de cinstită, 
Dar ramul verde aparține vieții!“ 


Alfonso face un semn surorii sale, care ia cununa de 
pe bustul lui Vergiliu și se apropie de Tasso. El se dă 
un pas înapoi. 


Te dai-napoi? Nu vezi cine-ți întinde 
Cununa mindră,-n veci nepieritoare? 
O, lasă-mă să preget! Nu văd cum 
Aş mai putea trăi dup-aşa clipe. 

În mulţumirea-acestei consacrări 

Ce te înfricoșase-adineaori. 


PRINȚESA ținind cununa ridicată: O, lasă-mi, Tasso, 


TASSO: 


rara bucurie 
Să-ţi spun făr'de cuvinte ce gindesc. 
Povara dulce din prea-scumpa-ți mînă 
O-ntîmpin în genunchi, nedemn de ea. 


Îngenunchează. Prinţesa îi pune cununa pe cap. 


LEONORA cu un gest de bucurie: 'Trăiască-ncununatul 


ALFONSO: 
PRINȚESA: 


TASSO: 


LEONORA : 


TASSO: 

prima oarăf 
Modestului ce bine-i stă cununa! 


Tasso se ridică 


E prevestirea unei noi cununi, 

Ce te-o împodobi pe Capitoliu. 
Acolo te-or primi rostiri pompoase, 
Aici prietenească-i sărbătoarea! 

O, ia-o, ia-o de pe capul meu! 
Îndepărteaz-o, tîmplele îmi arde, 
Ca soarele cînd raza e prea-ncinsăl 
Îmi dogoreşte fruntea şi-mi răpește 
Puterea de gîndire, simt zvienindu-mi 
Tot sîngele. Lertaţi-mă,-i prea mult. 
E-un ram care fereşte fruntea cui 
Pluteşte în ţinutul de arşiță 

Al gloriei, şi care-l răcoreşte. 

Nu merit eu această-nviorare 
Ce-adie-n jurul frunţii de viteaz. 
O, zei, voi înălţaţi-o şi sfințiţi-o 

În zări albastre, sus, atît de sus, 
Încît întreaga viaţă să mi-o trec 


ALFONSO: 


TASSO: 


PRINȚESA : 


TASSO: 


227 


În dorul veşnic după-această ţintă. 
Cind strîngi din tinereţe, ştii valoarea 
Și plinătatea bunurilor vieţii, 

De tînăr cînd te bucuri, nu renunţi 
De bunăvoie la ce-a fost al tău, 

Iar cînd ai bunuri, fii şi înarmat. 

Să te-narmezi îți cere-o stăpinire 

De tine care-n veci să nu dea greș. 
Şi chiar acum mă lasă;-n fericire 

Mă părăseşte forţa înnăscută 

Ce mă-nvăţase să întimpin ferm 
Nefericirea, mîndru — nedreptatea. 

Să fie încîntarea astei clipe 

Ce pare că-mi topeşte vlaga toată? 
Îmi simt genunchii şovăind. Domniţă, 
Mă vezi din nou plecat în faţa ta. 
Ascultă ruga mea fierbinte: Ia-o, 

Să pot, trezit din visul meu frumos, 
Să simt o viaţă-mprospătată, nouă. 
Cind poţi purta în linişte povara 
Talentului ce zeii ţi-l dădură, 

Atunci să porţi şi frunzele acestea — 
Cel mai de preţ bun ce-ţi putem noi da. 
Acelui ce-a fost vrednic să le poarte 

Îi freamătă-mprejurul frunţii veşnic. 
Lăsaţi-mă să plec, dar ruşinat, 

Cu marea-mi fericire în dumbrava 

În care-mi ascundeam cîndva durerea; 
Eu singur, nimeni să nu-mi amintească 
De-atit noroc de care nu sînt vrednic. 
Iar dacă-n limpezimea de cleștar 

A apei din fîntîni s-ar oglindi, 
Încununat, un tinăr ce visează 

Sub cer, printre copaci şi printre stînci, 
Aș crede că mi-apare Elizeul 

În oglindirea fermecată-a apei, 

Şi-n linişte, uimit, m-aş întreba: 

Ce chip plecat din viaţă îmi răsare 
Din vremi uitate, mîndru-ncununat? 
Ce nume-o fi purtind? Ce merit are? 
După-un răstimp mi-aş spune: De-ar veni 
Și altul, altul încă lingă el, 

Şi să-i ascult vorbind prieteneşte. 


LEONORA: 

O, ce n-aş da să văd eroi, poeți 

Din alte vremi aici lîngă izvor; 

De-a pururea să-i știu nedespărțiți, 
Precum au fost de strîns uniți în viață. 
Și după cum uneşte un magnet 

Un fier cu-alt fier, un ideal comun 
Unească pe erou şi pe poet. 

Homer uită de sine viaţa-ntreagă, 
Pierdut în contemplarea-a doi viteji; 
lar Alexandru-n Elizeu grăbeşte 

Ca pe Homer și-Ahil să-i întilnească. 
Mari spirite, cum nu vă pot vedea 
Aievea-n faţă, toate laolaltă! 
Trezeşte-te, nu ne lăsa prezentul 

Să credem că-l nesocotești cu totul! 
Prezentul este cel care mă-nalţă, 

Vă par absent, iar eu parcă plutesc. 
Mă-ncîntă că vorbind cu năluciri 

Le socotești tot ca ființe vii. 

Un paj se apropie de duce şi-i șoptește ceva. 
Da? A venit? Soseşte chiar la vreme! 
Antonio! Adu-mi-l! Iată-l, vine. 


SCENA A PATRA 


Cei mai de sus, Antonio 

Bine-ai venit! Cu tine deodată 
Ne-aduci şi veste bună. 

Bun venit! 
N-aş şti ce să spun ce bucuros mă simt 
Că mă găsesc iar în mijlocul vostru! 
Acum, că sînt cu voi, îmi regăsesc 
Tot ce-mi lipseşte. Sinteţi mulţumiţi 
De tot ce-am dezbătut şi împlinit. 
Sint răsplătit, de-acele griji cînd, ştiţi, 
Ba mă sileam cum să nu scap prilejul, 
Ba timpul iroseam. Fapt este, însă, 
C-am izbutit, înlăturînd conflictul. 
Și eu spun bun venit, deși mi-e ciudă 
Că vii chiar în acea zi cînd plec eu. 
Norocul meu, nevrind deplin să fie, 
Cum vin, mă şi lipseşte de-o-ncîntare. 


TASSO: Şi eu te-ntimpin c-un salut. Mă bucur, 

Om încercat, că pot să-ți stau în preajmă! 
ANTONIO: Ca să mă știi ce sînt, ar fi nevoie 

Să poţi privi din lumea ta-ntr-a mea. 
ALFONSO: Cu toate că-n scrisori mi-ai povestit 

` Și de demersuri, şi de reuşite, 

Eu tot te-aş întreba, prin ce mijloace 

Ai izbutit să dobîndeşti izbînda? 

Sint pardoseli atît de-alunecoase, 

Că-ţi cer să chibzuieşti cu luare-aminte 

Fiece pas, cînd năzuiești s-atingi 

Cu bine țelul urmărit atita. 

Cind ceri un avantaj pentru stăpin, 

Vei fi la Roma-n grea încurcătură, 

Căci Roma cere tot, nu dă nimica, 

Şi de te duci cu gînd ceva să capeţi, 

Nimic nu capeţi cînd n-aduci ceva, 

Şi ai noroc de capeţi chiar și-atuncea. 
ANTONIO: Nu prin diplomaţie și prin fraze 

Am izbutit să-ţi împlinesc voinţa. 

Ce iscusit la Vatican nu-şi află 

Egalul? Nu, de alte-mprejurări 

M-am folosit. Te preţuieşte papa 

Grigore? şi te binecuvîntează. 

Moşneagul cel mai demn ce-a fost vreodată 

Încununat şi-a amintit cu drag 

Că te-a îmbrățișat pe vremuri. Omul 

Cunoscător de oameni te admiră 

Nespus. S-a străduit de dragul tău. 
ALFONSO: Mă bucur mult de prețuirea lui, 

Și sinceră de-o fi. Dar ştii şi tu 

Că Vaticanul socotește mici 

Şi-mpărăţii întinse la picioare, 

Necum să preţuiască prinți și oameni. 

Îmi spui şi mie cum de-ai izbutit? 
ANTONIO: Dar papa eo minte luminată 

Şi vede mic ce-i mic; ce-i mare — mare. 

Şi, ca să poată stăpini o lume, 

Mai şi cedează-n Jur cîte ceva. 

Fişiei de pămînt lăsată ţie 

Îi dă tot cît și ţie preţuire, 

Cum însă vrea-n Italia lui pace, 

Împacă pe prieteni, iar la graniţi 
Menţine pacea, pentru ca puterea 
Creştinătăţii, bine guvernată, 

Şi turci să nimicească, și eretici. 
Ce oameni, crezi, au trecere la el 
Ca să le-acorde-ncrederea-ntru totul? 


Doar omul încercat, neobosit 
l-ar cîştiga încrederea, favoarea. 
Aflat în slujba statului de tinăr, 
El stăpineşte-acum, înriureşte 
Curți mari, pe care, ca trimis, pe vremuri, 
Le-a cunoscut, ba chiar ocirmuit. 
La fel se oglindeşte-n ochii-i lumea 
Ca şi folosul propriului său stat. 
Să-l vezi lucrînd, nu poţi să nu-l aprobi. 
Te-ncîntă cînd de timp dezvăluit e 
Ce-a chibzuit şi-a-nfăptuit în taină. 
Nu ştiu spectacol mai înălțător 
Decît un domnitor domnind cuminte 
Şi-o ţară-n care, mîndri să asculte, 
Toţi ştiu că își slujesc lor înşişi cînd 
Doar lucruri drepte li se cer să facă. 
Cit aş dori să pot vedea de-aproape 
Asemeni lume! 

Să-ţi vîri, cred, năsucul! 
Nu-i seamănă, gindesc, Eleonorei 
Doar să se uite. Ce minune-ar fi 
În planuri aşa mari dac-ar intra 
Şi două miîini micuţe! Spune, nu? 


LEONORA către Alfonso: 

ncerci să mă provoci? Nu cad în cursă. 
Dator mai de demult îți rămăsesem. 
Azi îți rămîn datoare eu. Mă iartă 
Şi nu mă stînjeni în ce-am să-ntreb. 


Către Antonio 


Dar pe ai lui şi i-a căpătuit? 

Nici mult, dar nici puţin, chiar cît se cade. 
Un om sus-pus cînd n-are de-ai lui grijă, 
Te judecă atuncea toată lumea. 

Tăcut şi cu măsură ştie papa 

Pe-ai lui, care-şi slujesc cu cinste ţara, 

Să-i răsplătească, şi împacă astfel 
Cu-o grijă numai două-ndatoriri. 

Se bucură şi arta şi știința 

De ocrotirea lui? E la-nălţime, 

Ca marii domnitori de-odinioară? 
Ştiinţa o cinstește, căci l-ajută 

Să-şi cîrmuiască ţara și poporul, 

lar arta, pentru că-i împodobește 
Şi-i-nalţă Roma, templul şi palatul, 
Făcîndu-le minuni în lumea-ntreagă. 
În preajma lui nimic nu lincezește: 
Să-nsemni ceva, slujește-i şi lucrează. 
Și spune,—o scoatem în curînd la capăt 
Mulţumitor? Ori, poate, pîn’ la urmă 
Ne-or pune-n cale ici şi colo piedici? 
Nu, nu mă-nșel; cu semnătura ta 

Şi cu ceva scrisori, sper că-n scurt timp 
Dihonia pe veci s-o-nlăturăm! 
Blegoslovită fie ziua-aceea 
Aducătoare de noroc şi ag 

Hotarele mai Sigure, mei largi 

În viitor! Fără vărsări de sînge! 
Cununa civică ai merita, 

Antonio. Domniţele, din cel 

Mai nalt stejar, în cea mai mîndră zi 
Ți-or împleti-o și-aşeza pe frunte! 

Și Tasso între timp m-a bucurat: 

Da, el ne-a dezrobit Ierusalimul? 

Și, ruşinînd creştinătatea nouă, 

El ţelu-ameţitor, de neajuns, 

Prin sîrg şi străduinţă l-a atins. 
I-am răsplătit-o truda,-ncununîndu-l. 
Mi-ai dezlegat enigma: la sosire 
Priveam mirat cei doi încununațţi. 

O, dacă s-ar putea cu-aceeaşi ochi 
Cu care-mi vezi nespusa fericire 

Să vezi şi cît mă simt de stingherit! 
De cînd îl știu, Alfonso-i foarte darnic 
În răsplătiri. Dar ţie-abia acuma 

Ţi-e dat să afli ce-alţii știau de mult. 
Dar dacă ai vedea ce-a-nfăptuit, 

Ai şti c-am fost și drepţi şi cumpătaţi.. 


Căci noi, tăcuţi, noi am fost primii martori 
Ai aclamării ce-i va face lumea, 
Și, sigur, înzecit, viitorimea. 
ANTONIO: Prin voi el faima și-a asigurat-o: 
Cind voi aţi prețuit, se-nclină toți. 
Dar cine-a pus cununa de pe fruntea 
Lui Ariosto? 
LEONORA : Însăși mîna mea. 
ANTONIO: Şi este bine pusă. Cred că-l prinde 
Mai bine chiar decît acea de lauri. 
Precum natura rodnicul ei sîn 
L-îmbracă-n pajiști verzi și smălţuite, 
Aşa învăluieşte și-Ariosto 
Tot ce-i mai vrednic de iubire-n om 
În. haina înflorită-a fanteziei. 
Seninătate, profunzime, spirit, 
Putere de-a crea şi sentimentul 
A tot ce-i bun, frumos plutesc — fantasme — 
În cînturile lui; aieve, totuşi, 
Parc-odihnesc sub arborii-nfloriţi, 
Sub fulguirea albă de petale, 
Printre ghirlandele de trandafiri 
Şi amoraşi ce flutură în zare. 
Izvoru-mbelşugării-n dulce susur 
Ți-arată peştişorii în mii de feţe; 
De păsări rare este plin văzduhul, 
De turme stranii — pajiști şi tufişuri. 
Șăgălnicia stă la pîndă-n ierburi, 
Înţelepciunea, dintr-un nor de aur, 
Şopteşte cînd şi cînd zicale-adînci, 
În timp ce din lăutele-nstrunate 
Pasiunea ce părea dezlănţuită 
Îşi pune friu și se supune-n ritm. 
Cel care-ar cuteza să-i stea alături 
Ar fi de-ncununat pentru curaj. 
Să mă iertaţi dacă, furat de farmec, 
Precum un exaltat, uitat de toate, 
De loc, de timp, şi nu mai ştiu ce spun. 
Dar tot — poeţi, cununi, domniţe mîndre 
În porturi stranii şi sărbătorești — 
Mă farmecă, mă poartă pe-alt tărim. 

Prea bine-ai prețuit întîiul merit 

Ca să-l nesocoteşti pe celălalt: 

Tu însuţi să ne-arăţi, cîndva, din Tasso 
Anume ce ne-a fermecat atit. 
Antonio! Haidem! Ard de nerăbdare 
De cîte şi de toate să te-ntreb. 

Te las apoi ca, pînă ce-o-nsera, 

Cu doamnele să stai. Ci vino, haide! 


Antonio îl urmează pe duce, Tasso rămine cu doamnele. 


ACTUL AL DOILEA 


Sală în palat 


SCENA ÎNTÎI 


Prinţesa, Tasso 


TASSO: Nesiguri te urmează paşii mei, 
Domniţă! Simt cum gînduri peste gînduri 
Îmi năvălesc cotropitoare-n suflet. 
Singurătatea pare că mă cheamă, 
Şoptindu-mi drăgăstos: Eu îţi alin 
Şi noul zbucium care te frămintă. 

Dar e destul să te privesc, destul 
Să-ţi sorb setos cuvîntul de pe buze, 
Ca să se facă-n juru-mi iar lumină, 
Să ies la larg din ce mă-ncătuşese. 
Nu ştiu de ce, dar oaspetele-acela 
Neaşteptat, spun drept, nu m-a trezit 
Prea dulce dintr-un vis aşa frumos; 
Şi firea ca şi vorba lui atita 
De-adînc nespus m-a răscolit, încît 
Mă simt mai ne'mpăcat decît oricind 
Şi-n luptă surdă eu cu mine însumi. 

PRINȚESA: Dar nu se poate ca un vechi prieten, 

Ce tot departe-a dus o altă viaţă, 

Din clipa chiar în care ne revede 

Să fie tot acel de totdeauna. 

Fii sigur, nu-i nimic schimbat la dinsul. 
De-om sta cu el două-trei zile numai, 
Ne înstrunăm pe-ncet — şi el, şi noi — 
Și armonia-aceea mult dorită 

O vom avea din nou. Nu, nu se poate 

Ca dindu-şi seama ce-ai înfăptuit 
Tu între timp să nu te-aşeze-alături 
De marele poet pe care-acuma 
ȚIi-l pune-n faţă ca pe-un uriaş. 
Domniţă, mult mai mult m-a încîntat 
Că-l laudă de Ariost decît 
Că m-a jignit pe mine. Te mîngiie 
Să-l vezi cinstit pe omul ce ne stă 
În faţă ca o mare pildă vie. 
Putem atunci în sine să ne spunem: 
Ajungi o parte din valoarea lui, 
Te-alegi cu-o parte şi din slava lui. 
Nu! Ce m-a tulburat pînă-n adînc 
Erau făpturile acelei lumi 
Neobosită, vie şi imensă, 
Rotind supuse-n jurul unui singur 
Om mare şi-ntru totul înţelept, 
Urmînd un drum pe care semizeul 
Lor s-a încumetat să-l hărăzească. 
Setos, cu luare-aminte ascultam 
Cuvintul ferm, de om cu experienţă. 
Dar, vai, cu cât îl ascultam, cu-atita 
cădeam în ochii mei, şi mă temeam 
Să nu mă pierd ca un ecou în stînci, 
Să nu mă sting ca un nimic, un sunet. 
Abia mai adineaurea păreai 
Că simţi curat: eroul şi poetul 
Cum unul pentru altul viețuiesc, 
Cum unul către altul tind, se caut’ 
Și n-ar avea de ce se pizmui! 
Măreaţă-i fapta vrednică s-o cînţi, 
Măreţ şi cîntul care slava faptei 
O poate trece demn posterităţii! 
Fii mulțumit, din statu-acesta mic 
Ce te-ocroteşte, calm doar să priveşti, 
Ca de pe-un țărm, tumultul omenirii. 
Și nici aici văzui întîi, uimit, 
Ce răsplătiri aşteaptă pe-un viteaz? 
Un tînăr visător venii aicea 
În vremea cînd serbări peste serbări 
Schimbaseră Ferrara într-un centru 
De glorie și fast. O, ce privelişti! 
Piaţa-ntreagă, unde-n strălucire 

Aveau să fie-ntreceri iscusite, 

Gemea de lume,-atîit de multă, cît 

Aşa curînd nu va mai fi sub soare. 
Erau cele mai splendide femei, 

Cei mai vestiți bărbați ai vremii noastre. 
Priveai uimit solemna adunare, 
Gindind: Din ţărişoara noastră, una, 
Îngustă, mică şi scăldată-n mare, 

Vin toţi, dar toţi cu toţii-alcătuiese 
Supremul for ce-a hotărit vreodată 
Ce-nseamnă cinste, merit şi virtute. 

De-i luai în parte, nu era nici unul 

Să fie mai prejos ca cel de-alături. 

Apoi arena iat-o, s-a deschis: 

Vezi cai de foc, luciri de scut şi coifuri, 
Soutieri, şi-auzi sunete de trimbiţi, 

Un zăngănit de lănci ce zboară-n ţăndări, 
De scut și coif lovit; şi-un nor de praf 
Învăluie o clipă-nvingătorul 

Și-ascunde pe învinsul ruşinat. 

O, las” să cadă mai degrabă-un văl 
Pe-atita strălucire orbitoare, 

Încit în frumuseţea astei clipe 
Nimicnicia mea să nu mă doară. 

În timp ce-un nobil cerc și fapte mari 
Ţi-au dat imbold să lupţi spre-o năzuinţă, 
Eu, drag prieten, îţi puneam în faţă 
Învățătura tainică-a răbdării: 

Serbările pe care tu şi mii 

Le-aţi ridicat în slavă ani în șir, 
De-atunei încoace nu le-am mai văzut. 
În liniștea în care cînd şi cînd 

Mai răzbătea,-nainte să se stingă, 

Vreo bucurie, mi-a fost dat să-ndur 
Mulţime de dureri şi-amărăciuni. 

Cu aripi mari deschise-mi sta în faţă 
Icoana morţii ce-mi acoperea 

Vederea înspre lumea veşnic nouă. 
Treptat se-ndepărta, îngăduindu-mi 
Ca-n vis să-ntrezăresc ale vieţii 

Culori aprinse — palid, dar plăcut. 
Văzui cum forme vii se mişcă iarăși; 


TASSO: 


PRINȚESA: 


237 


Eram convalescentă, sprijinită 
De-ngrijitoare, cînd s-apropié 
Lucreția cu rîsul plin de viață, 
Voioasă și ţinîndu-te de mînă. 

Erai întîiul care-n noua viață 
Mă-ntimpina necunoscut şi nou. 
Nutrii atunci nădejdi pentru-amîndoi, 
Şi pînă-acum nădejdea nu ne-nșală. 
lar eu, cel năucit de-atita freamăt 
De lume, cel orbit de strălucire, 

Setos de totul, cum mergeam tăcut 
Prin ganguri singuratice-n palat, 

Cu sora ta alături, şi-am pătruns 

În camera în care, susținută 
De-ngrijitoare, tu ne-ai apărut, 

Ce clipă neuitată-a fost! O, iartă-mi! 
Cum pe un fermecat pierdut în visuri 
Atingerea divină-l lecuieşte 

De orice nălucire, şi pe mine 

De patimi şi deșarte rătăciri, 

M-a lecuit privirea mea-ntr-a ta. 
Neştiutor, cînd plin de năzuințe 

Mă risipeam în mii de vanităţi, 
Acum intram în mine rușinat 
Și-nţelegind ce-i demn de năzuinţă. 
Tot astfel şi-n nisipul vast al mării 
Zadarnic cauţi perla ce s-ascunde 

În taină,-acolo,-n scoica ei tăcută. 
Frumoase vremuri se vesteau pe-atunci, 
De n-ar fi fost ca ducele de-Urbino 
Să-mi ieie sora! Ani ar fi trecut 
De-o fericire-n veci netulburată. 

Cît ne lipseşte spiritul ei viu, 
Curajul, verva, dorul ei de viaţă 
Ce-i cucerea și-i fermeca pe toţi! 

Da, am simţit-o: chiar din ziua cînd 
V-aţi despărţit, nu, nimeni n-a ştiut 
Să-ţi mai redea suava bucurie! 

Ce sfişiere-n mine! Îmi plingeam 
Durerea ta în liniștea dumbrăvii! 
Ah, îmi spuneam, doar sora-are norocul 
Și dreptul de-a fi totul pentru ea? 
Nu-i şi-altă inimă să i se-ncreadă 

Nici fire potrivită firii ei? 
Şi farmec, şi humor s-au stins în veci? 
Femeia aceea, oricît de perfectă, 
Ea era totul? Iartă-mă, domniță! 
Gindind apoi la mine,-aș fi dorit 
Să-nsemn şi eu ceva, cît de puţin, 
Dar nu cu vorba, ci în fapt să-nsemn. 
Să pot să-ţi dovedesc voiam aieve 
Cum inima-mi se pleacă tainic ție. 
N-am izbutit, ba încă foarte-adesea 
Făceam greşeli ce-aveau să te mîhnească, 
Jignind pe cel pe care-l ocroteai 
Și încurcînd ce vreai tu să dezlegi, 
Cu cît gîndeam să-ţi fiu cît mai aproape, 
Cu-atît mă depărtam din ce în ce. 
Nu mi-a scăpat bunăvoinţa-ţi, Tasso, 
Nici grija ce-o aveai să-ţi dăunezi. 
În timp ce sora mea cu orişicine, 
Cum ar fi fost, ştia să se-nţeleașă, 
Tu nici chiar dup-un lung răstimp de an: 
Nu ai nici un prieten. 

O, mă ceartă! 
Dar spune-mi tu, care-i bărbatul sau 
Femeia, da, cu care-aş fi putut 
Vorbi deschis, aşa cum fac cu tine? 
Lui frate-meu te poţi destăinui. 
Îmi e stăpin! Nu, n-o spun din pornire 
Ori exaltare pentru libertate. 
Poate că nu mi-e dat să fiu eu liber, 
Iar pentru cei aleşi e-o fericire 
Să fie-n slujba unui domn ce-i vrednic; 
Dar cînd îl ştiu stăpin, îmi şi dau seama 
De tot ce însemnează-acest cuvînt: 
Că trebuie să taci cînd îţi vorbește, 
Să faci ce-o porunci, chiar dacă-n gînd 
Şi-n suflet te-ai opune cu tărie, 
Dar n-ai putea de frate-meu s-o spui, 
Şi-acum, că şi Antonio-i cu noi, 
De-un nou prieten înţelept eşti sigur. 
Crezusem, da, dar mi-am pierdut nădejdea. 
Ce multe-aş fi-nvăţat cu el! Iar sfatu-i 
De cîte ori nu mi-ar fi folosit! 


În el găseşti tot ce-mi lipseşte mie. 

Dar dacă zeii au venit cu toţii 

Să-l dăruiască-n leagăn, ocolit 

A fost de Graţii. Vai de-acel pe care 

Aceste zîne l-or nepărtini; 

Ce bunuri ar avea, şi orice-ar da, 

În preajma lui ai să te simţi de piatră. 
PRINȚESA: Dar poţi să i te-ncrezi, şi asta-i mult. 

Să nu ceri totul unui singur om. 

Ţi-o spun, îndeplineşte-ntotdeauna 

Tot ceea ce-ai putea s-aștepţi din parte-i. 

lar cînd s-a declarat că-ţi e prieten, 

De grijă-ţi poartă el cînd nu poţi tu. 

Să fiţi prieteni. Eu mă leg să văd 

Curînd prietenia-nfăptuită, 

Dar nu te-mpotrivi ca de-obicei. 

Cu noi n-a fost mereu Eleonora, 

Plăcută, fină, îndatoritoare? 

Dar nici de ea, îndată ce-a dorit, 

Tot nu te-ai învoit să te apropii. 
TASSO: Am încercat, ca să te-ascult, căci altfel 

O ocoleam, în loc să mă apropii. 

Oricît ar fi de-amabilă, dar parcă 

Aşa de rar îi pot vorbi deschis, 

Cînd are chiar intenția să facă 

Un bine unui prieten, tot îi simți 

Intenţia, şi asta te mîhneşte. 
PRINȚESA: În felu-acesta, Tasso, niciodată 

Nu vom trăi-ntre oameni. E cărarea 

Ce duce către crînguri solitare 

Sau către văi tăcute. Pină ce, 

Mereu mai alintat, vei căuta 

Ca epoca de aur ce-ţi lipseşte-n 

Afară, s-o durezi în tine însuţi, 

Chiar dacă ţi-e zadarnică-ncercarea. 
TASSO: Ce nume a rostit domnița mea! 

O, unde este epoca de aur, 

Cea după care-n van mai suspinăm? 

Cind oamenii pe-al domnului pămînt 

Trăiau în larg, ca turmele sub soare, 

Cind un pom vechi pe pajiști înflorite 

Umbrea şi pe păstor și păstoriţă, 

În timp ce rămurele din tufișuri 

Înlšnțuiau pe-ndrăgostiți suav, 

Cînd limpede-n nisipul ne’ntinat 

Pîrîul unduia în jurul nimfei, 

Cind printre ierburi șarpele-și vedea 

De drum, sfios, iar îndrăznețul faun 
Fugea mustrat de tînărul viteaz, 

Cînd orice zburătoare,-orice ființă 

Omului îi spunea, cutreierînd 

Prin munţi şi văi: E-ngăduit ce-ţi place? 


De cînd e dusă epoca aceea! 

Aleşii însă pot s-o reînvie 

De vrei să-ţi spun eu: epoca de aur 

Cu care ne mai amăgesc poeţii, 

Acele vremi de vis n-au fost, cred eu, 
Nicicînd, şi nici nu se putea să fie 

Sau de-or fi fost, au fost de bună seamă 
Aşa cum le-am putea avea şi-acum. 
Tot se-ntilnesc simţirile-nrudite 

Şi gustă frumuseţea astei lumi. 

Doar în deviză, dragul meu, se schimbă 
Vorbele:-ngăduit e ce se cade. 

O, dacă-un singur for de oameni nobili 
Şi buni ar hotărî tot ce se cade, 

În loc să se gindească-n general: 

Se cade orice-mi este de folos, 

Şi vezi că celui tare şi destoinic, 

Lui i se cade şi-şi permite totul. 

De vrei să ştii anume ce se cade, 
Întreab-o doar pe nobila femeie: 

Ea ţine mai ales tot ce se-ntimplă 
Cuviincios să fie. Cuviinţa 

Fereste ca un zid ocrotitor 
Fragilitatea ginţii femeiești. 

Femeia-i tare unde-i cuviinţă, 

Dar unde-i cutezanță, ea e slabă. 
Întreabă-l pe bărbat: vrea libertatea, 
Întreab-o pe femeie: cuviinţa. 

Sintem sălbateci noi, fără simţire? 

Ba nu; dar vreţi tot bunuri depărtate, 
Ce le puteti avea cu forţa numai. 

Voi cutezaţi spre ce e-n veşnicie, 
Cînd noi, aicea; pe pămînt, am vrea 


Un singur bun, uman şi mărginit, 
Dar să-l avem, de s-ar putea, statornic. 
Pe dragostea bărbatului temei 
Nu pui, cît te-ar iubi, căci frumuseţea, 
Unicul bun ce-l preţuiţi, se trece; 
Ce-a mai rămas în noi nu vă atrage, 
Și ce nu mai atrage este mort. 
De-ar fi bărbaţi să poată preţui 
Şi şti ce-nseamnă-un suflet de femeie 
Și ce comori de dragoste și de 
Credinţă poate-ascunde în adincu-i 
De-ar fi ca amintirea-acelor clipe 
Unice să vă stăruie în suflet, 
Privirea, ce-altfel vi-e pătrunzătoare, 
Să poată trece dincolo de vălul 
Ce ne arată bolnave, bătrîne, 
De-ar fi ca voi, de bunul vostru siguri, 
Să n-alergaţi și dup-un bun străin, 
Atunci ne-ar răsări o nouă zi; 
Aceea ne-ar fi epoca de aur. 
TASSO: Îmi spui cuvinte ce deșteaptă-n mine 
Grămezi întregi de griji uitate-aproape. 
PRINȚESA: Ce vrei să spui? Deschis vorbeşte-mi, Tasso! 
TASSO: Mereu am auzit, deunăzi, iar, 
Şi dacă n-auzeam, puteam să mi-o 
Închipui: prinți din case mari aspiră 
La mîna ta. Ni-e teamă tocmai de 
Ce aşteptam şi ce ne-ndurerează. 
Ai să ne părăsești; da, e firesc, 
Dar cum rămînem noi, e greu de spus. 
PRINȚESA: Pentru moment, să n-aveţi nici o teamă, 
Aproape-aş spune pentru totdeauna. 
Aici mi-e drag, și aş rămîne-aici. 
Nu văd ce legătură m-ar atrage. 
De-aţi vrea ca-ntr-adevăr să vă rămîn, 
Uniţi-vă-ntre voi, creaţi o viaţă 
De fericiri, s-o simt şi eu prin voi. 
TASSO: Învaţă-mă-n ce fel, şi voi fi gata. 
Întreaga viaţă mi se-nchină ţie. 
Abia cînd din adînc îmi vin prinosul, 
Recunoştinţa către tine, simt 
Supremul har dat omului să-l simtă. 
Divinul doar prin tine-l înțeleg. 


241 


PRINȚESA: 


TASSO: 


PRINȚESA : 


242 


Aşa diferă zeii pămînteni 

De ceilalți muritori, ca pronia 
Cerească față chiar de cei mai mari 
Din înţelepţi. Cînd noi vedem cu groază 
Cum val de val vuiesc înfricoșate, 

Ei văd doar vălurele-n murmur la 
Picioare. Nu aud furtunile 

Ce ne răpun; abia ne-aud ei ruga; 

Și cum nu luăm în seamă noi pe bieţii 
Copii, aşa ne lasă ei să plîngem 

Și să ţipăm, să plingem cu suspine. 
De-atitea ori tu, zee, m-ai lăsat, 

Și ca și soarele, privirea ta 

Simţii că-mi zvîntă roua de pe pleoape. 
E drept să te întimpine cu drag 
Femeile pe tine. În tot felul 
Le-nalţă şi le cîntă versul tău. 
Gingaş ori îndrăzneţ, le-ai arătat 
Tot nobile şi demne de iubire, 
Armida? chiar, întîi respingătoare, 
Ţi-e dragă, are farmec, şi iubeşte. 

Tot ce palpită-n orice cînt al meu 
Doar uneia în lume datorez. 

Nu, nu sînt apariţii vagi ce văd 

În mintea mea, aici ca să-mi răsară 
Strălucitoare, aici să simt că-mi fug, 
Ci l-am văzut aievea prototipul 
Oricărei din virtuţi şi frumuseți. 

Tot ce-am creat eu după el, rămîne: 
Iubirea lui Tancredi? pentru Clorinda,10 
Credinţa în tăcere-a Erminiei,10 
Durerea lui Olind,!0 mărinimia 
Sofroniei!0 nu sînt umbre, năluciri, 

Ci sînt eterne tocmai fiindcă sînt. 

Ce are drept mai mult ca să rămînă 
Și să străbată-ntr-una peste veacuri 
Ca taina unei dragoste tăcute, 

Sfios şoptită unui dulce cînt? 

Şi vrei să-ţi mai spun eu prin ce te fură 
Încet, pe nesimţite, cîntul tău? 

El tot mai mult te-atrage să-l asculți. 
L-asculţi şi-ţi pare-apoi că-l înţelegi, 


TASSO: 


PRINȚESA: 


Ce-ai înţeles, cu greu mai poţi mustra, 
Și pîn’ la urmă cucerit te vezi. 

Ce firmament, domniţă, îmi deschizi! 
De nu mă aiureşte strălucirea, 

Văd coborind pe raze vii de aur 

O fericire nouă, nevisată. 

Ajunge, Tasso! Sint destule bunuri 
Pe care să le luăm cu violenţă: 

Pe altele, în schimb, ni le-nsuşim 

Prin cumpăt numai, doar prin renunțare. 
Aşa ar fi virtutea și iubirea 

Ce-i este înrudită. Ia aminte! 


Prinţesa iese, 


SCENA A DOUA 


TASSO singur: Poţi să-ţi ridici privirea? Te încumeţi 

Să te mai uiţi în jurul tău? Eşti singur. 
Or şti coloanele-astea ce-a spus ea? 

Te temi de martori, de tăcuţii martori 
Ai fericirii-unice? Îmi răsare 

Deci soarele din ziua nouă-a vieţii, 
Cea neasemuită altor zile 

Coboar-o zee să-l înalţe-n slavă 

Pe muritor. Ce orizonturi noi 

Mi se deschid? Ce noi împărăţii? 

Ce răsplătită-i ruga mea fierbinte! 
Suprema fericire ce visasem 

Întrece-n fericire orice vis. 

De și-ar închipui un orb lumina 
Oricum ar vrea, cînd ziua-aceea nouă-i 
Va răsări, atunci o simte-ntii: 
Cu-avînt, fiori, beat de atît noroc 
Păşesc pe noua cale. Mult ce-mi dai! 
Cât cerul şi pămîntul ce-şi revarsă 
Asupră-ne belșugu-ntreg de roade, 

În schimbu-atitei dărnicii, tu-mi ceri 
Ce doar astfel de dar erai în drept 
Să-mi ceri: doar stăpinire şi măsură, 
Ca să te merit şi să crezi în mine. 

Cu ce-am fost vrednic eu să mă aleagă? 


Ce fapt să fac ca să fiu demn de ea? 
Destul să creadă-n mine, şi o merit 

Pe veci, domniţă, sufletu-mi se-nchină 
Poruncilor, ca şi privirii tale. 

Da, cere-mi orice vrei, căci sînt al tău. 
Trimite-mă spre piedici, spre primejdii 
Și faimă-n ţări străine; ori dă-mi lira 
De aur în dumbrava liniştită, 
Sorteşte-mă tăcerii ori visării. 

Al tău pe veci sînt, fă ce vrei din mine! 
Comorile-mi din suflet pentru tine-s! 
De m-ar fi dăruit un zeu cu mii 

De haruri, tot n-aş fi știut să-mi spun 
Întreaga venerație ce-ţi port. 

Penel de pictor, graiul de poet 

Cel mai suav, ca mierea-aceea-ntii 

Mi l-aş dori. O, nu, în viitor 

N-ai să-l mai vezi pe Tasso rătăcind 
Sfios şi trist prin codri ori prin lume. 
Nu mai e singur, e acum cu tine. 
De-ar fi ca pentru-un fapt unic, eroic, 
Să-mi iasă o primejdie în cale, 
Nemaivăzută! O, cum aş sări 

Să-mi dau şi viaţa cea pe care-o am 
Din mîna ta! Mi-aş stringe-n jurul meu 
Cei mai de seamă oameni şi prieteni, 
La semnul voii tale să-mplinim 

Minuni care-ar părea cu neputinţă. 
Zoritule, cum de-ai destăinuit 

Ce simţi pîn’ nu ești vrednic, cît mai vrednic 
Ca să cutezi să-i stai ei la picioare? 
Aşa-ţi era intenţia-nţeleaptă. 

Dar fie! Mai frumos e să primești 
Nemeritatu-i dar atît de mare 

Decit mai-mai să crezi că poate-aveai 
Vreun drept ca să-l pretinzi. Fii bucuros! 
E-atita de măreț ce te așteaptă! 

O tinereţe de nădejdi te cheamă 
Spre-un viitor necunoscut, senin. 
Tresaltă-adine! Tu, rază de noroc, 
Priveşte blind tulpina cea plăpîndă 
Cum tinde către cer! Şi mii de ramuri 
Zbucnesc afară, muguri se deschid. 

O, de-ar rodi şi-aduce bucurii! 
Podoaba aurie-o mînă dragă 
S-o rupă de pe ramul greu de roadă! 


SCENA A TREIA 
Tasso, Antonio 


TASSO: Binevenit fii, tu, cel care-mi pari 
Că-ntii, acum te văd, căci mai frumos 
Nu mi-a fost nimeni anunţat, ca tine! 
Acum îţi știu valoarea. Fără preget 
Și dragostea-mi ţi-o-ntind, şi mîna mea, 
Și sper că n-ai să le dispreţuieşti. 
ANTONIO:  Mărinimos mi-oferi frumoase daruri 
Și le voi preţui cum se cuvine: 
Dă-mi doar răgaz,-nainte să le-accept, 
Să văd dacă şi eu sînt în măsură 
Să ţi le-ntorce la fel. N-aș vrea să par 
Nici prea pripit, şi nici cumva ingrat. 
Dă-mi timp să cumpănesc pentru-amîndoi. 
TASSO: Nimic de zis, cînd cumpănirea-n viață 
La fiecare pas e trebuincioasă. 
Da-i mai frumos cînd sufletul ne spune 
Că-i de prisos subtila prevedere. 


ANTONIO: Oricine să se-ntrebe pe el însuși, 
Căci îşi va ispăşi greșeala singur. 
TASSO: Cum vrei! Eu datoria mi-am făcut-o; 
Ţi-am întins mîna, să-mplinese dorința 
Prințesei, ce-ar fi vrut să fim prieteni. 
Antonio, nu dau-napoi, dar nici 
N-am să mă-avint. Bun, fie și aşa. 
Cîndva, cînd ne-om cunoaşte, poate că 
Te vor mișca mai mult aceste daruri 
Pe care-acum aproape le respingi. 
ANTONIO: E luat drept rece omul cumpănit 
De cei care se cred mai calzi ca alţii 
Doar fiindcă-i ia cu valuri de căldură. 
TASSO: Și tu, şi eu fugim de-asemeni oameni. 
Oricît de tînăr, fac deosebirea 
Între un sentiment şi-un foc de paie. 

Cuminte eşti! Rămii pe calea asta. 

Ai dreptul să mi-o spui şi să-mi dai sfaturi 
Cînd raţiunea unei vieţi întregi 

Îţi stă alături ca un vechi prieten; 
Dar nu uita, o fire reculeasă 

A fiecărei zile șoaptă prinde, 

A fiecărei ore, şi în taină 

Din totul soarbe-nvăţătură bună, 

Pe care, aspru, tu o dai ca nouă. 
Plăcut să convorbești cu tine însuţi, 
De-ar fi şi de folos! Privind în el, 

Nu se cunoaște-un om pe sine, fiindcă 
Măsoară pe potriva lui, ce-i mică 

Sau, din păcate, deseori, prea mare 

În oameni doar se recunoaşte omul, 
Doar viaţa-i spune ce e fiecare. 

În totu-admit ce spui şi-ţi dau dreptate. 
Vrei, totuși, să-nţelegi din spusa mea 
Cu totul altceva de ce-am gindit. 

În felul-acesta greu ne-apropiem. 

Și e păcat. Eu cred că nu faci bine 

Ca dinadins să-ndepărtezi un om, 
Oricine-ar fi. Să nu-mi fi spus prinţesa, 
Tot te-aş fi cunoscut de-ndată bine: 
Doar binele-urmărești în gind și-n faptă, 
De soarta ta nu-ţi pasă, ci de alţii; 

Ai grijă să le vii în ajutor. 

Pe unda schimbătoare-n veci a vieţii 
Rămii statornic. Da, așa te văd, 
Și-atunci cum s-ar putea să nu te caut? 
Cum n-aş cerca atuncea să mă bucur 
De o comoară ce-o închizi în tine, 
Cind ştiu că n-ai avea nimic să pierzi 
Și, cunoscîndu-mă, mi-ai fi prieten? 
Tinjesc dup-un prieten cum eşti tu. 
Nu mă sfiesc că sînt neştiutor 

Şi încă tînăr. Zorile de aur 

Din viitorul meu nu s-au ivit. 
Primeşte, vajnic om, să-ţi fiu aproape, 
Învaţă-mă, neștiutor cum sînt 

Să folosesc viața cu măsură. 

Cum, într-o clipă ceri ce numai timpul 
Ţi-ar acorda, cu-o lungă osteneală? 


TASSO: Dar dragostea acordă într-o clipă 

Ce timpu-ar da doar după multă trudă. 

Nu, nu te rog, ar fi să ţi-o pretind. 

În numele a ce-i mai sfint o fac, 

Ce vrea unirea dintre cei aleși. 

Vrei poate să rostesc şi-un nume? Da, 

Prinţesa o dorește, Leonora! 

Să fac un pas spre tine, tu-spre mine. 

O, ce n-aş da să-i împlinim dorinţa! 

Uniţi să apărem în faţa ei, 

Şi pentru ea, cu-ntreg avîntul nostru, 

Să-nfăptuim ce-i mai măreț în lume. 

Aşadar, iată-mi mîna, mi-o întinde 

Și tul Nu, nu te da-napoi prea mult, 

Tu, om de preţ, ci lasă-mi fericirea 

Cea mai de preţ pentru cel bun: pe sine 

Celui mai bun să i se dăruiască. 
ANTONIO: Dar știu că mergi cu-avînt! Pesemne-ai fost 

Deprins să-nvingi pe-oriunde treci şi să 

Găsești şi uşi, şi drumuri larg deschise. 

Eu nu-ţi contest nici merit, nici noroc, 

Numai atit, îmi dau prea bine seama 

Că sîntem încă mult prea depărtaţi. 
TASSO: Ca vîrstă, da, şi merit dovedit, 

Egali, însă,-n curaj şi în voinţă! 
ANTONIO: Voința nu-i de-ajuns să nască fapte, 

Drum  lesnicios şi-nchipuie curajul. 

Cel ce-a-mplinit un fapt să ia cununa. 

Destoinicul e-ades ne'ncununat. 

Dar sînt cununi şi mai așa; cununi 

Sint fel şi fel. Sint unele pe care 

Destul doar să te plimbi, şi le şi capeţi. 
TASSO: Ce-acordă zeii unui muritor, 

Nu celuilalt, e-un har de sus, desigur, 

Ce nu ni-e dat la nimeni după vrere. 
ANTONIO: Nu de alți zei, ci de noroc depinde, 

Îmi vine-a crede: numai el e orb. 
TASSO: Dar şi dreptatea are-o legătură 

Pe ochi, ca să nu fie amăgită. 
ANTONIO: Cum n-ar cînta cel norocit norocul! 

Scornească-i mii de ochi ce văd un merit, 

Şi-l preţuiesc și drept, şi cu stricteţe, 

Minerva — zică-i, zică-i cum o vrea, 

Și darul crează-l că-i pentru răsplată, 
Găteala-ntimplătoare pentru merit. 
Mai lămurit n-ai cum vorbi. Ajunge! 
Pînă-n adîncul inimii-ţi citesc. 

Pe viaţă te cunosc. De te-ar cunoaște 
Ca mine și domniţa mea! Păstresză-ţi 
Săgeţile din ochi şi de pe limbă! 
Zadarnic le-ndreptezi către cununa 

Cea veșnic neofilită de pe frunte, 
Mărinimos fii, n-o invidia, 

Şi-abia atunci ai drept să mi-o dispuţi. 
Ca sfintă-o ţin eu, ca supremul bun. 
Arată-mi tu un om să fi atins 

Ce năzuiesc eu, hai, arată-mi 

Eroul din legende, -nfăţișează-mi 

Poetul demn să stea alături de 

Homer ori de Virgil. Ceva mai mult, 
Arată-mi-l pe cel ce, meritînd 
Răsplata-mi întreit, tot întreit 

De ruşinat s-o fi primit cununa. 

Şi-ai să mai vezi că-ngenunchind în faţa 
Zeiţei ce mi-a dăruit, eu n-am 

Să mă ridic de jos pîn'ce cununa 

N-o trece-o de pe fruntea mea pe-a lui. 
Fireşte că-ntre timp cel demn ești tu. 
De critică nu fug, să mă compare! 
Dispreţul, însă, sigur că nu-l merit. 
Mi-a dat cununa,-n semn de cinste, prinţul, 
Cu mîna ei prinţesa a-mpletit-o, 

Să nu-mi batjocorească nimeni darul! 
În locu-acesta tu n-ai dreptul, ţanţoș, 
Să te repezi asupra mea astfel. 

Ce-ţi poţi permite tu, em drept şi eul 
Cum, adevăru-i izgonit de-aicea? 
Palatu-ncătuşează gindul liber! 

Un spirit nalt e-aici doar ca să rabde? 
Aici ar fi la locul ei noblețea, 

Nobleţea minţii. Să nu aibă dreptul 

Să stea şi ea lîngă mărimea-n rang? 

Îl are doar și ea. Cu prinții rude 
Sintem doar prin noblețea moștenirii 
De sînge? Nu sîntem la fel prin harul 


ANTONIO: 


TASSO: 

TASSO: 

Ini 


Pe care ni l-a dat la toți natura? 

Aşa cum nu ne-a dat chiar tuturora, 

Ci unora un şir de mari strămoşi? 
Micimea să se simtă-aici la strimt, 

Şi pizma ce s-arată spre ruşinea-i, 

Cum nici murdara pinză de păianjen 
Pe-aceşti pereţi de marmor nu cutează! 
Am drept, cum văd, să te dispreţuiesc! 
Un băieţandru, -auzi, să-mi ia cu-asalt 
Păreri de om umblat, prietenia! 

Eşti necuviincios! Cum de te-ncumeţi? 
Prefer să-mi spui că-s necuviincios 

Decit ceea ce eu numesc meschin. 
Destul de tinăr eşti ca o pedeapsă 

Să-ţi poată arăta un drum mai bun. 
Dar nu atît ca să mă-nchin la idoli; 
Sint copt destul ca dirz să-nfrunt pe dirz. 
Erou și-nvingător vei fi acolo 

Unde-or decide vorbe mari şi cîntec 

Aş fi cutezător să-mi laud pumnul 
Cind n-a-ntreprins nimic. Dar cred în el 
Te bizui pe blajina indulgență 

Ce mult prea mult te-a răsfăţat în mersul 
Norocului tău plin de îndrăzneală. 

Că sînt bărbat, o simt abia acuma. 

Cu tine-aș fi dorit cel mai puţin 
S-ajung norocul spadei să-mi încerc. 

Dar răscoleşti tot ce-mi mocneşte-n suflet; 
Îmi ies din fire, parcă ard de setea 

De răzbunare clocotind în mine. 

De ești cel ce te lauzi, ţine-mi piept! 
Dar nu-ţi dai seama cine eşti, şi unde? 
Nici într-un sanctuar nu-nduri ocara. 
Tu pîngăreşti şi tulburi locu-acesta, 

Nu eu, ce-ţi dam încredere, cinstirea 

Și dragostea, tot ce-am mai bun, în dar. 
Tu murdăreşti cu pizma acest rai, 

Cu vorba sala-aceasta ne'ntinată, 

Nu valul care-mi spumegă în suflet 

Şi nu îndură pata cea mai mică. 

Ce suflet mare în ce piept îngust! 

E loc destul aici să-l uşurez. 


Și cei de rînd se uşurează-n vorbe. 

De eşti ca mine, nobil, hai, arat-o! 
Fireşte, sînt, dar ştiu unde mă aflu. 
Atunci ne-om măsura într-altă parte. 
N-ai dreptul să provoci; nu te urmez. 
Găseşte lesne scuze laşitatea. 

Un laş provoacă doar din loc ferit. 

De locul protector eu mă lipsesc! 

Cum vrei, dar locul n-ai să-l pingărești. 
Să-mi ierte locul c-am răbdat prea mult! 


Trage spala 


Ori trage spada,-ori vino, de nu vrei 
Să te dispreţuiesc cît te urăsc. 


SCENA A PATRA 


Cei de mai sus, Alfonso 


ALFONSO: 
ANTONIO: 


TASSO: 

Prin ce-ntîmplare vă găsesc în ceartă? 
Stăpine, cum mă vezi, stau liniștit 

În fața unui apucat de furii. 

Ca pe un dumnezeu te rog, m-alină 
Cu o privire care potoleşte! 

Antonio, spune-mi, Tasso, lămureşte-mi, 
Cum de-a pătruns dihonia la mine? 
Din ce v-aţi luat și ce v-a abătut 

Ca un virtej din calea-nţelepciunii 

Și-a cuviinţei? Foarte mult mă mir. 
Nu ne mai recunoști. Da, omu-acesta, 
Vestit de înţelept şi cuviincios, 

Cu mine s-a purtat de sus și aspru, 
Întocmai ca un om de rînd, nedemn. 
Încrezător m-am dus la el, iar el, 

El m-a respins; eu îi vorbeam blajin, 
lar el, tot mai amar, nu mi-a dat pace 
Pînă ce strop cu strop n-a-nveninat 
Tot sîngele din mine. O, mă iartă 

Că mă găsești ca scos din minţi. A lui 
E vina dacă-n culpă-acum mă afli. 
El a-nteţit văpaia ce m-a-ncins 

Şi ne-a-nvrăjbit pe mine și pe el. 


ANTONIO: L-a luat pe sus avintul poeziei. 
Stăpine, mie mi-ai cerut întîi 
Să-ţi lămuresc; aș lua şi eu cuvintul 
Dup-acest orator focos, pripit. 

TASSO: Da, spune-i, spune-i tot ce s-a-ntimplat! 
De-a fir-a-păr arată-i ce ţi-am spus 
Înaltului stăpîn, dacă-ți dă mîna. 
Arată-te din nou cît de meschin ești, 
Pledează împotrivă-ţi! Nu-ţi reneg 
Nici o clipire eu, şi nici un suflul! 

ANTONIO: Ceva dacă mai ai de spus, hai, spune; 
De nu, atuncea taci, nu mă-ntrerupe. 


Către Alfonso 


Că eu, sau că ţifnosu-acesta-ntii 
Pornirăm cearta, care din noi doi 
E vinovatul, asta-i o problemă 

De ordin secundar deocamdată. 


TASSO: Cum asta? Cred că-ntiia întrebare 
E care din noi doi e vinovat? 
ANTONIO: Nu chiar în sensu-n care-o ia iar razna 
Un exaltat! 
ALFONSO; Antonio! 
ANTONIO: Alteță, 


Ascult porunca ta, dar fă-l să tacă, 
Iar cînd voi înceta, vorbească iar. 
Dar hotărăște-o tu. Căci ce-ţi pot spune: 
Nici să discut nu pot, nici să-l acuz; 
Nu pot nici să mă apăr, nici s-afirm 
Că-i dau o satisfacţie pe loc! 
Cum e, nu am în faţă un om liber: 
Apasă-asupra lui o lege grea, 
Pe care numai tu de-i îndulci-o; 
El m-a ameninţat, m-a provocat; 
În faţa-ţi și-a ascuns tăiuşul spadei, 
Și dacă nu veneai tu între noi, 
M-ar fi făcut părtaş la vina lui, 
Încît acum m-aş ruşina-nainte-ţi. 
ALFONSO către Tasso: Nu se cădea. 
TASSO: Și eu într-al meu cuget, 
Și tu-ntr-al tău, n-ai fi văzut o vină. 
Da, l-am ameninţat, am tras şi spada, 
Dar dacă-ai ști cu cîtă perfidie, 

Cu cîtă-ndemînare m-a jignit, 

Cît de şerpesce mi-a strecurat otrava-n 
Tot sîngele, şi cum m-a-ntărîtat 
Pin-ce m-a scos din fire, nici n-ai crede. 
Cu sînge rece m-a ţinut departe, 

Pin” ce-mi pierdui sărita. Nu-l cunoşti, 
Şi nici n-ai să-l cunoşti vreodată, sigur! 
Eu, cald, îi ofeream prietenia, 

El mi-a zvirlit cu darul la picioare. 
De nu zbucneam în sfinta mea mînie, 
Azi aș fi fost pe veci nedemn de tine 
Şi de favoarea ta. Dacă-n uitare 

Am pingărit acest locaş, mă iartă! 

Nu pot fi josnic nicăieri pe lume, 

Și nicăieri pe lume înjosit. 

Oriunde-aş fi, de ţi-oi greşi în cuget 
Ori ţie, — ori mie, tu mă pedepseşte, 
Alungă-mă și nu mai şti de mine! 
Uşor ce-şi poartă băiețandrul vina, 
Şi-o scutură ca praful de pe haină! 
Ne-ar minuna de-am auzi şi noi 

Tot ce-i în stare vraja poeziei, 

Cea care-și face-un joc cum să jongleze 
Cu-absurdul. Da, și, totuși, mă-ndoiesc, 
Alteță, cum că tu şi-ai tăi văd faptul 
Acesta tot cu-atita uşurinţă. 

Căci majestatea ia sub ocrotirea-i 

Pe orișicine trece pragul ei, 
Inviolabil ca al unui templu. 

Ca la ale altarului picioare, 

Pe treptele-i se sting orișice patimi. 
N-auzi ameninţări, nu zăngăn' săbii, 
Ofensa chiar nu cere răzbunare. 
Rămîne-afară cîmp destul deschis 
Înverşunării, urii, căci acolo 

Un laş n-atacă, un viteaz nu fuge. 
Zidirea-aceasta şi-au durat strămoșii 
Pe-un drept temei, şi demnităţii lor 
I-au întărit un sanctuar, iar pacea 
Au menţinut-o cu pedepse grele. 
Exilul, moartea, carcera-l pîndeau 
Pe vinovat — cine-ar fi fost. Blindeţea 
Lasă dreptăţii mină liberă. 


Nelegiuitul chiar se-nfricoşa. 

Și dup-un lung răstimp de pace, iar 

Dă buzna pe tărimul cuviinţei 

Brutalitatea. Fii, Alteță, ferm 

Şi pedepsește! Cin’ și-ar mai vedea 

De-ndatoriri în voie de n-ar fi 

De domnitor şi lege ocrotit? 
ALFONSO: Mai mult decit ce-aţi spune amindoi, 

Îmi spune mintea-mi nepărtinitoare. 

Frumos era de vă-nvoiaţi aşa fel 

Să n-ajung eu să vă rostesc sentința, 

Căci vina și nevina-s înrudite. 

Antonio, dacă te-a ofensat, 

Va trebui să caute un mijloc 

Să-ţi dea ce satisfacţie-i vei cere. 

Aș ţine să m-alegeţi ca arbitru. 

Dar, Tasso, între timp, greşeala ta 

Te pune în arest. Dar, cum te iert, 

Voi îndulci eu legea pentru tine: 

Te du, dar, Tasso, în odaia ta, 

Vegheat de tine, tu cu tine însuţi. 
TASSO: Acesta e verdictul tău, stăpine? 
ANTONIO: Nu recunoști blîndețea-i de părinte? 


TASSO către Antonio: Cu dumneata am isprăvit-o, cred. 
Către Alfonso 


Verdictul tău a hotărît, stăpîne, 

Din liber să fiu prizonier. Bun, fie, 

De crezi că-i drept. Cinstind cuvîntu-ţi sfint, 

Mi-nchid adînc durerea-n mine însumi. 

E-atit de nou, că nu te mai cunosc, 

Nici locu-acesta drag, şi nici pe mine. 

Pe dinsul, însă, da! Mă voi supune! 

Chiar de-ar mai fi cîte ceva de spus, 

Şi-ar trebui. Dar simt că-mi piere graiul. 

O crimă-a fost? Știu eu? Așa s-ar zice. 

Sint socotit deci un nelegiuit, 

Orice-aş gîndi, dar tot un prizonier sînt. 
ALFONSO: O iei mai grav şi decit mine, Tasso. 
TASSO: De ne'nţeles mi-e orișicum aș lua-o. 

De ne'nţeles chiar, nu: nu sînt copil. 

Deodată însă-ntrezărese ceva 

Ca o străfulgerare de lumină 

Ce într-o clipă mi se stinge iarăşi. 
Mi-aud numai sentinţa, şi mă-nchin. 
Dar vorbe de prisos au fost destule. 
Deprinde-te s-asculţi de-aci-nainte, 
Neputincios uituc unde te afli! 
Gindeai că zeii sînt pe-un plan cu tine, 
Şi-acum te covîrşeşte prăbuşirea. 
Supune-te, căci omul se cuvine 
Năpastele să-nfrunte,-oricît de grele. 

Dar mai întîi ia-mi spada ce mi-ai dat-o 
Cind l-am urmat pe Cardinal în Franțat; 
Cu faimă n-am purtat-o, dar cu cinste 
Şi-atunci, şi azi. De darul ce-l visasem 
Cu sfişiere-n suflet mă despart. 

Ce sentimente-am pentru tine, nu vezi? 
Să judec nu-s chemat, ci să ascult. 

Dar soarta-mi cere-acum să mă despart 
De-un dar și mai de preţ. Cununa-aceasta 
Nu are rost s-o poarte-un deţinut. 

Eu însumi de pe frunte-mi iau podoaba 
Ce o crezusem pentru veșnicie. 

Prea timpuriu m-a fericit norocul. 

Şi ca și cum m-aș fi mîndrit prea mult, 
Curînd îmi e răpită! 

Îmi iau ce nimeni nu putea să-mi ia, 

Ce nici un zeu nu dă a doua oară. 

Ce crud sintem noi oamenii-ncercaţi! 
N-am şti să îndurăm dacă natura 

Nu ne-nzestra cu dulcea nepăsare. 

Cu bunuri negrăite ne sileşte 

Să ne jucăm, risipitori, nevoia. 
Deschidem mîna bucuroşi ca să 

Ne fugă-n veşnicie o comoară. 

O lacrimă, se-mbină c-un sărut, 

Suav simbol al slăbiciunii noastre, 

Ca să te treacă-n veci zădărniciei! 

Dar nu-i de plins, cînd nici chiar nemurirea 
Nu-i sigură că scapă de pieire? 
Alătură-te spadei, care nu 

Te-a cucerit. Încercuind-o, dormi 

Ca pe sicriu-unui viteaz, ca pe 


Mormiîntul fericirii și nădejdii-mi. 

Ți le depun eu însumi la picioare, 

Căci cine-i înarmat cînd nu te superi, 
Împodobit cînd tu-l dispreţuieşti? 

Plec prizonier şi-aștept tu să mă judeci. 


La un semn al prințului, un paj ridică spada și cununa 
și le duce. Tasso iese 


SCENA A CINCEA 


Alfonso, Antonio 


ANTONIO: Ce-o mai fi aiurînd băiatul? Cum 

Și-o fi privind şi merite, şi soartă? 

Neștiutor şi strimt, un tînăr crede 

Că el e totu-n lume, şi-are dreptul 

Orice şi cu oricine să-şi permită. 

Pedeapsa las” s-o simtă; unui tînăr 

Să-l pedepseşti, înseamnă să-i faci bine: 

Bărbatul, mîine, va să-ţi mulţumească. 
ALFONSO: ŒE pedepsit; mă tem că şi prea mult. 
ANTONIO: De vrei tu să-i arăţi îngăduinţă, 

Alteță, pune-l iar în libertate, 

Şi-n cearta noastră, spada să decidă! 
ALFONSO:  De-o cere vrerea altora, hai, fie! 

Dar spune-mi, cum l-ai mîniat aşa? 
ANTONIO: Anume cum, n-aş ști nici eu să spun. 

Ca om, mai mult gîndesc că l-am mîhnit, 

Ca nobil, însă, nu l-am ofensat. 

Nici el, în toiul cerţii chiar, n-a spus 

Nici un cuvînt nedemn. 
ALFONSO: Așa gindisem 

Și eu de la-nceput, iar spusa ta 

Îmi întăreşte-acum părerea-n totul. 

Cînd doi bărbaţi se ceartă,-ţi vine-a crede 

Că înţeleptu-i vinovat. La ce 

Să vă certaţi? Frumos era ca tu 

Să-l îndrumezi. E încă timp. Nimic 

Nu vă silește, nu, să vă certaţi. 

Cit timp e pace, crede-mă, doresc 

S-o am și-n casa mea. Încearcă tu 

Şi adu pacea iar. Ţi-ar fi uşor. 


255 


ANTONIO: 


Lenora Sinvitale-ar fi să cate 

Întii să-l ia aşa, cu vorbe bune. 

Şi ca trimis al meu, apoi, te duci 

Și tu; redă-i întreaga libertate, 

Și prin cuvinte nobile îmbună-l. 
Îndreaptă rău-ntreg cît mai degrabă; 
Ca tată, ca prieten să-i vorbeşti. 

Pin’ nu plecăm, să ştiu că e iar pace. 
Tu poţi ce ţi-ai propune, doar să vrei. 
Întîrziem mai bine-un ceas mai mult, 
lar doamnele-or desăvirşi pe-ncetul 
Ce-ai început tu bun. Cind ne-om întoarce, 
N-ai să mai vezi din toată neplăcerea 
Nici urmă. S-ar părea că nu e chip 

Să ai răgaz, Antonio, o clipă; 

Abia ieşit-ai dintr-o misiune, 

Că-ntors, un alt prilej ţi se ivește, 
Dar eu gîndesc că izbutești şi-ntr-asta. 
Sint ruşinat: din tot ce-mi spui, văd clar 
Ca-ntr-o oglindă care-mi este vina. 
Dar lesne te supui unui domn vrednic, 
Ce te convinge-o dată cu porunca. 


ACTUL AL TREILEA 


SCENA ÎNTÎI 


PRINȚESA singură: 


Dar Leonora unde-o fi? Din ce 

În ce mai mult mă roade-n suflet grija. 
Nimic nu ştiu precis ce s-a-ntimplat 
Şi care din ei doi e vinovatul. 

O, de-ar veni mai redede! N-aș vrea, 
Pin’ nu m-am liniştit şi n-am aflat 
Ce-a fost, cît şi ce are să urmeze, 
Pe-Alfonso ori pe-Antonio să-ntreb. 


SCENA A DOUA 


Prinţesa, Leonora 


PRINȚESA: 


LEONORA: 

Ce veşti ai, Leonora? Spune-mi, ce e, 
Ce s-a-ntimplat cu-Antonio şi Tasso? 
Mai mult decît ce ştim, nu am aflat. 
S-au înfruntat ştiu, Tasso a tras spada, 
Iar ducele i-a despărţit. Se pare 

Că Tasso a-nceput cu cearta. Văd că 
Antonio e liber şi vorbeşte 

Cu prinţul; Tasso, însă, dimpotrivă, 
E-nchis la el în cameră, şi singur. 
Antonio, sigur, rece şi distant, 


L-o fi jignit, şi-l ştii ce-nflăcărat e. 


Îmi vine-a crede. De cum a intrat, 

I-am. şi văzut-o cută scrisă-n frunte. 

Cum n-am vrut s-ascultăm de-ndemnul tainic 
Al inimii ce limpede ne spune! 


LEONORA : 

Șopteşte-n noi un spirit din adînc, 
Şoptește-ncet, dar lămurit ne-arată 
Ce să urmăm, de ce să ne ferim. 
De-azi-dimineaţă mi-a părut Antonio 
Mult mai sever și-nchis ca de-obicei. 
O presimţire am avut cînd Tasso 

S-a dus spre el. Priveşte-i pe-amindoi: 
Mers, glas, înfățișare, chip, privire, 
Deplin deosebiți unul de altul, 

Nu văd cum s-ar atrage între ei! 
Nădejdea, totuşi, m-amăgea, vicleana: 
Că sînt cu judecată amîndoi, 

Sint culţi, sînt nobili. Care legătură-i 
Mai trainică decît a celor buni? 

Eu l-am trimis pe tînăr. S-a supus; 
Ce cald și cu cît drag m-a ascultat! 
De-aș fi vorbit atunci și cu Antonio! 
Am pregetat. Nici timp nu prea era, 
M-am şi sfiit, din primele cuvinte, 
Să-i recomand pe tînăr, să insist! 
Mi-am zis că-s cuviincioși, curtenie, 
Purtare-aleasă au, ce-aruncă punte 
Și-ntre duşmani. Nu m-așteptam un om 
Aşa-ncercat să aibă izbucniri 

Atit de tinerești. Dar s-a-ntîmplat, 
Şi s-a iscat nebănuit conflictul. 

O, dă-mi un sfat. Ce este de făcut? 
Cit e de greu, îţi dai tu însăţi seama 
Din ce mi-ai spus. Aicea nu e vorba 
De o neînţelegere-ntre două 
Mentalități asemenea, egale. 

S-ar linişti prin grai, iar la nevoie 

Și armele i-ar pune lesne capăt. 

Sint prea deosebiți; de mult văzusem, 
Și-s duşmani tocmai pentru că natura 
N-a plămădit din ei un singur om; 
De-ar fi deştepţi, în interesul lor, 
De-ndată ar lega prietenie: 

Ar face una şi prin viaţă-ar trece 
Mai tari, mai siguri și mai cu plăcere. 
Așa speram, dar văd că în zadar. 
Oricum ar fi, dar vrajba-i cu putinţă 
Să fie-nlăturată; pacea, totuși, 

Nu-i nici de azi pe miine-n siguranță. 
Mai bine-ar fi ca Tasso, pentr-un.timp, 
Să plece. Şi de-ar fi cumva să meargă 
La Roma ori Florența, îl găsesc 

În două săptămîni, sau trei şi eu, 

Şi ca prietenă-i voi sta alături. 

Iar tu,-ntre timp, ai grijă de Antonio, 
Ce s-a înstrăinat de noi, și cată 

Să ţi-l apropii iar. În felu-acesta, 

Ce astăzi ne-ar părea cu neputinţă, 
Ni-l va da timpul bun, ce poate multe. 
Te-nconjuri tu cu toată bucuria, 

Eu însă să-i duc lipsă. Drept e asta? 
Nu-ţi va lipsi nimic decît aceea 

De care-n cazul tău tot nu te bucuri. 
Cu calm să-l izgonesc pe un prieten? 
Păstrezi ce-n aparență izgonești. 

Dar frate-meu să-l lase, n-o să vrea. 
Așa ca noi dac-o vedea, îl lasă. 

Ce greu să te condamni într-un prieten! 
Prin jertfa ta scapi, însă, un prieten. 
Nu-s încă de acord c-aşa va fi. 

Atunci la şi mai rău să te aştepţi. 

Mă chinuieşti, și nu vezi nici folosul. 
Rămîne de văzut cine se-nşală. 

De-o fi să fie, altul hotărască! 

Dar cînd te hotărăşti, ţi-nvingi durerea. 
Să hotărăsc, nu pot, dar dac-ar fi, 
Măcar să nu lipsească multă vreme. 
Să ne-ngrijim de el, o, Leonora, 

Să nu ducă vreo lipsă-n viitor, 

lar ducele, și cît o sta departe, 

Să-i dea-ntreţinerea, ca pîn-acum. 
Vorbeşte cu Antonio, căci are 

Pe lingă-Alfonso trecere, și pică 

Nu va purta prieteniei noastre. 
Cuvîntul tău ar cîntări mai greu. 

Ştii bine, Leonora, nu mi-e lesne, 
Precum surorii mele din Urbino, 

Să rog pentru ai mei şi pentru mine. 
Trăiesc retrasă și nu cer nimica. 

lau de la frate-meu, mulţumitoare, 

Ce poate, ce doreşte el să-mi dea. 
Pe vremuri mă mustram adeseori, 
Acum, e drept, m-am resemnat puţin. 
Ştiu o prietenă cum îmi spunea: 
Eşti dezinteresată; da, frumos, 
Nimic de zis. Dar te grăbeşti să fii 
Şi cu ale prietenilor tăi 
Nevoi şi rugăminţi! Admit, aşa e. 
Silită sînt să-ndur mustrarea asta: 
Cu-atit mai mult mă bucur că acuma 
Pot să-mi ajut prietenul şi-n fapt; 
Îmi vine moștenirea de la mama, 
Şi-atunci cu drag îi pot fi de folos. 
Şi eu, domniţă, fi-voi în măsură 
Să pot să-i dovedese prietenia. 
E singur, n-are-un rost; de-i va fi greu, 
Voi şti să-i vin, discret, în ajutor. 
Atuncea ia-l tu. De-o fi ca să-mi lipsească, 
Tot mai degrabă ţi-l las ţie-n seamă! 
Da, văd şi eu, e cea mai bună cale. 
Deci eu să preamăresc. din nou durerea 
Ca fiind bună și vindecătoare? 
De tînără, aceasta mi-a fost soarta, 
De-aceea sînt acum obișnuită. 
Te doare-atit să pierzi o fericire 
Cînd n-ai avut-o niciodată-a ta. 
O, cît aş vrea să poţi fi fericită! 
O meriţi. 

Fericită, Leonora? 
Dar cine-i fericit? Ar fi s-o spun 
De îrate-meu; cu sufletul lui mare, 
Își duce soarta cumpătat din fire 
Chiar dacă nu i-a dat ce merita. 
E soră-mea-n Urbino fericită? 
Frumoasă, demnă, inimă de aur, 
Bărbatului mai tînăr decît dinsa 
Nu-i dă copii. El nu s-a plins; e-același, 
O preţuieşte şi nu-i ţine seamă, 
Dar bucurie nu e-n casa lor. 
La ce bun toată-nţelepciunea mamei? 
Cultura vastă, spiritu-i înalt 
Au apărat-o-atunci de erezie!2? 
Ne-a luat de lingă ea. Murind, nu ne 


Lăsă copiilor nici mîngiierea 
Că s-a-mpăcat cu dumnezeu la urmă. 
LEONORA: Nu te uita mereu numai la lipsuri; 
Priveşte ce-i rămîne fiecărui! 
Şi ce n-ai tu, domniţă? 
PRINȚESA: Spune, ce am? 
Răbdare, Leonora, da,-n tot felul. 
Din tinereţe. Cînd prieteni, fraţii 
Se bucurau pe la serbări de jocuri, 
Eu, suferindă, lincezeam în pat. 
Trăind cu suferinţa, învăţai 
Ce-i resemnarea. În singurătatea-mi 
O desfătare doar îmi răminea: 
A cîntului plăcere. Eu, în sinea-mi, 
Îmi legănam în cînt, încetişor, 
Durerea, dorul, orice năzuinţe. 
Se preschimba durerea-n mulțumire, 
Melancolia chiar, în armonie, ` 
Dar nici de-atita mult timp n-avui parte, 
Căci medicul deodată-mi interzise 
Cintatul. Sufeream, trăiam lipsită 
De unica-mi măruntă mîngiiere. 
LEONORA: Dar cîţi prieteni ţi-ai făcut! Și-acum 
Eşti sănătoasă, plină iar de viaţă. 
PRINȚESA: Sint sănătoasă? Nu-s bolnavă-adică, 
Şi am prieteni credincioși de care 
Mă bucur. Mai aveam și un prieten... 
LEONORA: E înc-al tău. 
PRINȚESA: Dar îl voi pierde-ndată. 
Ştiu clipa-n care l-am văzut întîi 
Că n-am s-o uit. Abia mă ridicasem 
După-o zăcere grea; dureri şi boală 
Abia trecuse. Calm priveam, sfioasă, 
Spre viaţă iar, mă bucuram de soare, 
De-ai mei, sorbind înviorată iarăși 
Curatul bâlsam al nădejdii sfinte. 
Prindeam curaj să văd în viaţă mai 
Adine, mă-ntimpinau din depărtare 
Fiinţe dragi, cînd, Leonora,-atunci chiar 
Şi sora mea veni să mi-l prezinte 
Pe tînăr. Cum venea cu el de mînă, 
Ca să-ţi spun drept, simţii că-mi intră-n suflet 
Și că pe veci acolo va rămîne. 

Domniţă, nu-i de ce să-ţi pară rău. 
Ciştig e pe-un ales a recunoaşte, 
Ciştig ce nime-n lume nu ni-l ia. 

Dar teme-te de ce-i frumos şi-ales! 

E ca o flacără ce prinde bine 

Doar cît e pusă ca să-ți ardă-n vatră 
Sau ca să-ţi lumineze dintr-o torță; 
E-atit de sus! Cum te-ai lipsi de el? 
Dar cînd ar alerga dezlănţuită 

Şi-ar pustii, ce jale! Lasă-mă, 

Prea multe spun, mai bine ţi-aş ascunde 
Cît sînt de slabă, cît sînt de bolnavă. 
Cînd sufletu-i bolnav, destăinuirea 

Şi plinsu-l lecuiesc cel mai degrabă. 
De-ar fi aşa, atunci mă vindece lesne: 
Mă-ncred în tine mai presus de-orice. 
Da, draga mea, chiar de m-aş hotări 
Să plece, de pe-acum o simt durerea 
Nemărginită-a zilelor cînd ştiu 

Că-mi va lipsi unica bucurie. 

Cînd soarele nu-mi va mai lua din ochi 
Imaginea-i ca-n vis transfigurată; 
Nădejdea de-a-l vedea cînd n-o-ncolţi 
În gîndu-abia trezit şi dornic, totuşi; 
Privirea-ntii în van cînd l-o căta 

În umbra rourată a grădinii! 

Ce mulțumire-adincă în dorinţe 

De-a şti că-l văd în fiecare seară! 

O, cum creştea, cînd ne vedeam, dorinţa 
Mai mult să ne cunoaştem şi-nţelegem, 
Cînd gîndul tot mai mult ni se-nstruna 
În armonii din ce în ce mai rare! 
Ce-ntunecime mi se lasă-acum! 
Splendoarea soarelui, avîntu-acela 
De zile mari şi strălucirea lunii, 

Cu miile-i de-aspecte,-mi par pustii, 
Le-nghite ceața care mă-mpresoară. 

O zi-mi părea atunci o viaţă-ntreagă, 
Tăceau nelinişti, presimţiri tăceau; 
Plutind ca-n vis, duşi ne lăsam în voie 
Pe vălurile-uşoare, fără visle; 

Acum, în tulburele zilei, spaima 

De viitor îmi năpădeşte-n suflet. 
Prietenii se-ntorc în viitor, 

Cu ei şi bucuria, şi norocul. 

Îmi place să păstrez ce am, căci schimbul 
Te-amuză, dar cu ce te-alegi în urmă? 
N-am fost nicicînd setoasă să-mi vir mina 
În urna cea cu sorţi din lumea largă 
Pentru te miri ce-obiect la întimplare 
Să-mi stimpere o inimă-nsetată, 

Dar prea puţin supusă la-ncercare. 

E scris să-mi fie drag, căci viaţa mea 

S-a prefăcut în viaţă-adevărată 

Doar datorită lui, cum nu visasem. 

Îmi tot spuneam întîi: fugi, fugi de el! 

Și dînd să fug, mai mult m-apropiam, 
Ce dulce-atrasă, cît de pedepsită! 

Ce bun nespus, ce bun de preţ îmi scapă, 
Şi-n dorul meu aprins un spirit rău, 

În loc de bucurii şi fericire, 

Îşi picură durerile-nrudite. 

Cuvîntul meu de nu te-alină, sigur 
Puterea tainică răsfrintă-n lume 

Şi vremea care trece te-or reface. 

Da, e frumoasă lumea! Necuprinsu-i 

E cîmp deschis pentru atîta bine! 

Ah, de ce pare că se-ndepărtează 

Doar cu un pas de noi, şi-ademenește 
Sfiosul nostru dor de-a lungul vieţii 
Tot pas cu pas, pîn’ sîntem la mormint? 
Ce rar e pentru oameni să-şi găsească 
Chiar ce părea că destinat le este! 

Ce rar pot stăpîni din nou un bun 

Pe care l-au avut cîndva în mină! 

Se smulge de la noi ce ni se dase, 

Dăm drumul noi la tot ce-am prins setoşi; 
Norocul poate-o fi, dar nu-l cunoaştem, 
Sau de-l cunoaştem, nu-l ştim prețui. 

Ce trist noroc, şi ce mărinimie! 

Ea pierde, și giîndești tu să cîştigi! 
Era nevoie chiar ca el să plece? 

Sau tu faci tot ca să rămii stăpină 

Pe-o inimă, doar tu, şi pe-un talent 
Ce pîn-acum le împărțeai cu alta, 

Şi nu egal? Cinstit e să faci asta? 

N-ai tot ce vrei pe lume? Ce-ţi lipseşte? 
Soţ şi copil, rang, îrumuseţe,-avere? 
Le ai pe toate, şi-l mai vrei pe el 

Pe lîngă toate astea. Îl iubeşti? 

Da, căci altminteri ce te-ar face, oare, 
Să nu renunţi la el? Mărturisește-ţi! 
Ce minunat e să te poţi răsfringe 
Într-un asemeni spirit! Îndoit e 

De mare fericirea cînd te-nalţă 

În slavă cîntul lui, pînă la cer! 

Abia atunci eşti de invidiat. 

Nu doar că eşti şi ai ce mulţi doresc, 
Oricine ştie, află ce-i al tău: 

Sint ochii ţării aţintiţi spre tine, 

E cea mai-naltă culme-a. fericirii. 

Doar Laura e numele pe care-l 

Şoptesc orişice inimi simţitoare? 
Petrarca doar putea diviniza 

Pe prea-frumoasa lui necunoscută? 
Și cine-i cel să stea alături de-un 

Așa prieten? De e-n cinste astăzi, 

Mai mult îl va cinsti viitorimea. 

Ce măreţie-n strălucirea vieții 

Să-l ai alături! Şi aşa cu el, 

S-aluneci cu încetu-n viitor! 

Nici timpu-atunci, nici vîrsta nu te-ating, 
Nici deșănţata faimă chiar, pe care 
Capriciul zilei-o mină-ncoaci şi-ncolo! 
În cîntul lui, ce-i trecător rămîne: 
Frumoasă, fericită-ai fi şi cînd 

De mult te-ai stins cu tot ce-a fost odată. 
Trebui” să fie-al meu. Ei nu-i răpesc 


Nimic. Iubirea ei pentru-acest geniu 
Se-aseamănă cu alte pasiuni 

Pe care le închină-atitor lucruri! 
Pierit ca raza lunii-i luminează 
Drumeţului cărările în noapte; 

Nu încălzeşte, nu revarsă-n juru-i 
Plăcerea de-a trăi. S-o bucura 
Știindu-l dus, să-l ştie fericit, 

Tot cum s-a bucurat că-l vede zilnic. 
Ş-apoi cu el, nici n-am de gînd de ea 
Și nici de curte să mă-nstrăinez. 
Mă-ntore din nou şi i-l aduc din nou. 
Am hotărît! Dar iată-l pe ursuzul; 
Să văd, n-oi izbuti să-l îmblinzesc? 

Ne-aduci război, nu pace; mai să credem 
Din tabără că vii, din bătălie, 

Unde decide forţa brută, pumnul, 

Iar nu din Roma, unde-nţelepciunea 
Demn face semnul binecuvîntării 

Și îşi supune-o lume la picioare. 
Frumoasă-amică, dacă-ndur mustrarea, 
E că şi scuza nu e prea departe. 
Primejdios e cînd te-arăţi mult timp 
Tot înţelept şi cumpătat. Pindește 
Alăturea de tine geniul rău, 

Ce-şi vrea şi el din timp în timp cu forța 
O jertfă. Din păcate, de-astă dată 
Îmi supăr şi prietenii cu asta. 

Atit te-ai ostenit pentru străini, 

Atent la fiecare gînd al lor, 

Că astăzi, cînd prietenii-ţi revezi, 

Te cerţi cu ei de parc-ar fi străini. 
lubită-amică, asta e tristeţea. 

Cu oamenii străini ne stăpinim, 

Ne controlăm ca să le fim pe plac,” 
Spre-a dobindi tot ceea ce le cerem. 
Dar cu amicii, în iubirea lor 

La adăpost simțindu-ne, o toană 
Ne-ngăduim, și toana dă în ceartă, 
În felu-acesta uite că-i rănim 
Pe-aceia tocmai care ni-s mai dragi. 
Te regăsesc în cugetarea asta, 

Şi-mi pare bine, dragul meu prieten. 
Mi-e ciudă să mă crezi că mi-am pierdut 
Azi cumpătul de tot. Dar recunoaşte-mi: 
Tu, om de muncă, seara-ntr-un tirziu, 
Cind te întorci înfierbîntat de trudă 
Acasă, spre un pic de-odihnă, şi, 
Nerăbdător să te lungeşti la umbră, 
Vezi că un trîntor s-a lungit cît poate 
La umbra ce-o visai, ca om ce ești, 
Nu simţi că o pornire-n piept îţi creşte? 
Ca om ce ești, cînd ești cu-adevărat, 
Atunci şi umbra-mparte-o cu un om 
Ce-ţi îndulcește-odihna, te dispune 
Cu-o convorbire într-un grai plăcut. 
E mare arborele ce dă umbra. 

Ai loc destul să nu-l gonești pe altul. 
La ce bun, Leonora, să vorbim 

Tot în simboluri şi în comparații? 
Destule bunuri sînt pe lumea asta 

Să le cedezi şi să le-mparţi cu altul, 
Dar e-o comoară care n-o dai lesne 
Decît doar unuia de mare merit, 

Și-o alta ce de bună-voie n-o dăm 
Nici celui mai cu merite din toţi. 
De-i întreba comorile-astea care-s: 

E laurul, cealaltă e femeia. 


Cununa de pe-al tinărului cap, 

Ea te-a rănit, pe tine, omul mâtur? 
Dar pentru truda versului frumos 
Puteai găsi răsplată mai modestă? 
Căci pentr-un merit dincolo de-uman, 
Plutind imaterial, în armonii doar, 
Și în imagini fine, vaporoase, 

Se cade tot cu un simbol frumos 

Şi tot c-un semn frumos să-l răsplătești. 
Cum rimele-i abia ating pămîntul, 
Supremul dar abia-i atinge fruntea. 
Un ram steril este-acest dar pe care 


Admiratori cu stearpă simpatie 

Cu graţie-l oferă, să se-achite 

De-o datorie cît pot ei mai lesne. 

Nu i-ai invidia, socot, desigur, 

Aureola dimprejurul frunţii 

Vreunui mucenic pleşuv. Cununa 

De lauri, orişiunde s-ar ivi, 

E mai curînd un semn al suferinței 

Decit al fericirii simbol veşnic. 
ANTONIO: Vrea răpitoarea-ţi gură să mă-nveţe 

Să am dispreţ de vanitatea lumii? 
LEONORA: Nu eu am să te-nvăţ să preţuieşti 

Un bun la dreapta lui valoare. Totuşi, 

Din cînd în cînd şi unui înţelept, 

Ca orişicui, e bine să-i arăţi 

Un bun ce-l are în lumina dreaptă; 

Tu, om de preţ, să vrei un simulacru 

Numai de glorie şi de favoare? 

Căci slujbele cu care-ndatorezi 

Pe principe şi cei ce ţin de tine 

Sint vii, reale, şi-atunci şi răsplata 

Tot vie şi reală vrea să fie. 

Tu-n loc de lauri ai încrederea 

Stăpînului, povara dulce, care, 

Oricât de grea, n-apasă greu pe umeri; 

Încrederea din jur e faima ta. 
ANTONIO: Bun, dar favoarea ce ţi-o dă femeia? 

Sau ai să mi-o descrii ca de prisos? 
LEONORA: Cum vrei s-o iei; tu, însă, nu-i duci lipsa; 

Şi mai uşor ţi-ar fi să te lipseșşti 

Decit celalt, ce-i mai nepriceput. 

Căci, spune-mi: cum ar face o femeie 

Să se-ngrijească-n felul ei de tine, 

De-ar fi cumva să-şi pună asta-n gind? 

Tu eşti tot ordine şi siguranţă, 

Îți porţi de grijă, ai grijă și de alţii. 

Ai tot ce-am vrea să-ți dăm. Cit celălalt 

Ne dă de lucru în ce sintem tari: 

Mii de nimicuri îi lipsesc, pe care 

Cu drag i le-ar putea da o femeie. 

Îi place să se vadă îmbrăcat, 

Gătit cu haine bune, de mătase, 

Nu poate suferi pe trup să aibă 

O stofă proastă, de rindaş, de slugă. 
Vrea haine fine şi frumos croite, 
Cu gust, dar, uite, el nu se pricepe 
Să-şi facă rost de cele trebuincioase, 
lar cînd le are, nici atunci nu ştie 
Să le păstreze. Veşnic duce lipsă: 
De bani, de îngrijire; uită-un lucru 
Aici, un altul colo. Cind se-ntoarce 
De la vreun drum, trei sferturi din bagaje 
Ori le-a pierdut, ori vre o slugă hoaţă 
I le-a furat. Şi uite-aşa, Antonio, 
Îi porţi mereu de grijă, iarnă-vară. 
Şi ţi-e mai drag cu cît îi porţi de grijă. 
Ce tînăr fericit! Pin’ şi cusururi 
Să-i treacă drept virtuţi, iar ca bărbat, 
Să facă pe copilul, încă mindru 
De orice stingăcie drăgălaşă. 
Mă vei ierta, frumoasa mea amică, 
De-oi fi cumva ironic înc-o dată: 
Mi-ascunzi ceva — ascunzi că-şi ia-ndrăzneli 
Și că e mai viclean decît îl credem. 
Se laudă cu două cuceriri: 
Cînd ici, cînd colo spune-o vorbă dulce, 
Apoi se-ndepărtează, şi aşa, 
El cucereşte-o dată două inimi! 
Să fie de crezut? 

Dar asta dovedeşte 
Că între noi e doar prietenie. 
Şi zi c-ar fi un schimb chiar de iubire; 
N-ar fi că răsplătim simţirea care, 
Uitindu-se pe ea, se dăruieşte 
În tot, trăind pentru prieteni numai? 
Urmează! Răsfăţaţi-l şi mai mult 
Şi luaţi-i egoismul drept iubire. 
Jigniţi pe cei ce vi se devotează 
În totul; vanitosului voi daţi-i 
Tributul vostru, şi distrugeţi cercul 
Prieteniei celei încercate. 
Nu-i ţinem partea pînă într-atita. 
Ades îl şi mustrăm, ba pentru multe. 
Am vrea să-l plămădim așa fel cît 
De sine-să se bucure mai mult 
Şi astfel bucuria lui și altor 


Să şi-o împărtășească. Ştim anume 

În ce privinţi l-am mai putea mustra. 
ANTONIO:  Da-l lăudaţi şi-n ce-ar îi de mustrat. 

De mult îl ştiu; e lesne să-l cunoşti, 

Căci mult prea mindru e să se ascundă: 

Aici se-afundă el ca și cînd lumea 

Întreagă-ar fi în el şi ca şi cînd 

I-ajunge lumea lui şi totu-n jur 

Dispare. Uită tot, dă cu piciorul 

La tot şi-i ocupat doar cu el însuși. 

Dar, brusc, ca o scînteie ce-ar aprinde 

O mină, din durere, bucurie, 

Minie-ori năzăreală, izbucnește; 

Atunci ar vrea s-adune tot, să stringă toate, 

Și orice i-ar abate vrea de-ndată: 

Să iasă din pămînt, aşa,-ntr-o clipă, 

Un lucru care-n ani ar fi crescut, 

Și într-o clipă să înfăptuiască 

Ce ani de trudă n-ar fi-nfăptuit. 

Îşi cere imposibilul şi lui, 

Doar ca să-l poată cere de la alții. 

Rațiunea ultimă a tot ce este 

Ar vrea s-o prindă-n eul lui, dar asta 

La milioane — unul izbutește, 

Și el nu-i omul; cade pîn’ la urmă, 

Nimic n-a învăţat; recade-n el. 
LEONORA: Nu-i face rău nicicui, doar sie însuşi. 
ANTONIO: Şi, totuşi, face rău, şi încă mult. 

Poţi tu să negi că-n clipa cînd l-apucă 

O toană nebunească nu-l jigneşte 

Și nu-l bîrfeşte şi pe prinţ și pe 

Prinţesă chiar, și ori pe cine-i vine? 

E drept că pentr-o clipă numai, da; 

Dar clipa-aceea vezi că se repetă. 

Nu-și pune friu nici gurii, nici simţirii. 
LEONORA: Eu mă gindesc că dac-ar fi să plece, 

Să stea deoparte pentru cîtva timp, 

I-ar fi şi lui, și altora mai bine. 
ANTONIO: Ştiu eu? Și da, şi nu. Dar chiar 

Acum nu văd momentul. Zău, nu vreau 

Să cadă toată vina-asupra mea 

Şi să se creadă că-l alung chiar eu. 

Nici gînd n-am să-l gonesc. Din partea mea, 

Rămiie liniştit aici la curte. 

iar dac-o vrea la pace să ajungem 

Și s-o-nvoi şi să-mi urmeze sfatul, 

Ne vom acomoda pe cît se poate. 
LEONORA: Acum şi tu vrei să-ndrumezi un spirit 

De care adineauri disperai. 
ANTONIO: Sperăm mereu. În orişice privinţă, 

Să speri mai bine-i decît să disperi. 

Nu poţi tot ce-i posibil să prevezi! 

Cum prinţul îl iubește, se cuvine 

Şi trebuie al nostru să rămiie. 

Chiar dacă toată străduința noastră 

De-a-l educa zadarnică rămine! 

L-om tolera, cum tolerăm atîția ! 
LEONORA: Atât de larg şi nepărtinitor 

Nu te credeam. Ce convertire bruscă! 
ANTONIO: Un privilegiu lasă-i-l și vîrstii: 

Că dacă, totuşi, eşti supus greşelii, 

Să poi s-o simţi şi să-ţi revii degrabă. 

Tu-ntii te-ai ostenit să ne împaci 

Pe amîndoi; acuma eu te rog. 

Fă tot ce poţi ca să-și revină-n fire 

Și să vedem iar liniştea deplină. 

Chiar eu voi face-ntiiul pas de-ndată 

Ce tu-mi vei spune că s-a liniştii 

Și că prezența mea nu-l va-nteţi 

Mai rău. Dar ceea ce ţi-ai pus în gînd, 

Acum. s-o faci, căci chiar în seara asta 

Alfonso se întoarce la oraş 

Şi-l însoțesc. Așa, rămii cu bine! 


SCENA A CINCEA 


LEONORA singură: De astă dată greu să ne-nvoim! 
Nu; astăzi interesul tău cu-al meu 
Nu merg chiar mînă-n mînă. Am doar timpul 
Să-l caut, să-l conving pe Tasso. Iute! 

TASSO singur: 

PATRULEA 


Te-ai deşteptat din vis, şi amăgirea 
Fermecătoare te-a şi părăsit? 
În ziua de supremă încântare 
Te-a prins în mreje-un somn cu vise rele 
Care te ţine, parcă, în cătuşe? 
Eşti treaz? Visezi? Unde-au fugit acele 
Dulci ceasuri cînd în jurul frunţii tale 
Doar flori se legănau înmănuncheate? 
Şi zilele cînd, liber, gindu-ntreg 
Se avinta-n albastrul bolţii, sus? 
Şi, totuşi, mai trăieşti și simţi, te pipăi 
Şi nu știi dacă, totuşi, mai trăieşti. 
È vina mea? A altuia e vina 
Că astăzi stau aici ca vinovat? 
E-o crimă ce-am făcut, s-o ispăşesc? 
lar vina mea nu-i mai degrabă-un merit? 
Cum l-am zărit, aveam doar ginduri bune, 
Nădăjduind că nu e cu putinţă 
Să nu fii om cînd eşti cu chip de om. 
Cu drag m-am dus spre el, dar m-am izbit 
De-un zăvorit şi-nchis, fără simţire. 
Şi, totuşi, cît de bine chibzuisem 
Cum să-l întîmpin pe acel de care 
De-atita vreme mă feream mereu! 
Dar orişice s-ar fi-ntimplat cu mine, 
De-acest fapt sigur trebui” să mă sprijin: 
Am revăzut-o! Am văzut-o-aievea! 
Şi mi-a vorbit, am auzit-o sigur! 


Privire, glas, cuvintele-i suave 

Rămîn în veci; nu mi le pot răpi 

Nici timp, nici soartă, nici nefericire. 
Dacă simţirea mea s-a avîntat 

Prea aprigă, şi prea nestăpinită, 
Trădindu-şi pasiunea ce mă arde 

În piept, nu-mi pare rău, chiar dacă-n veci 
S-ar nărui nădejdea vieţii mele. 

M-am dat cu totul ei, urmîndu-i semnul 
Ce-avea să mă azvirle la pieire. 

Dar fie! Am fost demn în ochii ei 
De-ncrederea-i unică, ce-mi dă viaţă, 
Mi-o dă-n chiar clipa ce-mi deschide crudă 
O poartă neagră şi îndoliată 

Spre-un lung exil. Dar s-a sfîrşit acuma. 
Căci soarele norocului visat 

Mi-apune dintr-o dat”. Mă ocolește 
Prieteneasca prinţului privire. 

Mă părăseşte pe-o cărare-ngustă: 
Roiesc în stol în juru-mi negre păsări, 
Însoţitoare veşnice-ale nopţii, 

C-un şuier straniu filfiind în juru-mi. 
O, paşii încotro să mi-i îndrept, 

Să fug de-atit dezgust ce mă-nconjoară, 
Să ocolesc abisul ce-mi stă-n faţă? 


SCENA A DOUA 


Leonora, Tasso 


LEONORA: 


TASSO: 

Ce-a fost cu voi? Ce neastimpăr, Tasso, 
Ce bănuială te-a-ndemnat aşa? 

Cum s-a-ntîmplat? Toți sîntem uluiți. 
Tu, fire blindă, îndatoritoare, 

Ochi ager, judecată dreaptă, care 

Dă fiecărui om ce se cuvine, 

Tu, omul calm, care înduri ce-alesul 
Îndură lesne, mîndrul niciodată, 

Ce-ţi stăpineşti şi gura şi simţirea, 
Prieten drag, nu te mai recunosc! 
Dar dacă toate acestea le-am pierdut, 
lar pe prieten, ce-l ştiam bogat, 


ud 

Îl regăseşti deodată cerşetor? 

O, ai dreptate, nu mai sînt eu însumi, 
Şi, totuşi, sînt acelaşi din trecut. 

E o şaradă,-ai zice; totuşi, nu e. 

Și luna blindă ce te-ncîntă noaptea 
Și-ţi farmecă şi ochiul, şi simţirea 

Cu strălucirea ei, nu mai e ziua 

Decit un norişor firâv şi searbăd. 

Eu am pălit sub strălucirea zilei; 

Voi nu mă mai cunoaşteţi, nici eu însumi. 
Ce-mi spui aş înțelege, dragul meu, 
Dar nu şi cum o spui. Fii lămurit! 
Ursuzu-acela te-a putut jigni 

Atit de rău, încît acuma nici 

De noi să mai auzi nu vrei? Răspunde! 
Nu eu sînt cel jignit, ci, precum vezi, 
Sint pedepsit că eu l-aş fi jignit. 
Asprimea multor vorbe s-ar curma 
Prin spadă, da, dar eu sînt deţinut. 
Nu cred să ştii, o, nu, nu tresări: 

În carceră îl vezi tu pe prieten. 

Ca pe-un elev mă pedepsește prinţul; 
lar pentru dreptu-mi să mă cert nu pot. ` 
Prea' vezi în negru totul. Nu faci bine. 
Atit de slab mă crezi şi de copil 

Ca asta să mă dezrădăcineze? 

Nu faptu-n sine m-a mîhnit atit, 

Ci doar însemnătatea-i pentru mine. 
Daţi liber friu duşmanilor şi cui 

Mă pizmuieşte.: Fie voia voastră! 

Ești' prea bănuitor, și în prea multe 
Privinţi. De asta sint încredințată. 
Nici chiar Antonio nu te dușmănește 
Cum crezi tu. Supărarea de-astăzi l-a... 
Pe-aceea s-o lăsăm. Vorbesc doar de 
Antonio cum a fost şi cum rămîne. 
Mă-nfurie ce ţeapăn înţelept e 

Şi cum în toate face pe maestrul, 

În loc să vadă dacă cel ce-ascultă 

Nu e de la-nceput pe drumul bun. 
Te dăscăleşte-asupra unor lucruri 

Pe care le simţeai şi le ştiai 

Mai bine tu, şi nici nu mai ascultă 
Nimic ce-i spui, nici nu te ia în seamă. 
Să fii neînțeles de-un îngimfat 

Ce surizind te trece cu vederea! 

Nu sînt destul de mâtur şi-nţelept 

Să pot să-ndur şi să-i întorc surisul! 
Acum, ori mai tîrziu nu se putea 

Ca lucrurile astfel să rămînă 

Şi să nu se petreacă o ruptură. 

Şi mai tîrziu era cu-atit mai rău. 

Pe prinț îl recunosc, el, ce-mi da totul; 
De el ascult, nu ştiu de-un alt maestru. 
Vreau libertate-n gind şi năzuinţe, 
Destul ne îngrădeşte lumea-n fapte. 
Te preţuieşte-ades vorbind de tine. 
Mă cruţă, vrei să spui, fin şi-nţelept. 
Mi-e şi mai ciudă pentru că vorbeşte 
Atita de mieros şi cumpănit, 
Că-ntoarce orice laudă-n ocară 

Şi te aduce în asemeni stare, 

Că nu-i nimic ce te-ar răni mai mult 
Ca lauda din gura lui. 

De l-ai fi auzit vorbind de tine 

Și de talentul tău, pe care firea 

Mai mult ca orişicui ţi l-a dat! Simte 
Ce eşti, ce-nsemni, şi preţuiește totul. 
Un egoist, 0, erede-mă, nu poate 
De-al geloziei chin să se dezbare! 
Asemeni om ţi-ar trece cu vederea 
Avere, rang, onoruri. Se gîndeşte 

Că astea, dac-ar vrea, le poate-avea 
Prin stăruinţă şi ceva noroc. 

Dar ceea ce natura doar îţi dă, 

Şi n-ai putea-o-n nici un fel avea, 
Nici prin strădanii, trudă, nici prin aur, 
Prin spadă,-nţelepciune-ori stăruinţă, 
Nu, asta nu ţi-o iartă niciodată. 

Şi nu m-ar pizmui? Un dirz ce-ar vrea 
Să ia cu-asalt a muzelor favoare? 

EI, care, fiindcă-nşiră gîndurile 
Poeţilor, se crede el poet? 

Mai lesne mi-ar ierta el, cred, favoarea 

Stăpînului meu, prințul, deşi-s sigur 
Că ar acapara-o pentru el, 
Deciît talentul cel pe care cerul 
L-a dat unui biet tinăr fără sprijin. 
O, de-ai vedea atît de clar ca mine! 
Te-nşeli; nu este-aşa cum îl vezi tu! 
Mă-nşel asupra lui? Cu-atit mai bine; 
Îl socotesc dușmanul cel mai aprig. 
Aş fi nemîngiiat să trebuiască 
Să-mi îndulcesc părerea. Nebunie 
Să judeci drept în orice-mprejurare; 
Înseamnă-atunci ca propria-ţi persoană 
Să-ţi nimicești. Dar oamenii sint, oare, 
Atit de drepţi cu noi? Nu, sigur nu. 
În eul său îngust își simte omul 
Două porniri: sînt ura și iubirea. 
Nu-i trebuie şi noaptea ca şi ziua? 
Şi somnul ca şi veghea? Omu-acesta 
De-acuma înainte o să fie 
Obiectul urii mele ne'mpăcate. 
Sînt foarte bucuros că pot să-l judec 
Din ce în ce mai rău. 

Numai atît 
Că-n felu-acesta, drag prieten, nu văd 
Cum ai trăi la curte-n viitor, 
Îl ştii ce-nseamnă, trebuie să-nsemne. 
O, ştiu de mult în ce măsură sînt, 
Frumoasă-amică, de prisos aicea. 
Dar nu eşti, nu; nici n-ai să fii vreodată. 
Ştii bine prinţul și prinţesa cît 
De mult doresc aicea să te aibă. 
Chiar sora din Urbino, ea, cînd vine, 
Aproape tot atit de dragul tău 
Ca şi de dragul lor îi vizitează. 
Ţin toţi la tine, toţi te preţuiesc, 
Nici unul nu e-n tine să nu creadă. 
Ce-ncredere e asta, Leonora? 
Dar despre stat a discutat vreodată 
Cu mine, serios? De cîte ori 
Era ceva şi în prezența mea 
Se sfătuia cu sora şi cu alţii, 

Nimic nu mă-ntreba, ci auzeai: 
Să vină-Antonio! Să-i scriem lui 
Antonio! Să-ntreb și pe Antonio! 
Te plingi, în loc să mulțumeşti! Dar dacă 
Binevoieşte să-ți acorde astfel 
O libertate necondiționată, 
Înseamnă că-n măsura cea mai mare 
El te cinstește. 

Da, netulburat 
Mă lasă, şi în tihnă, căci socoate 
Şi crede că nu-i pot fi de folos! 
Eşti de folos chiar fiindcă stai în tihnă. 
Aduni într-una-n tine griji, mîhniri 
Şi ţi le stringi la piept ca pe-un copil! 
Mă tot gîndeam... de ce nu aş gindi-o 
Aşa cum văd? Da, raiu-acesta unde 
Norocu-a vrut să te sădească nu ţi-e 
De fel prielnic. Tasso, e un sfat! 
Să spun ce cred? Mai bine ai pleca... 
Nu, nu-ţi cruța bolnavul, soră dragă! 
Întinde-i leacul, fără să te uiţi 
Că e amar. Ci să se lecuiască, 
Atit să te gindeşti, dacă-mi vrei leacul. 
Şi eu văd bine că s-a terminat. 
Tot eu să-l iert pe el, el nu mă iartă! 
Nevoie au de el, de mine, nu! 
El e-nţelept, eu, din păcate, nu sînt. 
Lucrează-n contra mea, eu nu-ncere 
Nimic să fac la fel. Se uită calm 
Prietenii, văd lucrurile-n glumă, 
Abia se-mpotrivesc, nu iau măsuri. 
Crezi că ar fi să plec? Eu cred la fel. 
Vă las cu bine. Am să-ndur şi asta. 
Vă despărțiți de mine, o, dac-aș avea 
Și eu puterea şi curajul vostru, 
Să pot să mă despart de voi ușor! 
Vezi mult mai clar din depărtare totul, 
Tot ce prezent fiind îţi pare turbur. 
Îţi vei da seama cit de scump ne-ai fost 
Aicea, tuturor, și cît preţ are 
Credinţa-adevăraţilor prieteni 
Și cum nu e în stare lumea largă 
Pe cei apropiaţi să-nlocuiască. 


TASSO: Rămîne de văzut! De mic, pe oameni 

Îi ştiu ce lesne-n drum te-abandonează 

Şi singuri își urmează drumul propriu, 

Ca soarele, ca luna și alţi zei. 
LEONORA: De-ai vrea să mă asculţi, vezi, nu mai trece 

Prin trista experienţă înc-o dată. 

Ascultă-mi sfatul: du-te la Florenţa 

Înţii şi-ntii; prieteneşte-acolo 

De o prietenă vei fi-ngrijit. 

Fii sigur, am eu grijă-n două zile 

Mă duc la soţul meu, acolo unde 

Vom încerca o mere bucurie 

De te-oi aduce să te-avem cu noi. 

Ce să-ți mai spun? Mai e nevoie, cînd 

Tu ştii de care prinţ ai să te-apropii, 

Și ştii ce oameni mari ai să-ntilneşti 

În splendidul oraş, şi ce femei! 

Taci? Stai pe gînduri? Nu te hotărăști? 
TASSO: E minunat ce-mi spui și corespunde 

În tot dorinţei ce-o nutream în taină. 

Dar vestea-i nouă. Dă-mi, te rog, răgazul 

Să mă gindesc. Şi-am să-ţi răspund îndată. 
LEONORA: Cu ce speranţe plec şi pentru tine, 

Şi pentru noi, şi pentru casa asta! 

Gindeşte! După ce vei fi gindit, 

Cu greu ai să gindești ceva mai bun. 
TASSO: Doar una, draga mea, aş vrea să ştiu: 

Prinţesa cum mă judecă, răspunde-mi! 

E supărată rău? Ţi-a spus ceva? 

Mă crede vinovatul? Spune-mi drept. 
LEONORA: Îți știe firea, şi atunci te iartă. 


TASSO: Mă vede mai prejos? Nu m-amăgi! 
LEONORA: Nu pierzi aşa favoarea-unei femei! 
TASSO: Ar fi, crezi, bucuroasă dacă plec? 
LEONORA:  De-ar şti că-ți este ție bine, sigur. 
TASSO: Ce crezi, favoarea prințului aş pierde-o? 
LEONORA: Pe-a lui bunăvoință să te bizui. 
TASSO: Deci singură prințesa va rămîne? 


Tu pleci; în ochii ei cît de puţin 

Aş însemna, tot însemnam ceva. 
LEONORA: Ca un tovarăş drag ni-e gîndul că 

Prietenul e fericit departe. 

Şi-aşa vei fi: te şi văd fericit; 

De-aicea vei pleca satisfăcut. 

Vrea prințul ca Antonio să te-mpace. 

Îi pare şi lui rău de-asprimea gravă 

Cu care te-a rănit. Te rog, primeşte-l 

Frumos şi calm îndată ce-o veni. 
TASSO: În orice sens sint demn să-i stau în față. 
LEONORA: O, dac-ar fi să-ți pot deschide ochii 

Nainte de plecare, dragul meu, 

Că nimeni nu-ți vrea rău-n statul ăsta, 

Că nimenea în taină nu te sapă! 

Te-nșeli; şi cum spre-a lumii bucurie 

Clădeai imagini, tu urzeşti acuma 

O pinză prea-ciudată, doar spre-a-ți face 

Rău ţie însuţi. Eu voi face totul 

S-o sfișii, ca să poţi păşi în voie 

Pe calea minunată-a vieţii tale. 

Rămiîi cu bine,-aştept cuvintul bun! 


SCENA A TREIA 


TASSO singur: S-o recunosc, nu mă urăște nimeni, 
Și nimeni nu-mi vrea rău; iar uneltiri 
Și pinze stranii care se urzesc 
Și se-mpletesc sînt doar în capul meu. 
S-o recunosc că n-am dreptate, că 
Nedreptăţesc pe unii ce n-ar fi 
Să-i supăr eu. Și chiar în clipa cînd 
Dreptatea mea îmi iese la lumină,-n 
Același timp cu viclenia lor! 

S-o recunosc adînc mişcat că prințul 
Din plin favoarea lui îmi dovedeşte 
Şi-mi dă măsura darurilor sale, 

În timp ce, slab destul, îngăduiește 
Dușmanilor să-i amăgească ochiul 
Și să-i forţeze oarecum şi mîna. 


Că e-nşelat, nu vede; și că sînt 
Înşelători, nu eu pot să-i arăt. 
Şi-atuncea, ca în voie să se-nşele, 
Şi ei ca să-l înșele pe-ndelete, 

Eu trebuie să tac, chiar să cedez! 

Şi cine mă-mbulzeşte-acum cu sfaturi, 
Cu-ndemnuri înțelepte şi mieroase? 
Lenora chiar, Lenora Sanvitale, 
Prietena duioasă! Ha, te ştiu eu! 
De ce m-am încrezut în ea vreodată? 
Nu-i sinceră, oricît s-ar strădui 

Să pară prin dulcegării, prin gesturi 
Și viclenie. Nu, dintotdeauna 

O ştiu tot furişindu-se, tot falsă, 

Cu ochii țintă numai la favoruri. 


Ce-ades am vrut să m-amăgesc eu însumi 
Şi-asupra ei! Şi-n fond, tot vanitatea 
M-a amăgit! Dar fie,-am cunoscut-o, 

Şi îmi ziceam în mine măgulit: 

Așa o fi cu alţii, dar cu tine 

E sinceră şi-n sfaturi, şi-n păreri. 

Îmi dau acuma seama, vai, tirziu: 

Eram favorizat, şi-atunci, firește, 

Se da pe lingă mine. Azi, cînd cad, 

Ca şi norocul, spatele-mi întoarce. 


Unealtă a duşmanului acum, 

Şerpoaica mică limbile îşi joacă 

Pe-un gînd pieziș, cu mlădieri de tonuri. 
Ce drăgăstoasă! Cum n-a fost nicicînd. 
Cuvintele la inimă-ţi mergeau. 

Dar prea mult timp n-a prins nici linguşirea: 
Simţeam că-i falsă; prea-i sta scris pe față 
Că spune altceva decit gîndeşte. 

Așa de lesne-l simt pe cine-o vrea 

În inimă să-mi intre şi n-o face 

Din inimă! Să plec de-aci? Să plec 

Cit pot eu mai degrabă la Florenţa? 


De ce chiar la Florența? Da, e clar. 
E-n floare noua casă de "Medicilt, 
Nu chiar făţiş vrăjmaşă cu Ferrara. 
Dar şi pe cei mai nobili tot îi roade 
Invidia şi-i ţine depărtaţi; 

Iar de mi-o acorda vreun nobil prinț 
De-acolo o favoare mare, cum 

Ar fi de aşteptat, curteanu-aci 


279 


10 — 'Teatriu val TT — Cnatha 


M-ar şi piri că sînt necredincios, 
Că sînt ingrat, şi-ar reuşi uşor. 


Plec, de plecat, dar nu cum credeţi voi. 
Plec decît v-aţi gîndi voi mai departe. 


Ce fac aici? Şi cine mă reţine? 

O, cum am înţeles orice cuvînt 
Pindit pe buzele Eleonorei! 

Din zbor l-am prins silabă cu silabă, 
Sint sigur că-i cunosc prinţesei gindul. 
Da, da, e-adevărat, oricît mă doare: 
Mă lasă bucuros să plece de-ar ști 

Că mi-este mie bine. O, mai drag 
Mi-ar fi de m-ar uri, chiar de-aș pieri 
Și eu cu binele cu tot! O, da, 

Mai bine moartea decît nepăsarea 

De gheață ce mă-ndepărtează. Plec. 
Şi-acum ia seama ca să nu te-nșele 
Cumva prietenia aparentă, 

Căci nimenea nu poate să te-nşele 
Atita timp cît nu te-nşeli tu însuți. 


SCENA A PATRA 


Antonio, Tasso 


ANTONIO: Vin, Tasso, să-ţi vorbesc, de te-nvoieşti 
În linişte deplină să m-asculţi. 
TASSO: Fiindu-mi  interzisă-orice-acţiune, 
Nu pot decit să stau şi să te-ascult. 
ANTONIO: Sint bucuros că te găsesc mai calm 
Şi-ţi pot vorbi cu inima deschisă. 
Dezleg întii din voia princiară 
Puţinul ce-ţi părea că-ncătuşază. 
TASSO: Tot bunul-plac e cel ce mă legase. 
Primesc, şi nu cer nici o judecată. 
ANTONIO: Din partea mea îți spun atit: se pare 
Că te-am rănit adînc prin ce ţi-am spus, 
Mai mult decit îmi dasem însumi seama 
În propria-mi pornire. Însă nu ştiu 
Să fi ieşit din gura mea injurii, 


280 


TASSO: 


ANTONIO: 


TASSO: 


ANTONIO: 


TASSO: 


ANTONIO: 


TASSO: 


281 


Int 


Ca gentilom n-ai să-ți răzbuni nimica 

Şi sper, ca om, să nu-mi refuzi iertarea. 
La ce-aş căta ce doare mai adînc: 
Mîhnirea sau insulta? Prima-ţi intră 
Pină-n rărunchi, a doua numai pielea 
Ţi-o zgîrie. Insulta se întoarce 

Asupra cui a vrut să ofenseze. 

O spadă cumsecade minuită 

Împacă divergenţa de păreri, 

Dar inima mîhnită greu o vindeci. 

E rîndul meu acuma să insist; 

Nu da-napoi, ascultă-mi rugămintea 
Și-a prinţului ce m-a trimis la tine. 

Știu care-i datoria mea: cedez, 

Şi-n limita putinţei mele, iert! 

Poeţii spun c-ar fi pe lume-o lance 
Care tot ea prin atingerea-i închide, 
Prietenească, rana ce-a făcut-o. 

E-un dar ce-l are graiul omenesc; 

Şi n-am de gind să-i stau eu împotrivă. 
Îţi mulţumesc, şi-aş vrea bunăvoinţa-mi 
S-o pui prieteneşte la-ncercare 

Acum chiar. Spune-mi, ce fel aș putea 
Să-ţi fiu de vrun folos? Și am să-ţi fiu. 
La timp mă-mbii cu ceea ce-mi dorisem: 
Tu mi-ai redat acuma libertatea; 
Ajută-mi să mă folosesc. de ea. 

Ce vrei să spui? Vorbește-mi lămurit. 
Ştii, cred, că mi-am sfirşit poemul meu; 
Dar mai e mult spre-a fi desăvirşit. 
L-am înmînat azi prinţului, sperind 

Să-i fac o rugăminte totodată; 

Pe mulţi prieteni i-aş putea găsi 

Acum la Roma. Parte şi-au expus 
Păreri asupra unor episoade, 

Așa,-n scrisori. M-am folosit de multe, 
Dar despre unele mai stau la ginduri. 
Ar fi pe ici, pe colo părţi pe care 

Nu le-aş schimba cît timp nu mă conving 
Mai mult ca pin-acum că e nevoie. 

Dar astea prin scrisori doar nu se poate. 
Cînd eşti de faţă, altfel te-nţelegi. 

Gindisem azi să pot să-l rog pe prințul; 
Nu s-a putut, acuma nu-ndrăznesc, 

Şi sper să am prin tine un concediu. 
Nu-i potrivit, cred, să te depărtezi 

În clipa tocmai cînd, sfirșind lucrarea, 
Îţi fac cinstiri şi prinţul, şi prinţesa; 
O zi de har e-ọ zi ca secerişul: 

Te pui pe lucru cum se coace griul. 

Te depărtezi, nu mai cîştigi nimica, 
Ba poate pierzi chiar și ce-ai cîştigat. 
Prezenţa e-o puternică zeiţă: 

Învață s-o cunoşti. Rămii pe loc. 

De ce m-aş teme?! Doar Alfonso-i nobil. 
De cînd îl știu a fost mărinimos. 

Ce sper şi-aştept din inimă să-mi deie 
Nu-i cer prin vicleşug, nici prin favoare; 
Nimic n-aş vrea să-mi dea de care-apoi 
Să-i pară cumva rău că mi l-a dat. 
Dacă-i aşa, nu-i cere chiar acuma 

Să pleci. Căci ştiu că bine n-o să-i pară. 
Cred chiar că nu-ţi va da-nvoirea lui. 
Mi-o dă, sînt sigur, dacă-l rogi tu mult. 
Putinţa e la tine, doar să vrei. 

Dar care e temeiul? Ce să-i spun? 
Poemul ia-l ca bază-n tot ce-i spune. 
E lăudabil ce dorim, chiar şi 

Cind țelul mult rîvnit ne depăşeşte. 
Mi-am dat silinţa-ntreagă, osteneala 

Și bucuria zilelor senine 

Şi tainicul cuprins al nopţilor 

Le-am închinat piosului poem. 

Modest gindeam să urc spre marii oameni 
Din alte vremi, şi-n cuget cutezam 
Să-mi pot trezi din somn contemporanii! 
La fapte mari, să pot simţi cu-o demnă 
Armată de creștini primejdiile 

Şi slava ce-ar urma războiul sfint. 

lar cîntul de-o trezi pe cei mai buni, 
De cei mai buni să fie-atunci și demn. 
Lucrarea lui Alfonso-i sînt dator! 

Să-i fiu dator vreau şi desăvirşirea! 

Şi tocmai el şi-ai lui te-ar îndruma 

La fel de bine ca şi cei din Roma. 


Desăvirşește-ţi opera aici, 

La Roma du-te doar să-ţi guști izbinda. 
TASSO: Alfonso-ntîi m-a inspirat, și sigur 

El va avea şi ultimul cuvint. 

La sfatul lui și-al celor competenţi 

Din jurul lui ţin mai presus de toate: 

Voi să decideţi cînd acei din Roma 

Nu vor fi reuşit să mă convingă. 

Dar trebuie să-i văd. Gonzaga!” mi-a 

Și convocat un cerc de critici căror 

Să mă prezint. Şi ard de nerăbdare. 

Flaminio de” Nobili”, Angelio 

Da Barga!?, Antonian'!7, Speron Speroni!”; 

Îi ştii, desigur. Numai nume mari! ] 

Mi-nspiră şi încredere, şi teamă, 

Mă plec cu drag la judecata lor. 
ANTONIO: La tine te gindești; la prinţ, de fel; 

Dar eu îţi spun că n-are să te lase, 

Iar dac-o face-o, nu-i cu voie bună. 

Doar n-ai să-i ceri un lucru pentru care 

Cu greu se va-nvoi să ţi-l acorde. 

Cit despre mine, spune drept, ai vrea 

Să-ţi mijlocesce ceva ce dezaprob? 
TASSO: Întîia rugăminte mi-o refuzi 

Cînd vreau prietenia să-ţi încerc? 
ANTONIO: Prietenia cea adevărată 

Se dovedeşte-ntr-un refuz la vreme, 

Pe cînd iubirea-adesea îţi acordă 

Un bun dăunător, căci ţine seama 

Mai mult de voia celui care cere 

Decît de fericirea lui, desigur. 

În clipa asta, după cîte văd, 

Nu-ţi pare bun decît ce vrei cu-ardoare, 

Și tot ce-ai hotărit, ai vrea pe dată. 

Cel care se înşeală-ntotdeauna 

Cu violenţa-nlocuieşte fapta, 

Puterea și-adevărul ce-i lipsesc. 

Mă simt dator pe cît îmi stă-n putinţă 

Să-ţi stimpăr graba care-ţi dăunează. 
TASSO: De mult mi-i cunoscută tirania 

Prieteniei, dintre toate cea mai 

Cu greu de suportat. Prin faptul doar 

Că judeci tu într-alt fel, şi deduci 
Că ai dreptate tu. Bun, să admitem 
Că binele mi-l vrei. Nu-mi cere, însă, 
Numai pe calea ta să mi-l găsesc. 
Cu sînge rece deci ţii să-ţi faci răul, 
Deplin încredinţat, cu mintea trează? 
De toată grija asta te scutesc. 
N-ai să mă ţii pe loc cu-așa motive. 
Sint liber declarat, această uşă 
Ce duce către prinţ îmi stă deschisă. 
Rămine să alegem: tu ori eu! 
Căci prinţul pleacă. Nu e de pierdut 
Nici un minut, hai, iute! Dacă nu 
Mergi tu, mă duc eu, fie orice-ar fi! 
Dă-mi doar puţin răgaz; atita-ţi cer. 
Să aşteptăm pîn’ ce se-ntoarce prinţul. 
Doar astăzi nu! 

Nu! Chiar în clipa asta 
De s-ar putea. Și marmura mă arde 
De sub picioare. N-am să-mi mai găsesc, 
Pin’ ce nu m-oi vedea la drum, astimpăr, 
Și praful de pe drum m-o-nvălui. 
Te rog dar, vezi şi tu cum îmi lipseşte, 
Cu prințul să vorbesc acuma, calmul, 
Asemeni vezi — cum să-ți mai pot ascunde — 
Că-n clipa asta nu-mi mai sînt stăpîn. 
Nici eu şi nici o altă forţă-n lume 
În lanţuri doar să mă puteţi reţine. 
Alfonso nu-i tiran. M-a achitat. 
A fost un timp cînd l-ascultam cu drag, 
Dar astăzi nu pot. Daţi-mi numai astăzi 
Iar libertatea, ca să-mi vin în firel 
Cit de curind mă-ntore la datorie. 
Încep să mă-ndoiese. Dar ce pot face? 
M-am molipsit de nebunia ta. 


Ca să te cred că binele mi-l vrei, 
Obţine-mi ce dorese, ce-ţi stă-n putinţă, 
Iar prinţul o să-mi deie drumul fără 

Să-i pierd nici sprijinul, şi nici favoarea. 
Ce-ndatorat ţi-aş fi şi pentru-aceasta | 
Dar dacă tot îmi porţi o veche pică 

Și vrei de-aicea să mă izgonești 


Ca să mă irosesc în lumea largă, 

Atunci fii ca acum şi pune-mi stavili. 
ANTONIO: De-i scris ca, totuşi, Tasso, să-ţi fac rău, 

Am să pornesc pe drumu-ales de tine. 

A cui este dreptatea vom vedeal 

Ții mult să pleci. Ţi-o spun mai dinainte: 

De cum te-ai depăria de casa asta, 

Inima ta-ţi va cere să te-ntorci, 

Iar încăpăţinarea te va-mpinge 

Să fugi tot mai departe. Doar durere, 

Tristeţi, dezamăgiri te-aşteaptă-n Roma, 

Şi ai să-ţi pierzi şi-aici, și-acolo rostul. 

Nu ţi-o mai spun ca să te sfătuiesc, 

Îți spun doar ce te-aşteaptă pe curînd, 

Rugiîndu-te de-acuma să recurgi 

La mine-n cazul cînd ar fi să suferi. 

Şi-acum mă duc la prinţ, precum mi-o ceri. 


SCENA A CINCEA 


TASSO singur: Da, du-te numai, du-te sigur că 
Ai să mă-ndupleci, cum ţi-ai pus în gind. 
Învăţ să mă prefac; mi-eşti un maestru 
Neîntrecut, iar eu învăţ, uşor. 
Da, viaţa ne silește să părem, 
Să fim chiar ca acei pe care, mîndri, 
Cindva dispreţuiam. Ce clar mi-apare 
Întreaga artă-a intrigilor curţii! 
Antonio umblă să mă izgonească, 
Dar.fără să se-arate. Face-atuncea 
Cînd pe-nţeleptul, cînd pe cel ce cruţă, 
Să par cît mai bolnav şi mai stîngaci. 
Îşi ia rol de tutore, să mă vadă 
Minor măcar, dacă n-a reuşit 
Să mă silească sclav să fiu, și astfel 
Pe prinţ și pe prinţesă îi înşală. 
Reţine-l, cred că-i spune, cînd natura 
L-a dăruit c-un har atit de mare! 


Atit că, din păcate,-naltul har 

L-a însoţit cu unele cusururi: 
Ne'nduplecat de mindru, prea pornit 
Şi iute la mînie, fire-nchisă. 

Nimica de făcut, căci a vrut soarta 
Să-l facă-aşa, un exemplar unic. 
Rămine doar să-l luăm așa cum este 
Și să-l răbdăm, să-l îndurăm și poate 
Că-n viitor, ca dar neaşteptat, 

Ne va mai da şi cîte-o bucurie. 
Dar din ce este nu-l mai poţi schimba; 
Cum s-a născut, același o să moară. 


Şi să-l mai recunosc eu pe Alfonso 

Dirz cu dușmanii, drept pentru prieteni? 
Să-l recunosc cum s-a purtat acum? 
Nefericirea mea mi-o recunosc doar. 

E soarta mea ca, orişicine-ar fi 

Rămas pe veci statornic pentru alii, 

Cu mine, ca un suflu să se-ntoarcă, 
Şi-ntr-un minut să-mi fie un potrivnic. 


Căci nu sosirea omului acesta 

Mi-a nimicit destinul într-o clipă? 
Tot edificiul fericirii mele 

Cu el l-a năruit din temelii? 

De-a fost s-o aflu, iată, azi o ştiu! 
Cînd toţi veneau spre mine, astăzi toţi 
Mă părăsesc. Cind toţi se străduiau 
Să mă atragă, să mă aibă-aproape, 
Cu toţi azi mă resping, mă ocolesc. 
De ce? El ţine, oare, cumpăna, el singur, 
Şi-a meritului meu, şi a iubirii 

Ce altădată mi se da din plin? 


Da, toți mă părăsesc! Și tu, şi tu, 
Prinţesa mea iubită, fugi de mine! 
În clipe-atit de-amare, nu, n-a dat 
Măcar un semn de vreo bunăvoință. 
Am meritat din partea ei? Sărmane, 
Ca s-o adori părea că-ţi e firesc! 
La glasul ei simţeam cum un fior 
Mă răscoleşte tainic pînă-n suflet. 
Dac-o zăream, pîn’ și lumina zilei 


Se-ntuneca; simţeam că fără vrere 

Mă cheamă ochii, gura ei. Genunchii 

Abia mă mai ţineau. Îmi adunam 
Puterile din mine să stau drept, 

Să nu-i cad la picioare. Cu ce greu 
Puteam iar să-mi revin din ameţeală! 

O, inimă, fii tare! Ţine-ţi firea 

Şi-n cumpăna aceasta! Da, şi ea! 
Mă-ndur s-o spun! Și tot nu-mi vine-a crede, 
O cred și, totuși, parcă nu mi-aş spune-o. 
Şi ea! Şi ea! Da, iartă-i orice vină, 

Dar nu te amăgi. Şi ea! Şi ea! 


Cuvint de care-ar fi să mă-ndoiese 
Cit timp mai e un suflu de nădejde, 
Te sapi la urmă ca o încheiere 

A soartei pe chenarul cel de bronz 
Al tablelor durerii gata scrise. 
Acum abia sînt tari duşmanii mei, 
Acum mi-e luată orişice putere. 
Cum să mai lupt cînd ştiu că ea-i acolo, 
În tabăra duşmană? Cum să-nfrunt 
Cînd nu-mi întinde mîna de departe, 
Cînd ochiul ei nu vede c-o implor? 
Ce-ai cutezat să-i spui — e adevăr 
Nainte să te fi temut de asta. 
Nainte deznădejdea să-ţi sfişie 
Simţirea cu o gheară de oţel, 
Învinuieşte-ţi numai soarta-amară 


Și nu-nceta să-ţi spui: „Și ea! Și ea!“ 

ACTUL AL CINCILEA 


SCENA ÎNTÎI 


Grădină 


Alfonso, Antonio 

Cum mi-ai cerut, am fost şi-a doua oară 
La Tasso; de la el mă şi întorc. 

L-am sfătuit, am stăruit mai mult, 

Dar nu-l abaţi nicicum din hotărire. 
Fierbinte, el te roagă să-i îngădui 

Un drum la Roma pentru scurtă vreme. 
Mi-e ciudă, îţi spun drept, dar tot mai bine 
Să-ţi spun că-mi este decît să ascund 
Şi-apoi să simt că ciuda îmi sporeşte. 

Ar vrea să plece! Bine, nu-l rețiu. 

Se duce, vrea să vadă Roma; fie! 

Doar Scipio Gonzaga, ori isteţul 

De” Medici să nu-l ademenească! 
Printr-asta e Italia minunată, 

Că doi vecini nu pot să nu se-ntreacă 

Să se-nconjoare cu artiști de seamă. 

Un prinţ ce nu şi-a strîns talente-n jur 

E ca un general fără armată. 

Şi cine graiul muzelor n-aude 

Rămiîne un barbar, oricine-ar fi. 

Mi l-am găsit pe Tasso, l-am ales, 

Sint mindru să mi-l ştiu supus al meu. 
Cînd am făcut atitea pentru dînsul, 
N-aş vrea să-l pierd chiar fără nici un rost. 
Îmi pare rău că numai eu port vina 
Acelor întîmplate azi aicea. 

Nici n-am de gind greșeala să-mi reneg, 

Rămiîne bunătatea ta s-o ierte. 

Dar dac-ar fi să crezi că n-am făcut 
Tot ce îmi stă-n putință să-l împac, 
Aş fi nemîngiiat. Privește-mă 
Cu-ngăduinţă iar, să-mi pot veni 

În fire şi să cred din nou în mine. 
Antonio, fii pe pace. N-am de gînd 
În nici un fel să-ţi fac o imputare. 

Îi ştiu prea bine firea lui pornită 

Şi ştiu şi ce-am făcut eu pentru el 

Şi cît l-am păsuit, uitînd cu totul 

Că eu eram în dreptul să pretind. 

Se poate stăpîni un om în multe, 

Dar ce-i stă scris în fire, doar nevoia 
Și timpul i-ar putea-o stăpiîni. 

Cînd pentru unul se-ostenesc mai mulţi, 
Se cade şi-acel unu să se-ntrebe 

Cu ce-ar fi să le fie de-un folos. 

Cel ce s-a cultivat din prisosinţă 

Şi strop cu strop şi-a însuşit ştiinţa 
Şi cunoştinţe, cît e-ngăduit 

Să ştim, n-ar fi dator cu-atit mai mult 
Să se-nfrîneze? S-a gindit măcar? 

Nu ni-e nici dat s-avem o clipă pace. 
Cînd să ne bucurăm de ea, ne vine 
Ori un duşman să ne-ncercăm curajul, 
Ori un prieten să-ncercăm răbdarea. 
Dar, oare, omul îşi îndeplinește 
Întîia datorie: să-şi aleagă 

Cum se cuvine hrana, căci natura 
Nu l-a făcut jivină mărginită? 

Ori ispitit se lasă, cum copiii 

Aleargă numai după ce le place? 

Cînd şi-a turnat vreodată apă-n vin? 
Cu lăcomie-nfulecă la dulciuri 

Şi trufandale, băuturi spirtoase, 

Se plinge-apoi că e mahmur, că-şi simte 
Tot sîngele în cap; și are toane, 
Şi-şi blestemă cînd firea, cînd norocul! 
În cîte rînduri ştiu că l-am văzut 
Certîndu-se amarnic cu-al său medic. 
Ar fi să rizi, de-ar fi ceva ridicol, 
Cînd suferi tu, să chinuieşti pe alţii. 

„Ce rău îmi e“, spunea pe-un ton şi jalnic, 
Şi înciudat. „Vă lăudaţi cu știința; 
Mă vindecaţi?“* „Da“, medicul răspunde, 
„Fereşte-te de asta, asta.“ „Nu pot.“ 
„la doctoria asta.“ „Nu, mi-e silă, 

E groaznică, mi se zbirleşte părul!“ 
„Bea numai apă.“ „Apă? Niciodată! 
De apă fug mai rău ca un turbat.“ 
„Atuncea n-am ce-ţi face!“ „Cum, de ce?“ 
„Pentru că răul o să fie tot 

Mai rău, şi poate n-ai să mori, dar zi 
De zi îţi creşte chinul.“ „Da, poftim! 
La ce mai sînteţi doctori? Știţi ce am; 
Ar fi ca măcar leacul să vă fie 

Gustos, să nu am de suferit 

Și pentru ca să scap de suferință!“ 
Surizi şi tu. Cu siguranţă, totuşi, 

Ai auzit-o chiar din gura lui. 

De cîte ori, şi veşnic i-am iertat-o! 

E cert c-o viaţă fără pic de cumpăt, 
Ce ne dă vise rele şi spăimoase, 
Ne-arată năluciri şi-n plină zi. 

Nu-s năluciri tot ce-i năzare-ntr-una? 
Unde se duce, nu, că-l urmăresc 
Duşmani. Nu este om să-i vadă geniul, 
Că-l pizmuieşte. Cum l-a pizmuit, 
Urmează-apoi şi ura, şi prigoana. 

Nu ţi s-a plins tot el de lacăt spart 

Și de scrisori ce i-ar fi fost oprite, 
De-otravă şi pumnal? Ce nu-i năzare? 
A vrut, să cercetezi; n-ai cercetat? 

Şi ce-ai găsit? Nimic, nici pomeneală. 
Nu-i prinţ să-l poată ocroti-ndestul, 
Nu-i nimenea în care să se-ncreadă. 

E om să-i afli tihnă, mulţumire, 

Ori să te-aștepţi să-ţi dea vreo bucurie? 
Ar fi cum spui, Antonio, dacă-n dinsul 
Eu mi-aş vedea doar interesul meu. 
Am avantajul eu că nu aştept 

Să trag foloase, şi cu orice preţ. 

Nu-ţi foloseşte-orice-n acelaşi fel. 

Cind ai mai multe-n gind, ia orice lucru 

La rostul lui, şi-atunci îi vezi folosul. 
Eu de la Medici am învăţat-o, 

Și papii chiar ne-au propovăduit-o. 
Cu cîtă indulgență și răbdare, 

Cu cîtă-ngăduinţă-au sprijinit 
Talente ce păreau că n-au nevoie 

De sprijinul lor larg, şi o aveaul 
Alteţă,-abia în greul vieţii ştim 

Să punem preţ pe bunurile vieţii. 
Prea tinăr, și-a ajuns prea multe ţinte, 
De ele să se bucure cu cumpăt. 

O, dac-ar fi ca să-și cîştige singur 
Ce-acum i-ntinzi cu mîna larg deschisă, 
S-ar strădui ca un bărbat, şi-apoi 

El s-ar simţi treptat satisfăcut. 

Un gentilom sărac şi-ar socoti 

Ajuns cel mai de seamă ideal 

Cind vre un nobil prinţ şi l-ar alege 
Curtean, şi cu o mînă generoasă 
L-ar scoate din nevoi. Cind i-ar mai da 
Şi-nerederea, favoarea să-l ridice 
Naintea celorlalţi de el alături, 
Război, misiuni ori schimburi de păreri, 
Un om modest ar şti să-şi prețuiască 
Norocul şi ar fi mulțumitor. 

Pe lingă toate, Tasso-are norocul 

Cel mai de preţ ca tînăr: că îl ştie 

Şi-n el nădăjduieşte ţara lui. 

Să crezi că numai de prea mult noroc 
E-așa capricios precum se-arată. 

Cind va veni, să-l laşi frumos să plece: 
Dă-i timp să-şi cate-n Roma ori în Neapol, 
Oriunde-o crede, ce-i lipseşte-aici 

Şi ce-o să regăsească doar aicea. 
Dar el se-ntoarce-acuma în Ferrara? 
Ar vrea să mai rămină-n Belriguardo. 
Așteaptă un prieten să-i trimită 
Ce-ar mai avea nevoie pentru drum. 
Atunci e bine. Sora mea să plece 

Cu Leonora-ndată. Eu, cum plec 
Călare,-ajung naintea lor acasă. 

Tu vii îndată ce-ai văzut de el. 


Dă ordin intendentului să ştie 

Că Tasso în palat poate rămîne 
Oricît va vrea, pîn’ ce i-o pregăti 
Prietenul bagajul. Noi i-om da 
Scrisorile pe care i le scriu 

Acuma, pentru Roma. Vine! Du-te! 


SCENA A DOUA 


Alfonso, Tasso 


TASSO reținut: 
Nicicînd favoarea ta de totdeauna 
N-a fost ca pînă astăzi pusă în lumină; 
Căci mi-ai iertat ce mi-am permis în preajmă-ţi 
Nesăbuit, sfruntat, nelegiuit; 
M-ai împăcat apoi cu adversarul 
Şi îmi îngădui, pentru scurtă vreme, 
Să plec de lingă tine, ba, mai mult, 
Mi-acorzi favoarea ta şi-n viitor. 
Pot deci să plec cu-ncrederea deplină, 
Nădăjduind că micul meu răgaz 
Va alina tot chinul meu de astăzi. 
Simt o nevoie să mă-nalţ din nou, 
Şi pe-acel drum pe care, bucuros 
Şi îndrăzneţ, pornisem avîntat, 
Încurajat de blînda-ţi ocrotire, 
S-ajung să fiu iar demn de-a ta favoare. 
ALFONSO: Noroc la drum e tot ce-ţi pot dori. 
Sper să te-ntorci la noi curînd, cu bine, 
Şi vindecat. De două ori mai mult 
Ne-om bucura de fiecare clipă 
De care-acuma ne lipseşti plecind. 
Vreau și scrisori să-ți dau către prieteni 
Şi cunoscuţi din Roma. Ţin nespus 
Și-acolo tot pe-un loc cu cei din preajmă-mi 
Să mi te ştiu ţinut, așa cum eu 
Tot ca al meu te simt, deşi departe. 
TASSO: Mă copleşește bunătatea ta, 
Nevrednicul de mine. Nu cutez 
În clipa asta nici să mulţumesc, 

Şi totuşi, viu şi cu o rugăminte: 
Și-acuma tot poemu-mi stă pe suflet; 
Mult am lucrat, făr' de răgaz mi-am pus 
Silinţa şi-osteneala. Dar rămîn 
Destule lipsuri încă. Bunăoară, 
Acolo unde încă mai pluteşte 
Al oamenilor mari, de frunte, spirit, 
Acolo-aş vrea din nou şcolar să fiu, 
Cu-atit mai mult te-ar bucura poemul; 
Deci, foile redă-mi, căci mi-e ruşine 
Să le mai știu așa în mina ta. 
ALFONSO: Doar n-ai să-mi iei chiar astăzi înapoi 
Ce azi abia mi-ai dat. Îngăduiește-mi 
Să mijlocesc între poem şi tine. 
Şi îţi mai spun: te rog să te ferești 
Din prea mult zel să nu strici prospeţimea 
Şi-al versurilor tale dulce farmec. 
Nu asculta de sfaturi la-ntimplare. 
Mulțimea de idei a multor oameni 
Ce-n viaţă şi-n păreri se contrazic, 
Poetul o adună înţelept 
Și o topeşte fără să-i mai pese 
Că unora dintr-înşii le displace; 
Cu-atît mai mult la alţii-o să le placă. 
Nu zic, într-o măsură oarecare 
Să faci şi îndreptări pe ici, pe colo 
Și, totodată, îți promit că-n scurt timp 
Poemul tău îl vei primi transcris. 
Cel scris de tine-l vreau în mîna mea, 
Abia doar cu surorile-mpreună 
Am să mă bucur îndestul de el. 
De-l vei aduce mai desăvirşit, 
Ne-om bucura cu-atit mai mult, sau, poate, 
Te-om sfătui pe-alocuri, ca prieteni. 
TASSO: Mi-e greu, dar viu cu-aceeași rugăminte: 
Nu copia aş vrea-o cît mai grabnic. 
Nu am alt gind decît lucrarea mea. 
Acestui op sînt dăruit cu totul: 
Acuma trebuieşte să devină 
Tot ceea ce se poate aştepta. 
ALFONSO:  Aprob pornirea ce te-nsuflețeşte! 
Dar, dragă Tasso, cred că bine-ai face 
Întîi, pentru un timp, să te mai plimbi 

TASSO: 


ALFONSO: 


TASSO: 


ALFONSO: 

Şi tu; să vezi, să te distrezi puțin, 
Să faci și tu o cură pentru sînge. 
În simțurile tale refăcute 
Vei regăsi frumoasa armonie 
Ce-acum, în tulbur zel, în van o cauţi. 
Alteţă,-așa se pare,-s sănătos 
De cum m-oi aşeza la lucrul meu, 
Şi ştiu că doar prin munca mea mă vindece. 
Mă ştii de mult: în lene și belşug 
Nu sînt la largul meu. Odihna, simt, 
Mă odihneşte mai puţin ca toate, 
Nu sint făcut eu să mă las purtat 
De elementul moleşeală-al zilei 
Pe. marea nesfirşită-a timpului. 
Pe tine orice cugeţi, orice-ai face 
Te duce tot în tine. Multe-abisuri 
Le sapă soarta jur-prejurul nostru, 
Dar inima, cel mai adînc din toate, 
Ne-ademeneşte-n ea să ne-nfundăm; 
Ascultă-mă şi smulge-te din tine! 
Ciştigă omul ce poetu-ar pierde! 
Zadarnic mi-aş opri pornirea care 
Ia zi și noapte-n mine alte forme. 
De-ar fi să nu mai cuget, nici să scriu, 
Nici viaţa cred că nu mi-ar fi viaţă. 
Opreşte-un vierme borangic să toarcă, 
Știind chiar că se-apropie de moarte, 
Tot deapănă țesutul minunat 
Din ce-are mai adînc, şi nu-ncetează 
Pîn” nu se-nchide în sicriul lui. 
O, providenţa de ne-ar da şi nouă 
O soartă ca a lui, de pizmuit, 
Să-ţi desfăşori aripile mai aprig 
Spre zări cu soare nou. 

Ascultă, tu 
Ne dai plăcerea vieţii îndoit, 
Dar eu te rog să-nveţi şi preţul vieţii, 
Ce freamătă-nzecit mai mult în tine 
Decît în toţi. Rămii, acum, cu bine! 
Cu cît te-ntorci mai repede la noi, 
Cu-atit mai mult vei fi binevenit. 


SCENA A TREIA 


TASSO singur: O, inimă, fii tare! Ai fost tare! 


Îţi vine greu, căci e întiia oară 

Cînd vezi şi izbutești să te prefaci. 
L-ai auzit: nu mai era tot el, 

Nu, nici măcar în grai. Părea că-mi sună 
Tot graiul lui Antonio-n urechi. 

la seama. Căci de-acuma înainte 

Tot el îţi va suna. Vezi şi fii tare! 
Puțin mai e, și va sfirși și asta, 

Iar cînd înveţi tirziu să te prefaci, 

Ai avantaj că eşti crezut mai bine. 
Da, o să meargă. Tot învaţă ei. 
După o pauză. 

Te bucuri prea devreme, iat-o, vine 
Suava mea prinţesă! Cum mă tulbur! 
Priveşte, a intrat. Şi supărări, 

Şi temeri se preschimbă în durere. 


SCENA A PATRA 


Prinţesa, Tasso; către sfîrşitul scenei, și ceilalți 


PRINȚESA: 


TASSO: 

Vrei să ne părăseşti, sau ai de gind 
Să mai rămii la Belriguardo, Tasso, 
Și-abia pe urmă să te depărtezi? 
Nădăjduiesc că pentru scurtă vreme 
Te duci la Roma. 

Vreau să mă îndrept 
Acolo-ntii, şi, dac-aşa cum sper, 
Mă vor primi prietenii cu bine, 
Mă şi apuc, cu grijă și migală, 
Lucrarea să-mi revăd în întregime. 
Sint mulţi acolo ce cu drept cuvint 
Îşi zic maeştri-n arte felurite. 
În cel mai minunat oraş din lume, 
ȘI pieţe, pîn’ şi pietre nu-ţi grăiesc 
Ca mii de-ndrumători tăcuţi şi, totuşi, 
Prietenoşi în măreţia lor? 


De nu-mi desăviîrşesc poemu-acolo, 
Nu-l mai desăvîrşesc în veci. Simt, totuşi, 
Că n-am noroc în ce-mi doresc: poemul 
Îl voi lucra, dar nu desăvirşi. 
Ah, simt că marea artă ce dă viaţă 
La toţi, iar pe un spirit sănătos 
Îl întăreşte şi-l înviorează, 
Pe mine mă va prigoni, zdrobi. 
La Neapol plec! 
PRINȚESA : Îţi este-ngăduit? 
Mai e-n vigoare încă-ostracizarea18 
Ce v-alungă, pe tine și-al tău tată. 
TASSO: Da, ai dreptate; m-am gîndit la asta. 
Plec travestit, îmbrac vreo biată haină 
De pelerin ori de cioban. Tiptil, 
Prin forfota de mii de oameni din 
Oraş, eu singur lesne mă strecor. 
Mă duc degrabă către țărm, găsesc 
O luntre cu bieți oameni buni, ţărani 
Veniţi la tîrg și care se întorc 
Napoi spre casă, oameni din Sorrento!9; 
Căci la Sorrent” va trebui s-ajung. 
Acolo-i sora mea. Noi doi le-am fost 
Părinților şi bunul, şi durerea. 
Stau mai deoparte-n luntre, şi, la țărm, 
Pornesce tăcut pe potecuţă-n sus 
Pînă la poarta unde-oi întreba: 
Ştiţi unde stă Cornelia? Cornelia 
Sersale? Bucuros mă-ndreaptă o 
Femeie care toarce, îmi arată 
Şi casa. Ure poteca tot mai sus, 
Se string copii privindu-l pe străinul 
Cu păru-n vînt şi faţa mohorită. 
Ajung la prag, deschisă este uşa 
Mai dinainte, intru-acum în casă. 
PRINȚESA: la seama, Tasso, pînă mai e vreme, 
Și vezi în ce primejdie te-afunzi. 
Vreau să te cruţ; te-aș întreba într-alt fel: 
Frumos îţi şade să vorbeşti aşa? 
Frumos să te gindeşti numai la tine, 
Și nu şi la prieteni, că-i rănești? 
Nu știi ce devotat îţi e Alfonso? 
Ce mult te preţuim şi eu, şi sora? 

Ia A Aș 


Nu te-ai pătruns de asta? N-ai simţit-o? 
Cum! Într-o clipă tot s-a năruit? 

Dar, Tasso, dacă e să te desparțţi, 

Nu ne lăsa dureri şi-ngrijorare. 


Tasso îi ocolește privirea . 


E-o mîngiiere cînd unui prieten 

Ce pleacă pentr-un timp poţi să-i oferi 
Un dar modest, chiar de n-ar fi decît 
O haină nouă ori o armă! Ție 

Nu-ţi mai putem nimica da. Arunci 
Cu ciudă tot, chiar şi ce este-al tău! 
Căuşul pelerinului, toiagul 

Şi haina neagră ţi le-alegi tu însuți. 
Să pleci-nadins sărac și să nu iei 

Tot ce ne bucurase laolaltă. 
Aşadar, nu mă izgonești cu totul? 

O, dulce zvon, cerească mîngiiere, 
Să pot să fiu sub ocrotirea ta! 
Îngăduie-mă-aici, la Belriguardo, 

Ori du-mă la Consandoli, oriunde. 
Cite castele splendide-are prinţul 

Şi cîte parcuri, parcuri îngrijite 

Un an întreg şi-n care voi vă duceţi 
O zi, şi poate nici o zi, un ceas! 
Alegeţi-l pe cel mai depărtat, 
Pe-acel unde tot anul nu vă duceţi 
Şi este poate ne'ngrijit. Acolo 

Să mă trimiteţi. Să fiu omul vostru! 
Cum am să văd de pomii tăi! Lămiii 
Să-i apăr toamna-n scînduri şi cu ţigle, 
Să-i învelesc cu trestii de îngheț! 

Să ridă-n straturi numai flori frumoase 
Și bine prinse; orișice alee, 

Orişice colţ să fie ca un rai! 

Tot eu să îngrijesc şi de castel 

Și să deschid ferestrele la vreme, 
Picturii să nu-i strice umezeala. 
Pereţii-mpodobiţi cu stucaturi 

Să-i şterg uşor c-un pămătuf de pene, 
Iar lespedea pe jos să strălucească, 
Nici pietre, nici olane să nu fugă, 


PRINȚESA: 


TASSO: 


PRINȚESA: 

Să nu-ncolțească iarba-n crăpături. 
Nu mai găsesc nici sfat, nici mîngiiere 
În minte pentru tine, pentru... noi. 
Mă uit în jurul meu, vreun spirit bun 
Să-mi vină-n ajutor, să ştie-un leac, 
O buruiană, ori o băutură, 
Să-ţi dea şi ţie cît şi nouă pacea. 
Nici sfatul bun din inimă pornit — 
Cel mai bun leac din lume — nu mai prinde. 
Renunţ și plec, dar inima-mi rămîne 
Cu tine, dragul meu. 

O, zei, cum, ea e 
Cea care îmi vorbeşte şi mă plinge? 
Și ai putut să te înșeli asupră-i? 
E cu putință-aici, în preajma ei, 
Ca deznădejdea să te prindă-n gheară? 
Da, tu eşti, tu! Acum sînt iar eu însumi). 
Mai spune, să-mi răsune mîngiierea 
Din graiul tău. Iar sfatul tău mai dă-mi-l! 
Vorbeşte-mi iar, ce trebuie să fac 
Ca fratele să poată să mă ierte, 
Şi ca tu însăți să mă poţi ierta, 
Și bucuroşi iar să mă socotiți 
Printre ai voştri? Spune, o, mi-o spune! 
Un lucru de nimic ar fi ce-ţi cerem, 
Dar ţie-ţi pare că e lumea toată. 
Te lasă-n seama noastră, noi, ce-ţi sintem 
Prieteni, şi nimic nu-ţi cerem ţie. 
Din ce n-ai fi tu însuţi, doar atita: 
Tu însuţi să te-mpaci cu tine însuţi. 
Ne bucurăm cînd ai o bucurie 
Şi ne mîhnim cînd tu o ocoleşti. 
Chiar cînd ne faci să pierdem din răbdare, 
Să-ţi fim de vreun folos e tot ce vrem, 
Dar din păcate nu-i chip dacă însuţi 
Nu-ntinzi o mînă către mîna care 
Se-ntinde iubitoare către tine, 
Dar nu este în stare să te-ajungă. 
Tot tu eşti, tu, care din prima dată 
Ca sol venit din cer mi-ai răsărit! 
O, iartă-i unui ochi de muritor 
Cînd, tulburat, nu te mai recunoaşte. 
Te-am regăsit! Simt cum mi se deschide 


Tot sufletul spre veșnică-adorare, 

De duioşie inima-mi se umple. 

E ea! Aievea ea! Ce simțămint! 

Mă duce-o rătăcire către tine? 

E nebunie? Simţămînt atita 

De-nalt încît abia încape-n el 

Supremul adevăr, abia încape! 

Unicul simțămiînt e ce mă face 

Să fiu aici, pe lume, fericit; 

Unicul care mă nefericea 

Cînd rezistam voind să-l izgonesc 

Din mine, şi luptam cu mine însumi, 

Vriînd pasiunii să mă-mpotrivesc 

Din răsputeri, sfărmînd şi eul meu, 

Din care faci și tu cu totul parte. 
PRINȚESA: Ca să te-ascult, mai potoleşte-ţi, Tasso, 

Ardoarea asta care mă-nspăimintă. 
TASSO: Paharu-ar ţine-n loc un vin spumos 

Ce creşte, fierbe-n el şi se revarsă? 

Din ce-mi vorbeşti, îmi creşte fericirea, 

Din ce-mi vorbeşti, mai luminos ţi-e ochiul. 

Ce-adinc schimbat mă simt în sinea mea! 

Descătuşat de orice frămîntare, 

Mă simt un zeu, doar mulțumită ţie! 

Puteri nespuse simt cum se revarsă 

Din graiul tău asupră-mi. Nu mai sint 

Al meu. Nimic din mine nu mai e 

Al meu în viitor. Se tulbur” ochii 

De-atit senin; de-atita fericire 

Îmi şovăie simţirea. Ameţesc. 

Cu-o forţă de ne'nvins m-atragi spre tine, 

Tot sufletu-mi spre tine se avintă, 

Pe veci m-ai cucerit, pe viaţa-ntreagă 

Fiinţa mea se dăruieşte ţie! 

Se avintă către ea și o stringe la piept. 
PRINȚESA respingindu-l şi îndepărtindu-se: Fugi, du-te! 
LEONORA, care apăruse în fundul scenei, se apropie: 

Ce se întîmplă? Tasso, Tasso! 


Iese cu prințesa. 


TASSO cu gînd să le urmeze: O, Doamne! 

ALFONSO care se apropiase împreună cu Antonio: 
Şi-a ieşit din minţi! Ţineţi-lt 


Alfonso iese. 


SCENA A CINCEA 


Tasso, Antonio 


ANTONIO:  De-ar fi cum crezi tu de-obicei că eşti 
Împresurat tot de duşmani, și ai 
Avea acum pe unu-aci, ce-ar triumfa! 
Nefericit ce eşti, nu-mi vin în fire. 
Cînd se întimplă-un lucru-atit de groaznie 
Şi ochii-ţi văd asemeni sacrilegii, 
Simţi că-ţi stă mintea-n loc, fiindcă n-ai 
Cu ce s-asemeni fenomenul ăsta. 

TASSO după o lungă tăcere: 
Fă-ţi meseria mai departe! Văd, 
Da, meriţi să se-ncreadă prinţu-n tine, 
Fă-ţi meseria, chinuie-mă, haide, 
Acuma condamnat că sînt pe-ncetul 
Pînă la moarte! Trage de săgeată, 
Să pot să-i simt pînă-n rărunchi tăișul 
Și vîrfu-ntors ce carnea mi-o sfişie! 
De preţ unealtă eşti unui tiran; 
Da, fă-te ori călău, ori temnicer; 
Te-ar prinde bine-asemeni meserie. 


cu spatele la Antonio 


Te du, tiran ce ești! Nu te-a; putut 
Preface pîn’ la urmă! Triumfează! 

Ţi l-ai înlănţuit pe sclav în voie, 

Ţi l-ai cruțat să-l chinuiești mai bine. 
Piei! Te urăsc, pînă-n adînc mi-e scirbă 
De superioritatea forţei brute 
Ce-acaparează tot, şi pe nedrept. 


După o pauză. 


Pînă la urmă, deci, şi exilat; 
Gonit şi exilat — un cerșetor! 
M-a-ncununat, gătit să pot îi dus, 
Ca vita pentru jertfă, la altar. 

Așa mi-au smuls şi-n cea din urmă zi, 
Prin linguşiri, unicul bun ce-aveam: 
Poemul meu, şi-acuma nu mi-l mai dau. 
În mîna lor e tot ce mai aveam 

Ca pretutindeni să mă recomande, 
Oriunde să mă mîntuie de foame. 
Acuma văd de ce să stau din lucru: 

Cu toţii conspiraţi, şi tu ești capul. 
Poemul să nu-mi pot desăvirși, 

Ca numele și faima mea să moară, 
Vrăjmaşii să-mi găsească doar cusururi, 
Să uite pîn’ la urmă toţi de mine; 
De-aceea să mă pun pe trindăvie, 
De-aceea să mă cruţ, să-mi cruț simţirea. 
Nepreţuiţi prieteni, cîtă grijă! 

Ce scirbă mi-a fost pururi de urzirea 
Din jurul meu, continuă, din umbră, 
Dar ea se dovedește mai de scirbă. 


Şi tu, sirenă, care-aşa ceresc 
Și gingaș m-ai momit, te văd acuma 
Ce poţi, dar Doamne, -atîta de tirziu! 


Ce bucuroşi ne înșelm pe noi, 
Cinstind pe ticăloșii ce ne laud’! 

Nu, oamenii-ntre ei nu se cunosc; 

Se recunosc doar sclavii din galere 

Ce gifiie de-o bancă-nlănţuiţi. 

Cei care n-au nimica de cerut, 
Nimica de pierdut, se recunosc: 

Aceia ce se dau drept ticăloşi 

Şi-i iau drept ticăloși şi pe-ai lor semeni! 
Prudenţi, pe semeni vrem să-i ignorăm, 
Ca ei, la rîndul lor, să ne ignore. 


Cit timp, făcînd pe sfinta, îmi mascai 

Pe curtezană, tribulai în voie. 

Dar masca a căzut, și-apare-Armida, 

Lipsită-acum de farmec: asta eşti! 

În cîntul meu te-am presimţit pe tine! 


Şi prefăcuta, mica intrigantă, 
Cit de me schină îmi apare-acuma! 

Sint paşii furişați foşnind pe lespezi, 
Văd cercu-acum în care te-nvirtești. 

Pe toţi vă ştiu. Mi-ajunge, și mi-e silă! 
De mi-ar răpi mizeria ce am, 

Mi-e dragă, căci mi-arată adevărul. 
Stau, Tasso, şi te-ascult înmărmurit, 
Măcar că ştiu cum treci, cînd te aprinzi, 
Dintr-o extremă-ntr-alta foarte lesne! 
În fire vino-ţi! Stăpiîneşte-ţi furia! 
Insulţi, arunci jigniri peste jigniri, 

Ce poate c-au să-ţi poată fi iertate, 
Durerea ta de-o fi luată-n seamă; 

În veci tu, însă, n-o să ţi le ierți. 

O, nu-mi da sfaturi, nu pe-un ton blajin. 
Nu vreau înţelepeiuni din gura ta! 

Ci lasă-mă-n amarul meu; dar nu 

Ca să mă liniştesc, şi-apoi să-mi ies 

Din nou din minţi. Mă simt zdrobit cu totul, 
Pină-n străfundul sufletului meu. 
Trăiesc, sînt sigur, numai ca s-o simt. 
Atita deznădejde mă cuprinde, 

Că-n chinul infernal ce mă sugrumă 
Blestemu-i doar un geamăt năbușit. 

Ah, vreau să plec; de vrei să-mi dovedești 
Că eşti cinstit, dă-mi drumu-acum, îndată. 
În starea asta nu te pot lăsa; 

Și dacă ţie cumpătu-ţi lipseşte, 
Răbdarea mie n-are să-mi lipsească. 
Devin deci prizonierul tău din nou? 
Bun, mă predau şi isprăvim odată! 

Nu mă împotrivesc, şi mi-e mai bine. 
Pot cu durere să-mi repet măcar 

Ce minunat era tot ce-am pierdut 

Din vina mea! Se duc, o, doamne sfinte, 
Se duc şi parcă văd în urma lor 

Tot praful de sub roţi ce se ridică! 
Nainte-s călăreţii! Se tot duc. 

Se duc mereu. Eu n-am venit de-acolo? 
Nu se mai văd; sînt supăraţi pe mine. 
Să mai sărut o dată mîna lui 

Și să-mi mai iau o dată bun rămas! 

O dată să mai pot să-i spun: Iertare! 
Să-l mai aud: Da, du-te, eşti iertat! 


ANTONIO: 


TASSO: 


ANTONIO: 


TASSO: 

Dar nu-l aud, în veci nu-l mai aud. 
Un bun rămas, atât, şi plec îndată. 
Atita să-mi mai iau! O, dă-mi, redă-mi 
Putinţa să te văd o clipă numai! 

Şi poate că mă vindece iar. Dar nu, 

M-a izgonit, m-a exilat. Eu însumi 
M-am exilat. Şi glasu-i niciodată 

Eu n-am să-l mai aud; privirea lui 
N-am s-o mai întilnese de-acu-nainte. 
Lasă-un bărbat, nu fără de simţire 
La suferinţa ta, să-ţi amintească: 

Nu eşti nefericit pină-ntr-atita. 

Fii mai bărbat! Tu prea te laşi învins! 
Dar sînt nefericit chiar cît arăt? 

Atit de slab cît stau în faţa ta? 

E totul, deci, pierdut? Ca un cutremur, 
Durerea prefăcu tot edificiul 

Într-un morman sinistru de moloz? 
Nu mi-a rămas un dar, talentul, oare, 
Să mă distragă-n mii şi mii de feluri? 
S-a stins în mine orişic« avint 

Ce mă însutleţea? Sint un nimic? 
Nimica nu mai sînt? Nu. Toate sint 
Ce-au fost. Eu singur doar, eu sînt nimica. 
Eu — smuls din mine, mi-a fost smulsă ea. 
Şi chiar dacă te crezi pierdut cu totul, 
Compară-te şi-atunci, și te cunoaşte! 
La vreme mi-amintești. Nu-mi vine-o pildă, 
Nici una din istorie-n ajutor? 

Nu-mi vine-n minte nici un om de seamă 
Ca să fi pătimit cu mult mai mult, 

Să mă compar cu el, să-mi viu în fire? 
Nu, totul e pierdut. Tot ce-mi rămîne 
E lacrima, pe care am primit-o 

În dar de la natură, doar durerea, 
Doar strigătul cînd omul nu mai poate 
În cele de pe urmă să mai rabde. 

lar darul meu suprem pentru durere 

E graiul, melodia, ritmul, rima 

Să-mi pot jeli adincul suferinţei. 

Și dacă-n chinuri omul amuţeşte, 

Mie mi-e dat să cînt, să spun ce sufăr. 

Antonio se apropie de el și-i ia mina într-a lui. 


Om generos! Stai liniştit şi tare, 

În timp ce eu par valul în furtună. 
Dar ia aminte, nu te ţine mîndru 

De forţa ta! Atuncea cînd natura 
Dură această stîncă, dărui 

Şi valului fluiditatea lui. 

Trimite ea furtuna, valul fuge, 
Coteşte, saltă, spumegînd se-azvirle. 
Ce soare de minune se-oglindea 

În val, cum odihneau atitea stele 

La pieptul frămîntat de dor nespus! 
E stinsă strălucirea, dusă tihna. 

În groaza asta nu mă recunosc, 

Nici nu mă ruşinez mărturisind. 

E ruptă cîrma, nava geme-adiînc 
Din toate-ncheieturile; se cască 

Şi mi se sfarmă puntea sub picioare! 
Cu amîndouă braţele te-apuc! 
Luntraşu-aşa se-agaţă-n deznădejde 
De stiînca însăși ce-i era pieirea. 


NOTE 


În străduinţa de a transpune cît mai nuanțat conținutul de idei al 
dramei, traducătoarea a desfășurat în perifraze unele expresii foarte 
concise din textul original. Din acest motiv numărul total de versuri 
al traducerii depășește cu 46 pe acela al textului german. 

1 Cununa de flori (de mirt; mirtul era arborele sfint al Venerei, 
zeiţa dragostei) este destinată lui Ariost, poetul entuziast, care cîntă 
frumuseţea și bucuriile vieţii. Lui Vergiliu, poetul povăţuitor, care 
îndrumează interpretarea sensului vieţii și a normelor morale, îi revine 
cununa de lauri. 

2 Ercole şi Ippolito d'Este, predecesori ai ducelui Alfonso la tronul 
Yerrarei, cunoscuți pentru mecenatul acordat artelor. 

3 Lucreția, sora Eleonorei d'Este, căsătorită cu prinţul de Urbino. 

4 Merele de aur furate de Hercule din grădina, păzită de un 
monstru, a Hesperidelor, fiicele lui Atlas. 

5 Psyche soţia lui Eros, înfăţişată de obicei ca o fiinţă eterică, 
înaripată. 

6 Consandoli, castel de vară în apropiere de Ferrara. 

7 Este vorba de papa Grigore al XII-lea, susţinător al artelor. 

8 Aluzie la tema principală din epopeea lui Tasso Ierusalimul 
eliberat. 

9 Armida, principalul personaj feminin din /erusalimul eliberat. 
D-a sedus pe cavalerul Rinaldo care, vrăjit de ea, uită de datoriile 
sale de cruciat. 

10 Tancred, Clotinda, Ermiona, Olind, Sofronia, personaje din 
Zerusalimul eliberat. 

11 Aluzie la faptul că Tasso l-a însoţit pe cardinalul Ludovico 
d'Este, fratele ducelui Alfonso, într-o călătorie în Franţa. 

12 Mama Eleonorei d'Este era adeptă a lui Calvin; urmărită 
pentru aceasta de Inchiziţie, a fost obligată să se exileze din Ferrara. 

13 Petrarca n-a dezvăluit niciodată identita tea femeii cîntate sub 
numele de Laura. 

1% de' Medici, Francesco, duce de Toscana, cunoscut sprijinitor 
al artelor. 

15 În legenda homerică, rana pe care sulița lui Ahile a provocat-o 
regelui Telephos putea fi vindecată numai prin atingerea cu aceeaşi 
armă. 

16 Subiectul epopeii Zerusalimul eliberat era organizarea unei 
cruciade. 

17 Scipione Gonzaga înalt prelat din Roma; Flaminio de Nobili, 
Angelio da Barga, Antonione, savanţi filologi și literați contemporani 
cu Tasso, Speron Speroni (1500—1588) însemnat poet și critic literar 
italian. 

18 Tatăl lui Tasso, Bernardo (1493—1569) autorul poemului epic 
Amadis de Galia, poet la curtea unui nobil din Neapole, fusese ostra- 
cizat de acolo împreună cu familia. 

19 Sorrento, localitate lîngă Neapole unde şi-au dus viaţa în sără- 
cie, după ostracizarea tatălui lui Tasso, soţia acestuia și fiica sa 
Cornelia. 


y 


MARELE COPHTA 


Comedie în cinci acte 


În românește de JEAN LIVESCU 


evenimente din viaţa socială a Franţei, care, dacă ţinem 

seama de nivelul de atunci al dezvoltării mijloacelor de 

comunicare, s-au bucurat de o surprinzător de largă rezo- 
nanţă în opinia publică a vremii: E vorba de „atacerea colierului“, 
pe de o parte, şi de activitatea „contelui“ Cagliostro, pe de alta. Prin 
colportarea unei imense literaturi de memorii şi pledoarii!, „afacerea 
colierului“ a implicat într-un răsunător scandal public pe regina Maria 
Antoaneta a Franţei şi pe cardinalul prinţ de Rohan, confesorul regelui. 
De fapt, ambii au fost victimele unei escroace lipsite de scrupule, 
Jeanne de la Motte, care pretindea că descinde din familia regală 
de Valois. În procesul care a urmat acestei escrocherii a fost acuzat 
și Cagliostro, deşi o participare activă a acestuia n-a putut fi- dovedită, 
El a fost antrenat în proces mai ales din cauza Gubioaseior sale înde- 
letniciri: se dădea drept discipol al unui preot egiptean denumit 
„marele Cophta“ (uneori era el însuşi numit astfel), înființa loje maso- 
nice de rit oriental, pretindea că posedă „etixirul visii veşnice“, că 


(C sr Marele Cophia* transpune pe “plan literar două 


* Bibliografie: Fritz Martini: Goethes „verfehlte“ Lusispiele... În 
Lustspiele und das Lustspiel, Stuttgart 1974, pp. 131—149; Liselotte 
Blumenthal: Goethes Gross-Cophta. În „Weimarer Beiträge“ 7 (1961), 
9, pp. 4—26; Leo Kreutzer: Die kleineren Dramen zum Thema Fran- 
zösische Revolution. În Walter Hinderer (ed.), Goethes Dramen. Neue 
Interpretationen, Stuttgart 1980, pp. 197—200; Klaus H. Kiefer: 
Okkultismus und Aufklärung aus medienkritischer Sicht. În Karl Richter/ 
Jörg Schönert (ed.), Klassik und Moderne. Die Weimarer Klassik als 
historisches Ereignis und Herausforderung im kulturgeschichtlichen 
Prozess, Stuttgart 1983, pp. 207—227; Dieter Borchmeyer: Der 
Verfall des Ancien régime im Spiegel der Dichtung Goethes. Der Gross- 
Cophta. În idem, Höfische Gesellschaft und Französische Revolution bei 
Goethe... Kronberg/Ts. 1977, pp. 311—322. 

Textul originar în WA I, 17, pp. 147—250 (ed. E. Elster). Alte 
ediții critice consultate: FA (ed. R. Petsch). 

1 Datele istorice asupra procesului la Funk-Brentano, D'affaire 
du collier (1901); transpuneri literare: Alexandre Dumas, Le collier 
de la reine (roman, 1849), Wilhelm, Schäffer, Die Halsbandgeschichte . 
(roman, 1909), Alexander Lernet-Holenia, Das Halsband der Königin 
(roman, 1962). 


308 


poate invoca spiritele, produce „aur filozofal“, influenţa destinul oa- 
menilor, asigurindu-le succes în dragoste şi în carieră. 

Atît figura lui Cagliostro cît şi afacerea colierului au exercitat o 
influenţă persistentă asupra gîndirii lui Goethe, ca, de altfel, și asupra 
lui Schiller?. Goethe considera că asemenea manifestări sînt simpto- 
matice pentru decadenţa morală şi politică, în general pentru starea 
de spirit a înaltei societăţi din epoca premergătoare Revoluţiei franceze. 
Mai mult chiar, confundind simptomele cu motivarea istorică, va 
socoti evenimente de acest gen drept cauze ale Revoluţiei. Afacerea 
colierului îi apărea încă din 1785 drept „capul Meduzei“? care dezvăluie 
„abisurile imorale ale orașului, curţii şi statului“ din Franţa“, dîndu-i 
un „înspăimîntător presentiment“ al evenimentelor revoluţionare de 
mai târziu. În timpul călătoriei în Italia (1786—1788) chestiunea colie- 
rului se asociază și mai strîns de figura lui Cagliostro. Goethe 
vedea în el un reprezentant tipic pentru sumedenia de aventurieri, 
profeţi, vizionari, exorciști, șarlatani şi escroci care, încurajați de 
rezistenţa cercurilor nobiliare împotriva implantării ideilor raţionaliste 
ale secolului luminilor şi avind acces la multe din curţile domnitoare, 
propovăduiau misticismul, răspîndeau practici fantastice, foloseau 
simboluri și organizau ceremonii cu ritualuri ciudate ca magicieni» 
astrologi, vindecători, hipnotizatori ş.a.m.d.; pe unii din ei, ca Lavater’ 
Basedow sau Fr. Stolberg, Goethe îi cunoștea din înseși cercurile mai 
apropiate de prieteni5. Pe Cagliostro îl menţionează încă din 1781 În 
scrisori către Lavater, iar în 1787, pe cînd se afla la Palermo, îi vizi- 
tează familia? şi-i stabilește genealogia reală, sub numele de Joseph 
Balsamo” (la procesul colierului Cagliostro își inventase o descendență 
fantastică, din lumea orientului). 


2 Cagliostro este modelul personajului central din romanul (rămas 
fragment) al lui Schiller Vizionarul. O istorisire din memoriile contelui 
de 0*** (Der Geisterseher. Eine Geschichte aus den Memoiren des Grafen 
von O***, 1789) 

3 Goethe Campania în Franja. Traducere de Pompiliu Pîrvescu, 
Iași, 1924, p. 234. 

1 Tag. und Jahreshefte. 1789, în HA, vol. 10, p. 433. 

5 Cf. M. Graf, Die Wundersucht und die deutsche Literatur des 
18. Jahrhunderts, München 1899. 

€ Goethe, Călătoria în Italia. Traducere şi note de Gh. I. Cioro- 
garu, București, Ed. pentru literatura universală 1969 [Clasicii litera- 
turii universale], pp. 257—268. 

? Concluziile acestei „anchete“ întreprinse de Goethe au format 
în 1792 obiectul unei conferinţe ţinute de scriitor sub titlul Genealogia 
lui Joseph Balsamo numit Cagliostro. Cu citeva informaţii privind 
familia sa din Palermo (Des Joseph Balsamo genannt Cagliostro Stamm- 
baum. Mit einigen Nachrichten von seiner in Palermo noch lebenden 
Familie). Ulterior, textul a constituit baza redactării capitolului 
respectiv din Călătoria în Italia.) 

Încă din Italia Goethe se gindea la o transpunere literară a su- 
biectului; între manuscrisele sale există o schiță de personaje în limba 
italiană, dezvoltată apoi, prin 1789, în unele scene de libret de opera 
buffa sub titlul Mistificaţii (Die Mystifizierten ), iar ulterior Contele 
(Der Conte)’. Pentru partea muzicală Goethe se adresează mai întîi 
compozitorului Ph. Chr. Kayser din Ziirich, solicită apoi colaborarea 
lui J.Fr. Reichardt. Acesta din urmă a şi compus, spune Goethe? 
„citeva arii bune pentru bas“; textul a două din ele, cu vădit caracter 
de rol, au fost incluse între poeziile sale lirice, sub titlurile Cintec coftie 
şi Un altul”. 

Poetul nu și-a realizat planurile privind această operă; unele 
situaţii și scene au fost reluate, în proză, în Marele Cophta. Goethe 
credea, cum singur spune, că starea sa de spirit nu i-ar insulla acel 
„suflu senin“ pe care-l considera necesar unei opere comiceli. Subiectul 
este reluat în 1791 şi definitivat sub formă de comedie în proză, cu 
titlul de față, asupra căruia este consultat şi Herder!?. De operă mai 
amintesc în textul piesei unele notații scenice privind acompaniamentul 
muzical (uvertura, I, 1, cor şi acompaniament în III, 8). 

În creaţia dramatică a lui Goethe Marele Cophta se înscrie în 
seria de comedii care începe în 1769 cu Toată lumea de vină, continuă 
cu Triumful sensibilităţii (Triumph der Empfindsamleit) şi Păsările 
(Die Vögel, adaptare după Aristofan) și se va încheia în anii imediat 
următori cu Generalul cetățean (Der  Biirgergeneral) şi fragmentul 
Iritaţii (Die Aufgeregten )!5. Această enumerare de comedii, destul de 
lungă, ne poate sugera o apropiere a scriitorului de acest gen dramatic, 
prin care spera să poată contribui la îmbogățirea repertoriului teatral 
și să descopere o nouă modalitate artistică pentru a-şi exprima poziţia 
faţă de unele probleme acute ale timpului. 

În eseul său Forța de atractie a lui Goethe, scriitorul Martin Walser 
atribuie predecesorului său o tendință generală spre evitarea situaţiilor 
care solicită soluţii extreme (şi care de fapt condiţionează tensiunea 


8 Publicate în WA I, vol. 17, pp. 369—394 ca paralipomene la 
textul comediei. 


? Goethe, Campania în Franţa, op. cit., p. 232. 

10 Acesta din urmă în Goethe, Opere I. Poezia, op. cit., p. 167 
sub titlul Cintec coftie (trad. A. Covaci). 

1 Goethe, Campania în Franţa, op. cit., p. 232. 

1 Scrisoarea din 5 septembrie 1791: „Dacă titlul nu spune totul, 
el spune cel mai mult și are ceva nou şi aventuros.“ În: WA IV, 9, 
p. 281. 

13 O încercare de prelucrare şi actualizare a fragmentului ultim 
o face Adolf Muschg: Die Aufgeregien von Goethe. Politisches Drama 
in 40 Auftritten. În „Theater heute“ 11(1970), pp. 45—60. 

dramatică, în tragedie ca și în comedie), afirmarea unei propensiuni 
spre proporţionalitate (Verhălinismăssigkeit), prin căutarea de soluţii 
armonioase, echilibrate, în rezolvarea conflictelor dramatice." Walser 
se referă la marile drame din perioada clasică a lui Goethe, unde 
asemenea tendinţe sînt prezente sub semne diferite, deşi în toate e 
vorba de caractere în sine ireductibile. Ele se regăsesc în motivul 
somnului ca reconfortant și anesteziant din finalul, singeros în sine, 
din Egmont, în incertitudinea asupra soartei de viitor a poetului Tasso, 
din reducerea și aplanarea, sub idealul umanităţii, a poziţiilor adverse 
din Ifigenia. Cu atît mai irteresantă apare soluţia propusă pe plan 
literar a conflictului din Marele Cophta; şi aici se reliefează aceeași 
tendinţă spirituală relevată de Walser. Spre deosebire de drame, aici 
conflictul aparţinea realităţii istorice imediate, fiind cunoscut şi înde- 
lung comentat de contemporani, de înseși cercurile în care trăia scrii- 
torul la Weimar. Ca eveniment real, scandalul colierului, adus în faţa 
justiţiei parlamentului francez, s-a încheiat cu condamnarea princi- 
palei vinovate, Jeanne de la Motte şi a soţului acesteia. Cardinalul 
de Rohan, Cagliostro şi Marie-Nicole de Guay (d'Oliva, prototipul 
real al nepoatei din piesa lui Goethe) au fost scoşi din cauză. Pe drept 
sau pe nedrept, sentința organelor judiciare stabileşte astfel o gradare 
între bine și rău, corespunzind unei aprecieri a vinovăţiei reale a celor 
implicaţi în afacerea colierului. Goethe însă nu era interesat să realizeze 
în comedia sa o simplă transpunere a realităţii (el inversează de altfel 
succesiunea faptelor de bază: scena din boschet este, istoric, anteri- 
oară achiziţionării colierului). Ceea ce intenţiona el era persiflarea 
prostiei, manifestată fie ca naivitate lipsită de control raţional, fie 
ca superstiție, sau credulitate primitivă accesibilă la orice manipulare 
mistică, sau, cu cuvintele lui Goethe, demascarea „orbirii de necon- 
ceput a unor persoane sus-puse în faţa unor asemenea nerușinate 
insinuări.“15 Mașinaţiilor de acest fel le cad pradă atit reverendul, 
cît şi alte figuri din piesă, pentru că fiecare şi-a pierdut echilibrul 
moral şi urmăreşte scopuri egoiste, acoperite uneori de masca unei 
retorici sforăitoare (singur contele pare că acţionează fără un scop 
material definit). Gama de personaje nu se mai extinde de aceea ca 
în realitate de la unele pozitive la altele negative, ele apar în piesă 
numai ca nuanţări ale răului. Chiar cavalerul, care în registrul de 
personaje se apropie, împreună cu nepoata, cel mai mult de pozitiv, 
urmăreşte în momentele decisive scopuri egoiste — asigurarea unei 
cariere —, în ciuda alegaţiilor sale privind principiile morale de com- 
portare (III, 5). Nepoata, pe de altă parte, nu are voinţă proprie, 

14 Martin Walser: Goethes Anziehungskraft. În idem, Liebeserklă- 
rungen. Frankfurt/M. 1983, pp. 239—259 (aici p. 243). 

1 Goethe, Campania în Franţa, op. cit., p. 232. 

aa oa oa da i, Putila Maite oaze e 


este o victimă, violentată de marchiz, devine un instrument pasiv 
în mîinile marchizei și ale contelui. Ca și în Toată lumea de vină toţi 
poartă, în măsură mai mare sau mai mică, stigma vinovăţiei morale. 

Un alt gen de proporţionalitate aplicat de Goethe în comedia 
sa este acela de reducere a dimensiunilor spaţiului social al acţiunii 
de la curtea regală franceză la un oarecare principat anonim. Artistic, 
această subdimensionare atrage riscul scăderii interesului dramatic, 
pentru că acţiunea nu mai poate fi raportată la fundalul unor eveni- 
mente reale. Dacă în dramele din această perioadă proporţionalizarea 
e susținută de ridicarea personajelor spre un nivel înalt de umanitate, 
în comedie reducerea proporţiilor la o banală afacere de escrocherie 
sentimentală e în defavoarea interesului pentru desfășurarea acţiunii. 
Autorul nu operează nici o îngroşare a trăsăturilor comice, deşi ase- 
menea momente — chiar elemente de farsă — apar în mod repetat 
pe parcursul acţiunii: clovneriile lui Jăck, transformarea „ascetului“ 
conte într-un mîncău ordinar (I, 3), jocul de-a nevinovăția nepoatei 
(II, 3), retorica reverendului în faţa presupusei prințese (V, 5), apariţia 
şi ținuta contelui în scena finală (V, 7). 

Dacă acţiunile marchizei sint motivate individual — dorinţa de 
parvenire și pofta de bani —, cea de a doua figură de intrigant din 
piesă, contele, reprezintă un alt aspect din viaţa socială a vremii, 
asupra căruia stăruie critica lui Goethe: plaga societăţilor secrete. 
Larg răspindite în secolul al XVIII-lea, ele ascundeau adesea, sub 
masca unor idei generoase, intenții meschine sau contrarii intereselor 
umane. Ar fi dificil să se afirme că Goethe critica toate societăţile 
secrete ale vremii; se ştie că el însuşi făcea parte dintr-o lojă locală 
şi că în romanul Wilhelm Meister din aceeaşi perioadă atribuie unei 
societăţi secrete „a turnului“ misiunea de a veghea la îndrumarea 
destinelor eroului. Se mai cunoaște că unele societăţi de felul acesta 
erau focare de răspindire a ideilor revoluționare. Dar, pe de altă 
parte, este semnificativ faptul că Goethe motivează insuccesul come- 
diei Marelui Cophia la prima ei reprezentare prin aceea că „unele 
societăţi secrete se considerau tratate vitreg [in piesă]'17. Ca și Cagliostro 
în realitate, contele din piesă se dă drept un „mare maestru“ al unei 
„loji egiptene“, cu un ceremonial pretenţios și ridicol în același timp. 


16 Asupra acestui rol atrage atenţia Walter Grab: Leben und 
Werke norddeutscher Jakobiner, Stuttgart 1973, aducind și explicaţia 
(p. 21): „Marea însemnătate a franemasoneriei în perioada Revoluţiei 
[franceze] era un semn al slăbiciunii burgheziei, care nu era în stare 
să înlăture pe cale revoluţionară, ca în Franţa, statul absolutist și 
ordinea ierarhică a privilegiilor și de aceea încerca să-și exprime 
opoziţia în cercuri secrete.“ 

17 Goethe, Campania în Franta, op. cit., p. 232/233. 

Satira lui Goethe se îndreaptă împotriva ideilor unor asemenea socie- 
tăţi, retrograde și totodată de un cras oportunism, mlădiindueși mij- 
loacele după clientul ce trebuie atras în mreje (III, 7: „Trebuie să-ţi 
potrivești undiţa și năvoadele după mărimea peștilor pe care vrei 
să-i prinzi..““), fără a mai vorbi de escrocheria organizată de conte 
şi de marchiză pentru a realiza „apariţia“ prinţesei în sfera de cristal 
(III, 9). 

Reunind elemente de comedie şi de satiră de moravuri, piesa lui 
Goethe se plasează la o intersecţie de incertitudine, mai ales că nu 
izbutește să îmbine suficient de convingător figura lui Cagliostro cu 
intriga afacerii colierului (însuși titlul exprimă această nesiguranţă). 
Dar chiar lipsită de tensiune dramatică și de efectele comice pe care 
subiectul le-ar fi putut ocaziona, piesa are o construcţie dramatică 
bine structurată și o relevantă valoare documentară asupra eveni- 
mentelor din Franţa și a repercusiunilor lor asupra cercurilor intelec- 
tuale din Germania. Momentele de descompunere morală biciuite 
de Goethe erau de altfel bine cunoscute de el nu numai din lecturile 
privind ţara vecină, dar și din exemplele pe care le ofereau curțile 
princiare şi ducale germane, cu cheltuielile lor exorbitante şi cu mora- 
vurile lor reprobabile. Recunoașterea și corectarea la timp a unor ase. 
menea stări de lucruri, gindea Goethe, ar putea evita răsturnări revo- 
luționare ca acelea petrecute peste Rin. Soluţia pe care o dă intrigii 
din comedia sa reflectă aceeași poziţie, indicînd modul în care credea 
el că ar fi trebuit să se procedeze cu escrocii care „au lezat maiestatea 
regală“ din Franța: nu printr-o procedură judiciară, cum s-a întîmplat 
în realitate și care a dus la scandal public și a stirnit indignarea maselor, 
ci printr-o rezolvare „în secret“ (in der Stille, V, 7), prin îndepărtarea, 
în taina nopţii, a răufăcătorilor. 

Piesa a fost reprezentată pe scena de la Weimar în decembrie 
1791 și a fost publicată în anul următor. Receptarea a fost rezervată, 
ceea ce era de așteptat dacă ţinem seama de piesă și de așteptările 
publicului unui asemenea teatru de curte. Nici opiniile! prietenilor 
și nici unele recenzii n-au fost mai favorabile. Deși, de obicei, Goethe 
accepta cu relativă indiferență verdictul publicului asupra operelor 
sale, de data aceasta a fost afectat. Ca epilog neașteptat, el a ţinut 
să-şi afirme justeţea punctului său de vedere într-un text baladesc 
intitulat Dreptul artistului (Künstlers Fug und Recht, 1792). Apărîn- 
du-şi una din opere de critica amicilor, pictorul din această parabolă 
se compară cu o divinitate creatoare. Așa cum aceasta „Creat-a tot 
soiul de vieţuitoare, / Astfel că şi cele rîmătoare, / Broaştele și șerpii 
de la Domnul coboară“, tot aşa, spune artistul, „Tot ce-am pictat, / 
De mine-i pictat“, revendicindu-și astfel dreptul |la libertatea de 
creaţie. 

ota 


i 


1 dată HRAS 


MARELE COPHTA 


PERSONAJELE 


REVERENDULI 

CONTELE 

CAVALERUL 

MARCHIZUL 

MARCHIZA 

NEPOATA acesteia 

COMANDANTUL GĂRZII HELVETICE 
SAINT JEAN, valetul reverendului 

LA FLEUR, valetul marchizului 

JĂCK, un băieţandru, servitorul marchizei 
O SOCIETATE DE DOMNI ȘI DOAMNE 
DOI GIUVAERGII FURNIZORI AI CURȚII 
TINERI 

COPII 

O CAMERISTĂ 

ȘASE SOLDAȚI DIN GARDA HELVETICĂ? 
LACHEI 


ACTUL ÎNTÎI 


SCENA ÎNTÎI 


O sală luminată, 

În fundul scenei, la o masă, un grup de douăsprezece— cincisprezece 
persoane la un supeu. În partea dreaptă stă reverendul, lingă el, spre 
spate, mà rchiza, urmează apoi un șir mist, ultimul pe partea stingă 
e cavalerul. S-a servit desertul, lacheii se îndepărtează. Reverendul se 
ridică și se plimbă ginditor în proscenă. Societatea pare să discute despre 
reverend. În fine, marchiza se ridică și se apropie de el. Uvertura, care 
a continuat pînă acum, încetează, începe dialogul.] 


MARCHIZA: E oare îngăduit să fie cineva atit de distrat? 
Să fugă de anturajul său, să le strice prietenilor buna- 
dispoziţie în astfel de clipe? Întreaga seară ni s-a părut 
că sînteţi departe de noi cu gîndurile. Am mai sperat 
ca acum, spre sfirsitul supeului, cînd s-au îndepărtat 
servitorii, să vă vedem mai vesel şi mai accesibil. Cind 
colo vă ridicaţi, vă îndepărtați de noi şi umblaţi îngin- 
durat de la un capăt la altul al sălii, ca şi cum în apro- 
piere n-ar fi nimic care să vă întereseze sau să vă preocupe. 

REVERENDUL: Întrebaţi de ce-s distrat? Îmi cunoaşteţi 
situaţia, marchiză, ar fi oare o minune dacă mi-aș ieşi 
din minţi? E posibil ca o ființă omenească să fie asaltată 
din atitea părţi, aşa cum sînt eu! Ce fire ar trebui să am 
ca să nu mă doboare! Ştiţi ce mă scoate din minţi şi mă 
mai întrebaţi? 

MARCHIZA: Ca să fiu sinceră, nu mi-e îndeajuns de clar. 
Doar totul se desfăşoară așa cum doriţi. 

REVERENDUL: Dar așteptarea şi nesiguranța asta? 

MARCHIZA: Le mai puteţi suporta, cred, cîteva zile... Doar 
contele ne-a promis tuturor, şi mai ales dumneavoastră, 
că va continua să ne inițieze. N-a făgăduit el că ne va 

satisface, după măsura fiecăruia, setea de ştiinţă ocultă 
care ne chinuie pe toţi? N-avem nici un motiv să ne. 
îndoim că-şi va ţine cuvîntul! 

REVERENDUL: În adevăr, aşa e. Dar tot el ne-a interzis 
orice întîlnire, aşa cum e aceasta, pe care îndrăznim 
s-o ţinem pe ascuns. Ne-a ordonat post, singurătate, 
abstinenţă, reculegere severă şi meditarea în tăcere 
asupra normelor pe care ni le-a transmis pină acum... 
Iar eu sint atit de uşuratic să adun în această vilă o 
societate veselă, să închin plăcerilor o noapte ca aceasta, 
în care urma să mă pregătesc pentru marea şi sacra 
apariţie. Şi cînd mă gîndesc că spiritele lui îi vor divulga 
totul, că poate chiar acum e pe drum încoace, ca să ne 
surprindă!... Cine-i în stare să-i suporte minia? Aş intra 
în pămînt de ruşine... în fiecare chpă..! mi se pare că-l 
aud, aud zgomot de călăreţi, de trăsură... Se repede spre 
uşă. 

MARCHIZA aparte: O, conte, ce şmecher fără pereche ești! 
Cel mai neîntrecut dintre şarlatani! Sint continuu cu 
ochii pe tine, şi mereu mai învăţ cite ceva! Cum ştie 
să se folosească de pasiunea acestui tînăr şi s-o sporească! 
Cum a pus stăpinire pe întregul său cuget și-l domină ca 
un tiran! Ia să vedem dacă-l putem imita. Reverendul 
se înapoiază. N-aveţi grijă! Contele ştie multe, nu e însă 
atotştiutor şi n-are cum să afle ceva despre supeu. Eu 
nu v-am văzut, nici pe dumneavoastră şi nici pe cilalți 
prieteni, de paisprezece zile, am stat ascunsă între timp 
într-o casă mizerabilă de ţară, a trebuit să suport multe 
ore de plictiseală, numai ca să mă pot afla în apropierea 
adoratei noastre prințese, s-o vizitez din cînd în cînd 
pe ascuns şi să-i vorbesc de situaţia unui scump prieten. 
Astăzi am pornit spre oraş şi a fost foarte amabil din 
partea dumneavoastră că, la jumătatea drumului, mi-aţi 
oferit în această plăcută vilă o masă, mi-aţi ieșit în în- 
timpinare și i-aţi adunat aci pe cei mai buni prieteni ai 
voştri ca să mă primească. Se vede cît sînteţi de demn 
de veştile bune pe care vi le aduc. Sinteţi un prieten 
inimos și plăcut. Circumstanţele vă sînt favorabile, ceea 
ce doresc e ca fericirea dumneavoastră să se realizeze. 

REVERENDUL: Asta se va întimpla curind, curînd! 

MARCHIZA: Veniţi, să ne aşezăm. Contele e plecat, s-a dus 
să-și petreacă în singurătate cele patruzeci de zile de 

post şi să se pregătească pentru marele eveniment. N-are 
cum să afle de întilnirea noastră, după cum nu trebuie 
să afle nimic de secretul nostru. Confidential. Dacă s-ar 
descoperi prea devreme că prințesa e gata să vă ierte 
şi că prințul, datorită iubitei sale fiice, se va împăca 
probabil curînd cu dumneavoastră, cît de uşor uneltirile 
invidiei ar putea prăbuși tot ce am construit cu atita 
zel! Prinţesa cunoaşte legăturile dumneavoastră cu con- 
tele, mi-a poruncit de aceea în mod categoric să ascundem 
importanta noastră problemă faţă de acest om, pentru 
că se teme de el. 

REVERENDUL: Depind în totul de voinţa ei, aşa că voi 
îndeplini fără greș și această grea poruncă, deşi-s încre- 
dinţat că teama ei n-are temei. Acest mare om ne-ar 
putea mai degrabă ajuta decît păgubi. În ochii lui toţi 
oamenii sînt egali, şi e foarte plăcut pentru el să unească 
două inimi ce se iubesc. Discipolii mei, are el obiceiul 
să spună, sint regi, demni să conducă lumea şi să se 
bucure de fericire. Şi ar fi vai de noi dacă spiritele sale 
l-ar avertiza şi dacă ar vedea că ne închidem în neîncre- 
dere faţă de dinsul tocmai în momentul cînd ne dezvăluie 
comorile înţelepciunii sale! 

MARCHIZA: Nu pot să spun decit că prinţesa solicită foarte 
insistent acest lucru. 

REVERENDUL: Fie! O ascult, chiar dacă ar fi să pierd totul. 

MARCHIZA: Putem păstra cu uşurinţă secretul, mai ales că 
nimeni nu bănuieşte că prinţesa vă favorizează. 

REVERENDUL: În adevăr, toată lumea crede că am căzut 
în dizgrație, îndepărtat pentru totdeauna de la curte. 
Oamenii mă urmăresc cu priviri compătimitoare, chiar 
disprețuitoare. Ceea ce mă menține sint doar cheltuie- 
lile mari pe care le fac, precum și prestigiul prietenilor 
şi sprijinul pe care mi-l dau unii nemulțumiți. Să dea 
domnul ca speranţele să nu mă înșele și ca ceea ce promiţi 
să se îndeplinească! 

MARCHIZA: Promisiunea mea? Nu mai vorbiţi așa, prietene! 
Pină acum era promisiunea mea. Astă-seară însă v-am 
adus o scrisoare și vă transmit, odată cu ea, şi cele mai 
frumoase asigurări din partea prinţesei. 

REVERENDUL: De mii de ori am sărutat foaia aceasta! 
Scoate o hirtie din buzunar. Şi-o mai sărut de mii de ori! 

Si nu voi înceta s-o sărut pină cînd aceste buze arzind 
de pasiune nu vor putea adăsta pe frumoasa ei mină, pe 
mîna nespus de scumpă, care-mi făgăduieşte fericire 
deplină! 

MARCHIZA: Și-atunci cînd vălul de pe acest secret va cădea, 
veţi apărea în ochii lumii în strălucirea de altă dată a 
rangului dumneavoastră. Ba chiar într-o situaţie şi mai 
frumoasă, lîngă un prinţ care vă acordă din nou încredere, 
lîngă o prinţesă care v-a apreciat întotdeauna meritele. 
Cit de mult va orbi această nouă situaţie ochii invidiei 
şi cu câtă bucurie vă voi vedea la locul pe care-l meritaţi 
atita! 

REVERENDUL: Și cu cîtă recunoștință voi şti să răsplătesc 
o prietenă căreia-i datorez totul! 

MARCHIZA: Nu mai vorbiţi aşa ceva! Cine vă cunoaște și 
nu e atras de-ndată, cu totul, de dumneavoastră? Cine nu 
doreşte să vă servească, chiar cu preţul unei jertfe? 

REVERENDUL: Ascultă! Se apropie o trăsură. Ce să fie? 

MARCHIZA: Fiţi fără grijă, pleacă mai departe. Uşile sînt 
închise, obloanele lăsate; am pus să se accepere bine 
ferestrele, pentru ca nimeni să nu poată observa vreo 
dîră de lumină. Nimeni nu poate bănui că-n casa asta 
este lume. 

REVERENDUL: Ce-i zgomotul și larma asta? 


Intră un lacheu. 


LACHEUL: A tras la scară o trăsură; bate cineva la uşă, ca 
şi cum ar vrea s-o spargă. Am auzit glasul contelui care 
ameninţă şi cere să intre. 

MARCHIZA: Casa-i zăvorită? Nu deschideţi! Nu vă mișcaţi! 
Nu răspundeţi! N-are decît să se potolească şi să plece. 

REVERENDUL: Nu vă gîndiţi cu cine-avem a face! Deschi- 
deţi-il Degeaba rezistăm. 

LACHEI dînd buzna: Contele! Contele! 

MARCHIZA: Dar cum a intrat? 

UN LACHEU: Uşile s-au deschis de la sine, ambele caturi. 

REVERENDUL: Unde să m-ascund? 

DOAMNELE: Cine ne salvează? 

CAVALERUL: Liniştiţi-v? | 

DOAMNELE: Vine! Vine! 

SCENA A DOUA 


Contele. Aceiași 


CONTELE: Asaraton! Pantasaraton! Spirite supuse, rămîneţi 
la uşă, să nu plece nimeni! Nu daţi voie nimănui să treacă 
pragul fără voia mea! 

DOAMNELE: Vai de noi! 

BĂRBAŢII: Acum e-acum! 

CONTELE: Uriel, tu din dreapta mea, Ithruriel, din stinga, 
înainte! Pedepsiţi-i pe netrebnici, pe care de data asta 
nu-i mai iert! 

DOAMNELE: Unde să mă ascund? 

REVERENDUL: Totul e pierdut! 

CONTELE: Uriel! Pauză, ca și cum ar aştepta răspunsul. 
Aşa! Aicea-s!, asta-i deviza ta, spirit ascultător! Uriel! 
Înşfacă pe doamnele astea. Fetele ţipă strident. Du-le 
departe, peste văi şi munţi, lasă-le la o răscruce de dru- 
muri. Pentru că ele nu cred şi nu ascultă pînă nu simt. 
Înşfacă-le! 

DOAMNELE: Vai! Vai! Mă apucă! Mare maestru, pentru 
dumnezeu! 

MARCHIZA: Domnule conte! 

DOAMNELE: Cerem iertare în genunchi! 

CONTELE: Te rogi pentru ele, Uriel? Să-mi fie milă? 

DOAMNELE: Roagă-te pentru noi, Uriel! 

MARCHIZA: Cum de-şi permite cineva să înspăimînte în aşa 
hal ființele acestea? 

CONTELE: Ce-aţi spus? În genunchi, madam! În genunchi, 
nu în fața mea, ci în faţa forţelor nevăzute care-mi stau 
alături! Sinteţi oare în stare să priviţi spre fiinţele acestea 
celeste cu cugetul nevinovat şi cu faţa curată? 


O FATĂ: Vezi ceva? 

ALTA: Văd o umbră, chiar lingă el! 

CONTELE: Cum vă este cugetul, doamnă? 

MARCHIZA: Mare maestru! Aveţi milă de sexul slab! 
CONTELE: Sint mişcat, nu milos. Ithruriel! Pune mina pe 
bărbaţi şi du-i în cea mai adincă din pivnițele mele! 

REVERENDUL: Stăpîne! Maestre! 

CAVALERUL: De-ajuns! Spiritele dumneavoastră nu ne 
sperie, şi iată sabia mea, pe care o îndrept spre dumnea- 
voastră! Nu credeţi că avem şi braţe, şi suficient curaj 
pentru a ne apăra pe noi şi pe aceste doamne? 


320 


CONTELE: Tînăr necugetat! Trage sabia, hai, trage-ol 
Străpunge-mi pieptul acesta deschis și nevinovat! Înfige-o 
aici, ca să ţi se arate un semn, ţie și tuturor. Pieptu-mi 
este apărat de întreita platoşă a justiţiei, înţelepciunii 
şi vrajei. Înfige-o, ca să cauţi, rușinat, la picioarele mele, 
fărîmele sabiei tale! 

BĂRBAȚII: Cită măreție! 

DOAMNELE: Ce foiţă! 

BĂRBAȚII: Ce voce! 

DOAMNELE: Ce bărbat! 

CAVALERUL: Ce să fac? 

REVERENDUL: Ce-o să se-ntimple? 

MARCHIZA: Ce să mai spun? 

CONTELE: Ridicaţi-vă! Vă gr: ţiez, oameni fără minte! N-am 
să alung pe toţi rătăciţii mei copii. Dar nu vă las fără o 
pedeapsă. Către bărbaţi. Îndepărtaţi-vă! 

Bărbaţii se retrag spre fund. 


Către doamne. lar voi, veniţi-vă în fire şi concentraţi-vă! 
Ca și cînd ar vorbi spiritelor. Uriel! Ithruriel! Duceţi-vă 
la frații voştri! Către doamne. Să vedem dacă nu mi-aţi 
uitat învăţăturile. Care-s principalele virtuţi ale femeilor? 

PRIMA FATĂ: Răbdarea şi ascultarea. 

CONTELE: Care-i simkolul lor? 

A DOUA FATĂ: Luna. 

CONTELE către marchiză: De ce? 

MARCHIZA: Pentru că le aduce aminte că ele ny au lumină 
proprie, că primesc întreaga strălucire de la bărbat. 
CONTELE: Bine, ţineţi minte! Și acum, plecaţi spre casă! 
Veţi vedea la stînga pe cerul clar primul sfert de lună; 
spuneţi-vă una alteia: Priviţi cît e de delicată! Ce lumină 
blindă! Ce talie zveltă! Cîtă virtute! O adevărată întru- 
chipare a unei tinere fecioare atrăgătoare! Iar cînd mai 
tirziu vedeţi luna plină îndemn:ţi-vă una pe alta şi 
spuneţi-vă: Cit de frumos strălucește chipul unei femei 
fericite! Iată cum îşi întoarce faţa spre soțul ei; primește 
razele luminii lui și le răsfringe suav şi drăgăstos. Reflec- 
taţi adînc și întruchipeţi-l şi voi, după puterea voastră; 
continuaţi să vă vorbiţi astfel, cît mai bine puteţi. Cul- 
tivaţi-vă spiritul şi înălțeţi-vă cugetul, căci numai în 
felul acesta veţi putea fi vrednice să priviţi faţa Marelui 
Cophta. Acum plecaţi! Nu-mi încălceţi poruncile, şi 
cerul să vă apere de lumina în scădere, de trista stare 

de văduvie! Duceţi-vă de-ndată cu toate la oraş. Numai 
o severă pocăință vă poate cîştiga iertarea şi poate grăbi 
sosirea Marelui Cophta. Adio! 

MARCHIZA aparte: Blestematul! E un fantast, un mincinos, 
un escroc; ştiu asta, sînt convinsă, şi totuşi îmi impune! 


Doamnele se închină și pleacă. 


SCENA A TREIA 


Aceiași, fără doamne 


CONTELE: Veniţi încoace, cavalere şi voi, ceilalți! V-am 
iertat; văd că vi-e ruşine, astfel că mărinimia mea lasă 
pedeapsa și îndreptarea pe seama propriului vostru cuget. 

CAVALERUL: Îţi recunoaştem bunăvoința, maestre şi părinte. 

CONTELE: Dacă însă de-acum înainte îmi nesocotiți indi- 
caţiile şi dacă n-aduceţi la îndeplinire tot ce trebuie 
pentru a corecta greşeala săvirşită, atunci să nu mai 
speraţi vreodată să vedeţi faţa Marelui Cophta şi să vă 
adăpaţi buzele însetate la izvorul înțelepciunii. Să vedem 
acum dacă aţi priceput ceea ce v-am învăţat. Cind trebuie 
un învățăcel să-și înceapă meditaţiile? 

CAVALERUL: Noaptea. 

CONTELE: De ce? 

PRIMUL DISCIPOL: Pentru ca să simtă şi mai puternic că 
umblă prin întuneric. 

CONTELE: Ce nopţi trebuie să prefere? 

AL DOILEA DISCIPOL: Nopțile în care ceru-i senin și stelele 
strălucesc. 

CONTELE: De ce? 

CAVALERUL: Pentru a-şi da seama că mii de lumini tot nu-l 
luminează şi pentru ca năzuinţa de a fi demn de singurul 
soare luminos să fie cu atit mai vie. 

CONTELE: Pe care dintre stele trebuie s-o aibă îndeosebi 
în vedere? 

PRIMUL DISCIPOL: Steaua polară. 

CONTELE: Ce trebuie să-şi imagineze contemplind-o ? 

AL DOILEA DISCIPOL: Iubirea de aproape. 

CONTELE: Cum se numeşte celălalt pol? 

PRIMUL DISCIPOL: Iubirea de înţelepciune. 

CONTELE: Au cele două poluri vreo axă? 

CAVALERUL: Neapărat, căci altfel n-ar fi poluri. Dacă sîntem 
adevăraţi discipoli ai înţelepciunii, această axă trece prin 
inima noastră, iar întregul univers se roteşte în jurul 
nostru. 

CONTELE: Spune-mi deviza gradului întîi. 

CAVALERUL: Poartă-te cu oamenii aşa cum ai vrea ca ei 
să se poarte cu tine. 

CONTELE: Explică-mi această deviză. 

CAVALERUL: E clară, n-are nevoie de explicaţie. 

CONTELE: Aşa e! Duceţi-vă acum în grădină şi uitaţi-vă cu 
atenţie la steaua polară. 

CAVALERUL: Mare învăţător, afară-i ceaţă deasă, abia dacă 
se mai zăreşte licărind cîte o stea. 

CONTELE: Cu atît mai bine! Deplingeţi-vă neascultarea, 
uşurinţa şi superficialitatea; aceștia sint norii ce întunecă 
luminile cerești. 

CAVALERUL: E frig, bate un vînt rece, iar noi sintem îmbră- 
caţi uşor. 

CONTELE: Duceţi-vă! Cum poate să-i fie frig unui discipol 
al înţelepciunii? Ar trebui să lepădaţi de voie hainele, 
iar dorinţa fierbinte a inimii voastre şi setea de știința 
ocultă să topească zăpada şi gheaţa. Plecaţi, plecaţi 
de-aici! 


Cavalerul și ceilalti se înclină și pleacă. 


SCENA A PATRA 


Contele. Reverendul 


CONTELE: Acum e rindul dumitale, Reverendule! Te aşteaptă 
o aspră judecată. De la dumneata nu m-aş fi așteptat 
la aşa ceva. Discipolul pe care-l ajut cel mai mult, pe 
care-l ridic cu forța spre mine, căruia i-am dezvăluit 
deja misterele de gradul doi... tocmai el să iasă atit de 
prost la un aşa de simplu examen! Nici amenințările 
maestrului său şi nici speranţa de a vedea pe Marele 
Cophta nu l-au putut decide să amine cu citeva nopţi 
ospăţul. Pfui! E asta bărbăţie? E înţelepciune? Învăţă- 
turile celui mai mare dintre muritori, sprijinul spiritelor, 
dezvăluirea tuturor secretelor naturii, o tinereţe eternă, 
o sănătate mereu înfloritoare, o putere inepuizabilă, o 
frumuseţe care nu dispare! Te sforţezi să obţii toate aceste 
supreme comori ale lumii şi nu poţi renunţa la un supeul 

REVERENDUL îngenunchind: De multe ori m-ai văzut la 
picioarele tale; iată-mă din nou. lartă-mă! Nu-mi retrage 
protecţia! M-am lăsat atras şi ademenit, m-a sedus 
ocazia ce mi s-a oferit! Niciodată nu voi mai fi neascul- 
tător! Porunceşte! Pedepseşte-mă, după voia ta! 

CONTELE: Cum să mă supăr pe tine, favoritul meu! Cum să 
te îndepărtez, pe tine, ales al destinului! Scoală-te, vino 
la pieptul meu, de care, chiar cu forţa, nu te poţi dezlipi! 

REVERENDUL: Cîtă bucurie îmi faci! Dă-mi însă voie ca în 
această clipă, cînd ar trebui să ispăşesc şi să mă întristez, 
să-ţi solicit, ca semn, de împăcare, o favoare. 

CONTELE: Spune, scumpul meu! 

REVERENDUL: Nu mă mai lăsa în nesiguranţă, dă-mi o 
idee mai clară despre acel om minunat pe care-l numești 
Marele Cophta, pe care vrei să ni-l arăţi şi de la care ne 
promiţi atîtea. Spune-mi, cine-i? Unde-i? E pe-aproape? 
Îl voi vedea? Mă va găsi demn de el? Mă poate primi? 
Îmi va trensmite învăţăturile pe care le doresc atit de 
mult? 


CONTELE: Potolește-te, fiule, potoleşte-te! Dacă nu-ţi pot 
dezvălui totul, o fac spre binele tău. Ceea ce doresc e 
să-ţi trezesc curiozitatea, să-ți exercit inteligenţa şi să-ţi 
împrospătez cunoştinţele. Numai aşa îţi voi merita recu- 
noştinţa. Să audă şi să înveţe poate orice copil; discipolii 
mei trebuie să observe şi să ghicească. Nu ţi-ai imaginat 
nimic atunci cînd am spus Cophta? 

REVERENDUL: Cophta! Cophta!... Ca să-ți spun drept și 
pentru ca să nu trebuiască să mă ruşinez de tine: fantezia 
mea a părăsit de îndată continentul nostru rece și mărginit 
şi s-a îndreptat spre orizontul acela fierbinte, unde soa- 
rele continuă să dogorească peste mistere nepătrunse. 
Am văzut în faţa mea Egiptul. O sacră obscuritate m-a 
învăluit, am rătăcit printre piramide, obelhscuri, sfineşi 
imenși, hieroglife. M-am cutremurat. Acolo l-am văzut 
mergînd pe Marele Cophta; l-am văzut înconjurat de 
discipoli, parcă legaţi cu lanţuri de gura sa înţeleaptă. 

CONTELE: De data aceasta imaginaţia ta nu te-a înșelat. 
El e, în adevăr, acest grandios moșneag, splendid şi, 
pot spune, nemuritor, el e acela de care v-am vorbit, 
pe care puteţi spera să-l vedeţi cîndva. De secole întregi 
cutreieră, veşnic tînăr, acest pămînt. Se opreşte de 
preferinţă în India sau în Egipt. Pătrunde gol în deşer- 

turile libiene, cercetind acolo cu seninătate secretele 
naturii. În fața braţului său poruncitor întins leul cel 
flămînd încremeneşte; tigrul cel fioros fuge de ocara lui, 
iar mîna înţeleptului caută în liniște rădăcini de leac, 
ştie să aleagă pietre care, pentru puterea lor tainică, 
sînt mai preţioase decît aurul şi diamantul. 

REVERENDUL: Şi pe omul acesta deosebit îl vom putea 
vedea? Dă-mi un semn, cum va fi posibil aşa ceva? 

CONTELE: O, miop ce ești! Ce semne să-ți dau? ie, ai cărui 
ochi sînt închişi? 

REVERENDUL: Un cuvint numai! 

CONTELE: De-ajuns! N-am obiceiul să-i spun celui ce ascultă 
ceea ce el însuși trebuie să ştie. 

REVERENDUL: Ard de dorinţă, mai ales de cînd m-ai ridicat 
la al doilea grad al misterelor. O, de-ar fi posibil să-mi 
dăruieşti neîntîrziat pe cel de al treilea! 

CONTELE: Nu-i posibil! 

REVERENDUL: De ce? 

CONTELE: Pentru că nu ştiu încă dacă ai înțeles bine învă- 
ţăturile celui de al doilea grad și cum le vei aplica. 

REVERENDUL: Examinează-mă chiar acum! 

CONTELE: Nu-i acum momentul potrivit pentru aşa ceva. 

REVERENDUL: Nu? 

CONTELE: Ai uitat că discipolii de-al doilea grad trebuie să-și 
exercite meditaţiile ziua şi mai ales dimineaţa? 

REVERENDUL: Atunci să rămînă pe miine la timpul potri- 
vit. 

CONTELE: Bine! Deocamdată însă să nu-ți neglijezi penitența | 
Du-te în grădină, la ceilalţi! Faţă de ei te vei bucura de 
o mare favoare. Întoarce-le spatele şi uită-te spre miazăzi. 
De la miazăzi vine Marele Cophta, numai ţie-ţi dezvălui 
acest secret. Destăinuie-i tot ce dorești; vorbește cit 
vrei de încet, te va auzi. 

REVERENDUL: Mă supun cu bucurie. 


Sărută mina contelui și se îndepărtează. 


SCENA A CINCEA 


Contele. Saint Jean 


SAINT JEAN intrînd precaut: Mi-am îndeplinit bine sarcinile? 
CONTELE: Ţi-ai făcut datoria. 

SAINT JEAN: N-au zburat ușile ca şi cum le-ar fi deschis 
spiritele? Tovarăşii mei s-au speriat și au fugit; nici unul 
n-a observat ceva. 

CONTELE: Să spunem c-a fost bine! Le-aș fi dschis şi fără 
tine, numai că o asemenea operaţie e mai complicată. 
Apelez la mijloace obişnuite numai cîte odată, pentru 
a nu deranja mereu nobilele spirite. Deschide o pungă. 
Asta-i pentru osteneala ta! Nu risipi nesocotit banii 
ăştia; e aur filozofie. Aduc belșug. Dacă-i ţii în pungă, 
ea nu se goleşte niciodată. 

SAINT JEAN: Dacă-i aşa, am să-i păstrez cu grijă. 

CONTELE: Bine faci. lar dacă pe deasupra mai economisești 
doi-trei galbeni, ai să te minunezi. 

SAINT JEAN: Singur aţi făcut aurul, domnule conte? 

CONTELE: Altfel de aur nici nu cheltuiesc. 

SAINT JEAN: Cit sinteţi de fericit! 

CONTELE: Pentru că fac fericiţi pe alţii. 

SAINT JEAN: Vă sînt devotat trup şi suflet. 

CONTELE: Nu va fi spre paguba ta. Du-te și taci, pentru 
ca să nu cunoască și alţii acest izvor. În scurtă vreme ai 
să capeţi postul de care m-ai rugat. 


Valetul pleacă. 


SCENA A ȘASEA 


CONTELE: Găsesc aici spre norocul meu o masă plină-ochi, 
un desert fin, vinuri alese. Reverendul nu duce lipsă de 
nimic. Bun, aici pot să-mi refac stomacul, în timp ce toți 
cred că-mi ţin postul de patruzeci de zile. Par tuturor un 
semizeu şi pentru că ştiu să le ascund nevoile mele. 


ACTUL AL DOILEA 


SCENA ÎNTÎI 


Marehizul, apoi La Fleur 


MARCHIZUL într-un frac foarte elegant, înaintea oglinzii: 
Naștere, rang, ţinută... ce contează toate acestea dacă 
n-ai bani! Cit de mult datorez iscusinţei îndrăzneţe a 
soţiei mele, care-mi procură de toate! Cît de distins arăt 
acum, cînd pentru prima oară sînt îmbrăcat potrivit cu 
rangul meu! Abia aştept să apar în public. Sună clopoțelul. 

LA FLEUR: Ce porunciţi, stăpîne? 

MARCHIZUL: Dă-mi caseta. 

LA FLEUR o aduce: Aşa de grea n-a fost niciodată. 

MARCHIZUL deschizând caseta: Ce spui, nu-s frumoase aceste 
două ceasornice pe care le-am cumpărat ieri? 

LA FLEUR: Foarte frumoase. 

MARCHIZUL: Şi tabachera asta? 

LA FLEUR: De preţ şi delicată. 

MARCHIZUL: Inelul ăsta? 

LA FLEUR: E tot al dumneavoastră? 

MARCHIZUL: Cataramele? Nasturii? Adică, toate la un loc! 
Nu găseşti că-s îmbrăcat elegant și distins? 

LA FLEUR: Acum, de ieşiţi la plimbare, vă veţi distinge cu 
sigurenţă faţă de mulţi alţii! 

MARCHIZUL: Ce bine-mi pare! Să mergi de nevoie mereu 
în uniformă?, să te pierzi mereu în mulţime, să nu atragi 
atenţia nimănui! Mai degrabă aş fi murit decit să mai 
trăiesc aşa. S-a sculat nepoata? 

LA FLEUR: Nu cred. Cel puţin n-a cerut încă micul dejun. 
Mi se pare că a adormit din nou după ce-aţi plecat pe 
furiș de la ea azi dimineaţă. 

MARCHIZUL: Neruşinatule! Taci! 

LA FLEUR: În patru ochi cred că pot să fiu sincer! 

MARCHIZUL: Nu cumva să scapi o vorbă în prezenţa soţiei 
mele. 

LA FLEUR: Nu credeţi că sint stăpin pe buzele mele? 

MARCHIZUL: E imposibil ca marchiza să bănuiască deja 
ceva. Ea crede că nepoata-i un copil, n-a văzut-o de trei 
ani; mă tem că dacă ar privi copila mai de-aproape... 

LA FLEUR: Asta nu-i mare lucru. De nu l-ar cunoaște pe 
bătrinul vrăjitor; de el mă tem. Omul acesta-i un mister! 
Pe toate le ştie, spiritele îi trădează orice. Cum s-au întîm- 
plat lucrurile în casa reverendului? Vrăjitorul a desco- 
perit un secret important, şi-acum se spune că l-a dat 
valetul în vileag. 

MARCHIZUL: Pe cît ştiu, nu-i prea bun prieten cu soţia mea. 

LA FLEUR: Ah, de toate se ocupă; iar de-și întreabă spi- 
ritele, nimic nu-i rămîne ascuns. 

MARCHIZUL: Să fie oare adevărat tot ce se povesteşte despre 
el? 

LA FLEUR: De asta nu se îndoieşte nimeni. De n-ar fi vorba 
decit de miracole, de care ştiu sigur... 

MARCHIZUL: E-ntr-adevăr ciudat! Vezi că trage o trăsură 
la scară. 


La Fleur pleacă. 


MARCHIZUL: De n-ar afla nevastă-mea de legătura mea cu 
frumoasa nepoată! La urma urmei, importantă e prima 
clipă. Dacă-şi pune în aplicare planurile şi dacă-i servesc 
drept instrument, nu am oare libertatea să fac ce vreau? 
Ea el 


SCENA A DOUA 
Marechizul. Marchiza 


MARCHIZA: Am ajuns mai devreme decit credeam. 

MARCHIZUL: Mă bucur să te văd în sfîrşit. 

MARCHIZA: De ce nu mi-ai venit în întimpinare? Reveren- 
dul te invitase. 

MARCHIZUL: lartă-mă! Tocmai ieri am avut multe de făcut. 
Doar mi-ai scris să mă pregătesc de-o călătorie. 

MARCHIZA: Mult n-ai pierdut. Reverendul era de nesuferit, 
iar societatea prost dispusă. Pină la urmă ne-a mai sur- 


328 


prins şi contele şi ne-am risipit în goană. Sintem doar 
obligaţi să suportăm nebuniile omului ăsta. 

MARCHIZUL zîmbind; Cum merge cu tratativele tale? Ironic. 
Ai intrat de-a binele în grațiile curţii? 

MARCHIZA: E-adevărat că nu ne-am văzut de mult. Cînd 
am plecat, erai absent. De-ndată ce prinţul şi prinţesa 
s-au instalat în palatul de la ţară, am închiriat în apro- 
piere o căsuţă, în care locuiam pe ascuns; reverendul 
îşi imagina că în acest timp o văd zilnic pe prinţesă. 
Îi trimiteam curieri, primeam de la el scrisori, aşa că 
i-am aţiţat la maximum speranţele. Nici nu-ţi poţi 
închipui cît e de nenorocit omul acesta de cînd purtarea 
lui necugetată l-a îndepărtat de la curte și cu cîtă ușu- 
rință crede cînd îi dai speranţe. Nici n-ar fi fost nevoie 
să depun atitea stăruinţe, tot l-aş fi convins. 

MARCHIZUL: Basmul ăsta nu rezistă însă la nesfîrşit. 

MARCHIZA: Asta să-mi fie grija! E-aproape-n culmea feri- 
cirii. Astă noapte, cînd m-a primit în vila lui, i-am adus 
o scrisoare de la prinţesă... 

MARCHIZUL: De la prinţesă? 

MARCHIZA: Scrisă de mîna mea. Era compusă în termeni 
generali; aducătoarea, se preciza, va spune mai multe. 

MARCHIZUL: Şi-apoi? 

MARCHIZA: l-am anunţat graţia prinţesei; l-am asigurat că 
va interveni pe lingă tatăl ei şi că în mod sigur îi va 
obține din nou favoarea prinţului. 

MARCHIZUL: Bun! Şi care-i folosul tău din toate acestea? 

MARCHIZA: Mai întîi o nimica toată, pe care aș vrea s-0 
împărțim pe loc. Scoate o pungă. 

MARCHIZUL: Grozavă femeie! 

MARCHIZA: Am primit-o de la reverend pentru a-mi asi- 
gura serviciile cameristei. Numără jumătate pentru tine. 
Marchizul vine la masă și numără, fără să dea atenţie la ce 

vorbeşte ea. 
vorbeşte ea. 

MARCHIZA: Dar, cum am spus, asta-i o nimica toată! De-mi 
reuşeşte lovitura, scăpăm pentru totdeauna de nevoi. 
Giuvaiergiii curţii au de multă vreme un colier de mare 
preţ, pe care tare ar vrea să-l vîndă. Reverendul are un 
credit atît de mare, încît, dacă el garantează plata primei 
rate, giuvaiergiii i-l încredinţează, iar eu... 

MARCHIZUL uitindu-se la ea: Ce rată? Ce plată? 

MARCHIZA: Nu eşti atent? Numai la bani te gindeşti! 

MARCHIZUL: Asta-i jumătatea ta. Pe a mea o plasez bine. 
Uită-te cum m-am dichisit. /-arată, apoi se duce în fața 
oglinzii. 

MARCHIZA: Ce om vanitos şi meschin! 

MARCHIZUL întorcindu-se: Ce voiai să spui? 

MARCIIIZA: Ai fi fost mai atent dacă ai fi bănuit despre ce 
chestiune importantă vorbeam. Pe scurt, ne vom asigura 
norocul dintr-o singură lovitură. 

MARCHIZUL: În ce fel? 

MARCHIZA: Îţi aminteşti să fi auzit de colierul de mare 
preţ pe care giuvaiergiii curţii l-au lucrat în speranţa că 
prinţul îl va dărui fiicei sale? 

MARCHIZUL: Desigur! L-am și văzut la ei săptămîna aceasta, 
cînd am cumpărat inelul; e de o nespusă frumuseţe. Nu 
ştii ce să admiri mai mult, mărimea nestematelor, forma 
lor regulată, transparența, numărul sau gustul cu care 
sînt îmbinate. Nu-mi puteam lua ochii de la el; inelul e 
un nimic în comparaţie cu el. Am plecat destul de nemul- 
vumit şi cîteva zile n-am putut să-mi scot colisrul din 
minte. 

MARCHIZA: Și colierul acesta va fi al nostru! 

MARCHIZUL: Colierul? Al nostru? Mă sperii! Ce idee nemai- 
pomenită! 

MARCHIZA: Crezi că n-am altă treabă decit să am grijă de 
ceasornicele, inelele şi nasturii tăi? Sint obișnuită să 
trăiesc în sărăcie, dar nu să gindesc meschin. Am trăit 
destulă vreme în mizerie, sub rangul nostru, sub demni- 
tatea marilor mei înaintașit; dar acum, cînd mi se oferă 
ocazia, nu vreau să fiu mărginită şi să o las să-mi scape. 

MARCHIZUL: Dar, pentru dumnezeu, ce plan ai? Cum e 
posibil să-l aduci la îndeplinire? 

MARCHIZA: Ascultă! Îl fac pe reverend să creadă că 
prinţesa doreşte colierul, ceea ce nu-i cu totul neade- 
vărat, pentru că se știe că i-a plăcut enorm şi că ar dori 
să-l aibă. Spun apoi reverendului: prinţesa vrea să 
cumpere colierul şi-i solicită să-şi dea numele, să perfec- 
teze cumpărarea cu giuvaiergiii, să fixeze termenele de 
plată şi să achite prima rată. Ea îi va restitui toate chel- 
tuielile şi va considera acest serviciu drept un gaj de 
fidelitate şi devotament. 

MARCHIZUL: Cît de orbit trebuie să fie ca să rişte atit! 

MARCHIZA: El crede că n-are motiv de îngrijorare. l-am şi 
transmis o hirtie prin care prinţesa pare că-i dă asigurări. 

MARCHIZUL: Soție dragă, asta-i periculos! 

MARCHIZA: Fii fără grijă! Împreună cu mine poţi risca 
orice. Mi-am luat toate măsurile în ce privește formulă- 
rile şi semnătura. Fii liniştit! Şi chiar dacă se descoperă 
totul: nu sînt eu oare aproape recunoscută ca o ramură 
colaterală a familiei princiare? Fii atent! Reverendu! 
este foarte bucuros de încrederea ce i se arată şi vede în 
ea un semn sigur că a recîştigat graţia curţii. El nu do- 
rește nimic altceva decît ca vinzarea să se realizeze și 
ca bijuteria să ajungă în miinile prinţesei. 

MARCHIZUL: Și ai de gind să sustragi colierul? 

MARCHIZA: Neapărat! Pregăteşte-te în continuare de călă- 
torie. De îndată ce comoara e în mîinile noastre, o folosim. 
Tăiem colierul în bucăţi, tu te duci în Anglia și vinzi 
cu toată iscusința mai întîi pietrele mici. Apoi vin şi eu, 
de îndată ce simt că nu mai sînt în siguranţă aici. Vreau 
ca pină la urmă să aranjez și să încurc lucrurile în așa 
fel, încît toată vina să cadă asupra reverendului. 

MARCHIZUL: E o afacere importantă. Spune-mi însă, nu te 
temi să urzeşti un asemenea plan în apropierea contelui, 
a acestui mare magician? 

MARCHIZA: Nu-i decît un mare escroc! Vrăjitoria lui constă 
în iscusinţă și în nerușinare. Simte probabil că mi-am 
dat seama cine e. Ne comportăm unul faţă de altul așa 
cum se cuvine. Ne înțelegem fără să vorbim şi ne ajutăm 
fără să fi căzut la învoială. 

MARCHIZUL: Dar spiritele care-l ajută? 

MARCHIZA: Fleacuri |! 

MARCHIZUL: Miracolele pe care le face? 

MARCHIZA: Basme! 

MARCHIZUL: Atiţia au văzut doar... 

MARCHIZA: Nişte orbi! 

MARCHIZUL: Atiţia cred... 

MARCHIZA: Nişte nerozi! 

MARCHIZUL: Sint prea mulţi! Întreaga lume e convinsă de 
ele! 

MARCHIZA: Pentru că-i proastă! 

MARCHIZUL: Vindecările miraculoase... 

MARCHIZA: Şarlatanie! 

MARCHIZUL: Banii mulţi pe care-i posedă... 

MARCHIZA: l-a obţinut probabil pe calea pe care vrem noi 
să punem mina pe colier. 

MARCHIZUL: Crezi deci că nu ştie mai mult ca alţi oameni? 

MARCHIZA: Judecă şi singur, dacă eşti în stare. Nu e un 
escroc ordinar. E tot atît de întreprinzător şi perspicace 
pe cit e de inteligent şi tot atit de obraznic pe cît de pre- 
caut; vorbeşte tot atît de cugetat pe cît de fără sens; 
din gura lui iese la fel de bine adevărul curat cît și min- 
ciuna cea mai sfruntată. Cind minte, e imposibil să deose- 
beşti dacă-şi ride de tine sau dacă-i nebun... lar pentru a 
zăpăci pe oameni e de-ajuns mult mai puţin decit toate 
acestea. 

JACK intrind în fugă: Nepoata dumneavoastră întreabă 
dacă poate să se prezinte. E drăguță, nepoata dumnea- 
voastră | 

MARCHIZA: Îţi place? Să pottească! 


Jăck pleacă. 


MARCHIZA: Tocmai voiam să te întreb cum te-ai descurcat, 
ai adus-o cu bine în oraş? Cum arată? Crezi că are să 
aibă succes? 

MARCHIZUL: E frumoasă, amabilă, foarte drăgălașă; e mai 
cultivată decît credeam că poate fi, știind că a fost cres- 
cută la ţară. 

MARCHIZA: Mama ei a fost o femeie înțeleaptă, iar în ţinutul 
acela nu i-a lipsit societatea aleasă. Iat-o. 


SCENA A TREIA 


Aceiași. Nepoata 


NEPOATA: Cit sînt de fericită să vă revăd, scumpă mătuşă! 
MARCHIZA: Scumpă nepoată! Fii binevenită. 
MARCHIZUL: Bună dimineaţa, nepoţică! Cum ai dormit? 
NEPOATA rușinată: Foarte bine. 

MARCHIZA: Cit a crescut de cînd n-am mai văzut-o! 

NEPOATA: Sint vreo trei ani de-atunci. 

MARCHIZUL: Înaltă, frumoasă, agreabilă! Toate-s aşa cum 
ni le prevestea tinereţea ei. 

MARCHIZA câtre marchiz: Nu te uimește cum seamănă cu 
prinţesa? 

MARCHIZUL: Oarecum. Poate este o asemănare mai mare 
ca siluetă și ca înălțime; dar faţa îi aparţine numai ei 
şi nu cred că ar vrea s-o schimbe. 

MARCHIZA: Ai pierdut o mamă bună. 

NEPOATA: Pe care o regăsesc în dumneavoastră. 
MARCHIZA: Fratele ţi-a plecat în colonii. 

NEPOATA: Nu-i doresc decît noroc. 

MARCHIZUL: Pe acest frate îl înlocuiesc eu. 

MARCHIZA către marchiz: E un post periculos, marchize! 
MARCHIZUL: Avem curaj. 

JĂCK: Vine cavalerul. Nici azi nu-i mai prietenos. 
MARCHIZA: E bine venit. 


Jăck pleacă. 


MARCHIZA către nepoată: Vei cunoaşte un om simpatic. 
MARCHIZUL: Aş crede că a mai văzut şi alţii ca dinsul. 


SCENA A PATRA 


Aceiaşi. Cavalerul 


MARCHIZA: Se pare că ai dormit puţin, ca şi mine. 

CAVALERUL: E adevărat că de data asta contele ne-a pus 
la grea încercare răbdarea, mai ales pe a mea. Ne-a lăsat 
să stăm o oră întreagă-n grădină, apoi ne-a poruncit să 
ne urcăm în trăsuri şi să plecăm acasă; pe reverend l-a 
adus el însuşi. 

MARCHIZA: Aşa că acuma sîntem din nou cu toţii în oraş. 

CAVALERUL: Domnişoara-i nepoata dumneavoastră, despre 
care ne-aţi vorbit? 

MARCHIZA: Ea e. 

CAVALERUL: Vă rog să mă prezentaţi. 

MARCHIZA: Îţi prezint pe cavalerul Greville, un bun prieten 
al nostru. 

NEPOATA: Mă bucur să fac o cunoștință atit de plăcută. 

CAVALERUL  pripind-o atent: Mătuşa dumneavoastră n-a 
exagerat; veţi fi în adevăr cea mai frumoasă podoabă a 
cercului nostru. 

NEPOATA: Observ că în lumea înaltă trebuie să mă deprind 
să aud asemenea expresii măgulitoare. Simt cît sint de 
nedemnă de ele şi-s tare ruşinată. Cu puţină vreme 
înainte m-aș fi jenat foarte mult de asemenea compli- 
mente. 

CAVALERUL: Ce frumos vorbeşte! 

MARCHIZA se așază: Nu v-am spus că poate să vă fie peri- 
culoasă? 

CAVALERUL se aşază lingă ea: Glumiţi, marchiză! 

MARCHIZUL cere prin gesturi nepoatei să-i îndrepte ceva la 
cocarda de la pălărie şi la panglica de la baston; nepoata o 
face aşezîndu-se la o măsuţă vizavi de marchiză. M archizul 
rămine în picioare lângă ea. 

MARCHIZA: Ce făcea reverendul cînd aţi plecat? 

CAVALERUL: Părea amărit şi jenat, şi-i dau dreptate. Con- 
tele ne-a surprins şi, ca să spun drept, a venit pentru 
toţi la timp nepotrivit. 

MARCHIZA: Și voiaţi să vă opuneți spiritelor cu arma în 
mînă? 

CAVALERUL: Vă asigur că de multă vreme aroganţa conte- 
lui mi-e insuportabilă. L-aş fi provocat deja de cîteva 
ori la duel dacă situaţia, vîrsta, experienţa şi celelalte 
calităţi ale lui nu mi-ar fi inspirat mai multă venerație 
decît bunătatea lui faţă de mine. Nu neg că adesea mi-i 
suspect; cîte odată mi se pare că-i mincinos sau escroc. 
Imediat după aceea însă prezenţa lui mă vrăjeşte, mă 
simt parcă ferecat în lanţuri. 

MARCHIZA.:-Cine nu păţeşte la fel? 

CAVALERUL: Şi dumneavoastră? 

MARCHIZA: Şi eu. 

CAVALERUL: Și miracolele lui? Spiritele? 

MARCHIZA: Avem dovezi atît de convingătoare şi de evi- 
dente de forţa lui supranaturală, încît în momentele cînd 
mă îndoiesc de comportarea lui renunţ să mai gindesc. 

CAVALERUL: La fel mi se-ntimplă şi mie, deşi îndoielile 
mele sînt mai mari. Curiînd însă, — chiar azi! —, se va 
decide, căci nu ştiu cum va putea să evite o explicaţie. 
Spre dimineaţă, cind ne-a eliberat din grădină (căci 
trebuie să mărturisesc că l-am ascultat orbeşte şi că nici 
unul din noi n-a îndrăznit să facă un singur pas), a venit 
spre noi şi a exclamat: Fiţi binecuvîntaţi, voi, care recu- 
noașteţi mîna punitivă a unui părinte şi ascultați de el. 
V-aţi asigurat în schimb cea mai frumoasă răsplată. Am 
privit adînc în inimile voastre şi v-am găsit oneşti. De 
aceea chiar astăzi îl veţi cunoaște pe Marele Cophta. 

MARCHIZA: Chiar astăzi? 

CAVALERUL: Așa a făgăduit. 

MARCHIZA: A explicat cum vrea să-l arate? Și unde? 

CAVALERUL: La reverend acasă, în loja egipteană, acolo 
unde ne-a inițiat. Astă seară. 

MARCHIZA: Nu înțeleg. Să fi sosit deja Marele Cophta? 

CAVALERUL: Și pentru mine e de neînțeles! 

MARCHIZA: Să-l fi cunoscut oare reverendul și să nu ne fi 
spus nimic pînă acum? 

CAVALERUL: Nu ştiu ce să cred; dar oricum, sint hotărit 
să-l demase pe escroc de îndată ce-l prind. 

MARCHIZA: Ca prietenă nu v-aș sfătui să faceţi un act atit 
de eroic; credeţi că-i uşor? 

CAVALERUL: Ce miracole a făcut el în faţa ochilor noştri? 
Şi dacă continuă să ne înşele cu Marele Cophta şi dacă 
pînă la urmă totul nu-i decît o mascaradă, de-o vrea să 
ne impună cu de-a sila vreun vagabond ca el drept mare 
maestru al artei sale, cît de uşor i se vor deschide ochii 
reverendului şi ai tuturor discipolilor! 

MARCHIZA: Să nu credeţi asta, cavalere! Oamenilor le 
place mai mult obscuritatea decît lumina zilei, iar fan- 
tomele apar tocmai pe întuneric. Gindiţi-vă şi la perico- 
lul la care vă expuneţi dacă jigniţi un asemenea om 
printr-o faptă necugetată. Eu continuu să-l venerez ca 
pe o ființă supranaturală. Cită generozitate, dărnicie şi 
bunăvoință n-a arătat el faţă de dumneavoastră! Doar 
el v-a adus în casa reverendului şi vă favorizează în fel 
şi chip! Numai prin el puteţi spera să faceţi o carieră, de 
care, ca al treilea născut5, sînteţi departe!... Văd însă că 
sînteţi distrat. Mă înşel oare, cavalere, sau vi-s îndrep- 
taţi ochii spre nepoată mai mult decît vă este spiritul 
spre conversaţia mea? 

CAVALERUL: lertaţi-mi curiozitatea. Un obiect nou atrage 
întotdeauna. 

MARCHIZA: Mai ales cînd e atrăgător. 

MARCHIZUL care pînă acum a vorbit încet cu nepoata: Eşti 
distrată, privirile tale par să fie îndreptate spre partea 
cealaltă. 

NEPOATA: M-am uitat la mătuşă-mea. Nu s-a schimbat de 
cînd nu ne-am mai văzut. 

MARCHIZUL: Cu atit mai schimbată te văd pe tine de cind 
a intrat cavalerul. 

NEPOATA: În aceste cîteva chpe? 

MARCHIZUL: O, femei, femei! 

NEPOATA: Liniştiţi-vă, marchize! Ce vă trece prin minte? 

MARCHIZA: Nepoţico, vrei să facem acum, de dimineaţă, o 
plimbare? 

NEPOATA: La dispoziția dumneavoastră. 

CAVALERUL: Îmi permiteţi să mă ofer ca însoțitor? 

MARCHIZA: De data asta nu, v-aţi plictisi. Mergem din 
prăvălie în prăvălie. Avem multe de cumpărat, pentru 
că acestui frumos chip nu trebuie să-i lipsească nici 0 
găteală. Diseară ne întîlnim în loja egipteană. 


SCENA A CINCEA 


Aceiași. Jăck. Contele 


JÄCK: Contele! 

CONTELE care intră imediat după Jăck: Nu-l anunţă nimeni’, 
nicăieri. Nici o uşă nu-i e închisă, intră pe nevăzute în 
orice încăpere. Şi chiar de apare deodată, fără să fie 
aşteptat, ca un tunet, niciodată nu pleacă fără să lase 
în urmă bunăstare şi abundență, ca o furtună binecu- 
vintată. 

JÂCK care pînă acum a stat nemișcat, l-a privit pe conte şi l-a 
ascultat, clatină din cap şi pleacă. 

CONTELE se așază şi păstrează, în această scenă ca şi în cele 
anterioare şi cele următoare, pălăria pe cap, scoţind-o 
numai cînd salută pe cineva: Vă întîlnesc şi pe dumnea- 
voastră aici, cavalere? Plecaţi şi dedicaţi-vă meditaţiei; 
iar diseară la ora stabilită să vă aflaţi în anticameră la 
reverend. 

CAVALERUL: Mă supun. Rămas bun tuturor. Pleacă. 

NEPOATA: Cine-i domnul acesta? 

MARCHIZUL: Contele Rostro”, cel mai mare şi mai minunat 
dintre muritori. 

CONTELE: Marchizo, marchizo! Ce s-ar întimpla cu dum- 
neavoastră dacă n-aş fi atît de îngăduitor? 

MARCHIZA: Cum aşa, conte? 

CONTELE: Dacă n-aş fi atit de îngăduitor şi de puternic 
totodată! Sînteţi nişte uşuratici. De câte ori nu m-aţi 
rugat în genunchi să continuu iniţierea voastră în mistere! 
Aţi promis că vă supuneţi la toate încercările dacă vă 
arăt pe Marele Cophta şi vă fac să simţiţi puterea lui 
asupra spiritelor. Şi cum v-aţi ţinut de cuvint? 

MARCHIZA: Nu ne mai faceţi reproşuri, dragă conte! Ne-aţi 
pedepsit îndeajuns. 

CONTELE: Mă înduioşaţa. După puţină gîndire. Văd că tre- 
buie să procedez altfel, să vă purific în scurtă vreme 
printr-o iniţiere specială, folosind la maximum darurile 

mele magice pentru a vă face demni. să apăreţi în fața 
llarelui Cophta. Este o operaţie care, dacă nu reuşeşte, 
poate să fie periculoasă pentru noi toţi. Eu prefer ca 
discipolii mei să se prepare singuri, pentru a-i conduce 
calm şi sigur ca pe nişte oameni transformați în so- 
cietatea spiritelor. 

MARCHIZA: Nu ne faceţi să mai aşteptăm mult. Dacă-i 
posibil, satisfaceţi-ne chiar astăzi rugămintea. Prefer să 
înfrunt cea mai mare primejdie dacă durează numai o 
clipă, decît să mă supun unei pregătiri severe, care să-mi 
răpească zile şi nopţi, luni de-a rîndul. 

CONTELE: Pe toate vreţi să le aveţi uşor, uşor şi comod! 
Și nu vă întrebaţi cît trebuie să fie de greu pentru mine? 

MARCHIZA: Greu pentru dumneavoastră? Nu cunosc nimic 
ce-ar fi greu pentru dumneavoastră. 


CONTELE: Greu, obositor şi periculos! Credeţi că contactul 
cu spiritele e o treabă plăcută? Nu le domini cu o privire, 
cu o stringere de mînă, așa cum faceţi voi cu bărbaţii. 
Gîndiţi-vă că spiritele-mi rezistă, că-mi dau de lucru, că 
ar vrea să mă copleşească, că-s atente la toate greşelile 
mele pentru a mă domina. De două ori în viaţă am fost 
în primejdie să fiu răpus; de aceea port continuu la mine 
această armă scoate din buzunar un pistol pentru a-mi 
lua zilele cînd m-aş teme că ar reuşi să mă supună. 

NEPOATA către marchiz: Ce om! Îmi tremură genunchii 
de spaimă! N-am mai auzit vorbindu-se în felul acesta 
şi nici despre asemenea lucruri! Nici n-am visat așa ceva. 

MARCHIZUL: Cît de mult te-ai mira de-ai cunoaşte profun- 
zimea şi forța omului acesta! 

NEPOATA: E periculos! Mi-e tare frică! 


Între timp contele stă nemișcat şi privește țintă înainte. 


MARCHIZA: Unde vi-e gîndul, conte? Parcă n-aţi fi aicil 
Ascultaţi-mă! Pune mîna pe el şi-l zguduie. Ce-i asta? 
Nu se mişcă! Ascultaţi-mă! 

MARCHIZUL pine mai aproape: Sinteţi cunoscător în neste- 
mate; la ce preţ apreciaţi inelul ăsta? Are ochii deschişi 
şi nu mă priveşte. 

MARCHIZA care-l ţine încă de mînă: E ţeapăn de tot, ca şi 
cum ar fi fără viaţă! 

NEPOATA: Să fi leşinat? Vorbea atît de aprins! lată niște 
săruri! 

MARCHIZUL: Nu cred, şade drept de tot; totu-i treaz în el. 
MARCHIZA: Tăcere! Se mişcă! 


Marchizul și nepoata se îndepărtează. 


CONTELE foarte tare şi violent, ridicîndu-se de pe scaun: Aici! 
Oprește, vizitiu! Aici trebuie să cobor! 

MARCHIZA: Ce-i cu dumneavoastră, conte? 

CONTELE după ce a respirat adînc: Ah, vedeţi, aşa mi se 
întîmplă! După o pauză. Aveţi acum un exemplu. Pauză. 
Pot avea încredere în dumneavoastră. Un prieten care 
trăieşte în prezent în America s-a aflat pe neaşteptate 
în mare primejdie; a rostit formula pe care i-am încre- 
dinţat-o, şi-atunci n-am mai putut rezista! Sufletul mi-a 
părăsit trupul şi m-am grăbit să ajung în ţinuturile 
acelea. Mi-a dezvăluit în puţine cuvinte problema, i-am 
dat la repezeală un sfat; acum spiritul s-a reîntors în 
învelişul lui pămîntesc, care între timp rămăsese aici ca 
o momiie lipsită de viaţă. Pauză. Lucrul ciudat e că o 
asemenea absenţă se încheie întotdeauna cu impresia că 
trăsura aleargă îngrozitor de repede, îmi văd locuința şi 
strig vizitiului, care vrea să meargă mai departe, să 
oprească. N-am strigat aşa ceva? y 

MARCHIZA: Ne-aţi speriat! Ciudat și de mirare! Aparte. Ce 
neruşinare| 

CONTELE: Nici nu puteţi să vă închipuiţi cît sînt de obosit. 
Parcă mi-ar fi zdrobite toate mădularele; am nevoie de 
ore întregi pentru a mă reface. Habar n-aveţi de toate 
acestea; vă imaginaţi că toate se fac comod, cu bagheta 
magică. 

MARCHIZUL: Ce om minunat, demn de toată veneraţia! 
Aparte. Ce mincinos neobrăzat | 

NEPOATA înaintind : M-aţi înspăimîntat foarte tare, domnule 
conte. 

CONTELE: Un copil bun, cu multă naturaleţe. Către mar- 
chiză. E nepoata dumneavoastră? 

MARCHIZA: Da, domnule conte! Şi-a pierdut de curînd 
mama; a crescut la ţară şi e de-abia de trei zile în oraș. 

CONTELE privind atent nepoata: Aşadar Uriel nu m-a înșe- 
lat. 

MARCHIZA: V-a spus ceva Uriel.despre nepoata mea? 

CONTELE: Nu direct, m-a pregătit numai. 

NEPOATA încet către marchiz: Vai, Doamne! Ştie totul, o să 
ne trădeze. 

MARCHIZUL încet: Fii liniștită, să ascultăm. 

CONTELE: Zilele acestea, cind mă gindeam la actul însemnat 
care trebuie să se îndeplinească chiar azi, eram într-un 
mare impas. De îndată ce Marele Cophta se va arăta, el 
va privi în jur și va întreba unde-i nevinovata, unde-i 
porumbiţa ? Trebuie să-i aduc o fată nevinovată. M-am 
gindit în fel şi chip unde s-o găsesc şi cum s-o introduc 
printre noi. Uriel însă a zimbit și mi-a spus: „Fii fără 
grijă, ai s-o găseşti fără s-o cauţi. Cînd te vei întoarce 
dintr-o lungă călătorie o vei întilni pe preafrumoasa şi 
pura porumbiţă.“ Toate s-au împlinit cum nici nu m-am 
gindit. Mă-ntore din America şi-acest copil nevinovat 
e-n faţa mea. 

MARCHIZUL aparte: De data aceasta Uriel a dat cu totul 
greş. 

NEPOATA aparte: Tremur, mi-e frică! 

MARCHIZUL încet: Să-l ascultăm pînă la capăt! 

MARCHIZA: O fată nevinovată pentru Marele Cophta? 
Marele Cophta vine din Orient? Sper că nu... 

CONTELE către marchiză: Lăsaţi la o perte orice gind străin 
şi ușuratic ! Nepoatei, blind și prietenos. Vino mai aproape, 
copilă! Fără frică, vino mai aproape! Aşa! Aşa să te 
arăţi şi Marelui Cophta. Ochii lui pătrunzători te vor 
examina ; te va duce la un cristal de-o strălucire orbitoare, 
acolo ai să vezi spiritele pe care el le cheamă, ai să guști 
o bucurie spre care alţii năzuiesc în zadar, ai să dai sfa- 
turi prietenilor şi ai să ocupi un rang înalt în societatea 
în care intri, tu, cea mai tînără, dar și cea mai pură. Să 
punem rămășeg, marchiză! Copila aceasta va vedea lu- 
cruri care-l vor face foarte fericit pe reverend. Punem 
rămășag, marchiză? 

MARCHIZA: Să pun rămăşag cu dumneavoastră, care ştiţi 
totul? 

NEPOATA care pînă acum a încercat să-şi ascundă tulburarea: 
Cruţaţi-mă, domnule conte! Vă rog, cruţaţi-mă! 

CONTELE: Fii fără grijă, dragă copilă! Nevinovăţia nu are 
de ce să se teamăl 

NEPOATA foarte agitată: Nu pot vedea spiritele! Am să mor! 

CONTELE insinuant: Ai curaj! Teama şi umilinţa îţi stau 
bine şi te fac demnă să apari în fața maestrului. Con- 
vinge-o, marchiză! 


Marchiza vorbește în taină cu nepoata. 

MARCHIZUL: N-aş putea să fiu şi eu martor la acest miracol? 

CONTELE: Nu prea! Sinteţi şi mai nepregătit decit femeile 
acestea. Aţi evitat mereu să participaţi la întrunirile 
noastre. 

MARCHIZUL: lertaţi-mă, am fost ocupat. 

CONTELE: Ocupat să vă dichisiţi, o treabă pe care mai bine 
aţi lăsa-o femeilor. 

MARCHIZUL: Sinteţi prea aspru. 

CONTELE: Nu atît de aspru încît să renunţ la cel ce mai dă 
speranţe. Veniţi, să mergem! Să ne plimbăm un sfert. 
de oră. Trebuie cel puţin să vă examinez şi să vă pregă- 
tesc. Rămîneţi cu bine! La revedere. 

NEPOATA reținindu-l pe conte: Vă rog, vă conjur! 

CONTELE: Încă odată, copila mea: încrede-te cînd îţi spun 
că nu va fi nimic înspăimîntător, că nemuritorii vor fi 
blinzi şi prietenoşi. Marchiză, dă-i lămuririle necesare 
privind întrunirile noastre, instruieşte-o pe această 
graţioasă făptură. Prietenul nostru, reverendul, va 
întreba negreşit pe Marele Cophta despre ce-i stă în 
primul rînd la inimă şi sînt convins că spiritele îi vor 
întări speranţele. Reverendul merită să fie mulţumit şi 
fericit; şi el, porumbiţa mea, te va aprecia cu atit mai 
mult, cu cît spiritele îi vor anunţa fericirea prin tine. 
Rămineţi cu bine! Veniţi, marchize! 

NEPOATA d/ergind după Conte: Domnule conte! Domnule 
conte! 


SCENA A ȘASEA 


Marchiza. Nepoata 


NEPOATA după ce contele şi marchizul au plecat, rămîne în 
fundul scenei într-o atitudine de disperare. 

MARCHIZA în avanscenă, aparte: Am înţeles aluziile. Îţi 
mulțumesc, conte, că mă consideri egală cu tine. Dacă-mi 
dai o mînă de ajutor, n-o să fie spre paguba ta. A observat 
că dau reverendului speranța că o va putea cîştiga pe 
prinţesă. Dar nu bănuiește nimic despre planul meu cel 
mare; crede că-i vorba de mici. escrocherii. Vrea să mă 
folosească, pentru a mă ajuta; îmi dă să înţeleg să-i 
arăt reverendului ceea ce intenționez, iar eu nu pot 

face asta fără să întăresc credința reverendului în spirite. 
Bine faci, conte, aşa trebuie să se înțeleagă cei deştepţi 
pentru a-şi supune pe oamenii naivi şi creduli. Întorcîn- 
du-se. Nepoţică, unde eşti? Ce faci? 

NEPOATA: Sînt pierdută! Merge cu paşi nesiguri spre mătuşa 
ei şi se opreşte la jumătatea drumului. 

MARCHIZA: Vino-ţi în fire, dragă! 

NEPOATA: Nu pot, n-am să pot vedea spiritele! 

MARCHIZA: Dragă copilă, lasă asta în grija mea! Am să te 
sfătuiesc cum să ieși din încurcătură. 

NEPOATA: N-ajută nici un sfat, nici un sprijin! Salvaţi-mă! 
Salvaţi o nenorocită de ruşinea publică! Vrăjitorul mă 
va alunga, n-am să văd spiritele! Am să mă fac de ris 
în faţa tuturor! 

MARCHIZA aparte: Oare ce să însemne toate astea? - 

NEPOATA: Vă rog în genunchi! Vă implor! Am să vă mărtu- 
risesc totul! O, mătuşă! O, scumpă mătușă! Dacă-mi 
daţi voie să vă mai numesc astfel! Nu aveţi în faţa dum- 
neavoastră o fată nevinovată! Nu mă dispreţuiţi! Nu 
mă alungați! 

MARCHIZA aparte: Ce surpriză! Către nepoată.  Ridică-te, 
copilă! 

NEPOATA: Nu pot, chiar dacă-aş vrea! Nu mă ţin picioarele! 
E mai bine să stau astfel înaintea dumneavoastră. Numai 
în genunchi pot să spun: poate că pot fi iertată! Tinere- 
țea mea... lipsa de experiență... situația mea... naivita- 
tea... ! 

MARCHIZA: Te credeam mai sigură sub ochii mamei tale 
decît într-o mînăstire. Ridică-tel O ridică. 

NEPOATA: Ah! Să spun? Să mărturisesc? 

MARCHIZA: Spune! 

NEPOATA : Abia după moartea mamei mi-am pierdut liniştea 
şi nevinovăția. 

MARCHIZA: Cum? Aparte. E oare posibil? Tare. Vorbeşte! 
NEPOATA: O, mă veți uri! Mă veți condamna! Nenorocită 
zi, cînd însăşi bunătatea dumneavoastră m-a distrus! 

MARCHIZA: Explică-te! 

NEPOATA: O, Doamne! Ce greu e de exprimat ceea ce într-un 
moment nefast ne dă o dulce iluzie! Iertaţi-mă că l-am 
găsit atrăgător! Cit a fost de binevoitor; Era primul 
bărbat care mi-a strîns mina cu duioşie, care s-a uitat 
în ochii mei şi mi-a jurat că mă iubeşte! Şi asta cînd! 

Tocmai în clipele cînd inima, apăsată de o pierdere atit 
de dureroasă, se alina cu lacrimi amare, era slabă, slabă 
de tot! Atunci cînd în lumea pustie din jurul meu vedeam 
prin norii durerii numai deșertăciune şi jale, mi-a apărut 
ca un adevărat înger. Bărbatul pe care încă din copilărie 
îl veneram m-a mingiiat, m-a strîns la piept... am uitat 
că niciodată nu va putea fi al meu... că vă aparţine... 
lată adevărul! Vă întoarceţi faţa de la mine? Uriţi-mă, 
o merit! Alungaţi-mă Lăsaţi-mă să mor! Se aruncă 
într-un fotoliu. 

MARCHIZA aparte: Sedusă... de soţul meu! Ambele fapte 
mă surprind, vin la un moment nepotrivit! Trebuie să-mi 
revin! Trebuie să-mi alung aceste gînduri mărunte şi 
meschine! Oare această împrejurare nu-ți poate fi de 
folos? Desigur! Fata va fi cu atit mai maleabilă, mă va 
asculta orbeşte; iar această descoperire îmi dă noi avan- 
taje asupra bărbatului meu. Dacă îmi ating scopul, 
restul mi-i indiferent! Tare. Vino, nepoată, vino-ţi în 
fire! Eşti un copil bun şi cuminte! Îţi iert totul! Vino, 
punc-ți voaleta, hai să plecăm, trebuie să te distrezi. 

NEPOATA se ridică şi se aruncă la pieptul marchizei: Dragă, 
scumpă mătușă, cît sînt de ruşinată! 

MARCHIZA: Ai să găseşti în mine o prietenă, o coniidentă. 
Marechizul însă nu trebuie să afle nimic; vrem să-l scutim 
să se simtă jenat. 

NEPOATA: Cit de mărinimoasă sinteţi! 

MARCHIZA: Să te fereşti însă cu dibăcie de el; am să te 
aiut. 

NEPOATA: Sînt cu totul în mîinile dumneavoastră. 

MARCHIZA: lar în ce priveşte spiritele, am să-ți dezvălui 
niște secrete de pomină, aşa că ai să afli că societatea 
asta înspăimintătoare e destul de veselă. Vino! Vino 
odată! 

ACTUL AL TREILEA 


SCENA ÎNTÎI 


Locuinta  reverendului 


În fund un cămin, pe laturile lui două picturi în mărime naturală, repre- 


zent 


ind un bărbat mai în virstă și o femeie tînără. 


REVERENDUL ținind în mină nişte hirtii; Încă o dată, vene- 

rată prinţesă, vin în faţa frumosului tău chip cu o bucu- 
rie plină de speranţe! Dorinţa care îndrăzneşte să se 
înalțe spre tine poate acum să spere puţină mîngiiere de 
pe buzele tale! Plutesc încă în. nesiguranţă! Văd aceste 
preţioase rînduri în faţa mea arătind spre hirtii îţi recu- 
nose scrisul, îți simt sentimentele; dar deocamdată nu 
sînt nişte formule politicoase; nu-i în aceste hirtii nici o 
urmă din ceea ce-mi doresc cu atita ardoare! Nebunule, 
ce ceri? Nu-i de ajuns că-ţi scrie? Că-ţi scrie atit de 
mult? Și nu-i oare însăşi semnătura un martor al senti- 
mentelor ei atit de fericit schimbate? Schimbate?! Nu, 
nu s-au schimbat. A tăcut numai atunci cînd am fost 
alungat; s-a prefăcut numai, pentru a-mi fi de folos. Şi 
acum mă răsplăteşte cu o încredere înzecită și va găsi 
curind ocazia să mă înalțe din nou. Îşi doreşte colierul 
cel preţios, îmi solicită să-i procur această bijuterie fără 
ştirea tatălui ei, îmi dă asigurarea că pentru ratele de 
plată va rămîne în continuă legătură cu mine. Plătesc 
cu bucurie prima rată pentru a o lega mai strins de mine. 
Da, vei fi, vei fi... să o spun oare în prezenţa chipului 
tău? Vei fi a mea! Ce cuvint! Ce gind! Fericirea imi 
cuprinde de pe acum întreaga ființă. Da, chipul acesta 
pare să prindă din nou viaţă, să-mi zimbească, să-mi 
facă semne prietenești. Fruntea prințului se descreţeşte. 


99 — Teatru. val. TT — Goetha 


Se uită la mine plin de bunăvoință, ca în zilele cînd mi-a 
dăruit pe neaşteptate aceste picturi. Și ea! ...0, zeiță, 
coboară! ...Sau ridică-mă la tine, dacă nu vrei să mă 
vezi murind în faţa ochilor tăi! 


SCENA A DOUA 


Reverendul, un valet, apoi giuvaergiii 


VALETUL: Înălțimea voastră a poruncit să vină giuvaier- 
giii; sînt la uşă. 

REVERENDUL: Să intre! Către giuvaergii. Sînteţi de acord 
cu proiectul de contract pe care vi l-am transmis? 

UN GIUVAERGIU: Am vrea să mai discutăm suma. 

REVERENDUL: Cred că bijuteria e destul de bine plătită. 
Nu-i uşor de găsit un cumpărător. Doar ţineţi colierul 
de peste un an fără să-l fi putut vinde! 

UN GIUVAERGIU: Din păcate! Şi-apoi... Înălţimea voastră 
să ne ierte... 

REVERENDUL: Ce mai e? 

UN GIUVAERGIU: Chiar dacă ne mulțumim cu suma 
oferită şi cu termenele propuse, să nu ne luaţi în nume 
de rău că stăm la îndoială să vă încredințăm un obiect 
atit de preţios numai pe simpla dumneavoastră asigurare 
scrisă. Nu-i vorba de neîncredere, dar siguranța intere- 
selor noastre. într-o afacere atît de importantă... 

REVERENDUL: Nu vă iau în nume de rău că nu vreţi să-mi 
încredințaţi o valoare atît de mare. V-am mai spus că 
nu cumpăr colierul pentru mine, ci pentru o doamnă, 
care de altfel ar trebui să aibă atita credit la voi. 

UN GIUVAERGIU: Ne încredem în totul în cuvintele dum- 
neavoastră, am vrea numai un rînd scris de mîna prea 
înaltei noastre cumpărătoare. 

REVERENDUL: V-am mai spus că nu-i posibil şi vă recomand 
din nou să păstraţi secretul. Eu sînt acela ce devine 
datornicul vostru. Ca să nu credeţi însă că lucrez nechib- 
zuit şi că nu aş fi ştiut să mă acopăr şi pe mine și pe voi, 
citiți aceasta. Le dă o hirtie şi spune pentru sine în timp 
ce ei citesc. E drept că marchiza mi-a cerut în mod hotărît 
să nu arăt nimănui hirtia, ci să o păstrez numai pentru 
propria mea asigurare. Cum oamenii aceștia se gindesc 
la rîndul lor să se asigure, vor şi ei să ştie cine răspunde 

pentru mine şi pentru ei de o sumă atit de mare. Tare. 
Ce spuneţi acum, domnilor? 

UN GIUVAERGIU înapoind foaia: Vă cerem iertare, nu 
ne mai îndoim de loc. V-am fi înmiînat şi fără asta eolie- 
rul. Iată-l! Fiţi atît de bun şi semnaţi contractul! 


REVERENDUL: Cu plăcere! Semnează şi primeşte în schimbul 
hirtiei o casetă. Adio, domnilor! Ratele vor fi achitate 
la timp, iar pe viitor vom avea mai mult de-a face unii 
cu alţii. 


Giuvatergiii pleacă cu plecăciuni adinci. 


SCENA A TREIA 


Reverendul, apoi un valet, apoi Jäck 


REVERENDUL contemplind colierul: Preţios, foarte prețios... 
şi demn de gitul delicat şi alb care te va purta, demn 
de pieptul dumnezeiesc pe care-l vei atinge. Grăbeşte-te 
spre ea, podoabă strălucitoare, pentru ca ea să zimbească 
o clipă şi să se gindească la bărbatul care riscă atâta 
pentru a-i procura această bucurie! Du-te, fii martor 
că sint gata să fac totul pentru ea. Privind colierul. 
De-aş fi rege, ai fi un dar care i-ar face o surpriză, pentru 
ca în curind să fii întunecat de alte daruri şi mai pre- 
țioase. O, cît mă mihneșşte şi mă umileşte faptul că acum 
nu pot mai mult, decit să fac pe mijlocitorul! 

VALETUL aducînd un bilet: Un curier de la marchiză! 

REVERENDUL: Să aştepte. 


Valetul pleacă. 


REVERENDUL citește: „Dacă bijuteria a ajuns în mîinile 
dumneavoastră, daţi-o aducătorului. Am o foarte bună 
ocazie să o transmit. Este în oraş o cameristă; trimit, 
divinei diferite lucruri de toaletă și împachetez şi colierul. 
Răsplata pentru acest mic serviciu vă aşteaptă chiar 
în noaptea asta. Sint într-un sfert de oră la dumnea- 
voastră. Cite ne mai aşteaptă astăzi! Chipul Marelui 
Cophta şi chipul unui inger. Rămineţi cu bine, scumpe 
ales. Ardeţi această foaie.“ — Nu mă înșală ochii? Încă 
astăzi? Repede, repede! Fii predecesorul celui mai fericit 
dintre muritori! Scrie cîteva cuvinte şi sizilează caseta cu 
colierul. De ce se-ngrămădesc toate astăzi? Să mă despă- 

gubească oare o singură seară pentru atît de multă aştep- 
tare, pentru atita răbdare şi durere? Vino, clipă de feri- 
cire aşteptată cu atita ardoare! Conduceţi-mă, spirite, 
în templul sacru al ocultelor cunoştinţe; condu-mă, o, 
iubire, în templul tău! Sună. 


Intră valetul. 


REVERENDUL: Cine-i aici de la marchiză? 
VALETUL: Jăck al ei. 
REVERENDUL: Să intre! 


Valetul pleacă. 


REVERENDUL: N-am linişte pînă nu ştiu comoara ajunsă 
în mîinile ei. 

JĂCK intrind: Ce poruncește Înălțimea voastră? 

REVERENDUL: Du pachetul ăsta stăpinei tale. Grăbeşte-te 
şi ţine-l bine, nu cumva să-l pierzi. 

JACK: Nu-l pierd cum nu-mi pierd capul. 

REVERENDUL: Eşti atit de zăpăcit! 

JACK: Nu cînd e vorba de comisioane. 

REVERENDUL: Acum du-te! 

JACK: Înălţimea voastră! Ştiu că răstăţaţi pe curieri. 

REVERENDUL: Înţeleg. Îi dă niște bani. lată! Foloseşte-i 
bine. 

JĂCK: Îi cheltuiesc imediat, ca să nu-i pierd. Mulţumesc cu 
plecăciune. Cu jumătate de voce, ca şi cum ar vorbi pentru 
sine, dar așa ca să-l audă reverendul. Ce domn! Merită 
să fie prinţ! Pleacă înclinindu-se șirengăreşte. 

REVERENDUL: Grăbeşte-te! Grăbeşte-te! Cit sint de fericit 
că ţi-am putut îndeplini atît de repede rugămintea! Sin- 
gurul lucru care mă îngrijorează e că a trebuit să mă 
ascund de conte. Asta a fost voinţa expresă a prinţesei. 
O, voi, spirite bune, mi-aţi fost de atita ajutor, ţineţi 
cu mine şi ascundeţi numai pentru scurtă vreme maes- 
trului vostru cele întimplate! 


SCENA A PATRA 


Reverendul. Cavalerul. Valetul 


SAINT JEAN: Cavalerul. 
REVERENDUL: Trei fotolii. 


Saint Jean așază fotoliile. 

CAVALERUL: Am sosit! De-abia aștept această clipă. Umblu 
de mult, nerăbdător, încoace şi-ncolo pe promenadă; cum 
a bătut ora, am şi zburat încoace. 

REVERENDUL: Fiţi binevenit. 

CAVALERUL: Pe scară l-am întîlnit pe conte. Mi s-a adresat 
amabil, cu o voce blindă, cu care nu-s obişnuit din partea 
lui. Vine imediat. 

REVERENDUL: S-a dus în sala lojei? 

CAVALERUL: Aşa mi s-a părut. 

REVERENDUL: Se pregătește pentru solemnitate: primirea 
dumneavoastră în gradul al doilea, ridicarea mea în al 
treilea şi apariţia Marelui Cophta. 

CAVALERUL: Avea, într-adevăr, înfăţişarea unui binefă- 
cător, a unui părinte. O asemenea fizionomie îmi dă multe 
speranţe. Cît de frumos străluceşte bunătatea pe fața 
unui titan! 


SCENA A CINCEA 


Aceiaşi. Contele 


CONTELE scoțindu-şi pălăria, apoi punînd-o la loc pe cap. 
Vă salut, bărbaţi de-al doilea grad! 

REVERENDUL: Vă mulțumim! 

CAVALERUL: Şi pe mine mă numești astfel? 

CONTELE: Pe cine-l salut astfel, este. Se așază pe fotoliul 
din mijloc. Acoperiţi-vă! 

REVERENDUL: Cum porunceşti. Se acoperă. 

CONTELE: Nu poruncesc. Vă folosiți de dreptul vostru; eu 
vă amintesc numai. 

CAVALERUL aparte, punîndu-şi pălăria: Cîtă bunătate! Cită 
bunăvoință! Ard de dorința de a auzi secretele celui de 
al doilea grad. 

CONTELE: Aşezaţi-vă, prieteni, aşezaţi-vă, ucenici ai mei! 

REVERENDUL: Ucenicii trebuie să stea în picioare în fața 
maestrului, pentru ca, la fel cu ascultătoarele lui spirite, 
să-i îndeplinească cu repeziciune poruncile. 

CONTELE: Bine spus! Dar ei stau așezați lingă el, pentru 
că-i sînt mai mult consilieri decît slugi. 

Ambii se așază. 

CONTELE către cavaler: Cum se numesc bărbaţii de gradul 

al doilea? 

CAVALERUL: Aşa cum tocmai am auzit, ucenici. 

CONTELE: De ce-or fi purtind numele acesta? 

CAVALERUL: Probabil pentru că maestrul îi consideră sufi- 
cient de luminaţi şi de activi pentru a-i face colaboratori 
la intenţiile sale şi pentru a îndeplini scopurile sale. 

CONTELE: Ce gindeşti despre scopurile finale ale acestui 
grad? 

CAVALERUL: Nu pot gîndi altceva decit că trebuie mai 
întîi să practicăm ceea ce ne învaţă gradul întîi. Învăţă- 
celului i se arată de departe ce trebuie să facă; uceni- 
cului i se pun la îndemînă mijloacele prin care poate să 
realizeze scopul. 

CONTELE: Care este țelul indicat învăţăceilor? 

CAVALERUL: Să caute binele propriu şi binele celorlalți. 

CONTELE: Dar noul ucenic ce aşteaptă? 

CAVALERUL: Ca maestrul să-i arate mijloacele prin care 
poate promova binele comun. 

CONTELE: Fii mai explicit. 

CAVALERUL: Ştii mai bine ca mine ce am de spus. Fiecare 
ființă bună este înzestrată de natură cu nobilul sentiment 
că nu poate să fie fericită pentru sine însăşi, că trebuie 
să-şi caute fericirea în binele celorlalţi. Acesta-i frumosul 
sentiment pe care te pricepi să-l provoci, să-l cultivi, să-l 
învii la învăţăceii de gradul întii! Şi cît e de necesar 
să ne încurajezi să facem bine! Din tinereţe inima îşi 
găseşte fericirea numai în comunitatea cu alţii, şi-şi 
consacră cu plăcere forțele, bucurindu-se cel mai mult 
şi mai curat cînd poate să se sacrifice pentru un obiect 
iubit. Din păcate furtuna lumii smulge această inimă din 
cele mai dragi visuri ale ei! Nimeni nu vrea să ia ceea 
ce putem da. Cind năzuim să fim activi, nimeni nu vrea 
să ne ajute. Căutăm şi încercăm, dar ne regăsim curînd 
în singurătate. 

CONTELE după o pauză: Continuă, fiule! 

CAVALERUL; Şi ceea ce e mai rău, e că ne regăsim descu- 
rajaţi şi neputincioşi. Cine poate descrie durerea unei 
fiinţe neînţelese, respinse de toată lumea? Cine exprimă 
chinurile lungi şi lente ale unui cuget care, născut ca să 
acţioneze pentru a face binele, renunţă numai cu greu 
la dorinţele şi speranţele sale şi e obligat să şi le înăbuşe 
pentru totdeauna? Fericit e omul care are măcar posi- 
bilitatea să găsească o soție, un prieten, care poate să 
dăruiască unei singure ființe ceea ce era destinst întregii 

umanităţi, care poate să fie folositor și să facă bine copiilor 
şi chiar animalelor! 

CONTELE: Continuă, mai ai încă de spus. 

CAVALERUL: Acesta-i frumosul sentiment pe care-l trezești 
în sufletul învățăceilor tăi! Le dai speranţa că obstacolele 
ce se opun moralității nu sînt de netrecut, că e posibil 
nu numai să te cunoşti pe tine însuţi, dar şi să devii 
mai bun; că e posibil nu numai să-ţi dai seama de drep- 
turile oamenilor, dar şi să le asiguri înfăptuirea şi că, 
lucrând pentru alţii, dobindești singura răsplată frumoasă. 

CONTELE către reverend, care pină acum s-a mişcat nelinistit 
pe fotoliul lui: Ce spui de aceste opinii ale cavalerului 
nostru? 

REVERENDUL zîmbind: Spun că vin din partea unui învă- 
țţăcel, nu a unui colaborator. 

CAVALERUL: Cum?! 

REVERENDUL: Să nu i-o cerem, trebuie mai întîi instruit. 

CAVALERUL: Ce?! 

REVERENDUL: Spune-mi deviza gradului întîi. 

CAVALERUL: Poartă-te cu oamenii aşa cum ai vrea ca şi 
ei să se poarte cu tine. 

REVERENDUL: Ascultă acum deviza celui deal doilea grad: 
Nu te purta cu oamenii aşa cum ai vrea ca ei să se poarte 
cu tine. 

CAVALERUL sărind în picioare: Cum adică nu?! Rideţi 
de mine? Poate vorbi aşa un om nobil şi cu judecată? 

CONTELE: Așază-te şi ascultă. Către reverend. Unde-i centrul 
lumii, la care trebuie să se raporteze totul? 

REVERENDUL: În cugetul nostru. 

CONTELE: Care-i suprema noastră lege? 

REVERENDUL: Propriul nostru avantaj. 

CONTELE: Ce ne învaţă cel de al doilea grad? 

REVERENDUL: Să fim iscusiţi şi deştepţi. 

CONTELE: Cine-i cel mai iscusit? 

REVERENDUL: Cel ce nu cunoaște şi nu vrea decit ceea 
ce-i iese în întîmpinare. 

CONTELE: Cine-i cel mai deştept? 

REVERENDUL: Cel ce-și găsește profitul în ceea ce-i iese 
în întimpinare. 

CAVALERUL ridicîindu-se din nou în picioare: Lăsaţi-mă! 
Mi-e imposibil, mi-e peste puteri să mai ascult asemenea 
cuvinte. 

REVERENDUL aproape riîzind: Cam la fel am reacţionat 
şi eu. Către conte. Să-l iertăm că e aşa de nestăpinit. 
Către cavaler. Linişteşte-te, pînă la urmă vei ride de tine 
însuţi și ne vei ierta zimbetul care în această clipă te 
contrariază. Îţi închipuiai că vei trece pe o punte de 
aur de pe cîmpul visărilor tinerești, unde maestrul își 
dăscăleşte învăţăceii, într-o lume minunată a zinelor. Și 
e în adevăr neaşteptat cînd eşti readus brutal în lumea 
reală, din care credeai că te-ai îndepărtat. 

CAVALERUL: Îngăduiţi-mi, domnilor, să plec, pentru a-mi 
reveni din această surpriză. 

REVERENDUL: Du-te, du-te şi priveşte lumea, cercetează-ţi 
inima. N-ai decît să-i compătimeşti pe naivi, trage însă 
profit din naivitatea lor. Priveşte cum fiecare caută să 
ia cît mai mult posibil de la altul, pentru a-i restitui cît 
mai puţin posibil. Fiecare preferă mai degrabă să ordone, 
nu să servească, să fie purtat în cîrcă, nu să poarte. 
Fiecare cere cît mai multă consideraţie şi onoare, pentru 
a le restitui cît mai zgircit posibil. Toţi oamenii sint 
egoişti, numai un învățăcel, un naiv poate să vrea să-i 
schimbe. Numai cine nu se cunoaşte va nega că la fel 
se întimplă și cu propria-i fiinţă. 

CAVALERUL: Unde-am ajuns! 

REVERENDUL: Maestru-ţi va dezvălui în întregime în cel 

de al doilea grad acest mers al lumii. Îţi va arăta că nu 
poţi cere nimic de la oameni fără să-i înșeli și fără să le 
adulezi egoismul; că-ţi faci dușmani implacabili dacă 
vrei să luminezi pe proşti, să trezeşti pe somnambuli şi 
să aduci pe drumul drept pe cei rătăciţi; că toţi oamenii 
de seamă n-au fost şi nu sînt decît nişte şarlatani, suficient, 
de deştepţi pentru a-şi întemeia prestigiul și averea pe 
cusururile omenirii. 

CAVALERUL: Oribil! Îngrozitor! 

CONTELE: Cred că-i de-ajuns. N-are decit să gindească 
singur; o singură vorbă înainte de a ne despărţi. Cum 
se numeşte primul grad? 

REVERENDUL: Învățătura. 

CONTELE; De ce? 

REVERENDUL: Pentru ca învățăceii să creadă că învaţă 
ceva. 

CONTELE: Cum se numeşte cel de al doilea grad? 

REVERENDUL: Examinarea. 

CONTELE: Şi de ce? 

REVERENDUL: Pentru că aici e examinat capul unui om 
şi se vede de ce e capabil. 

CONTELE: Foarte bine! Încet către reverend. Lasă-ne singuri; 
trebuie să-l îmbunez pe încăpăţinatul ăsta. 

REVERENDUL: Am sperat că ai să-mi asculţi dorințele şi 
ai să mă ridici la al treilea grad. 

CONTELE: N-am voie s-o iau înaintea Marelui Cophta. 
Aşteaptă să apară; în scurtă vreme, toate dorințele tale 
se vor împlini. 


SCENA A ȘASEA 


Contele. Cavalerul 


CONTELE: Tinere! 


CAVALERUL care între timp a stat nemişcal pe ginduri: Rămi- 
neţi cu bine, domnule conte! 

CONTELE: Încotro? Nu te las să pleci! 

CAVALERUL: Nu mă opriți! Nu vreau să mai rămin! 

CONTELE: Rămii|! 

CAVALERUL: Nu rămîn decit ca să vă mulțumesc pentru 
bunătatea ce mi-aţi arătat, pentru cunoştinţele pe care 
le-am căpătat, pentru bunăvoința de care m-aţi asigurat. 
Și acum, rămineţi cu bine! Cu bine pentru totdeauna, 
căci n-aş vrea să mă arăt nerecunoscător faţă de bine- 
făcătorul meu. Rămîneţi cu bine şi permiteţi-mi să vă 
spun doar atit: binefacerile dumneavoastră nu mă ruşi- 
nează, pentru că am crezut că le datorez unui om mare 
şi nobil. 

CONTELE: Mai departe! Mai departe! Di ți gîndul pînă la 
capăt, altfel nu poți pleca. 

CAVALERUL: Doriţi acest lucru? Mi-l porunciți? Fie! O, 
Conte, în acest sfert de oră mi-ați distrus fericirea și 
speranțele! Oare n-aţi izbutit să mă cunoaşteţi şi să mă 
apreciaţi mai bine? 

CONTELE: Prin ce te-am înşelat în asemenea măsură? Te-am 
cunoscut ca pe un tînăr care dorea să-și realizeze şansele; 
care năzuia cu zel, chiar cu impetuozitate la un rang, 
la avere, și aceasta cu atît mai virtos, cu cît situaţia lui 
nu-l prea îndreptăţea la mari speranţe. 

CAVALERUL: Aşa e! Dar n-am dovedit că dispreţuiesc mij- 
loacele josnice, de rind? N-am dorit ca onestitatea mea, 
respectul meu față de legi şi devotamentul meu, calităţi 
care fac podoaba unui nobil sau a unui soldat, să-mi fie 
cea mai bună recomandare? Şi acum? 

CONTELE: Şi acum te înspăiminţi de blana de vulpe cu care 
trebuie să-ți acoperi coama de leu. 

CAVALERUL: Nu glumiţi, vreau să vorbim serios; ultima 
dată serios cu un om pe care-l consideram prieten. Da, 
vă mărturisesc: purtarea dumneavoastră mi-a fost de 
multă vreme suspectă. Nimic nu-mi promitea ceva bun, 
nici ştiinţele oculte, în a căror apropiere îmi era mai 
întuneric decît înainte în lumea largă, nici forțele mira- 
culoase în care trebuia să credem fără să cercetăm, nici 
înrudirea cu spiritele şi nici ceremoniile goale de sens. 
în schimb, mărinimia dumneavoastră, pe care am văzut-o 
adesea, absenţa oricărui egoism, simpatia pentru oameni, 
serviabilitatea, dărnicia, — toate îmi indicau o inimă 
profund nobilă. Vă ascultam cu atenţie şi vă sorbeam 
învăţăturile. Dar clipa aceasta îmi distruge toate speran- 
tele! Rămineţi cu bine! Dacă aş fi avut de gînd vreodată 
să ajung un nemernic bicisnic şi meschin, să mă las purtat, 
de valuri și să încerc să obţin vreun mizerabil cîştig de 
moment în dauna altora, n-ar fi fost nevoie de toate 
aceste pregătiri, care mă ruşinează şi mă înjosesc. Vă 
părăsesc! Întimplă-se ce s-o întîmpla! 

CONTELE: Cavalere, uită-te la mine! 

CAVALERUL: Ce-mi mai pretindeţi? 

CONTELE: Fă ceea ce vezi că fac eu! Își scoate pălăria. 

CAVALERUL: Doriţi să ne despărțim solemn? 

CONTELE: Chiar şi politețea te obligă să-mi urmezi exemplul. 

CAVALERUL îşi scoate pălăria: Poftim, vă spun acum rămas 
bun. 

CONTELE zpirlindu-și pălăria: Şi acum, cavalere? 

CAVALERUL: Ce-nseamnă asta? 

CONTELE: Îţi cer să-mi urmezi exemplul. 

CAVALERUL: Pentru ultima dată execut un lucru pe care 
nu-l înţeleg, ceva lipsit de sens. 

CONTELE: Nu aşa de lipsit de sens pe cît crezi. Se îndreaptă 
spre el cu braţele deschise. Priveşte-mă în față, alesule! 
Vino în braţele mele, la pieptul meu, venerabile maestre! 

CAVALERUL: Ce înseamnă asta? Daţi-mi drumul! 

CONTELE: Nu înainte de a-mi exprima întreaga bucurie 
pentru acest deosebit prieten al meu! 

CAVALERUL: Vă rog să vă explicaţi, sînt dezorientat. 

CONTELE: Îţi aminteşti cum a numit reverendul gradul al 
doilea? 

CAVALERUL: Mi se pare: examinarea. 

CONTELE: Ei bine, ai promovat-o! 

CAVALERUL: Explicaţi-vă! 

CONTELE: Dă-mi voie mai întîi să-mi exprim bucuria cea 
mai vie prin această îmbrăţișare. 

CAVALERUL: Nu ştiu ce să mai spun! 

CONTELE: Cit de rar am avut o asemenea bucurie! Îţi doresc 
noroc, şi mie la fel! 

CAVALERUL: Nu mă lăsaţi atita vreme în nesiguranţă! 

CONTELE: Ai trecut prin cea mai extraordinară aventură, 
ţi-ai dat ţie însuți demnitatea de maestru, ai luat cu 
asalt şi ai cucerit calitatea de gradul trei. 

CAVALERUL: Stau în continuare la îndoială și în incertitu- 
dine. 

CONTELE: Aş dori ca mintea să-ţi explice ceea ce ai înde- 
plinit cu inima; cu puţină atenţie îţi va fi ușor. Ce spe- 
ranțe aveai ca învățăcel de gradul întîi? 

CAVALERUL: Să fiu mai bun decît sînt şi să practic, cu 
ajutorul dumneavoastră, binele pe care-l cunosc. 

CONTELE: Şi ce-ai aflat atunci cînd ai auzit din gura reve- 
rendului principiile celui de al doilea grad? 

CAVALERUL: Spre uluirea mea am aflat că pînă acum v-aţi 
prefăcut şi aţi dus de nas pe învăţăcei; şi că voiaţi să 
faceţi din cei pe care-i numiţi ajutoare nişte smecheri, 
să-i formaţi ca egoişti, să le smulgeţi din piept sentimen- 
tele delicate ale prieteniei, iubirii, credinţei şi toate 
celelalte năzuinţe care înnobilează inima, adică, pentru 
a spune de-a dreptul, să-i faceţi oameni ordinari, cu totul 
ordinari, răi, foarte răi. Ţi-ai dat seama cu cîtă indignare 
am respins această transformare. Altceva nu mai am de 
spus: nu-mi schimb convingerile şi... lasă-mă să plec! 

CONTELE: Tocmai de aceea te string la piept, îmi arunc 
pălăria în faţa ta şi te salut ca maestru. Ai trecut exa- 
menul, te-ai ferit de ispită, te-ai arătat drept omul pe 
care-l caut. Tot ce-ai auzit din gura reverendului, ceea 
ce, din nefericire, acest nenorocit împreună cu alţii 
consideră drept adevăr, este numai o probă, o ispitire. 

Atunci cînd maeştrii cei mari, altruişti şi veneraţi, vor 
să promoveze pe un ucenic care promite, ei îl pun mai 
întii la încercare. Cel mai sigur mijloc este să-i pună în 
față aparentele avantaje ale unei comportări egoiste. 
Dacă le acceptă, face un pas înapoi, deşi el îşi imaginează 
că a făcut unul înainte. Îl lăsăm să meargă multă vreme 
în acest sens, şi se poate socoti norocos dacă încet-încet, 
îl scoatem la lumină pe căi ocolite. 

CAVALERUL: Nu știu ce să mai spun. Oare reverendul îşi 
închipuie că principiile pe care mi le-a expus cu atita 
ardoare sînt în adevăr cele juste şi adevărate? 

CONTELE: Desigur că-şi închipuie, nefericitul! 

CAVALERUL: Și tu, prietenul lui intim, nu-i corectezi această 
eroare? . 

CONTELE: Mă străduiesc. E însă mai greu decit crezi. Pe 
un egoist mediocru vanitatea-l ridică de-asupra celorlalți 
oameni. Crezînd că se poate lipsi de ei, el neglijează totul 
şi dă tocmai prin aceasta altora ocazia să-l neglijeze şi 
să-l domine. 

CAVALERUL: Ar trebui să stăruiţi în continuare să-i deschideţi 
ochii. 

CONTELE: Ca să-ţi dai seama cît e de greu, îmi vei ajuta şi 
tu să-l aducem pe calea cea bună. 

CAVALERUL după o pauză: Să fie oare adevărat că nu m-am 
înșelat în privința dumneavoastră? Cu cît te cunosc mai 
bine, cu atit găsesc în tine pe omul cel bun, mare, de 
neînțeles. Recunoştința mea este nemărginită, bucuria 
mea nu are cuvinte, nu pot decit să te îmbrăţişez. 

CONTELE: Acum du-te, fiule. În încăperea de alături sînt 
pregătite veştmintele fără de care nu te poţi înfățișa 
Marelui Cophta. Dacă toţi cei care-i sint prezentaţi astăzi 
ar fi curaţi ca tine, cît de mult s-ar bucura el însuși că 
apare! Vei vedea miracole mari, curînd le vei înţelege, 
ba chiar le vei putea înfăptui tu însuţi. Du-te, minu- 
nează-te şi taci! 

CAVALERUL: Sint cu totul al tău, pe vecie! 


SCENA A ȘAPTEA 

CONTELE singur: L-am adus, așadar, și pe acesta la ordine, 
după chipul lui. Trebuie să-ţi potriveşti undiţa și năvoa- 
dele după mărimea peștilor pe care vrei să-i prinzi, iar 

de-i vorba de vreo balenă, arunci în ea cu harpoane. 
Pentru șoareci pui capcane, pentru vulpi curse, pentru 
lupi sapi gropi, iar pe lei îi alungi cu făcliile. Pe leuţul 
ăsta l-am calmat cu o făclie, iar acum pot să îndrăznesc 
să dau lovitura de maestru, care va trebui să-mi conso- 
lideze prestigiul în faţa tuturor. Marchiza m-a înţeles, 
aşa că toate se vor desfăşura cu bine. 

UN VALET într-o haină festivă lungă şi albă: Totu-i gata, 
domnule conte! Reverendul, cavalerul, doamnele, cu 
toţii sint înveșmintaţi. Vreţi să vă îmbrăcaţi aici? Să vă 
aduc vestmintul aici? 

CONTELE: Nu, vin eu acolo. Urmează-mă şi îndeplineşte-ţi 
slujba. 


SCENA A OPTA 


Vestibulul și intrarea în loja egipteană. Muzică. 


Şase copii vin perechi în haine lungi și albe, cu părul despletit, cu coro- 
nije de trandafir pe cap și cu cădelniţe în miini. În urma lor şase tineri 
îmbrăcaţi în haine albe scurte, de asemenea cu cununi de trandafir pe cap, 
fiecare ducind cite două făclii încrucișate pe piept. Trec solemn peste 
scenă și se așază pe ambele laturi. 


CORUL COPIILOR, 


Templul astăzi se deschide 
Pentru suflete curate. 
Mirezme-mbietoare urcă-n 
Coloanele-i iluminate. 


CORUL TINERILOR 
Voi, copii, june mlădiţe, 
În vestibul vă opriţi; 
Cei înţelepţi şi vrednici însă 
Spre sacrul sanctuar pășiți. 
Muzică. 
Iniţiaţii din lojă vin doi cite doi din culisele laterale, de fiecare dată 


cite o femeie și un bărbat. Se întilnesc, se salută și intră pe ușa lojii. 

CORUL COPIILOR ȘI TINERILOR 
Sărmani sîntem, pitici. golaşi, 
În ceaţă sîntem şi-n greșeală. 
Un munte sfint e-n fața noastră; 
Lăsaţi-ne, o, spirite, în sală. 


COR DIN INTERIOR 
Veniţi aici cu inimi pure 
Din întuneric la lumină. 
Intraţi tăcuţi, păşiţi agale: 
Pe Cophta somnul îl alină. 


Portalul se deschide. Intră o pereche de iniţiaţi; portalul se închide și 
vine o nouă pereche. Ceremonia şi muzica se repetă. Se întîmplă să se 
întilnească reverendul și nepoata și intră împreună în sanctuar. Ei 
sînt ultimii. Muzica se pierde în pianissimo, copiii intră în culise, tinerii 
cad, în genunchi pe ambele laturi ale proscenei. 


SCENA A NOUA 


Cortina se ridică, se vede o sală cu imagini și ornamente egiptene. În 
mijloc se găsește un fotoliu adînc, în care șade rezemată o persoană îmbră- 
cată într-o stofă de aur, cu capul acoperit de un văl alb. În partea dreaptă 
stă îngenuncheat reverendul, în stînga cavalerul, în față, lingă reverend, 
marehiza, lingă cavaler marchizul, apoi nepoata. Muzica se pierde 
în depărtare. 


REVERENDUL: Venerabile, nemuritorule moşneag! Îngăduie 
unor nedemni să se apropie de picioarele tale pentru a-ţi 
solicita îndurare şi ajutor. Tu dormi, sau mai degrabă 
se pare că dormi, pentru că ştim că eşti atent şi activ 
chiar cînd te odihneșşti, cu gindul la binele oamenilor. 
Dă-ne un semn ca să recunoaștem că ne auzi și că ne 
bucurăm de graţia ta! 


Citeva tonuri muzicale. 


PERSOANA VOALATĂ ridică mîna dreaptă. 

CAVALERUL: Vezi în faţa ta o mînă de oameni care, încura- 
jaţi de promisiunea celui mai demn dintre discipolii tăi, 
se apropie de tine cu deplină încredere că le vei satisface 
dorinţele. E drept că aceste deziderate sînt foarte diferite, 
dar chiar diversitatea se simplifică în faţa atotcuprinză- 


356 


toarei tale priviri, în faţa puterii tale dezlănţuite. Ne vei 
asculta, chiar dacă nu sîntem demni? 


Muzica se repetă, cu noi modulări. 


PERSOANA VOALATĂ se ridică. 

MARCHIZA: lartă nerăbdarea unei femei, permite-ne să-ți 
vedem faţa, de luni întregi tînjim după prezenţa ta. 
PERSOANA VOALATĂ face un pas, apoi rămîne nemişcată, în 

fața fotoliului. 

MARCHIZUL: Îngăduie-ne să ne apropiem, să sărutăm 
poala hainei tale. Dorinţele care dormitau de atita 
vreme în inimile noastre s-au trezit acum; în prezența 
ta ele ne umplu sufletul cu o insuportabilă neliniște. 

PERSOANA VOALATĂ coboară încet treptele. 

NEPOATA aparte: Tremur toată! 4 

REVERENDUL: Nu ne mai refuza strălucirea feţei tale! 

TOȚI: Mare Cophta, te rugăm! 


Muzică, unele tonuri repezi. Vălul cade. 
TOŢI ridicindu-se şi înaintind : Contele! 
Tinerii se ridică. 


CONTELE înaintind: Da, contele! Cel pe care îl numeaţi 
pină acum cu un nume sub care-l cunoaște lumea în 
momentul de faţă. O, orbilor! Voi, fără de inimă! Aproape 
de-un an sînt cu voi, lupt cu neştiința voastră, dau viaţă 
simţurilor voastre tocite, fac aluzii la Marele Cophta, 
vă dau cele mai clare indicaţii. Și nu vă trece prin minte 
că omul pe care-l căutaţi îl aveţi mereu în faţa ochilor, 
că bunurile la care năzuiţi le primiţi zilnic din mîinile 
sale, că aveţi mai degrabă motiv să mulțumiți decît să 
cereți. Totuşi ființa voastră pămintească are compa- 
siunea mea, mă cobor spre neputința voastră. Priviţi-mă 
de aceea în toată măreţia mea; dacă inimile voastre 
m-au ignorat, poate ochii voştri mă vor recunoaște! 
Şi dacă puterea pe care am exercitat-o asupra cugetelor 
voastre v-a slăbit credința, atunci credeţi în miracolele 
pe care le fac în prezenţa voastră! 

REVERENDUL aparte: Sint uluit! 

CAVALERUL aparte: Îmi piere glasul! 

MARCHIZA aparte: Neruşinarea-i întrece toate aşteptările! 

MARCHIZUL aparie: Sint curios să văd ce-o să urmeze. 

CONTELE: Sinteţi surprinşi? Lăsaţi ochii în jos? Abia vă-n- 
cumetaţi să mă priviţi cu coada ochiului? Întoarceţi-vă 
faţa spre mine, priviţi-mă în ochi cu bucurie și incredere, 
alungați- vă teama şi înălțaţi-vă inimile! Da, aveţi în 
faţa voastră pe omul care-i tot atît de bătrin ca preoţii 
egipteni, tot atît de venerabil ca înţelepţii indieni, care 
a crescut în contactul cu marii oameni pe care-i admiraţi 
prin veacuri. El este pe de-asupra tuturor rangurilor, 
n-are nevoie de nici un fel de bogății, înfăptuieşte în 
tăcere binele pentru care lumea caută tot felul de cauze. 
El vieţuieşte într-o societate secretă risipită în întreaga 
lume. Membrii ei sînt mai mult sau mai puţin egali între 
ei; acești membri se dezvăluie mai rar ca persoane, cel 
mai adesea prin faptele lor. 

REVERENDUL: Există, așadar, mai mulţi ca tine? 

CONTELE arătind în sus: Toți îşi găsesc egalul, afară de unul! 

CAVALERUL: Ce idee măreaţă! 

MARCHIZA aparte: Ce escroc! Să amestece în minciuna lui 
şi ce-i mai sfint! 

CONTELE: Da, priviţi-mă! Nici soarele arzător şi nici apriga 
zăpadă nu poate atinge capul acesta. Cu acest braţ 
neinarmat am oprit în pustiurile libiene un leu care 
urla de foame, cu vocea care vă vorbește l-am dojenit, 
pînă s-a pitulat la picioarele mele. Şi-a recunoscut stă- 
pînul, iar după aceea l-am putut trimite la vînătoare; 
nu pentru mine, eu nu pot suferi mîncăruri cu sînge, ba 
chiar aproape n-am nevoie de hrană pămintească, 
pentru discipolii mei, pentru gloată, care adesea se aduna 
în pustiu în jurul meu. Pe leul acesta l-am lăsat la Ale- 
xandria; la întoarcere am să găsesc în el un credincios 
însoțitor. 

REVERENDUL: Ceilalţi maeştri din societate au calităţi la 
fel de mari ca tine? 

CONTELE: Darurile sînt distribuite diferit; nici unul din noi 
n-are drepiul să spună că el este cel mai mare. 

CAVALERUL: Cercul acestor mari oameni e închis, sau e 
posibil ca cineva să fie primit în el? 

CONTELE: Posibil ar fi pentru mulţi dar numai puţini reu- 
şesc. Sint prea mari piedicile. 

REVERENDUL: Dacă apariţia ta n-are rostul de a ne face 
mai nefericiți decît sîntem, dă-ne cel puţin o indicație: 
încotro să ne orientăm atenţia şi năzuințele noastre? 

CONTELE: Aceasta mi-e şi intenţia. După toate probele pe 
care le-aţi trecut, e firesc să vă duc un pas mai departe, 
să vă pun oarecum la îndemînă un ac magnetic care să 
vă arate încotro să vă îndreptaţi pașii. Ascultaţi! 

REVERENDUL: Sint numai urechi! 

CAVALERUL: Îmi concentrez toată atenţia! 

MARCHIZUL aparte: Sint foarte curios! 

MARCHIZA aparte: Oare ce-o să mai născocească? 

CONTELE: Daeă omul e nemulțumit de forțele sale pe care 
i le-a dat natura, el presimte că există ceva mai bun şi 
năzuieşte spre o existență superioară. Fără o adîncă 
cunoaştere a naturii nu se poate realiza nici o sănătate 
de fier, nici o viaţă îndelungată şi nici o bogăţie inepui- 
zabilă, nu capeți simpatia oamenilor, ascultarea anima- 
lelor sau chiar dominarea elementelor şi spiritelor. lată 
calea pe care v-o arăt eu: cele mai mari secrete forțe și 
potențe se află ascunse... in perbis, herbis et lapidibus. 

TOŢI: Cum? 


Pauză. 


CONTELE: În cuvinte, în plante şi în pietre. 

MARCHIZA aparte: În pietre? Dacă se gîndeşte la acelea pe 
care le am în pungă are perfectă dreptate. 

MARCHIZUL: În plante? Se spune că nu există plantă care 
să poată prelungi durata limitată a vieţii noastre; dar 
cunoaşteţi probabil o asemenea plantă, de vreme ce aţi 
trăit atit de mult şi v-aţi păstrat şi forţa, şi înfățișarea 
exterioară. 

CONTELE: Nu oricui îi este dat să fie nemuritor. 

REVERENDUL: În cuvinte? Aici, venerate învăţător, se 
ascunde lucrul cel mai important. Fără îndoială că folo- 
siţi o anumită limbă, o scriere prin care sînt denumite 
cu totul alte lucruri decit ceea ce putem noi cu bietele 
noastre sunete, prin care exprimăm lucrurile cele mai 
ordinare. Fără îndoială că stăpineşti semnele misteri- 
oase prin care Solomon îşi supunea spiritele? 

CONTELE: Toate acestea, ba chiar şi caracterele cele mai 
deosebite pe care le-a văzut cineva, cuvintele pe care 
buzele de om abia le poate rosti. 

CAVALERUL: Învaţă-ne şi pe noi pentru ca, încet-încet, să 
ajungem să le silabisim. 


CONTELE: Înainte de toate trebuie să ştiţi că importante 
nu sint buzele și nici silabele pronunţate ci cugetul care 

transmite buzelor aceste cuvinte. Veţi afla acum ce 
putere are asupra spiritelor o ființă nevinovată. 

EPOATA aparte: O, doamne! Acum mă va chema, tremur 
toată! Cit de prost îmi voi juca rolul! Aș vrea să fiu 
departe, aş vrea să nu-i fi cunoscut niciodată pe oamenii 
aceştia. i 

CONTELE: Vino, frumoasă fată nevinovată! Vino mai 
aproape fără frică, fără grijă, vino cu bucuria curată 
că eşti aleasă pentru o cinste la care atiţia rivnesc! 

REVERENDUL: Oare ce se va întîmpla? 

CAVALERUL: Ce intenţie aveţi? 

CONTELE: Aşteptaţi şi fiți atenţi! 
Muzică. Contele face un semn. De jos se ridică un trepied, pe care 
e fixată o sferă luminată. Contele cheamă prin semne pe nepoală 
și o acoperă cu voalul, dar în așa fel, încii fata să-i rămînă descope- 
rită. Nepoata trece în spatele trepiedului. În această pantomimă 
contele, leapădă ţinuta lui poruncitoare; el se arată foarte curtenitor 
și amabil, chiar respectuos față de nepoată. Copiii cu cădelniţe vin 
lîngă trepied. Contele stă la început lingă nepoată, ceilalți se gru- 
pează în mod firesc. Tinerii stau în faţă. Nepoata privește sfera, 
grupul o privește pe ea cu cea mai mare atentie. Ea pare să spună 
cîteva cuvinte, privește din nou sfera și se dă înapoi, ca cineva 


care vede ceva neașteptat, rămînind în această poziţie. Muzica 
încetează, 


CONTELE: Ce vezi, scumpă copilă? Nu te speria, concen- 
trează-te! Sintem lingă tine, copilă! 

CAVALERUL: Ce-o fi văzind? Ce-o să spună? 

REVERENDUL: Linişte, vorbeşte! 


Nepoata spune cîteva cuvinte, însă încet, așa că nu poale fi auzită. 


CONTELE: Tare, copila mea, mai tare, ca să auzim cu toţii! 

NEPOATA: Văd lumînări, luminări aprinse, într-o cameră 
splendidă. Acum disting tapete chinezeşti, ornamente 
aurite, un candelabru, lumini multe care mă orbesc. 

CONTELE: Obişnuieşte-ţi ochii, uită-te drept într-acolo. Ce 
mai vezi? Nu-i nimeni în cameră? 

NEPOATA: lată!... Staţi puţin!... Aci, în raza luminărilor, 
stind la masă... văd o doamnă; scrie, citeşte. 

REVERENDUL: Spune, o poţi recunoaște? Cum arată? Cine-i? 
Nu ne ascunde nimic! 

NEPOATA: Nu-i pot vedea faţa; întreaga figură se clatină în 
faţa ochilor ca un chip pe-o apă curgătoare. 

MARCHIZA aparte: Ce bine-și joacă fata rolul! 

MARCHIZUL aparte: Admir cum simulează. De cîte nu eşti 
tu în stare, scumpă natură! 

NEPOATA: Acum! Acum! Îi pot vedea mai lămurit rochia; 
cade albastră ca cerul în jurul fotoliului şi tot ca cerul 
e presărată cu stele. 

REVERENDUL câtre marchiză: O, cît sînt de fericit! E mult, 
iubita prinţesă! Mi s-a vorbit de rochia asta, albastră 
cu paiete argintii, care fetei îi apar ca niște stele. Ascultă! 

NEPOATA: Ce văd! Mare maestru, venerabile Cophta, scu- 
teşte-mă! Văd lucruri înfiorătoare. 

CONTELE: Ai curaj şi spune! Ce vezi? 

NEPOATA: Văd în dosul fotoliului două spirite; amindouă 
şoptesce doamnei ceva. 

CONTELE: Sint urite? 

NEPOATA: Nu-s urite, dar mă cutremur. 

CONTELE către reverend: Aceste spirite vorbesc în favoarea 
unui prieten. Poţi recunoaşte doamna? Cunoşti pe 
prieten? ; 

REVERENDUL sărutindu-i mîna: Te asigur de veşnica mea 
recunoştinţă. 

NEPOATA: Doamna se nelinişteşte, şoaptele spiritelor o 
împiedică să citească şi să scrie; se ridică nerăbdătoare, 
spiritele au plecat. Îşi întoarce faţa. Lăsaţi-mă o clipă! 

CONTELE: Linişteşte-te, fata mea! De-ai şti sub a cui 
protecţie te afli! O sprijină. 

CAVALERUL aparte: O, cit e de drăgălașă! Cât e de fermecă- 
toare în nevinovăția ei! Niciodată nu m-a impresionat, 
vreo fată în asemenea măsură. Cum mă îngrijorează biata 
fată! Neîndoios, reverendul, mătușa... divina ființă nu 
bănuieşte în ce primejdie se află! Cum aş vrea să-i atrag 
atenţia, să o salvez, chiar de-aș uita cu totul de mine! 

CONTELE: Concentrează-te, porumbiţo, priveşte, desigur că 
mai ai lucruri de dezvăluit! 

NEPOATA privind sfera: Se duce la cămin, priveşte în 
oglindă... Ah! 

CONTELE: Ce e? 

NEPOATA: Ah! 

MARCHIZA: Ce-i cu tine? 

NEPOATA: Ah, în oglindă apare reverendul. 

REVERENDUL: Ce fericire! Maestre... eu... cum să-ţi mulțu- 
mesc! Faci toate astea pentru mine! 

BA. 


NEPOATA: Ea priveşte în oglindă, zimbeşte; Reverendul a 
dispărut, se vede pe ea însăși. 

CAVALERUL: Ce miracol! Ce dar minunat! 

NEPOATA cu o expresie plină de bucurie: Acum! Acum văd 
cu totul clar, e foarte frumoasă, are o față delicată. 
Cit îi stă de bine tristeţea ce i se răspindeşte peste toată 
faţa | 

REVERENDUL: Cit de nespus, cît de neînchipuit de mult 
faci tu fericit pe servitorul tău! 

NEPOATA: Se nelinişteşte, camera i se pare prea strimtă, 
se duce spre verandă, vrea să iasă. Ah, Ah! 

CONTELE: Curaj! Încă o clipă! Mai priveşte o dată! 

NEPOATA tulburată: Spiritele o sprijină. Îi deschid ușa. 
Afară e întuneric. 

CONTELE câtre reverend: Îţi iese în întimpinare. 

REVERENDUL: E posibil! 

MARCHIZA: Vă dau eu amănunte. 

NEPOATA: Ah! Leşină. 

CAVALERUL: O, Doamne! Ajutaţi-o! Cruţaţi-o! E de neier- 
tat că n-aţi încetat mai devreme! 

MARCHIZA: lată nişte săruri. 

Persoanele principale se îngrămădesc în jurul nepoatei, 
tinerii trec din avanscenă pe scenă, copiii li se alătură 
înfricoşaţi. Totul formează o grupare frumoasă, dar în 
neorînduială. 

CONTELE: Lăsaţi-o în grija mea! Numai un balsam ceresc 
o poate înviora. 


Cortina cade. 


ACTUL AL PATRULEA 


SCENA ÎNTÎI 


Camera nepoatei 
Nepoata. © cameristă 


NEPOATA îşi face toaleta. O cameristă o ajută să se imbrace, 
după care se duce în garderobă, vine îndărăl cu un pachet 
şi străbate scena: Ce duci? Ce ai în pachet? 

CAMERISTA: Rochia pe care mi-aţi poruncit s-o duc la 
croitor. 

NEPOATA: Bine. Spune-i că aş vrea s-o am, dacă e posibil, 
miine sau poimîine. Camerista pleacă. M-am îmbrăcat 
aşa cum mi-a poruncit mătuşă-mea. Ce rost o fi avind 
această nouă mascaradă? Dacă mă gindesc la cele ce 
mi s-au întîmplat azi, nu pot decit să mă tem de orice. 
De-abia m-am refăcut după scena aceea îngrozitoare, 
şi mi se pretinde să-mi schimb rochia, iar dacă mă privesc 
atent, e cam aşa cum am descris-o pe prințesă. Reveren- 
dul o iubeşte, iar eu va trebui oare să o reprezint? Pe 
ale cui mîini am intrat? La ce trebuie să mă mai aştept? 
Cu cîtă cruzime folosește mătuşă-mea secretul pe care 
i l-am încredințat fără să mă fi gîndit prea mult! Nu văd 
pe nimeni care m-ar putea ajuta. Acum mi-s şi mai clare 
sentimentele marchizului. E un om vanitos, obraznic, 
uşuratic, care m-a nenorocit și care va consimţi să mă 
piardă pentru a scăpa de mine. Reverendul e la fel de 
periculos. Contele e un şarlatan... O, numai cavalerul 
ar putea fi omul căruia să mă pot adresa. Ţinuta, com- 
portarea şi convingerile lui mi l-au arătat din prima 
clipă drept un tînăr cinstit, de încredere şi întreprinză- 
tor; şi, dacă nu mă înșel, nu i-am fost indiferentă... 
Vai însă, aşa înșelat cum e de mascarada din scena cu 

spiritele, mă priveşte drept o ființă demnă de cea mai 
înaltă consideraţie. ...Ce să-i mărturisesc? Ce să-i dez- 
vălui ?... Fie ce-o fi, am să îndrăznesc! Ce am de pierdut? 
N-am ajuns oare în aceste puţine ore la disperare? 
Întîmplă-se ce s-o întîmpla, trebuie să-i scriu. Îl vo: 
vedea, îi voi destăinui totul; în noblețea lui poate să mă 
condamne, dar nu să mă respingă! Trebuie să-mi găsească 
un adăpost la vreo mînăstire sau într-o pensiune. Vorbeşte 
şi scrie. O fată nenorocită care are nevoie de ajutor şi 
despre care nu trebuie să gindiți de rău că are încredere 
în dumneavoastră, vă roagă să-i acordaţi miine dimineaţă 
o convorbire de un sfert de oră. Fiţi prin apropiere, vă 
voi anunța momentul cînd sînt singură. Trista situaţie 
în care mă aflu mă obligă să fac acest pas pe care nu 
trebuie să-l înțelegeţi greșit. Fie ce-o fi! Micul Jăck e 
un curier de încredere. Se duce la ușă și strigă. Jăck! 


SCENA. A DOUA 


Nepoata. J äck 


NEPOATA: Băiețaş! Cunoşti locuința cavalerului Greville? 

JÄCK: Am fost acolo adesea. 

NEPOATA: Vrei să-i duci de-ndată un bilet? Să nu afle însă 
nimeni! 

JĂCK: Cu plăcere! Care-i partea mea? 

NEPOATA dindu-i bani: Un taler! 

JĂCK rotindu-se pe un picior: Am zburat! 

NEPOATA: lată! 

JACK: Banii-s repede cîştigaţi. Probabil că e în apropiere. 
La ora asta obişnuieşte să vină la cafeneaua din colț. 

NEPOATA: Bine-ar fi. Dar ia seama! 

JACK: Daţi-mi-l încoace. Aveţi încredere în mine. 

NEPOATA: Eşti un ştrengar șiret! 

JACK: Mătuşa dumneavoastră ştie că-s bun la toate. 


SCENA A TREIA 

NEPOATA singură: Ce obraznic e băiatul ăsta și cît de pri- 
ceput la toate! Așa ar fi trebuit să ajung și eu; şi dacă 
mătuşă-mea ar fi lucrat mai pe îndelete, m-ar fi dus pas 

cu pas la pieire. Din fericire mi-am dat seama şi simt 
încă destulă putere pentru a mă salva. Ajută-mă, spirit 
al mamei mele! O greşeală m-a smuls din starea de apa- 
tie, în care dormitam între virtute şi viciu. O, de-ar fi 
această greşeală primul pas spre virtute! 


SCENA A PATRA 


Nepoata. Marchiza 


MARCHIZA: la să vedem, nepoată, cum te simţi în rochia 
cea nouă? 

NEPOATA: Nu aşa de bine ca într-o rochie de-a mea. 

MARCHIZA: Ba da, e destul de bine! Orice te prinde. 

NEPOATA: Pînă şi înşelătoria pe care aţi văzut-o astăzi. 

MARCHIZA: De ce-i nevoie de asemenea cuvinte! Îndreptind 
ceva la rochie. Aşa! Ar trebui să fie mai pe corp, iar 
faldul ăsta să cadă mai bogat. Curînd vine trăsura și 
plecăm chiar azi la ţară. 

NEPOATA: Chiar astăzi? 

MARCHIZA: Da, şi mai ai de jucat astăzi un rol. 

NEPOATA: Încă unul? Sinteţi nemiloasă, mătuşă. Primul 
m-a costat atita oboseală, încit ar trebui să mă scutiţi 
de al doilea. 


MARCHIZA: Ba tocmai de aceea, copila mea. Și ăsta, apoi 
al treilea şi al patrulea, şi nu te vei mai simţi obosită. 

NEPOATA: Mă tem că nu-s nici pe jumătate atit de capa- 
bilă pe cît credeţi. 

MARCHIZA: N-avem decît să încercăm. Noaptea asta vei 
avea de jucat un rol mărunt. 

NEPOATA: În rochia asta splendidă? 

MARCHIZA: E vorba de conţinut. Ai de reprezentat pe o 
amantă pe jumătate mută. 

NEPOATA: Cum adică? 

MARCHIZA: Mergi cu mine într-un parc, te duc într-un bos- 
chet, îți dau un trandafir şi aştepţi cîteva clipe. Vine 
spre tine un cavaler, ţi se aruncă la picioare, te roagă să-l 
ierţi, pronunţi un cuvint nelămurit: Domnule! sau 
ce vrei; el continuă să-ţi ceară iertare; îi spui apoi: Ridi- 
cați-vă! Plecaţi, am putea fi surprinşi! El ezită, tu te 
ridici de pe scaun, spui stăruitor Plecaţi! şi-i pui tranda- 
firul în mînă. Dacă vrea să te oprească, îi şopteşti: Vine 

cineva! şi pleci repede din boschet. Dacă la despărţire 
îndrăzneşte să-ţi ceară o sărutare, îl împiedici, îi stringi 
mîna, îi spui încet Ne vom revedea şi te desparți de el. 

NEPOATA: Dragă mătușă, iertați-mă, e o treabă grea și 
periculoasă. Cine-i bărbatul? Pe cine trebuie să repre- 
zint? Oare noaptea şi împrejurările nu-l vor face indrăz- 
net? Puteţi să mă expuneţi în felul acesta? 

MARCHIZA: Eşti în siguranţă, copila mea. Sint în apropiere 
şi intervin în clipa cînd aud ultimele cuvinte. Apar şi-l 
îndepărtez. 


NEPOATA: Cum pot să-mi joc bine rolul dă nu ştiu pe cine 
reprezint? 


MARCHIZA: Poartă-te cu nobleţe, vorbeşte încet; restul îl 
va face noaptea. 


NEPOATA: Ce bănuială-mi trezeşte rochia albastră cu paiete 
de argint! 

MARCHIZA: Ei bine, pentru că bănuieșşti, sau chiar ghicești, 
află că o reprezinţi pe prințesă, iar cavalerul e reve- 
rendul. 

NEPOATA: Scumpă mătuşă, cum puteţi să încredințaţi unei 
nenorocite de fată părăsită o asemenea misiune primej- 
dioasă! Nu-i înţeleg pe de-a-ntregul rostul și nu văd la 
ce vă poate folosi, însă gindiţi-vă că nu e glumă. Cît de 
aspru ar fi pedepsit cineva care ar imita o simplă sem- 
nătură a prinţului sau şi-ar permite să graveze chipul 
regelui într-un metal fals! Iar eu, cu bună ştiinţă, trebuie 
să dau biata mea ființă drept persoana sacră a prinţesei, 
să imit înfățișarea acestei persoane sus-puse cu trăsături 
mincinoase şi cu haine de împrumut. Profanez în acea 
clipă prin purtarea mea noblețea morală a acestei mari 
prințese. Îmi bat joc de mine, sînt culpabilă, sînt de con- 
damnat. Aveţi milă de mine! Căci, dacă voi fi condamnată, 
nu mă veţi salva. Vreţi să faceţi din mine o criminală 
pentru că v-am destăinuit o greșeală? 

MARCHIZA: Nu se poate schimba nimic! 

NEPOATA rugîndu-se: Mătuşă! 

MARCHIZA poruncitor: Nepoată! Te anunţ imediat ce vine 
trăsura; îţi îmbraci mantia şi mă urmezi. 

NEPOATA: Aş dori... 

MARCHIZA: Știi ce ai de făcut, nu se poate schimba nimic. 

SCENA A CINCEA 


Nepoata, apoi Jăck 


NEPOATA: Așadar, bănuiala mea era îndreptățită! E sigur 
ceea ce mă temeam. Vrea să mă dea într-un fel sau altul 
pe mina reverendului, şi poate chiar marchizul e de 
acord cu acest lucru. Din partea unor asemenea oameni 
te poţi aştepta la orice. Cu atit mai bine am făcut că m-am 
adresat cavalerului. Am să caut să mă descurce astăzi, 
iar mîine, dacă nu m-am înşelat în privinţa lui... 

JACK la uşă: A plecat? 

NEPOATA: Hai, intră! 

JĂCK: Gata, am rezolvat! 

NEPOATA: Aduci ceva? 

JĂCK: lată o foiţă! Îi dă un bilet și se întoarce sărind. Şi de 
la cavaler încă un taler pentru osteneala mea. Mai aveţi 
nevoie să fac pe curierul? 

NEPOATA: Unde l-ai găsit? 

JĂCK: Aşa cum am spus, la cafeneaua din colț. 

NEPOATA: Ţi-a zis ceva? 

JĂCK: A întrebat dacă sînteți acasă, dacă sînteţi singură... 
Trebuie să văd ce se întimplă; aud că doamna marchiză 
iese în oraş. 


SCENA A ȘASEA 


Nepoata, apoi cavalerul 


NEPOATA citind, biletul: „Apreciez încrederea ce-mi arătați 
şi mă bucur nesfîrşit de mult. V-am compătimit deja 
în tăcere. În citeva minute sînt la dumneavoastră.“ O, 
Doamne, ce să însemne asta? „Nu-mi pot stăpini nerăb- 
darea pînă miine dimineaţă. Am locuit o vreme în apar- 
tamentul dumneavoastră şi din intimplare mai am încă 
o cheie de la ușa principală. Mă grăbesc să întru în gar- 
derobă. N -aveți grijă, nimeni nu mă va descoperi, aveți 
incredere în discre eția mea.“ Ce situație jenantă! Mă 
va găsi în rochia asta! Ce să-i spun? 

CAVALERUL apărind din garderobă: lertaţi-mă că m-am 
grăbit; cum aș fi putut dormi liniştit noaptea asta? 

NEPOATA: Domnule... 

CAVALERUL privind-o cu atenție: Vă găsesc atît de schim- 
bată! Ce lux! Ce rochie neobişnuită! Ce pot să spun? 
NEPOATA: O, domnule! Nu mi-aş fi putut închipui să vă văd 
acum. Plecaţi, repede! Mătuşa mea mă așteaptă din clipă 

în clipă. Miine dimineaţă... 

CAVALERUL: Miine dimineaţă vreţi să aveţi încredere în 
mine, şi astăzi nu? 

NEPOATA: Aud pe cineva venind, voi fi chemată... 

CAVALERUL: Plec, spuneţi-mi numai ce-i cu această rochie? 

NEPOATA: O, doamne! 

CAVALERUL: Despre ce fel de încredere poate fi vorba, 
dacă îmi ascundeţi un lucru atit de mărunt? 

NEPOATA: Am în dumneavoastră toată încrederea, numai 
că... acesta nu-i secretul meu. Rochia asta... 

CAVALERUL: Rochia asta-i destul de ciudată. Am văzut-o 
de cîteva ori pe prinţesă într-o astfel de rochie. Chiar 
astăzi spiritele v-au arătat-o pe prinţesă într-o asemenea 
rochie, iar acum vă găsesc... 

NEPOATA: Nu-mi atribuiţi mie mascarada asta. 

CAVALERUL: Ce presupuneri îngrozitoare! 

NEPOATA: Sint adevărate. 

CAVALERUL: Scena cu spiritele? 

NEPOATA: A fost o înșelătorie. 

CAVALERUL: Aparițiile? 

NEPOATA: Puse la cale. 

CAVALERUL: Nenorocitul de mine! O, de ce a trebuit să 
vorbiţi! De ce nu mi-aţi lăsat această dulce eroare! Îmi 
distrugeţi cea mai plăcută iluzie din viaţa mea! 

NEPOATA: Nu v-am chemat să vă spun vorbe bune, ci să 
implor salvarea și ajutorul din partea unui om nobil. 
Grăbiţi-vă, plecaţi! Ne revedem mîine. Nu disprețuiţi 
o ființă nenorocită, care priveşte spre dumneavoastră ca 
spre o zeitate protectoare. 

CAVALERUL: Sînt pierdut! Distrus pentru totdeauna! De-aţi 
şti ce mi-aţi răpit în această clipă v-aţi cutremura, nu mi-aţi 
implora compătimirea ! Nu mai pot compătimi pe nimeni! 
Mi-aţi răpit credinţa în mine însumi și în alţii, în virtute, 
în orice măreție şi bunăvoință. Nu mă mai interesează 
nimic, iar dumneavoastră îmi cereți să mă interesez de 
dumneavoastră? Mi-a fost batjocorită în cel mai neru- 
şinat mod încrederea, iar dumneavoastră vreţi să am 
încredere în dumneavoastră? În dumneavoastră, care nu 

faceți decît să jucaţi un dublu, chiar un triplu rol? Ce 
noroc că am venit aici în seara aceasta și că nu v-am 
lăsat timp să vă pregătiţi, să vă aşezaţi masca cu care 
vă gindeaţi să mă înşelaţi şi pe mine! 

NEPOATA: O, cît sînt de nenorocită! Grăbiţi-vă! Îndepăr- 
taţi-vă, vine cineva! 

CAVALERUL: Mă duc, ca să nu vă mai văd niciodată! 


SCENA A ȘAPTEA 


Nepoata. Marchizul 


MARCHIZUL în ușa întredeschisă: Eşti singură, nepoată? 
Numai 0 vorbă! 

NEPOATA în timp ce marchizul se uită înapoi spre uşă, se 
priveşte repede în oglindă: Arăt plinsă, tulburată! Ce-o 
să-i spun? 

MARCHIZUL îmbrățişind-o şi atrăsind-o spre el: Fiinţă dulce 
şi drăgălaşă!| 

NEPOATA respingindu-l: Pentru dumnezeu, marchize! 

MARCHIZUL: Sintem singuri, nu te teme! 

NEPOATA îndepărtindu-se de el: Mă aşteaptă marchiza. 
Aparte. De-ar fi încă aici cavalerul! 

MARCHIZUL: Ce ai? Pari speriată de tot. 

NEPOATA: O, doamne! Pretenţiile mătuşii mele... 

MARCHIZUL: Mi-e milă de tine, dragă copilă; vreau însă să 
te salvez. 

NEPOATA: Ştiţi doar că în noaptea aceasta trebuie să joc 
rolul prinţesei. E îngrozitor! Să mergem! Se uită între 
timp cu teamă spre ușa garderobei. 

MARCHIZUL: Rămii, rămii, tocmai de aceea sînt aici. Joa- 
că-ți bine rolul numai noaptea asta, nu trebuie să te 
temi de nimic. 

NEPOATA: Să mergem atunci! 

MARCHIZUL: Nu încă, voiam să-ţi spun... 

NEPOATA: Pentru asta este timp şi mîine. 

MARCHIZUL: Defel! Se pare că te temi mai puţin decît ar 
trebui de aventura aceasta. 

NEPOATA ca mai sus: Sint într-o situaţie penibilă! 

MARCHIZUL: În noaptea asta te mai aşteaptă ceva neobiş- 
nuit, la care nu te gîndești. 

NEPOATA: Ce? Mă înspăimîntaţi! 


369 


MARCHIZUL: Pleci în călătorie cu mine! 

NEPOATA: Cu dumneavoastră?! 

MARCHIZUL: Şi spui asta cu un fel de neplăcere? 

NEPOATA: Nu știu ce să spun. 

MARCHIZUL: Nu mi-i greu să te lămuresc. Mascarada pentru 
care te-ai îmbrăcat nu-i o simplă glumă. Soţia mea a 
cerut reverendului în numele prințesei un important 
serviciu, iar tu trebuie să exprimi celui înșelat recunoș- 
tința prinţesei. 

NEPOATA ca mai sus, jenată: Trebuie să-i dau un trandafir. 

MARCHIZUL: Ce grozavă răsplată pentru un asemenea ser- 
viciu! Pentru că în pasiunea lui oarbă reverendul s-a 
lăsat convins să facă o nimica toată: să cumpere de la 
giuvaiergiii curţii colierul acela superb! 

NEPOATA: Colierul? 

MARCHIZUL: Pe care l-am admirat amindoi ieri, cînd am 
cumpărat inelul ăsta. 

NEPOATA: Nu-i posibil! 

MARCHIZUL: E-atit de sigur, că şi am în buzunar o parte 
din el. 

NEPOATA: Dumneavoastră? Cum adică? Să nu. asculte 
cineva... 

MARCHIZUL: Vino mai aproape! Se apropie de garderobă. 
Da, copila mea! Reverendul nu l-a păstrat nici un sfert 
de ceas; a ajuns repede în mîinile soţiei mele, pentru a-l 
transmite prinţesei încă în seara asta. Ce fericită era 
nevastă-mea în acea clipă, iar eu nu mai puţin! A rupt 
fără milă frumoasa lucrare în bucăţi; mă durea în suflet 
să văd distrusă preţioasa podoabă, şi nu m-am putut 
consola decît datorită minunatului pachet pe care mi 
l-a pregătit pentru călătoria mea. Am în buzunar pietre 
preţioase în valoare de cel puţin o sută de mii de livre. 
Încă în seara asta plec în Anglia, prefac acolo totul în 
bani, cumpăr argintărie și o sumedenie de lucruri pre- 
țioase. 

NEPOATA care pină acum şi-a ascuns marea-i perplezitate : 
Ce afacere periculoasă! 

MARCHIZUL: Acum trebuie nu să ne îngrijorăm, ci să 
îndrăznim. 

NEPOATA: Vă urez succes! 

MARCHIZUL: Nu, tu trebuie să mi-l aduci! Tu trebuie să-mi 
fii tovarășă de călătorie. 

NEPOATA: Vreţi să mă expuneţi la acest pericol? 

MARCHIZUL: Pericolul e mult mai mare dacă rămii aici. 
Nevastă-mea e destul de îndrăzneață ca să continue 
povestea asta cîtă vreme va fi posibil. Ea e oarecum în 
siguranță pînă la prima scadenţă de plată, poate şi mai 
mult. Pe tine însă nu te pot lăsa între timp aici. 

NEPOATA: Giîndiţi-vă... 

MARCHIZUL: Nu ştiu cum să-mi explic comportarea ta. 
Oare inima ta nu-mi mai aparţine? Nu, nu e posibil! 
Eşti contrariată, nu însă schimbată. Nu te lăsa orbită 
de aparenta bogăţie a reverendului; sîntem mai bogaţi 
ca el, pentru că în scurtă vreme se va trezi într-o mare 
încurcătură. Am calculat totul cu precizie. Noaptea asta 
o mai poţi reprezenta pe prinţesă. Intenţia soţiei mele 
e să vă însoțesc şi apoi să plec imediat mai departe. 
lau de aceea o altă trăsură. Cind scena s-a terminat, 
declar scurt şi cuprinzător marchizei că mă însoţeşti. 
Poţi să te împotrivești puţin, te iau cu forța. Ea nu va 
face scandal de frică să nu iasă totul la iveală. Nu mă 
asculţi, ce-i cu tine? 

NEPOATA: Iertaţi-mă... propunerea asta... sînt dezorientată 
„îmi piere glasul! Gindiţi-vă în ce situaţie rămîne aici 
mătuşă-mea | 

MARCHIZUL: Se va descurca ea, e destul de deşteaptă. 
Dinsa e aceea care s-a ocupat pînă acum de întreaga 
afacere, iar noi nu-i încurcăm cu nimic planurile. Destul, 
nu vreau şi nu pot să mă lipsesc de tine, iar dacă vreo- 
dată te-ai îndoit de dragostea mea, vezi acum cit e de 
aprinsă. Nu te voi lăsa aici, pradă uşoară, expusă la 
atitea pericole. Pasiunea nesăbuită a reverendului pentru 
prințesă nu-l împiedică să aibă şi alte legături de dra- 
goste. Cu sau fără vălul adoratei lui vei ajunge în cîteva 
zile să-i fii cea mai supusă amantă. Vino cu mine! Aşa 
am hotărît şi nu renunţ cu nici un chip. O îmbrățișează. 
Eşti a mea, şi nimeni n-o să mi te răpească! Nevastă-mea 
nu mi-a pus niciodată piedici, şi dacă izbutește să capete 
diamantele, nu-i va fi greu să ne ierte... Ce-i cu tine? 
Eşti distrată| 

NEPOATA: Sint pierdută! Duceţi-mă unde vreţi! 

MARCHIZUL: Să ştii numai că totul e în ordine. I-am 
poruncit cameristei tale, sub un pretext oarecare, să-ți 
împacheteze lucrurile strict necesare. E vorba de puţine 
zile, apoi ne vom cumpăra îmbrăcăminte nouă, mai aleasă. 

Nu vreau să ne încărcăm cu toate vecbhiturile. O conduce 
pe nepoată în afara scenei; ea îl urmează tristă, aruncin- 
du-și din nou privirea spre uşa garderobei. 


SCENA A OPTA 


CAVALERUL ieșind din garderobă: Ce-am auzit şi în ce abis 
de trădare şi nemernicie am privit! Niciodată n-am putut 
stima pe oamenii aceștia, cu care sînt nevoit să trăiesc. 
Îmi păreau adesea dubioși; dar dacă cineva i-ar fi acuzat 
de o asemenea treabă mişelească, le-aş fi luat apărarea. 
Acum înţeleg, frumoasă seducătoare, de ce voiai să mă 
vezi abia mîine dimineață! Ştia desigur că marchizul 
trebuia să plece în noaptea asta, nu se gindea însă că o 
va sili să plece cu el. Ea credea că simpatia lui pentru 
dinsa se epuizase, ca şi aceea a ei pentru dinsul. O, neru- 
şinata ! Să simuleze atita nevinovăție! Sta în fața noastră 
ca un spirit celest, iar prin gura ei se părea că vorbesc 
cele mai pure fiinţe, cînd de fapt, sătulă de un amant, 
căuta un altul şi privea cu coada ochiului pe de asupra 
sferei magice spre bărbaţii traşi pe sfoară, care o adorau 
ca pe o ființă cereascăl... Cum pot să zădărnicese cele 
ce se pun la cale? Ce să fac? Contele şi marchiza ţes o 
nemaipomenită escrocherie. Pentru a-şi realiza diabolicul 
lor plan îndrăznesc să abuzeze de numele prinţesei, ba 
chiar să-i maimuţărească chipul într-o neruşinată comedie. 
Mai devreme sau mai tirziu lucrurile vor ieşi la iveală 
şi, oricum s-ar termina, vor fi foarte neplăcute pentru 
prinţ și pentru prinţesă. Nu e timp de pierdut!... Să mă 
duc oare şi să deschid ochii reverendului? Ar mai fi 
posibil să fie salvat! Colierul a fot rupt în bucăţi, dar 
marchizul mai este încă aici, ei pot fi arestaţi, li se poate 
lua bijuteria, escrocii pot fi blamaţi şi goniţi în tăcere... 
Bine, plec!... Dar stai!... Să fac asta pentru un om de 
lume rece şi egoist? Îmi va mulţumi şi-mi va promite 
drept răsplată pentru salvarea din acest imens pericol 
protecţia sa, îmi va asigura un post important de îndată 
ce-şi va reciștiga favoarea. Experienţa asta însă nu-l 
va cuminţi; va cădea din nou în mrejele primului escroc 
ce-i va ieşi în cale, se va comporta mereu pasional, fără 
minte, fără rațiune și statornicie. Mă va tolera ca pe un 

trintor în casa sa, va recunoaşte că-mi este îndatorat, 
dar voi aştepta în zadar un sprijin real, căci n-are bani, 
deşi are venituri frumoase. Se plimbă pe ginduri. Ce om 
prost şi mărginit eşti! Nu vezi că acum ţi se deschide 
pentru cariera ta drumul pe care îl căutai pină acum fără 
să-l găseşti? Pe bună dreptate a rîs azi de ucenicia ta 
reverendul, pe bună dreptate a abuzat într-un mod atit 
de diabolic Contele de naivitatea ta! Ţi-ai meritat lectin, 

pentru că nici măcar cu ajutorul lor nu te-ai deșteptat... 

Ei nu-şi dau însă seama că povețele se vor pă 
împotriva lor... Ei bine, fie! Mă duc la ministru. El se 
află tocmai în vila unde acești escroci cad împreună în. 
cursă. Nu merită nici un fel de cruţare! Pentru neamul 
omenesc e o binefacere dacă vor fi pedepsiţi după merit 
şi dacă sînt puşi în imposibilitate să-și continue unelti- 
rile. Să mă grăbesc; momentul e hotăritor! Dacă sînt 
prinși asupra faptei, totul este dovedit. Pietrele preţioase 
pe care marchizul le are în buzunar sint mărturie împo- 
triva lui. De prinţ depinde felul în care vor fi trataţi 
vinovaţii, el trebuie să aprecieze, iar eu nu voi fi purtat 
cu promisiuni deşarte. Văd cum îmi apare norocul odată 
cu ivirea zorilor! Nu trebuie să zăbovese nici o clipă! 
Repede! Repede! 


ACTUL AL CINCILEA 


SCENA ÎNTÎI 


Un parc. În dreapta actorilor un boschet 
Contele. La Fleur 


LA FLEUR: N-aud pe nimeni. Nu se mişcă nimic în întregul 
parc. Nu ştiu ce să mai spun. Am auzit doar destul de 
bine. 

CONTELE dindu-şi multă importanţă: Ai auzit bine. 

LA FLEUR: Ei, dacă știți şi dumneavoastră, cu atit mai bine; 
căci puteţi fi sigur că spun totdeauna adevărul. Stăpinii 
mei hotăriseră ca la ora aceasta să fie aici, în parcul 
ăsta. Nu ştiu ce aveau de gînd. Au plecat înaintea 
noastră cu patru cai, iar trăsura trebuia să oprească le 
poarta mică. De aceea v-am rugat să opriți pe partea 
cealaltă. Bănuiesc că şi reverendul a fost invitat aici. 

CONTELE ca mai sus: Aşteaptă! Duce la ureche degetul mic. 
Acest insi îmi spune că întrucitva spui adevărul. 

LA FLEUR: Întrucitva? 

CONTELE: Da. Asta înseamnă: în măsura în care tu însuţi 
eşti în stare să ştii. Eu nu sînt atotștiutor; însă inelul 
ăsta îmi spune totdeauna dacă oamenii mint sau dacă 
se înșală. 

LA FLEUR: Dac-ar fi să vă dau un sfat... însă dumneavoastră 
ştiţi totdeauna ce-i mai bine. 

CONTELE: Hai, spune! Vreau totuşi să văd dacă dai sfatul 
cel mai bun. f 

LA FLEUR: V-aş propune să mergem încet pe aleea aceasta 
întunecată şi să ascultăm dacă nu auzim pe cineva vor- 
bind sau şoptind. 

CONTELE: Foarte bine. Ia-o înainte și fii atent ca drumul 
să fie sigur. 

SCENA A DOUA 


CONTELE singur: Nu înţeleg, dar după spusele omului ăsta 
e foarte probabil. Marchiza invită aici pe reverend; să 
fi izbutit oare să o convingă pe prinţesă? Şi eu care am 
considerat totdeauna că intenţiile ei sint o idioţie, o 
minciună sfruntată... Dacă reuşeşte să facă aşa ceva, 
ce-i mai rămîne omului să nu reuşească? Tese prin stinga 


in fund. 


SCENA A TREIA 


Cavalerul. Comandantul gărzii helvetice. Șase soldaţi vin din partea 
stingă a culiselor din față 


COMANDANTUL care pine ultimul, spre culise: Staţi ascunși 
acolo şi nu vă mişcaţi, orice s-ar întîmpla, pînă cînd 
auziți cornurile sunind. În momentul în care ele înce- 
tează, repeziţi-vă şi arestaţi pe oricine găsiți în parc. 
Către soldaţii care stau pe scenă. Fiţi atenţi la acelaşi 
semnal. Patru din voi stau ascunși la poarta cea mare, 
lăsaţi înăuntru pe oricine, dar nimeni n-are voie să iasă 
afară. 

UN SOLDAT: Înăuntru pot intra, afară n-are voie nimeni. 

COMANDANTUL: Și dacă cineva vrea să iasă, arestaţi-l. 

SOLDATUL: Îl înhățăm noi, n-aveţi grijă. 

COMANDANTUL: Şi cînd încetează să sune cornurile, aduceţi 
încoace pe cei pe care i-aţi arestat. Doi însă să păzească 
poarta. 

SOLDATUL: Am înţeles, domnule comandant. Eu cu cama- 
radul meu vă aducem prizonierii, Michel şi Dusle rămîn 
la poartă, ca nu cumva să se strecoare vreun altul. 

COMANDANTUL: Hai. băieţi, plecaţi, aşa-i bine! 


Cei patru soldaţi pleacă. 


COMANDANTUL: Voi doi intrați vreo zece paşi în tufiș; 
restul îl cunoaşteţi. 

SOLDAȚII: Am înţeles. 

COMANDANTUL: Aşa, cavalere, toate posturile noastre-s puse 
la punct. Mă îndoiesc să ne scape vreunul. Ca să fiu sincer, 
cred că în locul acesta o să facem cea mai bună captură. 

CAVALERUL: De ce, domnule comandant? 

COMANDANTUL: Fiind vorba de chestiuni de dragoste, vor 
alege în mod sigur locşorul ăsta. În restul parcului aleele 
sint drepte, iar rotondele prea luminate; tufişul ăsta şi 
boschetele sînt suficient de dese pentru hirjoanele dra- 
gostei. 

CAVALERUL: Sint destul de îngrijorat, pînă trece totul. 

COMANDANTUL: Un soldat se simte bine în asemenea împre- 
jurări. 

CAVALERUL: Ca soldat aş sta mai bucuros într-un post peri- 
culos. Nu-mi luaţi în nume de rău că mă îngrijorează 
soarta acestor oameni, chiar dacă sînt suficient de ne- 
demni şi că intenţia mea a fost întru totul lăudabilă. 

COMANDANTUL: Fiţi fără grijă! Am ordin de la prinţ şi 
de la ministru să termin treaba repede; au încredere în 
mine. lar prințul are foarte mare dreptate. Căci dacă 
iese scandal, dacă afacerea provoacă senzaţie, atunci 
oamenii gîndesc despre ea ce vor, şi de aceea e totdeauna 
mai bine dacă se încheie pe tăcute. Cu atit mai mare e 
meritul dumitale, scumpe tinere, și cu siguranță că nu 
va rămîne nerăsplătit. Mi se pare că aud ceva; să ne 
ascundem. 


SCENA A PATRA 


Marchiza. Marchizul. Nepoata 


MARCHIZA către marchiz, care tocmai apare: Rămii în tutişul 
acesta și stai liniștit. Vin şi eu imediat. 


Marchizul se retrage. 


MARCHIZA: Acesta, dragă copilă, e boschetul, iată tranda- 
firul; restul îl cunoşti. 

NEPOATA: O, dragă mătuşă, nu mă părăsiţi! Purtaţi-vă cu 
mine omenește; gîndiţi-vă ce fac de dragul dumnea- 
voastră şi ce îndrăznesc pentru a vă fi pe plac! 

MARCHIZA: Sint lîngă tine, dragă copilă, ai curaj! Nu-i 
nici o primejdie, în cinci minute totul s-a sfirşit. Marchiza 
se retrage. 

NEPOATA singură: O, doamne, ce folos că o noapte adincă 
acoperă o faptă vinovată! Ziua întimpină salutind orice 
faptă bună petrecută în tăcere, dar criminalului îi arată 
o faţă severă şi neînduplecată. 

SCENA A CINCEA 


Nepoata. Reverendul 


NEPOATA se așază în boschet tinind trandafirul în mină. 
REVERENDUL apare din partea opusă a scenei: O linişte 
adincă prevesteşte apropiata mea fericire. N-aud nici 
un sunet în tot parcul. De obicei, prin bunăvoința 
prințului, parcul e deschis tuturor celor ce se plimbă, 
iar în serile senine este vizitat de cîte un nefericit amant 
singuratic, sau, mai adesea, de vesele perechi fericite. 
O, iți mulțumesc, lumină cerească: în seara aceasta te-ai 
acoperit într-un văl de linişte! Cită bucurie îmi aduci tu, 
vint rece, şi tu, nor tulbure şi ameninţător de ploaie! 
Voi alungaţi grupurile de tineri uşuratici, care mişună 
adesea fără rost pe aceste alei, umplind 'boschetele cu 
risetele lor. Fără să simtă vreo "bucurie, ei stinjenesc pe 
alţii în plăcerile cele mai dulci! O, voi, arbori frumoşi, 
cît de mult v-aţi înălțat în puţinele veri de cînd durero- 
sul exil m-a îndepărtat de voi! Vă revăd, vă văd din nou, 
însufleţit de cele mai frumoase speranţe. Visurile mele, 
care mă înnegurau sub umbrele voastre tinere, sînt acum 
împlinite. Sint cel mai fericit dintre muritori! 
MARCHIZA care pine încet lingă el: Dumneavoastră sînteţi, 
domnule reverend? Apropiaţi-vă, apropiaţi-vă de feri- 
cirea dumneavoastră. Vedeţi ceva în boschet? 
REVERENDUL: O! Sint în culmea fericirii! 


Marchiza se retrage. 


REVERENDUL intră în boschet şi se aruncă la picioarele 
nepoatei: Fiinţă adorată, cea mai aleasă dintre femei! 
Lăsaţi-mă să vă stau mut la picioare, să depun pe 
această mină recunoştinţa mea, întreaga mea viaţă! 

NEPOATA: Domnule... 

REVERENDUL: Nici un cuvint, ființă divină! Prezenţa 
voastră mi-e de ajuns. Cind veţi dispărea din nou, amin- 
tirea acestei fericite clipe mă va delecta ani întregi. 
Lumea întreagă vă cunoaşte perfecțiunea, toţi oamenii 
sînt entuziasmați de frumuseţea, inteligenţa şi virtutea 
voastră. Sinteţi ca o zeitate, nimeni nu se apropie de ea 
decit ca să o adore, să-i solicite imposibilul. La fel mă 
aflu și eu aici, prințesa mea... 

NEPOATA ridicându-se: De ajuns! 

REVERENDUL în genunchi, reţinind-o: Aveţi dreptate, de-a- 


juns de multe cuvinte, chiar prea multe! Vă cer iertare! 
Înşişi zeii ne iartă cînd îi rugăm cu multe cuvinte, chiar 
dacă ne cunosc de multă vreme nevoile şi dorinţele. 
lertaţi-mi cuvintele! Bietul om nu are nimic mai bun 
decît cuvinte atunci cînd vine să-și aducă drept sacrificiu 
propria lui fiinţă. Faceţi mult pentru oameni, venerată 
prinţesă, binefacerile voastre dau o înaltă distincţie 
fiecăreia dintre zile. Dar în momentul acesta sublim am 
dreptul să spun că sînt singurul căruia felul în care îi 
arătaţi că l-aţi iertat îl înalţă mai sus decît putea crede 
vreodată că poate ajunge. Mi-aţi anunţat graţia într-un 
mod care este un gaj etern al sentimentelor voastre. 
De la voi îmi primesc fericirea, și în aceeași clipă mi-o 
amplificaţi şi o eternizaţi. 


NEPOATA face un pas înainte, oblisindu-l pe reverend să se 


ridice: Îndepărtaţi-vă, vine cineva! Ne vom revedea. 
În timp ce el se ridică îi întinde mîna şi, retrăsindu-se, îi 
lasă în miini trandafirul. 


REVERENDUL: Da, acum plec, mă îndepărtez, rezist arză- 


toarei dorinţi care mă îndeamnă să cutez mai mult. 
Se apropie repede de ea, dar se retrage imediat. Plec, dar 
lăsați-mă să vorbesc, pentru că de atitudinea voastră 
depinde de-acum înainte viaţa mea. Vreau să vă mărtu- 
risese totul, pentru că sînt îndeajuns de stăpîn pe mine 
ca să înfrunt această clipă de beatitudine. Dacă-mi 
luaţi speranţa de a mă reface o dată în aceste braţe de 
toate chinurile meritate şi nemeritate, atunci îndepăr- 
taţi-mă pe vecie de chipul vostru. Spuneţi-mi un cuvînt! 
i ia mâna. 


NEPOATA stringindu-i mina: Totul, totul, dar acum plecați! 
REVERENDUL zăbovind asupra mîinii ei: Mă faceți cel mai 

ericit dintre oameni! Sint cu totul la dispoziţia voastră! 


Se aud din depărtare două sunete de corn, armonios cadențate. 
Reverendul întirzie în acest timp asupra miinilor nepoatei. 


SCENA A ȘASEA 


Ace 


iaşi. Marchiza. Marchizul, apoi comandantul. Soldaţi. 


MARCHIZA intervenind, între cei doi: Grăbiţi-vă, prietene, 

îndepărtați-vă, nu mai sînteţi sigur nici o clipă. S-ar 


putea să se fi observat lipsa din palat a prinţesei. Gră” 
biţi-vă, trebuie să plecăm. 

REVERENDUL îndepărtindu-se: Trebuie să plec. Adio, nu 
mă lăsaţi prea mult să vă duc dorul! Se îndepărtează 
în fund la stinga. 

MARCHIZA: Urmează-mă, nepoată. Rămii cu bine, marchize, 
îți urez succes, curînd îți vei revedea soţia şi prietena. 
Îmbrăţişează-l 'de rămas bun, nepoată! 

MARCHIZUL: îmbrățișează nepoata şi o trage de partea lui: 
Vino încoace, scumpă copilă, vino cu mine! Trăsura mea 
aşteaptă la poartă. 

NEPOATA ezitind: Vai, doamne, ce-o să se întimple acum! 

MARCHIZA punind mîna pe nepoată: Ce înseamnă asta, 
marchize? Ai înnebunit? 

MARCHIZUL: Nu fă zgomot; fata îmi aparţine. Lasă-mi 
fiinţa asta, de care-s nebun de îndrăgostit; în schimb 
îţi făgăduiesc să îndeplinesc tot ce mi-ai cerut. Plec în 
Anglia, îţi fac treburile, te aşteptăm acolo și te primim 
cu toată cinstea; lasă-mi însă fata! 

MARCHIZA: Nu-i posibil! Urmează-mă, nepoată! Ce spui 
de îndrăzneala soţului meu? Vorbeşte! Nu cumva ești 
înţeleasă cu el? 

NEPOATA ezitind: Mătușă... 

MARCHIZUL atrăsind-o: Mărturiseşte-i, nu te preface! Așa 
am convenit! Vino! Nu te împotrivi, altfel fac scandal, 
în această clipă de disperare sînt gata să dau la iveală 
totul! 

MARCHIZA: Îngrozitor! Îngrozitor! Sînt distrusă! 


Cornurile încetează, după ce au suflat o melodie vioaie. 


COMANDANTUL care îl readuce pe reverend, urmat de doi 
soldaţi: Pe aici, domnule, pe aici! 

REVERENDUL: Cum vă permiteţi aşa ceva! Oricine are voie 
să se plimbe pe aici! 

COMANDANTUL: Oricine se plimbă, nu însă răufăcătorii! Nu 
puteţi scăpa, predaţi-vă de bunăvoie! 

REVERENDUL: Credeţi că nu sînt înarmat? Scoate un pistol 
din buzunar. 

COMANDANTUL: Puneţi-vă pistolul în buzunar. Puteţi să 
trageţi în mine, dar din grădină tot nu ieşiţi. Toate por- 
ţile sînt păzite. "Nimeni nu poate ieşi. Acceptaţi-vă soarta, 
pe care cu atita uşurinţă aţi provocat-o. 

MARCHIZA care între timp a devenit atentă şi a ascultat: Ce 
apariție nouă și neașteptată! Veniţi pe aici! Dacă nu 
sîntem uniţi, o pățim cu toţii. Marchiza, marchizul, 
nepoata vor să se retragă lateral, pe unde au venit; le ies 
în întîmpinare doi soldaţi. 

MARCHIZA: Sintem distruși! 

MARCHIZUL: Sîntem trădaţi! 

NEPOATA: Sint pierdută! 

REVERENDUL care în această clipă ajunge lingă nepoată: 
O, doamne! 

COMANDANTUL: Staţi pe loc! Sinteţi cu toţii prizonierii mei! 

REVERENDUL arătind pe nepoată: Şi ea? 

COMANDANTUL: Fără îndoială! 

REVERENDUL: Sint atît de nenorocit, încît în această clipă 
nici nu mai pot gîndi. 

COMANDANTUL: Nenorocirea nu vă e aşa de mare ca uşu- 
rinta dumneavoastră. 


REVERENDUL: Suport orice reproș şi toate pedepsele pe 
care le merit pentru încălcarea legii. Vă urmez, arunca- 
ţi-mă în închisoare, dacă aşa vi s-a ordonat, dar respec- 
taţi această ființă supraomenească! Ascundeţi tot ce-ai 
văzut, negaţi, inventaţi ceva. Îi faceţi prințului ur ser- 
viciu mai mare decit descoperindu-i adevărul trist, 
îngrozitor, că fiica lui, singura lui fiică iubită... 

COMANDANTUL: Îmi cunosc datoria. Nu văd aici decit 
prizonierii mei. Știu ce ordine am şi le voi executa. 

MARCHIZA: Vai de noi! 

MARCHIZUL: Vai, cine m-a pus să vin încoace! 

NEPOATA: Cită dreptate am avut să-mi fie frică! 

REVERENDUL: Sint cel mai nefericit dintre oameni! Ce 
intenţii aveţi? E posibil? Să întreprindă ceva prinţul 
împotriva fiinţei celei mai dragi pe care o are pe lume? 
Stăpina mea, prietenii mei... eu v-am nenorocit! O, de 
ce a trebuit să trăiesc? De ce să iubesc în felul acesta? 
De ce nu mi-am pus în aplicare gîndul ce nu o dată a 
stăruit în mine de a-mi alina dragostea şi ambiția în 
vreo ţară îndepărtată? De ce n-am fugit? De ce m-am 
simţit atras întotdeauna de aceste locuri? Aş vrea să 
vă fac reproşuri, aş vrea să mă cert pe mine însumi, 
să mă urăsc, şi totuși, dacă mă gindesc la această clipă, 
n-aş putea dori să fie altfel. Sint cel mai fericit în nefe- 
ricirea mea | 

COMANDANTUL:  Terminaţi, domnule, e timpul să mă 
ascultați. 

REVERENDUL: Da, termin, mai întîi însă lăsaţi liberă pe 
stăpîna noastră. Cum?! Să stea aici, în întuneric şi ume- 
zeală şi să asculte verdictul asupra unui nefericit pe care-l 
compătimeşte? Nu, să se întoarcă în apartamentul ei, 
să nu fie expusă ochilor acestor subordonați, care se 
bucură de umilirea ei! Grăbiţi-vă, grăbiţi-vă, prințesă! 
Cine vă poate împiedica? Doar omul care mă ţine pri- 
zonier şi aceşti coloşi8 care ridică halebardele împotriva 
mea sînt servitorii voştri! Plecaţi, adio! Cine să vă 
oprească ? Nu uitaţi însă pe bărbatul care a putut în sfir- 
şit să vă stea la picioare şi să vă incredinţeze că-i sînteţi 
totul pe lume. Mai priviţi o dată la chinul său, la durerea 
sa, apoi lăsaţi-l pradă soartei crude care s-a înverșunat 
împotriva lui. Se aruncă la picioarele nepoatei, care se 
sprijină de marchiză. Marchizul stă alături, cu toţii for- 
mează pe partea dreaptă a scenei o grupă frumoasă, din 
care nu trebuie să fie uitati cei doi soldaţi. Comandantul 
și doi soldați stau în partea stingă. 


SCENA A ȘAPTEA 


Aceiași. Contele 


CONTELE adus de doi soldați cu halebardele întoarse în jos: 
Vă spun că veţi regreta intreaga viață grosolănia voastră! 
Să vă purtați aşa cu mine, cel mai mare dintre muritori! 
Să ştiţi că eu sînt contele di Rostro, di Rostro impudente?, 
un străin nobil, pretutindeni venerat, maestru al tuturor 
ştiinţelor oculte, stăpîn pe spirite... 

UN SOLDAT: Spune asta comandantului nostru, el pricepe 
pe italieneşte, ai să vezi! Şi de nu mergi drept înainte, 
te înghesuim în coaste, din dreapta şi din stinga, şi-ţi 
arătăm drumul, cum ni s-a poruncit. 

CONTELE: N-aveţi minte defel! 

UN SOLDAT: Asta are cel ce ne comandă. Îţi spun să mergi 
înainte, drept înainte, acolo-i comandantul nostru. 

CONTELE poruncitor : Să nu îndrăzniţi să mă atingeţi! 

REVERENDUL: lată-te, te aşteptam, Mare Cophta, înalte 
maestre, cel mai venerabil dintre muritori! Ai lăsat pe 
fiul tău să cadă pentru ca printr-un miracol să-l ridici 

din nou. Cu toţii îţi sintem pe veci îndatoraţi. Nu-i 
nevoie să-ți destăinuiesc că am întreprins această aven- 
tură fără ştirea ta. Ştii ce s-a întîmplat, ştii cît de nefe- 
ricit s-a desfăşurat, că altfel n-ai fi venit. În faţa ta, 
Mare Cophta, sînt adunate mai multe suflete nobile decît 
ai văzut probabil vreodată în lungul tău pelerinaj pe 
pămînt. Aicea-i un prieten al tău, care înainte cu cîteva 
clipe era cel mai fericit dintre oameni, acum e cel mai 
nefericit. Aicea-s prietenii care au încercat cu o vie 
compasiune să realizeze tot ce-i posibil şi imposibil. S-a 
petrecut ceva de necrezut. Sintem împreună aici şi 
suferim numai din cauza neîncrederii în tine. De-ai fi 
pus tu la cale întîlnirea și-ai fi rinduit lucrurile...Se 
gindeşte o clipă şi continuă hotărît. Nu, nu vreau să spun 
nimic, nu vreau să doresc nimic; atunci toate s-ar fi 
desfăşurat cum se cuvine, dar n-ai fi avut ocazia să te 
arăţi în întreaga ta strălucire, să cobori ca un zeu din 
maşinărie!” pentru a ne salva din impas. Se apropie 
de el cu încredere, zâmbind. Ce hotărăşti, prietene? Pri- 
vește, paznicii noștri au şi amorţit. Numai un cuvînt 
de-al tău, şi ei cad într-o letargie în care uită tot ce s-a 
întîmplat, iar noi ne îndepărtăm senini. Repede, prietene, 
stringe-mă la pieptul tău, iartă-mă și salvează-mă! 
CONTELE îl îmbrățișează cu gravitate: Te iert! Către coman- 
dant. Plecăm imediat cu toţii de aici. 
COMANDANTUL zimbind: O, cum să nu! Cu plăcere! 
REVERENDUL: Ce miracol! 
MARCHIZA către marchiz: Ce înseamnă asta? El să ne sal- 
veze? 
MARCHIZUL: Încep să cred că e vrăjitor. 
COMANDANTUL: Nu-i nevoie să mai ascult discursuri de-a- 
cestea, ştiu eu bine cu cine am a face. Întors spre culise. 
Poţi intra, tinere. Ne-ai lăsat destulă vreme singuri. 


SCENA A OPTA 
Aceiaşi, Cavalerul 


CAVALERUL: Da, sînt aici, pentru a face de rușine pe ne- 
mernici şi a compătimi pe naivi! 

CU TOȚII cu excepția comandantului: Ce inseamnă aceasta? 
Cavalerul? Îngrozitor! Nu-i posibil! 

“CAVALERUL: Da, sînt aici, pentru a depune mărturie împo- 
triva voastră, a tuturor. 

NEPOATA: De asta numai eu sînt vinovată! 

REVERENDUL: Cum adică? Înnebunesc! 

COMANDANTUL: Cunoaşteţi, aşadar, pe omul acesta? Aici 
toate se petrec în mod natural, afară de faptul că el 
e singurul care a rămas onest într-un asemenea anturaj. 
El a observat şarlataniile voastre, le-a dezvăluit prin- 
tului, iar eu am misiunea să cercetez şi să pedepsesc. 
Reverendului. Înainte de toate, pentru a vă da seama 
pe ce căi ați fost atras şi de cine, recunoașteţi în sfirşit 
fantoma care astă-seară a calomniat-o pe prințesa 
noastră. Ridică vălul de pe fața nepoatei. 

REVERENDUL o recunoaște şi-şi exprimă. pantomimic uluirea. 

CAVALERUL: Cum e prinţesa, aşa-s şi spiritele... lată la 
ce fel de oameni le-aţi acordat, încrederea ! 

REVERENDUL: Şi în dumneata am avut încredere şi, după 
cît văd, m-ai nenorocit. 

COMANDANTUL: Aceşti nemernici s-au servit de slăbiciunea 
dumneavoastră și v-au încurajat la nişte fapte pasibile 
de pedeapsă. Ce puteţi aştepta? 

REVERENDUL: Domnule comandant... 

COMANDANTUL: Liniştiţi-vă! Aflaţi înainte de toate că 
prințul gîndeşte cu noblețea de totdeauna, astfel că şi 
de astădată vrea să vă pedepsească cu blindeţe uşurinţa 
şi nesăbuinţa. Ce spun, să pedepsească? Mai degrabă 
vrea să încerce pentru a doua oară să vă îndrepte, pentru 
a deveni demn de marii înaintași din care descindeţi. 
Îndepărtarea de la curte, care durează acum de doi ani, 
n-a fost de prea mare folos. Vă anunţ că sînteţi liber, 
însă cu condiţia ca în interval de opt zile să părăsiţi 
țara, motivînd că vreţi să faceţi o lungă călătorie. Totul 
va fi discutat şi pus la punct cu unchiul dumneavoastră, 
pe care prinţul îl preţuieşte în mod deosebit. Sinteţi 
liber să vă înapoiaţi în trăsura dumneavoastră, după ce 
mai întîi veţi afla ce s-a întimplat cu dubioasa afacere 
a colierului, în care v-aţi lăsat antrenat. 

REVERENDUL: Ce trebuie să aflu! Cite mi se întimplă! 

COMANDANTUL către marchiz: Scoateţi mai întîi bijuteriile 
pe care le aveţi în buzunar. 

MARCHIZUL: Ce bijuterii? Nu ştiu nimic! 

UN SOLDAT: A aruncat mai înainte ceva în tufiş. Cred că 
nu-i prea departe. 


Se caută și se aduce caseta, care e inminată comandantului. 


COMANDANTUL: Nu mai minţiţi! Totul a fost descoperit. 
Către marchiză. Unde-s celelalte diamante? Mărturisiţi! 
Acasă nu vă mai înapoiaţi, acolo totu-i în acest moment 
sigilat. Căutaţi să meritaţi clemenţa cu care se intenţio- 
nează să fiţi tratată. 

MARCHIZA: lată-le. Scoate caseta de bijuterii. Nu mi-am 
imaginat că mă voi despărți astfel de ele. 

COMANDANTUL către reverend; Aceste bijuterii vor fi îna- 
poiate giuvaiergiilor, care vă vor restitui contractul. 
Semnătura falsă a prinţesei rămine însă aici. Nu vă 
mai rețin, puteţi pleca. 

REVERENDUL: Da, plec. M-aţi văzut ruşinat, să nu credeţi 
însă că sînt umilit. Prin naştere am dreptul la cele mai 
înalte servicii în stat. Aceste privilegii nu mi le poate lua 
nimeni, și cu atît mai puţin mi se poate smulge din piept 
dragostea ce-o nutresc pentru prințesă. Spuneţi-i cît de 
fericit m-a făcut această fantomă. Spuneţi-i că toate 
umilirile nu înseamnă nimic faţă de durerea de a trebui 
să mă îndepărtez în continuare de dinsa, să plec într-o 
țară în care să nu pot s-o văd măcar în treacăt. Imagi- 
nea ei însă şi speranța nu-mi vor părăsi inima cît voi 
trăi. Pe voi vă dispreţuiesc. V-aţi servit de pasiunea 
mea ca nişte insecte de un arbore în floare. Aţi putut 
să-mi consumaţi frunzele, astfel că în mijlocul verii sînt 
ca o mlădiţă uscată. A trebuit să lăsaţi însă neatinse 
ramurile şi rădăcinile. Duceţi-vă spre locuri unde găsiţi 
altă hrană! 


Reverendul pleacă. 


COMANDANTUL: Ceilalţi vor fi conduşi în secret la un fort 
de graniță, pînă cînd se va fi cercetat cu de-amănuntul 
dacă isprăvile lor n-au avut o mai mare extindere. Dacă 
se constată că nu sînt implicaţi şi în alte afaceri, vor fi 
îndepărtați în secret din ţară, pentru a scăpa de aseme- 
nea escroci. Sint patru, tocmai o trăsură plină. Să plece! 
Să fie conduşi la poarta principală, unde se află un fur- 
gon şi să fie predaţi acolo dragonilor. 

NEPOATA: Dacă permiteţi unei fete nenorocite să ceară 
îndurare faţă de o asemenea sentinţă aspră, ascultaţi-mă! 

Mă supun la orice pedeapsă, numai despărțiţi-mă de 
oamenii aceștia care-mi sînt rude sau spuneau că-mi sînt 
prieteni, dar care m-au aruncat în cea mai adîncă mizerie. 
Arestaţi-mă, îndepărtaţi-mă, milostiviţi-vă însă şi trimi- 
teţi-mă la o mînăstire! 

CAVALERUL: Ce aud? 

COMANDANTUL: Vorbiţi serios? 

NEPOATA: O, dacă acest bărbat ar fi crezut în sinceritatea 
sentimentelor mele, nici unul din noi n-ar fi fost aici. 
Cavalere, n-aţi procedat în mod nobil! Aţi aflat secretul 
din neatenția mea şi printr-o întîmplare. Dacă ați fi 
fost aşa cum credeam, nu l-aţi fi folosit în felul acesta. 
L-aţi fi putut anunţa pe reverend, aţi fi obţinut biju- 
teriile şi ați fi salvat o fată care acum e iremediabil 
pierdută. E adevărat că veţi fi răsplătit pentru acest 
serviciu, astfel că nenorocirea noastră devine pentru 
dumneavoastră un capital din care veţi obţine însemnate 
foloase. Acum vă bucuraţi de favoarea principelui, curind 
veţi primi unele posturi mănoase. Eu nu pretind să vă 
gindiţi la lacrimile unei biete fete, a cărei încredere v-a 
dat posibilitatea să trageţi cu urechea. Dar cel puţin 
folosiți-vă influența de om important la curte pentru a 
obţine ceea ce v-am rugat atunci cînd n-aveaţi nimic şi 
cînd afişaţi convingeri în care am crezut. Rugaţi pe 
acest ofiţer integru şi demn să nu fiu transportată împreu- 
nă cu grupul pentru ca tinereţea mea să nu fie expusă 
într-o ţară străină la înjosiri şi mai mari decît acelea pe 

"care, din păcate, a trebuit să le îndur aici. Către coman- 
dant. Vă rog, vă implor, domnule, dacă aveţi o fiică de 
la care doriţi să aveţi bucurii, îndepărtaţi-mă, dar sin- 
gură: Arestaţi- -mă, dar nu mă exilați. 

COMANDANTUL: Mă impresionează. 

CAVALERUL: Vorbiţi serios? 

NEPOATA: O, dacă m- -ați fi crezut mai demult! 
COMANDANTUL: Pot să vă îndeplinesc dorința, pentru că 
nu mă îndepărtez cu nimic de la instrucţiunile mele. 
NEPOATA: În adevăr, vă îndepliniţi instrucţiunile dacă, cum 
se pare, intenţia este de a aplana în secret această teme- 
rară afacere. Nu mă surghiuniţi, nu mă trimiteţi în vreo 
ţară străină, pentru că oamenii sînt curioși. Cele întim- 
plate vor fi povestite şi repovestite. Oamenii se vor 
întreba: Cum arată oare aventuriera asta? Se pare că 

seamănă cu prinţesa, altfel nu s-ar fi putut inventa şi 
înfăptui o asemenea scenă. Unde e? Să o vedem, să o 
cunoaştem! O, Cavalere, dacă aş îi fost o ființă aşa cum 
credeaţi, cazul de faţă ar fi fost suficient de bine venit 
şi n-aş fi avut nevoie de nici o zestre ca să fac carieră 
în lume. 

COMANDANTUL: De ajuns! Cei trei să fie conduși la furgon, 
ofiţerul care-i ia în primire ştie ce are de făcut 

MARCHIZUL încet către marchiză: E vorba numai de exil. 
Să plecăm prefăcindu-ne umiliți pentru a nu ne agrava 
situaţia. 

MARCHIZA: Fierb de furie şi de necaz; numai frica de ceva 
şi mai rău mă opreşte să izbucnesc. 

COMANDANTUL: Plecaţi! 

MARCHIZA: Gindiţi-vă, domnule comandant și rugaţi-l pe 
prinţ să se gindească la sîngele care-mi curge în vine, 
la faptul că-i sînt rudă și că, înjosindu-mă, îşi rănește 
propria lui onoare. 

COMANDANTUL: La asta ar fi trebuit să vă gîndiți dum- 
neavoastră! Plecaţi! A fost luată în considerare în avan- 
tajul dumneavoastră și această înrudire, care nici pe 
departe nu e dovedită. 

CONTELE: Domnule, amestecați cu această pleavă pe un 
om care e obişnuit să fie tratat cu cinste pretutindeni. 

COMANDANTUL: Supuneţi-vă| 

CONTELE: Nici nu mă gindesc! 

COMANDANTUL: Atunci vi se va arăta cum să vă supuneţi! 

CONTELE: Un călător care răspîndeşte oriunde ajunge numai 
binefaceri... 

COMANDANTUL: Lucrul ăsta se va vedea. 

CONTELE: Căruia ar trebui să i se ridice temple ca unui 
geniu protector... 

COMANDANTUL: S-o aşteptăm şi pe asta. 

CONTELE: Care s-a legitimat ca Marele Cophta. 

COMANDANTUL: Prin ce? 

CONTELE: Prin miracole. 

COMANDANTUL: Repetaţi unul din ele, chemaţi-vă spiritele, 
ordonaţi-le să vă elibereze! 

CONTELE: Nu vă acord suficientă consideraţie pentru a vă 
arăta ce pot. 

COMANDANTUL: Cit orgoliul Atunci supuneţi-vă ordinelor! 

CONTELE: O fac, pentru a vă arăta cîtă răbdare am; curind 
însă voi face revelații. Voi comunica prințului vostru 

asemenea secrete, incit mă va rechema în triumf, iar 
dumneavoastră veţi merge călare în fața trăsurii în care 
Marele Cophta se va reintoarce cu alai. 
COMANDANTUL: Asta vom vedea-o atunci; azi însă mi-e 
imposibil să vă însoțesc. Duceţi-i! 
UN SOLDAT: Haideţi, spune comandantul, iar de nu mer- 
geți veţi simţi halebardele noastre. 


CONTELE: Nenorociţilor, în curind veţi prezenta armele în 
faţa mea. 
SOLDAȚII lopindu-l: Vrei să ai ultimul cuvint? 


Soldații ies cu cele trei persoane. 


COMANDANTUL către nepoată: lar dumneavoastră veţi fi 
dusă încă în noaptea asta la o minăstire de călugăriţe 
care e la un sfert de ceas de aici. Dacă în mod serios 
vreţi să vă despărțiți de lume, veţi avea această posi- 
bilitate. 

NEPOATA: Cu totul serios. Nu mai am nici a speranţă pe 
lumea aceasta. Către cavaler. Trebuie însă să mai spun 
că duc cu mine în singurătate prima mea simpatie ade- 
vărată, simpatia pentru dumneavoastră. 

CAVALERUL: Nu spuneţi aceasta, mă pedepsiţi prea aspru. 
Fiecare cuvint al dumneavoastră mă rănește adînc. 
Situaţia dumneavoastră este de invidiat în comparaţie 
cu a mea. Dumneavoastră puteţi spune: Am fost neno- 
rocită de alţii, pe cind eu, ce durere de nesuportat voi 
simţi cînd îmi voi spune: Și pe tine te numără printre 
cei care au contribuit la nenorocirea ei. O, iertaţi-mă! 
lertați pasiunea care, nesigură de ea însăși, a lovit în 
ceea ce cu cîteva clipe mai înainte îi era ce-i mai drag, 
mai preţios pe lume! Trebuie să ne dspărţim! De ne- 
descris este chinul pe care-l simt în această situaţie. 
Acceptaţi-mi iubirea şi compătimiţi-mă! De ce nu mi-am 
ascultat pornirea şi nu m-am dus la Reverend după acea 
întîmplătoare descoperire! Mi-aş fi cîştigat un prieten 
şi o iubită şi m-aş fi putut bucura de şansa mea. Totul 
e pierdut! 

COMANDANTUL: Reveniţi-vă! 

NEPOATA: Rămineţi cu bine! Îmi vor reaminti mereu aceste 
ultime cuvinte de consolare. Către comandant. Văd din 
privirea dumneavoastră că trebuie să plec. Să vă fie 
răsplătită omenia! Jese cu soldatul de pază. 


387 


COMANDANTUL: Îmi pare rău de biata fată! Să mergem! 
Totul s-a terminat cu bine. Răsplata dumneavoastră nu 
va întirzia. 

CAVALERUL: Oricare va fi această răsplată, pe atit de prin- 
ciară pe cît o pot aștepta, n-am să mă bucur de ea, pen- 
tru că nu m-am comportat cum trebuia. Singura dorință 
şi singura speranță care-mi rămîne este că vo: putea spri- 
jini fata să-şi refacă moralul, pentru a căpăta astfel 
încrederea în sine şi în lume. 


NOTZ 


1 Denumirea Reverendul (în sensul de titlu onorific pentru un 
cleric) redă în româneşte pe cea mai puțin obișnuită de canonic (germ. 
Domherr.). 

2 Trupa de mercenari originari din Elveția, utilizați altădată 
la unele curţi domnitoare (în Franţa, de ex.). 

3 Aluzie la faptul că soțul lui Jeanne de la Motte era căpitan 
de jandarmi. 

4 Jeanne de la Motte își inventase o genealogie, declarindu-se 
descendență din familia de Valois. 

5 În dreptul feudal, descendența cu toate atributele de titlu și 
avere revenea primogenitului. 

6 Nu-l anunţă nimeni... Aici şi în alte pasaje referitoare la conte, 
Goethe foloseşte expresii atribuite lui Cagliostro în izvoare istorice 
sau autobiografice. 

7 Alt nume pe care şi-l atribuie Cagliostro. 

8 Referire la statura înaltă a soldaţilor din garda helvetică. 

9 Impudente, neruşinat. 

10 Ca un zeu din mașinărie (lat. deus ex e pt a Procedeu 
tehnic folosit în teatrul antic şi în epoca barocului: zeitate era 
coborită pe scenă cu mijloace mecanice pentru a mph o situaţie 
ce părea fără ieşire. 


PANDORA 


Piesă festivă 


În românește de GRETE TARTLER 


atribuţii, o îndeplinea Goethe la Weimar, îi solicita, după 

o veche tradiţie renascentistă a curților nobiliare, şi marca- 

rea prin lucrări literare a evenimentelor și aniversărilor de 
seamă, periodice sau ocazionale.! În categoria celor periodice intrau 
balurile din perioada carnavalului, care, la Weimar, depăşeau cadrul 
curţii și ocazionau „cortegii mascate“ (Maskenziige), cu participarea 
burgheziei locale. Pentru asemenea momente Goethe a elaborat, de 
exemplu, Poezia romantică (Die romantische Poesie, 1810), care evocă 
personaje poetice din literatura medievală germană, descoperită și 
cultivată de scriitorii romantici, sau Cortegiul mascat din 1818 (Masken- 
zug von 1818, o prezentare alegorică a personajelor literare din operele 
scriitorilor weimarieni, inclusiv din cele ale lui Goethe însuși. Ca 
tip, acest gen de operă literară este strălucit ilustrat în actul I din 
Faust II, în scena balului mascat de la curtea imperială. Tot oca- 
zional, pentru a marca momente de început ale unor activităţi tea- 
trale, Goethe a compus cîteva prologuri, în formă dramatică sau de 
recitativ; un asemenea prolog este Ce reprezentăm (Was wir bringen, 
1802), pentru inaugurarea teatrului de vară din localitatea balneară 
Lauchstădt, în apropiere de Weimar. Valoarea poetică a textului 
e secundară, el cuprinde însă, aşa cum se întimplă mai des la Goethe, 
un mic poem liric, sonetul Natura și arta (Natur und Kunst). 


JE strat de poet de curte pe care, între numeroase alte 


Mult mai importante ca dimensiune și semnificație poetică sint, 
în contextul acestor lucrări ocazionale, piesele festive (Festspiele). 
Ca și în cazul cortegiilor mascate, efectul lor era conceput ca rezultat 
al interacțiunii dintre cuvint şi limbajul muzical; de aceea piesele 
festive pot fi socotite librete de operă, cu care se aseamănă prin varie- 
tatea de forme poetice ale textului. Mai potrivit ar fi, după opinia 


1 Ilse-Maria Barth, Literarisches Weimar, Stuttgart 1971, pp. 
105—120; Wolfgang Hecht, Goethes Maskenziige, În idem, Studien zur 
Goethezeit... Weimar 1968; Karin Seiffert, Die Entwicklung von Goethes 
Kunstauffassung an Hand der Festspiele und Maskenziige von 1781— 
1818, Diss, Berlin 1973; Christoph Siegrist, Dramatische Gelegenheits- 
dichtungen. Maskenziige, Prologe, Festspiele. În Goethes Dramen. Neue 
Interpretationen, Stuttgart 1980, pp. 226—243. 

noastră, o apropiere de libretul de oratoriu, cu care piesele festive, 
în cazul lui Goethe, se înrudesc prin compoziţie şi prin caracterul lor 
solemn. Fondul lor de gindire este însă mult mai profund. Festivitatea 
este pentru Goethe o ocazie pentru a-şi exprima poziţia asupra pro- 
blemelor timpului, acea perioadă zbuciumată marcată de personalita- 
tea contradictorie a lui Napoleon, aducător, prin armatele sale, a 
ideilor eliberatoare ale Revoluţiei franceze, provocînd însă imense 
suferințe și distrugeri prin opresiunea popoarelor și prin acţiunile de 
război, resimţite direct de Goethe în zilele luptelor de la Jena (1806). 
Altă piesă, cumar fi Palăophron și Neoterpe, improvizată și înscenată 
de Goethe într-un interval de numai două zile pentru a sărbători 
aniversarea zilei de naștere a ducesei-mame Anna Amalia, este o 
alegorie simbolică a împletirii dintre trecut și viitor, în momentul 
festiv al anului 1800, la cumpăna dintre două secole. Dar Deșteptarea 
lui Epimenide | Epimenides Erwachen a fost elaborată la solicitarea 
actorului Iffland, pe atunci director al teatrului din Berlin, pentru 
a sărbători reinstalarea din 1814, după încheierea războaielor de 
eliberare, a regelui Friedrich al III-lea al Prusiei, în prezenţa țarului 
Alexandru I al Rusiei. Și în cazul acestei piese problematica depășește 
simpla evocare a evenimentului sărbătorit, opunînd, în forma ale- 
gorică a demonilor și geniilor, dezastrul războiului și binefacerile pe 
care le aduce pacea. Din cauza antipatiei regelui Prusiei pentru Goethe, 
piesa nu s-a reprezentat decit în 1815, pentru a aniversa încheierea 
păcii de la Paris şi abdicarea lui Napoleon. 

Un loc aparte în cadrul pieselor festive îl ocupă Pandora*, a cărei 
traducere o prezentăm în continuare împreună cu schema Întoarcerea 
Pandorei partea a doua | Pandorens Wiederkunft zweiter Teil. Goethe 


* Bibliografie: Wilhelm Emrich: Goethes  Festspiel Pandora. În 
„Goethe“ 24 (1962), pp. 33—43; Hans Jurgen Geerdts; Zu Goethes 
Pestspiel Pandora. În ibidem, pp. 44—57; Ursula Dustmann: Wesen 
und Form des Goetheschen Festspiels. Diss., Köln 1963; Paul Böckmann: 
Die Humanisierung des Mythos in Goethes Pandora. În idem, Formen- 
sprache. Studien zur  Literaturăsthetik und  Dichtungsinterpretation, 
Hamburg 1966, pp. 147—166; Gottfried Diener: Pandora. Zu Goethes 
Metaphorik. Entstehung, Epoche, Interpretation des Festspiels, Bad 
Homburg 1968; Gerhard Vogel: Der Mythos von Pandora. Die Rezeption 
eines griechischen Sinnbilds in der deutschen Literatur, Hamburg 1972; 
Karl A. Wipf: Elpis. Betrachtungen zum Begriff der Hoffnung in Goethes 
Spätwerk, Bern 1974; Christoph Siegrist: Dramatische Gelegenheit- 
sdichtungen. Maskenzüge, Prologe, Festspiele. În Walter Hinderer 
(ed.). Goethes Dramen. Neue Interpretationen, Stuttgart 1980, 
pp. 234—238. 

Textul originar în WA I, vol. 50, pp. 295— 344 (ed. Erich Schmidt); 
Pandorens Wiederkunft zweiter Teil în ibidem, pp. 456—460. Alte 
ediții critice consultate: FA (ed. R. Petsch), HA (ed. J. Kunz). 

ole 


o denumește piesă festivă, deşi geneza ei nu e legată de vreun eve- 
niment de felul acelor anterioare. Cum singur arată, tema piesei i-a 
fost sugerată de titlul „Prometheus“ al unui periodice pe care doi 
tineri scriitori din Viena intenționau să-l publice şi pentru care i s-au 
adresat lui Goethe solicitindu-i o colaborare. Figura titanului mitic, 
în care tînărul Goethe pusese întreaga sa revoltă socială şi artistică? 
îi rămăsese, după cum spune el, „mereu prezentă“, „o idee fixă însu- 
flețită“3, capabilă să poarte şi să exprime probleme ale destinului 
uman care-l preocupau. 

Munca de elaborare a dramei Pandora s-a concentrat în cîteva 
luni, între noiembrie 1807 și iunie 1808. Parţial textul a apărut în 
1808, în periodicul vienez menţionat, sub titlul Întoarcerea Pandorei 
(Pandoras Wiederkunft), apoi, în întregime, în 1810, într-un almanah, 
sub titlul actual. La publicarea în ediţia Cotta (vol. II, apărut în 1817), 
Goethe a adăugat precizarea „Actul întîi“. Incertitudinea privind 
titlul și indicaţia de act trimit la piesa gîndită în întregul ei, deşi ea 
a rămas fragment şi a fost acceptată ca atare de Goethe în ediţia 
definitivă, în care ocupă locul final, sugerînd prin aceasta încoronarea 
operei sale literare. Motivele incertitudinii arătate sînt multiple. Se 
ştie că Goethe a început imediat după redactarea fragmentului să 
lucreze la romanul Afinităţi elective; în plus, se pare că Goethe însuși 
a considerat o continuare a dramei drept inutilă sau mult prea difi- 
cilă. În adevăr, Eckermann relatează în 1823 următoarele asupra 
acestei chestiuni: „[Goethe] mi-a spus că nu mai există nimic şi că 
n-a vrut s-o continue, din pricină că, partea întii fiind de dimensiuni 
prea mari, n-a mai fost în stare să-i mai adauge şi o a doua parte.“ 
Şi mai departe: „Poemul poate fi foarte bine considerat și în starea 
actuală ca un întreg.“ 

Caracteristic pentru dramă este faptul că personajul care i-a dat 
numele, Pandora, nu apare în desfășurarea dramatică; ea este numai 
un permanent obiect de referinţă, într-o concepţie opusă aceleia cunos- 
cute din mitologie. În mitologie cutia pe care Pandora o deschide 
cuprinde toate relele menite să aducă oamenilor suferinţe, pentru a 
contrabalansa imensa binefacere a darului adus de Prometeu care 
a furat focul din cer. Goethe e însă departe de o asemenea viziune 
pesimistă. Pentru el răul nu e trimis de zei, răul şi-l fac oamenii, 
pentru că oamenii sînt aceia care-și făuresc bunurile și le folosesc. 


2 Cf. Goethe, Opere I. Poezia, op. cit., p. 63/64 (trad. N. Argin- 
tescu-Amza). Fragmentul dramatic Prometheus (trad. M. Isbăşescu), 
apare în vol. II din Opere. 

3 WA I, vol. 36, p. 27. 

* Eckermann, Convorbiri cu Goethe op. cit., p. 6% (21 octombrie 
1823). 

Pandora („cea atotdăruită“) a fost respinsă la venirea ei pe pămînt 
de bănuitorul Prometeu, dar din convieţuirea cu fratele acestuia, Epi- 
meteu, s-au născut două luminoase ființe, cu destin diferit. Pe eterica 
Elpore („speranţa“) Pandora o ia cu dînsa, ea apare tatălui ei numai 
în vis, dindu-i curaj şi speranţe. A doua fiică, Epimeleia („cea care 
poartă grijile“), rămîne cu tatăl ei. Darurile pe care Pandora le indică 
nu sînt bunuri în sine, ci sensuri şi forme ale lor, menite să le îmbo- 
găţească şi să le înfrumuseţeze existența: „al dragostei noroc“, „pofta 
de podoabe“, „icoana dominării“5. Ele semnifică idealuri, promisiuni, 
pe care oamenii încă nu le înţeleg, dar care vor căpăta ființă atunci 
cînd ei vor realiza o existenţă de plenitudine, cînd își vor echilibra 
faptele cu dorinţele şi năzuințele. Pentru că cele două seminţii din 
stirpa iapetizilor, aceea a lui Prometeu şi aceea a lui Epimeteu, s-au 
dezvoltat în timp în sens antagonic, Prometeu, cel activ, făuritorul 
de bunuri materiale, a încetat să mai viseze, să se întrebe asupra 
rostului moral al muncii, activitatea sa productivă concentrindu-se 
pragmatic asupra prezentului, asupra faptei care, lipsită de suportul 
spiritual, poate amenința însăși existența omului. Epimeteu, pe de 
altă parte, trăieşte în lumea imaginară a fanteziei, visind numai la 
Pandora, cu nostalgia reîntoarcerii acesteia, rupt astfel de realitate, 
de orice spirit şi voință de creaţie. Existenţa umană s-a specificat pe 
două tipuri opuse, chiar legătura dintre cei doi fraţi, cînd există, este 
de suprafaţă, lipsită de înţelegerea mai adincă a unei alte modalităţi 
de ființare. 

Într-o notiţă din Jurnalul intim pe anul 1808 Goethe corelează 
semnificația acordată piesei Pandora cu preocupările sale ştiinţifice. 
Este perioada cînd, lucrînd la Cromatică (Die Farbenlehre), Goethe 
își formulează concepţia sa privind caracterul antiutilitarist pe care 
trebuie să-l păstreze ştiinţa pentru a nu violenta natura. Și tot pe 
atunci era preocupat, să găsească pentru înţelegerea fenomenelor din 
natură şi din societate o metodă unitară, valabilă atit pentru demersul 
artistic, cît şi pentru cel științific, pe baza celor trei concepte formu- 
Jate de el: fenomenul originar, polaritatea, potenţarea. „La Întoarcerea 
Pandorei...“, notează el la 17 mai 1808: „Despre metamorfoză şi sensul 
ei; sistola și diastola spiritului universal, din prima se naşte specifi- 
carea, din cea de a doua progresul spre infinit.“ Disproporţia dintre 
Prometeu şi Hpimeteu, dintre vita activa şi vita contemplativa, ar expri- 
ma, în polaritatea enunțată, momentul de specificare, urmat, în 
perspectiva timpului, de progresul spre o nouă formă de muncă și, 


5 Emil Staiger, Goethe, Vol. 2, Zürich 1956, interpretează (p. 459) 
aceste daruri ale Pandorei ca reprezentind atributele celor trej 
genuri poetice: liric, epic, dramatic. 

* WA, III, vol. 3, p: 336 

prin ea, de convieţuire umană. „Diastola“ va fi astfel noua generaţie, 
născută din unirea dintre Phileros, îiul lui Prometeu, cu Epimeleia, 
fiica lui Epimeteu. Această unire apare în piesă ca o apoteoză, odată 
cu Eos, aurora, și realizează sinteza superioară a umanităţii. Pentru 
aceasta însă, în drumul lor spre împlinire, Phileros și Epimeleia trebuie 
să treacă prin focul purificator al chinului, îndoielii și disperării, al 
apropierii morţii, pentru că în actele lor de pină atunci fuseseră con- 
„ duşi de pasiune oarbă. Finalul textului exprimă această perspectivă 
în scena sărbătorii dionisiace, un motiv cu totul neașteptat la „apo- 
linicul“* Goethe. În acel moment, Pandora va putea reveni pe pămînt. 
Atunci darurile ei se vor putea lega cu faptele şi bunurile oamenilor 
într-un tot armonios, organic, dînd oamenilor puterea de-a domina 
materia și spiritul. 

Această alegorie simbolică a drumului prin istorie al umanităţii, 
care prin amploarea viziunii poate sta alături de Faust IT, este o 
succesiune închegată de numeroase forme poetice, cele mai multe de 
proveniență antică”, adaptate la desfăşurarea piesei și la situaţiile 
dramatice, cu interludii lirice de o puternică expresivitate artistică. 
Ritmuri descendente alternează cu cele ascendente pentru a exprima 
durerea nostalgică sau bucuria, cîntece corale de grup (erari, păstori, 
războinici) aduc nuanţate diferențieri de tonalitate și cadență, în 
funcţie de conţinutul afectiv exprimat. Ca și în Faust I, găsim și 
aci un compendiu de forme poetice. Ele nu sînt spontane, expresie 
nemijlocită a afectului, ca în poezia de tinereţe a lui Goethe, ci rezultat 
al unei căutări conștiente a efectului artistic (se știe de altfel că pentru 
elaborarea unora din formele metrice, mai ales antice, Goethe a apelat 
la concursul cunoscătorilor din preajma sa). 


Problema modului în care Goethe a conceput continuarea piesei 
i-a. preocupat mult pe istoricii literari. Schema transmisă include 
în adevăr unele indicaţii, dat fiind însă caracterul lor general discuţiile 
n-au putut depăşi stadiul de supoziţii. Mai valabil ni se pare a fi 
punctul de vedere al acelora care, concentrindu-se asupra fragmentului, 
caută să-i pună în valoare virtuțile dramatice în spiritul tipului de operă 
deschisă, atit de caracteristic esteticii contemporane. Să cităm pe 
cunoscutul dramaturg Peter Hacks. Plecînd de la textul goethean, 
Hacks a elaborat o „dramă“ proprie“.? În studiul însoțitor Hacks 


? Robert Petsch, Die Kunstform von Goethes Pandora. În „Die 
Antike“ 6 (1930), pp. 15—40; W. Benett, German Verse in Classical 
Meters, Haga 1963 (în special pp. 75 şi urm.). 

8 Cf. Werner Kohlschmidt, Pandora. Zweiter Teil. Zur Deutung 
des Entwurfs, În idem, Form und Innerlichkeit, Bern 1955. 

* Pandora. Drama nach Goethe. În „Neue Deutsche Literatur. 
Monatsschrift für Literatur und Kritik“ 28 (1980), 9, pp.- 49—76. 

subliniază aspectele sociale și umane ale ideilor lui Goethe, văzînd în 
ele o critică acerbă a societăţii capitaliste, în care, prin alienare, se 
ajunge la disjuncţia accentuată dintre activitatea de producţie şi cea 
de contemplare. Hacks îşi conturează drama în limitele fragmentului 
goethean, pentru că, argumentează el, „De ce nu s-a realizat o 
continuare a Pandorei? Pentru că ea era terminată. Pandora se 
încheie acolo unde se încheie toate piesele, la sfirșit. Nu-i necesar 
să adaugi nici un cuvint, şi din cauza aceasta nici Goethe n-a 
adăugat vreunul.“ 10 


10 Peter Hacks, Saure Feste. Zu Peter Hacks’ Pandora... În ibidem 
pp. 77—101. 


PANDORA 


PERSONAJELE 


PROMETHEUS zu ca iti 
EPIMETHEUS l} rena 
PHILEROS, fiul lui Prometheus 
ELPORE 
EPIMELEIA 
EOS 
PANDORA, soţia lui Epimetheus 
DEMONI 

HELIOS 

FIERARI 

PĂSTORI 

"ȚĂRANI 

RĂZBOINICI 

MEȘTEŞUGARI 

PODGORENI 

PESCARI 


} fiicele lui Epimetheus 


Locul acțiunii este gîndit în stil mare, în genul picturilor lui Poussin.? 


PARTEA LUI PROMETHEUS 


La stinga spectatorului, stinei și munţi, din ale căror mărețe masive 
s-au format caverne naturale și artificiale, alăturate şi suprapuse, legate 
între ele prin numeroase cărări. Unele caverne au fost din nou astupate 
cu bolovani, altele sînt închise cu porți și gratii, totul grosolan, din topor. 
Ici-colo se văd începuturi de zidiri, gindite mai ales ca sprijin și legătură 
artificială între masive, sugerind și unele locuințe mai comode, dar 
totul fără simetrie. Plante agățătoare; tufișuri singuratice pe cite-o ieşi- 
tură de stincă; mai sus, desișul sporește şi totul culminează într-un pise 
împădurit. 


PARTEA LUI EPIMETHEUS 


De partea cealaltă, în dreapta, o casă sobră de lemn construită în stil 
arhaic, cu stilpi din trunchiuri de copac, grinzi și stinghii abia netezite. 
În pridvor se zărește un culcuș din blănuri și cergi. Către fundal, lingă 
clădirea principală, alte clădiri mai mici asemănătoare, cu numeroase 
acareturi, ziduri, garduri vii și de scînduri, indicind împrejmuiri ale 
diferitelor proprietăţi; în spate coroane de pomi fructiferi, semnul unor. 
bine cultivate grădini. Mai departe case în acelaşi gen. În fundal cimpii, 
dealuri, tufișuri, cringuri, un fluviu cu meandre și cascade curgind spre 
golful înconjurat de stinci semețe; peste toate, orizontul mării, cu insule. 


Noapte. 


EPIMETHEUS ipindu-se din mijlocul peisajului: 
Pruncie și junie, vă laud deopotrivă! 
Că după furtunos, din plin gustata zi, 
Îndată somnu-atotputernic vă cuprinde 
Și, orice urmă de prezent stingînd, 
Trecut şi viitor în vis amestecă. 
Bătrîn fiind, lipsit de-asemeni leac sint. 
Ziua-mi de noapte nu se mai alege 
Şi-mi duc a numelui nefericire: 

Căci Epimâtheus m-au numit zămislitorii, 
„Cel ce gindește-apoi“, cel ce-ntimplarea 
Grăbită-o retrăieşte,-n gind trudind 
Pentru-al posibilului tulbure imperiu. 
Atita trudă i-a fost tinărului dată 

Încît, nerăbdător, pornit în viaţă, 
Necugetat, am inhățat prezent doar, 
Noilor griji adăugind noi chinuri. 

Aşa te-ai dus, timp plin de vlagă al juniei, 
Sohimbînd întruna, ca să mă împaci, 
Belşugu-n lipsuri şi-n necaz, extazul. 
Fugea durerea de-ncîntări părelnice, 

Noroc şi jale, somnul greu la fel topea; 
Acuma însă, veşnic treaz în noapte stind, 
Pe doar vremelnic fericiții-n somn îi pling. 
Mă tem de strigăt de cocoş, de clipătul 
De stele-n zori. Mai bine-ntruna noapte-ar fi! 
Năvalnic Helios? reverse bucle-jar: 
Cărările-omeneşti tot sumbre au rămas. 
Dar ce aud? Troznesc aşa devreme iar 
Porţile fratelui. La fapte s-a trezit? 
Nerăbdător să făurească-a şi aprins 
Pojarul în boltit cuptor, stirnind la muncă? 
La aprig lucru cheamă-ncenuşaţii săi 
Ortaci, să bată fierul, minereu topind? 
Nu-i asta! Se aude-un pas grăbit, uşor, 
Şi-un cîntec inima voioasă înălțind. 


PHILEROS dinspre partea lui Prometheus: 

Spre aerul proaspăt afară! Afară! 

Ce strîns sînt de ziduri! Şi casa-nfioară! 
De-ajuns cum să-mi fie sălaş, blăni întinse? 
Il-ajunge văpăii s-o legeni cu vise? 

Nici somn şi nici stare 

Amantul nu are. 

La ce folos capul se-nclină trudit 

Şi corpul se-aruncă-n ţărină zdrobit, 

Cind inima-i tealără, arde-n trezie, 

Şi-n noapte trăieşte o zi, cea mai vie! 


Toate stelele razele-n tremur clipind, 
Toate cheamă-a iubirii plăcere, alint, 

Să le caut, să merg pe-acel drum miresmat 
Unde ieri draga mea a trecut şi-a cîntat, 


Unde-a stat, unde arcuri de ceruri uşor 

S-au întins peste noi, înflorind mii de flori, 

Şi-mprejuru-ne, strîns, izbucneau din pămînt: 

Un izvor de-alte flori, tot din frunţi clătinînd. 

Doar acolo-aș afla 

Biată liniştea mea! 
EPIMETHEUS: 

Ce imn aud copleşitor sunînd în noapte? 
PHILEROS: Pe cine întîlnesc, de-acum, ca mine treaz? 
EPIMETHEUS: 

Eşti chiar, tu Phileros? Îmi pare vocea tal 
PHILEROS: Eu, unchiule, da-n loc să nu mă ţii! 
EPIMETHEUS: 

Dar încotro grăbeşti, înziorat fecior? 
PHILEROS: Spre locul unde senectutea nu-i soț bun. 
EPIMETHEUS: 

Cărarea junilor uşor e de ghicit. 
PHILEROS: Deci lasă-mă să trec și nu-ntreba. 
EPIMETHEUS: 
Te-ncrede-n mine! Cind iubeşti, bun sfatul e. 
PHILEROS: De sfaturi nu am loc, de-ncredere nu-i loc} 
EPIMETHEUS: 
Al fericirii tale nume spune-l, dar. 
PHILEROS: Nici nume, nici părinţii nu i-i ştiu. 
EPIMETHEUS: 


Te doare şi cînd faci rău la necunoscuţi. 
PHILEROS:  Preabunule, nu-mi tulbura voioşii pași. 
EPIMETHEUS: 

Mi-e teamă doar că spre nefericire-alergi. 
PHILEROS:  Phileros, grăbeşte spre dalbe grădini! 

Acolo te-aşteaptă-al iubirii preaplin, 

Cînd Eost, sfioasa, cu sclipăt de jar 

Roșeşte chiar prapurii casei-altar 

Iubita de după perdele se-arată 

Cătind către Helios, îmbujorată, 

Grădini şi cimpii privind, visător, 

Aşteptind să mă vadă în zare, cu dor. 

Cum eu către tine 

Alergi tu spre mine! 


Iese prin partea dreaptă faţă de spectatori. 

EPIMETHEUS: 

Grăbeşte, binecuvîntat preafericit ! 

De-ai fi ferice numai scurtul drum spre ea, 
Tot eşti de pizmuit. Nu bate-asupra ta 

Al omenirii leac, doritul ceas? Chiar scurt! 


Așa-mi sălta și mie inima în piept 

Cînd cobori Pandora mîndră din Olimp. 
Atotfrumoasa, atothărăzita 

Cu dulci priviri spre mine-nmărmuritul vrind 
Să vadă de, ca aspru-mi frate, o resping, 
Dar prea năvalnic inima-mi ardea-n virtej, 
Mireasa mi-o întîmpinam cu simţul beat. 
Apoi spre tăinuita zestre am pășit, 

Spre bine-alcătuitul vas de lut, înalt, 

Ce sta închis. Frumoasa blind se-apropie 
Peceţi de zei sfărîmînd, capacul ridicînd. 
Atunci un abur s-a umflat din el spre cer 
Precum tămiia mulțumind pe-Uranieni? 
Şi-un vesel fulger ca o stea ţișni prin fum, 
Un altul, şi-apoi, aprige, destule iar. 
Privind în sus am şi văzut pe-un nor plutind 
Divine chipuri, zei pestriţ-înghesuiţi; 
Pandora plutitorii mi-i numi pe rînd: 

Vezi colo strălucind al dragostei noroc? 
Nu colo sus, i-am zis, ci-n tine l-am găsit! 
Şi-acolo, zice, pofta de podoabe-a stat, 
Trăgînd de văluri trenă, straiul preabogat. 
Cu mult mai sus, privind sever-stăpinitor, 
Icoana dominării ce mereu se va-nălţa, 

În schimb, tînjind bunăvoința, amical, 
Plăcîndu-şi sieşi, cu viu văz, duios-presant, 
Un chip cuminte ochii-ți vezi c-ar căuta. 
Destule cercuri unu-n altul se topesc 
Supuse fumului ce zboară-ncolo-ncoa”: 
Li-e hărăzit a-ţi fi plăceri cît vei trăi. 


Dar eu strigat-am: în zadar sînt stele-n cer, 
Alcătuiri de fum dorite,-nşelăciuni! 

Tu nu mă-nșeli, Pandora, mie unica, 

Un alt noroc nu cer, nici de-i adevărat, 

Nici oglindit în aer de-i. Rămii a mea! 


Dar între timp mulţime mare se-adună 
Cu noi-veniţi alături să-mi petreacă vrind. 
Voioşi holbindu-se la cei născuți-din-vînt 
Ei mina întindeau şi înhăţau. Dar mai 
Fugare și de neatins de miîini de om 

Erau făpturile, urcînd şi coborînd, 
Mulțimea ce le urmărea-nşelind mereu. 
Eu însă-ncrezător m-am dus spre soața mea 
Şi chipu-ncîntător, trimis de zei, l-am strîns 
Cu braţe tari la pieptul de iubire plin. 

Pe veci schimbă atunci al dragostei extaz 
Acea clipită-n chiar povestea vieţii-mi. 


Merge spre culcușul din pridvor și se urcă în el. 


Buclele Pandorei, strinse 
Chiar de zei într-o cunună 
Ce umbrea înalta-i frunte 
Potolind jarul privirii, 
Încă-mi mai plutesc în suflet 
Deşi ea de mult trecut-a 
Ca o zodie deasupra-mi. 


Dar coroana nu se-ncheagă: 
Se topeşte, se desface 
Răspindind peste cîmpie 
Din belşug a sale-odoare. 


Apipind 


O, cum aş lega-o iarăși! 
O, ce drag mi-ar fi s-adun 
lar mănunchiuri şi buchete, 
Darurile-ţi, Flora-Cypris*! 


Însă mie, nici coroană 

Nici mănunchi nu-mi stau. Se rup: 

Una cîte una florile 

Trec prin verdele cîmpiei. 

Eu le-adun dar tot ce-adun 

Pierd. Pe dată se topeşte. 

Roză,-abia-ţi culeg frumuseţea, 

Crinule, că te-ai şi dus! Adoarme. 
PROMETHEUS cu o făclie în mînă: 

Tu, flacără-a făcliei care-n zori porneşti 


404 


-Naintea stelelor, în mîna tatălui, 

Zi înaintea zilei dai, divin slăvito! 

Că-i orice muncă omului cu-adevărat 

De preţ în zori: doar ea întregii zile dă 
Îmbelşugare, hrană,-a trudei tihnă. 

Deci din cenușa zilei eu comoara iar 

Am dezgolit-o-n zori, spre nou, de jar, avint, 
Preluminindu-mi harnici credincioşi ortaci; 
Pe voi, stăpini de minereu, acum vă strig. 
Uşor, tari braţe ridicaţi, încît în tact 

Un dans, un cîntec de ciocane răsunind 
Să făurească-ndată fieru-ncins. 


Încep să se deschidă caverne, să se aprindă focuri. 


FIERARI: Focul aprindeţi, dar! 
Foc e pe cerul clar. 
Cel ce-l răpi, "nalt dar 
Lumii i-a dus. 
Focul, cel ce-a aprins, 
Frate cu el s-a prins, 
Frunţii rotunde-a-ncins 
Cununi de sus. 


Apele curgă, deci! 

De la natură-n veci 
Din stînci spre vale, reci, 
Trăgînd pe-a lor poteci 
Vite şi om. 

Peștii-n ea se-nci!cesc, 
Păsări, cer-oglindesc, 
Valu-i al lor. 

Pe necumintele 

-N furtuni fierbintele 
Cînd om cu minte le 
Mai prinde, sprintene. 
E mai uşor. 


Ce strîns pămîntu-l ţin! 
Ce se mai lasă-n chin! 
Ce-l mai scobese, strujesc! 
Ce-l scurmă și-l zdrelesc! 
Să dea ceva. 

Răni, brazde i-au săpat 

Spatele-n lung şi-n lat, 
Trudă, sudori de-argat; 
Unde nu-s flori, îl bat 
Și-l vor certa. 

Aer, lumină,-alei! 

Din faţa mea să piei! 
Foc de nu- ncingi, scîntei, 
Nici un preț n- ai. 

Însă cînd în cuptor 
Îmi gilgii, te-nconjor 
Bineţi, alai! 

Intră deci fără greș, 
Că, dacă vrei să ieși, 
Nu mai ai trai. 


Iute la fapte, dar! 
Focul se-nfoaie-n jar, 
Foc spre cer vadă, clar, 
Cel ce-l răpi şi-n dar 
Lumii l-a dus. 

Cel ce foc a aprins, 
Frate cu el s-a prins, 
Frunţii, rotund, a-ncins 
Cununi de sus. 


PROMETHEUS: 

E părtinirea-n firea omului activ. 

Mă bucur că, dispreţuind alt element. 

Doar focul, peste alte toate, lăudaţi. 

Privind lăuntric, peste nicovală stînd 

Şi fierul după firea voastră siluind 

Voi v-aţi salvat, atunci cînd neamul meu 
pierdut 

Făpturilor de fum, cu ochi holbaţi şi beţi 

Pe urme li se năpustea, cu brațu- ntins 

S-atingă ce-i de neatins — iar dac-ar fi 

De-atins, n-ar folosi. Dar voi folos aveţi. 

Sălbatic-aspre stînci nicicum nu vi se-opun, 

Lopata voastră surpă munţi de minereu 

Ce-apoi topit şi în unelte făurit 

E un al doilea pumn, puterea însutind. 

Ciocanele-nmulţesc avintul, cleștii string; 

A voastră vlagă şi a fraţilor astfel 

O creșteţi, harnic şi-nțelept, la infinit. 


Ce-a născocit mărirea şi fineţea, e 

Prin fapta voastră peste margini împlinit. 

Rămiîneţi deci de bună voie şi voioşi 

La lucrul zilei: că urmaşii-n cete vin 

Cerînd ce-i lucru-ntreg, slăvind ce-i lucru rar. 
PĂSTORI:  Treceţi pe munţi, urcînd, 

Mergeţi pe-al apei rind, 

Pe stinci ce se înflor, 

Peste păşuni, uşor, 

Cu turme, mii. 


Oriunde e ceva 

Terbi, rouă, s-or afla, 
Turme să-şi ia răgaz, 
Să guste, fără glas, 
Tot ce-ar pofti. 

PRIMUL PĂSTOR către fierari: 
Măriţi şi vajnici fraţi, 
O zestre-am vrea! 
Dintre tăișuri, daţi 
Ce-i mai sadea. 

Pe Syrinx’ s-o jerttim, 
Trestia s-o cioplim, 
Daţi cel mai fin cuţit! 
De sonuri moi. 
Slăvindu-vă-nmiit 
Ne-om duce-apoi. 

AL DOILEA PĂSTOR către un fierar: 
Dacă şi celor slabi 
Frăţeşte-ai dat 
— Nu lucru dăruit 
Ci-mprumutat — 
Dă-ne şi-un tare fier, 
Tăios, da-n spate lat, 
Să-l înnodăm cu sfori 
De bite, la miner. 


Lupul des întîlnim, 
Destui răuvoitori; 

Nici darnicii nu vor 

Pe cei ce lipsă-aduc 
Să-i vadă cu ochi buni; 

on — Taatru val TT — Cnethe 


Şi pe orice poteci 

Te-nfrunţi adeseori; 

Cine-a lupta nu-i bun 

Nu-i bun nici de păstor. 
AL TREILEA PĂSTOR câtre un fierar: 

Cine păstor se vrea, 

Mult timp pe gînd e; 

Să-nșire stea cu stea, 

Frunza s-o cînte. 

Frunze din pom luăm, 

Trestii din bălți, de nai; 

Meștere făurar, 

Altceva să ne dail 

Un flaut să ne dai, 

La capăt strîns puţin, 

Ca frunza,-n gură fin: 

Cit glasul, mai plăcut, 

Mai tare sună; 

Fetele din ţinut 

L-aud, se-adună. 

Păstorii se risipesc cîntînd. 


PROMETHEUS: 
Plecaţi în pace! Pace-n drum nu veţi afla, 
Fiindcă aceeaşi soartă om și fiare au — 
Deşi eu ce am modelat era mai bun — 
Dar oameni, fiare, singuri ori în grup, 
La fel se-mpotrivesc și se urăsc cumplit 
Pînă ce unul biruie pe celălalt. 
Deci fiţi viteji! Voi fii ai unui singur tată 
Nepăsător de cine a învins sau cade. 


Acasă are un neam mult mai cumplit-măreţ 

Ce şi-a propus să umble lumea-n lung și-n lat; 

Cum locuiesc, sînt toţi prea mulţi 
şi-ngrămădiți — 

Deci ies în lume, oamenii înghesuind. 

Slăvită fie clipa cruntei despărţiri| 


De-aceea, făurari! Prieteni! Arme daţi, 
Lăsînd de-o-parte ceea ce, gîndind, ţărani 
Pescari, vin de la voi să ceară-n ajutor. 
Doar arme daţi! Și astfel totu-aţi făurit: 

FIERARI: 


Şi pentru cei mai aspri fii, plăceri din plin. 
De-abia acum, noptatec- “harnici truditori, 

Vi se cuvine tihna! Cine-n nopți munci 

Să se-odihnească-n zori cînd alții ostenesc. 


Apropiindu-se de adormitul Epimetheus. 


Tu însă, unicul cu mine-odat’ născut, 

Aicea dormi, lunatecule plin de giji?. 

Mă-ngrijorezi şi totuşi soarta-ți laud 

Ea-i de răbdat! Prin faptă sau prin suferinți. 
Pleacă. 

Focul, cel ce-a aprins 

Frate cu el s-a prins, 

Frunţii, rotund, a-ncins 

Cununi de sus. 

Se pierd pe sub portaluri care se închid. 


EPIMETHEUS adormit în pridvor. 
ELPORE cu luceafărul de zi pe frunte, urcă în vestmînt aerian 


EPIMETHEUS 


ELPORE din 


EPIMETHEUS: 


ELPORE: 


prin spatele colinei. 
pisînd: 
Văd stele care-n cete dese vin! 
Şi una pentru toate strălucind! 
Cine-i minunea care urcă-n urma ei? 
Ce creștet luminează ea și-i e coroană? 
Nu mi-e necunoscută în mișcări 
Frumoasa sveltă, boiu-i grațios — 
Eşti tu, Elpore? 
depărtare: Scump părinte, da! 
Răcoare să-ți dau frunții, adiind! 
Te-apropie! 

Dar nu mi-e-ngăduit. 


EPIMETHEUS: 


Ba vino! 


ELPORE apropiindu-se: Cit? 
EPIMETHEUS: 


Aşa, aproape! 


ELPORE foarte aproape: — Aşa? 
EPIMETHEUS: 


ELPORE : 

DI ` 


Nu te mai recunosc! 
Ştiam c-aşa-i. 
Depărtindu-se. Acuma însă? 


EPIMETHEUS: 

Da, copila mea! 

Cum mama ta, plecînd, mi te-a luat 

Pe unde-ai fost? Vin” spre bătrinu-ţi tată!. 
ELPORE apropiindu-se: 

Apropierea-mi, tată, nu dă rod. 
EPIMETHEUS: 

Ce dulce chip de prunc e-n preajma mea? 
ELPORE: E fiica ta ce-o ştii și nu o ştii. 
EPIMETHEUS: 

Ci-n braţe-mi vino! 
ELPORE: Sint de necuprins. 
EPIMETHEUS: 

Sărută-mă măcar! 
ELPORE spre creştetul său: Abia-ţi ating 

Cu buze line fruntea. 

Depărtindu-se. Şi m-am dus! 

EPIMETHEUS: 

Dar încotro? 
ELPORE: Să aflu-ndrăgostiţi. 
EPIMETHEUS: 

De ce pe ei? Că n-au nevoie, doar! 
ELPORE: Ba ei ca nimeni altul au mai mult. 
EPIMETHEUS: 

Măcar să-mi spui! 
ELPORE: Ce-anume vrei să știi? 
EPIMETHEUS: 

De dragoste, de-ntoarcerea Pandorei. 
ELPORE: Ce-i imposibil să promit mi-e dat. 
EPIMETHEUS: 

Deci va veni din nou? 
ELPORE: O, da! O, dal 


Către spectatori: 


Oameni buni! Atit de caldă 
Inimă și simţitoare 

Zeii-au pus în pieptu-mi tînăr, 
Încît tot ce vreţi din suflet 

Nu vă pot nicicînd respinge — 
De la mine,-ndurătoarea, 
Auzi-veţi numai da! 

Ah! Dar neprietenoşii, 
Ceilalţi demoni, cei potrivnici, 
Bucuroşi de rău scrişnesc 
Ne-ntrerupt un aspru nu! 
Dar îndat” respiră zorii, 
Strigăt de cocoş se-aude: 
Să grăbească-nziorata, 

Să grăbească spre cei trezi. 
Nu vă pot lăsa eu astfel. 
Cine vrea o vorbă bună? 
Cine-ar vrea s-audă Da? 


Ce mai vuiet! Ce mai zbucium! 
Oare-i val de zori la ţărmuri? 
Fornăie, la porţi de aur, 

Ai lui Helios armăsari? 

Nu! E murmurul mulțimii, 

Rugi sălbatice se-aruncă 

Din prea striînse-n chingă inimi. 
Către mine-n zvîrcoliri. 


De la blinda-mi ființă ce vreţi? 
Încrezuţi, neliniştiţi? 

Bogăţii, măriri, putere, 

Poleială, strălucire? 

Ea nu dă aşa ceva; 

Daru-i, sunetele-i, numai 
Fecioreinice sînt toate. 


Vreţi mărire? — O au tăpiînii. 
Bogăția? S-a-mpărţit! 

Luciu? Faimă? Trecătoare-s. 
Nimeni să nu spere-acestea; 
Cine vrea, să le înșface, 


Însă-i linişte! Şi-aud 

Clar, cu fin auz, o şoaptă! 
Liniște! E un oftat — 

O. e al iubirii sunet! 

Biet indrăgostit, hai vino 
Să-ţi revezi iubita-n chipu-mi: 
Credincioasa, -ncîntătoarea ; 

Să mă-ntrebi ce-ai întreba-o 


De ţi-ar sta zimbind în faţă, 

Ceea ce o ferecată 

Gură,-acuma recunoaşte. 

„Va iubi?“ Da! „Chiar pe mine?“ 
Da! „Va fi a mea?“ Da! „Veşnic?* 
Da! „Ne vom reîntâlni?“ 

Da, desigur! „Cu credinţă?“ 

Şi nedespărţiţi?“ Da, da! 


Se înfășoară în văluri şi dispare: repetînd ca Ecoul 


Da! Da! 
EPIMETHEUS trezindu-se: 
Ce dulce, lume-a visului, te-ai și desprins! 


Din grădină se aude un țipăt pătrunzător, speriat, 
de femeie. 


EPIMETHEUS sărind în picioare: 
Ce groaznic se aruncă jalea spre cel treaz! 


Strigătul se repetă. 


Strigă-o femeie! Fuge! -I mai aproape-acum! 
EPIMELEIA în grădină, foarte aproape de gard: 

Ai! Ai! Vai mie, vai! Vai mie, vai! Vai! Vail 
EPIMETHEUS: 

E în grădină! Al Epimeleiei glas! 
EPIMELEIA sărind repede peste gard: 

Vai! Moarte! Crimă! Ucigaşul! Ajutor! 
PHILEROS sărind după ea: 

E în zadar! Te-ajung eu să-ţi bag mîna-n cozi! 
EPIMELEIA: Suflarea ucigașului în ceafă-o simt! 
PHILEROS:  Ba-n ceată, blestemato, ai să simţi tăiș 
EPIMETHEUS: 

Încoace, fiica mea! Chiar vină de-ai, te scap! 
EPIMELEIA lăsîndu-se la pămint în stinga lui: 

O, tată! Cu adevărat i-un tată, zeul 
EPIMETHEUS: 

Cine-ndrăzneşte-ncoace a te urmări? 
PHILEROS la dreapta lui Epimetheus: 

Ci păcătoasei nu îi fi ocrotitor! 
EPIMETHEUS acoperind-o cu mantia: 

O apăr, ucigaşule, oricine-ai fil 
PHILEROS trecînd prin spatele lui Epimetheus spre stînga lui: 

Şi-n bezna astei mantii, tot o nimeresc! 

EPIMELEIA aruncîndu-se prin fata tatălui spre dreapta: 
O, tată, sînt pierdută! Se repede! 
PHILEROS îndreptindu- se prin spatele lui Epimetheus spre 
dreapta: 
Chiar de-o greşi tăişul, dreaptă-i fapta sa! 


O răneşte pe Epimeleia la git. 


EPIMELEIA: Ai, ai! Vai, mie! 
EPIMETHEUS ferind-o: “Ajutor, vai nouă, ajutor! 
PHILEROS: Doar zgiriată! Sap eu sufletului porţi! 
EPIMELEIA: O, jale! jale! 
EPIMETHEUS apărind-o: Ajutor, vai! Ajutor! 
PROMETHEUS intră grăbit: 

Ce-i strigătul de moarte-n pașnicul ţinut? 
EPIMETHEUS: 

O, frate, tu, cu braţe tari, grăbește-ncoa'! 
EPIMELEIA: Înaripează-ţi paşii, salvatorule! 
PHILEROS:  Zdrobeșşte, pumn! Şi-apoi, orice salvare,-n van! 
PROMETHEUS intervenind între cei doi: 

Nefericitule, nebune, înapoi! 

Phileros, tu? Te ţin, nesăbuite,-n friu! 


Îl reţine. 


PHILEROS: Dă-mi, tată, drumul! Eu cinstesc prezenţa ta. 
PROMETHEUS: 
Şi-absența tatălui respectă un fiu bun. 
Te ţin! Şi-n acest pumn puternic ai să simţi 
Cum îl înhață-ntii o faptă rea pe om 
Și-apoi înţelepciunea-nvinge fapta rea. 
O neajutorată-ucizi? Mergi la război! 
Mergi unde-i forţa lege! Fiindcă unde 
E lege voia tatălui, nevrednic eşti. 
Au n-ai văzut acele lanţuri de fier greu? 
De pus în coarne de sălbatec taur — 
Şi-n neamul oamenilor, pentru ne-nfrinaţi. 
Şi ţie o să-ţi sune la încheieturi, 
Îngreunindu-le, bătindu-ţi ritmu-n mers! 
Dar ce-i de lanţ nevoie? Tu, stigmatizat 
Și judecat! Iată acolo ’nalte stînci 
Spre mare şi uscat, de-acolo-l azvîrlim 

Pe furibundul, fiara, cel elementar, 
Care-ngimiat se-aruncă spre nemărginit,. 


Îi dă drumul. 


Acum te-ngădui. Pleacă-n lumea largă! 

Să te căiești sau singur să te osîndeşti. 
PHILEROS: Cu asta crezi, tată, că totul e spus? 

Cu legi împietrite mă-nvolburi de sus, 

Dar seama nu ţii de-acel flux necuprins 

Ce pe mine, fericele,-n jale m-a-mpins. 


Aici, la pămînt, cine sîngeră-n chin? 
Stăpîna e, căreia-am vrut să mă-nchin. 
Şi mîinile, braţele care se zbat 

Aceleaşi sînt care m-au îmbrățișat. 


De ce tremuri, gură? Tu, piept ce tresarel 
Voi martori tăcuţi la plăceri trădătoare! 
O, da, trădătoare! Că tainicu-i dar 

L-a dat și la-al treilea, la-al doilea măcar! 


O, tată, cum crezi că i-a fost hărăzită 
Această unică putere cumplită? 

Şi cine pe drum tăinuit o a dus 

În jos din Olimp? Din Hades în sus? 
Mai repede scapi de destinul de fier 

Decît de-al privirii hulpave jungher; 

Mai mică-a lui Keren primejdie-i, poate, 
Decit împletitele-i bucle pe spate, 

Ori răul de praf mişcător în pustiu, 

Deciît acest strai ce se-nvolbură, viu! 
Epimetheus a ridicat-o pe Epimeleia; o conduce alinăior 
citiva pași, astfel încît cuvintele lui Phileros se potrivesc 
cu felul în care ea își arată gratia. 

E oare Pandora? O ştii doar puţin — 
Pieire părinţilor, fiilor chin — 
Hephaistos? zidi al sclipirilor lut 

În care distrugere zeii-au ţesut. 

Ce amforă sveltă! Cum scinteie toată! 
Astfel îţi dă cerul licoarea ce-mbată. 
Sfiala,ce-as cunde? -Ndrăzneală în faptăl 
Surisu,-nclinarea? Trădarea ce-aşteaptă. 

Privirile sfinte? Ironică piază; 
În pieptu-i divin cinese suflet se-aşază. 
O, spune-mi că-i pură! Că vorba mea minte! 
Mai bine nezdravăn ca zdravăn la minte 
M-aş vrea: din nebun către bun, ce mai pas! 
Din bun, spre nebun — cine-astfel a mai ars! 
De-aceea porunca-ţi, blestemul, mi-e drept — 
Grăbesc despărțirea şi moartea-mi aştept. 
Ea-n viaţa ei, viaţa mea toată a tras — 
Nimic, să fiu viu, de-acum nu mi-a rămas. 
Pleacă. 


PROMETHEUS către Epimeleia: 


Te ruşinezi? Și recunoşti ce vină ai? 


EPIMETHEUS: 


De ce-ntimplări ne-ntîmpină sînt uluit. 


EPIMELEIA pčşind între cei doi: 

Nesmintite şi-n cărări unite 
Veşșnice lucesc spre lume stele, 
Luna peste culmi înalţă nimburi, 
Evantai de vînt foșnește-n frunze 
Şi prin el respiră Philomelel0, 
Veseli tinerii ei sîni tresaltă 
Deşteptaţi din vis de primăvară. 
O, de ce, voi zei, e totul veşnic, 
Numai fericirea noastră nu el 


Luciul stelei, luna-n supra-sclipăt, 
Umbră-adincă, foşnet şi cascadă, 
Totu-i veşnic, fericirea nu e. 


Parcă drept a doua gură,-ascultă! 
Frunza şi-o alcătui păstorul, 

Şi de cum dau zorii răspindeşte 
Cind voios, vestind amiezii tihna. 
Dar profana dulce strună-a lirei 
Inimii dă ghes, urechea-ntreabă 
Cine-i, de cu noaptea-n cap, drumeţul? 
Cine cîntă pe-aurite strune? 
Fata vrea să știe, fata uşa 
-Ntredeschide, şi în prag ascultă. 
lar băiatul simte o mișcare — 
Cine e? Pindeşte, vrea să afle, 

Astfel se zăresc unul pe altul 

În lumina-abia pe jumătate. 

Și ce vede,-ndată să cunoască, 

Şi ce-a cunoscut să stăpinească 
Inimii i-e dor: şi-ndată braţe 

Se întind, se string, sfint legămîntul, 
Inima exultă, încheiat e. 


O, de ce, voi zei, e totul veşnic, 
Numai fericirea noastră nu e! 
Luciul stelei, grija iubitoare, 
Luna-n sclipăt, iubitoare-ncrederi, 
Umbra-adincă, doru-adevăratul, 
Veşnice-s; doar fericirea nu e. 
Las’ să-mi sîngere gitlejul, tată! 
Pin” la urmă sîngele se-opreşte, 
Rana singură cicatrizează: 

Însă sîngele-ngheţat în pieptu-mi 
Va mai curge oare, viu, vreodată? 
Inimă-mpietrită, vei mai bate? 


El fugi! De voi, cei cruzi, gonit 
Părăsită, vai! nu-l pot eu ţine, 

Cum striga, cum mă certa-n blesteme. 
Dar binevenit virtejul certei este: 
Că pe cît mustra, iubea mai tare 

Și cu flăcări străbăteam mustrarea-i. 
O, de ce nu şi-a-nţeles iubita! 

Va trăi de-ajuns s-o recunoască? 


Sprijinită i-am lăsat portița 

Din grădină: n-o să neg aceasta! 
Nenorocul ia cu-asalt ruşinea. 

Un păstor împinge poarta, intră 
Cercetind grădina, pe tăcute, 

Mă găseşte aşteptind, mă-nșfacă — 
Şi-n aceeaşi clipă îl înhaţă 

Cel care-l urma. Primu-mi dă drumul 
Apărindu-se şi apoi fuge — 

Nimerit sau nu, cine mai știe? 

Iar apoi asupră-mi spumegind 

Se repede Phileros; o iau la goană 
Peste flori şi tufe, gardul încă 


Mă reţine, dar pe sus ia teama. 
Sint în libertate — dar pe dată-n 
Urmă el se-aruncă; restul ştiţi voi. 


Tată scump! Epimeleia grijă 

Ţi-a purtat adesea; astăzi însă 

Din păcate singură-i la grijă; 

Şi-ntre griji căinţa se strecoară. 

Eos îmi va înroşi obrazul 

Însă nu lipit de-al lui; va da lumină 

Helios pe-un drum ce el nu-l calcă. 

O, lăsaţi-mă să fug, sărmanei 

Pică nu-i purtaţi, lăsaţi-i plinsul! 

O, cum simt durerea fără margini 

De a pierde-o dragoste-mplinită! Pleacă. 
PROMETHEUS: 

Cine e divinul chip, copila mîndră? 

Seamănă Pandorei, însă mult mai dulce-i, 

Frumusețea celeilalte înspăimîntă. 
EPIMETHEUS : 

A Pandorei fiică şi a mea o laud. 

Simţitoarei noi i-am spus Epimeleia. 
PROMETHEUS: 

Cum mi-ai tăinuit norocul de-a fi tată? 
EPIMETHEUS: 

Prea cinstite, prea-ndepărtat mi-erai! 
PROMETHEUS: 

Dintr-acelei vină pe care-o alungasem? 
EPIMETHEUS: 

Ce-ai gonit tu, află, eu în braţe strîns-am. 
PROMETHEUS: 

Ai adăpostit-o pe primejdioasă? 
EPIMETHEUS: ; 

Pe cea divină! Cearta ocolind, frățeasca. 
PROMETHEUS: 

Dar nu prea multă vreme ţi-a purtat credință? 
EPIMETHEUS: 

Chipu-i, credincios, şi-acum îmi stă-nainte. 
PROMETHEUS: 

Şi prin fiică azi loveşte-a doua oară? 
EPIMETHEUS: 

De la astfel de comoară-i bun şi chinul. 

PROMETHEUS: 

Omul singur o comoară-şi făureşte. 
EPIMETHEUS : 

Dar nedemnă-i fără-averea cea mai "naltă. 
PROMETHEUS: 

Cea mai ’naltă? -Asemeni văd oricare-avere. 
EPIMETHEUS: 

Nu și eu! Le-ntrece una, ce-am avut-o. 
PROMETHEUS: 

Pe ce drum te-ncumeți, rătăcind, ghicit-ara. 
EPIMETHEUS: 

Rătăcire nu-i! Drum drept frumusețea-n 

seamnă. 

PROMETHEUS: 

Ba,-ntrupată-n fată, lesne rătăceşte. 
EPIMETHEUS: 

Ai zidit şi tu femei — n-au fost ispite. 
PROMETHEUS: 

Şi pe cele aspre din lut fin format. 
EPIMETHEUS: 

Soţilor gîndul ghicind, să fie roabe. 
PROMETHEUS: 

Fii tu rob, de nu pui preţ pe-a lor credinţă. 
EPIMETHEUS: 

Eu evit disputa. Ce în gind și-n suflet 

Mi-a pătruns, repet eu singur pe tăcute. 

O, divină-avere-a mea, o amintire! 

Chipul mindru, proaspăt mi-l închipui iarăşi. 
PROMETHEUS: 

Pe semeață-o văd şi eu ieşind din beznă: 

Nici Hephaistos n-ar mai izbuti a doua. 
EPIMETHEUS: 

De obirşia-i, și tu repeţi minciuna? 

Ea-i din neam zeiesc în totul, din Uranici, 

Herei-asemenea, lui Zeus soră bună. 
PROMETHEUS: 

Dar Hephaistos preabogat a-mpodobit-o: 

Cu o mînă iscusită, aurie 

Plasă ia-mpletit în păr, din fine fire. 
EPIMETHEUS: 

Dar zeiescul laţ cosiţa nu-i înfrînse, 

Păru-ntunecat, preaplin, zbucnind în bucle; 

Flacără, ţişnea şuvița peste creştet. 

PROMETHEUS: 

Cu migală, lanţuri i-a-mpletit, alături. 
EPIMETHEUS: 

Și în cozi, lucind, supus-au plete care 

Libere-ar fi şerpuit pîn’ la călciie. 
PROMETHEUS: 

Diademă ca a ei, doar Afroditei 

Strălucea, de nedescris, piropicit, straniu. 
EPIMETHEUS: 

Către mine a privit doar din cununi de 

Flori; sprincene, frunte-nvăluiau geloase; 

Precum scutierul, la război, cu scutul 

Îi fereau săgeata ochilor, cumplita. 
PROMETHEUS: 

Eu vedeam doar lanţuri ce legau coroana 

Scînteind, lipite unduind de umăr. 
EPIMETHEUS: 

Pe sub ochi îmi joacă încă, legănată, 

Perla-i din ureche,-n clătinări suave. 
PROMETHEUS: 

Darul Amfitritei!? în şiraguri poartă 

Pe-al ei gît, vestmînt pestriţ din flori de 

cîmpuri 

Îi încinge pieptul ca o primăvară. 
EPIMETHEUS: 

Piept la care strîns am fost, preafericitul! 
PROMETHEUS: 

A centurii artă-i mai presus de toate. 
EPIMETHEUS: 

O, centura ce, iubind, am desfăcut-o! 
PROMETHEUS: 

De la strîns pe brațul ei balaur prins-am 

Cum să-ntind metalul, să-l sucesc şerpeşte. 
EPIMETHEUS: 

Braţu-acela care iubitor mă-ncinse! 

PROMETHEUS: 

Mina mică, suplă, o-ntăreau inele. 
EPIMETHEUS: 

Mina care, înviindu-mă, -mi întinse! 
PROMETHEUS: 

Se compară-n artă cu-a Atenei mină? 
EPIMETHEUS: 

Nu știu; cunoscută mi-e în mîngiieri, doar. 

PROMETHEUS: 

La războiu-Atenei îşi ţesuse straiul. 
EPIMETHEUS: 

Cum se-nvolbura în urma-i, valuri-valuri! 
PROMETHEUS: 

Fermeca brodatul tiv orice privire! 
EPIMETHEUS: 

Lumea-ntreagă pe-al său drum trăgea cu sine. 
PROMETHEUS: 

Uriaşe flori cît cornul abundenței. 
EPIMETHEUS: 

Din potire ample curg viteze fiare. 
PROMETHEUS: 

Căprioru-n fugă, leul urmărindu-l. 
EPIMETHEUS: 

Cine tivu-l mai privea, zărind piciorul 

Răspunzind cu apăsări iubirii, ca o mină? 
PROMETHEUS: 

Nici aici artistul nu-și cruțase truda: 

Talpa de flexibil aur duce paşii. 
EPIMETHEUS: 

Parcă-naripate-abia ating pămîntul! 
PROMETHEUS: 

Aurii şireturi le închid cu fundă. 
EPIMETHEUS: 

Nu-mi vorbi atîta de-nvelişul falnic! 

Atotdăruitei n-aveam ce să-i dărui: 

Cea mai minunată-n lume e iubita-mi. 

Ei m-am dăruit: deci mie,-ntiia oară. 
PROMETHEUS: 

Dar pe veci pe tine ea te-a smuls din tine! 
EPIMETHEUS: 

Dar pe veci a mea e ea, cea minunată! 


Fericirii gustat-am preaplinul bogat! 
Stăpînind frumusețea, de ea m-am legat: 
S-a ivit cum alai primăverile-și scot. 
Cunoscînd-o, am prins-o, și asta-a fost tot! 
Precum negura ceții, sminteala s-a dus: 
M-a atras spre pămînt — şi spre ceruri, în sus. 


Tu cuvinte s-o lauzi să cauţi ai vrea, 
S-o înalţi; ea demult în înalturi umbla. 

De-i asemui ce-i bun, lingă ea pare prost; 
De vorbeşte, dreptatea a ei vezi c-a fost. 
Impotrivă de-i stai, vezi că- -ndată te-a-nfrint- 
De eziți să-i slujeşti, îi cazi rob, la pămînt. 


Pentru bun şi frumos are-ndată răspuns. 
Să nu te fălești: te-mblinzeşte de-ajuns. 
Dacă ea îţi e ţinta, porţi aripi la pas. 
Dacă-ţi iese în cale, pe loc ai rămas. 
De-ai în față oprelişti, te-nalţă cu ea: 

Și averea și mintea-nțeleaptă ţi-ai da! 


Se pogoară în lume cu chipuri o mie — 

Peste ape pluteşte, mergînd pe cîmpie; 

După sacre măsuri străluceşte, vibrează. 

Conţinutul dă formei nobleţe de rază — 

Îi dă ei şi-şi dă sieși supremă putere. 

Astfel fost-a în cale-mi: copil şi muiere. 
PROMETHEUS: 

Norocul din junie rudă-i e frumseții. 

Pe culmi nici una îndelung n-a zăbovit. 
EPIMETHEUS: 

Dar amindouă minunate-s şi-n schimbări: 

Aleşii, veşnic de noroc au parte. 

Aşa cu nouă strălucire se ivi 

Pandora-n vălul care-acum i-acoperea 

Divin-alcătuitul trup, ferindu-l tot. 

Doar chipul singur e acum mult mai frumos 

Decit la-ntrecere cu trupul se vădea: 

Ci era tot oglinda sufletului pur. 

lar ea, iubita, blinda, mai duios-grăind, 

Mai tainică, încrezător- -plăcută. 
PROMETHEUS: 

Noi bucurii vădesc asemenea schimbări. 
EPIMETHEUS: 

Noi bucurii, ce suferințe-aduc, mi-a dat. 
PROMETHEUS: 

S-aud! Din bucurie suferinți se-aleg. 
EPIMETHEUS: 

În minunata zi cînd lumea-nmugurea 

Mă-ntimpină-n grădină, încă văl purtind; 

Nu era singură: pe fiecare braţ 

O dulce pruncă legăna, geamăn vlăstar. 

Se-apropie, încît uimit să le privesc 

Şi după voia inimii să le alint. 
PROMETHEUS: 

Erau deosebite, sau în tot, la fel? 
EPIMETHEUS: 

La fel şi totuși altfel, bine-semănau. 
PROMETHEUS: 

Cu tatăl una şi cu mama alta, cred. 
EPIMETHEUS: 

De viață ştiutor cum ești, ai nimerit. 

Ea-mi spuse: — Alege! Una va rămîne-a ta, 

Cealaltă-n grija mea va creşte. — Alege deci! 

Epimeleia şi Elpore nume au. 

Atunci le-am cercetat: una clipea șăgalnic 

Din văl; îndată ce privirile mi-a prins 

Spre sinul mamei, adăpost cătind, s-a-ntors. 

Cealaltă, liniştită, cu durere chiar, 

Văzind că întiia sora-i ochiul mi-a furat, 

Pe mine mă ţintea, privirea într-a ei 

Păstrind, şi inima mi-a dobîndit de tot. 

Spre mine-ntoarsă, milinile-ntindea, tînjind 

Cu ochi adinci, cerînd iubire, ajutor. 

Cum m-aş fi-mpotrivit! Aleasă ea mi-a fost — 

Simţindu-mă părinte,-n braţu-mi s-o feresc 

De prea devremea-i gravitate-a frunţii. 

Nici n-am văzut Pandora că plecase iar; 

Strigind-o am pornit voios în urma ei; 

Dar ea, spre cel grăbind în urmă-ntoarsă-abia, 

Din mînă îmi făcea semn clar de bun-rămas. 

Ce împietrit priveam cum pleacă: înc-o văd! 


Trei cypri cu bogate creştete spre cer 

Răscrucea mărgineau. Ea, cu grăbitu-i mers 

Îmi ridică din nou copilul ce-ntindea 

Miînuţele de neatins, să-l mai zăresc; 

Şi într-o clipă după trunchiuri dispărind 

S-a dus! Nicicînd de-atunci n-am mai văzut-o iar. 
PROMETHEUS: 

Nu-i pară straniu ce se-ntîmplă nimănui 

Cînd demoni cu de-zei-trimisul se unesc. 

Şi jarul jalei, văduvitule, nu-ți cert! 

Că fericirea prin durere o repeți. 

EPIMETHEUS: 


Desigur, astfel o repet! Sub cyprii-acei 
Rămas-a drumul meu şi într-acolo doar 
Priveam, unde la urmă-n pleoape-o am păstrat. 
S-o mai întoarce tot pe-aici, nădăjduiam 
Plingînd șuvoi de lacrimi și la piept stringind 
Copila,-n locul mamei. Ea la fel plingea 
Mirat, cu milă parcă, neînţelegind. 

Aşa trăiesc de-atunoi un timp în veci orfan, 
De a suavei fiice grijă întărit. 

Ea ce la rindul ei de grijea mea acum 
Nevoie are, arsă de-al iubirii chin. 


PROMETHEUS: 


De cealaltă-ntre timp n-ai auzit nimic? 


EPIMETHEUS: 


Ades cu-o crudă duioşie-n vis de zori 
Împodobită cu Phosphorus! vine-ncoa’; 
I-e gura-nrourată de promisiuni, 

Alină și dispare. Cu schimbări mereu 
Înşală jalea-mi, spune-ntruna da şi da, 
Chiar de-a Pandorei revenire dacă-ntreb. 


PROMETHEUS: 


Știu de Elpore, frate, de aceea-s blind 

Cu jalea-ţi — pentru pămînteni îți mulțumesc. 
Tu şi zeiţa le-aţi născut un dulce chip — 

Deşi în totul seamănă cu-acel de fum — 
Însă duios şi-nșală mai nevinovat, 
La pămiînteni de nelipsit. E pentru orbi 

Al doilea ochi; o, fie hărăzit oricui! 

Dar tu, puteri prinzind, putere fiicei dă-i... 
Cum? Nu auzi? În vremi trecute te scufunzi? 


EPIMETHEUS: 

Ho 


Cine, de draga-i, damnat, drumu-şi taie, 
Fugă, în urmă-ntorcînd ochii goi! 
Cum el, văzînd-o, -n adînc e văpaie, 

Ea îl va trage, ah! veşnic-napoi. 


Nu te-ntreba cînd o ai, iubitoare: 
Pleacă? Sau eu voi pleca? Crincen chin 
Aprig te-nhaţă, îi cazi la picioare 

Şi disperarea ţi-e-n inimă spin. 


Pot să tot plingi şi prin lacrima norului 

Pare departe, de parc-ar pleca: 

Rămii? Se mai poate! Dar dragostei, dorului 
Noaptea îşi dă neclintita ei stea. 


Iar s-o cuprinzi! Să simţiţi laolaltă 
Cum e să ai și să pierzi într-o zi! 

De nu v-ar smulge o rază înaltă, 
Pieptul de pieptu-i mai mult s-ar lipi. 


Cine de draga-i, damnat, drumu-şi taie, 

Fugă, în urmă-ntorcînd ochii goi! 

Cum el, văzind-o,-n adînc e văpaie, 

Ea îl va trage, ah! veşnic-napoi! 
PROMETHEUS: 

E oare fericire ceea ce, prezent, 

Alungă totu-n jur, ademenind divin, 

Dar în absenţă chinuie, nemingiind? 
EPIMETHEUS: 

Nemîngiierea-i mingiiere pentru-amanţi; 

Să caute ce au pierdut li-e mai de preţ 

Decît după ce-i nou s-alerge. Însă, vai! 

Zadarnic vrei să faci prezent ce-i depărtat, 

Trecut, de nealcătuit. Chin găunos! 


Gind temător nopţii-n adînc 
Trudnie se dă, caută-n van 
Stătua ei. Ah! cît de clar 

În plină zi chipu-şi vădea! 


Tremur i-acum, clătinător; 
Numai aşa pașii-i apar! 
Se-apropie? Nu m-a cuprins? 
Trupu-i de fum trece plutind. 


Parcă s-a-ntors, parcă i-e dor, 
Însă-i doar val, clatin e doar; 
Seamănă ei şi tuturor; 

Cu ager ochi, iată,-a pierit. 


Însă din nou iese din hău! 

Cit mi-e acum limpede-n văz! 
Ca din penel, ca din gravuri! 
Cit ai clipi s-a speriat. 

Chin e mai van? Sigur că nu-i 
Altul mai trist, mai temător! 
Minos!4, sever judecător. 

Umbră-i acum ce-am mai de preţ. 


Iarăşi ar vrea soaţa spre ea 

Să te înclini! Oare-am s-o prind? 
Ferice, iar? Părere, doar! 

Fuge plutind; pulbere,-a curs. 


PROMETHEUS: 

Să nu te spulberi şi tu, frate, în dureri! 

De stirpea-aleasă, anii-ţi mulţi aminte-adu-ţi |! 

În ochi de tinăr lacrimi încă pot să văd, 

Dar vîrstnicu-i desfigurat. Nu plinge deci! 
EPIMETHEUS: 

Cu darul lacrimii stingi orice suferinți; 

Ferice-s, de-i topit lăuntrul, vindecat. 
PROMETHEUS: 

Ridică-ți ochii din durerea ta! Vezi ce pojar! 

Greșit-a oare Eos drumul tocmai azi? 

Chiar de la prînz de-acolo creşte roşu jar! 

Incendiu-n codrii tăi, în case,-mi pare că 

A izbucnit. Grăbește! Un stăpîn prezent 

Măreşte binele şi paguba o înfrinează. 
EPIMETHEUS: 

Ce să mai pierd, Pandora de m-a părăsit! 

Să ardă tot! Mai mîndre ziduri s-or ivi. 
PROMETHEUS: 

Să sfarmi ce-i construit, cînd nu e bun, dau sfat; 

Cu voie, da; dar întîmplarea i-un blestem. 

Grăbeşte deci să strîngi din muritori pe-acei 

Ce-ţi sînt supuşi, la flăcări să vă-mpotriviți! 

Pe mine-o să m-asculte-ndată-acele oşti 

Ce-s gata şi la rele ca și la apărare. 
EPIMELEIA: Al meu glas nu 

Pentru mine — 

Nu-s la greu eu; 

Dar ascultă-i! 

Ajutaţi pe 

Cei ce-acum pier; 

Căci demult eu 

Sint pierită. 

BOA 


Cu păstorul 
Fericirea-mi 
Fu ucisă; 

Se răzbună 
Neamu-i, totul 
Să distrugă. 


Garduri cad şi 
Din pădure 
Flăcări urcă. 
Printre fumuri 
Fierb tămiie-n 
Truncbhiuri, cedrii. 


Flăcări prind şi 
Podul casei: 
Birne crapă! 
Ah, se sfarmă 
Peste frunte-mi! 
Chiar departe 
Tot mă surpă! 
Vina creşte! 
Ochi se-ncruntă 
Şi-mi fac semn spre 
Judecată! 


Nu-ntr-acolo 

Mă duc paşii 
Unde-n valul 

Crunt se-aruncă 
Phileros, nu! 

Ci iubita-i 

Pe potrivă: 

Dor, căinţă-n 

Foc mă-ndeamnă — 
În, de-amor, 
Nebun stirnitul. Pleacă. 


UPIMETHEUS: 
De-aș putea pe 
Ea s-o apăr! 
Cu ceilalţi, ai 
Casei luptă, 

Vin şi-oştenii 
Prometeici. 

Cruntă fi-va 
Înfruntarea. 

Liberi fi-vom! 

Fug duşmanii — 

Jar se stinge. Pleacă. 


PROMETHEUS: 


Haideţi iute! 
Voi ce-n stol pe 
Hău de stiîncă-n 
Burg noptatec 
Din tufișuri 
Ce-adăpost vi-s, 
Zumzet creşteţi. 


Depărtarea 

Nu vă-nghită 
Pină nu daţi 
Ajutoare. 

Pe vecin, de-al 
Răzbunării 
Pumn, salvaţi-l| 


RĂZBOINICI: 

Părinte, domn, 
lată-a chemat — 
Să-l ascultăm 

Mereu ni-e dat. 
Născuţi luptind 
Spre ceartă-am. fost; 
Ca sunet, vint, 

Ni-e drumul rost. 


La drum, la drum — 
Nimic n-am spus; 
Spre unde? Cum? 
Nu-ntrebi la dus; 
Săbii de-oţel, 

Lănci către larg; 
Orice-ndrăzneli 
Plinim cu drag. 

Cu gînd viteaz 


Prin lumi, poteci — 
Ce-am străpuns azi 
I-al nostru-n veci. 
Ce alții iau, 

De ei ferim; 

Ce alţii au, 

Noi mistuim. 


Oricît ar îi, 
Mai vrem apoi! 
Hăuri pustii 
Lasă-un convoi. 
Totul să iei! 

Și casa, scrum; 
Totul, pe şei! 
Și-apoi la drum. 


Pas hotărit, 

Unul de-avea-r, 

L-a şi tirit 

Pe-al doilea-n jar; 

De-a rupt cel brav 

Prag și zăgaz, 

L-urmează-n prav 

Şi-un neviteaz. 
PROMETHEUS: 

Nu doar necaz, 

Ci şi folos! 

Spre-ajutor azi 

Drept scut v-am scos. 

Chef vă-mpliniți! 

Cu iute pas! 

Cei ce-i zdrobiţi 

Aibă de tras. 


Cu prospeţime fo:ța aprigă aici 

Slujească înţelept. Pojarul s-a şi stins, 
Frăţeşte ceata-mi dat-a ajutor de preț. 
Acuma însă Eos e de neoprit; 

Săltînd copilăreşte-mprăştie din miîini 

Flori purpurii! Și cum, într-acel tiv de nori, 
Bogate, se desfac, se-nfoaie, schimbător! 
Astfel apare blindă-nveselind pe toţi, 

Obişnuieşte ochiul slab de muritor 
De-a soarelui săgeți ferindu-mi neamul cel 
Sortit să vadă nu lumini: ce-i luminat. 


EOS urcind din mare: 


Ro `l vieţii, floarea zilei 

+ mendite le-aduc spre voi din 
Mari şi neştiute-adincuri 

Din Okean6s15 încoace. 

Azi mai iute somnu-mi scutur, 
Voi ce staţi în golful mării, 
Cel de stinci înconjuratul, 

Voi, pescari! Voioşi, la muncă 
Plasele luaţi în mînă. 


Grabnic le întindeţi iarăși, 
Valul cel știut prinzindu-l: 
Vrednică recoltă astăzi, 

Veste vă aduc, avea-veţi. 
lute-notul! Jos, spre-afunduri! 
Ochii-n zare! sus, pe stincă! 
Maluri, valuri, clocot viu de 
Harnic zvon îndată fie! 


PROMETHEUS: 


EOS: 


De ce-ţi reții piciorul, trecătoareo, tu? 
Privirea-n acest golf ce ţi-a înlănţuit? 

Pe cine chemi, negrăitoareo, dind porunci? 
Tu, care nu vo beşti nicicui, vorbeşte-mi azil 
Pe-acel tînăr, ; abnic, grabnic! 

Să-l scăpaţi pe Jisperatul 

Beat de-amor, de răzbunare, 

Greu certatul, care-n noapte 

De pe stinci sări în valuri. 


PROMETHEUS: 


EOS: 

Ce-aud? Și-a dat pedeapsa singur Phileros?. 
Şi-a judecat el însuşi moartea-n rece val? 
Degrabă, să pornim! Vreau vieții să-l întorc. 
Tată,-aşteaptă! Dacă morţii 

— A ta mustrare pradă-l dete, 

Nici strădania-ţi, nici mintea 

Înapoi n-o să-l învie; 

Ci de data asta voia 


Zeilor şi necurmata, 
Pura străduință-a vieţii 
Renăscut ni-l dă-napoi. 


PROMETHEUS: 
Salvat e deci? E ce-ai văzut cu ochii tăi? 
EOS: Tată-n chiar viltorii miezul 


Se ivi înotătorul; 
Dorul de-a trăi nu-l lasă 
Pe flăcău să se scufunde. 


Valurile-n juru-i joacă 
Blind mișcate,-nziorate; 
Dar şi el acum se joacă-n 
Val — o chipeşă povară. 
Toţi pescarii,-notătorii 

Se adună plini de viaţă 
Nu să îl salveze-n juru-i, 
Ci la scaldă lingă el. 

Ba mai vin şi lunecoşii 
De delfini lingă zglobia 
Ceată, ies să ducă-n spate 
Chipeşul, reînviatul. 

Şi grămada cea voioasă 
Către țărm acum grăbeşte: 


Nici pămîntu-n prospeţime 
Întrecut nu vrea să fie; 
Orice dealuri, povirnișuri 
Poartă-a vieţii strălucire! 


Podgorenii toţi din crame 

Şi din pivnițe de stincă 

Jes să-nchine cupe, cruguri 
Către marea-nsufleţită. 

Ca un zeu de pe spinarea 
De minune-a mării-n spume, 
Se pogoară el, cu pasul 
De-ale mele roze-ncins, 

El, un Anadyomen', 

Către stinci. Cea mai frumoasă 
Cupă un bătrin i-o-ntinde 

Zimbitor în barba-i, către 
Cel cu Bacchus semănînd. 


Răsunaţi ţimbal, chimvale!?! 

Pizmuindu-mă că mîndrul 

Corp de sus i-l pot vedea 

Toţi se-nghesuie în juru-i. 

Cade blana de panteră 

De pe umeri pîn’ la „coapse 

Şi cu tyrsui$&-n mînă trece 

Înainte ca un zeu. 

N-auzi chiote? Chimvale? 

Marea zilei sărbătoare, 

Cea a tuturor, începe. 
PROMETHEUS: 

De ce serbări vorbeşti? Serbärile nu-mi plac: 

Destulă tihnă noaptea dă la osteniți. 

Bărbatu-adevărat în faptă-are serbări. 
EOS: Multor ceasuri binele comun e: 

Dar ales de zei, serbare,-acesta-i! 

Eos ochii-nalță în spre ceruri: 

Soarta zilei, ei i se arată. 

Ce-i frumos, ales, întîi coboară 

Să se-ascundă pînă se vădeşte, 

Iar apoi, vădit, din nou se-ascunde. 

Astfel Phileros ieși din valuri 

Şi din miez de foc Epimeleia: 

Se-ntilnesc — şi unul simte-n altul 

Și pe el, întreg, dar şi pe cellalt. 

Astfel, în amor uniţi, în dublă 

Strălucire lumea-nfruntă. Ceru-i 

Binecuvintează-n vorbă,-n faptă, 

Şi un dar nebănuit coboară. 
PROMETHEUS: 

Nu mă-ncîntă noul — zestre are 

Neamul omenesc destulă-n lume. 

Sigur că îi pasă doar de astăzi, 

Rareori de ieri şi-aduce-aminte. 

Bucurii, dureri trecute, pierde. 

Numai clipa grosolan o-nhaţă, 

la ce-i iese-n cale, stăpineşte, 

Dar şi -aceea o aruncă fără-a 

Socoti mai "nalt folos să tragă. 

EOS: 


Asta mustru; dar şi vorba, sfatul, 

Chiar şi pilda mari foloase n-aduc. 
Astfel, cu de prunc uşurătate, 

Astfel pipăind prin paşi trec ziua. 
Oamenii de-ar şti trecut să-nvie 

Şi mai mult prezent să modeleze 
Stăpînind, mai bine-ar fi; doresc aceasta. 


Mult nu stau; mă-mpinge înainte 
Helios sclipind — şi nu-i potrivă. 
Tremurînd sub ochii-mi se şi duce 
Roua perlelor de pe cununa-mi. 
Bun-rămas, părinte-al omenirii! 

Voi, de jos, simţiţi ce de dorit e; 
Cei de sus știu însă ce să-mpartă. 
Fapte mari pornit-aţi voi titani; dar 
drum spre veşnicul frumos şi bine-i 
Fapta zeilor; lor vă supuneţi. 


REVENIREA PANDOREI, 
PARTEA A DOUA 
CBI? 18 MAI 1808 


Phileros însoţit de pescari şi podgoreni. Dionisiac. Totală uitare. 


K.yps6le?0 
Este văzută de departe. 
Sosește. Acoperă carul lui Helios care tocmai răsare. 
Binevenită pentru Phileros. 
Răuvenită pentru Prometh[eus] 


Descrisă în general 


Războinici înainte de expediţie 
Păstori ca prizonieri. 
Prom.[etheus] îi eliberează. 


Prom.[etheus] vrea să îngroape și să răstoarne Kypsele. 
Războinicii vor să o sfărîme şi să-i fure conţinutul. 
Prom.[etheus] insistă să fie înlăturată necondiţionat. 


Turba’! 
Retardatoare 
admirînd 
holbindu-se 
dind sfaturi 
NB dar divin 
O poate refuza individul, nu mulţimea 
Fierarii 
Vor să ocrotească scrinul şi cel puţin să-l desfacă în bucăţi pentru 
a învăța cum e lucrat 


Epimeleia 
Profeţie 
Interpretarea lui Kypstle 
A transforma trecutul într-o imagine. 
Căinţă poetică, dreptate. 

Epimetheus 
Distrugere, îmbucătăţire, nenorocire da cepo. 


Apare Pandora 
Paralizează pe cei violenţi 
Are de partea ei pe podgoreni, pescari, plugari, păstori. 
Fericirea şi satisfacţiile pe care le aduce. 
Plinătate simbolică 
Fiecare îşi însuşește. 


Frumuseţe. 
Odihnă, evlavie, Sabbat”. Moria” 


Phileros, Epimeleia, Epimetheus pentru ea 
Prometheus împotrivă. 


Fierarii oferă araci 

Podgorenii replantare 

Negustori iarmaroc (Eris Golden V ọ) 
Războinicii escortă. 


Pandora 
Către zei 
Către pămînteni 
Conţinutul înălțător al kypselei 


Kypsele se deschide 
Templu 
Demoni şezind 
Știință artă. 
Perdea. 


Phileros Epimeleia 
Preoţimea 

Dialog al celor prezenţi 

Duet 
La început pentru Pandora 


Helios 

Întinerirea lui Epimetheus 
Pandora se înalţă cu el 
Binecuvintarea preoților 
Coruri 


Elpore thraseia?* 
Apare din dosul cortinei 
către spectatori. 
În românește de JEAN LIVESCU 

NOTE 


4 Fii ai lui lapet, unul dintre titani, aruncat în infern de Zeus. 

2 Nicolas Poussin, pictor francez (1583—1665), renumit pentru 
peisagiile sale eroice, simbolizate prin forme armonice şi monumentale 
ale naturii. 

3 Helios, zeul soarelui (Hyperion). 

4 Eos, zeiţa aurorei, care în fiecare dimineaţă se înalță din mare 
pentru a aduce oamenilor lumina. 

5 Descendenţi din Uranos. 

6 Flora-Cypris, apelativ al zeiţei Afrodita, originară din Cipru, 
cu referire la atributele ei de zeiţă a florilor și a fertilităţii. 

7 Syrinx, trestie (Pan a transformat pe nimfa Syrinx într-o 
trestie din care-și făureşte flautul). 

8 Keren, zeițe ale răzbunării, aducătoare de moarte. 

9 Hephaistos, zeul focului şi al artei forjatului, fiu al lui Zeus 
şi al Herei. 

10 Philomele, privighetoarea. 

41 Adică „cu ochi focoși“. 

42 Amphitrite, soția lui Poseidon, regina mării. 

13 Phosphorus („aducătorul de lumină“), luceafărul de dimineaţă. 

44 Minos, (sensul expresiei:) bunurile pe care le posedă Epime- 
theus sînt ca umbrele morţilor pe care Minos le conduce şi le judecă 
în Hades (infern). 

15 Okeanos, fluviul care înconjoară pămîntul. 

16 Anadyomen („născut din spuma mării“), asemenea Afroditei, 

17 Chimvale, cimbale. 

18 'Toiagul bacantelor, preotese ale lui Dionysos, împodobit cu 
jederă și frunze de viță-de-vie. 

19 CB, prescurtare pentru Karlsbad, localitatea balneară unde 
se afla Goethe la acea dată. 

20 Kypsele, scrin (ref. la scrinul dăruit templului Herei de regele 
Kypselos al Corintului). 

21 turba (lat.), mulțimea. 

22 Sabbat (ebr.), ziua de odihnă, după săptămîna de muncă. 

23 moria (gr.), prostia. 

24 Elpore thraseia, speranța plină de avint (care însuflețește pe 
oameni, dindu-le curaj și putere). 

CUPRINS 


Dramaturgia clasică a lui Goethe ..... 


Notă asupra ediției 


POOR IG 0 e e aie e ot rail sa 

În românește de Grete Tartler 
Ifigenia în Taurida  ....... ARS rate 25 
pi E DA te ca ca 


În românește de AJ. Philippide 


PEMODE) ense ra ali e ANE EN E 
În riail a Al. . Philippide ide 
308 


Torquato Tasso 

În româneşte de Laura M. Dragomirescu 
R VOB. e 090 Da A A EE E O EEEE lau e 

În românește de Jean Livescu 


Pandora ....... da è 
În zisul di Grete Tall 

Idealul de umanitate... așază pe 
om la locul cuvenit în șirul tutu- 
ror celorlalte ființe din natură și 
nu-i acordă o altă menire decit 
aceea de a acţiona, a se dez- 
volta și a-și împlini în întregime 
cercul de viaţă. 

Proslăvirea  seninătăţii antice 
este, în operele neoumaniștilor 
germani, o compensație oferită 
neliniștilor prezentului. 


TUDOR VIANU 


Lei 38 


GOETHE 


TEATRU | 


Dacă in tinerețe Goethe era preocupat 

de personalități excepționale 

sau de situaţii interumane de limită, 

în opoziţie cu formele de convieţuire 

sau cu normele morale dominante, 

în dramele clasice 

el caută figuri reprezentative, exemplare, 
modele susceptibile să fie purtătoare 

ale marilor valori spirituale ale crezului său 
umanist, care, singure, în concepția sa, 
corespund demnității omului ca ființă eliberată 
de constringerile instinctualităţii 

şi responsabilă față de sine 

și de colectivitatea în care trăiește. 


JEAN LIVESCU 


